
MINERVOS PELĖDOS 
SKRYDIS 


Baigdamas savo „Teisės filosofijos apmatų“ pratarmę, Hege- 
lis rašė: „Kalbėti apie kokį nors turinį filosofiškai galima tik 
svarstant jį moksliškai ir objektyviai, dėl tos pačios priežasties 
kitokį - ne mokslinį paties dalyko oponavimą autorius bus 
priverstas laikyti tik subjektyviu epilogu bei nepagrįstais pa- 
tikinimais ir nekreips į juos dėmesio“ (41). 

Matyt ir dėl to, kad pavojus, jog autorius galėtų „atkreip- 
ti dėmesį“ jau senokai praėjęs, kalbėjimas apie Hegelį - ypač 
nedalykinis, ypač tų, kuriems Hegelio didesnis ar mažesnis 
paskaitinėjimas yra tik prestižo, o ne racionalaus intereso rei- 
kalas - apipinamas anekdotais: pradedant bene populiariau- 
siu apie tai, kad jei jau kas ir supratęs Hegelį, tai tik jis pats ir 
baigiant ne mažiau intriguojančiu - kad jeigu Hegelio teks- 
tas būtų pateiktas kam nors be autoriaus pavardės, tai būtų 

suabejota to teksto autoriaus psichine sveikata... Sutikdama 
su anekdotuose glūdinčia mintimi, kad grandiozinės Hegelio 
sistemos supratimas reikalauja nežmoniškų pastangų ir kar- 
čia šio veikalo vertėjos patirtimi galėdama patvirtinti, kad net 
pavienių —- nekalbant apie sistemą - minčių „išlukštenimas“ 
iš be galo sunkios dėstymo manieros bei stiliaus - kurį, beje, 
versdama stengiausi išsaugoti — kartais sukelia tiesiog neviltį 
(nors šiuo atveju Hegelis galėtų tiesiog atrėžti: „Žinoma, mo- 
terys gali būti išsilavinusios, bet jos nesukurtos aukštiesiems 
mokslams, filosofijai ir kai kuriems meno kūriniams, kuriems 
reikia visuotinybės. Moterys gali turėti išmonę, skonį, elegan- 
ciją, bet idealumas joms neprieinamas“ (271), visgi šia savo 
įžanga nenorėčiau pratęsti nei anekdotiškų pajuokavimų, ku- 
rie po to virsta kalbomis apie save ir savo, o ne nagrinėjamo 
autoriaus principų dėstymu, nei rašyti „subjektyvaus epilo- 
go“, kurį kiekvienas, perskaitęs veikalą, pasirašys pats. Ap- 
skritai manau, kad tokio tipo veikalams įžanga ne itin ir rei- 
kalinga - jie kalba patys už save, bet kad nenusižengčiau 
lietuviškoms įžangų tradicijoms, pasirinkau aplinkinį kelią — 
tiesiog išdėstyti „Teisės filosofijos apmatų“ pagrindines pro- 
blemas, taigi nebūti nei Hegelio teisėja, nei jo apologete ir taip 
kartu parodyti deramą pagarbą jo autoritetui, nelendant į jo 
užgintą moterims idealybės sritį. 

Teisės sąvoka pirmiausia asocijuojasi su pozityviąja teise, 
su įstatymleidyste. Tada kiltų klausimas, kas yra ir kaip ap- 
skritai galima „teisės filosofija“. Aišku, ji nelabai įsivaizduoja- 
ma kaip pozityviosios teisės analizė, ji galima tik išėjus už ši- 
tos teisės ribų į bendrųjų socialinės būties pagrindų svarstymą. 
Turint galvoje, kad tai Hegelio teisės filosofija, aišku, kad ji 
būtinai yra ir jo panlogistinės sistemos dalis. Antra vertus, nau- 
jųjų laikų filosofijoje bendrieji teisės (tiksliau - valstybės) pro- 
blemų svarstymai buvo populiaresni nei vėliau - prisimenant 

kad ir Hobso „Leviataną“, Rousseau „Apie visuomenės su- 
tarti”, Kanto „Metafizinius teisės mokslo pagrindus“ ar Fich- 
tes „Natūraliosios teisės pagrindus“. Iš šitų svarstymų Hege- 
lio teisės filosofija išsiskiria pirmiausia tuo, kad tai yra visa jo 
socialinė teorija. 

Hegelio teisės filosofija — o iš pradžių ji glaustai pateikta 
„Filosofijos mokslų enciklopedijoje“ ir po to išplėtota „Teisės 
filosofijos apmatuose“, kurie laikomi paskutiniu paties Hege- 
lio parašytu veikalu — nėra pozityviosios teisės analizė. Tai 
yra teisės idėjos arba teisės sąvokos ir jos vystymosi nagrinėji- 
mas, ir šia prasme Hegelis ją laiko filosofijos dalimi. 

Teisė Hegelio filosofinėje sistemoje priklauso objektyvio- 
sios dvasios sferai. Objektyviosios dvasios klausimus Hegelis 
nagrinėja dar ir minėtoje „Filosofijos mokslų enciklopedijoje“ 
bei „Istorijos filosofijoje“. Visa socialinė būtis ir istorija, pagal 
Hegelį, yra objektyviosios dvasios apraiškos. Dvasioje (sub- 
jektyviojoje, objektyviojoje ir absoliutinėje) įvairiomis formo- 
mis atsiskleidžia idėja. Faigi objektyvioji dvasia yra vienas iš 
dvasios vystymosi (savęs pažinimo) etapų. Objektyvioji dvasia 
— tai teisės sąvokos vystymasis nuo abstrakčios teisės — per 
moralę - į dorovę (kuriai Hegelis priskiria šeimą, pilietinę vi- 
suomenę ir valstybę). 

Taigi, kaip minėjau, Hegelio teisės filosofiją iš esmės reikė- 
tų laikyti socialine filosofija. Tačiau pats autorius savo filoso- 
finėje sistemoje akcentus dėliojo kitaip, todėl pirmiausia kėlė 
sau uždavinį atsiriboti nuo jurisprudencijos ir filosofiniame 
lygmenyje atsakyti į klausimą, kas yra teisė. Todėl jis leidžiasi 
į netrumpą ir įnirtingą polemiką su G. Hugo kaip jam nepri- 
imtinos istorinės teisės mokyklos įkūrėju. Hugo gynė feodali- 
nę teisę ir apologetiškai vertino pozityviąją teisę. Hugo teisė 
atrodė duotybė. Jis ją laikė atsitiktine ir pažįstama tik savo ar 
kitų patyrimu. Hegelis kaltina Hugo, kad šis išorinį teisės 

atsiradimą painioja su jos atsiradimu iš sąvokos. Hegelis rei- 
kalauja ieškoti „daiktų proto“, kurio, jo manymu, negalima 
tapatinti su faktine visuomenės padėtimi. Antra vertus, filo- 
sofijos uždavinys, anot jo, suvokti tai, kas yra, o pagal Hegelį 
tai, kas yra, yra protas. Taigi ir kiekvienas žmogus yra „savo 
meto kūdikis“, o filosofija - „jos pačios laikas, sovoktas min- 
tyje“. Iš to išplaukia kita Hegelio idėja, kad filosofija neturinti 
kurti pasaulio, koks jis turi būti: „Dėl pamokymo, koks turįs 
būti pasaulis, tai čia reikia pridurti, kad filosofija visada atei- 
na per vėlai. Kaip mintis apie pasaulį ji pasireiškia tik tada, 
kai tikrovė baigia savo formavimosi procesą ir pasiekia savo 
viršūnę /.../ Kai filosofija ima tapyti savo pilka spalva pilkoje 
drobėje, tai akivaizdu, kad kuri nors gyvenimo forma paseno, 
ir pilku ant pilko jos nepavyks atjauninti, ją galima tik supras- 
ti. Minervos pelėda pradeda skraidyti tik temstant“ (41). 

Taigi Hegelis savo teisės filosofijoje siekia suvokti valsty- 
bę kaip „kažką protinga savyje“ ir ne mokyti, kokia ji turi bū- 
ti, bet parodyti kaip ją, „dorovinį universumą“, reikia pažinti. 
Todėl filosofinio teisės mokslo objektu Hegelis laiko teisės idėją 
arba teisės sąvoką ir jos realizaciją. Teisės filosofijos uždavi- 
nys — iš sąvokos išvystyti idėją, kuri yra „dalyko protas“ arba — 
o tai Hegelio nuomone yra tas pats — „stebėti nuosavą ima- 
nentinį paties dalyko vystymąsi”. 

Teisė Hegeliui yra „kažkas šventa apskritai“, šventa jau vien 
todėl, kad ji yra absoliučios sąvokos, savimoniškos laisvės esa- 
tis“ (86). Teisės esmė yra ta, kad esatis yra laisvos valios esatis, 
taigi „teisė yra apskritai laisvė kaip idėja“ (85). Teisės šaltiniu 
Hegelis laiko laisvą valią, todėl teisę apibrėžia ir kaip realizuo- 
tos laisvės karalystę. 

Valia yra viena pagrindinių Hegelio teisės filosofijos kate- 
gorijų. Valia be laisvės, anot Hegelio, yra tuščias žodis, taip 
pat ir laisvė yra tikra kaip valia, kaip subjektas. Laisvė yra 

valios substancija ir pagrindinė jos apibrėžtis. Valią Hegelis 
laiko ir ypatinga mąstymo rūšimi, pabrėždamas, jog įsivaiz- 
davimas, kad žmogus, viena vertus, yra mąstantis, antra ver- 
tus - norintis, kad vienoje jo kišenėje - valia, kitoje mąstymas, 
būtų tik „tuščias vaizdinys“. Skirtumą tarp mąstymo ir valios 
Hegelis laiko skirtumu tarp teorinio ir praktinio santykio, bet 
mano, kad tai nėra du sugebėjimai: valia yra „mąstymas kaip 
perkeliantis save į esatį, kaip polinkis suteikti sau esatį“ (54). 

Taigi teisės mokslo objektas - žmogaus valia, tiksliau - in- 
dividualios ir visuotinės valios santykis. Teisės pagrindas — 
visuotinė valia, žmogaus atskirybės pajungimas valios visuo- 
tinumui. 

Tikroji dvasios esmė, jos substancija ir apibrėžtis Hegeliui, 
kaip minėta, yra laisvė. Laisvės visuotinume „valia yra tiesio- 
giai pati savyje, todėl nesantykiuoja su niekuo kitu, išskyrus 
save pačią, ir kartu atkrinta ir bet koks priklausomybės nuo 
ko nors kito santykis“. Laisvės idėja yra grynoji teisės idėja, o 
laisvės tikrovė yra trys Hegelio išskirtos teisės sąvokos vysty- 
mosi pakopos: abstrakčioji (arba formalioji) teisė, moralė ir do- 
rovė. 

Teisės sąvoka Hegelio sistemoje vystosi nuo abstrakčios į 
konkrečią. Pirmoji šio vystymosi pakopa - abstrakčioji teisė ir 
atskira subjekto valia. Tai abstrakčiai laisvos asmenybės teisė. 
Abstrakčioji teisė yra ir visų vėlesniųjų konkretesnių teisės ir 
laisvės apibrėžčių galimybė. Šioje teisės vystymosi stadijoje 
Hegelis formuluoja jos teorinį priesaką: „būk asmuo ir gerbk 
kitus kaip asmenis“ (99). 

Asmuo pagal Hegelį yra laisvas, ir jo laisvė pirmiausia re- 
alizuojasi privačios nuosavybės teisėje - žmonės yra lygūs kaip 
laisvi asmenys, lygūs savo teise į privačią nuosavybę. Savo 
teisės filosofiją šia prasme Hegelis apibūdina ir kaip mokslą 
apie privačios nuosavybės būtinumą. Privačią nuosavybę 

Hegelis kildina iš laisvos asmenybės valios, taigi - iš proto. Jo 
manymu, privati nuosavybė, pakeitusi ligtolinę bendrą žemės 
nuosavybę, panaikino „nuogą asmenybės subjektyvumą“, tai- 
gi buvo protingesnis momentas. 

Žmogus privačioje nuosavybėje realizuoja savo poreikius, 
ir kiekvienas asmuo turi teisę savo valią įdėti į kiekvieną daik- 
tą. Dėl to daiktas tampa Manuoju, ir mano valia yra substancia- 
lus to daikto tikslas. Taigi, pagal Hegelį, viskas gali tapti mano, 
jeigu aš įdedu į tai savo valią. Tai ir materialūs, ir dvasiniai da- 
lykai (mokslas, menas ir t. t.). [dėdamas savo valią į išorinį daiktą, 
žmogus gauna teisę jį pasisavinti. Būtinas šios abtrakčiosios tei- 
sės realizacijos momentas yra sutartis, kurioje vienas kitam prieš- 
priešiais yra savarankiški asmenys - privačios nuosavybės tu- 
rėtojai. Sutartyje teisė pasirodo kaip vieno savininko (valios) 
santykis su kitu savininku. Šį santykį Hegelis apibrėžia kaip 
tam tikrą bendrumą. Tokią sutartyje esančią valią Hegelis laiko 
tik sąlygiškai bendra: „Susitarime, žinoma, glūdi teisė reika- 
lauti įsipareigojimo vykdymo, bet šioji savo ruožtu yra ypatin- 
gos valios reikalas, ir ši valia gali veikti prieš savyje esančią tei- 
sę“ (155). Ir čia pasirodantį neigimą Hegelis apibrėžia kaip 
neteisę — sutartyje abi pusės dar išlaiko savo ypatingą valią, ir 
todėl sutartis yra dar neišėjusi už savivalės ribų, taigi lieka ne- 
teisės valdžioje. Todėl skyrių apie abstrakčią teisę Hegelis ir už- 
baigia nagrinėdamas neteisės problemas. Čia jis išskiria keletą 
privačios nuosavybės pažeidimo momentų - netyčinę neteisę, 
apgaulę, prievartą ir nusikaltimą. Nusikaltimu jis laiko sąmo- 
ningą teisės kaip teisės pažeidimą. Bausmė, anot Hegelio, yra ir 
paties nusikaltėlio teisė, t. y. nusikaltėlis, pažeisdamas teisę, nei- 
gia egzistuojančią teisę, taigi pagal neigimo neigimo principą 
teisė turi būti atkurta nubaudžiant. Taigi bausmė už nusikalti- 
mą yra būtinas nusikaltimo panaikinimas, glūdintis jame pa- 
čiame. Bausmės tikslas — pasiekti teisingumą. 

Abstrakčioje teisėje pasirodo pirma laisvės rūšis. Tačiau, 
pagal Hegelį, ta laisvė, kuri realizuojasi daiktuose, nuosavy- 
bėje, yra neadekvati savo sąvokai ir turi būti panaikinta. Žmo- 
gaus laisvė turi pasireikšti ne tik išorybėje, bet ir jo vidiniame 
pasaulyje. Tokia laisvė turi būti pati sau subjektyvumas ir 
„teigti save prieš save pačią“. Toks vidus, anot Hegelio, yra 
moralė, kuri yra antroji teisės idėjos vystymosi pakopa. Čia 
jau svarbūs tampa žmogaus motyvai ir tikslai. Poelgis, kad 
būtų moralinis, pirmiausia turi sutapti su asmens ketinimu, 
nes „moralinės valios teisės esmė ta, kad jos esatyje pripažįs- 
tama tik tai, kas vidujai egzistavo kaip sumanymas“ (191). Be 
to, moralinė valia aptinkama ne mintyse ir ketinimuose, o po- 
elgiuose. Anot Hegelio, mes turime ne tik norėti ko nors di- 
daus, bet ir sugebėti tai realizuoti. Kitaip tas geras mūsų no- 
ras bus niekinis. Joks geras ketinimas negali pateisinti blogo 
poelgio. Laisvas žmogus abstrakčiojoje teisėje buvo laikomas 
asmeniu, moralėje —- subjektu. Moralėje laisvė pasirodo taip, 
kad žmogus pats apibrėžia gėrį ir sociumo reikalavimus pri- 
ima ne dėljų autoriteto ar įstatymo, o dėl to, kad jiems pritaria 
jo „širdis“. 

Moralinė valia pasireiškia poelgiuose, ir žmogus atsakingas 
arba kaltas tik dėl tų savo veiksmų, kurių aplinkybės jam buvo 
žinomos (pvz., Edipas, užmušęs savo tėvą, nekaltas). Tačiau 
jau iš to, kas buvo pasakyta, aiški yra Hegelio polemika su Kantu. 
Hegeliui nepriimtinas Kanto-etikos formalizmas, ir savo kritiką 
jis pirmiausia ir nukreipia į ketinimo momento pervertinimą. 
Anot Hegelio, mes turime ne tik norėti to, kas didinga, bet ir 
mokėti tai pasiekti: „Vien tik norėjimo laurai yra sausi lapai, 
kurie niekad nėra žaliavę“ (205). Antra, Hegeliui ne itin priim- 
tinas ir Kanto rigorizmas. Hegelis teigia, kad žmogus turi būti 
laimingas, kad nieko nėra žema tame, kad mes gyvename, ir 
gyvenimo negalima aukoti abstrakčiai teisei (kaip matysime, 

valstybei, anot Hegelio, gyvenimą aukoti ne tik galima, bet ir 
privalu). Pagal Hegelį, Kanto „pareiga dėl pareigos“ principą 
galima panaudoti ir amoraliems poelgiams pateisinti, nes jis tuš- 
čias ir formalus. Hegelis čia, be kita ko, kalba ir apie vadinamą- 
ją „stygiaus“ teisę; jo manymu, kai iškyla grėsmė gyvybei, gali- 
ma vogti duonos iš jos pertekusio. 

Moralus poelgis, pagal Hegelį, pirmiausia turi sutapti su 
subjektyviu asmens ketinimu. Tačiau tai nepakankama - šio 
ketinimo tikslas turi būti gėris, ir pats realizuotas poelgis tu- 
ri atitikti gėrį kaip objektyvią vertybę. Blogo poelgio geras 
ketinimas nepateisina. Tačiau Hegelis pabrėžia, kad gėriui 
kaip moralės kategorijai būdingas abstraktus privalėjimas. 
Gėriu filosofas laiko valios sąvokos ir ypatingos valios vie- 
nybę, o blogis atsirandantis dėl to, kad valia iškelia save virš 
visuotinybės. Taigi blogio šaltinis - laisvos valios subjekty- 
vumas. 

Realizuotas gėris jau yra dorovinis gėris. Būtent šiuo savo 
tikroviškumu dorovinis gėris skiriasi nuo moralės „abstrak- 
taus privalėjimo“. Todėl tik dorovėje šis formalusis moralės 
kategorinis imperatyvas įgauna savo konkretų turinį. Hegelis 
mano, kad būtent socialinių priedermių suvokimas ir jų vyk- 
dymas leidžia žmogui realizuoti savo substancialią laisvę, kuri 
yra priešinga natūraliems polinkiams bei subjektyvizmui. Taigi 
Hegelis teigia, kad abstrakčioji teisės ir moralė —- du vienpu- 
siai momentai, įgaunantys savo tikrovę ir konkretumą doro- 
vėje, kai laisvė objektyvuojasi kaip šeima, pilietinė visuome- 
nė ir valstybė. Teisiškumas ir moralumas negali egzistuoti tik 
patys sau, jų nešėjas ir jų pagrindas turi būti dorovingumas, 
nes teisei trūksta subjektyvumo momento, o moralumas turi 
šį momentą tik pats sau, taigi abu momentai neturi tikrovės. 
Šitaip, formalią teisę ir moralę apibūdinęs kaip abstrakčius 
vienpusius momentus, Hegelis atskiria moralę ir dorovę. Jam 

tai dvi skirtingos sąvokos. Moralė yra asmeninė individo po- 
zicija, o dorovėje atsiskleidžia žmonių bendrumo formos. Pa- 
gal Hegelį, būtent įvairiose dorovinėse institucijose dvasia ap- 
tinka save kaip kažką objektyvaus ir kaip tikra laisvė. „Dorovė 
yra amžinas teisingumas, lyginant su kuriuo niekingi indivi- 
dų veiksmai yra tik bangų žaismas” (250). Gėriu Hegelis laikė 
„esatišką visuotinybę“, t. y. tai, kaip priimta elgtis ir kaip iš 
tiesų elgiamasi. Moralė Hegeliui - praktinio dėsnio visuotinis 
principas. Šis dėsnis yra idealus ir vien mąstomas. Moralės 
ribotumas, anot Hegelio, ir yra jos subjektyvumas. Moralinis 
požiūris nepripažįsta ir nesupranta tikrovės vystymosi dės- 
nių. Tam, kas realiai egzistuoja, moralė priešpriešina privalė- 
jimą. Moralė atmeta tikrovę ir nepripažįsta jos protingumo. 
Moralė pačioje savyje mato abstrakčią tiesą, bet yra tik sub- 
jektyvus įsitikinimas ir valia, tik subjektyvus gėrio ir blogio 
supratimas. Todėl ji kaip „begalinės laisvės subjektyvumas“ 
pasmerkta asmeninės savivalės atsitiktinumui. 

Būtent dėl tokios nuostatos Hegeliui labai nepriimtina mo- 
ralinė visuomenės ir istorijos kritika. Pasaulinė istorija, anot 
jo, vyksta aukštesnėje negu moralumas sferoje. Moralė - tik 
tik privačių asmenų mąstymo būdas, individų sąžinė, todėl 
jai nedera spręsti apie pasaulinius istorinius procesus ir mora- 
lizuoti juos vykdančius asmenis. 

Moralės atžvilgiu Hegelis, kaip minėta, teigia dorovės pir- 
menybę. T. y. jam svarbu tai, kad dorovėje dingsta savivalė ir 
ta nuosava atskirybės sąžinė, kurios moralėje galėjo turėti sa- 
varankišką esatį ir būti su ja antagonizme. Pasak Hegelio, ar 
individas egzistuoja, objektyviai dorovei visai nesvarbu. Do- 
rovė Hegeliui yra savotiškas „susitaikymas“, arba tiksliau — 
prisitaikymas prie užtikto laikmečio ir jo situacijos. Anot jo, 
dorovėje individas neturi daryti nieko kita, kaip tik tai, kas 
tose aplinkybėse, kuriose jis yra, jau nustatyta ir žinoma. 

Kitaip sakant, individas turi būti lojalus savo egzistuojančiai 
visuomeninei situacijai, galų gale — valstybinei santvarkai. 
Šia prasme „dorovingas žmogus yra nesąmoningas sau pa- 
čiam“. Individas būna dorovėje, neskirdamas savęs nuo jos. 
Hegelis čia pritaria antikos filosofams, kad geriausias būdas 
formuoti dorą žmogų -tai padaryti jį piliečiu valstybės, kurio- 
je viešpatauja geri įstatymai. 

Hegelio sistemoje besivystydama dorovė pereina tris pako- 
pas: šeimą, pilietinę visuomenę ir valstybę, kurioje visiškai rea- 
lizuojasi teisės idėja ir įsikūnija laisvės esatis. 

Šeima — pirminis betarpiškas dvasios substancialumas. He- 
geliui tai institucija, kuria realizuojama pradinė žmonių vieny- 
bė. Hegelis aptaria santuokos, šeimos, šeimos nuosavybės ir 
vaikų auklėjimo problemas. Santuoka, anot jo, yra „teisinė do- 
rovinė meilė“. Hegelis šiuo klausimu nusiteikęs patriarchališ- 
kai. Jis mano, kad tikrasis vyro gyvenimas vyksta išorybėje — 
valstybėje, moksle etc., o moters substanciali paskirtis — šei- 
ma. Kaip minėjau pradžioje, Hegelis manė, kad moterims iš 
principo neprieinama idealybė, kad jos ir lavinasi „nežinia 
kaip“ —- jausmu, intuicija ir pan. „neracionaliais“ būdais. Iš to 
jis darė išvadą, kad valstybė, valdoma moters, atsidurtų pa- 
vojuje, nes moterys veikia ne pagal „visuotinybės reikalavi- 
mą“, bet „pagal polinkius“ bei atsitiktines nuomones. Analo- 
giškas yra ir Hegelio požiūris į „išorinę šeimos realybę“ — 
bendrą turtą. Jį turįs tvarkyti vyras, kuriam dera rūpintis ir 
pragyvenimo priemonėmis. 

Šeima toliau diferencijuojasi į pilietinę visuomenę. Pilie- 
tine visuomene Hegelis laiko socialinę struktūrą, grindžia- 
mą asmeniniu ekonominiu interesu. Tai, anot jo, yra naujųjų 
laikų produktas. Tokios visuomenės pagrindas - poreikių sis- 
tema. Gyvūnas, anot Hegelio, yra apribotas savimi ir savo 
poreikių tenkinimu; yra vabzdžių, kurie susiję tik su vienu 

augalu. Gyvūnų veiklos laukas yra platesnis, o žmogaus — 
universalus. Bet žmogaus aplinkoje mažai jam tinkamos me- 
džiagos. Todėl reikia darbo, kad žmogus galėtų patenkinti 
savo poreikius. Taip atsiranda ekonominė sistema. Pilietinės 
visuomenės gyvenimas ir reiškiasi poreikių sistemoje, teisin- 
gumo vykdyme ir policijos bei korporacijos veikloje. 

Teisingumo vykdymas iš visuomenės gyvenimo panaiki- 
na visus atsitiktinumus, jausmus ir nuomones, jų vietą užima 
įstatymas. Teisė atspindi visuomenės būklę - kai visuomenė 
tvirta, tai ji švelnesnė nusikaltėlių atžvilgiu. O jei visuomenės 
padėtis pašlijusi, žiauriomis priemonėmis siekiama tą padėtį 
sutvirtinti. Todėl, Hegelio nuomone, tas pats baudžiamasis ko- 
deksas negali galioti visiems laikams. Hegelis pervertina poli- 
cijos paskirtį: Policijos priežiūros ir globos tikslas — suteikti 
individui kuo daugiau galimybių pasiekti individualius tiks- 
lus. Policija, anot Hegelio, turi rūpintis gatvių apšvietimu, til- 
tų statymu ir tvarkymu, tvirtų kainų kasdienio vartojimo pre- 
kėms nustatymu, taip pat - individų sveikata ir t. t. Ir kaip čia 
neprisiminsi Hegelio samprotavimų šios knygos pradžioje: 
„Tačiau be galo įvairūs santykiai /.../ nėra filosofijos objek- 
tas. Priešingu atveju ji kištųsi į dalykus, kurie jos neliečia /.../ 
Platonas galėjo susilaikyti nuo rekomendacijų auklėms su vai- 
kais niekad nestovėti vienoje vietoje, o visada supti juos ant 
rankų, taip pat Fichte galėjo nekonstruoti, netobulinti pasų po- 
licijos /.../ Tokiuose pramanuose filosofijos nėra nė kvapo“ 
(38)... 

Hegelis mano, kad pramonės ir gyventojų skaičiaus au- 
gimas ne mažina, o didina socialinius prieštaravimus. Ir tai 
verčia pilietinę visuomenę peržengti savo ribas. Išoriškai 
tai atrodo kaip kolonizacija, o šalies viduje - kaip korpora- 
cinės santvarkos nustatymas, kuris realizuojamas kaip po- 
licinė globa. 

Pilietinėje visuomenėje, anot Hegelio, tikrosios laisvės dar nė- 
ra. Mat privačių interesų susidūrimą visuotinybė riboja ne pro- 
tingai, o atsitiktinai. Pagal Hegelį, pilietinėje visuomenėje kiek- 
vienas siekia savo tikslų, čia vyksta visų karas su visais, tokios 
visuomenės devizas — „kiekvienas sau - tikslas, visi kiti - nie- 
kas“. Tačiau kiekvienas, siekdamas savo tikslų, kartu realizuoja 
bendruosius tikslus. Hegelis taikliai nusako vartotojiškos visuo- 
menės variklį, teigdamas, kad kai tenkinant poreikius išranda- 
mas vienas patogumas po kito, tai šis patogumas yra ne tiek tų, 
kurie juo tiesiogiai naudojasi, poreikis, bet labiau - tų, kurie ieš- 
konaudosjį tenkindami, poreikis. Pilietinė visuomenė, pagal He- 
gelį, tai išorinė valstybė, „stygiaus valstybė ir sampročio valsty- 
bė“ (291). 

Aukščiausias dorovės lygmuo ir kartu paskutinė objekty- 
viosios dvasios vystymosi pakopa - valstybė. Pilietinės visuo- 
menės ir valstybės santykį Hegelio sistemoje galima apibrėžti 
ir kaip sampročio bei proto santykį. Taigi visa socialinė būtis 
pajungta būtent valstybei ir jos tikslams: „Valstybė yra abso- 
liutus, tvarus savitikslis, kuriame laisvė pasiekia savo aukš- 
čiausią teisę, ir šis galutinis tikslas yra aukščiausia teisė pa- 
vieniams žmonėms, kurių svarbiausia pareiga -būti valstybės 
nariais“ (365). Galima sakyti, kad ir visos Hegelio teisės filo- 
sofijos tikslas yra valstybė ir jos apibrėžtis. Savo uždavinį „Tei- 
sės filosofijos apmatų“ pradžioje Hegelis formuluoja taip: „Su- 
vokti valstybę ir parodyti ją kaip kažką protinga savyje“ (39). 
Valstybė realizuoja proto idėją, ir yra absoliučios dvasios vys- 
tymosi pabaiga. Tik valstybėje realizuojama laisvė, tik valsty- 
bė yra protingumas savyje ir sau; yra pati sau tikslas. Toks 
valstybės vertinimas atskleidžia ir Hegelio preferencijas, aiš- 
kias jau nuo pat veikalo pradžios: abstrakčiosios teisės sky- 
riaus objektas - asmuo čia yra žemiausioje pakopoje, valstybė 
ir jos teisė — aukščiau visko. 

Hegelis sutinka su Rousseau, kad valstybės esmė - laisva 
valia, bet nepritaria sutartinėms valstybės teorijoms. Valsty- 
bė, kaip minėta, jam yra pati sau tikslas. Valstybę Hegelis api- 
brėžia ir kaip dorovinę idėją, kuri pasireiškia trejopai — kaip 
betarpiška tikrovė (kaip individuali valstybė su savo vidiniu 
valstybės aparatu), santykiuose tarp valstybių (tarptautinėje 
teisėje) ir pasaulinėje istorijoje (absoliuti idėjos galia; kaip sa- 
ko Hegelis, pasaulio istorija yra pasaulio teismas). Valstybės 
dorovinė idėja visiškai atsiskleidžia tik konstitucinėje monar- 
chijoje - Hegeliui tik valdžiomis pasiskirsčiusi konstitucinė mo- 
narchija atrodo protinga valstybė. 

Valstybėje Hegelis išskiria tris skirtingas valdžias - įstaty- 
mų leidybos, nustatančią bendrąsias teisės normas; vyriausy- 
binę - tas normas pritaikančią konkretiems atvejams; valdo- 
vo — monarcho (viską sujungiančią į visumą). Monarchas, 
(kurio valdžia, beje, paveldima), pagal Hegelį, neturi kištis į 
visus reikalus. Jis iškilęs virš jų, jo reikalas - tarti „taip“ ir su- 
dėlioti taškus ant „i“. Dėl šių teiginių Hegelis laikomas prūsų 
valstybės apologetu. Taip pat mielai linkstama laikyti jį ir biu- 
rokratijos apologetu - valdininkus jis laiko valstybės stabilu- 
mo garantija. 

Kylantys konfliktai tarp valstybių spręstini ir karu. Karas 
padeda suvokti ir visą laikinų žemiškų gėrybių sąlygiškumą, 
ir padeda išlaikyti tautų dorovinę sveikatą, kaip kad „vėjai 
neleidžia ežerui užakti“. 

Būtent dėl šių dalykų Hegelis buvo ir yra kaltinamas tiro- 
nijos ir agresijos teisinimu bei totalitarizmo propagavimu. Iš 
esmės pritardama B. Rasselo minčiai, kad Hegelio metafizi- 
koje nėra daugelio prielaidų daryti apologetiškoms išvadoms 
prūsų valstybės atžvilgiu, nei nuvertinti individą valstybės at- 
žvilgiu, visgi pabaigoje norėčiau pasakyti, kad Hegelis nuo- 
sekliai realizavo savo pratarmėje keltą uždavinį - parodyti, 

kaip galima pažinti valstybę, ir realizavo šį uždavinį nenu- 
krypdamas nuo kito pagrindinio savo principo: „Įsivaizduo- 
ti, kad kokia nors filosofija gali peržengti savo dabartinio pa- 
saulio ribas, taip pat kvaila, kaip kvaila manyti, kad individas 
gali peršokti per savo epochą, peršokti per Rodą. O jeigu jo 
teorija iš tiesų peržengia ribas, jeigu jis konstruoja pasaulį, koks 
jis turi būti, tai šis pasaulis egzistuoja, bet tik jo mintyse, o tai 
yra minkšta medžiaga, kuri leidžia įsivaizduoti ką tik nori“ 
(39) 

Minervos pelėda nepasiklysta tamsoje, nes ją ji gerai pa- 
žįsta. 


Loreta Anilionytė 

Tiesioginė paskata leisti šią apybraižą atsirado iš reika- 
lo pateikti savo klausytojams teisės filosofijos paskaitų, 
kurias aš skaitau pagal savo pareigas/* vadovą. Jame 
plačiau ir pirmiausia — sistemingiau išdėstytos tos pa- 
čios pagrindinės šios filosofijos dalies sąvokos, kurio- 
mis ši dalis šiaip jau aptariama mano paskaitoms skir- 
toje „Filosofinių mokslų enciklopedijoje“ (Heidelbergas, 
1817).2 

Tačiau tai, kad ši apybraiža pasirodys spaudoje ir 
patrauks platesnės visuomenės dėmesį, paskatino ma- 
ne kai kur pateikti išsamesnes pastabas, kurios iš pradžių 


* Paaiškinimai - knygos pabaigoje. 

turėjo tik trumpai nurodyti giminingus ar skirtingus 
vaizdinius, numatyti tolesnes išvadas ir pan. - tai, kas 
būtų deramai pakomentuota paskaitose, - kad dauge- 
liu atvejų labiau išryškėtų abstraktus teksto turinys ir 
būtų daugiau atsižvelgta į paplitusius šių dienų vaizdi- 
nius. Todėl atsirado daugiau smulkesnių pastabų, ne- 
gu to reikalautų kompendiumo tikslas ir stilius. Tačiau 
tikrąja prasme kompendiumo objektas yra kurio nors 
mokslo užbaigta apibrėžtis, ir jo ypatybė, galbūt išsky- 
rus šen bei ten esamas kokias nors kuklias pastabas, pir- 
miausia pateikti esminių momentų turinio, kuris jau pri- 
pažintas ir Žinomas yra tiek seniai, kiek seniai yra 
parengtos jo dėstymo formos taisyklės ir manieros, kon- 
spektą ir sistematizaciją. Iš filosofinės apybraižos šito 
nesitikima, bent jau todėl, kad įsivaizduojama, jog visa, 
kas sukurta filosofijos, išlieka ne ilgiau kaip vieną nak- 
ti, tarsi Penelopės audiniai, kasdien pradedami austi iš 
naujo. 

Iš tikrųjų ši apybraiža nuo paprasto kompendiumo 
pirmiausia skiriasi savo metodu, kuris čia yra svarbiau- 
sias. Darome prielaidą, kad filosofinis būdas pereiti nuo 
vieno klausimo prie kito ir mokslinio įrodinėjimo bū- 
das, ir apskritai spekuliatyvieji pažinimo būdai nuo ki- 
tų pažinimo būdų skiriasi iš esmės. Vien tik šių skirtin- 
gumų supratimas galėtų pagelbėti filosofijai pakilti iš 
to gėdingo nuopuolio, į kurį ji dabar yra nugrimzdusi. 
Tiesa, daugelis suprato, arba greičiau tik pajautė, negu 
suprato, kad spekuliatyviam mokslui nepakanka anks- 
tesnės logikos formų ir taisyklių, definicijų, suskirsty- 
mo ir išprotavimų, kurie suvokiami kaip pažinimo tai- 

syklės, ir tada šias taisykles jie atmetė, laikydami jas pan- 
čiais, kad galėtų savavališkai kalbėti, ką liepia širdis, 
fantazija, atsitiktinis stebinys; kadangi vis dėlto negali- 
ma išsiversti be refleksijos ir minčių santykių, jie nesą- 
moningai ir toliau naudojasi tuo jų niekinamu papras- 
čiausio išprotavimo ir samprotavimo metodu. - 
Spekuliatyviojo žinojimo prigimtį aš išsamiai išgvilde- 
nau savo Logikos moksle?, todėl šioje apybraižoje šen bei 
ten pridedu tik paaiškinimus apie eigą ir metodą. Ka- 
dangi dalykas yra konkretus ir nepaprastai įvairus, at- 
sisakyta visur nuodugniai nurodyti bei išryškinti logi- 
nius perėjimus. Iš dalies tai galima laikyti nereikalingu 
dalyku, tariant, kad su moksliniu metodu susipažinta, 
tačiau iš dalies ir šiaip krinta į akis, jog tiek viso veika- 
lo, tiek jo skyrių nagrinėjimo pagrindas yra logikos dva- 
sia. Taip pat labai norėčiau, kad šis veikalas būtų suvo- 
kiamas ir svarstomas pirmiausia šiuo aspektu. Mat tai, 
apie ką čia kalbama, yra mokslas, o moksle turinys es- 
mingai susijęs su forma. 

Tiesa, dažnai iš tų, kurie, rodos, į tai žiūri rimčiau- 
siai, galima išgirsti, kad forma esanti tam tikras išoriš- 
kumas ir dalykui ji nesvarbi, kad svarbiausias yra tik 
pats dalykas; galima manyti, jog rašytojo, ypač filosofo, 
darbas yra atrasti tiesas, išsakyti tiesas, skelbti tiesas ir 
teisingas sąvokas. Jeigu pažiūrėtume, kaipgi toks dar- 
bas iš tiesų daromas, tai pamatytume, kad, viena ver- 
tus, vis tebegiedama sena giesmelė, kurios klausytis siū- 
loma visiems, - tai yra darbas, kuris galbūt ir galėtų būti 
šiek tiek naudingas sieloms auklėti ar žadinti, bet kartu 
jį būtų galima laikyti nereikalingu pertekliumi, „nes jie 

turi Mozę ir pranašus; tegul klausosi jų“.* Ypač dažnai 
didžiai stebina tonas bei pretenzijos, - tarsi pasauliui 
šitų pavydžių tiesos platintojų tik ir būtų trūkę, ir tarsi 
senoje giesmelėje girdėtųsi naujos ir negirdėtos tiesos, 
ir būtent „mūsų laikmečiu“ mes į tai turėtume daugiau- 
sia atsižvelgti. Tačiau, kita vertus, matyti, kad tokias vie- 
nos pusės tiesas išstumia ir užgožia tokios pat tiesos, 
kurias platina kita pusė. Kas kitas, jei ne mokslas, galėtų 
atskirti ir įrodyti, kas gi šiame tiesų stumdymesi yra ne 
sena ar nauja, bet pastovu, kaip šitai reikėtų iškelti iš 
šių beformių padrikų svarstymų? 

Šiaip ar taip, tiesa apie teisę, dorovę, valstybę yra tiek pat 
sena, kiek ji atvirai išdėstyta ir žinoma viešuose įstatymuose, vie- 
šoje moralėje bei religijoje. Ko gi dar reikia šiai tiesai - ka- 
dangi mąstanti dvasia nesitenkina turėdama ją šiuo pri- 
einamiausiu jai būdu, - jei ne to, kad ją suvoktų ir kad 
jau pačiam savaime protingam turiniui būtų suteikta ir 
protinga forma, idant turinys atrodytų pateisintas lais- 
vam mąstymui, kuris nenori sustoti ties duotybe, nesvar- 
bu, ar ji grindžiama teigiamu valstybės autoritetu, ar 
bendru Žmonių sutarimu, vidinio jausmo ir širdies au- 
toritetu bei tiesiogiai pritariančiu dvasios liudijimu, bet 
kyla iš savęs ir būtent dėl to reikalauja vidujybėje suge- 
bėti susivienyti su tiesa? 

Nešališkas žmogus paprastai visiškai pasitikėdamas 
bei įsitikinęs laikosi viešai pripažintos tiesos ir ant šio 
tvirto pamato formuoja savo elgesį ir patikimą padėtį 
gyvenime. Šiai paprastai pozicijai priešpriešinamos ta- 
riamos abejonės: kaipgi iš gausybės skirtingų nuomonių 
galima išskirti ir atspėti tas, kurios čia yra visuotinai 

pripažintos ir reikšmingos ir šią abejonę lengva palai- 
kyti teisingu bei tikrai rimtu požiūriu į dalyką. Tačiau 
iš tikrųjų tie, kurie didžiuojasi pamatę šias abejones, pro 
medžius nemato miško, ir tai yra tik jų pačių abejonės 
bei sunkumai, kuriuos patys sukuria; juk šie jų sunku- 
mai ir abejonės veikiau įrodo, kad jie nori ne to, kas vi- 
suotinai pripažinta ir reikšminga, ne teisingumo bei do- 
rovingumo substancijos, o visai ko kito. Mat jeigu jiems 
iš tiesų rūpėtų tai, o ne savo nuomonės ir būties tuštybė 
bei ypatingumas, tai jie laikytųsi to, kas substancialiai tei- 
siška, būtent dorovės ir valstybės priesakų, ir tvarkytų 
savo gyvenimą pagal juos. —- O kitas sunkumas atsiran- 
da dėl to, kad žmogus mąsto ir mąstyme ieško savo lais- 
vės bei dorovės pagrindo. Nors ir didinga, ir dieviška ši 
teisė visgi pavirsta neteise, jeigu mąstymas tėra tik tai, 
ir mąstymas tik tiek Žino save esant laisvą, kiek jis nu- 
krypsta nuo to, kas visuotinai pripažinta ir reikšminga, bei 
sugeba prasimanyti ką nors ypatingo. 

Vaizdinys, esą mąstymo ir dvasios laisvė įrodoma 
apskritai tik atsitraukus nuo to, kas viešai pripažinta, ir 
netgi priešiškumu tam, tvirčiausiai įsišaknijo mūsų lai- 
kais valstybės atžvilgiu, ir dėl to keistai atrodo, kad čia 
esminė filosofijos užduotis yra išgalvoti bei pateikti apie 
valstybę ir teoriją, ir būtent - naują bei ypatingą teoriją. 
Pažiūrėjus į šį vaizdinį ir su juo susijusį šurmulį, galima 
pamanyti, kad pasaulyje dar nėra buvę nei valstybės, 
nei valstybinės santvarkos, kad jų nėra ir dabar, kad tik 
dabar - ir šis Dabar vis tęsiasi - dera viską pradėti iš pat 
pradžių, o dorovinis pasaulis tik ir telaukęs tokio dabar- 
tinio išgalvojimo, ištyrimo bei pagrindimo. Dėl gamtos 

tariama, kad filosofija ją turinti pažinti tokią, kokia ji yra, 
kad išminties akmuo slypi kur nors, bet - kur nors pačio- 
je gamtoje, kad ji — protinga savaime, ir Žinojimas turįs 
tyrinėti bei sąvokomis suvokti šį joje pasireiškiantį rea- 
lų protą, ne paviršutiniškus darinius ir atsitiktinumus, 
bet amžiną jos harmoniją, kaip jos imanentinį dėsnį ir 
esmę. Tuo tarpu dorovinis pasaulis, valstybė, jis, protas, 
kaip jis realizuoja save savimonės sferoje, neturįs mė- 
gautis laime, kad tai, kas iš tiesų šioje sferoje pasiekė 
jėgos ir galios, čia įsitvirtino ir esti, yra protas.“ 


* Papildymas: Įstatymai būna dvejopi: gamtos ir teisės: gamtos įstatymai 
tiesiog yra — ir galioja tokie, kokie yra: jiems nebūdinga sunykti, nors 
atskirais atvejais jiems gali būti nusižengta. Norėdami žinoti, kas yra 
gamtos įstatymas, turime gamtą pažinti, nes šie įstatymai yra teisingi: 
tik mūsų vaizdiniai apie juos gali būti klaidingi. Šių įstatymų mastelis 
yra už mūsų, ir mūsų pažinimas nieko jiems neprideda, niekuo prie 
jų neprisideda: tik mūsų Žinojimas apie juos gali prasiplėsti. Teisės 
žinios, viena vertus, tokios pat, antra vertus, - ne. Mes pažįstame šiuos 
įstatymus taip pat tokius, kokie jie tiesiog yra: tokius juos daugiau ar 
mažiau žino pilietis, ir konkretus teisininkas dažniausiai remiasi tuo, 
kas duota. Bet skirtumas yra tas, kad teisiniuose įstatymuose iškyla 
svarstymo dvasia, ir jau įstatymų skirtingumas atkreipia dėmesį į tai, 
kad jie nėra absoliutūs. Teisiniai įstatymai — iš žmonių kylančios nuteigtys. 
Vidinis balsas su jais gali arba neišvengiamai sueiti į koliziją, arba 
sutikti. Žmogus nesustoja ties esatimi, bet tvirtina savyje turįs to, kas 
teisinga, mastelį: jis gali paklusti būtinybei ir išorinio autoriteto galiai, 
bet niekad taip, kaip gamtos būtinumui, nes jo vidujybė visada jam 
sako, kaip turį būti, ir jis savyje pačiame randa to, kas galioja, patvir- 
tinimą arba nepatvirtinimą. Gamtoje aukščiausia tiesa yra tai, kad įsta- 
tymas apskritai yra: teisės įstatymuose dalykas negalioja todėl, kad jis 
yra, ir kiekvienas reikalauja, jog jis atitiktų jo nuosavą kriterijų. Taigi 
čia galima prieštara tarp to, kas yra, ir to, kas turi būti, tarp savyje ir 
sau esančios teisės, kuri yra nekintama, ir savavališkos apibrėžties, 
to, kas turėtų galioti kaip teisė. Toks išsiskyrimas ir tokia kova esti tik 

Dvasinis universumas veikiau turi būti paliktas atsi- 
tiktinumui ir savivalei, turi būti užmirštas Dievo, nes pa- 
gal šį dorovinio pasaulio ateizmą tai, kas teisinga, yra už 
jo, ir kartu, kadangi visgi ten turi būti ir protas, tai, kas 
teisinga, esanti tik problema. Šitai kiekvienam mąsty- 
mui suteikia teisę, netgi yra jo pareiga, imtis šios pro- 
blemos, ir ne todėl, kad būtų ieškoma išminties akmens, 
nes mūsų meto filosofavimas išlaisvino mus nuo ieško- 
jimų, ir kiekvienas įsitikinęs, kad taip, kaip jis yra, taip 
jis turi ir šį akmenį. Žinoma, pasitaiko ir taip, kad tie, 
kurie gyvena šioje valstybės tikrovėje ir kurių žinojimui 
bei norėjimui jos pakanka — o tokių daug, netgi daugiau 


dvasios srityje, o kadangi dvasios pranašumas taip tarsi sąlygoja ne- 
santaiką ir pragaištingumą, tai dažnai siūloma nusisukti nuo gyveni- 
mo savivalės ir tyrinėti gamtą, ir iš jos sau imti pavyzdį. Bet būtent 
šios teisės savyje ir sau bei to, ką savivalė ima laikyti teise, priešybės 
iškelia poreikį nuodugniai studijuoti teisę. Teisėje žmogus turi aptikti 
savo protą, taigi jis turi nagrinėti teisės protingumą, ir tai yra mūsų 
mokslo reikalas, skirtingai nuo pozityviosios jurisprudencijos, kuriai 
dažnai svarbūs tik prieštaravimai. Šiuolaikiniame pasaulyje šis porei- 
kis dar įsakmesnis, nes ankstesniais laikais dar būta didžiulės pagar- 
bos esančiam įstatymui: bet dabar laikmečio kultūra įgijo kitą krypt, 
ir mintis iškėlė save į viršūnę viso to, kas turi būti. Teorijos priešprie- 
šina save esačiai ir nori pasirodyti savyje ir sau teisingos bei būtinos. 
Dabar atsiranda ypatingas poreikis pažinti ir suvokti teisės mintis. 
Kadangi mintis tapo esmine forma, tai ir teisę reikia stengtis suprasti 
kaip mintį. Teisės kaip minties supratimas, rodos, atvertų duris ir var- 
tus atsitiktinėms nuomonėms; bet tikroji mintis - ne nuomonė apie 
dalyką, bet paties dalyko sąvoka. Dalyko sąvokos mums gamta nepa- 
teikia. Kiekvienas žmogus turi pirštus, gali turėti teptuką ir dažų, bet 
dėl tojis dar ne dailininkas. Tas pat ir su mąstymu. Teisės mintis nėra 
tai, ką kiekvienas turi betarpiškai, teisingas mąstymas yra dalyko ži- 
nojimas ir pažinimas, todėl mūsų pažinimas turi būti mokslinis. 

negu kad manoma ir žinoma, nes iš esmės tokie yra visi, — 
taigi kad bent jau tie, kurie sąmoningai randa pasitenki- 
nimą valstybėje, šaiposi iš tokių bandymų bei įtikinėji- 
mų ir laiko juos tuščiu žaidimu, kartais linksmesniu ar 
rimtesniu, juokingu ar pavojingu. Ši nerimastinga re- 
fleksijos elgsena ir tuštybė, taip pat ir pritarimas bei pa- 
sipriešinimas jai būtų tik dalykas sau, savitai besirutu- 
liojantis savyje, jei dėl šios maišaties nebūtų užsitraukusi 
visokeriopos paniekos ir nebūtų buvusi diskredituota 
filosofija apskritai. Blogiausia tokios paniekos atmaina 
yra ta, kad, kaip sakyta, kiekvienas įsitikinęs, kad jis fi- 
losofiją apskritai gerai išmano ir sugeba pasakyti apie 
ją savo nuomonę. Nė vienas menas, nė vienas mokslas 
šitaip mirtinai neniekinamas, ir niekas nesigiria, kad yra 
juos seniausiai įvaldęs. 

Iš tiesų tai, ką naujausių laikų filosofija siūlė mums 
su didžiausia pretenzija apie valstybę, ko gero, kiekvie- 
nam, kuris irgi norėjo tarti savo žodį, tikrai davė teisę 
taip manyti, kad jis tiesiog savaime gali tai daryti ir kartu 
įrodyti sau, jog išmano filosofiją. Be to, vadinamoji filo- 
sofija visiškai aiškiai teigė, jog tikrosios tiesos negalima 
pažinti, kad teisinga yra tai, ką apie dorovinius dalykus, 
pirmiausia apie valstybę, vyriausybę ir valstybinę san- 
tvarką, kiekvienam sako jo širdis, siela ir įkvėpimas. Ko 
tik nebuvo prikalbėta apie tai, ypač jaunimui! Jaunimas 
klausėsi ištempęs ausis. „Juk savo mylimiesiems jis duoda 
jos per miegą”, - šitai buvo pritaikyta mokslui, ir taip 
kiekvienas miegantysis ėmė laikyti save Dievo mylimuo- 
ju; todėl teisingos buvo sapnuose gautos sąvokos. Šio 
paviršutiniško mąstymo, save vadinančio filosofavimu, 

vadas, ponas Friesas* kalboje, pasakytoje liūdnai pagar- 
sėjusiose viešose iškilmėse, išdrįso pateikti tokią vals- 
tybės ir valstybinės santvarkos sampratą: „Tautoje, ku- 
rioje viešpatautų tikra bendrumo dvasia, į kiekvieną 
visuomeninį reikalą turi ateiti gyvenimas iš apačių, iš liau- 
dies, kiekvienam atskiram liaudies švietimo ir tarnavi- 
mo liaudžiai darbui atsidėti veikiančios visuomeninės 
sąjungos, tvirtai susietos šventais draugystės saitais“, ir 
pan. Tokia yra pagrindinė paviršutiniškumo prasmė, 
užuot mokslo pagrindu laikant minties ir sąvokos rutu- 
liojimąsi, jis veikiau remiasi tiesioginiu suvokimu ir at- 
sitiktine fantazija; kartu jis atsiveria turtingai doroviš- 
kumo savyje sklaidai, kuri ir yra valstybė, jo protingumo 
architektonikai, kuri tam tikru viešojo gyvenimo sričių 
ir jų teisėtumo skyrimu bei griežtu matu, kuris būdin- 
gas kiekvienai kolonai, arkai ir kontraforsui, kuria vi- 
sumos jėgą iš jos narių harmonijos — šį susiformavusį 
statinį išlydo „širdies, draugystės ir įkvėpimo“ paskatų 
košėje. Pasak Epikūro, kaip pasaulis apskritai, taip ir 
dorovinis pasaulis, pagal šiuos vaizdinius turėtų būti 
perduotas - nors taip, aišku, nėra - subjektyviam nuo- 
monės ir savivalės atsitiktinumui. Šiais paprastais na- 
miniais vaistais, kurių esmė yra jausmu grįsti tai, kas 
yra proto ir jo supratimo darbas, vykstąs daugelį tūks- 
tantmečių, mes, žinoma, atsisakome visų spekuliatyvios 
sąvokos vadovaujamos proto įžvalgos ir pažinimo pa- 
stangų. Goethe's Mefistofelis — geras autoritetas — apie 


* Jo mokslo paviršutiniškumą aš parodžiau kitur; žr. Logikos mokslas 
(Niurnbergas 1812), Įv. S. XVII. I? T. S., p. 47]. 

tai sako maždaug šitaip; ir šitai jau citavau kitame kon- 
tekste, — 

Į žmogišką puikybę nusispjauk, 

Numok ranka į mokslą ir į protą! 

Susiviliok būtim nauja, 

Į burtų šalį klaidžią ir miglotą 

Įženk, - ir tu jau mano valdžioje!“ 

Lengva įsivaizduoti, kad toks požiūris taip pat turi 
pamaldumo pavidalą, nes kuo tik šis sambrūzdis neban- 
dė remtis! Jo šalininkai manė, kad pamaldumas ir Bibli- 
jajiems suteikia didžiausią teisę nepaisyti dorovės tvar- 
kos ir įstatymų objektyvumo. Juk ir pamaldumas 
pasaulyje į organišką karalystę išsiplėtojusią tiesą pa- 
verčia paprastesniu jausmo stebiniu. Tačiau tiek, kiek 
jis yra teisingas, šios srities formos atsisako, kai tik iš 
vidujybės įžengia į ryškią idėjų rutuliojimosi bei atviro 
jų turtingumo dienos šviesą, ir savo vidiniu pamaldu- 
mu ugdo pagarbą savyje ir sau esančiai, virš subjekty- 
vios jausmo formos iškilusiai tiesai ir įstatymams. 

Čia galima atkreipti dėmesį į ypatingą negrynos są- 
žinės formą, pasireiškiančią ta gražbylyste, kuria pui- 
kuojasi šis paviršutiniškumas; ir būtent pirmiausia ten, 
kur ji yra labiausiai bedvasė, daugiausia kalbama apie 
dvasią, kur šnekama negyviausiai ir nuobodžiausiai, daž- 
niausiai sakomi žodžiai „gyvenimas“ ir „įgyvendinti“, kur 
ji parodo didžiausią tuščios puikybės savimeilę, daž- 
niausiai nuo liežuvio nenueina žodis „tauta“. Tačiau bū- 
dingiausia žymė, tarsi užrašyta jai ant kaktos, yra ne- 


* Vertė Aleksys Churginas. 

apykanta įstatymui. Kad teisė ir dorovė, ir tikrasis tei- 
sės bei dorovingumo pasaulis supranta save minties dė- 
ka, minties dėka suteikia sau protingumo formą, būtent 
visuotinumą ir apibrėžtumą, šitai, įstatymas, yra tai, ką 
šis jausmas, pasiliekantis sau teisę į savivalę, ši teisin- 
gumą į subjektyvų įsitikinimą perkelianti sąžinė pagrįs- 
tai laiko didžiausiu priešiškumu sau. Teisingumo kaip 
pareigos ir įstatymo formą šis jausmas suvokia kaip negy- 
vą, šaltą raidę ir kaip grandines; mat jis nepažįsta jame 
paties savęs, taigi nepažįsta jame savęs laisvo, nes įsta- 
tymas yra dalyko protas, ir pastarasis neleidžia jausmui 
šildytis savo nuosavu atskirumu. Todėl įstatymas, kaip 
šiame vadovėlyje jau parodyta“, - tai pirmiausia slapta- 
žodis, pagal kurį atskiriami netikri vadinamosios liau- 
dies broliai ir draugai. 

Kadangi savivalės kazuistika pasisavino filosofijos 
vardą ir gerajai publikai sugebėjo įpiršti nuomonę, esą 
tokie prasimanymai ir yra filosofija, tapo beveik negar- 
binga apie valstybės prigimtį kalbėti filosofiškai; ir ne- 
galima pykti, kad sąžiningi žmonės ima nekantrauti, vos 
tik išgirdę kalbant apie filosofinį valstybės mokslą. Dar 
mažiau reikia stebėtis, kad vyriausybės pagaliau atkrei- 
pė dėmesį į tokį filosofavimą, nes mūsuose filosofija ap- 
skritai nėra privatus menas, kaip, pavyzdžiui, buvo 
Graikijoje; ji egzistuoja kaip oficialus dalykas, kuris jau- 
dina visuomenę ir pritaikomas dažniausiai valstybinė- 
je tarnyboje arba vien tik joje. Jeigu vyriausybės pasiti- 
kėjo pasišventusiais šiam dalykui mokslininkais ir 
visiškai patikėjo jiems formuoti filosofiją ir jos turinį, — 
nors kai kur tai buvo, ko gero, ne tiek pasitikėjimas, kiek 

abejingumas pačiam mokslui, ir jos mokymas buvo pa- 
liktas tik iš tradicijos (Prancūzijoje, kiek man žinoma, 
bent jau metafizikos katedros iš tikrųjų buvo panaikin- 
tos), — tai joms už šį pasitikėjimą daugeliu atvejų buvo 
menkai atsilyginta; kitu atveju, kur labiau matyti abe- 
jingumas, rezultatą - nuodugnaus pažinimo sunykimą — 
galima laikyti bausme už tokį abejingumą. Iš pirmo 
žvilgsnio gali atrodyti, kad paviršutiniškumas labiau ne- 
gu kas nors kitas atitinka bent jau išorinę tvarką ir ra- 
mybę, nes jis ne tik nesusijęs su daiktų substancija, bet 
net nenutuokia ją esant; taigi atrodytų, kad bent jau po- 
liciniu atžvilgiu nieko negalima turėti prieš jį, atsiribo- 
jant nuo to, jog valstybei trūksta geresnio išsilavinimo 
bei įžvalgumo, ir ji reikalauja, kad šį poreikį patenkintų 
mokslas. Tačiau paviršutiniškumas filosofijoje, kuri ap- 
skritai domisi dorovės, teisės ir pareigos klausimais, sa- 
vaime randa tuos principus, kurie lemia šios sferos lėkš- 
tumą, sofistų principus, kurie mums žinomi iš Platono 
veikalų, — principus, kurie tai, kas yra teisė, grindžia 
subjektyviais tikslais ir nuomonėmis, subjektyviu jausmu bei 
asmenišku įsitikinimu, — principus, kuriais vadovaujantis 
sunaikinama tiek vidinis dorovingumas, ir padorumas, 
sąžinė, meilė ir teisė privačių asmenų santykiuose, tiek 
ir viešoji tvarka bei valstybės įstatymai. Reikšmės, ku- 
rią tokie reiškiniai turi turėti vyriausybėms, negalima 
panaikinti apeliuojant į titulą, besiremiantį parodytu pa- 
sitikėjimu ir pareigybės autoritetu, kad iš valstybės bū- 
tų reikalaujama nevaržyti ir leisti viešpatauti tam, kas 
drumsčia substancialų poelgių šaltinį, laužo visuotinius 
principus ir nekliudyti netgi pasireiškiančiam jų užsi- 

spyrimui, tarsi taip ir turėtų būti. Kam Dievas duoda tar- 
nybą, tam jis duoda ir protą — tai linksma patarlė, į kurią 
vargu ar mūsų laikais kas nors imsis žiūrėti rimtai. 
Tai, kad vyriausybės, susiklosčius aplinkybėms, pri- 
siminė filosofavimo svarbą, byloja apie globą ir paska- 
tinimą, kurių filosofijos studijoms, atrodo, prireikė dau- 
geliu kitų aspektų. Juk matydamas, kaip tokioje 
daugybėje pozityviųjų mokslų kūrinių, taip pat religi- 
nėje — pamokslinėje ir kitoje neaiškaus neapibrėžto tu- 
rinio literatūroje ne tik išsakoma jau anksčiau minėta 
panieka filosofijai, kad tie, kurie pamatė, jog yra visiš- 
kai atsilikę nuo minties kultūros ir kad filosofija jiems 
yra kažkas visiškai svetima, ją vis dėlto traktuoja ne tik 
kaip tai, su kuo jie seniai atsisveikino, bet ir kategoriš- 
kai užsipuola filosofiją ir skelbia, kad jos turinys - suvo- 
kiantis Dievą ir fizinę bei dvasinę prigimtį tiesos pažini- 
mas — yra absurdiška ir kvaila, netgi nuodėminga 
pretenzija; kai mes matome, kaip protas, ir vėl protas, ir 
nuolat kartojamas protas yra kaltinamas, žeminamas bei 
pasmerkiamas, - arba, kai bent jau duodama suprasti, 
kokios įkyrios didžiajai daliai veiklos, vadinamos moks- 
line, vis dėlto yra neišvengiamos sąvokos pretenzijos, — 
kai, sakau, prieš save matai tokius reiškinius, tai vos ne- 
pradedi galvoti, jog šia prasme tradicija nebūtų nei ger- 
biama, nei pakankama, kad filosofijos studijoms būtų 
užtikrinta tolerancija ir oficiali egzistencija.* Mūsų laikais 


* Tokios mintys man atėjo į galvą skaitant vieną Johanno Mūllerio laiš- 
ką (Werke [Tūbingen 1810-1812], Teil VIII, s. 56), kuriame, kalbėda- 
mas apie Romos būklę 1803 metais, kai šis miestas buvo Prancūzijos 

paplitusios deklamacijos ir arogancija filosofijos atžvil- 
giu atveria keistą reginį, kad, viena vertus, pasiteisina 
tas paviršutiniškumas, iki kurio degradavo šis moks- 
las, o kita vertus, jos pačios glūdi šioje sferoje, kurią jos 
nedėkingai puola. Mat vadinamasis filosofavimas, tie- 
sos pažinimą paskelbęs absurdiška užmačia, taip suni- 
veliavo visas mintis ir visus daiktus - kaip Romos impe- 
ratoriai savo despotizmu sulygino diduomenę ir vergus, 
dorybę ir nuodėmę, garbę ir gėdą, išmanymą ir nemok- 
šiškumą, — kad to, kas teisinga, sąvokos, dorovės dės- 
niai taip pat yra niekas kita, o tik nuomonės bei subjek- 
tyvūs įsitikinimai, ir nusikalstamiausi principai kaip 
įsitikinimai yra lygiai vertinami kaip ir anie dėsniai, ir 
kiekvienas objektas, nors ir būtų labai skurdus ir parti- 
kuliarus, ir kad labai lėkšti būtų dalykai, jie vertinami 
taip pat, kaip tai, kas yra visų mąstančių Žmonių intere- 
sas ir dorovinio pasaulio saitai. 

Todėl reikia pripažinti, kad mokslui yra iš tikrųjų 
laimė — iš esmės, kaip minėta, tai yra dalyko būtinybė, — 
kad šis filosofavimas, kuris kaip mokyklinė išmintis galė- 
jo ir toliau rutuliotis savyje, priartėjo prie tikrovės, kuri 
rimtai vertina teisės bei pareigų principus ir gyvena 


valdžioje, be kita ko, jis rašė: „Vienas profesorius, paklaustas, kokia 
yra viešųjų mokslo įstaigų būklė, atsakė: On les tolčre comme les bor- 
dels”. - Mes kartais galime išgirsti, „kaip netgi rekomenduojamas vadi- 
namasis proto mokslas, būtent logika, galbūt įsitikinus, kad jo, kaip sau- 
so ir bevaisio mokslo, arba ir taip nebus mokomasi, arba, jeigu tai 
kartais atsitiktų, joje bus rastos tik neturiningos, taigi nieko neduo- 
dančios ir nieko negadinančios formulės, vadinasi, rekomendacija jo- 
kiu būdu nepakenksianti, nors ir neduosianti naudos. 


36 


PRATARMĖ 


nušviesta jų sąmonės šviesos, ir kad šitaip buvo prieita 
iki viešo lūžio. Būtent dėl filosofijos santykio su tikrove 
suvokimo ir kyla nesusipratimai, ir taip aš grįžtu prie to, 
ką nurodžiau anksčiau: kad filosofija, būdama protin- 
gumo atskleidimas, yra esamybės ir tikroviškumo suvokimas, 
o ne iškėlimas anapusiškumo, kuris egzistuoja dievai ži- 
no kur - arba, tiksliau, galima tvirtai pasakyti, kur tai 
yra, būtent vienašališko, tuščio mintijimo klaidoje. To- 
liau dėstydamas pabrėžiu, kad netgi platoniškoji Respub- 
lika, kuri visų laikoma tuščio idealo pavyzdžiu, iš esmės 
atspindėjo ne ką kitą, o graikiškosios dorovės prigimtį, 
ir kad paskui Platonas, suprasdamas, kad į ją įsiskver- 
biantis rimtesnis principas, kuris tiesiogiai galėjo pasi- 
rodyti joje tik kaip dar nepatenkintas siekimas, taigi, tik 
kaip pražūtis, turėjo būtent dėl to siekimo ieškoti, kaip 
nuo to išsigelbėti, bet tos pagalbos, kuri turėjo ateiti iš 
aukščiau, jis iš pradžių galėjo ieškoti tik išorinėje ypa- 
tingoje graikiškos dorovės formoje, kurios dėka jis ma- 
nė įveiksiąs aną pražūtingą principą, kuris kartu giliai 
užgavo jos gilesnį potraukį, laisvą begalinę asmenybę. 
Šitaip Platonas įrodė esąs didelis protas , nes būtent tas 
principas, kuriame slypi jo idėjos išskirtis, yra ta ašis, 
apie kurią tada sukosi artėjantis pasaulio pertvarkymas. 

Kas protinga, tas tikra; 

o kas tikra, tas protinga. 

Šio įsitikinimo laikosi kiekviena betarpiška sąmonė, 
pavyzdžiui, ir filosofija, ir ji remiasi juo, nagrinėdama 
tiek dvasios, tiek ir gamtos universumą. Jeigu refleksija, 
jausmas arba visokia subjektyvios sąmonės forma, da- 
bartį laiko kažkuo menku, mano ją pranokusi ir turinti 

daugiau žinių, vadinasi, ji puolusi į tuštybę, o kadangi 
ji pati reali tik dabartyje, todėl ir pati yra tik tuštybė. 
Priešingai, jeigu idėja laikoma tuo, kas yra tik šiaip idė- 
ja, kokio nors manymo vaizdinys, tai filosofija, atvirkš- 
čiai, padeda suprasti, kad nieko nėra tikro, išskyrus idė- 
ją. Tada svarbu laikinumo ir praeinamumo regimybėje 
atpažinti substanciją, kuri yra imanentiška, ir amžiny- 
bę, kuri yra dabartiška. Mat protingumas, kuris yra idė- 
jos sinonimas, savo tikrovėje kartu įžengdamas ir į iš- 
orinę egzistenciją, pasireiškia begaline formų, reiškinių 
bei pavidalų gausa ir savo branduolį apgaubia marga 
žieve, kurioje iš pradžių tūno sąmonė, persmelkiama 
tik sąvokos, kad užčiuoptų vidinį pulsą bei pajustų jį 
dar tvinksint ir išoriniuose dariniuose. Tačiau be galo 
įvairūs santykiai, atsirandantys šiame išoriškume, nes 
jį nušviečia esmė, ši begalinė medžiaga ir jos reguliavi- 
mas nėra filosofijos objektas. Priešingu atveju ji kištųsi į 
dalykus, kurie jos neliečia; ji gali nesivarginti duoti ge- 
rą patarimą tais klausimais; Platonas galėjo susilaikyti 
nuo rekomendacijų auklėms su vaikais niekad nestovė- 
ti vienoje vietoje, o visada juos supti ant rankų, taip pat 
ir Fichte galėjo nekonstruoti, netobulinti pasų policijos, kaip 
tada buvo vadinama, iki to, kad įtartinų asmenų pasuose 
ne tik būtų įrašyti jų skiriamieji požymiai, bet ir nupieš- 
tas portretas. Tokiuose pramanuose filosofijos nėra nė 
kvapo, ir tuo labiau ji gali atsisakyti panašaus pernelyg 
didelio išmintingumo ir šios begalinės objektų gausy- 
bės atžvilgiu turi parodyti didžiausią liberalumą. Kar- 
tu mokslas irgi parodys, jog jam kuo tolimiausia yra ta 
neapykanta, kurią visažinystės tuštybė jaučia daugybei 

aplinkybių bei institucijų, - neapykanta, kuriai didžiau- 
sią pasitenkinimą teikia smulkmeniškumas, nes tik taip 
ji jaučia savo vertę. Taigi šis veikalas, kadangi jame glū- 
di mokslas apie valstybę, bus ne kas kita, kaip bandy- 
mas suvokti valstybę ir parodyti ją kaip kažką protinga savy- 
je. Kaip filosofinis kūrinys jis turi būti kuo toliausiai nuo 
bandymo konstruoti valstybę, kokia ji turėtų būti; pamo- 
kymas, kuris jame gali glūdėti, negali pamokyti valsty- 
bės, kokia ji turi būti; jos tikslas veikiau yra parodyti, 
kaip valstybė, šis dorovinis universumas, turi būti pa- 
žinta. 

1600 Póðot, 160V yar tn MNANUA. 

Hic Rhodus, hic saltus.š 

Filosofijos uždavinys — suvokti tai, kas yra, nes tai, 
kas yra, yra protas. O dėl individų, tai šiaip ar taip kiek- 
vienas iš jų yra savo meto kūdikis; taip ir filosofija yra jos 
pačios laikas, suvoktas mintyje. Įsivaizduoti, kad kokia nors 
filosofija gali peržengti savo dabartinio pasaulio ribas, 
taip pat kvaila, kaip kvaila manyti, kad individas gali 
peršokti per savo epochą, peršokti per Rodą. O jeigu jo 
teorija iš tiesų peržengia ribas, jeigu jis konstruoja pa- 
saulį, koks jis turi būti, tai šis pasaulis egzistuoja, bet tik 
jo mintyse, o tai yra minkšta medžiaga, kuri leidžia įsi- 
vaizduoti ką tik nori. 

Truputį pakeistas ankstesnis pasakymas būtų toks: 

Čia yra rožė, čia šok. 

Tai, kas yra tarp proto kaip save suvokiančios dva- 
sios ir proto kaip esamos tikrovės, kas aną protą ski- 
ria nuo šito ir neleidžia pasitenkinti juo, yra tam tikri 
pančiai tos abstrakcijos, kuri dar nėra išsilaisvinusi 

iš sąvokos. Pažinti protą kaip rožę ant dabarties kry- 
žiaus ir gėrėtis ja, - ši protinga įžvalga yra susitaikymas 
su tikrove, kurią filosofija suteikia tiems, kurie kartą iš- 
girdo vidinį reikalavimą suvokti sąvokomis ir išsaugoti 
subjektyvią laisvę ne ypatingume ir atsitiktinume, o ta- 
me, kas yra savyje ir sau. 

Tai yra ir konkreti prasmė to, kas anksčiau buvo abst- 
rakčiai apibrėžta kaip formos ir turinio vienybė, nes forma 
savo konkrečiausia reikšme yra protas kaip sąvokinis 
pažinimas, o turinys — tai protas kaip substanciali doro- 
vinės ir prigimtinės tikrovės esmė; šis suvoktas abiejų 
tapatumas yra filosofinė idėja. Yra didelis užsispyrimas, 
užsispyrimas, kuris daro garbę žmogui, savo įsitikini- 
muose nepripažinti nieko, ko nepateisino mintis, — ir 
šis užsispyrimas yra charakteringas naujųjų laikų bruo- 
žas, be to, ir būdingas protestantizmo principas. Tai, ką 
Lutheris jausmu ir dvasios liudijimu pradėjo kaip tikėji- 
mą, labiau subrendusi dvasia siekia apimti sąvoka ir taip 
išsilaisvinti dabartyje ir šitokiu būdu joje rasti save. Tai, 
ką sako populiarus aforizmas, kad pusinė filosofija ati- 
tolinanti nuo Dievo - ir tai yra tas pats neryžtingumas, 
kuris pažinimą taria esant artėjimu prie tiesos, - o tikroji 
filosofija vedanti prie Dievo; tas pats yra ir su valstybe. 
Kaip protas nesitenkina artėjimu, kuris nėra nei šaltas, 
nei šiltas ir todėl išgujamas, taip pat mažai jį tenkina 
šalta neviltis, tarianti, kad šiame žemiškame pasaulyje 
viskas klostosi blogai arba geriausiu atveju vidutiniš- 
kai, bet būtent jame ir nereikią norėti nieko geresnio, ir 

tik todėl reikią susitaikyti su tikrove; pažinimas šį su- 
sitaikymą daro nuoširdesnį. 

Dėl pamokymo, koks turįs būti pasaulis, tai čia reikia 
pridurti, kad filosofija visada ateina per vėlai. Kaip min- 
tis apie pasaulį ji pasireiškia tik tada, kai tikrovė baigia 
savo formavimosi procesą ir pasiekia savo viršūnę. Tai, 
ko mus moko sąvoka, būtinai patvirtina ir istorija — kad 
tik tikrovės brandoje idealybė eina greta realybės ir ku- 
ria sau tą patį intelektualios karalystės pavidalo pasau- 
lį, suvoktą savo substancijoje. Kai filosofija ima tapyti 
savo pilka spalva pilkoje drobėje, tai akivaizdu, kad kuri 
nors gyvenimo forma paseno, ir pilku ant pilko jos ne- 
pavyks atjauninti, ją galima tik suprasti; Minervos pe- 
lėda pradeda skraidyti tik temstant. 

Bet laikas baigti šią pratarmę; kaip pratarmė ji turėjo 
tik išoriškai ir subjektyviai kalbėti apie kūrinio, prieš 
kurį ji pateikiama, poziciją. Kalbėti apie kokį nors turi- 
nį filosofiškai galima tik svarstant jį moksliškai ir objek- 
tyviai, dėl tos pačios priežasties kitokį —- ne mokslinį — 
dalyko oponavimą autorius bus priverstas laikyti tik 
subjektyviu epilogu bei nepagrįstais patikinimais ir ne- 
kreips į juos dėmesio. 


Berlynas, 1820 m. birželio 25 d. 

Filosofinio teisės mokslo objektas yra teisės idėja, teisės są- 
voka ir jos realizacija. 

Filosofija nagrinėja idėjas; taigi ne tai, kas paprastai 
vadinama grynomis sąvokomis; maža to, ji parodojų vien- 
pusiškumą bei neteisingumą, taip pat ir tai, kad tik są- 
voka (ne tai, ką dažnai girdėti taip vadinant ir kas yra 
tik abstraktus samprotinis apibrėžimas) turi tikrovę, ir 
būtent taip, kad ji pati ją sau suteikia. Viskas, kas nėra 
pačios sąvokos nustatytoji tikrovė, yra praeinanti esa- 
tis, išorinis atsitiktinumas, nuomonė, neesminis reiški- 
nys, netiesa, apgaulė ir t. t. Struktūra, kurią realizuoda- 
masi sąvoka suteikia sau, yra kitas pačiai sąvokai pažinti 
esminis idėjos momentas; jis skiriasi nuo formos, kuri 
yra tik sąvoka. g 

Papildymas. Sąvoka ir jos egzistencija yra dvi pusės, 
skirtingos, bet vieningos, kaip siela ir kūnas. Kūno ir 

sielos gyvenimas yra tas pats, ir vis dėlto juos galima 
vadinti atskirais. Siela be kūno būtų negyva, ir atvirkš- 
čiai. Taigi sąvokos esatis yra jos kūnas tiek, kiek jis klau- 
so sielos, kuri jį sukūrė. Sėkloje glūdi medis, ir joje yra 
visa jo jėga, nors ji dar nėra pats medis. Medis visiškai 
atitinka paprastą sėklos vaizdinį. Jeigu kūnas neatitin- 
ka sielos, tai jis yra kažkas apgailėtino. Esaties ir sąvo- 
kos, kūno ir dvasios vienovė yra idėja. Ji ne tik harmo- 
nija, bet ir visiškas jų prasiskverbimas vieno į kitą. 
Negyvena niekas, kas kokiu nors būdu nėra idėja. Tei- 
sės idėja yra laisvė, o kad ji būtų teisingai suprasta, rei- 
kia pažinti jos sąvoką ir šios sąvokos esatį. 


S 


2 


Teisės mokslas yra filosofijos dalis. Todėl idėją, kuri yra 
dalyko protas, jis turi išplėtoti iš sąvokos, arba, o tai yra 
tas pats, stebėti nuosavą imanentinį paties dalyko vys- 
tymąsi. Kaip dalis ji turi tam tikrą išeities tašką, kuris yra 
rezultatas ir tiesa to, kas eina prieš jį ir kas sudaro jo vadi- 
namąjį įrodymą. Todėl teisės sąvoka savo tapsmo atžvil- 
giu nepriklauso teisės mokslui, jos dedukcija čia jau su- 
ponuota, ir ją reikia laikyti duotąja. 

Papildymas. Filosofija yra ratas: joje yra kažkas pir- 
minio, betarpiško, neįrodyto, tai, kas nėra rezultatas, 
nes ji turi nuo ko nors pradėti. Tačiau tai, nuo ko filo- 
sofija pradeda, yra tiesiogiai reliatyvu, nes tai kitame 

galutiniame taške turi rastis kaip rezultatas. Ji yra 
nuoseklumas, kuris netvyro ore, ji yra ne tiesiogiai 
prasidedanti, bet sudaranti ratą. Laikantis formalaus, 
o ne filosofinio mokslų metodo, pirmiausia ieškoma 
ir reikalaujama definicijos, bent jau dėl išorinės moks- 
linės formos. Beje, pozityvusis teisės mokslas tuo ga- 
li ne itin rūpintis, bent jau todėl, kad jam pirmiausia 
rūpi apibrėžti, kas yra teisėta, t. y. specialūs įstaty- 
miški apibrėžimai, todėl ir buvo įspėta: omnis defini- 
tio in jure civili periculosa?. Iš tiesų, kuo padrikesni ir 
savyje prieštaringesni teisės apibrėžimai, tuo mažiau 
galimos jos denificijos, kurios veikiau turėtų būti ben- 
drosios apibrėžtys, o jose visai akivaizdus prieštarin- 
gumas, čia — tai, kas neteisiška. Taigi, pvz., romėnų 
teisėje nebūtų buvusi galima žmogaus definicija, nes 
vergo šiai sąvokai nebūtų galima priskirti; veikiau jo 
padėtis pažeidžia tą sąvoką; taip pat daugeliu atžvil- 
gių atrodytų pavojinga nuosavybės ir savininkų de- 
finicija. Tačiau definicija paprastai dedukuojama eti- 
mologiškai, dažniausiai abstrahuojant iš atskirų 
atvejų, be to, remiamasi žmonių jausmais bei vaizdi- 
niais. Tada definicijos teisingumas priklauso nuo to, 
ar ji atitinka esamus vaizdinius. Laikantis šio meto- 
do, į šalį atidedama tai, kas moksliniu atžvilgiu yra 
vien esminis dalykas, tuo tarpu turinio atžvilgiu yra 
paties daikto savyje ir sau (čia - teisės) būtinybė, o for- 
mos atžvilgiu — sąvokos prigimtis. Filosofiniame pa- 
žinime pagrindinis dalykas yra veikiau sąvokos būti- 
numas, o judėjimas, kurio metu ji tampa rezultatu, — 
jos įrodymas ir dedukcija. Kadangi jos turinys sau yra 

būtinas, tai tik paskui reikia nustatyti, kas atitinka jį 
vaizdiniuose ir kalboje. Tačiau tai, kokia ši sąvoka yra 
sau savo tiesoje ir kokia ji yra vaizdinyje, ne tik gali, 
bet ir turi skirtis savo forma bei turiniu. Tačiau, jeigu 
vaizdinys savo turiniu yra neklaidingas, tai galima 
parodyti, kad sąvoka glūdi ir savo esme esti jame, t. 
y. vaizdiniui gali būti suteikta sąvokos forma. Tačiau 
vaizdinys tiek mažai yra sau pačiai būtinos ir teisin- 
gos sąvokos mastelis ir kriterijus, kad savo teisingu- 
mą greičiau turi imti iš jos ir pagal ją save taisyti bei 
pažinti. Jei šis pažinimo būdas su savo formaliais bū- 
dais — definicijomis, išprotavimais, įrodinėjimais ir 
pan. — tam tikra prasme daugiau ar mažiau yra išny- 
kęs, tai įprotis, atėjęs jo vieton, yra prastas pakaita- 
las, kai būtent idėjos apskritai, taigi ir teisės idėjos 
bei tolesni jų apibrėžimai, tiesiogiai suvokiami ir tei- 
giami kaip sąmonės faktai, o teisės šaltiniu laikomas 
natūralus ar pakylėtas jausmas, sava širdis ir susižavė- 
jimas. Nors šis metodas yra patogiausias iš visų, kar- 
tu jis yra ir mažiausiai filosofiškas —- neminint čia jau 
kitų šios pažiūros pusių, kurios susijusios ne tik su 
pažinimu, bet ir tiesiogiai su veikimu. Jeigu pirma- 
sis, nors ir formalus, metodas vis tik dar reikalauja 
definicijoje sąvokos formos, o įrodyme - pažinimo bū- 
tinumo formos, tai betarpiškos sąmonės ir jausmo ma- 
nieros principas yra subjektyvumas, atsitiktinumas ir 
žinojimo savivalė. Kur glūdi mokslinis filosofijos me- 
todas, čia reikia nuspėti iš filosofinės logikos. 

Teisė apskritai yra pozityvi: a) dėl formos galioti valsty- 
bėje, ir šis įstatymiškas autoritetas yra jos žinojimo prin- 
cipas, pozityviosios teisės mokslas; b) savo turiniu ši teisė 
turi pozityvų elementą: a) dėl ypatingo tautos nacionali- 
nio charakterio, jos istorinio išsivystymo pakopos ir visų 
prigimtiniam būtinumui priklausančių ryšių; b) dėl būti- 
nybės, kad įstatyminės teisės sistemoje glūdėtų bendro- 
sios sąvokos pritaikymas iš išorės duotai ypatingai daly- 
kų ir atvejų padėčiai - pritaikymas, kuris yra jau nebe 
spekuliatyvusis mąstymas ir sąvokos vystymasis, bet 
sampročio subsumcija; g) dėl galutinių apibrėžčių, ku- 
rių reikia apsispręsti realybėje. 

Jeigu pozityviajai teisei ir įstatymams priešpriešina- 
mas širdies jausmas, polinkis ir savivalė, tai jau ne filo- 
sofija tai, kas pripažįsta šitokius autoritetus. Tai, kad 
prievarta ir tironija gali būti pozityviosios teisės elemen- 
tas, yra jai atsitiktinis dalykas ir jos prigimties nepalie- 
čia. Vėliau, § 211-214, bus parodyta toji vieta, kur teisė 
turi tapti pozityviąja. O čia tos apibrėžtys, kurios ten 
bus išvestos, pateikiamos tik dėl to, kad būtų nubrėžtos 
filosofinės teisės ribos ir tuoj pat panaikintas galimas 
vaizdinys ar net reikalavimas, esą sistemiška filosofi- 
nės teisės plėtotė turėtų sukurti pozityvios teisės kodek- 
są, t. y. tokį, kurio reikėtų realiai valstybei. Įsivaizduo- 
ti, kad natūraliosios arba filosofinės teisės ir 
pozityviosios teisės skirtumai yra tokie, tarsi jos būtų 

priešingos ir viena kitai prieštarautų, būtų labai neteisin- 
ga; pirmoji santykiuoja su antrąja kaip institucijos su pan- 
dektomis. Tikrai istorišką nuomonę, gryną filosofinį po- 
žiūrį į istorinį pozityviosios teisės elementą, kuris šiame 
paragrafe buvo paminėtas pirmasis, pateikė Montesgui- 
eu: įstatymų leidimą apskritai ir speciąliasias jos apibrėž- 
tis reikia vertinti ne izoliuotai ir abstrakčiai, bet veikiau 
kaip priklausomą vieno totalumo elementą kitų apibrėž- 
čių, sudarančių nacijos ir epochos charakterį, kontekste; 
pastarajame jos įgauna savo tikrąją reikšmę, o kartu ir 
savo pateisinimą. - Nagrinėti laike pasireiškiantį teisės api- 
brėžčių atsiradimą ir vystymąsi yra grynai istorinis tyri- 
nėjimas, toks pat yra jų samprotinio nuoseklumo, atsi- 
randančio lyginant juos su jau esamais teisiniais 
santykiais, pažinimas. Savo srityje jis nusipelnęs ir ver- 
tingas, bet nesusijęs su filosofiniu nagrinėjimu, jeigu bū- 
tent vystymasis iš istorinių pagrindų nesusipainioja su 
vystymusi iš sąvokos, o istorinis aiškinimas ir pateisini- 
mas neišplečiamas iki savyje ir sau reikšmingo pateisini- 
mo reikšmės. Šis skirtumas, kuris labai svarbus ir kurio 
nereikia užmiršti, kartu yra labai aiškus: teisės apibrėžtis 
visiškai pagrįstai ir nuosekliai gali išplaukti iš aplinkybių 
bei esamų teisinių institucijų ir visgi savyje ir sau būti ne- 
teisinė ir neprotinga, kaip, pavyzdžiui, daugybėje romė- 
nų privačios teisės apibrėžčių, visiškai nuosekliai išsiru- 
tuliojusių iš tokių institucijų, kaip romėnų tėviška valdžia, 
romėnų santuoka. Ir net jei teisės apibrėžtys yra teisinės 
bei protingos, visgi atskleisti jose tai, kas gali tikrai įvykti 
tik dėl sąvokos, yra viena, o parodyti istorinį jų pasireiš- 
kimą, tas aplinkybes, atvejus, poreikius ir įvykius, kurie 

lėmė jų nustatymą — visai kas kita. Toks atskleidimas ir 
(pragmatinis) pažinimas, kai atskleidžiamos artimiau- 
sios arba tolimesnės istorinės priežastys, dažnai vadi- 
namas aiškinimu arba dar mieliau — suvokimu, tariant, 
kad šias istorines priežastis atskleidus padaryta viskas 
arba, tiksliau, viskas, kas svarbiausia, ko ir reikia įsta- 
tymui ar teisinei institucijai suvokti; tačiau yra atvirkš- 
čiai — apie tai, kas iš tiesų svarbiausia, apie dalyko są- 
voką, čia dar nepasakyta nė žodžio. Dažnai taip pat 
kalbama apie romėnų, vokiečių teisės sąvokas, apie tei- 
sės sąvokas, kaip jos apibrėžtos viename ar kitame teisy- 
ne, tuo tarpu ten net nekvepia sąvokomis, o yra tik ben- 
dros teisės apibrėžtys, samprotiniai teiginiai, principai, 
įstatymai ir pan. Ignoruojant šį skirtumą, pasiseka pa- 
keisti požiūrį, o vietoj klausimo apie tikrą pateisinimą 
iškelti klausimą apie pateisinimą aplinkybėmis, daryti 
išvadą iš prielaidų, kurios pačios savaime yra tiek pat 
mažai tikėtinos ir t. t., ir apskritai vietoj absoliutumo 
nurodyti santykinumą, vietoj daikto prigimties - išori- 
nį reiškinį. Kai istorinis pateisinimas išorinį atsiradimą 
painioja su atsiradimu iš sąvokos, tada jis nesąmonin- 
gai elgiasi priešingai savo ketinimams. Pavyzdžiui, jei- 
gu parodoma, kad kokios nors institucijos atsiradimas, 
esant tam tikroms aplinkybėms, yra visiškai tikslingas 
ir būtinas, ir taip pasiekiama tai, ko reikalauja istorinis 
požiūris, todėl, laikant šitai bendru paties dalyko esmės 
pateisinimu, iš šito greičiau atsiranda priešingybė, bū- 
tent tai, kad ši institucija, jei tų aplinkybių daugiau ne- 
bėra, yra netekusi savo prasmės ir savo teisės. Taigi, jei, 
pvz., kaip vienuolynų išsaugojimo argumentas nurodo- 

mi jų nuopelnai: dykviečių sukultūrinimas ir apgyven- 
dinimas, moksliškumo išlaikymas mokant ir perrašinė- 
jant rankraščius ir t. t., ir šie nuopelnai laikomi jų toles- 
nio buvimo pagrindu bei apibrėžtimi, tai iš šito greičiau 
galima daryti išvadą, kad, visiškai pasikeitus aplinky- 
bėms, jie, bent jau šiuo atžvilgiu, tapo visiškai nereika- 
lingi ir jų egzistavimas betikslis. Kiek dalyko istorinė 
reikšmė, istorinė konstatacija bei jo atsiradimo aiškini- 
mas ir filosofinis požiūris į jo atsiradimą bei sąvoką yra 
skirtingose sferose, tiek jie gali būti abejingi vienas ki- 
tam. Kadangi ši rami pozicija ne visada išlaikoma net 
nagrinėjant mokslinius klausimus, pateiksiu dar keletą 
samprotavimų iš pono Hugo „Romėnų teisės istorijos va- 
dovelio“, kurie kartu leis toliau aiškinti tą priešpriešos 
manierą. Ponas Hugo ten (5 leidimas; $ 53) sako, „kad 
Ciceronas giria "Dvylika lentelių’, skersakiuodamas į fi- 
losofus“, o filosofas Favorinas vertina jas lygiai taip pat, 
kaip nuo to laiko kai kurie garsūs filosofai vertino pozi- 
tyviąją teisę“. Ten pat ponas Hugo galutinai atremia tokį 
požiūrį, kuris grindžiamas tuo, kad „Favorinas 'Dvyli- 
ka lentelių“ suprato tiek pat mažai, kiek ir filosofai men- 
kai tesupranta pozityviąją teisę“. O dėl pastabos, kurią 
filosofui Favorinui padarė teisininkas Sekstas Cecilijus ir 
kurią pateikia Gelijus, noct. Attic. XX, I, tai joje pirmiau- 
sia išdėstomas tvirtas ir teisingas principas, kaip patei- 
sinti tai, kas savo turiniu yra vien pozityvu. „Non igno- 
ras, — labai teisingai sako Cecilijus Favorinui, legum 
opportunitates et medelas pro temporum moribus et pro 
rerum publicarum generibus, ac pro utilitatum praesen- 
tium rationibus, proque vitiorum, quibus medendum est, 

fervoribus, mutari ac flecti, negue uno statu consistere, quin, 
ut facies coeli et maris, ita rerum atque fortunae tempes- 
tatibus varietur. Quid salubrius visum est rogatione illa 
Stolonis etc., quid utilins plebiscito Voconi etc., quid tam 
necessarium existimatum, est quam lex Licinia etc.? Om- 
nia tamen haec obliterata et operta sunt civitatis opulentia 
etc.“ Šie įstatymai pozityvūs tiek, kiek jų reikšmė ir 
tikslingumas glūdi aplinkybėse, taigi jų vertė apskritai 
yra tik istorinė; todėl jie iš prigimties yra laikini. Įstaty- 
mų leidėjų ir vyriausybių išmintis, apimanti tai, ką jie 
padarė ir nustatė, atsižvelgdami į esamas aplinkybes ir 
laiko sąlygas, yra daiktas sau ir turi būti įvertintas isto- 
rijos, kurios pripažinimas bus tuo didesnis, kuo labiau 
tokį įvertinimą parems filosofiniai požiūriai. 

Iš kitų „Dvylikos lentelių“ pateisinimų, paneigiant 
Favorino kaltinimus, aš norėčiau pateikti kaip pavyzdį 
dar vieną Cecilijaus pasakymą, kuriame jis remiasi ne- 
mariu samprotinio metodo ir jo moralizavimo melu, ir 
jo esmė — rasti rimtą priežastį prastam reikalui, manant, 
jog šitaip jis bus pateisintas. Gindamas šlykštų įstaty- 
mą, kuris, pasibaigus paskolos terminui, kreditoriui 
duodavo teisę skolininką užmušti arba parduoti vergo- 
vėn, O jeigu kreditorių buvo keletas, tai skolininką su- 
pjaustyti į gabalus ir taip jį pasidalinti, be to, jei kas nors 
atsipjautų pernelyg daug ar pernelyg mažai, tai del to jis ne- 
turetų patirti jokios juridinės žalos (sąlyga, kuri būtų pra- 
vertusi Shakespeares'o Šeilokui iš „Venecijos pirklio“ ir ku- 
rią jis dėkingiausiai būtų priėmęs), - Cecilijus pateikia 
rimtą priežastį, kad dėl to buvo sutvirtinta ištikimybė ir 
pasitikėjimas, o šis įstatymas dėl šlykštumo niekad ne- 

buvo taikomas. Cecilijaus absurdiška mintis ne tik ne- 
pastebi refleksijos, kad būtent dėl šios apibrėžties pa- 
naikinamas minėtas ketinimas — sutvirtinti ištikimybę 
ir pasitikėjimą vienas kitu, bet ir to, kad ir jis pats tuo- 
jau pat pateikia pavyzdį, kaip įstatymas dėl neteisingo 
liudijimo lauktų rezultatų nedavė, nes jame buvo nu- 
matytos pernelyg didelės bausmės. O ką turi galvoje po- 
nas Hugo teigdamas, kad Favorinas šio įstatymo nesu- 
pratęs, sunku pasakyti; jį gali suprasti kiekvienas 
mokinys, ir geriausią iš visų tokį naudingą sau punktą 
būtų supratęs minėtas Šeilokas; supratimu ponas Hugo 
turbūt laikytų tik tą sampročio darinį, kuris nusirami- 
na, radęs tokiam įstatymui rimtą priežastį. Beje, dėl kito 
nesupratimo, kurį Favorinui irgi nurodė Cecilijus, filoso- 
fas jau gali prisipažinti, nerausdamas iš gėdos, — kad 
būtent jumentum, - „o ne arcera“, — kurį pagal įstatymą 
privalu duoti ligoniui, kad jis kaip liudytojas būtų pri- 
statytas į teismą, reiškia ne tik arklį, bet ir karietą ar ve- 
žimą. Iš šitos įstatymiškos apibrėžties Cecilijus galėjo 
išgauti dar vieną patvirtinimą, jog senieji įstatymai bu- 
vo puikūs ir tikslūs, nurodydamas, kad būtent jie įsigi- 
lindavo netgi į tai, kaip į teismą pristatyti sergantį liu- 
dytoją, ir skyrė ne tik pristatymą arkliu ir karieta, bet 
netgi vieną karietą nuo kitos, - dengtą ir minkštą, kaip 
aiškina Cecilijus, ir ne tokią patogią. Čia reikėtų rinktis 
arba ano įstatymo rūstumą, arba tokių apibrėžčių ne- 
reikšmingumą, bet pareikšti apie tokių dalykų, juo la- 
biau jų mokslinių aiškinimų nereikšmingumą būtų vie- 
nas baisiausių nusižengimų šiam ir kitokiam tos pačios 
rūšies mokslingumui. 

Minėtame vadovėlyje ponas Hugo kalba ir apie ro- 
mėnų teisės protingumą; aš ten susidūriau štai su kuo: 
po to, kai skyriuje, apimančiame laikotarpį nuo valstybės 
atsiradimo iki „Dvylikos lentelių“ „$38ir 39, pasakyta, „kad 
romėnai turėjo daug poreikių ir privalėjo dirbti, be to, 
jiems reikėjo pagalbininkų - kinkomųjų ir nešulinių gy- 
vulių, kurių yra ir pas mus, kad ten kalvos kaitaliojosi 
su slėniais, kad miestas stovėjo ant kalvos ir t. t. - nuo- 
rodos, kurios galbūt turėjo patenkinti Montesguieu sko- 
nį, bet kuriose vargu ar galima rasti jo dvasią; taigi nors 
dabar jis § 40 rašo, kad „teisinė padėtis buvo toli gražu 
ne tokia, kad patenkintų aukščiausius proto reikalavimus“ 
(visai teisingai: romėnų šeimos teisė, vergovė ir t. t. vi- 
sai nepatenkina net ir labai menkų proto reikalavimų), 
bet, aptardamas tolesnes epochas, ponas Hugo pamirš- 
ta nurodyti, kurioje epochoje romėnų teisė patenkino — 
ir apskritai ar ji kada nors patenkino — aukščiausius proto 
reikalavimus. Tačiau apie aukščiausio romėnų teisės kaip 
mokslo išsivystymo periodo teisės klasikus $ 289 pasakyta: 
„„.. seniai pastebėta, kad teisės klasikai turėjo filosofinį 
išsilavinimą“, bet „mažai kas Žino (dėl daugybės pono 
Hugo vadovėlio leidimų tai dabar žino daugelis), jog 
nėra daugiau tokių rašytojų, kaip romėnų teisininkai, 
kurie išvadų iš esamų principų nuoseklumu prilygtų ma- 
tematikams, o krintančiu į akis sąvokų plėtotės savitu- 
mu - novatoriškam metafizikos kūrėjui; pastarąjį daly- 
ką patvirtina ta įstabi aplinkybė, kad niekur nėra tiek 
trichotomijų, kiek teisės klasikų ir Kanto veikaluose“. Tas 
Leibnico liaupsinamas nuoseklumas neabejotinai yra es- 
minė teisės mokslo, kaip ir matematikos bei kiekvieno 

samprotinio mokslo, savybė; tačiau šis samprotinis nuo- 
seklumas dar neturi nieko bendro su proto reikalavimų 
patenkinimu ir su filosofijos mokslu. Be to, būtent romė- 
nų teisininkų ir pretorių nenuoseklumą reikia laikyti vie- 
na didžiausiųjų dorybių, kuri leido jiems pasitraukti nuo 
neteisingų bei šlykščių institucijų; jie buvo priversti calli- 
de įvairiai tuščiažodžiauti skirtingumus (pavyzdžiui, va- 
dinti Bonorum possesio tai, kas iš esmės buvo ir palikimas,) 
ir netgi sugalvoti kvailus išsisukinėjimus (o kvailumas 
taip pat yra nenuoseklumas), kad būtų laikomasi „Dvy- 
likos lentelių“ raidės, pavyzdžiui, naudojant fictio, vno- 
XLOLĖ, kad filia patroni esą filius (Heinecc., Antiq. Rom.... 
lib. [1,] tit. II, $ 24). Ir jau tiesiog juokinga, kad dėl keletos 
trichotomijų romėnų teisės klasikai gretinami su Kantu — 
juolab pagal ten 5 pastaboje pateiktus pavyzdžius - ir 
kažkas į tai panašaus vadinama sąvokų plėtote. 


S 


4 


Teisės pagrindas apskritai yra dvasingumas, o artimiau- 
sia jos vieta ir išeities taškas — valia, kuri yra laisva; taigi 
laisvė yra teisės substancija ir apibrėžtis, o teisės siste- 
ma - realizuotos laisvės karalystė, dvasios pasaulis, at- 
siradęs pats iš savęs, tarsi antroji prigimtis. 

Papildymas. Valios laisvę geriausia aiškinti nuoroda 
į fizinę gamtą. Laisvė yra būtent tokia pati pagrindinė 
valios apibrėžtis kaip masė - pagrindinė kūno apibrėžtis. 

Kai sakoma, kad materija yra sunki, galima manyti, jog 
šis predikatas esąs tik atsitiktinis; tačiau taip nėra, nes 
materijoje nieko nesunkaus nėra; veikiau ji pati yra sun- 
kumas. Jis sudaro kūną ir yra kūnas. Tas pats pasakyti- 
na apie laisvę ir valią, nes laisvumas yra valia. Valia be 
laisvės — tuščias žodis, nes laisvė yra tikra tik kaip va- 
lia, kaip subjektas. Dėl mąstymo ir valios ryšio galima 
pasakyti štai ką. Dvasia apskritai yra mąstymas, ir žmo- 
gus nuo gyvulio skiriasi mąstymu. Tačiau nereikia įsi- 
vaizduoti, kad Žmogus, viena vertus, yra mąstantis, an- 
tra vertus — norintis, ir kad vienoje kišenėje jis turi 
mąstymą, kitoje - norėjimą, nes tai būtų tuščias vaizdi- 
nys. Skirtumas tarp mąstymo ir valios tėra skirtumas 
tarp teorinio ir praktinio santykio, bet tai yra ne du su- 
gebėjimai — valia yra ypatingas mąstymo būdas: mąs- 
tymas kaip perkeliantis save į esatį, kaip polinkis su- 
teikti sau esatį. Šį skirtumą tarp mąstymo ir valios 
galima parodyti šitaip. Mąstydamas objektą paverčiu jį 
mintimi ir atimu iš jo jusliškumą; paverčiu jį tuo, kas 
esmingai ir tiesiogiai yra mano, nes tik mąstydamas aš 
esu savyje, tik suvokimas yra prasiskverbimas į daiktą, 
kuris man jau nėra priešpriešiais: iš jo aš atėmiau savi- 
tumą sau, kurį jis turėjo ir dėl kurio jis buvo man prieš- 
priešiais. Panašiai kaip Adomas sako Ievai, tu esi mano 
kūno kūnas ir kaulas iš mano kaulų", taip ir dvasia sa- 
ko, tai yra dvasia iš mano dvasios, ir svetimumas iš- 
nyksta. Kiekvienas vaizdinys yra apibendrinimas, o šis 
priklauso mąstymui. Ką nors apibendrinti - vadinasi, 
tai mąstyti. Aš yra mąstymas ir kartu visuotinybė. Kai 
sakau „Aš“, atmetu visokį ypatingumą, charakterį, pri- 

gimtines savybes, žinojimą, amžių. Aš yra visiškai tuš- 
čia, taškas, paprasta, bet šiame paprastume aktyvu. Prieš 
mane - spalvingas pasaulio paveikslas: aš esu prieš jį ir 
šiuo savo santykiu panaikinu savo ir jo priešpriešą, pa- 
darau šį turinį savą. Aš pasaulis yra namai tada, kai jį 
pažįstu, ir dar labiau, kai jį suvokiau. Toks yra teorinis 
santykis. Priešingai, praktinis santykis pradeda nuo 
mąstymo, nuo paties Aš ir pirmiausia pasireiškia kaip 
priešprieša, nes jis iš karto nustato atskyrimą. Kiek aš 
esu praktinis, aktyvus, vadinasi, veikiu, apibrėžiu sa- 
ve, o apibrėžti save - tai būtent nustatyti skirtumą. Bet 
šitie skirtumai, kuriuos nustatau, irgi yra mano, apibrė- 
žimai priklauso man, ir tikslai, į kuriuos esu genamas, 
priklauso man. Netjei ir išleidžiu šias apibrėžtis bei skir- 
tumus, tai yra, tariu juos esant vadinamajame išorinia- 
me pasaulyje, vis dėlto jie yra mano: jie yra tai, ką paga- 
minau, padariau, juose - mano dvasios pėdsakas. Jeigu 
šitai yra teorinio ir praktinio požiūrio skirtumai, tai da- 
bar reikia nurodyti jų abiejų santykį. Teoriškumas iš es- 
mės glūdi praktiškume: jų negalima įsivaizduoti esan- 
čių atskirai, nes negalima turėti valios be intelekto. 
Priešingai, valia turi savyje teoriškumą: ji apibrėžia sa- 
ve; ši apibrėžtis yra pirmiausia tam tikras vidujiškumas: 
tai, ko noriu, įsivaizduoju, šitai yra daiktas man. Gyvū- 
nas veikia paklusdamas instinktui, genamas vidujybės, 
todėl irgi elgiasi praktiškai, bet jis neturi valios, nes ne- 
įsivaizduoja to, ko trokšta. Bet be valios taip pat negali- 
ma teoriškai veikti arba mąstyti, nes mąstydami mes 
esame aktyvūs. Tiesa, mąstymo turinys įgauna esamy- 
bės formą, bet ši esamybė yra tam tikras tarpiškumas, 

nustatytas mūsų veiklos. Taigi šie skirtumai neatskiria- 
mi: jie yra tas pats, ir kiekvienoje veikloje - tiek mąsty- 
mo, tiek ir norėjimo — yra abu momentai. 

O dėl valios laisvės, tai čia pravartu prisiminti anks- 
tesnį pažinimo būdą. Buvo daroma prielaida apie va- 
lios vaizdinį ir bandoma iš jo išvesti bei nustatyti valios 
definiciją. Tada tuometinės empirinės psichologijos ma- 
niera iš įvairių įprastinės sąmonės jutimų ir reiškinių, — 
atgailos, kaltės ir pan., - kurie, kaip manyta, gali būti 
paaiškinti tik valios laisve, buvo formuluojamas vadina- 
masis įrodymas, kad valia esanti laisva. Bet dar patogiau 
tiesiog tarti, jog laisvė duota kaip sąmonės faktas ir kad 
ja reikia tiketi. Kad valia laisva ir kas yra valia bei laisvė 
- šių dalykų dedukciją, kaip jau buvo minėta ($ 2), gali- 
ma pateikti tik visumos kontekste. Pagrindinius šios pre- 
misos bruožus, kad dvasia pirmiausia yra inteligencija 
ir kad apibrėžtys, per kurias vystydamasi ji juda į prie- 
kį — nuo jausmo per vaizdinį į mąstymą, - yra savęs kaip 
valios, kuri kaip praktinė dvasia apskritai yra svarbiau- 
sia intelekto tiesa, gimdymo kelias, — aš išdėsčiau savo 
Filosofinių mokslų enciklopedijoje (Heidelbergas, 1817) ir 
tikiuosi, kad kada nors man pavyks pateikti tolesnius 
samprotavimus šia tema. Aš tuo labiau jaučiu šį poreikį 
įnešti savąjį įnašą, kaip viliuosi, į nuodugnesnį dvasios 
prigimties pažinimą, kad, kaip ten minėjau, nelengva 
rasti filosofinį mokslą, kuris būtų toks apleistas ir men- 
kas, kaip mokslas apie dvasią, paprastai vadinamas psi- 
chologija. Turint galvoje šiame ir tolesniuose įvado pa- 
ragrafuose nurodytus valios supratimo momentus, kurie 
yra anos premisos rezultatas, galima, beje, kad būtų 

lengviau įsivaizduoti, remtis kiekvieno žmogaus savimo- 
ne. Kiekvienas savyje pirmiausia aptiks sugebėjimą abst- 
rahuotis nuo visko, kas yra, ir taip pat sugebėjimą api- 
brėžti patį save, teigti savyje per save kiekvieną turinį ir 
savo savimonėje rasti pavyzdį kitoms apibrėžtims. 


Valia savyje turi a) grynojo neapibrėžtumo arba gryno- 
sios Aš refleksijos savyje elementą; joje išnyksta visoks 
apribojimas, visoks tiesioginis ir iš prigimties duotas po- 
reikių, troškimų ir instinktų ar kieno nors kito sąlygo- 
tas turinys; tai beribė absoliučios abstrakcijos, arba visuo- 
tinybės, begalybė, grynasis paties savęs mąstymas. 

Tie, kurie mąstymą laiko ypatingu savotišku sugebė- 
jimu, esančiu atskirai nuo valios, taip pat ir savotišku 
sugebėjimu, ir netgi laiko mąstymą žemesniu už valią, 
ypač už gerą valią, iš karto parodo, kad jie visai nieko 
nežino apie valios prigimtį; pastaba, kurią reikės dar 
daug kartų daryti dėl to paties objekto. Jeigu viena čia 
apibrėžta valios pusė, - absoliuti galimybė abstrahuotis nuo 
visokios apibrėžties, kurioje Aš randu save arba kurią 
Aš teigiu savyje, bėgimas nuo kiekvieno turinio kaip 
apribojimo - yra tai, dėl ko valia apibrėžia save arba ką 
vaizdinys fiksuoja sau kaip laisvę, tai šitai yra negatyvi, 
arba sampročio, laisvė. Tai tuštumos laisvė, kuri, iškel- 
ta iki realaus pavidalo ir aistros, ir kartu būdama tik 

teorine, religijos srityje tampa grynos indiškosios me- 
ditacijos fanatizmu, o atsigręždama į tikrovę tiek politi- 
kos, tiek ir religijos srityse tampa visos egzistuojančios 
visuomeninės santvarkos fanatišku griovimu ir naiki- 
nimu tų individų, kurie įtariami ištikimybe santvarkai, 
taip pat kiekvienos vėl norinčios įsitvirtinti organizaci- 
jos naikinimu. Tik ką nors griaudama ši negatyvi valia 
jaučiasi egzistuojanti; tiesa, ji mano, kad siekia kokios 
nors pozityvios būklės, pavyzdžiui, visuotinės lygybės 
arba visuotinio religinio gyvenimo, bet iš tiesų ji nenori 
jų pozityvios tikrovės, nes tokia tikrovė tuoj pat įves 
kokią nors tvarką, tiek institucijų, tiek ir individų at- 
skirtį; bet atskirtis ir objektyvi apibrėžtis yra tai, iš ko 
kyla šios neigiamos laisvės savimonė. Taigi tai, ko ji ma- 
no norinti, sau gali būti tik abstraktus vaizdinys, o to 
įgyvendinimas - tik griovimo furija. 

Papildymas. Šiame valios elemente glūdi tai, kad aš ga- 
liu nuo visko išsilaisvinti, atsisakyti visų tikslų, nuo vis- 
ko abstrahuotis. Tik žmogus gali atsisakyti visko, net sa- 
vo gyvenimo: jis gali nusižudyti. Gyvūnas šito negali; jis 
visuomet yra tik negatyvus, yra svetimoje jam apibrėž- 
tyje, prie kurios jis tik pripranta. Žmogus yra grynasis 
paties savęs mąstymas, ir tik mąstydamas jis yra ta jėga, 
tas sugebėjimas suteikti sau visuotinumą, t. y. nuslopinti 
visokį ypatingumą, kiekvieną apibrėžtumą. Ši negatyvio- 
ji, arba sampročio, laisvė yra vienpusė, bet šiame vien- 
pusiškume visada esama esminės apibrėžties, todėl jo ne- 
reikia atmesti; tačiau sampročio trūkumas yra tas, kad 
jis vienpusį apibrėžtumą iškelia iki vienintelio ir aukš- 
čiausio. Ši laisvės forma istorijoje pasitaiko dažnai. Pvz., 

indusams aukščiausias dalykas yra sustingti vien savo 
paprastos tapatybės su savimi pačiu Žinojime, tverti šio- 
je tuščioje savo vidujiškumo erdvėje lyg bespalvei švie- 
sai gryname stebinyje, ir atsisakyti visokios gyvenimiš- 
kos veiklos, kiekvieno tikslo, kiekvieno vaizdinio. Šitaip 
žmogus tampa Brahma; nebėra jokio skirtumo tarp baig- 
tinio Žmogaus ir Brahmos: veikiau šioje visuotinybėje iš- 
nyko visi skirtumai. Konkrečiau ši forma pasireiškia ak- 
tyviame tiek politinio, tiek religinio gyvenimo fanatizme. 
Tai būtų, pvz., teroro laikotarpis per Prancūzijos revo- 
liuciją, kai turėjo būti panaikinti visi talentų, autoritetų 
skirtumai. Šis laikas buvo drebulys, sukrėtimas, nepa- 
kantumas kiekvienai ypatingybei, nes fanatizmas siekia 
abstraktumo, o ne suskaidymo: jeigu kur nors išryškėja 
skirtumai, jis laiko juos prieštaraujančiais savo neapib- 
rėžtumui ir panaikina. Todėl ir tauta per revoliuciją vėl 
naikina institucijas, kurias pati sukūrė, nes kiekviena ins- 
titucija priešinga abstrakčiai lygybės savimonei. 


b) Aš taip pat yra perėjimas nuo skirtumų neturinčio ne- 
apibrėžtumo į atskyrimą, apibrėžimą ir apibrėžtumo - kaip 
turinio bei objekto - teigimą. Be to, šis turinys gali būti gau- 
tas iš prigimties arba atsiradęs iš dvasios sąvokos. Teigda- 
mas save patį kaip kai ką apibrėžto, Aš įgyja esatį apskri- 
tai; — tai absoliutus Aš baigtinumno, arba atskirties, momentas. 

Šis antrasis apibrėžties momentas taip pat yra negaty- 
vumas, panaikinimas kaip pirmojo, jis yra būtent pirmo- 
jo abstraktaus negatyvumo panaikinimas. Panašiai kaip 
ypatingybė apskritai glūdi visuotinybėje, taip ir antrasis 
momentas jau yra pirmajame ir yra tik teigimas to, kas 
pirmasis jau yra savyje; pirmasis momentas kaip pirma- 
sis sau yra ne tikroji begalybė ar konkreti visuotinybė, są- 
voka, o tik kai kas apibrėžta, vienpusiška; kadangi jis yra 
visokios apibrėžties abstrakcija, jis pats nėra be apibrėž- 
ties, ir tai, jog jis kaip abstraktus yra vienpusis, yra jo api- 
brėžtis, trūkumas ir baigtinumas. —- Abiejų pateiktų mo- 
mentų atskyrimas ir apibrėžtis yra Fichte's, taip pat Kanto 
filosofijoje ir t. t.; jei apsiribosime vien Fichte's dėstymu, 
Aš kaip tai, kas beribiška (pirmajame Fichte's Mokslo te- 
orijos teiginyje), laikomas vien pozityvumu (taigi jis yra 
sampročio visuotinybė ir identiškumas), todėl šis abst- 
raktusis Aš turi būti sau teisingas, o prie jo toliau (antraja- 
me teiginyje) prisideda apribojimas — negatyvumas apskri- 
tai arba kaip duota išorinė riba, arba kaip sava Aš veikla. 
Suvokti imanentinį negatyvumą visuotinybėje arba iden- 
tiškume, kaip Manyje, buvo kitas žingsnis, kurį turėjo pa- 
daryti spekuliatyvioji filosofija, - poreikis, apie kurį nie- 
ko nenutuokia tie, kurie begalybės ir baigtinumo dualizmo 
nesuvokia net imanentiškume ir abstrakcijoje, kaip tai pa- 
vyko Fichte'i. 

Papildymas. Šis antrasis momentas pasireiškia kaip 
priešingas; jį reikia suprasti jo bendru pavidalu: jis pri- 
klauso laisvei, bet nėra visa laisvė. Čia Aš nuo skirtu- 
mų neturinčio neapibrėžtumo pereina į išskyrimą, į 
apibrėžtumo kaip turinio ir objekto teigimą. Aš ne tie- 

siog noriu, o ko nors noriu. Valia, kuri, kaip buvo iš- 
dėstyta praeitame paragrafe, nori tik to, kas abstrak- 
čiai visuotina, nenori nieko ir todėl nėra valia. Ypatin- 
gybė, kurios nori valia, yra apribojimas, nes valia, kad 
būtų valia, turi apskritai save apriboti. Kad valia ko 
nors nori, yra riba, neigimas. Taigi atskyrimas yra tai, 
kas paprastai vadinama baigtinumu. Absoliučiu ir 
aukščiausiu refleksija paprastai laiko pirmąjį momen- 
tą, būtent neapibrėžtumą, o apibrėžtumą - grynu šio 
neapibrėžtumo neigimu. Bet šis neapibrėžtumas pats 
yra tik apibrėžtumo, baigtinumo neigimas: Aš yra ši 
vienatvė ir absoliutus neigimas. Šiuo požiūriu neapib- 
rėžta valia yra tokia pat vienpusė, kaip ir vien apibrėž- 
tume būnančioji valia. 


§ 


7 


c) Valia yra šių abiejų momentų vienis, savyje reflek- 
tuota ir kartu į visuotinybę grąžinta ypatingybė; atskiry- 
bė; Mano apsisprendimas kartu teigti save ir kaip paties 
savęs negatyvumą, būtent kaip apibrėžtą, apribotą, ir pa- 
silikti savyje, t. y. savo tapatybėje su savimi ir visuotiny- 
bėje, o apibrėžtyje jungtis tik su savimi pačiu. - Aš api- 
brėžia save, kiek jis yra negatyvumo santykis su pačiu 
savimi; kaip šis santykis su savimi, jis taip pat yra abejin- 
gas šiam apibrėžtumui, pažįsta jį kaip savąjį ir idealųjį, 
kaip gryną galimybę, kurios jis nesaistomas, bet kurioje 

jis yra tik todėl, kad joje teigia save. Tai ir yra valios 
laisvė, kuri sudaro jos sąvoką arba substancialumą, jos 
sunki, kaip sunkis - kūno substancialumą. 

Kiekviena savimonė žino save kaip visuotinybę — 
kaip galimybę abstrahuotis nuo kiekvienos apibrėžties; — 
kaip ypatingybę su tam tikru objektu, turiniu, tikslu. 
Tačiau šie abu momentai yra tik abstrakcijos; tai, kas 
konkretu ir teisinga (o visa, kas teisinga, yra konkre- 
tu), yra visuotinybė, kurios priešprieša yra ypatingy- 
bė, bet ji savo refleksija savyje subalansuota su visuo- 
tinybe. — Ši vienovė yra atskirybė, bet ne savo 
betarpiškumu, kaip vienis, kaip atskirybė vaizdinyje, 
o pagal savo sąvoką (Filos. mokslų encikl.,$ 112-114), - 
arba ši atskirybė, tiesą sakant, yra ne kas kita kaip pati 
sąvoka. Abu pirmieji momentai, kad valia galinti nuo 
visko abstrahuotis ir kad ji taip pat esanti ir apibrėžta — 
savimi ar kuo kitu - lengvai pripažįstami ir suvokia- 
mi, nes jie sau yra neteisingi bei samprotiniai momen- 
tai, bet trečiasis — teisingas ir spekuliatyvus (o visa, kas 
teisinga, kiek tai suvokiama, gali būti mąstoma tik spe- 
kuliatyviai), yra tai, į ką samprotis, visada sąvoką va- 
dinantis nesuvokiamumu, atsisako gilintis. Įrodyti ir 
nuodugniau apsvarstyti šią spekuliacijos gelmę, bega- 
lybę, kaip su savimi santykiuojantį negatyvumą, šį ga- 
lutinį kiekvienos veiklos, gyvenimo ir sąmonės šaltinį 
dera logikai, kaip grynai spekuliatyviai filosofijai. Čia 
dar galima pabrėžti, kad sakydami: valia yra visuoti- 
nė, valia apibrėžia save, - šitaip jau pasakome, jog va- 
lia yra suponuojamas subjektas, arba substratas, bet ji 
nėra kas nors užbaigta bei visuotina iki savo apibrėži- 

mo ir iki šio apibrėžimo panaikinimo bei idealizavi- 
mo, ji yra valia tik kaip ši save savyje įtarpinanti veik- 
la ir grįžimas į save. 

Papildymas. Tai, ką mes iš tiesų vadiname valia, sa- 
vyje turi du anksčiau minėtus momentus. Aš kaip toks 
pirmiausia yra gryna veikla, visuotinybė, esanti savyje; 
tačiau ši visuotinybė apibrėžia save, ir šiuo atžvilgiu ji 
yra nebe savyje, o teigia save kaip kitą ir liaujasi buvusi 
visuotinybė. O trečiasis momentas yra tai, kad Aš savo 
apribojime, šiame Kitame, yra pačiame savyje, kad, api- 
brėždamas save, Aš tebėra savyje ir nenustoja išlaikęs 
visuotinybės: tai ir yra konkreti laisvės sąvoka, o abu 
ankstesni momentai pasirodė esą visiškai abstraktūs ir 
vienpusiški. Šią laisvę mes jau turime jausmo forma, 
pvz., draugystėje ir meilėje. Čia nesame vienpusiškai 
savyje, o noriai apribojame save kito atžvilgiu, bet šia- 
me apribojime pažįstame save kaip save patį. Apibrėž- 
tume Žmogus neturi jaustis apibrėžiamas; tik žiūrėda- 
mas į kitą, jis pajunta save. Taigi laisvė neglūdi nei 
neapibrėžtume, nei apibrėžtume, bet ji yra ir viena, ir 
kita. Valia, kuri apsiriboja tik Šituo, būdinga užsispyrė- 
liui, kuris tariasi esąs nelaisvas, jeigu neturi šitos valios. 
Bet valia nesusijusi su tuo, kas apribota, ji turi eiti to- 
liau, nes valios prigimtis yra ne šis vienpusiškumas ir 
priklausomumas; laisvė yra norėti ko nors apibrėžto, 
bet šiame apibrėžtume būti savyje ir vėl grįžti į visuoti- 
nybę. 

Tai, kas toliau apibrėžia atskirtį (b $ 6), yra valios for- 
mų skirtumas: a) kiek apibrėžtumas yra formali subjek- 
tyvumo ir objektyvumo kaip išorinės betarpiškos egzis- 
tencijos priešingybė, tiek ji yra formali valia kaip 
savimonė, užtinkanti išorinį pasaulį, ir kaip apibrėžtu- 
me į save grįžtanti atskirybė ji yra procesas, įtarpinant 
veikla ir kokia nors priemone subjektyvų tikslą perkelti į 
objektyvybę. Dvasioje, kokia ji yra savyje ir sau, kurioje 
apibrėžtis yra vien savoji ir teisinga (Enciklop. $ 414), 
sąmonės santykis yra tik viena valios pasireiškimo pusė, 
kuri čia jau nebetraktuojama kaip valia pati sau. 

Papildymas. Valios apibrėžtumo nagrinėjimas - sam- 
pročio darbas ir pirmiausia ne spekuliatyvus. Valia ap- 
skritai yra apibrėžta ne tik turinio, bet ir formos pras- 
me. Formos apibrėžtumas yra tikslas ir šio tikslo 
įgyvendinimas; tikslas pirmiausia yra tik kas nors man 
vidujiška, subjektyvu, bet jis turi tapti ir objektyviu, nusi- 
kratyti gryno subjektyvumo trūkumo. Čia galima pa- 
klausti: kodėl jis yra šis trūkumas? Jeigu tas, kuris turi 
trūkumą, kartu nesikelia virš jo, tai jam trūkumas nėra 
trūkumas. Mums gyvūnas yra kaip nepakankamas, bet 
sau jis toks nėra. Tikslas, kol jis dar yra tik mūsų, mums 
yra trūkumas, nes laisvė ir valia mums - subjektyvumo 
bei objektyvumo vienovė. Taigi tikslas turi būti nuteig- 
tas objektyviai, ir tik šitaip jis įgaus ne naują vienpusę 
apibrėžtį, o galės būti realizuotas. 

b) Kadangi valios apibrėžtys yra apskritai jos pačios api- 
brėžtys, jos savyje reflektuotos atskirtys, jos yra turinys. Šis 
turinys kaip valios turinys yra jai pagal a) nurodytą formą 
tikslas, iš dalies vidinis arba subjektyvus įsivaizduojan- 
čiame geidime, iš dalies realizuotas, pasiektas per tam tik- 
rą veiklą, kuri subjektyvumą perkelia į objektyvumą. 


§ 


10 


Šis turinys, arba išskirta valios apibrėžtis, pirmiausia yra 
betarpiška. Taigi valia yra laisva tik savyje arba mums, arba 
tai yra apskritai valia savo sąvokoje. Tik savo objektu turė- 
dama pačią save, valia sau yra tai, kas ji yra savyje. 
Pagal šią apibrėžtį baigtinumo esmė yra ta, kad tai, 
kas kažkas yra savyje arba pagal savo sąvoką, yra egzis- 
tencija arba reiškinys, kuris skiriasi nuo to, kas tai yra 
sau; taigi, pvz., tai, kas yra abstraktus gamtos kita, savy- 
je yra erdvė, o sau - laikas. Čia reikia atkreipti dėmesį į 
du dalykus: pirma, kadangi tiesa yra tik idėja, tai objek- 
to, jeigu jį ar jo apibrėžtį suvokiame tik tokius, kokie jie 
yra savyje arba sąvokoje, dar neturime jų tiesoje; pas- 
kui, kai kas nors, koks jis yra kaip sąvoka arba savyje, 
taip pat egzistuoja, ir ši egzistencija yra nuosava objekto 

forma (kaip ką tik minėtoji erdvė); baigtinybėje esantis 
būties savyje ir būties sau atskyrimas kartu yra jo gryna 
esatis arba reiškinys (kaip netrukus bus pateiktas pavyz- 
dys, kalbant apie prigimtinę valią, po to - apie formalią 
teisę ir t. t.). Samprotis sustoja ties gryna būtimi savyje ir 
šios būties savyje požiūriu laisvę vadina sugebėjimu, tuo 
tarpu ji tėra galimybė. Bet jis šią apibrėžtį laiko absoliu- 
čia bei amžina ir jos santykį su tuo, ko jis nori, apskritai 
su jo realybe, laiko tik pritaikymu duotai medžiagai, ne- 
priklausančiu laisvės esmei; šitaip jis susiduria tik su 
abstrakcija, o ne su laisvės idėja ir tiesa. 

Papildymas. Valia, kuri yra valia tik pagal savo sąvoką, 
yra savyje laisva, bet kartu ir nelaisva, nes iš tikrųjų laisva 
ji būtų kaip tikrai apibrėžtas turinys; tada ji yra laisva sau, 
jos objektas yra laisvė, ji yra laisvė. Tai, kas yra tik pagal 
savo sąvoką, tik savyje, yra tik betarpiška, tik gamtiška. 
Tai mums žinoma ir iš vaizdinio. Vaikas yra žmogus savy- 
Je, turi protą tik savyje, yra tik proto bei laisvės galimybė, 
taigi yra laisvas tik pagal sąvoką. Tai, kas yra tik savyje, 
nėra savo tikrovėje. Žmogus, kuris yra protingas savyje, 
kurdamas pats save turi įveikti savo ribotumą, bet kartu ir 
gilintis į save, kad būtų toks protingas ir sau. 


S 

Valia, iš pradžių laisva tik savyje, yra betarpiška arba 
prigimtinė valia. Skirtumo, kurį pati save apibrėžianti 

sąvoka teigia valioje, apibrėžtys betarpiškoje valioje 
yra kaip betarpiškai esantis turinys - tai instinktai, troš- 
kimai, polinkiai, per kuriuos valia randa save apibrėž- 
tą iš prigimties. Nors šis turinys kartu su išsiskleidu- 
siomis jo apibrėžtimis kyla iš valios protingumo, taigi 
yra protingas savyje, bet paleistas į tokią betarpišku- 
mo formą jis dar neturi protingumo formos. Nors man 
šis turinys ir yra apskritai mano; bet ši forma bei mi- 
nėtas turinys dar skirtingi, taigi valia yra savyje baig- 
tinė valia. 

Empirinė psichologija iškelia ir vaizduoja šiuos ins- 
tinktus bei polinkius ir jais besiremiančius poreikius 
taip, kaip ji juos užtinka arba tariasi užtikusi patyrime, 
ir šią duotą medžiagą mėgina suklasifikuoti įprastu bū- 
du. Apie tai, kas yra šių instinktų objektyvybė ir kokia ji 
savo tiesoje be tos neprotingumo formos, kurioje ji yra 
instinktas, ir kartu kaip ji suformuota savo egzistencijo- 
je, - apie tai kalbėsime vėliau. 

Papildymas. Instinktus, troškimus, polinkius turi ir gy- 
vūnas, bet jis neturi valios ir privalo paklusti instinktui, 
jeigu kas nors išoriška jo nesulaiko. O žmogus kaip kaž- 
kas visiškai neapibrėžto yra virš instinktų ir gali juos 
apibrėžti bei teigti kaip savus. Instinktas yra prigimty- 
je, bet tai, kad aš jį įteigiu į šį Aš, priklauso nuo mano 
valios, vadinasi, ji negali remtis tuo, kad instinktas glū- 
di prigimtyje. 


ĮVADAS 


5 


12 


Šio turinio sistema, kokia ji betarpiškai jau yra valioje, tai 
tik instinktų daugybė ir įvairovė; kiekvienas iš jų kartu 
su kitais yra apskritai mano ir kartu visuotina bei neapib- 
rėžta, o tai patenkinti galima daugybe daiktų ir būdų. 
Dėl to, kad valia šiame dvejopame neapibrėžtume sau 
suteikia atskirybės formą ($ 7), ji yra sprendžiančioji, ir tik 
kaip sprendžiančioji valia apskritai ji yra tikroji valia. 
Šalia pasakymo nuspręsti (beschlieben), t. y. panai- 
kinti neapibrėžtumą, kuriame tiek vienas, tiek kitas tu- 
rinys iš pradžių yra tik galimas, mūsų kalboje yra ir ki- 
tas pasakymas: apsispręsti (sich entschlieben), kiek pats 
valios neapibrėžtumas kaip neutralumas, bet be galo ap- 
vaisintas, kaip pirminis kiekvienas esaties gemalas, sa- 
vyje turi apibrėžtis bei tikslus ir gimdo juos tik iš savęs. 


S 

Sprendimu valia teigia save kaip tam tikro individo va- 
lia ir kaip išskirianti save už kito ribų. Tačiau be šio baig- 
tinumo kaip sąmonė ($ 8) betarpiška valia dėl savo skir- 
tingos formos ir savo turinio ($ 11) yra formali, jai 
priklauso tik abstraktus sprendimas kaip toks, ir turinys 
dar nėra laisvės turinys bei jos produktas. 

Intelektui kaip mąstančiajam objektas ir turinys tebė- 
ra visuotiniai, jis pats pasireiškia kaip visuotinė veikla. 
Kartu valioje visuotinybė iš esmės turi mano kaip atski- 
rybės reikšmę, o betarpiškoje, t. y. formalioje, valioje — 
kaip abstrakčios, dar nepripildytos jos laisvos visuoti- 
nybės, atskirybės reikšmę. Todėl valioje ir prasideda tik- 
rasis intelekto baigtinumas, ir tik dėl to, kad valia vėl pa- 
kyla iki mąstymo bei savo tikslams suteikia imanentinį 
visuotinumą, ji panaikina turinio ir formos skirtumą ir 
padaro save objektyvia, begaline valia. Todėl maža apie 
mąstymo ir norėjimo prigimtį tesupranta tie, kurie ma- 
no, kad valioje apskritai žmogus begalinis, o mąstyme 
jis ar netgi pats protas yra ribotas. Kiek mąstymas ir 
norėjimas dar skiriasi vienas nuo kito, veikiau teisinga 
bus atvirkščiai: mąstančiam protui kaip valiai apsispręs- 
ti baigtinybei. 

Papildymas. Valia, kuri nieko nesprendžia, nėra tik- 
roji valia; silpnavalis žmogus niekada nepriima spren- 
dimo. Svyravimo priežastis gali būti ir švelni siela, kuri 
žino, kad apibrėžtume ji įžengia į baigtinybės sferą, nu- 
stato sau ribą ir atsisako begalybės: o ji nenori atsisaky- 
ti totalumo, kurio siekia. Tokia siela yra negyva, nors ir 
nori būti puiki. Kas nori didingumo, - sako Goethe, - 
turi mokėti apriboti save. Tik apsispręsdamas Žmogus 
įžengia į tikrovę, nors ir labai sunku jam būtų, nes ne- 
rangumas nenori išsivaduoti iš neveiklumo, kuriame jis 
išsaugo visuotinę galimybę. Bet galimybė dar nėra tik- 
rovė. Todėl savimi tikra valia dar nepasiklysta apibrėž- 
tume. 

Baigtinė valia kaip vien formaliai savyje save reflektuo- 
jantis ir savyje pačiame estintis begalinis Aš ($ 5) yra virš 
turinio, įvairių instinktų, taip pat ir virš kitų konkrečių 
jų įgyvendinimo ir patenkinimo būdų; kartu ji kaip vien 
formali begalybė saistoma šio turinio kaip savo esmės 
ir savo išorinės tikrovės apibrėžties; tačiau kaip neapib- 
rėžta ji nesaistoma šio ar kito turinio ($ 6ir 11). Pastara- 
sis šiuo požiūriu Aš savyje refleksijai yra vien galimas, 
kuris gali arba ir negali būti mano, o Aš - galimybė api- 
brėžti save šiam ar kuriam nors kitam turiniui, - rinktis 
tarp šių šia prasme jam išorinių apibrėžčių. 


S 

Valios laisvė pagal šį apibrėžimą yra savivalė, kurioje 
yra abu šie momentai: laisva, nuo visko besiabstrahuo- 
janti refleksija ir priklausomybė nuo tam tikrų vidaus 
ar išorės duotų turinio bei medžiagos. Kadangi šis sa- 
vyje kaip tikslas būtinas turinys kartu šios refleksijos 
atžvilgiu apibrėžtas kaip galimas, tai savivalė yra atsi- 
tiktinumas, kiek jis yra kaip valia. 

Įprasčiausias laisvės vaizdinys yra savivalės vaizdinys; 
refleksija sustoja pusiaukelėje tarp valios, kurią apibrėžia 

tik prigimtiniai instinktai, ir savyje bei sau laisvos valios. 
Kai girdi sakant, kad laisvė apskritai yra tai, kad esą gali- 
ma daryti viską, ką nori, tai tokį vaizdinį tegalima laikyti 
visiška minties kultūros stoka, kai dar nenutuokiama, kas 
yra pačios savyje ir sau laisva valia, teisė, dorovė ir t. t. 
Refleksija, formalus savimonės visuotinumas ir vienybė 
yra abstraktus valios tikrumas savo laisve, bet ji dar nėra 
jos tiesa, nes jos turinys ir tikslas dar nėra ji pati, taigi 
subjektyvi pusė yra visai kas kita nei objektinė; todėl šio 
apsisprendimo turinys taip pat yra kai kas visai baigti- 
na. Savivalė, užuot buvusi valia savo tiesoje, veikiau yra 
valia kaip prieštaravimas. Ginče, kuris vyko daugiausia 
Wolffo metafizikos vyravimo laikais, ar valia iš tiesų esanti 
laisva, ar žinojimas apie jos laisvę esąs tik iliuzija, omeny 
turėta savivalė. Šio abstraktaus apsisprendimo tikrumui 
determinizmas pagrįstai priešpriešino turinį, kuris kaip už- 
tinkamas šiame tikrume neglūdi, ir todėl ateina į jį iš iš- 
orės, nors Ši išorė ir yra instinktas, vaizdinys, apskritai 
įvairiausiu būdu taip pripildyta sąmonė, kad turinys nė- 
ra save apibrėžiančios veiklos savastis. Kadangi vien for- 
malusis laisvo apsisprendimo elementas yra imanenti- 
nis savivalei, o kitas elementas yra kas nors jai duota, tai 
savivalę, jeigu ji pasireikštų kaip laisvė, iš tikrųjų galima 
vadinti iliuzija. Visoje reflektyvioje filosofijoje, pavyz- 
džiui, kantiškoje, ir paskui Frieso filosofijoje, kuri yra už- 
baigtas Kanto filosofijos suseklinimas, laisvė yra ne kas 
kita, kaip formalus savaveiksmiškumas. 

Papildymas. Turėdamas galimybę apibrėžti save čia 
ar ten, t. y., turėdamas galimybę rinktis, aš turiu savivalę, 
kuri paprastai vadinama laisve. 

Pasirinkimas, kurį aš turiu, glūdi valios visuotinu- 
me, t. y. kad aš vieną tą ar kitą galiu padaryti savuoju. 
Šis Manasis kaip ypatingas turinys man netinka, vadi- 
nasi, atskirtas nuo manęs, ir yra tik galimybė būti Ma- 
nuoju, kaip ir Aš yra tik galimybė susivienyti su juo. 
Todėl pasirinkimas glūdi Aš neapibrėžtume ir kokio 
nors turinio apibrėžtume. Taigi valia dėl šio turinio nė- 
ra laisva, nors formaliai ji savyje turi begalybės momen- 
tą; jos neatitinka nė vienas iš šių turinių: nė viename ji 
iš tiesų neturi pačios savęs. Savivalėje glūdi tai, kad tu- 
rinys apibrėžiamas būti manuoju ne dėl mano valios pri- 
gimties, bet dėl atsitiktinumo; taigi aš taip pat priklau- 
sau nuo šio turinio, ir tai yra prieštaravimas, kuris glūdi 
savivalėje. Paprastas žmogus mano esąs laisvas, jeigu 
jam leista veikti savavališkai, bet būtent savivalėje glū- 
di priežastis, kad jis nėra laisvas. Jeigu aš noriu protin- 
gumo, tai elgiuosi ne kaip atskiras individas, bet pagal 
dorovės sąvokas apskritai: doroviniame poelgyje aš su- 
reikšminu ne save patį, o dalyką. Darydamas ką nors 
neteisingai žmogus dažniausiai leidžia pasireikšti savo 
atskirumui. Protingumas yra vieškelis, kuriuo eina kiek- 
vienas, kuriame niekas neišsiskiria. Kai didieji meninin- 
kai baigia savo kūrinį, galima pasakyti: taip, toks jis tu- 
ri būti: kitaip sakant, menininko atskirumas visai išnyko, 
ir kūrinyje neišryškėja jokia maniera. Fidijas neturi savo 
manieros; pati figūra gyvena ir iškyla iš akmens. Bet 
kuo prastesnis menininkas, tuo daugiau matyti jis pats, 
jo atskirumas ir savivalė. Jeigu samprotavimai apie sa- 
vivalę tenkinsis tuo, kad žmogus gali norėti vieno ar 
kito, tai šitai, žinoma, yra jo laisvė, bet jei nepamiršime, 

kad turinys duotas, tada žmogus yra nuo jo priklauso- 
mas ir būtent šiuo aspektu jis nebėra laisvas. 

Valia taip pat gali vėl atsisakyti ($ 5) to, ką pasirinko 
sprendime (§ 14). Bet su šia galimybe, kaip ir atsisaky- 
dama bet kurio kito turinio, kuris užima tą vietą, ir tęs- 
dama tai iki begalybės, valia neišeina už baigtinumo ri- 
bų, nes kiekvienas toks turinys yra atskirai nuo formos, 
bet kartu yra baigtinis ir priešingas apibrėžtumui, yra 
neapibrėžtumas — neryžtingumas, arba abstrakcija, tik 
kitas, taip pat vienpusis momentas. 

Prieštaravimas, kuris yra savivalė ($ 15), kaip instink- 
tų ir polinkių dialektika pasireiškia tuo, kad jie trukdo 
vieni kitiems, kad vieno patenkinimas reikalauja nu- 
slopinti kitą ar aukoti jo patenkinimą ir t. t.; kadangi 
polinkis yra tik paprasta savo apibrėžtumo kryptis, 
taigi savo mastelio neturi savyje, tai šis nuslopinan- 
tis ar aukojantis apibrėžimas yra atsitiktinis saviva- 
lės sprendimas, nesvarbu, ar ji čia veiktų remdamasi 

samprotiniu išskaičiavimu, koks polinkis suteiks di- 
desnį pasitenkinimą, ar remdamasi kokiais nors ki- 
tais sumetimais. 

Papildymas. Instinktai ir polinkiai pirmiausia yra va- 
lios turinys, ir tik refleksija yra aukščiau už juos; bet šie 
polinkiai patys tampa varomosiomis jėgomis, slopina 
vienas kitą, trukdo vienas kitam ir visi nori būti paten- 
kinti. Jeigu aš nuslopinu kitus polinkius, kad mėgau- 
čiausi vienu iš jų, aš atsiduriu griaunančiame ribotu- 
me, nes būtent taip aš atsisakau savo visuotinumo, kuris 
yra visų polinkių sistema. Tiek pat mažai veiksmingas 
ir paprastas instinktų nuslopinimas, kurio paprastai 
griebiasi samprotis, nes čia negalima pateikti jokio mas- 
telio šiam nurodymui, ir reikalavimas paprastai baigia- 
si nuobodžiomis bendromis frazėmis. 


§ 

Polinkių vertinime dialektika pasireiškia tuo, kad betar- 
piškos valios apibrėžtys kaip imanentiškos, taigi pozity- 
vios, yra geros; taigi pripažįstama, kad žmogus iš prigim- 
ties geras. O kiek jos yra prigimtinės apibrėžtys, taigi 
apskritai priešingos laisvei ir dvasios sąvokai ir yra ne- 
gatyvios, todėl jas reikia sunaikinti; ir žmogus laikomas iš 
prigimties blogu. Šiuo požiūriu sprendimas teigti vienaip 
ar kitaip taip pat yra subjektyvi savivalė. 

Papildymas. Krikščioniškas mokymas, kad žmogus iš 

prigimties esąs blogas, yra aukščiau už kitą mokymą, ku- 
ris žmogų laiko iš prigimties geru; remiantis krikščioniš- 
ko mokymo filosofine interpretacija, šį mokymą reikia 
suprasti šitaip. Kaip dvasia žmogus yra laisva esybė, ku- 
ri pagal savo paskirtį negali leisti, kad ją apibrėžtų įgimti 
impulsai. Todėl betarpiška ir nekultūrinė žmogaus būk- 
lė yra tokia, kurioje jis neturi būti ir iš kurios jis privalo 
išsilaisvinti. Tokią reikšmę turi mokymas apie gimtąją 
nuodėmę, ir be jo krikščionybė nebūtų laisvės religija. 

Reikalavime tyrinti instinktus glūdi visuotinis vaizdinys, 
kad jie išlaisvinami nuo savo betarpiško prigimtinio api- 
brėžtumo formos ir nuo turinio subjektyvumo bei atsitik- 
tinumo ir grąžinami į savo substancialią esmę. Teisinga 
šiame neapibrėžtame reikalavime yra tai, kad instinktas 
turi būti protinga valios apibrėžties sistema; toks jų su- 
pratimas iš sąvokos ir yra teisės mokslo turinys. 

Šio mokslo turinį pagal visus jo atskirus momentus, 
pvz., teisę, nuosavybę, moralumą, šeimą, valstybę ir t. 
t., galima išdėstyti tokia forma: žmogui iš prigimties bū- 
dingas polinkis į teisę, taip pat polinkis į nuosavybę, į mo- 
ralumą, taip pat į lytinę meilę, bendravimą ir t. t. Jei vie- 
toj šios empirinės psichologijos formos norima gauti 
filosofinį pavidalą, tada iš to, kas, buvo sakyta anksčiau, 
pastaruoju metu buvo laikoma ir iki šiol tebelaikoma 

filosofija, šitai galima pigiai gauti, pakanka pasakyti, kad 
žmogus savyje randąs kaip savo sąmonės faktą tai, jog jis 
norįs teisės, nuosavybės, valstybės ir kt. Toliau iškils kita 
to paties turinio, kuris čia pasireiškia polinkių pavida- 
lu, forma, būtent pareigų forma. 

Į polinkius nukreipta refleksija, įsivaizduodama, ver- 
tindama, lygindama juos vieną su kitu, o paskui ir su jų 
priemonėmis, pasekmėmis ir t. t. bei su pasitenkinimo 
visuma - palaima, šiai medžiagai suteikia formalų visuo- 
tinumą ir šitokiu išoriniu būdu išvalo iš jos grubumą bei 
barbariškumą. Šis mąstymo visuotinumo atskleidimas 
yra absoliuti kultūros (Bildung) vertė (plg. $ 187). 

Papildymas. Palaimoje mintis jau valdo prigimtinę po- 
linkių jėgą, nes ji nepasitenkina trumpalaike laime, bet 
reikalauja jos visumos. Su kultūra tai susiję tiek, kiek ir 
šiai svarbi visuotinybė. Tačiau palaimos ideale glūdi du 
momentai: pirma, visuotinybė, kuri aukščiau už visas 
ypatingybes; bet kadangi šios visuotinybės turinys vėl- 
gi yra tik visuotinis mėgavimasis, tai čia dar kartą pasi- 
rodo atskirybė bei ypatingybė, taigi baigtinybė, ir ten- 
ka grįžti prie polinkio. Kadangi palaimos turinys glūdi 
kiekvieno subjektyvume ir jutime, tai šis visuotinis tiks- 
las savo ruožtu yra atskiras, vadinasi, jame dar nėra tik- 
ros turinio ir formos vienybės. 

Tačiau šio formalaus, sau neapibrėžto ir savo apibrėžtį 
anoje medžiagoje užtinkančio visuotinumo tiesa yra pats 
save apibrėžiantis visuotinumas, valia, laisvė. Turėdamas 
visuotinumą, pats save kaip begalinę formą savo turi- 
niu, objektu ir tikslu, jis yra ne tik savyje, bet ir sau lais- 
va valia - tikra idėja. 

Valios savimonė kaip troškimas, polinkis yra jusliška 
ir kaip ir jusliškumas apskritai apibūdina išoriškumą, — 
savimonės už savęs būtį. Reflektuojanti valia turi du ele- 
mentus — minėtąjį juslišką bei mąstantį visuotinumą; sa- 
vyje ir sau esančios valios objektas yra pati valia kaip to- 
kia, taigi pati savo gryname visuotinume, tokiame 
visuotinume, kuris yra būtent tai, kad joje panaikinamas 
prigimtinis betarpiškumas ir atskirumas, kuris taip pat ap- 
sunkintas prigimties ir kurį sukuria refleksija. Bet šis pa- 
naikinimas ir iškėlimas į visuotinumą yra tai, kas vadi- 
nama mąstymo veikla. Savimonė, kuri savo objektą, turinį 
ir tikslą išgrynina bei iškelia iki šio visuotinumo, daro tai 
kaip valioje prasimušantis mąstymas. Čia yra tas taškas, 
kuriame paaiškėja, kad valia yra tikra, laisva valia - tik kaip 
mąstantis intelektas. Vergas nesuvokia savo esmės, savo 
begalybės, laisvės, nepažįsta savęs kaip esmės, - ir jeigu 
jis savęs taip nepažįsta, vadinasi, jis savęs nemąsto. Ši sa- 
vimonė, kuri mąstymu suvokia save kaip esmę ir taip 
atsisako to, kas atsitiktina bei netikra, yra teisės, moralės 
ir visos dorovės principas. Tie, kurie filosofiškai kalba 

apie teisę, moralumą, dorovę ir kartu nori pašalinti mąs- 
tymą ir apeliuoja į jausmą, širdį ir sielą, į įkvėpimą, taip 
išreiškia giliausią panieką mąstymui ir mokslui, kai net 
pats mokslas, nugrimzdęs į visišką nusivylimą ir didžiau- 
sią nuovargį, savo principu skelbia barbariškumą bei min- 
ties nebuvimą ir tiek, kiek tai priklausytų nuo jo, atimtų 
iš žmogaus kiekvieną teisę, vertybę bei orumą. 
Papildymas. Tiesa filosofijoje vadinamas sąvokos ati- 
tikimas realybei. Kūnas, pvz., yra realybė, siela - sąvo- 
ka. Tačiau siela ir kūnas turi atitikti vienas kitą; todėl 
nors miręs žmogus dar yra egzistencija, bet jau nebe tik- 
ra, O stokojanti sąvokos esatis: todėl miręs kūnas supū- 
va. Taip ir valia tikra yra tada, kai tai, ko ji nori, jos turi- 
nys, yra tapatūs jai, vadinasi, kai laisvė nori laisvės. 

Savyje ir sau esanti valia yra tikrai begalinė, nes jos ob- 
jektas yra ji pati, ir kartu šis objektas nėra jai kas nors 
kita arba riba, o jame ji tik grįžusi į save pačią. Be to, ji 
yra ne paprasta galimybė, polinkis, sugebėjimas (poten- 
tia), o tikra begalybė (infinitum actu), todėl kad sąvokos 
esatis arba jos daiktinis išoriškumas yra pats vidujišku- 
mas. 

Kai kalbama vien apie laisvą valią kaip tokią, neapib- 
rėžiant, kad ji yra savyje ir sau laisva valia, tai kalbama 
tik apie laisvės polinkį arba apie prigimtinę ir baigtinę 


78 


ĮVADAS 


valią ($ 11) ir būtent tuo, nepaisant žodžių bei nuomo- 
nės, ne apie laisvą valią. - Samprotis, begalybę suvok- 
damas tik kaip negatyvumą ir todėl — kaip anapusišku- 
mą, mano begalybei suteikiąs tuo daugiau garbės, kuo 
daugiau jis nustumia ją tolyn nuo savęs ir atitolina nuo 
savęs kaip kažką svetima. Laisvoje valioje tikroji bega- 
lybė yra tikra ir esatiška — ji pati yra ši savyje esatiška 
idėja. 

Papildymas. Begalybė teisingai buvo įsivaizduojama 
kaip apskritimas, nes tiesi linija eina vis tolyn ir tolyn ir 
apibrėžia vien neigiamą, blogą begalybę, kuri, ne taip 
kaip tikroji, negrįžta į save pačią. Laisva valia yra tikrai 
begalinė, nes ji yra ne vien galimybė ir polinkis, bet jos 
išorinė esatis yra jos vidujiškumas, ji pati. 


§ 


23 


Tik šioje laisvėje valia yra visiškai savyje, nes ji ne- 
santykiuoja su niekuo kitu, išskyrus save pačią, taip 
atkrinta visokios priklausomybės nuo ko nors kito san- 
tykis. — Ji yra tikra arba veikiau pati tiesa, nes jos sa- 
vęs apibrėžimas yra tai, kad savo esatyje, t. y. kaip 
sau priešinga, ji yra tai, kas yra jos sąvoka, arba gry- 
nosios sąvokos tikslas ir realybė yra kontempliuoti 
save pačią. 

Valia yra visuotinė, nes joje panaikintas visoks apriboji- 
mas ir visokia ypatinga atskirybė, kuri glūdi tik skirtu- 
me tarp sąvokos ir jos objekto, arba turinio, arba, kita 
forma, skirtume tarp jos subjektyvios būties sau ir jos 
būties savyje, jos išskiriančios ir užbaigiančios atskiry- 
bės ir pačios jos visuotinybės. 

Įvairios visuotinybės apibrėžtys pateiktos logikoje 
(žr. Filos. mokslų enciklop. $ 118-126). Čia vaizduotei 
pirmiausia dingojasi abstraktus bei išorinis visuoti- 
numas; bet kalbant apie savyje ir sau esantį visuoti- 
numą, kaip jis čia apibrėžiamas, nereikia galvoti nei 
apie refleksijos visuotinumą, bendrumą arba visybę, nei 
apie abstraktų visuotinumą, kuris yra už atskirybės, 
kitoje pusėje, apie abstrakčią sampročio tapatybę ($ 
6, past.). Substancija, imanentinė rūšis arba imanen- 
tinė savimonės idėja yra savyje konkretus ir kartu sau 
esantis visuotinumas; - laisvos valios sąvoka kaip sa- 
vo objektą apimantis, per savo apibrėžtį pereinantis vi- 
suotinumas, kuris joje yra tapatus sau. - Savyje ir sau 
esantis visuotinumas apskritai yra tai, kas vadinama 
protingumu ir ką tegalima suvokti tik šiuo spekulia- 
tyviu būdu. 

Subjektyvumas valios atžvilgiu apskritai yra jos savimo- 
nės, atskirybės pusė ($ 7), skirtingai nuo jos savyje esan- 
čios sąvokos; todėl jos subjektyvumu vadinama a) gryno- 
ji forma, absoliuti savimonės vienybė su savimi, kurioje ji 
kaip Aš=Aš yra vien vidinė ir abstraktus rėmimasis savi- 
mi — grynasis tikrumas pačia savimi, besiskiriantis nuo 
tiesos; B) valios kaip savivalės ypatingumas ir atsitiktinis 
įvairių tikslų turinys; Y) apskritai vienpusė forma ($ 8), 
kiek tai, ko norima, tai yra pagal savo turinį yra vien sa- 
vimonei priklausantis turinys ir neįgyvendintas tikslas. 

Valia, a) kiek jos apibrėžtis yra ji pati, taigi atitinkanti 
savo sąvoką ir teisinga, yra visiškai objektyvi valia; B) bet 
objektyvi valia, kaip be begalinės savimonės formos, yra 
valia, nugrimzdusi į savo objektą arba būseną, kokia ji 
yra pagal savo turinį, - vaikiška, dorovinė, taip pat ver- 
giška, prietaringa ir t. t. T) Galų gale objektyvumas yra 
vienpusė forma, kuri skiriasi nuo subjektyvios valios 
apibrėžties ir kartu esaties betarpiškumas - kaip išorinė 
egzistencija; šia prasme valia yra objektyvi tik įgyven- 
dindama savo tikslus. 

Šios loginės subjektyvumo ir objektyvumo apibrėž- 
tys, kadangi toliau jos bus dažnai vartojamos, čia pa- 
teiktos ypač dėl to, jog būtų aiškiai pareikšta, kad su 
jomis yra taip pat, kaip su kitais skirtumais ir prie- 
šingomis refleksijos apibrėžtimis; dėl savo baigtinu- 
mo ir todėl savo dialektinės prigimties jos pereina į 
savo priešingybę. Bet kitų tokių priešpriešos apibrėž- 
čių reikšmė vaizdiniui ir sampročiui tebėra ta pati, 
nes jų tapatybė yra dar vidinė. Priešingai, valioje to- 
kios priešingybės, kurios turi būti abstrakčios ir kar- 
tu apibrėžtys tos valios, kuri gali būti pažinta tik kaip 
kas nors konkretaus, savaime nulemia šią tapatybę bei 
tokių reikšmių suplakimą, sumaišymą, kuris sampro- 
tyje atsiranda tik nesąmoningai. Taigi valia kaip sa- 
vyje esanti laisvė yra pats subjektyvumas, o pastara- 
sis yra jos sąvoka ir kartu jo objektyvumas; 
baigtinumas, priešingai objektyvumui, yra jos subjek- 
tyvumas, bet būtent šiame priešingume valia yra ne 
savyje, susipynusi su objektu, ir jos baigtinumo es- 
mė, kad ji yra nesubjektyvi ir t. t. Todėl valios subjek- 
tyvumo arba objektyvumo reikšmė kas kartą turi kil- 
ti iš konteksto, nurodančio, kokią vietą jos užima 
santykyje su totalumu. 

Papildymas. Paprastai manoma, kad subjektyvumas 
ir objektyvumas yra vienas kitam griežtai priešingi. Bet 
tai netiesa: jie greičiau pereina vienas į kitą, nes tai nė- 
ra abstrakčios apibrėžtys, kaip pozityvumas ir nega- 
tyvumas, o turi konkretesnę reikšmę. Jeigu mes iš pra- 
džių nagrinėsime pasakymą subjektyvus, tai jis gali 
reikšti tik tam tikro subjekto tikslą. Šia prasme labai 

blogas meno kūrinys, kuris nepasiekė užsibrėžto tiks- 
lo, yra vien subjektyvus. Bet šis pasakymas gali būti 
pritaikytas ir valios turiniui, tada jis reiškia maždaug 
tą patį kaip savavališkas: subjektyvus turinys yra tas, 
kuris priklauso tik subjektui. Taigi, pvz., blogi poel- 
giai yra vien subjektyvūs. Subjektyviu galima pava- 
dinti ir tą grynąjį tuščią Aš, kurio objektas yra tik jis 
pats ir kuris turi jėgų abstrahuotis nuo kiekvieno to- 
lesnio turinio. Taigi subjektyvumo reikšmė yra ir vi- 
siškai partikuliari, ir labai pagrįsta, nes viskas, ką aš 
turiu pripažinti, turi ir uždavinį tapti Manuoju bei ma- 
nyje įgauti reikšmę. Begalinio subjektyvumo godumas 
ir yra visa sutelkti bei nugramzdinti šiame paprasta- 
me grynojo Aš šaltinyje. Nemažiau įvairiai galima su- 
prasti ir objektyvumą. Objektyvumu galime laikyti vis- 
ką, ką sau suobjektiname, ar tai būtų tai, kas iš tiesų 
egzistuoja, ar vien mintys, kurias mes priešpriešina- 
me sau; šitaip suprantamas ir esaties, kurioje turi būti 
realizuotas tikslas, betarpiškumas; net jei šis tikslas pats 
yra ir visai partikuliarus ir subjektyvus, kai jis pasi- 
reiškia, mes jį vadiname objektyviu. Bet objektyvi va- 
lia yra ir ta, kurioje yra tiesa. Pavyzdžiui, Dievo valia, 
dorovinė valia yra objektyvios. Galų gale objektyvia 
galima pavadinti ir tokią valią, kuri visiškai nugrimz- 
dusi į savo objektą, vaikišką valią, susijusią su pasiti- 
kėjimu ir neturinčią subjektyvios laisvės, taip pat ver- 
gišką valią, kuri dar nesuvokia savęs kaip laisvos, todėl 
yra bevalė valia. Šia prasme objektyvi yra kiekviena 
valia, kuri veikia, remdamasi svetimu autoritetu, ir dar 
nėra pabaigusi begalinio grįžimo į save. 

Absoliuti apibrėžtis arba, jei norime, absoliutus laisvos 
dvasios polinkis ($ 21) yra tai, kad jos laisvė būtų jai 
objektas, objektyvus tiek ta prasme, jog ji būtų protinga 
jo paties sistema, tiek ir ta prasme, kad tai būtų betar- 
piška tikrovė ($ 26), - kad būti sau, būti kaip idėjai tuo, 
kuo valia yra savyje; abstrakti valios idėjos sąvoka yra 
apskritai laisva valia, norinti laisvos valios. 

Valios veikla panaikinant prieštaravimą tarp subjekty- 
vumo ir objektyvumo, perkeliant savo tikslus iš pirmo- 
jo apibrėžimo į antrąjį, ir kartu objektyvume pasilikti 
savyje, ši veikla yra ne tik formalus suvokimo būdas ($ 
8), kur objektyvumas yra tik kaip betarpiška tikrovė, 
bet ir esminis substancialaus idėjos turinio vystymasis ($ 
21), - vystymasis, kuriame sąvoka apibrėžia iš pradžių 
abstrakčią idėją jos sistemos totalumui, kuris, kaip sub- 
stancialumas, nepaisant prieštaravimo tarp vien subjek- 
tyvaus tikslo ir jo realizacijos, yra tas pats abiejose for- 
mose. 

Tai, kad esatis apskritai yra laisvos valios esatis, yra teisė. — 
Taigi teisė yra apskritai laisvė kaip idėja. 

Kanto apibrėžimas (Kanto teisės teorija Įv.) ir vi- 
suotinai priimtas apibrėžimas, kuriame svarbiausia 
tai, kad „mano laisvė, arba savivalė, apribojama taip, 
kad ji galėtų egzistuoti kartu su kito Žmogaus savi- 
vale pagal visuotinį dėsnį“, yra iš dalies tik negatyvi 
apribojimo apibrėžtis, iš dalies pozytivui, visuotine 
apibrėžtis, arba vadinamasis proto dėsnis, vieno sa- 
vivalės atitikimas kito savivalę, slypi žinomoje for- 
malioje tapatybėje ir prieštaravimo dėsnyje. Pateik- 
toje teisės definicijoje glūdi nuo Rousseau 'o laikų ypač 
paplitęs požiūris, kad valia turi būti substancialus pa- 
grindas ir pirmumas ne kaip savyje ir sau esanti pro- 
tinga valia, dvasia ne kaip tikroji dvasia, bet kaip ypa- 
tingas individas, kaip atskirojo valia jai būdingoje 
savivalėje. Jeigu laikysimės tokio principo, jeigu jis 
būtų priimtas, tai, kas protinga, žinoma, gali pasi- 
reikšti tik tuo, kas riboja šią laisvę, kas yra ne ima- 
nentiškai protinga, o tik kaip išorinė, formali visuoti- 
nybė. Šis požiūris neturi jokių spekuliatyvių minčių 
ir yra paneigtas filosofinės minties, nes žmonių pro- 
tuose ir tikrovėje jis sukėlė tokius reiškinius, kurių 
baisingumą galima sulyginti tik su lėkštomis minti- 
mis, kuriomis jie rėmėsi. 

Teisė yra kažkas šventa apskritai jau vien todėl, kad ji 
yra absoliučios sąvokos, savimoniškos laisvės esatis. O 
teisės (dar vėliau ir pareigos) formalizmas atsiranda dėl 
skirtingų laisvės sąvokos išsivystymo stadijų. Palyginti 
su formalesne, t. y. abstraktesne ir todėl ribotesne teise, 
ši dvasios sfera bei stadija, kurioje ji suteikė sau toles- 
nius, jos idėjoje esančius apibrėžties ir tikrovės momen- 
tus, kaip savaime konkretesnė, turtingesnė ir tikrai visuo- 
tinė, būtent dėl to turi ir aukštesnę teisę. 

Kiekviena laisvės idėjos vystymosi stadija turi savo 
būdingą teisę, nes ji yra laisvės esatis vienoje jos savų 
apibrėžčių. Kai kalbama apie moralės, dorovės priešy- 
bę teisei, tai teise suprantama tik pirmoji formali abst- 
rakčios asmenybės teisė. Moralė, dorovė, valstybinis in- 
teresas — kiekvienas iš jų atskirai yra savita teisė, nes 
kiekviena iš šių formų yra laisvės apibrėžtis ir esatis. Į 
koliziją jos gali patekti tik tada, kai jos yra toje pačioje — 
teisės — linijoje, jeigu moralinė dvasios pozicija nebūtų 
ir teisė, viena laisvės formų, ji apskritai negalėtų patek- 
ti į koliziją su asmenybės arba su kokia nors kita teise, 
nes tokioje teisėje glūdi laisvės sąvoka, aukščiausia dva- 
sios apibrėžtis, kurios atžvilgiu visa kita yra kas nors 
nesubstancionalaus. Bet kolizijoje kartu yra kitas mo- 
mentas, o būtent, kad šios formos yra ribotos, taigi pri- 
klauso viena nuo kitos; tik pasaulinės dvasios teisė yra 
neribotai absoliuti. 

Čia tariama, kad jau iš logikos žinomas metodas, pagal 
kurį moksle sąvoka rutuliojasi pati iš savęs ir yra tik 
imanentinis jos apibrėžčių judėjimas pirmyn bei atsira- 
dimas, plėtotė ne patikinant, jog esama įvairių santykių, 
ir tada pritaikant visuotinybę tokiai kažin iš kur paimtai 
medžiagai. 

Varomąjį sąvokos principą, ne tik kaip išsklaidantį, 
bet ir kuria visuotinybės atskyrimus, vadinu dialektika, 
tačiau dialektika ne ta prasme, kad ji išsklaido, supai- 
nioja,nukreipia į priešingas puses tam tikrus jausmus, 
betarpiškai sąmonei apskritai duotą objektą, teiginį ir t. t. 
ir turi tikslą tik parodyti priešingybes — nes negatyvų 
vertinimo būdą, dažną Platono darbuose, aš vadinu dia- 
lektika. Ši neigiama dialektika kaip savo galutinį rezul- 
tatą gali laikyti vaizdinio priešingybę - arba ryžtingai, 
kaip senasis skepticizmas, pagal kurį išvada yra prieš- 
taravimas jam, arba labiau neapibrėžta - kaip artėjimas 
prie tiesos, modernusis neryžtingumas. Aukščiausia są- 
vokos dialektika yra apibrėžtis ne tik kaip riba ir prie- 
šingybė, bet iš jos atsirandantis ir suvokiamas pozity- 
vus turinys bei rezultatas, ir dėl to ji ir yra vystymasis 
bei imanentinis judėjimas į priekį. Tokia dialektika yra 
ne išorinė subjektyvaus mąstymo veikla, o sava turinio 
siela, iš kurios organiškai išauga jos šakos ir vaisiai. 
Mąstymas kaip subjektyvumas tik stebi šį idėjos rutu- 
liojimąsi kaip pačią jos proto veiklą, nieko nuo savęs 

nepridurdamas. Ką nors vertinti protingai reiškia ne įdėti 
į šį protą objektą iš išorės ir taip jį gvildenti, objektas yra 
protingas sau; čia dvasia yra savo laisvėje, aukščiausia sa- 
vimoniško proto viršūnė, kuri suteikia sau tikrovę ir kuria 
save kaip egzistuojantį pasaulį; mokslo reikalas tik įsisą- 
moninti šitą savo darbą, kurį atlieka paties dalyko protas. 

Sąvokos rutuliojimosi apibrėžtys, viena vertus, pačios yra 
sąvokos, kita vertus, kadangi sąvoka iš esmės yra idėja, 
jos pasirodo esaties forma, ir todėl išplaukiančios sąvo- 
kos kartu yra dariniai; taip jas reikia traktuoti moksle. 

Spekuliatyvesne prasme sąvokos esaties būdas ir jos 
apibrėžtis yra tas pats. Bet reikia atkreipti dėmesį, kad 
momentai, kurių rezultatas yra toliau apibrėžta forma, 
mokslinėje idėjos plėtotėje eina prieš jį kaip sąvokos api- 
brėžtys, bet nesirutulioja prieš jį laike kaip dariniai. Taigi 
idėjos, apibrėžtos kaip šeima, prielaida yra sąvokos api- 
brėžtys, ir ji toliau bus pateikiama kaip jų rezultatas. 
Tačiau tai, kad šios vidinės prielaidos ir sau jau egzis- 
tuoja kaip dariniai, kaip nuosavybės teisė, sutartis, mo- 
ralė ir t. t., tai yra kita pusė plėtotės, kuri tik daug tobu- 
lesnėje stadijoje (Bildunę) pasiekia šią jai būdingos 
formos savo momentų esatį. 

Papildymas. Idėja vis labiau save turi savyje, nes iš pra- 
džių ji yra tik abstrakti sąvoka. Bet ši pradinė abstrakti 

sąvoka niekuomet nedingsta, ji tik darosi vis turtingesnė 
savyje, taigi paskutinė apibrėžtis yra turtingiausia. Dėl 
šito anksčiau tik savyje buvusios apibrėžtys pasiekia sa- 
vo laisvą savarankiškumą, bet taip, kad sąvoka yra tvir- 
tai jas jungianti siela, kuri tik imanentine veikla pasiekia 
savo nuosavus skirtumus. Todėl negalima sakyti, kad są- 
voka atranda ką nors naujo, paskutinė apibrėžtis vėl su- 
tampa su pirmąja. Taigi, jeigu atrodo, kad sąvoka savo 
esatyje suiro, tai šitai yra tik regimybė, kuri tolesnėje plė- 
totėje yra tokia, kai visos atskirybės galiausiai vėl grįžta į 
visuotinybės sąvoką. Empiriniuose moksluose paprastai 
analizuojama tai, kas randama vaizdinyje, ir kai atskiry- 
bė grąžinama į tai, kas bendra, šitai vadinama sąvoka. 
Mes taip nesielgiame, nes norime tik stebėti, kaip sąvoka 
pati apibrėžia save, ir prisiverčiame neprisidėti prie šio 
proceso savo nuomone ir mąstymu. Tai, ką mes tokiu 
būdu gauname, yra minčių eilė ir kita eilė, estinčių for- 
mų eilė; čia gali atsitikti ir taip, kad laikinis nuoseklumas 
tikrovėje bus iš tikrųjų kitoks, negu sąvokos nuoseklu- 
mas. Pvz., negalima sakyti, kad nuosavybė egzistavo iki 
šeimos; nepaisant to, ji nagrinėjama iki jos. Taigi čia būtų 
galima užduoti klausimą, kodėl mes nepradedame nuo 
to, kas aukščiausia, tai yra, nuo konkrečiai teisingo. At- 
sakymas bus toks: būtent todėl, kad mes tai, kas teisinga, 
norime matyti kaip rezultatą, o tam iš pradžių būtinai 
reikia perprasti pačią abstrakčią sąvoką. Tai, kas realu, 
sąvokos pavidalas, mums kartu yra tik tolesnis ir vėles- 
nis dalykas, nors pačioje tikrovėje tai būtų buvę ir pir- 
mesnis. Mūsų laimėjimas yra tai, kad abstrakčios formos 
pasireikštų ne kaip savaime esančios, o kaip netikros. 

Suskirstymas 


S 
33 


Pagal savyje ir sau laisvos valios idėjos vystymosi pa- 
kopų nuoseklumą valia yra: 

A) betarpiška; todėl jos sąvoka abstrakti — asmenybė, ir 
jos esatis — betarpiškas išorinis daiktas; tai abstrakčiosios 
arba formaliosios teisės sritis; 

B) valia, betarpiškai reflektuota savyje iš išorinės esa- 
ties, priešingai visuotinybei, apibrėžiama kaip subjektyvi 
atskirybė; iš dalies ji yra kaip vidujybė, gėris, iš dalies — 
kaip išorybė, esamas pasaulis, ir abi šios idėjos pusės yra 
tik kaip viena kitos įtarpintos; idėja savo susidvejinime 
arba ypatingoje egzistencijoje, subjektyviosios valios teisė 
pasaulio teisės ir idėjos teisės atžvilgiu, bet tik idėjos 
esančios savyje. Tai moralumo sfera. 

C) šių abiejų abstrakčių momentų vienybė ir tiesa — 
mąstoma gėrio idėja, realizuota savyje reflektuotoje va- 
lioje ir išoriniame pasaulyje; juk laisvė kaip substancija eg- 
zistuoja kaip tikrovė ir būtinumas bei kaip subjektyvi va- 
lia — tai idėja savo savyje ir sau visuotinėje egzistencijoje; 
tai dorovė. 

Bet dorovinė substancija yra ir 

a) prigimtinė dvasia — šeima, 

b) savo susidvejinime ir pasireiškime; — pilietinė visuomenė; 

c) valstybė kaip visuotinė ir objektyvi laisvė, esanti 
tokia ir laisvame ypatingos valios savarankiškume; — 
ši tikroji ir organiška dvasia: a) liaudies dvasia, per- 

eidama B)per įvairių tautų ypatingų dvasių santykį, 
Y) pasaulinėje istorijoje tampa reali ir atsiskleidžia 
kaip visuotinė pasaulinė dvasia, kurios teisė yra aukš- 
čiausia. 

Kad daiktas, arba turinys, kuris tariamas esant tik 
pagal savo sąvoką arba koks jis yra savyje, turi betar- 
piškumo, arba būties, formą, yra spekuliatyviosios lo- 
gikos prielaida; visai kas kita yra sąvoka, kuri yra sau 
sąvokos forma; ir ji nebėra kas nors betarpiško. Taip 
pat suponuotas suskirstymą nustatantis principas. Su- 
skirstymą taip pat galima traktuoti kaip istorinį dalių 
išankstinį nurodymą, nes įvairios pakopos kaip idė- 
jos rutuliojimosi momentai turi patys save iškelti iš 
turinio prigimties. Filosofinis suskirstymas apskritai 
nėra formali, pagal kokį nors vieną ar keletą priimtų 
suskirstymo principų atlikta išorinė esamos medžia- 
gos klasifikacija, tai imanentinis pačios sąvokos sky- 
rimasis. Moralė ir dorovė, kurios dėl savo reikšmės pa- 
prastai laikomos vienodomis, čia traktuojamos iš 
esmės skirtingai. Beje, atrodo, kad jas skiria ir vaizdi- 
nys; Kantas dažniausiai vartoja žodį moralė, ir prakti- 
niai šios filosofijos principai visiškai tenkinasi šia są- 
voka, ir netgi daro negalimą dorovės požiūrį, maža to, 
visiškai ją sunaikina ir drumsčia. Bet net ir tada, jei 
moralė ir dorovė etimologiškai būtų vienareikšmės, 
šitai netrukdytų šiuos skirtingus žodžius pavartoti 
skirtingoms sąvokoms. 

Papildymas. Kalbėdami apie teisę, čia turime gal- 
voje ne tik pilietinę teisę, kuri paprastai šitaip ir su- 
prantama, bet ir moralę, dorovę bei pasaulinę istoriją, 

taip pat priklausančią teisei, nes sąvoka mintis sujun- 
gia neprieštaraudama tiesai. Kad nebūtų abstrakti, 
laisva valia pirmiausia turi suteikti sau esatį, ir pir- 
moji juslinė šios esaties medžiaga yra daiktai, kitaip 
sakant, tai išoriniai daiktai. Ši pirmoji laisvės forma 
yra ta, kurią mes pažįstame kaip nuosavybę, - tai for- 
maliosios ir abstrakčiosios teisės sfera; jai ne mažiau 
priklauso tokios įtarpintos formos nuosavybė, kaip 
sutartis ir teisė kaip jos pažeidimas, kaip nusikaltimas 
ir bausmė. Laisvė, kurią čia turime, yra tai, ką mes va- 
diname laisvu asmeniu, tai yra subjektu, ir būtent lais- 
vu sau bei suteikiančiu sau esatį daiktuose. Bet šis 
nuogas esaties betarpiškumas nedera su laisve, o šios 
apibrėžties neigimas yra moralės sfera. Aš jau laisvas 
ne tik šiame betarpiškame daikte, bet ir panaikinta- 
me betarpiškume, t. y. aš laisvas pačiame savyje, sub- 
jektyvume. Šioje sferoje svarbu mano supratimas bei 
ketinimai ir mano tikslai, nes išoriškumas tariamas 
esant indiferentišku. Bet gėris, kuris čia yra visuoti- 
nis tikslas, neturi likti tik mano ketinimuose, jis turi 
realizuotis. Subjektyvi valia reikalauja, kad jos vidu- 
jiškumas, t. y. jos tikslas, įgautų išorinę esatį, vadina- 
si, kad gėris būtų įvykdomas išorinėje egzistencijoje. 
Moralumas, kaip ir ankstesnis formaliosios teisės mo- 
mentas, yra abstrakcijos, kurių tiesa yra tik dorovė. Tai- 
gi dorovė yra valios jos sąvokoje ir atskirojo, tai yra, 
subjekto, valios vienybė. Jos pirmoji esatis vėlgi yra 
meilės ir jausmo formos gamtiškumas, šeima: indivi- 
das čia panaikino savo nenuolankią asmenybę ir su 
savo sąmone sudaro tam tikrą visumą. Bet kitoje sta- 

dijoje matysime, tikrąja žodžio prasme, dorovės bei 
substancialios vienybės nykimą: šeima suyra, ir jos 
nariai elgiasi vienas su kitu kaip nepriklausomi, sie- 
jami tik abipusio poreikio saitų. Ši pilietinės visuome- 
nės stadija dažnai laikyta valstybe. Bet valstybė yra tik 
tretysis komponentas - dorovė ir dvasia, kurioje vyks- 
ta nepaprastas savarankiškumo bei visuotinio sub- 
stancialumo invidualybės susijungimas. Todėl vals- 
tybės teisė yra aukščiau už kitas pakopas: tai laisvė 
savo konkrečiausiu pavidalu, pajungta tik aukščiau- 
siai absoliučiai pasaulinės dvasios tiesai. 


PIRMA 


DALIS 

§ 

Savyje ir sau laisva valia, kokia ji yra savo abstrakčia są- 
voka, yra betarpiškumo apibrėžtyje. Pagal pastarąją rea- 
lybės atžvilgiu ji yra negatyvi, tik abstrakčiai su savimi 
susijusi tikrovė — savyje atskira subjekto valia. Dėl valios 
ypatingumo momento ji turi platesnį apibrėžtų tikslų tu- 
rinį ir kaip išskirianti atskirybė turi šį turinį kartu kaip 
išorinį, betarpiškai užtiktą pasaulį. 

Papildymas. Kai sakoma, kad savyje ir sau laisva va- 
lia, kokia ji yra savo abstrakčia sąvoka, yra betarpišku- 
mo apibrėžtyje, tai čia reikia suprasti štai ką. Užbaigta 
valios idėja būtų būsena, kurioje sąvoka būtų visiškai 
realizavusi save ir kurioje jos esatis būtų ne kas kita, o 
jos pačios plėtotė. Tačiau iš pradžių sąvoka yra abst- 
rakti, vadinasi, visos apibrėžtys joje yra, bet tik yra: jos 
yra tik savyje ir dar neišsirutuliojusios pačiose savyse į 
totalumą. Jeigu sakau, kad aš laisvas, tai šis Aš yra dar 
priešybės neturinti būtis savyje, tuo tarpu moralumejau 
yra priešybė, nes ten aš esu kaip atskira valia, ir gėris 
yra visuotinybė, nors jis yra manyje pačiame. Taigi čia 
valia atskirybės ir visuotinybės skirtumus jau turi pa- 
čioje savyje, vadinasi, yra apibrėžta. Tačiau iš pradžių 
tokio skirtumo nėra, nes pirmojoje abstrakčioje vieny- 
bėje dar nėra jokio judėjimo į priekį ir jokio įtarpinimo: 
taigi valia yra betarpiškumo, būties formoje. Čia svar- 
biausia iš esmės suprasti, kad šis pirmasis neapibrėžtu- 
mas pats yra apibrėžtumas. Mat neapibrėžtumas yra tai, 


96 


Abstrakčioji teisė 


kad tarp valios ir jos turinio dar nėra skirtumo, bet pats 
neapibrėžtumas, būdamas priešingas apibrėžtumui, 
įgauna apibrėžtį būti kieno nors apibrėžtas; čia apibrėž- 
tumas yra abstrakti tapatybė; dėl to valia tampa vienin- 
tele valia — asmeniu. 


5 


35 


Šios sau laisvos valios visuotinumas yra formalus, savimo- 
niškas, be to, neturiningas paprastas santykis su savimi sa- 
vo atskirume, todėl šiuo požiūriu subjektas yra asmuo. As- 
menybėje glūdi tai, kad aš kaip Šis esu visiškai apibrėžtas 
visais aspektais (vidinėje savivalėje, polinkyje ir troškime, 
taip pat kaip ir pagal betarpišką išorinę esatį) ir baigtinis, 
bet visiškai grynas santykis su savimi, taigi baigtinume 
žinau save kaip begalinį, visuotiną ir laisvą. 

Asmenybė prasideda tik čia, nes subjektas turi savi- 
monę ne tik apskritai apie save kaip konkretų, tam tikru 
būdu apibrėžtą, bet ir savimonę apie save kaip apie visiš- 
kai abstraktų Aš, kuriame kiekvienas konkretus ribotu- 
mas bei reikšmingumas yra neigiamas ir nereikšmingas. 
Todėl asmenybė žino save kaip objektą, bet tai mąstymu į 
paprastą begalybę iškeltas ir dėl to grynai sau indentiškas 
objektas. Individai ir tautos dar neturi asmenybės, nes jie 
dar nepasiekę šio grynojo mąstymo bei savęs žinojimo. 
Savyje ir sau esanti dvasia nuo pasirodančios dvasios 
skiriasi tuo, kad toje pat apibrėžtyje, kurioje ši yra tik 

savimonė, savęs sąmonė, bet tik dėl prigimtinės valios ir 
dar jos tik išorinių priešybių, dvasia objektu bei tikslu turi 
save kaip abstraktų ir būtent laisvą Aš, todėl yra asmuo. 

Papildymas. Savyje esanti, arba abstrakti, valia yra as- 
muo. Aukščiausia žmoguje yra tai - kad jis yra asmuo, 
bet vis dėlto jau šioje grynoje abstrakcijoje asmuo yra 
kai kas niekingo. Asmuo esmingai skiriasi nuo subjek- 
to, nes subjektas yra tik asmenybės galimybė, nes kiek- 
viena gyva būtybė apskritai yra subjektas. Vadinasi, as- 
muo yra subjektas, dėl kurio yra šis subjektyvumas, nes 
kaip asmuo aš esu visiškai sau: jis yra laisvės atskirybė 
grynoje būtyje sau. Kaip šis asmuo aš žinau esąs laisvas 
savyje ir galiu abstrahuotis nuo visko, nes nieko nėra 
prieš mane, išskyrus gryną asmenybę, ir visgi aš kaip 
šis esu kažkas visiškai apibrėžta: man tiek metų, esu 
tokio ūgio, esu šioje erdvėje ir man būdinga dar daugy- 
bė kitų konkrečių bruožų. Taigi asmuo yra kartu ir tai, 
kas aukšta, ir tai, kas visiškai žema; jame duota ši bega- 
lybės bei visiško baigtinumo vienybė, apibrėžta ribos ir 
visiško beribiškumo vienybė. Tik asmens didingumas 
gali ištverti šį prieštaravimą, kurio savyje neturi arba 
negalėtų pakelti niekas, kas yra gamtiška. 


S 


36 


1) Asmenybėje apskritai glūdi teisnumas ir ji sudaro 
abstrakčiosios, todėl formaliosios, teisės sąvoką bei patį 

abstraktų pagrindą. Todėl teisės principas yra toks: būk 
asmuo ir gerbk kitus kaip asmenis. 


5 

2) Valios ypatingumas, žinoma, yra visos valios sąmo- 
nės momentas ($ 34), bet abstrakčioje asmenybėje jo kaip 
tokio nėra. Todėl nors jis ir duotas, bet dar skiriasi nuo 
asmenybės, nuo laisvės apibrėžties, duotas kaip troški- 
mas, poreikis, polinkiai, atsitiktinis noras ir t. t. Todėl 
formaliojoje teisėje svarbu ne ypatingas interesas, ma- 
no nauda ar mano gėris, taip pat ir ne ypatingas mano 
valios apibrėžties pagrindas, ne įžvalgumas ir ketini- 
mas. 

Papildymas. Kadangi asmenyje ypatingumas dar 
nėra laisvė, tai viskas, kas susiję su ypatingumu, čia 
yra tam tikras indiferentiškumas. Jeigu kas nors neturi 
jokio kito intereso, išskyrus savo formaliąją teisę, tai 
šioji gali būti grynas užsispyrimas, kaip tai dažnai pa- 
sitaiko skurdžios dvasios ir riboto proto Žmonėms, 
nes grubus Žmogus dažniausiai žūtbūt reikalauja sa- 
vo teisės, tuo tarpu kilnus protas atsižvelgia ir į kitas 
reikalo puses. Taigi abstrakčioji teisė yra tik nuoga 
galimybė ir todėl tik tam tikras formalumas, palyginti 
su visu santykiu. Todėl teisinė apibrėžtis yra įgalioji- 
mas, bet ne absoliučiai būtinas, kad aš siekčiau įgy- 
vendinti savo teisę, nes ji apskritai yra tik viena viso 

santykio pusė. Galimybė yra būtent būtis, kurios 
reikšmė - taip pat ir nebūti. 


5 

Konkretaus poelgio ir moralinių bei dorovinių santykių 
atžvilgiu, palyginti su tolesniu jų turiniu, abstrakčioji 
teisė yra tik galimybė, todėl teisinė apibrėžtis — tai tik 
leidimas arba įgaliojimas. Dėl tos pačios priežasties, bū- 
tent jos abstraktumo, šios teisės būtinybė apsiriboja ne- 
gatyvumu: nepažeisti asmenybės ir to, kas išjos kyla. To- 
dėl egzistuoja tik teisiniai draudimai, ir pozityvios teisinių 
paliepimų formos jų galutinio turinio atžvilgiu pagrin- 
das yra draudimas. 


5 

3) Sprendžianti ir betarpiška asmens atskirybė santykiuo- 
ja su užtiktąja gamta, prieš kurią valios asmenybė išky- 
la kaip tam tikras subjektyvumas, bet šiai, kaip savyje be- 
galinei bei visuotinei asmenybei apribojimas būti tik 
subjektyviam yra prieštaringas ir menkas. Ji - veiklumas, 
šalinantis apribojimus ir suteikiantis sau realybę, arba, 
o tai yra tas pats, aną esatį tariantis esant sava. 

Teisė pirmiausia yra betarpiška esatis, kuri suteikia sau 
laisvę tiesioginiu būdu: 

a) turtas, kuris yra nuosavybė; laisvė čia - abstrakčios 
valios laisvė apskritai, arba būtent todėl kokio nors at- 
skiro, tik su savimi susijusio asmens laisvė; 

b) asmuo, atskirdamas save nuo savęs, santykiuoja 
su kitu asmeniu, ir abu esti vienas kitam tik kaip savinin- 
kai. Jų savyje esanti tapatybė įgauna egzistavimą vieno 
nuosavybei pereinant kito nuosavybėn bendra valia ir 
išsaugant jų teises — sutartyje; 

c) valia kaip (a) savo santykyje su savimi, atskirta ne 
kito asmens (b), o pati savyje, yra kaip ypatinga valia, 
skirtinga nuo savęs kaip savyje ir sau esančios ir priešin- 
ga sau kaip tokiai, yra neteisė bei nusikaltimas. 


Teisės suskirstymo į asmeninę ir daiktinę bei procesinę 
teises, kaip ir daugelio panašių skirstymų, tikslas yra 
pirmiausia formaliai sutvarkyti daugybę esamos neor- 
ganinės medžiagos. Šiame suskirstyme daugiausia pai- 
niavos būna dėl to, kad supainiojamos teisės, kurių prie- 
laida yra tokie substancialūs santykiai, kaip šeima bei 
valstybė, ir teisės, liečiančios tik abstrakčią asmenybę. 
Ši painiava būdinga kantiškajam ir apskritai pamėgtam 
skirstymui į daiktines, asmenines bei daiktinės asmenines 
teises. Klaidingo ir sąvokos stokojančio, romėnų teisės 
pagrindą sudarančio skirstymo į asmenų ir daiktų teisę 

išsamus nagrinėjimas (procesinė teisė liečia teisėtumo 
vykdymą ir nepriklauso šiai tvarkai) per toli nuvestų. 
Akivaizdu, kad tik asmenybė turi teisę į daiktus, todėl as- 
meninė teisė iš esmės yra daiktinė teisė bendrąja daikto 
kaip laisvės išoriškumo prasme, to išoriškumo, kuriam 
priklauso mano kūnas, mano gyvenimas. Ši daiktinė 
teisė yra asmenybės teisė. O dėl vadinamosios asmens 
teisės romėnų teisėje, tai žmogus gali būti asmuo, tik 
turėdamas tam tikrą statusą (Heineccii, Elem. Jur. Civ. 
§ LXXV); kartu romėnų teisėje net pati asmenybė, prieš- 
priešinama vergovei, yra tik luomas, būklė. Į vadinamo- 
sios romėnų asmens teisės turinį, be teisės valdyti ver- 
gus, kuriems priklauso ir vaikai, įeina ir į beteisiškurmo 
padėtis (capitis diminutio), ir šeimyniniai santykiai. Kan- 
tui pastarieji yra visiškai daiktinio pobūdžio asmeninės 
teisės. Todėl romėnų asmens teisė yra ne paprasto as- 
mens teisė, bet tik ypatingo asmens teisė; toliau bus pa- 
rodyta, kad substancialus šeimyninių santykių pagrin- 
das veikiau yra asmenybės atsisakymas. Negali 
neatrodyti klaidinga nagrinėti ypatingai apibrėžto asmens 
teises prieš visuotinių teisių nagrinėjimą. Kantui asmens 
teisės yra teisės, atsirandančios iš sutarties, kad aš kaž- 
ką duodu, įvykdau - romėnų teisės jus ad rem, kylan- 
čios iš obligatio. Tiesa, įvykdyti ką nors pagal sutartį pri- 
valo tik asmuo, taip pat tik asmuo įgyja teisę įvykdyti 
įsipareigojimą, bet, remiantis tuo, negalima tokios tei- 
sės vadinti asmens teise; kiekviena teisių rūšis priklauso 
tik asmeniui, ir objektyviai teisė, grįsta sutartimi, yra 
ne teisė į asmenį, o tik teisė į ką nors jam išoriška arba į 
ką nors, nuo jo suišorinama, - tai visada teisė į daiktą. 

Nuosavybė 

Kad būtų kaip idėja, asmuo turi suteikti sau išorinę sa- 
vo laisvės sferą. Kadangi asmuo yra savyje ir sau esanti 
begalinė valia šioje pirmoje, dar visiškai abstrakčioje api- 
brėžtyje, tai šis jo skirtingumas, kuris gali sudaryti jo 
laisvės sferą, taip pat apibrėžtas kaip betarpiškas skirtin- 
gumas ir jo atskirtumas. 

Papildymas. Nuosavybės protingumas yra ne porei- 
kių patenkinimas, o tai, kad panaikinamas grynas as- 
menybės subjektyvumas. Tik nuosavybėje asmuo pasi- 
reiškia kaip protas. Net jei ši pirmoji mano laisvės 
realybė yra išoriniame daikte, todėl yra bloga realybė, 
tai abstrakti asmenybė būtent savo betarpiškume nega- 
li turėti kitos esaties, o tik esatį betarpiškumo apibrėžtyje. 

Tiesiogiai skirtingas nuo laisvos dvasios yra jai ir savy- 
je išoriškumas apskritai — daiktas, tai, kas nelaisva, neas- 
meniška, neteisiška. 

Žodis „daiktas“ kaip ir žodis „objektyvumas“ turi 
priešingas reikšmes; vienu atveju, kai sakoma: dalykas 
tas, visas reikalas — daiktas, o ne asmuo, šitai turi sub- 
stancialumo reikšmę; kitu atveju, kai daiktas priešprieši- 
namas asmeniui (būtent ne ypatingam subjektui), daik- 
tas yra tam tikra substancialumo priešingybė, pagal savo 
apibrėžtį tik tai, kas išoriška. — Tai, kas išoriška laisvai 
dvasiai, kurią reikia skirti nuo grynos sąmonės, yra iš- 
oriška savyje ir sau, todėl gamtos sąvokos apibrėžtis to- 
kia — būti sau pačiai išoriškumu. 

Papildymas. Kadangi daiktui trūksta subjektyvumo, 
jis išoriškas ne tik subjektui, bet ir sau pačiam. Taigi erd- 
vė ir laikas yra išoriniai. Aš kaip jusliškas pats esu išori- 
nis, erdvinis ir laikiškas. Turėdamas jusliškus stebinius, 
aš juos turiu iš to, kas išoriška pats sau. Gyvūnas gali 
stebėti, bet gyvūno sielos objektas yra ne siela, ne ji pa- 
ti, o tam tikras išoriškumas. 

43 


Asmeniui kaip betarpiškai sąvokai ir kartu kaip esmiš- 
kai atskiram būdinga gamtinė egzistencija, iš dalies pa- 
čiame savyje, iš dalies kaip tokia, su kuria jis santykiuo- 
ja kaip su išoriniu pasauliu. Čia, kur pats asmuo dar 
yra savo pirmojo betarpiškumo stadijoje, bus kalbama 
tik apie daiktus, kokie jie yra betarpiškai, o ne apie api- 
brėžtis, kuriomis jie gali tapti dėl valios įtarpinimo. 
Dvasiniai sugebėjimai, mokslai, menai, net religingu- 
mas (pamokslai, mišios, maldos, palaiminimas šventais 
daiktais), išradimai ir t. t., tampa sutarties objektais, prily- 
ginami pripažintiems daiktams perkant, parduodant ir t. t. 
Galima paklausti, ar menininkas, mokslininkas ir t. t. juri- 
diškai valdo savo meną, savo mokslą, savo sugebėjimą sa- 
kyti pamokslą, laikyti mišias ir pan., t. y., ar tokie objektai 
yra daiktai. Sunkoka tokius mokėjimus, žinias, sugebėji- 
mus ir t. t. vadinti daiktais, nes, viena vertus, dėl tokio val- 
dymo deramasi ir sudarinėjamos sutartys kaip dėl daiktų, 
tačiau, antra vertus, šis valdymas yra kažkas vidujiška, 
dvasiška, samprotis gali patekti į keblią padėtį juos juri- 
diškai kvalifikuodamas, nes jis remiasi tik priešybe: kaž- 
kas yra arba daiktas, arba ne-daiktas (kaip arba begalinis, 
arba baigtinis). Žinios, mokslai, talentai ir t. t., žinoma, bū- 
dingi laisvai dvasiai ir yra vidujiška, o ne išoriška kokybė; 
bet lygiai taip pat suišorindama ji gali suteikti jiems išori- 
nę esatį ir juos suišorinti (Žr. žemiau), dėl to jie patenka į 
daiktų apibrėžtį. Taigi jie nėra iš pat pradžių kas nors 

betarpiška, o tokie tampa tik tarpininkaujant dvasiai, kuri 
savo vidujiškumą nusmukdo iki betarpiškumo ir išoriš- 
kumo. Pagal neteisinę bei nedorovinę romėnų teisės api- 
brėžtį vaikai tėvui buvo daiktai, ir šis juridiškai valdė savo 
vaikus, nors kartu jį saistė ir dorovinės meilės jiems ryšys 
(kurį, žinoma, turėjo būti labai nuslopinusi ana neteisė). 
Taigi čia įvyko abiejų apibrėžčių - daikto ir ne-daikto su- 
sijungimas, bet visai neteisinis. Abstrakčioje teisėje, kurios 
objektas yra tik asmuo kaip toks, kartu kaip ypatingybė, o 
tai priklauso esačiai ir jos laisvės sferai tik tiek, kiek ji yra 
kažkas atskiriama ir betarpiškai skirtinga nuo jo - tai yra 
jos esminė apibrėžtis, arba ji gali ją įgyti tik per subjekty- 
vią valią, - šioje abstrakcioje teisėje dvasiniai sugebėjimai, 
mokslai ir t. t. svarstomi tik jų juridinio valdymo požiūriu; 
kūno ir dvasios valdymas, kuris įgyjamas lavinantis, stu- 
dijuojant, įprantant ir t. t., ir yra vidinė dvasios nuosavybe, 
čia nebus aptariamas. O apie tokios dvasinės nuosavybės 
perėjimą į išoriškumą, kur ji patenka juridinės-teisinės nuo- 
savybės apibrėžtin, bus kalbama tik aptariant suišorinimą. 


§ 


44 


Asmuo turi teisẹ įkurdinti savo valią kiekviename daik- 
te, kuris dėl to tampa manuoju, gauna mano valią kaip 
savo substancialų tikslą, kadangi jis savyje jo neturi, kaip 
savo apibrėžtį ir sielą; tai absoliuti žmogaus teisė pasisa- 
vinti visus daiktus. 

Vadinamąją filosofiją, kuri priskiria betarpiškiems 
atskiriems daiktams, beasmeniškumui, realybę sava- 
rankiškumo ir teisingumo sau bei savyje būties pras- 
me, taip pat ir tą filosofiją, kuri tvirtina, kad dvasia 
negalinti pažinti tiesos ir žinoti, kas yra daiktas savy- 
je, tiesiogiai paneigia laisvos valios santykis su tais 
daiktais. Jeigu sąmonei, stebiniui ir vaizdiniui vadi- 
namieji išoriniai daiktai turi savarankiškumo regimy- 
bę, tai laisva valia, atvirkščiai, yra idealizmas, tokios 
tikrovės tiesa. 

Papildymas. Visi daiktai gali tapti žmogaus nuosavy- 
be, nes jis yra laisva valia ir kaip toks yra savyje ir sau, o 
tai, kas yra jo priešprieša, tokios savybės neturi. Taigi 
kiekvienas turi teisę savo valią padaryti daiktu arba 
daiktą savo valia, kitaip sakant, panaikinti daiktą ir pa- 
versti jį savuoju; nes daiktas kaip išoriškumas nėra sa- 
vitikslis, nėra begalinis santykis su pačiu savimi, o yra 
tam tikras išoriškumas pačiam sau. Toks išoriškumas 
yra ir gyva būtybė (gyvūnas) ir kartu pats yra daiktas. 
Tik valia yra begalinė, absoliuti, palyginti su viskuo ki- 
tu, tuo tarpu tai, kas yra Kita, savo ruožtu yra tik relia- 
tyvu. Taigi pasisavinti - tai iš esmės tik manifestuoti ma- 
no valios viešpatavimą daiktui ir parodyti, kad daiktas 
nėra savyje ir sau, nėra savitikslis. Ši manifestacija vyksta 
taip, kad aš daiktui suteikiu kitokį, negu jis betarpiškai 
turėjo, tikslą, aš suteikiu gyvai būtybei kaip savo nuo- 
savybę kitokią negu ji turėjo sielą; aš suteikiu jai savo 
sielą. Taigi laisva valia yra idealizmas, nelaikantis daik- 
tų tokiais, kokie jie yra savyje ir sau, tuo tarpu realiz- 
mas skelbia juos esant absoliučiais, nors jie ir būtų tik 

baigtinumo forma. Jau gyvūnas nebeturi šios realisti- 
nės filosofijos, nes jis suėda daiktus ir taip parodo, kad 
jie nėra absoliučiai savarankiški. 


5 


45 


Tai, kad aš turiu kai ką savo išorinėje valdžioje, yra 
valdymas, taip pat ir ypatingas aspektas — tai, kad aš iš 
natūralaus poreikio, polinkio ir savivalės, kažką pada- 
rau manuoju - yra ypatingas valdymo interesas. O tas 
aspektas, kad aš kaip laisva valia savyje valdydamas 
esu daiktiškas ir kartu tik tikroji valia, yra tai, kas val- 
dyme tikra ir teisiška, nuosavybės apibrėžtis. 

Nuosavybės turėjimas yra priemonė poreikio atžvil- 
giu, kai pastarasis padaromas pirmuoju; o tikroji padė- 
tis ta, kad laisvės požiūriu nuosavybė kaip jos pirmoji 
esatis yra esminis tikslas sau. 


S 


46 


Kadangi nuosavybėje mano valia kaip asmeninė, tai- 
gi kaip atskirojo valia, man tampa objektyvi, tai nuosa- 
vybė įgauna privačios nuosavybės pobūdį, ir kolektyvinė 
nuošavybė, kuri dėl savo prigimties gali būti valdoma 

atskirai, gauna savyje išsklaidomo bendrumo, kuriame pa- 
likti savo dalį savaime yra savivalės reikalas, apibrėžtį. 

Stichinių (elementarischer) objektų naudojimas dėl 
savo prigimties negali būti išskirtas į privatų valdymą. 
Agrariniuose romėnų įstatymuose atsispindi kova tarp 
bendruomeninės ir privačios žemės nuosavybės; privati 
nuosavybė kaip racionalesnis momentas turėjo imti vir- 
šų, nors ir kitos teisės sąskaita. Šeimų fideikomisinėje 
nuosavybėje glūdi momentas, kuriam prieštarauja as- 
menybės, taigi ir privačios nuosavybės teisė. Bet gali 
prireikti su privačia nuosavybe susijusias apibrėžtis bū- 
tinai pajungti aukštesnėms teisės sferoms, bendruome- 
nei, valstybei, pavyzdžiui, kai turima galvoje vadina- 
mojo moralinio asmens nuosavybės privatumas, 
nenaudojamoji nuosavybė. Tačiau tokios išimtys gali bū- 
ti grindžiamos ne atsitiktinumu, asmenine savivale, as- 
menine nauda, o tik protingu valstybės organizmu - pla- 
toniškosios valstybės idėjoje kaip visuotinis principas 
glūdi neteisė asmens atžvilgiu, negalėjimas turėti pri- 
vačios nuosavybės. Vaizdinys apie dievobaimingą ar- 
ba draugišką ir netgi apie prievartinę žmonių brolybę, 
kai turtas yra bendras o privačios nuosavybės principas 
panaikinamas, gali lengvai kilti tokioje galvoje, kuri ne- 
supranta dvasios laisvės ir teisės prigimties ir nesuvo- 
kia jų apibrėžtuose momentuose. O dėl moralinės arba 
religinės pusės, tai Epikūras savo draugus, ketinusius su- 
kurti tokią sąjungą, pagrįstą turto bendrumu, suturėjo 
nuo to būtent dėl tos priežasties, kad tai parodo, jog nė- 
ra pasitikėjimo, o tie, kurie nepasitiki vieni kitais, negali 
būti draugai (Diog[enes] Laertlios] I, X, n. VI). 

Papildymas. Nuosavybėje mano valia yra asmeninė, 
bet asmuo jau yra kas nors Šitas; vadinasi, nuosavybė 
tampa šios valios asmeniškumu. Kadangi aš savo valiai 
esatį suteikiu nuosavybės dėka, tai nuosavybė taip pat 
turi būti apibrėžta ir kaip tai, kas yra Šioji, tai, kas yra 
Mano. Tai yra svarbus pamokymas apie privačios nuo- 
savybės būtinybę. Jei valstybė ir gali padaryti išimčių, 
tai tik ji viena jas ir tegali padaryti. Tačiau dažnai, ypač 
mūsų laikais, ji atstatinėjo privačią nuosavybę. Pavyz- 
džiui, daugelis valstybių visai pagrįstai panaikino vie- 
nuolynus, nes galų gale bendruomenė neturi tokios tei- 
sės į nuosavybę kaip asmuo. 


§ 


47 


Kaip asmuo aš pats esu betarpiškai atskiras, savo tolesnė- 
je apibrėžtyje tai pirmiausia reiškia: aš esu gyvas šiame 
organiniame kūne, kuris pagal savo turinį yra mano vi- 
suotinė nedali išorinė esatis, reali kiekvienos toliau api- 
brėžiamos esaties galimybė. Bet kaip asmuo aš kartu 
turiu savo gyvenimą ir kūną, kaip kitus daiktus, tik tiek, 
kiek tai yra mano valia. 

Aplinkybė, kad aš tuo atžvilgiu, kuriuo aš egzistuo- 
ju ne kaip sau esanti, bet kaip tiesioginė sąvoka, kad 
esu gyvas ir turiu kūną, pagrįsta gyvenimo sąvoka ir dva- 
sios kaip sielos sąvoka - momentais, kurie paimti iš na- 
tūrfilosofijos. 

Aš turiu šias kūno dalis, šį gyvenimą tik tiek, kiek aš 
noriu; gyvūnas negali savęs sužaloti ar nusižudyti, o 
žmogus gali. 

Papildymas. Tiesa, gyvūnai valdo save: jų siela valdo 
jų kūną, bet jie neturi teisės į savo gyvybę, nes jie tos 
teisės nenori. 


§ 


48 


Kūnas, kiek jis yra betarpiška esatis, neatitinka dvasios; 
kad jis būtų paklusnus jos organas ir įdvasinta priemo- 
nė, jis pirmiausia turi būti dvasios užvaldytas ($ 57). Bet 
kitiems aš esmingai laisvas savo kūne, kokį betarpiškai 
turiu. 

Tik todėl, kad aš gyvenu kūne kaip tam tikras lais- 
vumas, negalima piktnaudžiauti šia gyva esatimi, nau- 
dojant ją kaip nešulinį gyvulį. Kadangi aš gyvenu, ma- 
no siela (sąvoka —- ir didingiau — laisvumas) ir kūnas 
nėra atskirti vienas nuo kito; pastarasis yra laisvės esa- 
tis, ir aš jaučiu jame. Todėl tik idėjų neturintis sofistinis 
samprotis gali daryti tokį skirtumą, esą daiktas savyje, 
siela nepaliečiama arba nenukamuojama, kai kankina- 
mas kūnas, ir asmens egzistencija pajungiama kieno nors 
kito prievartai. Aš galiu iš savo egzistencijos pasitrauk- 
ti į save ir paversti ją išorine, — galiu pašalinti iš savęs 
ypatingą jutimą ir būti laisvas pančiuose. Bet tai yra ma- 
no valia, kitiems Aš esu savo kūne; laisvas kitiems aš esu 

tik kaip laisvas esatyje, tai yra identiškas teiginys. Prie- 
varta, kurią mano kūnui padarė kiti, yra Man padaryta 
prievarta. 

Tai, kad Aš jaučiu, jog mano kūno palytėjimas ir jo 
prievartavimas mane tiesiogiai paliečia kaip tikrą ir es- 
tintį, yra skirtumas tarp asmeninio įžeidimo ir išorinės 
mano nuosavybės, kurioje mano valia nėra šioje betar- 
piškoje dabartyje ir tikrovėje, pažeidimo. 


§ 


49 


Išorinių daiktų atžvilgiu protingumas yra tai, kad aš val- 
dau nuosavybę; o ypatingybė apima subjektyvius tiks- 
lus, poreikius, savivalę, talentus, išorines aplinkybes ir 
t. t. (§ 45); nuo to priklauso valdymas tik kaip toks, bet 
ši ypatinga pusė šioje abstrakčios asmenybės sferoje dar 
netariama esant identiška laisvei. Todėl ko ir kiek Aš val- 
dau, yra teisinis atsitiktinumas. 

Asmenybėje įvairūs asmenys, yra vienodi, jei turėsi- 
me omenyje įvairius asmenis ten, kur dar nėra jokio skir- 
tumo. Tačiau tai yra tuščias, tautologinis teiginys, nes 
asmuo kaip abstraktumas, dar nėra tai, kas atskirta, ir 
tai, kas nuteigta tam tikrame skirtume. — Lygybė yra abst- 
rakti sampročio tapatybė, kuri pirmiausia topteli reflek- 
tuojančiam mąstymui, o kartu ir dvasios vidutinybei, 
kai ji susiduria su vienio ir skirtumo santykiu. Čia lygy- 
bė tebūtų tik abstrakčių asmenų lygybė, už kurių būtent 

todėl ir lieka viskas, kas susiję su valdymu, šia nelygy- 
bės dirva. — Kartais keltas lygybės reikalavimas paskirs- 
tant žemę arba netgi visą kitą turtą yra tuo tuštesnis ir 
paviršutiniškesnis samprotis, kuo labiau į šį ypatingu- 
mą įeina ne tik išorinės gamtos atsitiktinumai, bet ir vi- 
sa dvasinė prigimtis su jos begaliniu ypatingumu bei 
įvairove, taip pat ir sujos į organizmą išsivysčiusiu pro- 
tu. - Dėl nelygaus valdų ir turto paskirstymo apie gam- 
tos neteisingumą negali būti nė kalbos, nes gamta nėra 
laisva ir todėl negali būti nei teisinga, nei neteisinga. 
Kad visi Žmonės turi turėti pragyvenimo lėšų savo po- 
reikiams patenkinti, yra iš dalies moralinis pageidavimas, 
kuris, išsakytas taip neapibrėžtai, yra, tiesa, geranoriš- 
kas, bet kaip kiekvienas grynas geranoriškumas yra ne 
objektyviai egzistuojantis noras; iš dalies pragyvenimo 
lėšos yra visai kas kita negu turtas, ir priklauso kitai sfe- 
rai, pilietinės visuomenės sferai. 

Papildymas. Beje, lygybė, kurią norėta išlaikyti skirs- 
tant gėrybes, vis tiek būtų per trumpą laiką vėl panai- 
kinta, nes turtas priklauso nuo darbštumo. Tai, ko ne- 
galima įgyvendinti, nereikia ir bandyti įgyvendinti. Mat 
žmonės, žinoma, yra lygūs, bet tik kaip asmenys, tai yra, 
savo turto šaltinio atžvilgiu. Iš to išplaukia, kad kiek- 
vienas žmogus turėtų turėti nuosavybę. Todėl, jei nori- 
ma kalbėti apie lygybę, tai ir reikia nagrinėti šią lygybę. 
Tačiau ypatingybės apibrėžimas, klausimas, kiek aš tu- 
riu, peržengia lygybės ribas. Čia neteisingai tvirtinama, 
kad teisingumas reikalauja, jog visų nuosavybė būtų vie- 
noda; nes lygybė tereikalauja, kad kiekvienas turėtų 
nuosavybę. Ypatingumas veikiau yra tai, kur būtent 

savo vietą randa nelygybė, ir lygybė čia būtų neteisė. 
Žmonės iš tikrųjų dažnai geidžia kitiems priklausančių 
gėrybių; tačiau tai yra būtent neteisė, nes teisė yra tai, 
kas abejinga ypatingumui. 


5 


50 


Kad daiktas priklauso tam, kas tam tikru laiku atsitik- 
tinai jį užvaldo pirmasis, - kadangi Antrasis negali 
užvaldyti to, kas jau yra kito nuosavybė, - yra tiesio- 
giai suprantama, nereikalinga apibrėžtis. 

Papildymas. Ligšiolinės apibrėžtys daugiausia lietė 
teiginį, kad asmenybė turinti turėti esatį nuosavybėje. 
Kad Pirmasis, užvaldęs turtą, yra ir savininkas, išplau- 
kia iš to, kas pasakyta anksčiau. Pirmasis yra teisėtas 
savininkas ne todėl, kad jis yra pirmasis, o todėl, jog jis 
yra laisva valia, nes jis tampa Pirmuoju tik todėl, kad 
po jo ateina kitas. 


§ 


51 


Nuosavybei kaip asmenybės esačiai nepakanka mano vi- 
dinio vaizdinio ir valios, kad kas nors turįs būti mano, 
tam reikia užvaldyti turtą. Esatis, kuri tokiu būdu gauna 

norėjimą, įtraukia ir kitų pripažinimą. Kad daiktas, ku- 
rį aš galiu užvaldyti, turįs būti bešeimininkis, yra (kaip $ 
50) savaime suprantama negatyvi sąlyga arba veikiau 
remiasi nuspėjamu santykiu su kitais. 

Papildymas. Kad asmuo savo valią įdeda į daiktą, yra 
tik nuosavybės sąvoka, o toliau yra būtent jos realizaci- 
ja. Vidinį mano valios aktą, kuris sako, kad kas nors yra 
mano, turi pripažinti ir kiti. Jeigu kokį nors daiktą pa- 
darau savuoju, tai aš jam suteikiu šį predikatą, kuris tu- 
ri pasirodyti jame išorine forma, o ne vien pasilikti ma- 
no vidinėje valioje. Su vaikais paprastai būna taip, kad 
jie, protestuodami prieš tai, jog daiktas priklauso kitam, 
pareiškia, kad norėję jo anksčiau; tačiau suaugusiems 
žmonėms šio noro nepakanka, nes subjektyvumas turi 
būti pašalintas ir turi būti pasiektas objektyvumas. 


5 

Turto užvaldymas daikto materiją padaro mano nuosa- 
vybe, nes jam nebūdinga materija sau. 

Materija priešinasi man (ji ir tėra šis pasipriešinimas 
man), t. y., savo abstrakčią sau būtį ji parodo man tik 
kaip abstrakčiai dvasiai, būtent, kaip jusliškai dvasiai 
(juslinis vaizdinys iškreiptai laiko juslinę dvasios būtį 
tuo, kas konkretu, o protingąją - tuo, kas abstraktu), bet 
valios ir nuosavybės atžvilgiu ši materijos sau-būtis 
neturi tiesos. Turto užvaldymas kaip išorinė veika, kai 

realizuojama visuotinė natūralių daiktų pasisavinimo 
teisė, priklauso nuo fizinės jėgos, gudrybės, sugebėji- 
mo, apskritai nuo įtarpinimo, aplinkybių, kuriomis fi- 
ziškai kas nors įgyjama. Dėl kokybinių fizinių daiktų 
skirtumų jų pasisavinimas bei užvaldymas turi be galo 
įvairią prasmę ir tokį pat begalinį ribotumą ir atsitikti- 
numą. Apskritai rūšis bei stichiškumas (das Elementa- 
rische) nėra asmeninės atskirybės objektas; kad taptų toks 
ir galėtų būti užvaldytas, jis pirmiausia turi būti atskir- 
tas (vienas oro įkvėpimas, vienas vandens gurkšnis). Ne- 
galimybėje užvaldyti išorinę rūšį ir stichiškumą galuti- 
niu dalyku reikia laikyti ne išorinę, fizinę negalimybę, 
o tai, kad asmuo kaip valia apibrėžia save kaip atskiry- 
bę ir kaip asmuo kartu yra betarpiška atskirybė, be to, 
ir kaip tokia išoriškumą laiko atskirybėmis ($ 13 past., 
§ 43). Todėl pasisavinimas bei išorinis valdymas bega- 
liniu būdu daugiau ar mažiau atrodo neapibrėžti ir ne- 
tobuli. Tačiau materijos forma visada ypatinga, ir tik 
dėl to ji yra kažkas. Kuo labiau aš pasisavinu šią formą, 
tuo labiau ir iš tikrųjų užvaldau daiktą. Maisto produk- 
tų valgymas yra įsiskverbimas į juos ir pakeitimas jų 
kokybinės prigimties, dėl kurios jie iki valgymo buvo 
tai, kuo buvo. Mano organinio kūno tobulinimas, įgiji- 
mas sugebėjimų, kaip ir mano dvasios formavimas, taip 
pat yra daugiau ar mažiau tobulas užvaldymas bei įsi- 
skverbimas; dvasia yra tai, ką aš tobuliausiai galiu pa- 
versti savu. Tačiau ši turto užvaldymo tikrove skiriasi nuo 
nuosavybės kaip tokios, kurią užbaigia laisva valia. Va- 
lios atžvilgiu daiktas nebetenka savitumo, nors valdy- 
me kaip išoriniame santykyje dar yra šis tas išoriško. O 

dėl tuščios abstrakcijos „materija be savybių“, kuri nuo- 
savybėje turi likti už manęs ir priklausyti daiktui, tai 
mintis turi ją įveikti. 

Papildymas. Fichte iškėlė klausimą: jeigu aš formuoju 
materiją, ar ji taip pat tampanti manąja? Pasak jo, jeigu aš 
iš aukso pagaminau taurę, tai kitas turi teisę paimti auk- 
są, jeigu tik nesugadins mano darbo. Kad ir kaip šitai 
būtų galima atskirti vieną nuo kito vaizdinyje, iš esmės 
šis skirtumas yra tuščia kazuistika; juk jeigu aš užvaldau 
lauką irjį suariu, tai mano nuosavybė yra ne tik vaga, bet 
ir visa kita, kas susiję su žeme. Aš noriu užvaldyti būtent 
šią materiją, šią visumą, todėl ji jau nėra niekieno, tik pa- 
ti sau. Juk jeigu materija ir lieka už formos, kurią aš su- 
teikiau daiktui, tai forma ir yra ženklas, kad daiktas turi 
būti mano; todėl ji nėra už mano valios, už to, ko aš norė- 
jau. Todėl čia nėra nieko, ką kitas galėtų užvaldyti. 


§ 


53 


Smulkesnės nuosavybės apibrėžtys kyla iš valios san- 
tykio su daiktu; nuosavybė yra a) tiesioginis turto už- 
valdymas, valia turi savo esatį daikte kaip tam tikrame 
pozityvume; Iš) daiktas yra tam tikras negatyvumas va- 
lios atžvilgiu, pastaroji turi savo esatį daikte kaip tam 
tikrame neigtinume, — vartojimą; g) valios refleksija iš 
daikto į save - suišorinimas — pozityvus, negatyvus ir bega- 
linis valios sprendimas apie daiktą. 

A. Turto užvaldymas 


§ 


54 


Turto užvaldymas iš dalies yra tiesioginis fizinis užėmi- 
mas, iš dalies formavimas, iš dalies tiesiog paženklinimas. 

Papildymas. Šiuose turto užvaldymo būduose vyksta 
plėtotė nuo atskirybės apibrėžties į visuotinybės api- 
brėžtį. Fizinis užėmimas gali būti tik atskiro daikto at- 
žvilgiu, o paženklinimas yra užvaldymas vaizdiniu. Aš 
čia elgiuosi kaip įsivaizduojantis ir tariu, kad daiktas 
yra mano kaip visuma, o ne tik ta jo dalis, kurią aš fiziš- 
kai galiu užvaldyti. 


§ 


55 


a) Fizinis užėmimas jusliniu atžvilgiu yra tobuliausias bū- 
das, kiek šiame užvaldyme Aš dalyvauju tiesiogiai ir 
kartu mano valia taip pat yra tiesiogiai pažini; bet ap- 
skritai tik subjektyvus, laikinas ir labiausiai ribotas tiek 
dėl apimties, tiek ir dėl kokybinės objektų prigimties. — 
Per ryšį, kuriuo aš galiu ką nors susieti su daiktais, jau 
kitur tapusiais mano nuosavybe, arba per kokį nors at- 
sitiktinį ryšį, arba per kitus įtarpinimus šio turto užval- 
dymo apimtis šiek tiek išsiplečia. 

Mechaninės jėgos, ginklai, instrumentai išplečia ma- 
no valdžios sferą. Tokie ryšiai, kaip mano žemę skalau- 
janti jūra, plati upė, mano nekilnojamosios nuosavybės 
ribos su žeme, tinkama medžioklei, ganykloms ir kitam 
naudojimui, mano žemėje esantys akmenys ir kitos mi- 
neralinės iškasenos, lobiai mano žemėje ar jos gelmėse 
ir t. t, arba ryšiai, kurie atsiranda tik laikinai ir atsitikti- 
nai, pavyzdžiui dalis vadinamųjų natūralių akcesijų, są- 
našų ir panašiai, taip pat jūros dovanos - Foetura — yra, 
žinoma, akcesija mano turtui, bet kaip fizinis santykis 
nėra išorinis prisidėjimas prie kito mano turimo daikto, 
todėl visai kitos rūšies negu kitos akcesijos, tai yra leng- 
vesnės, iš dalies išskirtinės vieno savininko galimybės pa- 
lyginti su kitu užvaldyti kokį nors turtą, o tai, kas jau 
papildoma, galima vertinti kaip nesavarankišką daikto 
akcidenciją, prie kurios ji prisidėjo. Tai apskritai išoriniai 
ryšiai, nesaistomi sąvokos ir gyvybingumo. Todėl jie tar- 
nauja sampročiui, pateikiant ir pasveriant argumentus 
bei kontrargumentus, bei pozityviajai įstatymų leidy- 
bai, sprendžiant apie didesnį ar mažesnį santykių svar- 
bumą ar nesvarbumą. 

Papildymas. Turto užvaldymas yra visai kitokio po- 
būdžio: užvaldau ne daugiau negu aš liečiu savo kūnu, 
bet antrasis padarinys tučtuojau traktuojamas taip, kad 
išoriniai daiktai yra didesnės apimties, negu kad aš ga- 
liu apglėbti. Taigi, jeigu ką nors esu užvaldęs, valdau ir 
tai, kas su tuo susiję. Aš užvaldau ranka, bet jos diapa- 
zonas gali būti išplėstas. Ranka yra tas svarbus orga- 
nas, kurio neturi joks gyvūnas, ir tai, ką aš ja imu, gali 
tapti priemone, kuria aš galėsiu imti ir toliau. Kai aš ką 

nors esu užvaldęs, tai samprotis tuojau teigia, kad ma- 
no yra ne tik tai, ką tiesiogiai esu užėmęs, bet ir tai, kas 
su tuo susiję. Čia pozityvioji teisė turi pateikti savo įro- 
dymus, nes sąvoka nieko daugiau nepaaiškina. 


5 


56 


a) Formavimo dėka apibrėžtis, kad kas nors yra Mana- 
sis, įgauna savyje tvarų išoriškumą ir nustoja būti apri- 
bota mano buvimu šioje erdvėje ir šiame laike ir mano 
žinojimo bei norėjimo buvimu. 

Formavimas yra labiausiai idėją atitinkantis turto už- 
valdymas tuo atžvilgiu, kad jis savyje sujungia subjek- 
tyvumą ir objektyvumą; beje, pagal kokybinę daiktų pri- 
gimtį ir subjektyvių tikslų įvairumą, yra be galo 
skirtingas. Čia priklauso ir organiškumo formavimas, 
kuriame tai, ką aš su juo darau, nelieka kaip išorišku- 
mas, bet asimiliuojamas: žemės įdirbimas, augalų augi- 
nimas, gyvulių prijaukinimas, šėrimas ir prižiūrėjimas; 
be to, įtarpinantys įrenginiai gamtos medžiagoms ar jė- 
goms panaudoti, organizuotas vienos medžiagos povei- 
kis kitai ir t. t. 

Papildymas. Šis formavimas empiriškai gali įgauti 
įvairiausius pavidalus. Dirva, kurią aš įdirbu, šitaip gau- 
na formą. Neorganiškumo atžvilgiu formavimas ne vi- 
sada tiesioginis. Jeigu aš, pvz., statau vėjo malūną, tai 
aš neformuoju oro, bet aš darau formą panaudoti orui, 

kurio iš manęs negalima atimti, nes aš jo paties nefor- 
mavau. Ir tai, kad aš saugau laukinius žvėris, gali būti 
laikoma formavimo būdu, nes šio elgesio tikslas yra iš- 
saugoti daiktą. Žinoma, gyvūnų dresavimas yra kur kas 
labiau tiesioginis, labiau iš manęs kylantis formavimas. 


5 

Betarpiška egzistencija pačiame savyje žmogus yra kaž- 
kas gamtiško, išoriško savo sąvokai; tik tobulindamas sa- 
vo kūną ir dvasią iš esmės tuo, kad jo savimonė save suvo- 
kia kaip laisvą, jis užvaldo save ir tampa nuosavybe savo 
paties bei kitų atžvilgiu. Šis užvaldymas yra, antra ver- 
tus, taip pat to, kas jis yra pagal savo sąvoką (kaip gali- 
mybė, sugebėjimas, polinkis), teigimas tikrovėn, dėl to jis 
tik dabar tariamas esant savuoju, kaip objektas, skirtin- 
gas nuo paprastos savimonės ir taip tampa pajėgus įgau- 
ti daikto formą (plg. § 43 past.). 

Vergovės pagrįstumo įrodinėjimas (visose jos smul- 
kiausiuose pagrindimuose - fizine jėga, paėmimu ne- 
laisvėn, gyvybės išgelbėjimu ir išsaugojimu, išlaikymu, 
auklėjimu, geradaryste, nuosavu sutikimu ir t. t.), taip 
pat ir viešpatavimo kaip vien viešpataujančios valdžios 
apskritai pateisinimas, ir visos istorinės pažiūros į teisi- 
nį vergovės bei viešpatavimo pagrindą remiasi požiū- 
riu, kad žmogus laikomas gamtine būtybe, apskritai eg- 
zistencijos (čia priklauso ir savivalė) požiūriu, o tai 

neatitinka jo sąvokos. Tvirtinimas, kad vergovė yra ab- 
soliučiai neteisinė, priešingai, remiasi žmogaus kaip 
dvasios, kaip savyje laisvos dvasios sąvoka ir yra vien- 
pusis dėl to, kad žmogų laiko laisvu iš prigimties arba, o 
tai yra tas pats, tuo, kas teisinga, laiko sąvoką jos betar- 
piškume, o ne idėją. Ši antinomija, kaip ir kiekviena an- 
tinomija, remiasi formaliuoju mąstymu, kuris fiksuoja 
ir teigia abu idėjos momentus atskirai, kiekvieną sau, 
kartu neatitinkančią idėjos ir savo netiesoje. Laisvos dva- 
sios esmė būtent ta ($ 21), kad ji nėra tik sąvoka arba tik 
savyje, bet panaikina šį pačios savęs formalizmą, o kar- 
tu ir tiesioginį gamtinį egzistavimą bei suteikia sau eg- 
zistenciją tik kaip savąją, kaip laisvą egzistenciją. Ta an- 
tinomijos pusė, kuri teigia laisvės sąvoką, yra 
pranašesnė, nes joje glūdi absoliutus tiesos išeities taš- 
kas, bet taip pat tik išeities taškas, tuo tarpu kita pusė, 
sustojanti ties sąvokos stokojančia egzistencija, visai ne- 
turi jokio protingumo ir teisės. Laisvos valios principas, 
kuriuo prasideda teisė ir teisės mokslas, jau atsikratė to 
neteisingo požiūrio, kad žmogus yra gamtinė būtybė ir 
tik savyje esanti sąvoka, todėl ir gali būti vergas. Šis 
ankstesnis neteisingas reiškinys liečia tik tą dvasią, ku- 
ri dar yra savos sąmonės stadijoje; sąvokos ir vien tie- 
sioginės laisvės sąmonės dialektika nulemia čia kovą del 
pripažinimo ir viešpatavimo bei nelaisvės santykį. Tačiau 
kad objektyvi dvasia, teisės turinys, nebūtų vėl supras- 
tas tik savo subjektyvia sąvoka, o kartu ir taip, kad žmo- 
gus savyje ir sau nėra nuskirtas vergovei, nebūtų vėl 
suprasta kaip vien privalėjimas, mus apsaugo vien paži- 
nimas, kad laisvės idėja yra teisinga tik kaip valstybė. 


122 


PIRMAS SKYRIUS Nuosaoybė 


Papildymas. Jei laikomasi to aspekto, kad žmogus 
savyje ir sau esąs laisvas, tai šitaip pasmerkiama ver- 
govė. Tačiau tai, kad kas nors yra vergas, nuo jo valios 
priklauso tiek, kiek ir nuo liaudies valios priklauso, 
kad ji yra pavergta. Taigi tai neteisė ne tik tų, kurie 
paverčia žmones vergais arba kurie pavergia, bet ir pa- 
čių vergų bei pavergtųjų. Vergovė yra pereinamasis 
laikotarpis nuo Žmogaus gamtiškumo į tikrai dorovi- 
nę būklę; ji priklauso pasauliui, kur neteisė dar yra tei- 
sė. Čia galioja neteisė ir tiek pat neišvengiamai ji yra 
savo vietoje. 


5 


58 


Y) Sau netikras, tik mano valią reprezentuojantis turto už- 
valdymas yra daikto ženklas, kurio reikšmė turi būti ta, 
kad aš į jį įdėjau savo valią. Šis turto užvaldymas daik- 
tine apimtimi ir reikšme yra labai neapibrėžtas. 
Papildymas. Turto užvaldymas paženklinimu yra to- 
buliausias iš visų, nes ir kituose būduose daugiau ar 
mažiau esama ženklo poveikio. Kai aš imu kokį nors 
daiktą ir suteikiu jam formą, tai galutinė šito reikšmė 
taip pat yra ženklas, ir būtent — kitiems, norint juos 
pašalinti ir parodyti, kad aš savo valią įdėjau į daiktą. 
Ženklo sąvoka yra būtent tai, kad daiktas laikomas ne 
tuo, kuo jis yra, o tuo, ką jis turi reikšti. Kokarda, pvz., 
reiškia priklausymą kokios nors valstybės piliečiams, 

nors spalva visai nesusijusi su nacija, ji vaizduoja ne 
save, o naciją. Tuo, kad žmogus gali suteikti ženklą ir 
jo dėka įgyti turtą, jis ir parodo savo viešpatavimą daik- 
tams. 


B. Daikto vartojimas 


5 


59 


Užvaldytas daiktas gauna predikatą būti manuoju, ir va- 
lios santykis su juo yra pozityvus. Šiame identiškume 
daiktas taip pat tariamas esant negatyvumu, ir mano va- 
lia šioje apibrėžtyje yra ypatinga, poreikis, pageidavimas 
ir t. t. Bet mano poreikis kaip tam tikros valios ypatybė 
yra pozityvumas, kuris patenkina save, ir daiktas, kaip 
negatyvumas savyje, yra tik jam pačiam ir tarnauja jam. 
Vartojimas yra ši mano poreikio realizacija, keičiant, nai- 
kinant, suvartojant daiktą, kurio stokojanti savasties pri- 
gimtis taip atsiskleidžia ir kuris taip realizuoja savo pa- 
skirtį. 

Kad vartojimas yra reali nuosavybės pusė ir tikro- 
vė, vaizdiniui atrodo tada, kai nenaudojamą nuosavy- 
bę jis laiko nenaudojama ir be šeimininko, ir neteisėtai 
ją pasisavindamas, remiasi tuo, kad savininkas ja ne- 
sinaudoja. — Bet savininko valia, pagal kurią daiktas 
priklauso jam, yra pirmasis substancialus pagrindas, 
o tolesnė apibrėžtis, vartojimas, yra tik reiškinys ir ypa- 

tingas būdas, neprilygstantis anam visuotiniam pagrin- 
dui. 

Papildymas. Jeigu aš pažymėdamas apskritai visuo- 
tinai užvaldau daiktą, tai vartojime glūdi dar visuo- 
tinesnis santykis, nes tada nepripažįstamas daikto 
ypatingumas, o jį aš neigiu. Daiktas sumenkinamas 
iki priemonės mano poreikiui patenkinti. Jeigu aš ir 
daiktas susiduriame, tai tik tam, kad taptume iden- 
tiški, vienas iš mūsų turi prarasti savo kokybę. Bet aš — 
gyvas, norintis ir iš tiesų įsitikinęs, o daiktas yra tam 
tikras gamtiškumas. Taigi jis turi prapulti, o aš išsau- 
gau save, o tai apskritai yra organiškumo pranašu- 
mas ir protas. 


5 

Naudojimasis (Benutzung) daiktu tiesiogiai jį užgrobiant 
yra sau atskiras turto užvaldymas. Bet naudojimas re- 
miasi ilgai trunkančiu poreikiu ir yra pasikartojantis 
atnaujinamo produkto naudojimas ir kadangi apsiri- 
boja šio atnaujinimo galimybės išsaugojimu, todėl šios 
ir kitos aplinkybės tiesioginį pavienį užgrobimą paver- 
čia ženklu, kad jis turi turėti visuotinio turto užvaldy- 
mo reikšmę, o kartu ir stichinio arba organinio pagrin- 
do arba kitokių tokių produktų sąlygų užvaldymo 
reikšmę. 

Kadangi daikto sau, kuris yra mano nuosavybė, sub- 
stancija yra jo išoriškumas, t. y. jo nesubstancialumas — 
mano atžvilgiu jis nėra baigtinis tikslas savyje ($ 42) - ir 
šis realizuotas išoriškumas yra vartojimas arba mano 
naudojimasis juo, tai visas vartojimas arba naudojimasis 
yra daiktas visa savo apimtimi, taigi, jeigu anas man pri- 
klauso, aš esu savininkas to daikto, iš kurio už visos nau- 
dojimo apimties nelieka nieko, kas galėtų būti kieno nors 
kito nuosavybė. 

Papildymas. Vartojimo santykis su nuosavybe toks pat 
kaip substancijos santykis su akcidencialumu, vidujy- 
bės su išoriškumu, jėgos su jos pasireiškimu. Pastarasis 
yra tik tiek, kiek ji pasireiškia; dirva yra tik tiek dirva, 
kiek ji duoda derliaus. Taigi tas, kuriam priklauso dir- 
vos naudojimas, yra visumos savininkas, ir yra tuščia 
abstrakcija pripažinti dar kokią nors kitą paties daikto 
nuosavybę. 


§ 


62 


Todėl tik dalinis arba laikinas vartojimas, taip pat dalinis 
arba laikinas valdymas (kaip pati dalinė arba laikina gali- 
mybė naudoti daiktą), kuris man suteiktas, skiriasi nuo 

paties daikto nuosavybės. Jeigu visa naudojimo apimtis 
būtų mano, oabstrakti nuosavybė priklausytų kam nors 
kitam, tai daiktas kaip manasis būtų visiškai persmelk- 
tas mano valios (ankst. § ir $ 52) ir kartu jame būtų kaž- 
kas mano valiai nesuvokiamas, o būtent nepagrįsta kie- 
no nors kito valia. Aš būčiau sau daikte kaip pozityvi 
valia objektyvus ir kartu neobjektyvus, — absoliutaus 
prieštaravimo santykis. Todėl nuosavybė iš esmės yra 
laisva, absoliuti nuosavybė. 

Teisę į absoliučią vartojimo apimtį ir abstrakčią nuosavy- 
bę atskiria tuščias samprotis, kuriam idėja (čia idėja — 
nuosavybės arba ir asmeninės valios apskritai bei jos 
realybės vienybė) yra ne kas nors tikra, o kuo nors tei- 
singu laikomi abu momentai, atskirti vienas nuo kito. 
Todėl šis skyrimas kaip tikras santykis yra nepagrįsto 
viešpatavimo santykis, kuris (jeigu pamišimu laikysi- 
me tiesioginį prieštaravimą tarp subjekto vaizdinio ir 
jo tikrovės), galėtų būti pavadintas asmenybės pamiši- 
mu, nes tai, kas yra mano viename objekte, turėtų būti 
mano atskira išsiskirianti valia ir kita atskira išsiskirianti 
valia. — Institutiones, libr. II, tit. IV pasakyta: „Usufruc- 
tus estjus alienis rebus utendi, fruendi salva rerum sub- 
stantia“. Toliau ten pat rašoma: „ne tamen in univer- 
sum inutiles essent proprietates, semper abscedente 
usufructu: placuit, certis modis extingui usumfructum 
et ad proprietatem reverti.” — Placuit” — tarsi pageida- 
vimas arba nutarimas minėtam tuščiam skyrimui šia 
apibrėžtimi suteiktų prasmę. Proprietas semper abscen- 
dente usufructu!* būtų ne tik inutilis,’ bet ir apskritai 
jau nebe proprietas. Čia ne vieta aiškinti kitus pačios 

nuosavybės skirstymus, pavyzdžiui, skyrimą į res man- 
cipi% ir nes mancipi," dominium Ouiritarium!* ir Boni- 
tarium” ir pan., kadangi jie nesusiję su jokia nuosavy- 
bės sąvokos apibrėžtimi ir tėra istoriniai šios teisės 
skirtumai; - bet dominii directi? ir dominii utilis?” san- 
tykiuose, emfiteuzinėje sutartyje ir kituose lenų turtų san- 
tykiuose su jų paveldėjimo bei kitais činšais, duoklė- 
mis, rankpinigiais ir t. t. jų įvairiose apibrėžtyse, jeigu 
tokios prievolės yra neišperkamos, viena vertus, glūdi 
anksčiau minėtas skyrimas, antra vertus — ir ne, būtent 
kiek su dominium utile susijusios prievolės, dėl to do- 
minium directum kartu virsta ir dominium utile. Jeigu 
tokiuose santykiuose nebūtų nieko, išskyrus tik tokį jo 
griežtai abstraktų skyrimą, tai iš tikrųjų čia vienas prieš 
kitą stovėtų ne du ponai (domini), bet vienas savininkas 
ir vienas „tuščias“ ponas. Tačiau dėl prievolės čia yra 
dviejų savininkų santykis. Tačiau jų santykis nėra vienos 
bendros nuosavybės santykis. Bet toks perėjimo nuo 
ankstesnio yra artimiausias santykis. Šis perėjimas pra- 
sideda jau tada, kai dominium directum apskaičiuoja- 
mas pelnas ir laikomas esminiu dalyku, dėl to, ko nuosa- 
vybės valdyme negalima apskaičiuoti, kas buvo laikoma 
kilnumu, nukeliama po utile, kuris čia yra protingumas. 
Maždaug prieš pusantro tūkstančio metų krikščiony- 
bės dėka pradėjo klestėti asmens laisvė ir tapo visuotiniu 
principu žmonių giminės daliai — beje, mažai. O nuosavy- 
bės laisvė, galima sakyti, tik dabar kai kur pripažinta kaip 
principas. Tai pavyzdys iš pasaulinės istorijos, liudijantis, 
kiek daug laiko reikia dvasiai, kad žengtų į priekį savo 
savimonėje, ir priešpriešinamas nuomonės nepakantai. 

Naudojamas daiktas yra atskiras, kokybiškai bei kieky- 
biškai apibrėžtas ir susijęs su specifiniu poreikiu. Bet jo 
specifinis naudingumas, kaip kiekybiškai apibrėžtas, kar- 
tu yra palyginamas su kitais to paties naudingumo daik- 
tais, kaip ir specifinis poreikis, kuriam jis tarnauja, kar- 
tu yra poreikis apskritai ir savo ypatingumu gali būti 
palyginamas ir su kitais poreikiais, o atitinkamai ir daik- 
tas su tokiais daiktais, kurie tinkami kitiems poreikiams. 
Šis daikto visuotinumas, kurio paprastas apibrėžtumas 
kyla išjo partikuliarumo, bet taip, kad kartu abstrahuo- 
jamasi nuojo specifinės kokybės, yra daikto vertybė, ku- 
rioje apibrėžtas jo tikrasis substancialumas ir yra sąmo- 
nės objektas. Kaip visiškas daikto savininkas aš toks esu 
ir jo vertybės, ir jo vartojimo atžvilgiu. 

Leno savininko nuosavybė skiriasi tuo, kad jis yra 
tik daikto naudojimo, o ne jo vertybės savininkas. 

Papildymas. Čia kokybiškumas dingsta kiekybišku- 
mo formoje. Jei aš kalbu būtent apie poreikį, tai šis yra 
antraštė, kuri gali tikti įvairiausiems dalykams, o jų 
bendrumas paskui man leidžia juos išmatuoti. Taigi 
mintis čia juda nuo specifinės daikto kokybės į abejin- 
gumą šiai apibrėžčiai, taigi į kiekybę. Panašiai yra ma- 
tematikoje. Jei aš, pvz., apibrėžiu, kas yra apskritimas, 
elipsė ir parabolė, tai matome, kad jie yra specifiškai 
skirtingi. Nepaisant to, šių įvairių kreivių skirtumas 
apibrėžiamas tik kiekybiškai, būtent taip, kad svarbus 

tik kiekybinis skirtumas, kuris remiasi tik koeficien- 
tais, tik grynai empiriniu dydžiu. Nuosavybėje kieky- 
binė apibrėžtis, kylanti iš kokybinės, yra vertybė. Čia 
kokybiškumas duoda kiekį kiekybės matui ir kaip toks 
yra ir išlaikomas, ir panaikinamas. Jeigu panagrinėsi- 
me vertybės sąvoką, tai pats daiktas laikomas tik žen- 
klu, ir jis turi reikšmę ne pats savaime, o yra tik kitos 
visuotinybės, vertybės, ženklas. Daikto vertė gali būti 
labai įvairi poreikio atžvilgiu; bet jei norima parodyti 
ne vertybės specifiškumą, o abstraktumą, tai šitai yra 
pinigai. Pinigai reprezentuoja visus daiktus, bet kadangi 
jie patys nėra pats poreikis, o yra tik jo ženklas, todėl 
jie vėl valdomi specifinės vertybės, kurią jie kaip abst- 
raktumas tik išreiškia. Apskritai galima būti daikto sa- 
vininku, kartu nebūnant jo vertybės savininku. Šeima, 
kuri negali parduoti arba įkeisti savo turto, nėra jo ver- 
tybės šeimininkė. Kadangi ši nuosavybės forma neati- 
tinka jos sąvokos, tai tokie apribojimai (lenai, fideiko- 
misai) dažniausiai išnyksta. 


S 

Valdymui suteikta forma ir ženklas patys savaime yra 
išorinės aplinkybės be subjektyvios valios, kuri viena 
tesudaro jų reikšmę ir vertę. Tačiau šis buvimas, kuris 
yra vartojimas, naudojimasis ar kitoks valios pasireiš- 
kimas, vyksta laike, kurio atžvilgiu objektyvumas yra šio 

pasireiškimo tęsinys. Be jo daiktas, kaip netekęs valios 
ir valdymo tikrovės, tampa bešeimininkis; todėl aš pra- 
randu arba įgyju nuosavybę dėl senaties. 

Todėl senatis įtraukta į teisę ne tik dėl išorinių, 
prieštaraujančių griežtajai teisei, sumetimų, esą taip 
nutraukiami ginčai ir painiava, kurie dėl senų pre- 
tenzijų galėtų pakenkti nuosavybės saugumui ir t. t. 
Senatis remiasi nuosavybės realumo apibrėžtimi, bū- 
tinybe, kad pasireikštų valia ką nors turėti. Valstybi- 
niai paminklai yra nacionalinė nuosavybė, arba iš tik- 
rųjų jie turi reikšmę kaip meno kūriniai apskritai 
naudojimosi atžvilgiu, o dėl juose esančios atminimo 
ir pagarbos sielos iš esmės laikomi gyvais bei sava- 
rankiškais tikslais; tačiau apleisti šios sielos jie tam- 
pa nacijai bešeimininkiais ir atsitiktiniu privačiu tur- 
tu, kaip, pvz., graikų, egiptiečių meno kūriniai 
Turkijoje. Kokio nors rašytojo šeimos privačios nuosa- 
vybės teisė į jo kūrinius netenka galios dėl senaties, 
dėl tos pačios priežasties jie tampa bešeimininkiais 
ta prasme, kad jie (priešingai negu minėtieji pamin- 
klai) pereina į bendrą nuosavybę, o pagal savo ypa- 
tingą naudojimąsi daiktu - į atsitiktinę privačią nuo- 
savybę. Plikoje žemėje, nuskirtoje kapavietei arba sau 
amžiams nenaudoti, yra tik tuščia nesama užgaida, ku- 
rią pažeidus nepažeidžiama nieko tikro ir pagarba jai 
dėl to taip pat negali būti garantuota. 

Papildymas. Senatis remiasi spėjimu, kad aš nustojau 
laikyti daiktą savu. Juk tam, kad kas nors tebebūtų ma- 
no, reikia, kad būtų mano valios tęstinumas, o tai paro- 
doma vartojimu arba saugojimu. Reformacijos laikais 

visuomeninių paminklų vertės praradimas dažnai pa- 
sirodydavo atminų fonduose. Senosios konfesijos, tai yra 
atminų fondų dvasia, pranyko, ir todėl juos galima bu- 
vo užvaldyti kaip nuosavybę. 


C. Nuosavybės suišorinimas 


§ 


65 


Aš galiu suišorinti savo nuosavybę, nes ji yra mano tik 
tiek, kiek aš į ją įdedu savo valią, arba apskritai palik- 
damas savo daiktą kaip bešeimininkį, arba perduoda- 
mas jį valdyti kito valion, bet tik tiek, kiek daiktas savo 
prigimtimi yra šis tas išoriško. 

Papildymas. Jeigu senatis yra suišorinimas su netie- 
siogiai išreikšta valia, tai tikrasis suišorinimas yra pa- 
reiškimas valios, kad aš nebenoriu laikyti daikto savu. 
Visa tai galima suprasti ir taip, kad suišorinimas yra 
tikrasis nuosavybės užvaldymas. Tiesioginis turto už- 
valdymas yra pirmasis nuosavybės momentas; taip pat 
įgyjama ir nuosavybė ją naudojant, o trečiasis momen- 
tas yra jų abiejų vienybė - nuosavybės užvaldymas su- 
išorinant. 

Todėl neperleidžiamos yra tos gėrybės arba veikiau sub- 
stancinės apibrėžtys, ir teisė į jas neturi senaties: jos su- 
daro mano asmens ir visuotinės mano savimonės esmę, 
kaip ir mano asmenybę apskritai, mano visuotinė va- 
lios laisvė, dorovė, religija. 

Tai, kas yra dvasia savo sąvoka arba savyje, taip pat 
yra esatyje ir sau (taigi asmuo, sugebantis turėti nuosa- 
vybę, turi dorovę, religiją), ši idėja pati yra jos sąvoka 
(kaip causa sui, t. y. kaip laisva priežastis, ji yra tokia, 
cujus natura non potest concipi nisi existens?; Spinoza, Eth. 
I, Def. 1). Būtent šia prasme, tik per pačią save ir kaip be- 
galinis grįžimas į save iš savo esaties įgimto betarpišku- 
mo būti ta, kas ji yra, ir glūdi galimybė prieštaravimo 
tarp to, kas ji yra tik savyje, o ne ir sau ($ 57), ir atvirkš- 
čiai, tarp to, kas ji yra tik sau, o ne savyje (valioje - blo- 
gis); čia yra asmenybės bei jos substancialios būties su- 
išorinimo galimybė, ar šis suišorinimas vyktų 
nesąmoningai, ar specialiai. Asmenybės suišorinimo pa- 
vyzdžiai yra vergija, baudžiava, nesugebėjimas turėti 
nuosavybės, jos nelaisvė ir t. t. Inteligentiško protingu- 
mo, moralės, dorovės, religijos suišorinimas pasitaiko 
prieštaringume, kitiems pripažintame autoritete bei įga- 
liojime apibrėžti ir nurodyti man, kaip aš turiu elgtis 
(jeigu kas nors savo noru parsisamdo apiplėšti, nužu- 
dyti ir t. t. arba galimam nusikaltimui), kas yra sąžinės 
pareiga, religinė tiesa ir t. t. Teisė į tokį nesuišorinamą 

dalyką neturi senaties, nes aktas, kuriuo aš užvaldau 
savo asmenybę ir substancialią esmę, darau save teisnų 
ir pakaltinamą, moralų, religingą, paima šias apibrėžtis 
būtent iš išoriškumo, kuris ir tesuteikė jiems galimybę 
būti kito valdomam. Su šituo išoriškumo panaikinimu 
atkrinta laiko apibrėžtys ir visos tos priežastys, kurios 
gali būti paimtos iš ankstesnio mano sutikimo arba nuo- 
laidžiavimo. Šis mano grįžimas į save patį, kai aš imu 
egzistuoti kaip idėja, kaip teisinis ir moralus asmuo, pa- 
naikina ankstesnį santykį su neteise, kurią ašir kitas pa- 
darėme mano sąvokai ir protui, leidę elgtis bei patys 
elgęsi su begaline savimonės egzistencija kaip su tam 
tikru išoriškumu. Šis mano sugrįžimas į save atsklei- 
džia prieštaravimą, kad aš atidaviau kitiems valdyti sa- 
vo teisnumą, dorovingumą, religingumą - viską, ko aš 
pats nevaldžiau, ir kas, nuo tada, kai aš tai valdau, iš 
esmės egzistuoja tik kaip Manasis, o ne kaip kas nors 
išoriško. 

Papildymas. Daiktų prigimtyje glūdi tai, kad ver- 
gas turi absoliučią teisę išsilaisvinti, kad jeigu kas nors 
savo dorovingumą sulygo parduoti, parsisamdęs 
plėšti ir žudyti, tai savyje ir sau negalioja, ir kiekvie- 
nas turi teisę nutraukti šią sutartį. Taip yra ir su ma- 
no religingumo perdavimu kokiam nors šventikui, 
kuris yra mano nuodėmklausys, nes su tokiais vidi- 
niais dalykais Žmogus turi susitvarkyti pats. Religin- 
gumas, kurio dalis perduodama į kito rankas, nėra 
religingumas, nes dvasia yra tik viena, ir ji turi gy- 
venti manyje; man turi priklausyti savyje ir sau bū- 
ties bendrumas. 

Atskirus savo ypatingų fizinių ir dvasinių sugebėjimų bei 
veiklos galimybių produktus, taip pat galimą veiklą 
ir laike apribotą jų vartojimą galiu suišorinti kitiems, 
nes jie dėl šio apribojimo įgauna išorinį santykį su ma- 
no totalumu ir visuotinumu. Suišorindamas visą savo 
darbinį konkretų laiką ir savo produkcijos totalumą 
aš padaryčiau kieno nors kito nuosavybe jų substan- 
cialumą, savo visuotinę veiklą ir tikrovę, savo asme- 
nybę. 

Tai toks pats santykis, kaip jau buvo $ 61, tarp daikto 
substancijos ir jo naudojimo; kaip pastarasis skiriasi nuo 
pirmojo tik tiek, kiek jis yra apribotas, taip ir mano jėgų 
naudojimas skiriasi nuo jų pačių, o kartu ir nuo manęs 
tik tiek, kiek jis apribotas kiekybiškai; jėgos pasireiški- 
mų totalumas yra pati jėga, akcidencijų totalumas - sub- 
stancija, atskyrimų - visuotinybė. 

Papildymas. Čia nurodytas skirtumas yra skirtumas 
tarp vergo ir šių dienų samdinio arba padienininko. At- 
ėnų vergo pareigos galbūt buvo lengvesnės, o darbas 
dvasingesnis, negu paprastai mūsų tarnų, bet vis dėlto 
jis buvo vergas, nes visa jo veiklos apimtis buvo suišo- 
rinta ponui. 

Dvasinės produkcijos savitumas dėl pasireiškimo po- 
būdžio gali tiesiogiai pereiti į tokį daikto išoriškumą, 
kuris tada gali būti gaminamas ir kitų; todėl jį įsigyda- 
mas dabartinis savininkas, be to, jog jis taip gali pasisa- 
vinti paskelbtas mintis arba techninį išradimą, - ši gali- 
mybė dažnai (literatūriniuose kūriniuose) yra vienintelė 
įgijimo apibrėžtis ir vertė, - kartu tampa tokios savęs 
išraiškos visuotinio būdo ir tokių daiktų įvairiapusiško 
kūrimo savininku. 

Meno kūriniuose minties įkūnijimo išorinėje me- 
džiagoje forma kaip daiktas yra toks kuriančio indivi- 
do savitumas, kad jos pamėgdžiojimas iš esmės yra 
nuosavo dvasinio ir techninio meistriškumo produk- 
tas. Rašytiniame kūrinyje forma, dėl kurios jis yra iš- 
orinis daiktas, kaip ir techninio mechanizmo išradimo, 
yra mechaninio pobūdžio, - pirmiausia, kad mintis pa- 
teikta tik kaip pavienių abstrakčių ženklų eilė, o ne kon- 
krečiuose vaizduose, antra, kad jos turinys apskritai 
mechaninis, ir tokių daiktų produkavimo būdas pri- 
klauso įprastiems įgūdžiams. Beje, tarp meno kūrinio 
ir amatininkiškos produkcijos kraštutinumų yra įvai- 
rių perėjimų, kuriuose yra daugiau ar mažiau vieno 
arba kito. 

Tokio produkto įgyjėjas, pasisavindamas visišką egzem- 
plioriaus kaip atskirybės vartojimą ir vertę, yra visiškas 
ir laisvas jo kaip atskirybės savininkas, nors kūrinio au- 
torius arba techninio mechanizmo išradėjas tebėra ben- 
dro tokių produktų ir daiktų dauginimo būdo savinin- 
kas, šio bendro būdo jis tiesiogiai nesuišorina ir gali jį 
išsaugoti kaip savitą išraišką. 

Ieškoti to, kas rašytojo ir išradėjo teisėje yra substan- 
cialu, pirmiausia reikia ne ten, kur suišorinant atskirą 
egzempliorių rašytojas ar išradėjas savavališkai nusta- 
to sąlygą, jog taip atitenkanti kitam galimybė gaminti 
tokius produktus kaip daiktus netaptų jo nuosavybe, o 
pasiliktų išradėjo nuosavybė. Pirmojo klausimo esmė, 
ar sąvokoje leistina taip atskirti daikto nuosavybę nuo 
kartu su ja duotos galimybės ir gaminti jį ir ar tai nepa- 
naikina absoliučios, laisvos nuosavybės (§ 62), ir tik iš- 
sprendus teigiamai šį klausimą, nuo pirmojo dvasinio 
gamintojo savivalės priklauso, ar jis pasilaikys sau šią 
galimybę, ar suišorins ją kaip tam tikrą vertybę, ar ne- 
suteiks jai jokios vertybės ir kartu su atskiru daiktu at- 
sisakys ir jos. Šios galimybės savitumas yra tas, kad ji 
yra ta daikto pusė, kai daiktas yra ne tik turėjimas, bet 
ir turtas (žr. žemiau § 170 ir t. t.), taigi ji glūdi ypatinga- 
me daikto išorinio vartojimo būde, kuris yra skirtingas 
ir atskiriamas nuo to vartojimo, kuriam daiktas tiesio- 
giai skirtas (jo nėra, kaip dažniausiai sakoma, accessio 

naturalis“ kaip foetura). Kadangi skirtumas susijęs su tuo, 
kas iš prigimties yra dalu, su išoriniu naudojimu, tai 
vienos dalies išsaugojimas suišorinant kitą jo naudoji- 
mo dalį nėra dominavimo išsaugojimas be naudos (uti- 
le). Grynai negatyvus, bet pirmučiausias mokslų ir me- 
nų protegavimas yra apsaugojimas tų, kurie čia dirba, 
nuo vagysčių ir jų nuosavybės gynimas; panašiai kaip 
pirmučiausias ir svarbiausias prekybos bei pramonės 
skatinimas būtų apsaugoti jas nuo plėšimų keliuose. Be- 
je, kadangi dvasinės veiklos produkto apibrėžtis yra būti 
suvokiamam kitų individų ir įsisavinamam jų vaizduo- 
tės, atminties, mąstymo ir t. t., tai šių indvidų pasireiš- 
kimai, kuriais jie tai, kas išmokta (nes mokytis — tai ne 
tik mokytis žodžius atmintinai — kitų mintys gali būti 
suvokiamos tik mąstymu, ir šis apgalvojimas taip pat 
yra mokymasis), taip pat paverčia suišorinamu daiktu, 
visada lengvai įgauna kokią nors savitą formą, dėl to jie 
iš to atsirandantį įgijinį gali laikyti savo nuosavybe ir 
teigti savo teisę į tokią produkciją. Mokslų skleidimas 
apskritai ir ypač konkreti mokymo veikla pagal savo 
paskirtį ir pareigą yra aiškiausia pozityviuose moksluo- 
se - bažnyčios mokyme, jurisprudencijoje ir t. t., — nu- 
statytų apskritai jau išsakytų ir iš išorės suvoktų min- 
čių kartojimas, taigi ir raštuose, kurių tikslas yra ši 
mokymo veikla ir mokslų skleidimas bei platinimas. 
Kiek šiame pakartotiniame išsakyme atsirandanti for- 
ma esamą mokslinį lobį ir ypač mintis tų kitų žmonių, 
kurie dar turi išorinę nuosavybę į savo dvasinės kūry- 
bos produktus, paverčia dvasine ją reprodukuojančio 
individo nuosavybe, kokiu mastu suteikia teisę, ar jos 

nesuteikia paversti juos savo išorine nuosavybe, ir ko- 
kiu mastu kartojimas rašytiniame kūrinyje tampa pla- 
giatu, negalima tiksliai apibrėžti, taigi ir negalima nu- 
statyti teisiškai bei įstatymiškai. Todėl plagiatas turėtų 
būti garbės reikalas, ir šioji turėtų sulaikyti nuo jo. Todėl 
įstatymai prieš perspausdinimą savo tikslą - teisiškai ap- 
saugoti rašytojo ir leidėjo nuosavybę - pasiekia tam tik- 
ru, bet labai ribotu mastu. Galimybė lengvai kaip nors 
pakeisti formą arba išgalvoti didžiojo mokslo, visaapi- 
mančios teorijos, kuri yra kito kūrinys, modifikacijas, 
arba netgi negalimybė pažodžiui perduoti tai, kas su- 
vokta, nenukrypti nuo pradininko žodžių, - be tų ypa- 
tingų tikslų, kuriems toks kartojimas būtinas, - taip pat 
prisideda prie begalinės pakeitimų įvairovės, kurios sve- 
timai nuosavybei uždeda daugiau ar mažiau paviršuti- 
nišką savasties antspaudą; kaip rodo šimtų šimtai kom- 
pendiumų, ištraukų, rinkinių ir t. t., aritmetikos, 
geometrijos knygų, pamokomosios literatūros ir t. t., 
kaip kiekviena būtina žurnalo, menų almanacho, encik- 
lopedinio žodyno ir t. t. idėja tuoj pat gali būti pakarto- 
ta tuo pačiu ar kiek pakeistu pavadinimu kaip sava, dėl 
to nauda, kurios iš savo kūrinio ar idėjos tikėjosi rašy- 
tojas ar atradimą padaręs verslininkas, nueina niekais, 
visapusiškai nusmukdoma ar sužlugdoma. O dėl gar- 
bės poveikio plagiatui, tai reikia stebėtis, kad daugiau ne- 
begirdėti kalbant apie plagiatą ar net mokslinę vagystę — 
arba todėl, kad dėl garbės poveikio plagiatas buvo iš- 
stumntas, arba todėl, kad plagiatas nustojo būti nesude- 
rinamas su garbe ir kad tai nustota jausti, arba todėl, 
kad kokia nors išmonėlė arba išorinės formos pakeitimas 

įvertinamas taip aukštai kaip originalumas ir savaran- 
kiškos minties produktas, kad net nekyla mintis apie 
plagiatą. 

Visaapimantis išorinės veiklos totalumas, gyvenimas, nė- 
ra kas nors išoriška asmenybės atžvilgiu, kuri yra šis 
totalumas ir tiesiogiai tokia. Gyvenimo suišorinimas ar 
jo aukojimas veikiau yra priešybė šios asmenybės esa- 
čiai. Todėl aš apskritai neturiu teisės į tą suišorinimą, ir 
tik dorovinė idėja, kurioje yra žlugusi ši betarpiškai at- 
skira asmenybė savyje ir kuri yra jos tikroji jėga, turi šią 
teisę, taigi panašiai, kaip gyvenimas yra betarpiškas, taip 
ir mirtis yra jo betarpiškas negatyvumas, ir todėl ji turi 
būti sutikta išoriškai, kaip natūralus reiškinys arba, tar- 
naujant idėjai, tai turi įvykti nuo svetimos rankos. 
Papildymas. Atskiras asmuo, žinoma, yra tam tikras 
pavaldumas, ir turi paklusti dorovės dėsniui. Jeigu vals- 
tybė reikalauja indvido gyvybės, jis turi ją atiduoti, bet 
ar turi teisę žmogus pats sau atimti gyvybę? Pirmiau- 
sia, savižudybę galima vertinti kaip narsumą, bet kaip 
kvailą - siuvėjų ir tarnaičių - narsumą. Be to, ją taip pat 
galime laikyti nelaime, kiek tai priklauso nuo dvasios 
disharmonijos. Bet čia klausimo esmė - ar aš turiu tam 
teisę? Atsakymas yra toks: aš, kaip šis individas, nesu 
savo gyvenimo šeimininkas, nes visaapimantis veiklos 

totalumas, gyvenimas, nėra kas nors išoriška asmeny- 
bės, kuri pati yra šis totalumas, atžvilgiu. Todėl jei kal- 
bame apie teisę, kurią žmogus turi į savo gyvenimą, tai 
šitai yra prieštaravimas, nes tai reikštų, kad asmuo turi 
teisę į save. Tačiau pastarosios jis neturi, nes ji nėra virš 
savęs ir negali savęs teisti. Jeigu Heraklis susidegino, 
jeigu Brutas krito ant savo kalavijo, tai šitai yra hero- 
jaus poelgis savo asmenybės atžvilgiu; bet jei kalbama 
apie paprastą teisę nusižudyti, tai ji turi būti nepripa- 
žįstama ir herojams. 


Perėjimas nuo nuosavybės prie sutarties 

Esatis kaip apibrėžta būtis iš esmės yra būtis kitam (žr. 
aukščiau $ 48 past.); nuosavybė ta prasme, kuria ji yra 
esatis kaip išorinis daiktas, kitoms išorybėms ir jų sąsa- 
jai yra būtinybė bei atsitiktinumas. Bet kaip valios esatis 
ji kaip tai, kas yra kitam, yra tik kito asmens valiai. Šis 
valios santykis su valia yra savita ir tikra dirva, kurioje 
laisvė įgauna esatį. Šis įtarpinimas, kurio esmė — turėti 
nuosavybę ne tik daikto ir savo subjektyvios valios, bet 
ir kitos valios dėka, taigi ir tam tikroje bendroje valioje, 
yra sutarties sfera. 

Iš proto kyla ir būtinumas, kad žmonės užmegztų 
sutartinius santykius - dovanotų, mainytųsi, prekiautų 

ir t. t., — kad jie turėtų nuosavybę ($ 45, past.). Jeigu jų 
sąmonei sutartis sudaryti apskritai skatina poreikis, pa- 
lankumas, nauda ir t. t., tai savyje prie šito juos atveda 
protas, būtent realios (t. y. tik valioje esančios) laisvos 
asmenybės esaties idėja. Sutartis suponuoja, kad ją su- 
darantieji pripažįsta vienas kitą asmenimis ir savininkais; 
kadangi ji yra objektyvios dvasios santykis, tai pripaži- 
nimo momentas jau glūdi jame ir suponuojamas (plg. § 
35; 57 past.). 

Papildymas. Sutartyje aš turiu nuosavybę bendra va- 
lia: būtent proto interesas yra tai, kad subjektyvi valia 
taptų visuotine ir pakiltų iki šios realizacijos. Taigi šios 
valios apibrėžtis sutartyje išlieka, bet bendrai su kuria 
nors kita valia. Tuo tarpu visuotinė valia čia teiškyla 
dar tik bendrumo forma ir pavidalu. 

Sutartis 

Nuosavybė, kurios esaties arba išoriškumo pusė jau ne- 
bėra vien tik daiktas, o turi savyje tam tikros (taigi ir 
kitos) valios momentą, įgyvendinama sutartimi kaip pro- 
cesu, kuriame pasireiškia ir įtarpinamas prieštaravimas, 
kad aš esu ir pasilieku sau esantis, kitą valią eliminuojan- 
tis savininkas tiek, kiek Aš valioje, identiškoje kitai va- 
liai, nustoju būti savininkas. 

Aš ne tik galiu suišorinti nuosavybę ($ 65) kaip išori- 
nį daiktą, bet ir privalau sąvoka suišorinti ją kaip nuo- 
savybę, kad mano valia, kaip esatiška, būtų man daik- 
tiška. Bet nuo šio momento mano valia kaip suišorinta 
kartu yra kita valia. Taigi tai, kur ši sąvokos būtinybė 
reali, yra atskirų valių vienybė, kurioje, vadinasi, jų 
atskirumas ir savitumas išsigina savęs. Bet šiame va- 
lių identiškume (šioje stadijoje) glūdi ir tai, kad kiek- 
viena valia yra ir tebėra netapati kitai, sau savita va- 
lia. 

Taigi šis santykis yra absoliučiame sau esančių savi- 
ninkų skirtume identiškos valios įtarpinimas, ir jame 
glūdi tai, kad kiekvienas savo ir kito valia nustoja būti 
savininku, tebėra juo ir tampa juo; šis santykis yra va- 
lios įtarpinimas, atsisakant tam tikros ir būtent atski- 
ros nuosavybės, ir valios įtarpinimas priimant tokią, t. 
y., kito nuosavybę, be to, tokiu identišku santykiu, kad 
vienas norėjimas nulemia tik tiek, kiek esama kito no- 
rėjimo. 

Kadangi abi sutartį sudarančios pusės viena kitos at- 
žvilgiu elgiasi kaip betarpiški savarankiški asmenys, tai 
sutartis atsiranda a) iš savivalės; b) identiška valia, kuri 
dėl sutarties įgyja esatį, yra tik savivalės nustatyta, taigi 
tik bendra, o ne savyje ir sau visuotinė valia; Y) sutarties 
objektas yra atskiras išorinis daiktas, nes tik toks daiktas 
pajungtas jų grynai savivalei jį suišorinti ($ 65 ir t. t.). 
Todėl sutarties sąvokai negalime priskirti santuokos; 
tokį gėdingą, reikia pasakyti, priskyrimą pateikia Kan- 
tas („Metaphys. Anfangsgründe der Rechtslehre”, p. 106 ir 
t. t.). Valstybė irgi iš prigimties nėra sutartiniame santy- 
kyje, nesvarbu, ar valstybė būtų laikoma visų sutartimi 
su visais ar visų sutartimi su valdovu ar vyriausybe. 
Jos, kaip ir privačios nuosavybės santykių apskritai, įsi- 
kišimas į valstybės santykį sukėlė didžiausią painiavą 
valstybės teisėje ir tikrovėje. Ankstesniais laikais vals- 
tybės teisės ir valstybės pareigos buvo laikomos ir teig- 
tos kaip tiesioginė privati ypatingų individų nuosavy- 
bė, priešinga valdovo bei valstybės teisei, o naujaisiais 
laikais valdovo ir valstybės teisės imtos laikyti sutarties 
objektais ir ja grįstomis, kaip kažkas vien tik bendra va- 
lioje ir tai, kas atsiradę iš į valstybę susijungusiųjų savi- 
valės. Kad ir kiek, viena vertus, bebūtų skirtingi tie abu 
požiūriai, jiems bendra tai, kad privačios nuosavybės 
apibrėžtys nukeliamos į sferą, kurios prigimtis yra vi- 
sai kita ir aukštesnė. (Žr. žemiau: Dorovė ir valstybė.) 

Papildymas. Pastaruoju metu ypač noriai valstybę im- 
ta laikyti visų sutartimi su visais. Visi, sakoma, sudaro 
sutartį su valdovu, o šis - su pavaldiniais. Ši nuomonė 
atsiranda iš to, kad paviršutiniškai mąstoma tik apie vie- 
ną įvairių valių vienybę. Tačiau sutartyje yra dvi iden- 
tiškos valios, kurios abi yra asmenys ir pageidauja būti 
savininkais; vadinasi, sutartis atsiranda iš asmens už- 
gaidos, ir šis išeities taškas yra bendras santuokai bei 
sutarčiai. Bet valstybėje yra visai kitaip, nes individai 
negali savavališkai atsiskirti nuo valstybės, nes jie yra 
jos piliečiai iš prigimties. Protinga žmogaus paskirtis — 
gyventi valstybėje, o jei valstybės dar nėra, tai protas 
reikalauja, kad ji būtų įkurta. Būtent valstybė turi duoti 
sutikimą į ją įstoti arba ją palikti; vadinasi, tai nepri- 
klauso nuo atskirų žmonių savivalės, todėl valstybė re- 
miasi ne sutartimi, kurios prielaida savivalė. Neteisin- 
ga sakyti, kad valstybės įkūrimas priklausąs nuo visų 
užgaidos: veikiau kiekvienam absoliučiai būtina būti 
valstybėje. Didelė valstybės pažanga naujaisiais laikais 
yra ta, kad ji tebėra tikslas savyje bei sau ir kad kiekvie- 
nas negali, kaip viduramžiais, elgtis jos atžvilgiu pagal 
savo privatų sulygimą. 

Sutartis yra formali, nes abu sutikimai, kuriais įgyven- 
dinama bendra valia, - negatyvusis daikto suišorinimo 

momentas ir pozityvusis jo įgijimo momentas - išdalyti 
abiem kontrahentams - tai dovanojimo sutartis. Tačiau ji 
gali būti vadinama realia, kadangi kiekviena iš abiejų su- 
sitarančių valių yra šių įtarpinančių momentų totalu- 
mas, taigi kartu tampa ir lieka savininkų; tai mainų su- 
tartis. 

Papildymas. Sutarčiai reikia dviejų sutikimų dėl 
dviejų dalykų: aš noriu įgyti nuosavybę ir atsisakyti 
nuosavybės. Reali sutartis yra tokia, kurioje kiekvie- 
nas daro viską — atsisako nuosavybės ir ją įgyja, o at- 
sisakydamas išlieka savininkas; sutartis yra formali, 
pagal kurią nuosavybę įgyja arba jos atsisako tik vie- 
nas. 


§ 

Kadangi realioje sutartyje kiekvienas išsaugo tą pačią 
nuosavybę, su kuria jis ateina ir kurios jis kartu atsisa- 
ko, tai ši identiška pasilikusi nuosavybė kaip sutartyje 
savyje esanti nuosavybė skiriasi nuo išorinių daiktų, ku- 
rie mainuose keičia savo savininkus. Ji yra vertybė, ku- 
rioje sutarties objektai, nors ir labai kokybiškai išoriš- 
kai skirtųsi daiktai, yra lygūs vienas kitam, yra jų 
visuotinybe ($ 63). 

Taigi apibrėžties, kad Iaesio enormis“* panaikinanti 
sutartyje prisiimtus įsipareigojimus, šaltinis yra sutar- 
ties sąvoka, tiksliau — tas momentas, kad sudarantysis 

sutartį, suišorindamas savo nuosavybę, tebėra savinin- 
kas, o tiksliau pasakius —- kiekybės požiūriu toks pat. 
Bet nuostolis būtų ne tik milžiniškas (tokiu jis laiko- 
mas, jei viršija pusę vertės), bet ir begalinis, jeigu būtų 
sudaryta sutartis arba apskritai sulygta dėl neperleidžia- 
mo turto ($ 66) perleidimo. Beje, stipuliacija (sulygimas) 
skiriasi nuo sutarties pirmiausia savo turiniu, nes ji yra 
atskira visos sutarties dalis arba momentas, be to, ji 
yra formalus sutarties nustatymas, bet apie tai vėliau. 
Šia prasme ji yra tik formali sutarties apibrėžtis - vie- 
nos pusės sutikimas ką nors padaryti ir kitos pusės su- 
tikimas tai priimti; todėl ji buvo priskiriama vadina- 
mosioms vienpusėms sutartims. Sutarčių skirstymas į 
vienpuses ir dvipuses, kaip ir kiti jų suskirstymai ro- 
mėnų teisėje yra iš dalies paviršutiniški sugretinimai 
kokiu nors atskiru, dažnai išorišku atžvilgiu, pavyz- 
džiui, jų formalumo atžvilgiu; iš dalies juose, beje, su- 
sipina ir apibrėžtys, apimančios pačią sutarties prigim- 
tį, ir apibrėžtys, kurios apima tik teisėtumo vykdymą 
(actiones) bei teisinę veiklą laikantis pozityvaus įstaty- 
mo, — dažnai kyla dėl visai išorinių aplinkybių ir prieš- 
tarauja teisės sąvokai. 

Nuosavybės ir valdymo, substancialiosios ir išorinės pu- 
sių skirtumas sutartyje virsta bendros valios, kaip susi- 

tarimo bei jo įgyvendinimo įvykdant, skirtumu. Tas su- 
darytas susitarimas yra sau — kitaip nei įvykdymas — 
įsivaizdavimas, todėl dėl savito vaizdinių esaties ženkluose 
būdo (Filosofijos mokslų enciklopedija, $ 458 ir toliau) rei- 
kia suteikti ypatingą esatį stipuliacijos išraiškoje forma- 
liais gestais ir kitais simboliniais veiksmais, ypač tam 
tikru paaiškinimu kalba, tuo vertingiausiu dvasinio vaiz- 
dinio elementu. 

Nors pagal šią apibrėžtį stipuliacija yra forma, dėl 
kurios turinys, sudarytas sutartyje, turi savo esatį kaip 
tik įsivaizduojamas, bet vaizdinys yra tik forma ir neturi 
tokios prasmės, tarsi šitaip turinys būtų dar kas nors 
subjektyvaus, vienaip ar kitaip pageidautinas ar norėti- 
nas, tačiau turinys yra valios įvykdytas sprendimas dėl 
šito daikto. 

Papildymas. Mokyme apie nuosavybę turėjome skir- 
tumą tarp nuosavybės ir valdymo, tarp to, kas sub- 
stancialu, ir to, kas vien išoriška, o sutartyje turime di- 
ferenciją tarp bendros valios kaip susitarimo ir 
ypatingosios valios kaip vykdymo. Sutarties prigim- 
tyje pasireiškia tiek bendroji, tiek ir ypatingoji valia, 
nes čia valia santykiuoja su valia. Todėl susitarimas, 
pasireiškiantis ženkle, ir įvykdymas išsivysčiusiose 
tautose yra atskirti, o primityviose tautose jie gali su- 
tapti. Ceilono miškuose yra prekiaujanti tauta, kuri iš- 
dėsčiusi savo nuosavybę ramiai laukia, kol ateis kiti ir 
šalia padės savąją: čia nebylus valios pareiškimas ne- 
siskiria nuo vykdymo. 

Stipuliacija turi valios aspektą, kartu ir sutartyje sub- 
stancialų teisinį elementą, kurio atžvilgiu dar išliekan- 
tis, kol sutartis neįvykdyta, valdymas sau yra tik išori- 
nis, savo apibrėžtį turintis tik šiuo aspektu. Sulygdamas 
aš atsisakiau savo nuosavybės ir ypatingo noro jos at- 
žvilgiu, ir ji jau tampa kito nuosavybe, todėl stipuliacija 
tiesiogiai juridiškai mane įpareigoja vykdyti. 

Skirtumas tarp paprasto pažado ir sutarties yra tas, kad 
pažade, ką aš noriu dovanoti, padaryti, įvykdyti, išreikš- 
ta, kas susiję su ateitimi ir yra tik subjektyvi mano valios 
apibrėžtis, kurią dar galiu pakeisti. Tuo tarpu sutarties sti- 
puliacija jau pati yra mano valios sprendimo esatis ta pras- 
me, kad aš suišorinau savo daiktą, kad jis dabar nustojo 
būti mano nuosavybe, ir aš jau jį pripažįstu kaip kito nuo- 
savybę. Romėnų teisėje pactum ir contractus skyrimas yra 
niekam tikęs. Fichte kadaise teigė, kad įsipareigojimas lai- 
kytis sutarties man prasideda tik nuo tada, kai kitas pradeda 
vykdyti savo įsipareigojimus, nes iki tol aš nežinau, ar ki- 
to yra pareiškimas rimtas, todėl įsipareigojimas iki vykdy- 
mo iš esmės yra tik moralinės, o ne teisinės prigimties. Ta- 
čiau stipuliacijos pareiškimas nėra pareiškimas apskritai, 
jame glūdi nustatyta bendra valia, kurioje panaikinta nusi- 
teikimo ir jo kaitos savivalė. Todėl kalbama ne apie tai, kad 
kitas širdies gilumoje galėtų būti ar tapti kitaip nusiteikęs, 
o apie tai, ar jis tam turi teisę. Jei kitas ir pradeda vykdyti, 
man ir tada lieka neteisės savivalė. Tokios pažiūros men- 

kumas matyti iš karto, nes tai, kas sutartyje teisiška, yra 
grįsta netikusia begalybe, procesu, nusitęsiančiu į begaly- 
bę, begaliniu laiko, materijos, veiklos ir t. t. dalomumu. 
Esatis, kurią valia turi formaliame geste arba sau apibrėž- 
toje kalboje, jau yra visa jos, kaip intelektualios, esatis, ku- 
rios atžvilgiu vykdymas yra tik savasties neturinti išdava. 
Tai, kad pozityviojoje teisėje egzistuoja vadinamieji realūs 
kontraktai, kurie nuo vadinamųjų konsensualių kontraktų 
skiriasi tuo, jog pirmieji laikomi galiojančiais tik tada, jei- 
gu prie sutikimo prisideda tikras įvykdymas (res, traditio 
rei), neturi nieko bendro su reikalu. Realūs kontraktai iš 
dalies yra ypatingi atvejai, kai šis perdavimas tik ir leidžia 
man veikti iš savo pusės, o mano įpareigojimo vykdymas 
susijęs tik su daiktu, kiek jis bus mano rankose, kaip yra 
skolos, skolinimo kontrakto ir depozitų atveju (taip gali 
būti ir kitose sutartyse), - aplinkybė, liečianti ne stipulia- 
cijos santykio su vykdymu prigimtį, bet vykdymo pobū- 
di, — iš dalies apskritai savivalei paliekama sutartyje nu- 
statyti tai, kad vieno įpareigojimas vykdyti glūdi ne pačioje 
sutartyje, o turįs būti priklausomas nuo to, kaip įsiparei- 
gojimus vykdo kitas. 

Sutarčių skirstymą ir tuo pagrįstą samprotinį jų rūšių ap- 
tarimą reikia nagrinėti, turint galvoje ne išorines ap- 
linkybes, o skirtumus, glūdinčius pačios sutarties 

prigimtyje. Tai skirtumai tarp formaliosios ir realiosios 
sutarčių, ir tarp nuosavybės, valdymo ir naudojimo, tarp 
vertybės ir specifinio daikto. Šitaip gauname tokias rūšis 
(čia pateiktas skirstymas apskritai sutampa su kantiš- 
kuoju skirstymu, pateiktu „Metaph. Anfangsgründe der 
Rechtslehre“, s. 120 t. t., ir seniai galima buvo tikėtis, kad 
protingas skirstymas išstums įprastą sutarčių dalijimo 
į realius ir konsesualius, įvardytus ir neįvardytus kon- 
traktus inerciją): 

A. Dovanojimo sutartis, ir būtent: 

1) daikto perdavimo; vadinamasis dovanojimas tiesio- 
gine prasme; 

2) daikto paskolinimas, kaip jo dalies ar riboto jo varto- 
jimo ir naudojimo dovanojimas; čia skolintojas tebėra 
daikto savininkas (mutuum ir commodatum be procen- 
tų). Be to, daiktas gali būti specifinis, arba - net jeigu jis 
toks yra — vis tik gali būti vertinamas kaip visuotinis, 
arba būti laikomas (kaip pinigai) sau visuotiniu. 

3) paslaugos dovanojimas apskritai, pvz., paprasto nuo- 
savybės saugojimo (depositum); daikto dovanojimas su 
ypatinga sąlyga, kad kitas taps jo savininku tik po do- 
vanojančiojo mirties, t. y., kai šis ir šiaip daugiau nebus 
savininkas; testamentinė dispozicija neglūdi sutarties są- 
vokoje, jos prielaida yra pilietinė visuomenė ir pozity- 
vioji įstatymų leidyba. 

B. Mainų sutartis, 

2) mainai kaip tokie: 

a) daikto apskritai, t. y. vieno specifinio daikto į kitą 
panašų daiktą; 

b) pirkimas arba pardavimas (emtio venditio); vieno spe- 

cifinio daikto mainai į daiktą, kuris apibrėžtas kaip vi- 
suotinis, t. y., kuris laikomas vertybe ir neturi kitos spe- 
cifinės naudojimo paskirties, - į pinigus. 

2) Nuoma (locatio conductio), laikino nuosavybės nau- 
dojimo suišorinimas už nuomos mokestį, ir būtent: 

a) specifinio daikto, tikroji nuoma, arba 

b) visuotinio daikto, kai skolintojas tebėra tik jo savi- 
ninkas, arba, o tai yra tas pats, jo vertės savininkas, — 
paskola (mutuum) pirmuoju atveju ir commodatum su nuo- 
mos mokesčiu; tolesnė empirinė daikto ypatybė - ar tai 
būtų lazda, įrankis, namas ir t. t., res fungibilis ar non 
fungibilis - nulemia (kaip skolinimas, dovanojimas Nr. 
2) kitas ypatingas, beje, ne itin svarbias apibrėžtis. 

3) Darbo užmokesčio sutartis (locatio operae), mano ga- 
lėjimo gaminti arba teikti paslaugas suišorinimas, kiek bū- 
tent yra suišorinama, ribotam laikui arba su kokiu nors 
kitu apribojimu (žr. § 67). 

Tam yra giminingas įgaliojimas ir kitos sutartys, kur 
vykdymas remiasi charakteriu bei pasitikėjimu arba di- 
desniais talentais ir atsiranda nesulyginamumas to, kas 
atlikta, su išorine vertybe (kuri čia ir vadinama ne atly- 
ginimu, o honoraru). 

C. Sutarties papildymas (cautio) įkeitimu 

Sutartyse, kuriose aš suišorinu naudojimąsi daiktu, 
ašjo nebevaldau, bet dar esu jo savininkas (kaip išnuo- 
mojant). Toliau aš galiu pagal mainų, pirkimo ir parda- 
vimo, taip pat dovanojimo sutartis tapti daikto savinin- 
ku, dar jo nevaldydamas, kaip ir apskritai kiekvieno 
vykdymo, jei šis nevyksta sklandžiai, atžvilgiu išryškėja 
toks atsiskyrimas. Užstatas lemia tai, kad aš vienu atveju 

tebesu tikrasis vertybės, kuri dar yra arba jau yra mano 
nuosavybė, valdytojas, arba kitu atveju aš gaunu tai, ne- 
valdydamas specifinio daikto, kurį aš perleidžiu kitam 
arba kuris turi tapti manuoju; šis specifinis daiktas, ku- 
ris tik pagal mano valdyti atiduotos arba man skolin- 
gos nuosavybės vertę yra mano nuosavybė, o pagal sa- 
vo specifinę ypatybę ir pridėtinę vertę yra įkeičiančiojo 
nuosavybė. Todėl užstatas yra ne sutartis, bet tik stipu- 
liacija ($ 77), nuosavybės valdymo atžvilgiu sutartį pa- 
pildantis momentas. - Hipoteka, garantija yra tik ypatin- 
gos užstato formos. 

Papildymas. Kalbėdami apie sutartį, padarėme skir- 
tumą, kada nuosavybė nors pagal sulyginimą (stipulia- 
ciją) tampa mano, bet aš jos nevaldau ir įgaunu teisę ją 
valdyti tik vykdydamas įsipareigojimus. Jeigu ašjau nuo 
pat pradžių esu daikto savininkas, tai įkeitimo tikslas 
yra tuo pat metu imti ir valdyti nuosavybės vertę, taigi 
jau ir susitarime būtų užtikrintas sutarties vykdymas. 
Ypatinga įkeitimo rūšis yra garantija, kurioje kas nors 
duoda savo pažadą, savo kreditą už tai, kad vykdysiu 
savo įsipareigojimus. Čia tai, kas įkeičiant įvyksta tik 
daiktiškai, realizuoja asmuo. 


S 

Tiesioginių asmenų santykyje vieno su kitu apskritai jų 
valia yra tiek ypatinga, kiek ir savyje identiška bei sutar- 

tyje jų bendrai nustatyta. Kiek jie yra betarpiški asmenys, 
jų ypatingos valios sutapimas su savyje esančia valia, ku- 
ri egzistuoja tik per ypatingą valią, yra atsitiktinis. Kaip 
ypatinga sau valia, besiskirianti nuo visuotinės, ji pasi- 
reiškia savivalėje ir nuožiūros bei norėjimo atsitiktinu- 
me, priešingai tam, kas yra teisė savyje, — tai neteisė. 

Perėjimą į neteisę nulemia loginis aukštesnysis būti- 
numas, kad sąvokos momentai, — čia teisė savyje arba 
valia kaip visuotinė, ir teisė savo egzistencijoje, kuri bū- 
tent yra valios ypatingybė, — išsiskiria kaip sau skirtingos, 
o tai priklauso sąvokos abstrakčiai realybei. Bet ši valios 
sau ypatingybė yra savivalė ir atsitiktinumas, kurių aš 
sutartyje atsisakau tik kaip savivalės atskiro daikto at- 
žvilgiu, o ne kaip pačios valios savivalės ir atsitiktinu- 
mo. 

Papildymas. Sutartyje mes turėjome dviejų valių kaip 
tam tikro bendrumo santykį. Bet ši identiška valia yra 
tik sąlygiškai visuotinė, nustatyta visuotinė valia, tai- 
gi dar priešinga ypatingajai valiai. Sutartyje, susitari- 
me, žinoma, glūdi teisė reikalauti įsipareigojimų vyk- 
dymo; bet šioji savo ruožtu yra ypatingos valios 
reikalas, ir ši valia gali veikti prieš savyje esančią tei- 
sę. Taigi čia išryškėja neigimas, kuris anksčiau jau glū- 
dėjo savyje esančioje valioje, ir šis neigimas yra būtent 
neteisė. Plėtra apskritai yra išvalyti valią nuo jos betar- 
piškumo ir šitaip iš jos bendrumo ištraukti ypatingy- 
bę, kuri eina prieš šį bendrumą. Sutartyje susitarian- 
tieji dar išlaiko savo ypatingąsias valias; taigi sutartis 
dar neperžengia savivalės ribų ir taip yra palikta ne- 
teisės valdžioje. 

Neteiseė 


§ 


82 


Sutartyje teisė savyje kaip nuteigtis yra jos vidinis visuo- 
tinumas, kaip savivalės ir ypatingos valios bendrumas. 
Ši teisės apraiška, kurioje ji ir jos esminė esatis, ypatinga 
valia, tiesiogiai, t. y. atsitiktinai, sutampa, neteisėje per- 
eina į regimybę — į teisės savyje ir ypatingosios valios, 
kurioje teisė savyje tampa ypatinga teise, priešpriešą. Ta- 
čiau šios regimybės tiesa yra ta, kad ji yra niekinga ir 
kad teisė atkuriama šio savo neigimo neigimu; per šį 
savo įtarpinimo procesą, grįžimą į save iš savo neigimo 
ji apibrėžia save kaip tikrą ir galiojančią, o iš pradžių ji 
buvo tik savyje ir kažkas betarpiška. 

Papildymas. Teisė savyje, visuotinė valia, kaip iš es- 
mės apibrėžiama ypatingosios valios, susijusi su tuo, kas 

neesminga. Tai yra esmės santykis su savo reiškiniu. 
Nors reiškinys ir atitinka esmę, kita vertus, jis jos neati- 
tinka, nes reiškinys yra atsitiktinumo stadija, esmė, su- 
sijusi su neesmingumu. Bet neteisėje reiškinys eina prie 
regimybės. Regimybė yra esatis, neatitinkanti esmės, 
tuščias esmės atskyrimas ir nuteigtis, taigi abiejose skir- 
tumas pasireiškia kaip įvairumas. Todėl regimybė yra 
netiesa, kuri norėdama būti sau, išnyksta, ir šiame išny- 
kime esmė veikia kaip esmė, tai yra, kaip regimybės ga- 
lia. Esmė paneigia savo neiginį, taigi tampa patvirtini- 
mu. Neteisė yra tokia regimybė, ir, jai išnykus, teisė 
įgauna tvirtumo ir galiojimo apibrėžtį. Tai, ką mes ką 
tik pavadinome esme, yra teisė savyje, kurios atžvilgiu 
ypatingoji valia panaikina save kaip netikrą. Anksčiau 
teisė turėjo tik betarpišką būtį, o dabar ji, sugrįžusi iš 
savo neigimo; tampa tikra; mat tikrovė yra tai, kas vei- 
kia ir išlaiko save savo kitabūtyje, o tai, kas betarpiška, 
dar imlu neigimui. 


5 

Teisė, kuri kaip ypatinga, vadinasi, ir įvairi, priešingai 
savo savyje esančiam visuotinumui ir paprastumui, įgyja 
regimybės formą, iš dalies tokia regimybė yra savyje ar- 
ba tiesiogiai, iš dalies ji subjekto tariama esant regimybe, 
iš dalies apskritai kaip niekinė; tai netyčinė arba pilietinė 
neteisė, apgaulė ir nusikaltimas. 

Papildymas. Taigi neteisė yra esmės regimybė, kuri ta- 
riasi esanti savarankiška. Jeigu regimybė yra tik savyje, 
o ne taip pat ir sau, tai yra, jei neteisė man yra teisė, tai ji 
yra objektyvi. Čia yra regimybė teisei, o ne man. Antroji 
neteisė yra apgaulė. Čia neteisė nėra regimybė teisei sa- 
vyje, bet vyksta taip, kad aš kitam teikiu regimybę kaip 
teisę. Apgaudinėjant man teisė yra regimybė. Pirmuoju 
atveju teisei neteisė buvo regimybė. Antruoju - man pa- 
čiam, kaip neteisei, teisė yra tik regimybė. Ir galų gale 
trečioji neteisė yra nusikaltimas. Jis yra neteisė savyje ir 
man: čia aš noriu neteisės ir nesinaudoju net teisės regi- 
mybe. Tas, kurio atžvilgiu vyksta nusikaltimas, neturi 
savyje ir sau esančios neteisės laikyti teise. Nusikaltimas 
ir apgaulė skiriasi tuo, kad apgaudinėjimo formoje dar 
glūdi teisės pripažinimas, o nusikaltime to jau nėra. 


A. Netyčinė neteisė 


S 

Turto užvaldymas ($ 54) ir sutartis sau bei pagal savo 
ypatingas rūšis, pirmiausia įvairūs mano valios apskri- 
tai pasireiškimai ir pasekmės, nes valia yra savyje vi- 
suotinė, kitų pripažinimo atžvilgiu yra teisės pagrindai. 
Jų išoriškume vienas kito atžvilgiu glūdi tai, kad jie to 
paties daikto atžvilgiu gali priklausyti įvairiems asme- 
nims, iš kurių kiekvienas, remdamasis savo ypatingu 

teisės pagrindu, daiktą laiko savo nuosavybe, ir dėl to 
atsiranda teisės kolizijos. 


5 

Tokioje kolizijoje, kai į daiktą pretenduojama remiantis 
teisiniu pagrindu ir kai atsiranda pilietinio teisės ginčo sfe- 
ra, teisė pripažįstama kaip kažkas visuotinio ir lemiamo, 
kad daiktas turi priklausyti tam, kas turi teisę į jį. Gin- 
čas vyksta tik dėl daikto priskyrimo vieno ar kito nuosa- 
vybei; tai tiesiog negatyvus sprendinys, kur predikate 
„Mano“ neigiama tik ypatingybė. 


5 

Šalių teisės pripažinimas susijęs su priešingu ypatingu 
interesu ir tokia pat pažiūra. Prieš šią regimybę iš karto 
joje pačioje (ankst. $ ) iškyla teisė savyje kaip įsivaizduo- 
jama ir reikalaujama. Bet iš pradžių ji yra tik kaip priva- 
lėjimas, nes dar nėra valios, kuri išsilaisvintų nuo tiesio- 
ginio intereso ir kaip ypatinga valia savo tikslu turėtų 
visuotinę valią; kol kas ji dar neapibrėžta kaip pripa- 
žinta tikrovė, kurios akivaizdoje šalys atsisakytų savo 
ypatingos nuomonės ir intereso. 

Papildymas. Tai, kas yra teisė savyje, turi apibrėžtą 
pagrindą, ir savo neteisę, kurią laikau teise, aš taip pat 
ginu dėl kokios nors priežasties. Iš prigimties baigtinu- 
mas ir ypatingybė suteikia erdvės atsitiktinumui, taigi 
čia turi būti kolizijų, nes esame baigtinumo stadijoje. Ši 
pirmoji neteisė paneigia tik ypatingą valią, o visuotinė 
teisė gerbiama, taigi tai yra mažiausia neteisė apskritai. 
Jeigu aš sakau, kad rožė nesanti raudona, tai aš visgi 
dar pripažįstu, kad ji turi spalvą, todėl aš neatmetu rū- 
šies ir neigiu tik ypatingybę, raudonumą. Taip pat ir čia 
pripažįstama teisė: kiekvienas asmuo nori to, kas tei- 
singa, ir siekia, kad su juo būtų elgiamasi teisingai; jo 
neteisė yra tik ta, kad tai, ko jis nori, laiko teise. 


B. Apgaulė 


S 

Teisė savyje, kitaip negu ypatinga ir estinti, kaip reika- 
laujama teisė yra esmiška, bet kartu yra tik tai, kas sub- 
jektyvu, taigi neesminga ir vien regimiška. Taigi vi- 
suotinybė, ypatingos valios nusmukdyta vien iki 
regimybės — pirmiausia sutartyje — iki vien išorinio va- 
lios bendrumo, yra apgaulė. 

Papildymas. Šioje antrojoje neteisės stadijoje respek- 
tuojama ypatingoji valia, bet ne visuotinė teisė. Apgau- 
lėje ypatingoji valia nepažeidžiama, nes apgautasis ver- 


160 


TREČIAS SKYRIUS Neteisė 


čiamas patikėti, kad su juo elgiamasi nepažeidžiant tei- 
sės. Vadinasi, teigiama, kad reikalaujama teisė esanti 
subjektyvi ir vien regimiška, o tai ir yra apgaulė. 


§ 


88 


Sutartimi aš įgyju nuosavybę dėl ypatingos daikto sa- 
vybės ir kartu dėl jo vidinio visuotinumo, iš dalies dėl 
vertės, iš dalies kaip dėl kito nuosavybės. Dėl kito savi- 
valės man gali apie tai būti pateikta neteisinga regi- 
mybė, dėl to sutartis kaip dvišalis laisvas mainų susi- 
tarimas dėl šio daikto pasirodys teisingas dėl savo 
tiesioginio atskirumo, bet jame trūks savyje esančios vi- 
suotinybės pusės. (Begalinis sprendinys savo pozity- 
via išraiška arba identiška reikšme. Žr. Filosofijos mokslų 
enciklopediją). 


§ 


89 


Kad priešingai šiam daikto laikymui tik šiuo ir priešin- 
gai vien nuomone grįstai, taip pat savavališkai valiai 
objektyvumas arba visuotinumas būtų iš dalies pažin- 
tas kaip vertybė, iš dalies galiotų kaip teisė, o iš dalies 
kad būtų panaikinta priešinga teisei subjektyvi saviva- 
lė, - visa tai čia kol kas taip pat yra tik reikalavimas. 

Papildymas. Už pilietinę ir netyčinę neteisę nenuma- 
toma jokios bausmės, nes čia aš nenorėjau nieko, kas 
prieštarautų teisei. Tuo tarpu apgaulė užtraukia baus- 
mes, nes čia kalbama apie teisės pažeidimą. 


C. Prievarta ir nusikaltimas 


5 

Tai, kad mano valia nuosavybėje įdeda save į išorinį daik- 
tą, suponuoja, kad ji taip pat, kaip jame reflektuojama, 
tariama esant kartu su juo ir būtina. Valia čia gali iš da- 
lies apskritai patirti smurtą, iš dalies gali būti smurtu 
priversta sutikti su kokio nors valdymo arba pozityvios 
būties sąlyga kaip aukai arba kokiam nors veiksmui, 
prieš ją gali būti pavartota prievarta. 

Papildymas. Tikroji neteisė yra nusikaltimas, kuriame 
negerbiama nei teisė savyje, nei teisė, kokia ji man atrodo, 
vadinasi, pažeistos abi pusės, objektyvioji ir subjektyvioji. 


S 

Kaip gyvą būtybę žmogų, žinoma, galima sutramdyti, t. y. 
jo fizinę ir šiaip išorinę pusę pajungti kitų valdžiai, bet 

laisvos valios savyje ir sau negalima priversti ($ 5), ne- 
bent tik tiek, kiek ji pati neatsitraukia nuo išoriškumo, ku- 
rio laikosi, arba nuo jo vaizdinio ($ 7). Kam nors pri- 
versti galima tik tą, kuris nori būti priverstas. 


5 

Kadangi valia yra idėja arba iš tikrųjų laisva tik tiek, 
kiek ji turi esatį, ir esatis, į kurią ji save įdėjo, yra laisvės 
būtis, tai jėga arba prievarta tiesiogiai pačios griauna 
save savo sąvokoje kaip valios pasireiškimas, kuris pa- 
naikina valios pasireiškimą arba esatį. Todėl jėga arba 
prievarta, žiūrint abstrakčiai, yra neteisėti. 

Prievarta turi realų vaizdą apie tai, kad ji save griauna 
savo sąvokoje, kad prievarta panaikinama prievarta; todėl 
ji ne tik sąlygiškai teisinė, bet ir būtina, būtent kaip ant- 
roji prievarta, kuri yra pirmosios prievartos panaikini- 
mas. 

Sutarties pažeidimas, nevykdant susitarimo sąlygų 
arba teisinių įsipareigojimų šeimai, valstybei, veikimu 
arba neveikimu, yra pirmoji prievarta arba bent jau 

smurtas, nes kiek aš nuslepiu arba atimu nuosavybę, 
kuri yra kito nuosavybė, arba neatlieku jam skolingos 
paslaugos. - Pedagoginė prievarta arba prievarta prieš 
siautėjimą ir grubumą, tiesa, yra kaip pirmoji, o ne ky- 
lanti iš prieš tai buvusios. Bet tik prigimtinė valia yra 
savyje smurtas prieš savyje esančią laisvės idėją, kurią 
reikia apsaugoti nuo tokios nekultūringos valios ir pri- 
versti pripažinti jos reikšmę. Dorovinė esatis šeimoje ar 
valstybėje arba jau yra nustatyta, tada šis prigimtiniš- 
kumas yra smurtinis veikimas jų atžvilgiu, arba egzis- 
tuoja tik natūrali būklė, o smurto būklė apskritai — kai 
idėja prieš ją iškelia herojų teisę. 

Papildymas. Valstybėje nebegali būti herojų: jų pasi- 
taiko tik nekultūringoje būklėje. Jų tikslas yra teisinis, 
būtinas ir valstybinis, ir jie įgyvendina jį kaip savo rei- 
kalą. Herojai, įkūrę valstybes, įvedę santuoką ir žem- 
„dirbystę, tai, žinoma, vykdė ne kaip pripažintą teisę, ir 
šie veiksmai dar pasireiškia kaip jų ypatinga valia; bet 
kaip aukštesnė idėjos teisė prigimties atžvilgiu ši hero- 
jų prievarta yra teisinė, nes gėriu mažai ką galima lai- 
mėti prieš gamtos jėgą. 

Abstrakti teisė yra prievartinė teisė, nes neteisė jos atžvil- 
giu yra smurtas prieš mano laisvės esatį išoriniame daik- 
te; kartu šios esaties išsaugojimas prievartos atžvilgiu 

yra išorinis veiksmas ir aną pirmąjį panaikinantis smur- 
tas. 

Abstrakčią arba griežtą teisę tuoj pat iš anksto api- 
brėžti kaip teisę, kurios (laikytis) galima priversti, - va- 
dinasi, suprasti ją, remiantis pasekme, kuri pasireiškia 
tik neteisės aplinkkeliais. 

Papildymas. Čia pirmiausia reikia atsižvelgti į skirtu- 
mą tarp teisiškumo ir moralumo. Moralumo atveju, t. y. 
refleksijoje manyje, taip pat yra dvilypumo, nes gėris 
man yra tikslas, ir aš turiu apibrėžti save pagal šią idė- 
ją. Gėrio esatis yra mano sprendimas, ir aš įgyvendinu 
jį savyje; bet ši esatis yra visai vidujiška ir todėl negali 
būti jokios prievartos. Taigi valstybės įstatymai negali 
būti taikomi įsitikinimams, nes moralumo srityje aš esu 
pats sau, ir smurtas čia neturi prasmės. 


S 

Pirmoji prievarta kaip laisvojo įvykdytas smurtas, ku- 
ris pažeidžia laisvės esatį jos konkrečioje prasmėje, pa- 
žeidžia teisę kaip teisę, yra nusikaltimas, negatyviai bega- 
linis sprendinys tikrąja prasme, kuriuo neigiama ne tik 
ypatingybė, daikto pajungimas mano valiai ($ 85), bet 
kartu ir visuotinybė, begalybė predikate „mano“, teis- 
numas ir būtent be mano nuomonės įtarpinimo (kaip ap- 
gaulėje, 5 88), - baudžiamosios teisės sfera. 

Teisė, kurios pažeidimas yra nusikaltimas, kol kas 

turi tik tas formas, kurias mes matėme, o nusikaltimas 
tuobūdu pirmiausia tik šiomis apibrėžtimis besiremian- 
čią artimiausią prasmę. Bet tai, kas šiose formose yra 
substancialu, yra visuotinybė, kuri tebėra viena ir ta pati 
savo tolesniame vystymesi ir formavimesi, todėl pagal 
sąvoką ir jos pažeidimas yra nusikaltimas. Apibrėžtis, į 
kurią mums reikia atkreipti dėmesį kitame paragrafe, 
liečia ir ypatingą, apibrėžtesnį turinį, pvz., melagingą 
priesaiką, valstybinį nusikaltimą, monetų, vekselių pa- 
dirbinėjimą ir t. t. 

Kadangi tegali būti pažeista tik esatiška valia, o šioji esa- 
tyje yra įžengusi į kokybinės apimties ir kiekybinių api- 
brėžčių sferą, vadinasi, pagal jas yra skirtinga, tai ob- 
jektyviai nusikaltimo pusei ne tas pats, ar pažeista visa 
tokios esaties ir jos apibrėžties apskritai apimtis, kartu — 
jos sąvokai tolygi begalybė (kaip žmogžudystėje, ver- 
govėje, religinėje prievartoje ir t. t.), ar tik viena dalis, 
taip pat - kokia kokybinė apibrėžtis. 

Stoikų pažiūrai, kad yra tik viena dorybė ir viena yda, 
ir drakoniškai įstatymų leidybai, kuri už kiekvieną pa- 
žeidimą baudžia mirtimi, taip pat grubiai formaliai gar- 
bei, kuri į kiekvieną pažeidimą įdeda begalinę asmeny- 
bę, bendra yra tai, kad jos sustoja ties abstrakčiu laisvos 
valios ir asmenybės mąstymu ir nežiūri į ją jos konkre- 

čioje apibrėžtoje esatyje, kurią ji turi turėti kaip idėja. 
Skirtumas tarp plėšimo ir vagystės yra kokybinis; pirmuo- 
ju atveju pakenkiama man ir kaip esatiškai sąmonei, taigi 
kaip šiai subjektyviai begalybei, ir prieš mane imamasi 
asmeninio smurto. Kai kurių kokybinių apibrėžčių, pa- 
vyzdžiui, pavojaus visuomeniniam saugumui, pagrindas 
yra santykiai, kurie bus apibrėžti toliau, bet taip pat daž- 
nai suvokiami tik aplinkiniu keliu, iš pasekmių, užuot 
suvokus juos iš daikto sąvokos; kaip būtent pavojinges- 
nis nusikaltimas sau, savo tiesioginiu pobūdžiu pagal 
apimtį arba kokybę yra sunkesnis pažeidimas. Subjek- 
tyvi moralinė kokybė susijusi su aukštesniu skirtumu ir 
priklauso nuo to, kiek įvykis bei veiksmas apskritai yra 
veikimas ir apima pačią subjektyvią jo prigimtį; apie 
tai kalbėsime vėliau. 

Papildymas. Mintys negali nurodyti, kaip reikia bausti 
už kiekvieną atskirą nusikaltimą, čia reikia pozityvių 
apibrėžčių. Dėl kultūros pažangos požiūris į nusikalti- 
mus švelnėja, ir šiuo metu baudžiama nebe taip griež- 
tai, kaip prieš šimtą metų. Ne nusikaltimai ar bausmės 
tampa kitokie, keičiasi jų santykis. 


S 

Nors įvykęs teisės pažeidimas yra pozityvi, išorinė eg- 
zistencija, bet ji savyje yra niekinė. Šio jos niekinumo ma- 
nifestacija yra taip pat egzistuoti pradedantis minėto 

pažeidimo sunaikinimas - teisės tikrovė kaip jos savo 
pažeidimo panaikinimo dėka save savimi įtarpinantis 
būtinumas. 

Papildymas. Nusikaltimas ką nors pakeičia, ir daik- 
tas egzistuoja šiame pakeitime; bet ši egzistencija yra 
savo pačios priešingybė ir šia prasme savyje niekinė. 
Niekinumas yra tai, kad teisė panaikinta kaip teisė. Tei- 
sė kaip absoliutumas yra nepanaikinama, taigi nusikal- 
timo pasireiškimas niekinis savyje, ir šis niekinumas yra 
nusikaltimo veiksmo esmė. Bet tai, kas yra niekinis, tu- 
ri manifestuoti save kaip tokį, tai yra, save pavaizduoti 
kaip savaime baudžiamą. Nusikaltimo vykdymas nėra 
tai, kas yra pirma, pozityvu, prie ko prisijungia bausmė 
kaip neigimas, bet yra tai, kas negatyvu, taigi bausmė 
yra tik neigimo neigimas. Tikroji teisė yra šio pažeidi- 
mo panaikinimas, ir būtent tuo valia parodo savo ga- 
liojimą bei pasirodo kaip būtina įtarpinta esatis. 


§ 

Pažeidimas, apimantis tik išorinę esatį arba valdymą, 
yra blogis, žala kokiai nors nuosavybės arba turto rūšiai; 
pažeidimo kaip žalos padarymo panaikinimas yra civi- 
linė satisfakcija kaip kompensacija tiek, kiek tai apskritai 
įmanoma. 

Jau šiame satisfakcijos aspekte, jeigu padaryta žala 
yra sunaikinimas ir apskritai neatkuriama, vietoj koky- 

binio specifinio žalos pobūdžio turi iškilti visuotinis jos 
pobūdis, kaip vertybė. 

Bet pažeidimas, padarytas savyje esančiai valiai (kartu 
ir pažeidėjo valiai bei pažeistojo kaip visų valiai), netu- 
ri šioje savyje esančioje valioje pozityvios egzistencijos, 
kaip neturi jos ir gryname produkte. Sau ši savyje esan- 
ti valia (teisė, įstatymas savyje) veikiau yra tai, kas ne- 
egzistuoja išoriškai ir šia prasme negali būti pažeidžia- 
ma. Taip pat pažeidimas jį patyrusiojo ypatingajai valiai 
ir kitų valiai yra tik kai kas negatyvaus. Pozityvi pažeidi- 
mo egzistencija yra tik kaip ypatinga nusikaltėlio valia. Tai- 
gi jos kaip esatiškos valios pažeidimas yra nusikaltimo 
panaikinimas, kuris priešingu atveju galiotų, ir yra teisės 
atstatymas. 

Bausmės teorija yra viena iš temų, kuri pozityviaja- 
me naujųjų laikų teisės moksle buvo mažiausiai išgvil- 
denta, mat šioje teorijoje sampročio nepakanka, iš es- 
mės svarbiausia yra sąvoka. Jeigu nusikaltimas ir jo 
panaikinimas, kuris vėliau apibrėžiamas kaip bausmė, 
traktuojamas tik kaip blogis apskritai, tai, žinoma, gali- 
ma laikyti neprotingu dalyku norėti blogio tik todel, kad 
jau egzistuoja kitas blogis (Klein, Grundsūtze des peinlichen 
Rechts, § 9f). Šis paviršutiniškas blogio supratimas yra 
pirmas dalykas, kuris suponuojamas įvairiose bausmės 

teorijose, prevencijos, gąsdinimo, grasinimo, gerinimo 
ir t. t. teorijose, o tai, koks turi būti bausmės rezultatas, 
taip pat paviršutiniškai apibrėžiama kaip gėris. Bet čia 
nesvarbu ne tik blogis, ne šis ar anas gėris, kalbama kon- 
krečiai apie neteisę ir apie teisingumą. Bet dėl paviršuti- 
niškų požiūrių objektyvus teisingumo nagrinėjimas, pir- 
mas bei substancialus požiūris į nusikaltimą, paliekamas 
nuošaly ir savaime taip atsitinka, kad esminiu tampa 
moralinis požiūris, subjektyvi nusikaltimo pusė, sumi- 
šusi su trivialiais psichologiniais vaizdiniais apie dir- 
giklius ir juslinėmis paskatomis, stipresnėmis už protą, 
apie psichologinę prievartą ir poveikį vaizdiniui (tarsi 
laisvė jo taip pat nebūtų nužeminusi iki kažko vien at- 
sitiktinio). Įvairūs samprotavimai apie bausmę kaip reiš- 
kinį bei jos santykį su ypatinga sąmone ir apie bausmės 
pasekmes vaizdiniui (įbauginti, pataisyti ir t. t.), savo 
vietoje, būtent daugiausia tik bausmės modalumo atžvil- 
giu, žinoma, yra esmingai svarbūs, betjų sąlyga yra pa- 
grindimas, kad baudimas savyje ir sau esąs teisingas. Šia- 
me svarstyme svarbu parodyti tik tai, kad nusikaltimas, 
beje, ne kaip blogio padarymo priežastis, o teisės kaip 
teisės pažeidimas turi būti panaikintas, o tada parody- 
ti, kokia ta egzistencija, kurią turi nusikaltimas ir kuri 
turi būti panaikinta; ši egzistencija ir yra tikrasis blogis, 
kurį reikia pašalinti, ir esminis klausimas išsiaiškinti, 
kur jis glūdi; kol nebus apibrėžtai pažintos šitai apibū- 
dinančios sąvokos, tol pažiūrose į bausmę viešpataus 
painiava. 

Papildymas. Feuerbachas savo bausmės teorijoje baus- 
mẹ grindžia grasinimu ir mano, kad tas, kuris daro nu- 

sikaltimą, turi būti nubaustas, nes apie bausmę nusi- 
kaltėlis žinojo anksčiau. O kaip dėl grasinimo teisėtu- 
mo? Jis žmogų laiko nelaisvu ir nori priversti jį elgtis 
kaip pridera naudodamas blogio vaizdinį. Bet teisė ir 
teisingumas turi remtis laisve ir valia, o ne nelaisve, ku- 
rios geidauja grasinimas. Toks bausmės pagrindimas pa- 
našus į užsimojimą lazda prieš šunį, ir su žmogumi el- 
giamasi ne kaip reikalauja jo garbė ir laisvė, o kaip su 
šunimi. Bet grasinimas, kuris iš esmės gali papiktinti 
žmogų tiek, kad šis jo atžvilgiu įrodys savo laisvę, tei- 
singumą palieka visai nuošaly. Psichologinė prievarta 
gali būti taikoma tik dėl kokybinių ir kiekybinių nusi- 
kaltimų skirtumų, o ne dėl pačios nusikaltimo prigim- 
ties, taigi ir teisynams, kurie atsiradę iš šio mokymo, 
trūksta tikro pagrindo. 


100 


Bausmė, kuria baudžiamas nusikaltėlis, yra ne tik tei- 
singa savyje, — kaip teisinga kartu yra jo savyje esanti 
valia, jo laisvės esatis, jo teisė, bet ji taip pat yra teise, 
tariama esant pačiame nusikaltelyje, t. y. jo esatiškoje va- 
lioje, jo poelgyje. Mat jo kaip protingos būtybės poelgyje 
glūdi tai, kad poelgis yra kai kas visuotino, kad dėl jo 
priimamas įstatymas, kurį nusikaltėlis šiuo poelgiu sau 
pripažino, vadinasi, kuriam jis gali būti pajungtas kaip 
savo teisei. 

Beccaria, kaip žinoma, neigė valstybės teisę bausti 
mirties bausme, nes negalima tarti, jog visuomeninėje 
sutartyje glūdi individų sutikimas būti žudomiems, vei- 
kiau reikia manyti esant atvirkščiai. Bet valstybė apskri- 
tai nėra sutartis (žr. § 75), o individų kaip atskirųjų gy- 
vybės bei nuosavybės gynimas ir apsauga nėra būtinai 
substanciali jos esmė, veikiau ji yra ta aukštybė, kuri 
taip pat pretenduoja į šį gyvenimą ir nuosavybę bei rei- 
kalauja, kad jie būtų paaukoti. Be to, nusikaltėlio poel- 
gyje glūdi ne tik nusikaltimo sąvoka, jos protingumas sa- 
vyje ir sau, su ar be atskirų žmonių sutikimo, o tai turi 
nustatyti valstybė, bet ir formalusis protingumas, atski- 
ro žmogaus norėjimas. Nusikaltėlis gerbiamas kaip protin- 
ga būtybė, nes bausmėje įžiūrima jo nuosava teisė. Šios 
garbės jis neteks, jeigu jo bausmės sąvoka ir mastelis 
nebus paimti iš jo paties veikos; taip pat ir tuo atveju, 
jeigu jis bus laikomas tik pavojingu gyvūnu, kurį reikia 
padaryti nepavojingą, arba stengtis jį įbauginti ar pa- 
taisyti. Be to, kai dėl teisingumo egzistencijos būdo, tai 
forma, kurią jis turi valstybėje, būtent bausmė, nėra vie- 
nintelė forma, ir valstybė nėra teisingumą savyje sąly- 
gojanti prielaida. 

Papildymas. Tai, ko reikalauja Beccaria, o būtent, kad 
žmogus turįs duoti savo sutikimą bausmei, yra visiškai 
teisinga, bet nusikaltėlis jį jau duoda savo veikimu. Ir 
nusikaltimo prigimtis, ir pati nusikaltėlio valia reika- 
lauja, kad jo padarytas teisės pažeidimas būtų panai- 
kintas. Nepaisant to, šios Beccaria'os pastangos panai- 
kinti mirties bausmę buvo naudingos. Nors nei Juozapas 
II, nei prancūzai nesugebėjo jos visiškai panaikinti, bet 

visgi davė pretekstą suprasti, kokie nusikaltimai verti 
mirties ir kokie to nenusipelno. Dėl to mirties bausmė 
tapo retesnė, kaip ir dera šiai aukščiausiai bausmei. 

Nusikaltimo panaikinimas yra atpildas tiek, kiek jis pa- 
gal savo sąvoką yra pažeidimo pažeidimas ir kiek nusi- 
kaltimas pagal savo esatį turi apibrėžtą kokybinę bei 
kiekybinę apimtį; kartu jo neigimas kaip esatis yra to- 
kios pat apimties. Bet šia sąvoka besiremiantis identiš- 
kumas yra lygybė ne pagal specifinį, bet pagal savyje esan- 
tį pažeidimo pobūdį, pagal jo vertę. 

Kadangi įprastame moksle kokios nors apibrėžties — 
čia bausmės - definicija turi būti imama iš visuotinio są- 
monės psichologinio patyrimo vaizdinio, tai šis patyri- 
mas, žinoma, parodytų, kad visuotinis tautų ir indivi- 
dų jausmas dėl nusikaltimo yra ir buvo, jog jis nusipelno 
bausmės; ir kad su nusikaltėliu reikia elgtis taip, kaip elgėsi 
jis. Nesuprantama, kaip šie mokslai, kurių apibrėžčių 
šaltinis yra visuotinis vaizdinys, kartais priima teiginius, 
prieštaraujančius ir vadinamajam visuotinės sąmonės 
faktui. Bet pagrindinį sunkumą atpildo vaizdinyje su- 
kėlė lygybės apibrėžtis; šiaip ar taip, bausmių apibrėž- 
čių pagal jų kokybinį ir kiekybinį pobūdį teisingumas 
yra kai kas vėlesnio už paties daikto substancialumą. 
Jeigu ir šiam tolimesniam apibrėžimui reikėtų ieškoti 

kitų principų negu bausmės visuotinumas, tai šis būtų 
tas, kas yra. Tačiau apskritai pačioje sąvokoje turi būti 
ir pagrindinis ypatingybės principas. Tačiau ši sąvokos 
apibrėžtis yra būtent tas būtinas ryšys, kad nusikalti- 
mas kaip savyje niekinė valia, savyje turi savęs sunaiki- 
nimą, kuris pasirodo kaip bausmė. Šis vidinis identišku- 
mas išorinėje esatyje sampročio reflektuojamas kaip 
lygybė. Kokybinės ir kiekybinės nusikaltimo bei jo pa- 
naikinimo ypatybės atitenka išoriškumo sferai; šioje ir 
šiaip negalima jokia absoliuti apibrėžtis (plg. § 49), to- 
kia absoliuti apibrėžtis yra baigtinumo srityje tik reikala- 
vimas, kurį samprotis turi vis labiau riboti, o tai yra ne- 
paprastai svarbu, bet tai tęsiasi iki begalybės ir leidžia 
tik ilgalaikį suartėjimą. Jeigu nekreipsime dėmesio ne tik 
į šią baigtinumo prigimtį, bet ir galutinai apsistosime 
ties abstrakčia, specifine lygybe, tai iškils ne tik neįvei- 
kiamas sunkumas apibrėžiant bausmes (juo labiau, jei 
dar psichologija pridės juslinį paskatų dydį ir su tuo 
susijusią, — bet kokią, arba tuo didesnę piktos valios galią, 
arba ir tuo mažesnę galią ir valios laisvę apskritai), bet 
bus labai lengva bausmės atpildą (vagystė už vagystę, 
plėšimas už plėšimą, akis už akį, dantis už dantį, kai 
visiškai galima nusikaltėlį įsivaizduoti vienaakiu ar be- 
dančiu) parodyti kaip absurdą, nors su juo sąvoka ne- 
turi nieko bendro ir už kurį kaltė turi tekti tik tai papil- 
domai specifinei lygybei. Vertė kaip vidujiška lygybė 
daiktuose, kurių egzistencija specifiškai visai skirtinga, 
yra apibrėžtis, kuri būna jau sutartyse (žr. aukščiau), 
taip pat pateiktame civiliniame ieškinyje nusikaltėliui 
(5 95), ir dėl kurios vaizdinys peržengia betarpišką daik- 

to pobūdį ir pakyla iki visuotinybės. Nusikaltime, ku- 
riame veikos begalybė yra pagrindinė apibrėžtis, daž- 
niausiai išnyksta tai, kas vien išoriškai specifiška, ir ly- 
gybė yra tik pagrindinė taisyklė nustatyti tam esmingumui, 
kurio nusikaltėlis nusipelnė, bet ne išorinei specifinei 
šio atpildo formai. Tik pagal pastarąją vagystės, plėši- 
mas, piniginė bauda, įkalinimas ir t. t. yra visiškai nely- 
gūs, bet pagal savo vertę, pagal savo visuotinę ypatybę 
kaip pažeidimai, jie yra palyginami. Kaip jau buvo mi- 
nėta, tada samprotis privalo ieškoti šios jų vertės priar- 
tėjimo prie lygybės. Jeigu nesuvokiamas savyje esantis 
ryšys tarp nusikaltimo ir jo sunaikinimo, taip pat min- 
tis apie vertybę ir jų abiejų palyginamumą su vertybe, 
tai galima prieiti iki to, kad (Klein. Grunds. des peinl. 
Rechts, § 9) tikroje bausmėje bus matomas tik savavališ- 
kas blogio ryšys su teisės pažeidimu. 

Papildymas. Atpildas yra dviejų apibrėžčių, vidinis 
ryšys ir tapatybė, nors šios apibrėžtys atrodo skirtingos 
ir taip pat turi viena nuo kitos besiskiriančią išorinę eg- 
zistenciją. Atpildas nusikaltėliui atrodo kaip svetima 
apibrėžtis, kuri jam nepriklauso, vis dėlto bausmė, kaip 
matėme, yra tik nusikaltimo manifestacija, t. y. antroji 
pusė, kurią būtinai suponuoja pirmoji. Atpildas pir- 
miausia atstumia dėl to, kad jis atrodo kaip nemoralus, 
kaip kerštas ir kad gali būti laikomas tam tikru asme- 
niškumu. Bet ne asmeniškumas, o sąvoka įvykdo atpil- 
dą. Mano yra /.../ kerštas”, - sako Dievas Biblijoje, ir jei- 
gu kas panorėtų žodyje „atpildas“ įsivaizduoti ypatingą 
subjektyvios valios nuožiūrą, tai reikia pasakyti, kad šis 
žodis reiškia tik pačios nusikaltimo formos atsukimą 

prieš save. Eumenidės miega, bet nusikaltimas pažadi- 
na jas, taigi pasireiškia sava nusikaltėlio veika. 

Jeigu atpildu apskritai negalima pasiekti specifinės ly- 
gybės, tai kitaip yra žmogžudystės atveju, už kurią būti- 
nai baudžiama mirties bausme. Bet gyvenimas yra visa 
esaties apimtis, todėl bausmė negali glūdėti kokioje nors 
vertėje, kurios čia nėra, bet turi būti gyvybės atėmime. 

Šioje teisės betarpiškumo sferoje nusikaltimo panaikini- 
mas pirmiausia yra kerštas, pagal turinį teisingas tiek, kiek 
jis yra atpildas. Bet savo forma jis yra veiksena subjekty- 
vios valios, kuri savo begalybę gali įdėti į kiekvieną įvykusį 
pažeidimą ir dėl to jos teisingumas apskritai atsitiktinis; ji 
ir kitam yra tik ypatinga valia. Kerštas, būdamas pozityvi 
ypatingos valios veiksena, tampa nauju pažeidimu; kaip toks 
prieštaravimas jis vis grimzta į begalybę ir perduodamas 
iš kartos į kartą iki begalybės. 

Kur nusikaltimai persekiojami ir baudžiami ne kaip 
crimina publica, bet kaip privata (pavyzdžiui, vagystė, plė- 
šimas pas senovės žydus, romėnus, kai kurie nusikalti- 
mai pas anglus ir t. t.), bausmė dar išlaiko savyje bent 
dalį keršto. Nuo asmeninio keršto skiriasi herojų, nuo- 
tykių ieškančių riterių ir t. t. keršijimas, pasitaikantis 
kuriantis valstybėms. 

Papildymas. Tokioje visuomenėje, kai dar nėra nei tei- 

sėjų, nei įstatymų, bausmė visada turi keršto formą, ir 
šioji forma turi trūkumų, nes yra subjektyvios valios veik- 
sena, taigi neatitinka turinio. Tiesa, asmenys, veikiantys 
teisme, taip pat yra asmenys, bet jų valia yra visuotinė 
įstatymo valia, ir jie nenori prie bausmės pridėti nieko, 
ko nėra daikto prigimtyje. Tačiau nukentėjusiajam netei- 
sė pasireiškia ne savo kiekybiniu ir kokybiniu apriboji- 
mu, O tik kaip neteisė apskritai, ir atpilde jis gali neap- 
skaičiuoti savo jėgų, o tai vėl nulemtų naują neteisę. 
Nekultūringose tautose, pavyzdžiui, arabams, kerštas ne- 
marus, jiems sutrukdyti gali tik aukštesnė jėga arba ne- 
galimybė keršyti, ir kai kuriuose šių dienų įstatymuose 
dar tebėra keršto liekana, kai individams paliekama spręs- 
ti, ar jie nori dėl pažeidimo kreiptis į teismą. 

Reikalavimas, kad šis prieštaravimas (kaip ir prieštara- 
vimas kitoje neteisėje, § 86, 89), egzistuojantis čia netei- 
sės panaikinimo būde, būtų išspręstas, yra reikalavimas, 
kurį kelia išsilaisvinęs iš subjektyvaus intereso ir for- 
mos, taip pat ir nuo atsitiktinės jėgos, taigi, ne keršijan- 
tis, bet baudžiantis teisingumas. Čia pirmiausia glūdi va- 
lios, kuri kaip ypatinga, subjektyvi valia nori 
visuotinybės, reikalavimas. Bet tokia moralumo sąvoka 
yra ne tik tai, kas reikalaujama, bet pati atsiradusi šia- 
me judėjime. 


12. 991 177 


PIRMA DALIS 


Perėjimas nuo teisės į moralumą 

Nusikaltimas ir keršijantis teisingumas yra būtent ta va- 
lios vystymosi forma, kurioje ji pasiekė skirtumą tarp 
visuotinės savyje ir atskiros sau valios, kuri skiriasi nuo 
anos esančios, be to, kad savyje esanti valia dėl šio prie- 
šingumo panaikinimo grįžo į save ir tapo pati sau esan- 
čia bei tikra. Taigi teisė, patvirtinta priešpriešoje tik sau 
esančiai atskirai valiai, yra ir turi galią kaip tikra dėl savo 
būtinumo. Šis formavimas yra kartu ir išplėtotas, vidi- 
nis valios sąvokos apibrėžtumas. Pagal jos sąvoką jos 
įgyvendinimas joje pačioje yra tai, kad panaikinta sa- 
vyje būtis ir ta betarpiškumo forma, kuria ji pirmiausia 
yra ir ją kaip pavidalą turi abstrakčioje teisėje ($ 21) — 
taigi pirmiausia teigti save visuotinės savyje esančios bei 
atskiros sau esančios valios priešybėje, ir po to šios prie- 
šybės panaikinimu, neigimo neigimu apibrėžti save kaip 
valią savo esatyje, laisvą ne tik savyje, bet ir sau pačiai, 
kaip su savimi santykiuojantį negatyvumą. Dabar va- 
lios objektas yra jos asmenybe, kuria valia tik ir yra abst- 
rakčioje teisėje; toks sau begalinis laisvės subjektyvu- 
mas yra moralinio požiūrio principas. 

Jeigu įdėmiau pažvelgsime į tuos momentus, kuriais 
laisvės sąvoka rutuliojasi nuo abstrakčios valios apibrėž- 
ties į su savimi pačia santykiuojančią valios apibrėžtį, 
taigi į subjektyvumo saviapibrežtį, tai pamatysime, kad 

nuosavybėje ši apibrėžtis yra tai, kas abstrakčiai Mano, 
todėl ir — išoriniame daikte — sutartyje yra tai, kas valios 
įtarpinta ir tik bendrai Mano, — neteisėje teisinės sferos 
valia, jos abstrakti savyje būtis arba betarpiškumas at- 
skiros, pačios atsitiktinės valios teigiamas kaip atsitikti- 
numas. Moraliniu požiūriu jis įveiktas taip, kad šis atsi- 
tiktinumas, kaip savyje reflektuotas ir sau identiškas, yra 
begalinis savyje esantis valios atsitiktinumas, jos sub- 
jektyvumas. 

Papildymas. Tiesa ta, kad sąvoka yra ir kad ši esatis 
atitinka ją. Teisėje valia savo esatį turi išoriškume; ta- 
čiau toliau valia ją turinti savyje pačioje, vidujiškume: 
ji turi būti sau pačiai, būti subjektyvumas, ir turėti save 
prieš save pačią. Šis santykis su savimi yra tai, kas tei- 
giama, bet jį pasiekti ji gali tik panaikindama savo be- 
tarpiškumą. Taigi nusikaltime panaikintas betarpišku- 
mas per bausmę, t. y. per šio niekinumo niekinumą veda 
į afirmaciją — į moralumą. 

Moralinis požiūris yra valios požiūris tiek, kiek ji yra 
begalinė ne tik savyje, bet ir sau (ankst. $ ). Ši valios savy- 
je refleksija ir jos sau esantis identiškumas, priešingai 
būčiai savyje ir betarpiškumui bei ten besirutuliojan- 
čioms apibrėžtims, apibrėžia asmenį kaip subjektą. 

Kadangi subjektyvumas dabar yra sąvokos apibrėžtis 
ir skiriasi nuo jos, nuo savyje esančios valios, o kadangi 
subjekto valia kartu yra kaip savyje esančio atskiro as- 
mens valia (ir jame turi betarpiškumą), būtent šis sub- 
jektyvumas ir yra sąvokos esatis. - Šitaip laisvei susi- 
klostė geresnės sąlygos; dabar idėjoje yra egzistencijos 
pusė arba realus jos momentas, valios subjektyvumas. Tik 
subjektyvioje valioje laisvė arba savyje esanti valia gali 
būti tikroji valia. 

Antroji sfera, moralumas, apskritai yra reali laisvės 
sąvokos pusė, ir šios sferos procesas yra iš pradžių tik 
sau esanti valia, kuri betarpiškai tik savyje yra identiška 
su esančia savyje arba visuotine valia, panaikinama dėl 
šio skirtumo, kuriame ji įsigilina į save, ir sau teigiama 
kaip identiška su savyje esančia valia. Taigi šis judėji- 

mas yra dabartinės laisvės pagrindo parengimas tam 
subjektyvumui, kuris iš pradžių yra abstraktus ir skiria- 
si nuo sąvokos, vėliau tampa jai lygus ir taip idėja iš 
tikrųjų realizuojama; subjektyvioji valia apibrėžia save 
ir kaip objektyvioji, taigi iš tikrųjų yra konkreti valia. 

Papildymas. Teisėje griežtąja prasme nebuvo svarbu, 
koks yra mano principas arba mano ketinimas. Šis klau- 
simas dėl valios apsisprendimo ir motyvo, kaip ir dėl 
ketinimo, iškyla čia, moralumo sferoje. Kadangi žmo- 
gus nori būti vertinamas dėl savo apsisprendimo, šiuo 
atžvilgiu jis laisvas, kad ir kaip būtų susiklosčiusios iš- 
orinės apibrėžtys. Į šį vidinį žmogaus įsitikinimą nega- 
lima brautis, prieš jį negalima vartoti prievartos, todėl 
moralinė valia yra neprieinama. Apie Žmogaus vertę 
sprendžiama iš jo vidinio poelgio, taigi moralinis po- 
žiūris yra sau esanti laisvė. 


107 


Valios apsisprendimas kartu yra jos sąvokos momentas, 
ir subjektyvumas - ne tik jos esaties pusė, bet ir jos pa- 
čios apibrėžtis ($ 104). Apibrėžta kaip subjektyvi, sau 
laisva valia pirmiausia pati turi esatį kaip sąvoką, kad 
būtų kaip idėja. Todėl moralinis požiūris savo forma yra 
subjektyviosios valios teisė. Pagal šią teisę valia pripažįsta 
ir yra tik tiek, kiek tai yra Jos, kiek ji sau tenai yra kaip 
subjektyvumas. 

Šia prasme tas pats moralinio požiūrio procesas (žr. 
ankst. § pastabą) turi tokį subjektyviosios valios teisės 
arba jos esaties būdo - vystymosi pavidalą, jog tai, ką ji 
savo objekte atpažįsta kaip savo, toliau apibrėžia, kad 
šitai taptų jos tikrąja sąvoka, objektyvumu jos visuoti- 
numo prasme. 

Papildymas. Ši visa valios subjektyvumo apibrėžtis sa- 
vo ruožtu irgi yra visuma, kuri kaip subjektyvumas tu- 
ri turėti ir objektyvumą. Tik subjekte gali realizuotis lais- 
vė, nes jis yra tikroji šios realizacijos medžiaga, bet ši 
valios esatis, kurią mes pavadinome subjektyvumu, ski- 
riasi nuo savyje ir sau esančios valios. Nuo šio kito gry- 
no subjektyvumo vienpusiškumo valia būtent turi išsi- 
laisvinti, kad taptų savyje ir sau esančia valia. Moralume 
svarbu paties žmogaus interesas, ir aukšta žmogaus ver- 
tė priklauso būtent nuo to, kad jis žino esąs absoliutus 
ir apibrėžia save. Neišsilavinęs žmogus paklūsta jėgos 
galiai ir gamtos apibrėžtims, vaikai neturi moralinės va- 
lios ir leidžiasi apibrėžiami savo tėvų; bet kultūringas, 
vidujai susiformavęs Žmogus nori pats būti visur ten, 
ką jis daro. 

Todėl subjektyvi valia kaip betarpiška sau ir besiski- 
rianti nuo savyje esančios valios ($ 106 pastaba) yra 
abstrakti, ribota ir formali. Tačiau subjektyvumas yra 

ne tik formalus, bet ir kaip begalinis valios apsispren- 
dimas dėl to, kas joje formalu. Kadangi šiame savo pir- 
mame pasireiškime atskiroje valioje tai dar neteigia- 
ma kaip identiška valios sąvokai, tai moralinis 
požiūris yra santykio ir privalėjimo arba reikalavimo po- 
žiūris. Kadangi subjektyvumo diferencijoje taip pat 
glūdi apibėžtis, priešinga objektyvumui kaip išorinei 
esačiai, tai čia iškyla ir sąmonės požiūris ($ 8), ir ap- 
skritai diferencijos, valios baigtinumo ir reiškinio po- 
žiūris. 

Moralumas kol kas neapibrėžtas kaip tai, kas prie- 
šinga nemoralumui, kaip ir teisė nėra betarpiškai prie- 
šinga neteisei; tai yra visuotinis tiek moralumo, tiek ir 
nemoralumo požiūris, kuris remiasi valios subjektyvu- 
mu. 

Papildymas. Apsisprendimą moralėje reikia mąstyti 
kaip gryną nerimą ir veiklą, kuri dar negali pasiekti 
jokio „kas yra”. Tik dorovėje valia identiška valios są- 
vokai, ir tik ši yrajos turinys. Moralume valia dar san- 
tykiuoja su tuo, kas yra savyje; vadinasi, apsispren- 
dimas yra diferencijos pozicija, ir šios pozicijos 
procesas yra subjektyvios valios identifikavimasis su 
jos sąvoka. Todėl privalėjimas, kuris dar yra moralė- 
je, pasiekiamas tik doroviškume, ir būtent šis kitas, 
su kuriuo santykiuoja subjektyvi valia, yra dvejopas: 
pirma, jis yra sąvokos substancialumas, ir antra, iš- 
oriška esatis. Jeigu gėris būtų tariamas esant ir sub- 
jektyvioje valioje, tai šitaip jis dar nebūtų įgyvendin- 
tas. 

Šis formalumas savo visuotinės apibrėžties atžvilgiu pir- 
miausia turi savyje subjektyvumo ir objektyvumo prieš- 
priešinimą bei nuo to priklausančią veiklą ($ 8), kurios 
detalesni momentai yra tokie: esaties ir apibrėžtumo sąvo- 
kos yra identiškos (plg. $ 104), ir valia kaip subjektyvi 
pati yra ši sąvoka, - šių momentų atskyrimas būtent sau, 
ir jų teigimas identiškais. Pačią save apibrėžiančios va- 
lios apibrėžtumas yra a) pirmiausia kaip jos pačios joje 
teigimas; šios valios atskyrimas joje pačioje, turinys, kurį 
ji sau suteikia. Tai yra pirmasis neigimas ir formali jo riba, 
dėl kurios ji yra tik nuteigta, subjektyvioji. Kaip begalinė 
refleksija savyje ši riba yra dėl pačios valios, o valia yra b) 
norėjimas panaikinti šią kliūtį, — veikla, kuria šis turinys 
perkeliamas iš subjektyvumo į objektyvumą apskritai, į 
betarpišką esatį. ”) paprastas valios identiškumas su savimi 
pačia šioje priešpriešoje tebėra toks pat abiejuose ir abe- 
jingas šiems formos skirtumams turinys, tikslas. 

Tačiau šis turinio identiškumas moralinėje pozicijoje, ku- 
rioje laisvė yra šis valios tapatumas su savimi, yra jai ($ 
105) artimesnė būdinga apibrėžtis. 

a) Turinys kaip manasis man apibrėžtas taip, kad jis 
savo identiškumu yra ne tik mano vidinis tikslas, bet ir 
turi savyje mano subjektyvumą man tiek, kiek jis įgavo 
išorinį objektyvumą. 

Papildymas. Subjektyvios, arba moralinės, valios tu- 
rinyje yra viena ypatinga apibrėžtis: net jeigu ji pasie- 
kė objektyvumo formą, visgi nuolatos turi turėti savyje 
mano subjektyvumą, ir veiksmas turi būti reikšmin- 
gas tik tiek, kiek jis buvo iš vidaus mano apibrėžtas, 
buvo mano ketinimas, mano sumanymas. Maža to, ne- 
pripažįstu pasireiškime kaip to, kas mano, daugiau, 
negu glūdėjo mano subjektyvioje valioje, ir aš reika- 
lauju jame pamatyti savo subjektyvios sąmonės pasi- 
reiškimą. 

b) Turinys, nors jis turi savyje ypatingybę (ji gali būti 
paimta iš kur nors), kaip savo apibrėžtyje savyje reflek- 
tuotos, taigi sau identiškos ir visuotinės valios turinys 
turi a) apibrėžtį savyje pačiame atitikti savyje esančią 
valią arba turėti sąvokos objektyvumą, bet b) subjektyvi 
valia, kadangi kaip sau esančioji kartu dar yra ir forma- 
li ($ 108), yra tik reikalavimas, ir valia taip pat turi gali- 
mybę neatitikti sąvokos. 

c) Įgyvendindamas savo tikslus, aš išlaikau savo subjek- 
tyvumą ($ 110), bet kartu kaip jų objektyvacija aš panai- 
kinu šį subjektyvumą kaip betarpišką, kartu ir kaip šį ma- 
no atskirąjį subjektyvumą. Taigi šis man identiškas 
išorinis subjektyvumas yra kitų valia ($ 73). — Valios eg- 
zistavimo pagrindas dabar yra subjektyvumas ($ 106), ir 
kitų valia kartu yra man kita egzistencija, kurią aš su- 
teikiu savo tikslui. — Todėl mano tikslo įgyvendinimas 
turi savyje šį mano ir kitų valios identiškumą, - jo san- 
tykis su kitų valia yra pozityvus. 

Įvykdyto tikslo objektyvumas sujungia savyje tris 
reikšmes, arba, tiksliau, viename apima tris momentus: 
a) išorinę betarpišką esatį ($ 109), b) atitikimą sąvokai 
(§ 112), T) visuotinį subjektyvumą. 

Subjektyvumas, išliekantis šiame objektyvume, yra tas, 
a) kad objektyvus tikslas yra mano tikslas, taigi aš jame 
išsaugau save kaip šį ($ 110); subjektyvumo b) ir Y) jau 
sutapo su b) ir Y) objektyvumo momentais. - Kad šios 
apibrėžtys, kurios skiriasi moraliniu požiūriu, sujung- 
tos tik tam, jog atsirastų prieštaravimas, yra iš esmės 
šios sferos reiškinys arba baigtinumas ($ 108), ir šio po- 
žiūrio raida yra šių prieštaravimų ir jų sprendimų rai- 
da, tačiau šiuo požiūriu jie tegali būti tik reliatyvūs. 

Papildymas. Nagrinėjant formaliąją teisę, buvo pasa- 
kyta, kad joje yra tik draudimai, kad griežtai teisinio 
veiksmo apibrėžtis palyginti su kitų valia yra tik nega- 

tyvi. Tuo tarpu moralume mano valios apibrėžtis paly- 
ginti su kitų valia yra pozityvi, tai yra, subjektyvi valia 
turi savyje tai, ką ji realizuoja, turi savyje esančią valią 
kaip kai ką vidujiško. Čia akivaizdus esaties padarinys 
arba pakeitimas, ir tai susiję su kitų valia. Moralumo 
sąvoka yra vidinis valios santykis su pačia savimi. Bet 
čia yra ne tik viena valia, bet ir objektyvacija turi savyje 
apibėžtį, kad atskira valia joje panaikina save; kadangi 
atkrinta vienpusiškumo apibrėžtis, tariama, jog yra bū- 
tent dvi valios ir pozityvus jų tarpusavio santykis. Tei- 
sėje nesvarbu, ar kitų valia pretenduoja į ką nors mano 
valios, kuri suteikia sau esatį nuosavybėje, atžvilgiu. Tuo 
tarpu moralumo srityje kalbama ir apie kitų gerovę, ir 
šis pozityvus santykis gali atsirasti tik čia. 

Valios kaip subjektyvios, arba moralinės, pasireiškimas yra 
poelgis. Pastarasis savyje turi minėtas apibrėžtis: a) aš 
pažįstu jį jo išoriniame pasireiškime kaip savo, b) kaip 
privalėjimas jis esmingai susijęs su sąvoka ir Y) su kitų 
valia. 

Tik moralinės valios pasireiškimas yra poelgis. Esa- 
tis, kurią valia suteikia sau formaliojoje teisėje, yra be- 
tarpiškame daikte; ji pati yra betarpiška ir sau iš pradžių 
dar nėra aiškiai susijusi su sąvoka, kuri dar nepriešp- 
riešinta subjektyviai valiai, neatskirta nuo jos, neturi 

pozityvaus santykio su kitų valia; teisės reikalavimas dėl 
savo pagrindinės apibrėžties yra tik draudimas ($ 38). 
Nors sutartis ir neteisė ima santykiuoti su kitų valia, 
bet susitarimas, kuris pasiekiamas sutartyje, grįstas sa- 
vivale, ir esminis santykis su kitų valia kaip teisinis nega- 
tyvumas — išsaugoti (pagal vertę) mano nuosavybę ir 
palikti kitam tai, kas priklauso jam. Tuo tarpu nusikal- 
timas ta prasme, kuri susijusi su subjektyvia valia, ir tuo 
pavidalu, kuriuo jis joje egzistuoja, imamas domėn tik 
čia. Teisminis poelgis (actio), kuris įstatymo nustatytu 
turiniu negali būti man inkriminuotas, turi savyje tik 
keletą tikrai moralinio poelgio momentų ir būtent iš- 
oriškai; tai, ką jis kaip poelgis turi moralaus, yra nuo jo 
kaip teisinio besiskiriantis aspektas. 

Moralinės valios teisė savyje turi tris aspektus: 

a) abstrakčią, arba formalią, poelgio teisę, kad jo turi- 
nys, įgyvendintas betarpiškoje esatyje, apskritai būtų ma- 
no, kad jis būtų subjektyvios valios sumanymas; 

b) poelgio ypatingybė yra jo vidinis turinys, būtent: 
a) savo visuotiniu charakteriu jis apibrėžtas man, ir tai 
yra poelgio verte ir tai, dėl ko jis man reikšmingas, o tai 
yra ketinimas; b) jo turinys kaip mano atskiros subjekty- 
vios esaties mano ypatingas tikslas yra gerovė; 

c) šis turinys kaip vidinis, kartu iškeltas į savo visuo- 

tinumą kaip į savyje ir sau esantį objektyvumą, yra abso- 
liutus valios tikslas, gėris refleksijos sferoje su subjekty- 
vaus visuotinumo - iš dalies blogio, iš dalies sąžinės — prie- 
šybe. 

Papildymas. Kad būtų moralinis, kiekvienas poelgis 
pirmiausia turi sutapti su mano sumanymu, nes mora- 
linės valios teisės esmė ta, kad jos esatyje pripažįstama 
tik tai, kas vidujai buvo kaip sumanymas. O sumany- 
mas apima tik formaliąją pusę, t. y. išorinė valia manyje 
taip pat turi būti ir kaip vidujybė. Tuo tarpu antruoju 
momentu kyla klausimas dėl atlikto poelgio ketinimo, 
t. y. dėl reliatyvios poelgio vertės man; galiausiai tre- 
čiasis momentas yra ne tik reliatyvi, bet ir visuotinė po- 
elgio vertė, gėris. Pirmasis atotrūkis poelgyje yra ato- 
trūkis tarp sumanymo ir to, kas esatiška bei įvykdyta; 
antrasis atotrūkis yra tarp to, kas išoriškai čia yra kaip 
visuotinė valia, ir ypatingos vidinės apibrėžties, kurią 
aš jam suteikiu, galų gale trečiasis yra tas, kad ketini- 
mas taip pat esąs visuotinis turinys. Gėris yra ketini- 
mas, iškeltas į valios sąvoką. 

Sumanymas ir kaltė 

Subjektyvios valios baigtinumas veikimo betarpiškume 
tiesiogiai priklauso nuo to, kad valios veikimo prielaida 
yra išorinis objektas su įvairiomis aplinkybėmis. Veiks- 
mas pakeičia šią esatį, ir valia apskritai yra kalta tiek, 
kiek pakeistoje esatyje yra abstraktus predikatas — „Ma- 
no“. 

Įvykis, susidariusi padėtis yra konkreti išorinė tikro- 
vė, kurioje yra labai daug aplinkybių. Kiekvienas atski- 
ras momentas, kuris pasireiškia kaip tokios aplinkybės 
sąlyga, pagrindas, priežastis ir kuris duoda šį tą savo, gali 
būti laikomas kaltas dėl to arba bent jau esąs iš dalies 
kaltas dėl to. Todėl formalusis samprotis, nagrinėdamas 
kokį nors didelį įvykį (pvz., Prancūzijos revoliuciją), iš 

nesuskaičiuojamos daugybės aplinkybių gali išsirinkti, 
kuriai iš jų bus užkrauta kaltės dėl to, kas įvyko, našta. 
Papildymas. Man gali būti priskirta tai, kas buvo ma- 
no sumanyme, ir sprendžiant dėl nusikaltimo šitai tu- 
rės svarbiausią reikšmę. Bet kaltėje glūdi visai išoriškas 
sprendimas, ar aš ką nors padariau ar nepadariau, iš to, 
kad esu dėl ko nors kaltinamas, dar negalima daryti iš- 
vados, kad dalykas gali būti inkriminuotas man. 

Jeigu daiktai, kurių savininkas aš esu ir kurie kaip iš- 
oriniai daiktai yra ir veikia įvairiai santykiuodami (taip 
gali būti ir su manimi kaip mechaniniu kūnu arba gyva 
būtybe), todėl kenkia kitiems, tai šitai - ne mano paties 
veiksmas. Tačiau ši atsakomybės našta daugiau ar ma- 
žiau tenka man, nes šie daiktai apskritai yra mano, nors 
ir dėl jiems būdingos prigimties tik daugiau ar mažiau 
pavaldūs man, yra mano dėmesio objektas ir t. t. 

Savarankiškai veikianti valia savo į esatį nukreiptame 
tiksle turi vaizdinį apie jos aplinkybes. Kadangi dėl šios 

prielaidos ji yra baigtinė, daiktinis reiškinys jai yra atsi- 
tiktinis ir savyje gali turėti ką nors kita, negu turi savo 
vaizdinyje. Bet valios teisė savo veiksme tik tai laikyti 
savo poelgiu ir tik dėl to būti kalta, ką ji žino apie jų prie- 
laidas savo tiksle, kas glūdėjo jos sumanyme. — Veiks- 
mas gali būti inkriminuotas tik kaip valios kaltė; tai yra 
žinojimo teisė. 

Papildymas. Valia prieš save turi esatį, kurią ji veikia; 
tačiau, kad ji sugebėtų tai daryti, turi turėti jos vaizdinį, 
ir iš tiesų kaltas aš esu tik tiek, kiek ši esatis buvo man 
žinoma. Turėdama tokią prielaidą, valia yra baigtinė, 
arba, tiksliau, kadangi yra baigtinė, ji turi tokią prielai- 
dą. Protingai mąstydamas ir norėdamas, aš nesu šioje 
baigtinumo pozicijoje, nes objektas, į kurį nukreipta ma- 
no veika, nėra kas nors priešingo man; baigtinumas sa- 
vyje turi nuolatinę ribą ir ribotumą. Prieš mane yra kas 
nors kita, atsitiktina, vien išoriškai būtina, ir tai arba gali 
sutapti su manimi, arba skirtis nuo manęs. Bet aš esu 
tik tai, kas susiję su mano laisve, ir veiksmas tik tiek 
tėra mano valios kaltė, kiek aš apie tai žinau. Edipas, 
užmušęs savo tėvą to nežinodamas, negali būti kaltina- 
mas kaip tėvažudys, bet senovės teisynuose inkrimina- 
cijos subjektyvumui nebuvo teikiama tiek daug reikš- 
mės kaip šiandien. Todėl antikinėse tautose atsirado 
prieglaudos, kad bėgantysis nuo keršto būtų priimtas 
ir apsaugotas. 

Be to, poelgis, perkeltas į išorinę esatį, kuri dėl savo ry- 
šių išorinėje būtinybėje plinta į visas puses, sukelia įvai- 
rias pasekmes. Jos kaip darinys, kurio siela yra poelgio tiks- 
las, yra tai, kas jo (tai, kas priklauso poelgiui), - bet kartu 
poelgis, kaip į išoriškumą nuteigtas tikslas, yra atiduo- 
tas išorinėms jėgoms, kurios susieja su juo visai ką kitą 
negu tai, kas jis yra sau, ir jam priskiria tolimas, sveti- 
mas pasekmes. Valia taip pat turi teisę priskirti sau tik 
pirmąsias pasekmes, nes tik jos glūdi jos sumanyme. 
Kokios pasekmės yra atsitiktinės ir kokios būtinos, te- 
bėra neapibrėžta, nes vidinė būtinybė baigtinume yra 
kaip išorinė būtinybė, kaip atskirų daiktų tarpusavio san- 
tykis esatyje, daiktų, kurie kaip savarankiški yra abe- 
jingi vienas kitam ir susieina išoriškai. Vienas princi- 
pas: savo poelgiuose nepaisyti pasekmių, o kitas: 
poelgius vertinti atsižvelgiant į jų pasekmes ir padaryti 
jas masteliu to, kas teisinga ir gera, - vienodai abstrak- 
čiai samprotiniai. Pasekmės kaip nuosavas imanentinis 
poelgio formavimas atskleidžia tik jo prigimtį ir yra nie- 
kas kitas, o tik jis pats; todėl poelgis negali jų išsižadėti 
arba jų nepaisyti. Bet ir atvirkščiai, tarp pasekmių yra ir 
to, kas įsiveržę iš išorės ir atsitiktinai prisidėję, kas visai 
nesusiję su paties poelgio prigimtimi. - Prieštaravimo, 
kuris glūdi baigtinumo būtinybėje, rutuliojimasis esatyje 
būtent yra būtinumo perėjimas į atsitiktinumą ir atvirkš- 
čiai. Todėl veikti šia prasme - tai paklusti šiam įstatymui. — 

Tuo paaiškinama, kad nusikaltėliui naudinga, jeigu jo 
poelgis turėjo ne tiek blogų pasekmių, kaip ir geras po- 
elgis turi taikstytis su tuo, kad neturėjo jokių ar turėjo 
mažiau pasekmių, ir kad visos nusikaltimo sukeltos pa- 
sekmės apsunkina jį. - Herojinė savimonė, (kaip antiki- 
nėse tragedijose, „Edipe“ ir kt.) iš savo grynumo dar 
neperėjusi į skirtumo tarp veiksmo ir poelgio, tarp išori- 
nio įvykio ir sumanymo bei aplinkybių žinojimo reflek- 
siją, taip pat į atskirų pasekmių nagrinėjimą, prisiima 
kaltę už visą veiksmą. 

Papildymas. Perėjimas į ketinimą priklauso nuo tos 
aplinkybės, kad aš pripažįstu tik tai, kas buvo mano 
vaizdinys. Būtent tik tai, ką aš žinojau apie esamas ap- 
linkybes, gali būti man inkriminuota kaltė. Bet egzis- 
tuoja būtinos pasekmės, susijusios su kiekvienu poel- 
giu, net jei aš darau ką nors atskira, betarpiška, ir kurios 
šiuo atžvilgiu yra jose esanti visuotinybė. Nors pasek- 
mių, kurių būtų galima išvengti, aš negaliu numatyti, 
bet turiu žinoti visuotinę atskiro veiksmo prigimtį. Čia 
svarbu ne atskirybė, o visuma, kuri susijusi ne su ypa- 
tingo poelgio apibrėžtimi, o su jo bendra prigimtimi. 
Perėjimas nuo sumanymo prie ketinimo yra tai, kad aš 
turiu Žinoti ne tik savo atskirą poelgį, bet ir su juo susi- 
jusią visuotinybę. Šitaip iškildama visuotinybė yra tai, 
kas mano norima, mano ketinimas. 


196 


ANTRAS SKYRIUS 


Ketinimas ir gerovė 

Išorinė poelgio esatis yra įvairiapusis ryšys, kuris gali 
būti nagrinėjamas kaip begaliniai padalintas į atskiry- 
bes, ir poelgis gali būti nagrinėjamas taip, tarsi jis palie- 
tęs tik vieną tokią atskirybę. Bet atskirybės tiesa yra visuoti- 
nybė, ir poelgio apibrėžtis yra sau ne į išorinę atskirybę 
izoliuotas, o visuotinis turinys, kuriame glūdi įvairiapu- 
sis ryšys. Sumanymas, kaip kylantis iš mąstančiojo, turi 
savyje ne tik atskirybę, bet iš esmės ir visuotinį aspektą — 
ketinimą. 

Ketinimas etimologine prasme turi savyje abstrakciją, 
iš dalies visuotinybės formą, iš dalies konkretaus daikto 
ypatingumų išskyrimą. Pastangos pateisinti ketinimu 
yra atskiro aspekto izoliavimas apskritai, kuris, kaip 

manoma, yra subjektyvi poelgio esmė. — Sprendimas 
apie poelgį kaip apie išorinį veiksmą, dar neapibrėžus 
jo teisinės ar neteisinės pusės, suteikia jam visuotinį pre- 
dikatą, kad tam tikras poelgis yra padegimas, nužudy- 
mas ir t. t. Iš atskirtos išorinės tikrovės apibrėžties maty- 
ti, kas yra jos prigimtis kaip išorinis ryšys. Tikrovė iš 
pradžių paliečiama tik viename vieninteliame taške (pa- 
vyzdžiui, padegimas tiesiogiai apima tik vieną mažą 
medžio vietą, ir tai yra tik teiginys, bet ne sprendimas), 
tačiau visuotinėje šio taško prigimtyje glūdi jo plėtra. 
Gyvame organizme atskirybė tiesiogiai yra ne kaip da- 
lis, bet kaip organas, kuriame akivaizdžiai egzistuoja 
visuotinybė, todėl žmogžudystės atveju pažeidžiamas 
ne gabalėlis mėsos kaip kažkas atskira, bet pats gyveni- 
mas. Viena vertus, į atskirybės ir pasekmių suskaidy- 
mą leidžiasi subjektyvi refleksija, kuri nežino loginės 
atskirybės ir visuotinybės prigimties, kita vertus, paties 
baigtinio veiksmo prigimtis yra turėti savyje tokius at- 
sitiktinumų išskyrimus. — Dolus indirectus atsiradimo pa- 
grindas yra tai, kas čia išnagrinėta. 

Papildymas. Žinoma, būna ir taip, kad kokio nors 
poelgio metu gali pasitaikyti ir kitokių aplinkybių: 
padegant gali neįsižiebti ugnis, arba, kita vertus, ji 
gali išplisti toliau, negu kad norėjo padegėjas. Nepai- 
sant to, čia negalima daryti skirtumo tarp laimės ir 
nelaimės, nes veikdamas Žmogus turi turėti galvoje 
išorę. Sena patarlė teisingai sako: „Rankos mestas ak- 
muo, yra velnio“. Veikdamas aš pats lendu į nelaimę, 
taigi ji turi teisę į mane ir yra mano paties valingo 
norėjimo esatis. 

Ketinimo teisės esmė yra ta, kad visuotinė poelgio koky- 
bė yra ne tik savyje, bet buvo žinoma jį darančiajam, tai- 
gi jau slypėjo jo subjektyvioje valioje; ir atvirkščiai, po- 
elgio objektyvumo teisė, kaip ją galima pavadinti, yra 
tvirtinimas, kad subjektas kaip mąstantysis tai žinojo ir 
to norėjo. 

Ši teisė į tokį supratimą kartu suponuoja visišką ar 
mažesnį vaikų, silpnapročių, pamišėlių ir t. t. nepakalti- 
namumą. — Tačiau kaip poelgiai jų išorinės esaties at- 
žvilgiu apima pasekmių atsitiktinumus, taip pat ir sub- 
jektyvi esatis turi savyje neapibrėžtumą, kuris susijęs su 
savimonės ir apdairumo galia bei stiprumu, — neapib- 
rėžtumą, į kurį visgi gali būti atsižvelgta tik tada, kai 
kalbama apie silpnaprotystę, pamišimą ir pan., ir apie 
vaikų amžių, nes tik tokios akivaizdžios būsenos pa- 
naikina mąstymo bei valios laisvės pobūdį ir neleidžia į 
besielgiantijį žiūrėti pagarbiai kaip į mąstantįijį ir valią. 

Visuotinė poelgio kokybė apskritai yra į paprastą visuo- 
tinumo formą redukuotas, įvairiapusis poelgio turinys. 
Bet subjektas, kaip ypatingas, reflektuotas savyje ir kartu 

priešingas objektyviam ypatingumui, savo tiksle turi sa- 
vo nuosavą ypatingą turinį, kuris yra apibrėžianti poel- 
gio siela. Tai, kad šis besielgiančiojo ypatingumo momen- 
tas glūdi ir realizuojamas poelgyje, yra subjektyvi laisvė 
jos konkretesne apibrėžtimi, subjekto teisė rasti pasitenki- 
nimą dėl savo poelgio. 

Papildymas. Aš sau, reflektuotas savyje, dar esu tai, 
kas ypatinga, priešinga mano poelgio išoriškumui. Ma- 
no tikslas yra jo apibrėžiantis turinys. Pavyzdžiui, žmog- 
žudystė ir padegimas, kaip visuotinybė, dar nėra pozi- 
tyvus mano, kaip subjekto, turinys. Jeigu kas nors 
įvykdė panašius nusikaltimus, tai klausiama, kodėl jis 
juos padarė. Žmogžudystė įvyko ne dėl žmogžudystės, 
čia buvo dar koks nors ypatingas pozityvus tikslas. Ta- 
čiau jei mes sakytume, kad žmogžudystė įvykdyta dėl 
noro žudyti, tai noras jau būtų pozityvus subjekto turi- 
nys, ir veika tada yra jo norėjimo patenkinimas. Taigi 
veiksmo motyvas yra greičiau tai, kas vadinama moralu- 
mu, ir tai šiuo atžvilgiu turi dvejopą prasmę: sumany- 
mo visuotinumo ir ketinimo ypatingumo. Naujaisiais 
laikais dažniausiai klausinėjama apie poelgių motyvus, 
nors anksčiau tiesiog buvo klausiama: ar šis žmogus pa- 
dorus? Ar jis atlieka savo pareigą? Dabar norima pa- 
žvelgti į širdį, ir čia daroma prielaida apie atotrūkį tarp 
poelgio objektyvumo, ir vidujiškumo, motyvų subjek- 
tyvumo. Žinoma, reikia įvertinti subjekto apibrėžtį: jis 
nori ko nors, kas turi pagrindą jame; jis nori patenkinti 
savo troškimą, savo aistrą. Bet gėris ir teisingumas taip 
pat yra ne kaip prigimtinis, o kaip mano protingumo 
nustatytas turinys; mano laisvė, paversta mano valios 

turiniu, yra grynoji pačios mano laisvės apibrėžtis. To- 
dėl aukštesnio moralinio požiūrio esmė - rasti pasiten- 
kinimą poelgyje, o ne sustoti atotrūkyje tarp žmogaus 
savimonės ir veikos objektyvumo; bet šis suvokimo bū- 
das turi savo epochas tiek pasaulinėje, tiek ir individų 
istorijoje. 

Dėl šios ypatingybės poelgis man turi subjektyvią vertę, 
yra mano interesas. Palyginti su šiuo tikslu, su ketinimu 
turinio atžvilgiu, poelgyje betarpiškumo aspektas jo toli- 
mesniame turinyje pažeminamas iki priemonės. Kiek 
toks tikslas yra kas nors baigtinio, jis savo ruožtu gali 
būti pažemintas iki priemonės kitam ketinimui ir t. t., 
iki begalybės. 

Šių tikslų turiniui čia yra tik a) pati formali veikla - sub- 
jektas savo veiklą kreipia į tai, kąjis turi laikyti savo tikslu 
ir kaip jį skleisti ; - žmonės nori veikti dėl to, kuo jie 
domisi ar turi domėtis kaip savuoju. b) Bet labiau api- 
brėžtą turinį dar abstrakti ir formali subjektyvumo laisvė 

turi tik savo prigimtinėje, subjektyvioje esatyje, savo po- 
reikiuose, polinkiuose, aistrose, nuomonėse, išmonėse 
ir t. t. Šio turinio patenkinimas yra gerovė arba palaima 
savo ypatingomis apibrėžtimis ir visuotinybėje, tai yra 
baigtinumo apskritai tikslas. 

Kaip santykio ($ 108), kuriame subjektas apibrėžia- 
mas savo skirtingume, taigi laikomas ypatingybe, pozi- 
cija tai yra ta vieta, kur išryškėja prigimtinės valios turi- 
nys ($ 11); bet čia jis ne toks, koks jis yra betarpiškai, o 
kaip turinys, priklausantis savyje reflektuotai valiai, iš- 
keltas iki visuotinio tikslo, gerovės arba palaimos; tai po- 
žiūris mąstymo, dar nesuvokiančio laisvos valios, o re- 
flektuojančio jos turinį kaip įgimtą ir duotą, pvz., Krezo ir 
Solono laikais. 

Papildymas. Kadangi palaimos apibrėžtys yra rastos, 
jos nėra tikros apibrėžtys tos laisvės, kuri tikra tik sau 
savo savitikslyje, gėryje. Čia mes galime paklausti: ar 
žmogus turi teisę kelti sau tokius nelaisvus tikslus, ku- 
rie tesiremia tuo, kad subjektas yra gyva būtybė? Ta- 
čiau tai, kad žmogus yra gyva būtybė, nėra atsitiktinu- 
mas, tai atitinka protą, ir šia prasme jis turi teisę savo 
poreikius paversti savo tikslu. Nieko nėra žeminančio, 
kad kas nors gyvena, ir prieš jį nėra jokio aukštesnio 
dvasingumo, kuriame būtų galima egzistuoti. Tik to, kas 
rasta, iškėlimas iki iš-savęs-kuriamojo suteikia aukš- 
tesnio lygio gėrį; bet toks skirtingumas netrukdo abiejų 
pusių suderinamumui. 


202 


ANTRAS SKYRIUS Ketinimas ir gerove 


124 


Kadangi ir subjektyvus paties individo pasitenkinimas 
(čia ir jo garbės bei šlovės pripažinimas) glūdi savyje ir 
sau galiojančių tikslų įgyvendinime, todėl tiek reikalavi- 
mas, kad tik vienas jų atrodytų norimas ir pasiekiamas, 
tiek požiūris, esą geidaujami objektyvūs ir subjektyvūs 
tikslai vienas kitą paneigia, yra tuščias abstraktaus sam- 
pročio tvirtinimas. Šis tvirtinimas yra net tam tikras blo- 
gis, jeigu remdamiesi tuo, kad subjektyvus pasirinki- 
mas egzistuoja (kaip visada užbaigtame darbe), 
tvirtinama, kad jis buvo esminis veikiančiojo ketinimas, 
o objektyvus tikslas buvo tik jo įgyvendinimo priemonė. — 
Subjektas yra jo poelgiai. Jeigu jie yra tik beverčiai gami- 
niai, tai norėjimo subjektyvumas taip pat yra bevertis; 
ojeigu jo veiksmų eilė yra substancialios prigimties, tai 
tokia yra ir vidinė individo valia. 

Subjekto ypatingybės teisė pasitenkinti, arba, o tai yra 
tas pats, subjektyviosios laisvės teisė yra skirtumo tarp se- 
novės ir moderniųjų laikų posūkio vieta bei centras. Ši tei- 
sė jos begalybėje išreikšta krikščionybėje ir paversta vi- 
suotiniu realiu naujos pasaulio formos principu. 
Konkrečios jos formos yra meilė, romantiškumas, indi- 
vido amžinos palaimos tikslas ir t. t.,tada moralumas ir 
sąžinė, toliau kitos formos, kurios iš dalies išsiskirs vė- 
liau kaip pilietinės visuomenės principas ir kaip politi- 
nės santvarkos momentai, o iš dalies apskritai iškyla is- 
torijoje, ypač meno, mokslo ir filosofijos istorijoje. — Šis 

ypatingybės principas, žinoma, yra priešingybės mo- 
mentas ir pirmiausia bent jau tiek pat identiškas visuoti- 
nybei, kiek ir skiriasi nuo jos. Bet abstrakti refleksija fik- 
suoja šį momentą jo skirtybėje bei priešpriešoje 
visuotinybei ir taip sukuria požiūrį į moralumą, kuris 
esą tarpstąs tik kaip priešingybių kova ir kova su savo 
poreikių tenkinimu, - ir keliamas reikalavimas 

„Su pasidygėjimu daryti tai, ką liepia pareiga“.“ 

Būtent dėl tokio sampročio atsiranda tas psichologi- 
nis istorijos suvokimas, kuris sugeba sumenkinti visus 
didelius darbus ir pažeminti individus, pagrindiniu ke- 
tinimu ir tikrąja poelgių paskata paskelbiant buvus po- 
linkius ir aistras, kurie taip pat buvo patenkinami sub- 
stancialia veikla, taip pat šlovę ir garbę bei kitas šios 
veiklos pasekmes, apskritai ypatingąją pusę, kurią jos 
prieš tai diskreditavo kaip tam tikrą blogį sau; kadangi 
didūs poelgiai ir veikla tokių poelgių virtinėje sukūrė 
tai, kas pasaulyje didinga, ir dėl to veikęs individas įgijo 
valdžią, garbę ir šlovę, tai individui, anot šio sampro- 
čio, priklauso ne tas didingumas, o tik šis ypatingumas 
ir išoriškumas, kurie dėl to teko individui; kadangi šis 
ypatingumas yra rezultatas, tai todėl jis yra ir tikslas, ir 
net vienintelis tikslas. - Šitokia refleksija remiasi didžių 
individų subjektyvumu, kuriame ji pati sustojusi ir šio- 
je savo sukurtoje tuštybėje nepastebi jų substancialumo; 
tai „psichologinių kamerdinerių, kuriems herojų nėra 
ne todėl, kad jie — ne herojai, bet todėl, kad patys jie tik 
kamerdineriai“, pažiūra. 

Papildymas. Posakis in magnis voluisse sat est“ tei- 
singas ta prasme, kad reikia norėti ko nors didingo; bet 

reikia ir sugebėti tai įgyvendinti: priešingu atveju tai 
bus niekinis geidavimas. Vien tik norėjimo laurai yra 
sausi lapai, kurie niekad nėra žaliavę. 

Subjektyvumas su savo ypatingu turiniu, gerove, tuo, kas 
savyje reflektuota, begaliniška, yra kartu susijęs su vi- 
suotinumu, su savyje esančia valia. Šis momentas, pir- 
miausia nustatytas pačioje šioje ypatingybėje, yra taip 
pat ir kitų gerovė, - galutinė, bet visiškai tuščia apibrėžti- 
mi, visų gerovė. Daugelio kitų ypatingųjų gerovė apskri- 
tai tada irgi yra esminis subjektyvumo tikslas ir teisė. 
Kadangi nuo tokio ypatingo turinio besiskiriantis savy- 
je ir sau esantis visuotinumas čia toliau savęs dar neapib- 
rėžė, apibrėžė save tik kaip teisė, tai tie ypatingybės tiks- 
lai gali nuojo skirtis, gali atitikti jį, bet gali irjo neatitikti. 

Mano kaip ir kitų ypatingumas apskritai yra teisė tiek, 
kiek aš esu tai, kas laisva. Todėl jis negali teigti savęs prieš- 
taravime šiuo substancialiu savo pagrindu ir ketinimas 
paveikti mano gerovę, kaip ir kitų gerovę (šiuo atveju 

jis ypač vadinamas moraliniu ketinimu), negali pateisinti 
teisei prieštaraujančio poelgio. 

Tai yra viena pragaištingiausių mūsų laikmečio mak- 
simų, kuri iš dalies kyla iš ikikantinio geros širdies lai- 
kotarpio ir, pavyzdžiui, yra žinomų graudinančių dra- 
mos kūrinių kvintescencija — teisei prieštaraujančiuose 
poelgiuose domėtis vadinamuoju moraliniu ketinimu ir 
blogus subjektus vaizduoti tarsi su gera širdimi, t. y. 
tokia, kuri nori ne tik savo, bet ir kitų gerovės; o iš da- 
lies šis mokymas, dar ryškiau išreikštas, buvo vėl pri- 
keltas, ir vidinis susižavėjimas bei širdis, t. y. ypatingy- 
bės forma, buvo padaryta teisingumo, protingumo bei 
puikumo kriterijumi, taigi nusikaltimas ir jį sukėlusios 
mintys, net jei tai buvo lėkščiausi, tuščiausi sumany- 
mai ir kvailiausios nuomonės, buvo teisiniai, protingi 
ir puikūs, kad jie kilo iš širdies ir susižavėjimo (išsamiau 
žr. žemiau $ 140 pastaba). — Beje, reikia paisyti požiū- 
rio, kuriuo čia nagrinėjama teisė ir gerovė, būtent, kaip 
formalioji teisė ir kaip ypatinga vienatinumo gerovė; va- 
dinamoji visuotinė nauda, valstybės gerovė, t. y. tikros kon- 
krečios dvasios teisė, yra visai kita sfera, kurioje forma- 
lioji teisė yra toks pat pavaldus momentas, kaip ir 
ypatinga vienatinumo gerovė bei palaima. Kad viena iš 
dažnų abstrakcijos klaidų yra privačios teisės ir priva- 
čios gerovės savyje ir sau priešpriešinimas valstybės vi- 
suotinumui, jau buvo nurodyta anksčiau. 

Papildymas. Čia priklauso garsusis atsakymas pam- 
fletistui, kuris atsiprašydamas sakė: „Al faut done gueje 
vive“,- „je n'en vois pas la nécessité“. Palyginti su lais- 
vės didybe, gyvenimas nėra būtinas. Jeigu šventasis 

Krispinas vogė odą vargšų batams, tai jo poelgis mora- 
lus, bet kartu ir neteisėtas, taigi nereikšmingas. 

Prigimtinės valios interesų ypatingumas, sujungtas į pa- 
prastą savo totalumą, yra asmeninė esatis kaip gyveni- 
mas. Pastarasis, būdamas didžiausiame pavojuje ir kolizi- 
joje su teisėta kito nuosavybe, gali reikalauti stygiaus teisės 
(ne kaip teisingumo, bet kaip teisės), nes vienoje pusėje 
yra begalinis esaties pažeidimas ir kartu visiškas betei- 
siškumas, kitoje pusėje — tik vienos atskiros ribotos lais- 
vės esaties pažeidimas; čia kartu pripažįstama teisė kaip 
tokia ir to, kas pažeidžiama tik šioje nuosavybėje, teis- 
numas. 

Iš stygiaus teisės atsiranda kompetencijos geradarys- 
tė — palikti skolininkui tiek instrumentų, žemdirbystės 
įrankių, rūbų, apskritai jo turto, t. y. kreditoriaus nuo- 
savybės, kiek atrodo būtina tam, kad jis galėtų pragy- 
venti, netgi pagal savo luomą. 

Papildymas. Gyvenimas kaip tikslų visuma turi teisę 
abstrakčios teisės atžvilgiu. Jeigu, pavyzdžiui, jį galima pra- 
tęsti nukniaukiant duonos riekę, tai nors taip pažeidžia- 
ma kito Žmogaus nuosavybė, bet būtų neteisinga šį poelgį 
laikyti paprasta vagyste. Jeigu Žmogui, kurio gyvybei gre- 
sia pavojus, nebūtų leista elgtis taip, kad ją išsaugotų, tai 
jis būtų apibrėžtas kaip beteisis, ir nepadedant jam 

išsaugoti gyvybę, būtų neigiama visa jo laisvė. Žinoma, 
gyvenimui užtikrinti reikia daug ko, ir jei galvojame apie 
ateitį, turime leistis į šias detales. Bet gyventi būtina tik 
dabar, ateitis nėra absoliuti ir priklauso nuo atsitiktinumo. 
Todėl tik tiesioginės dabarties stygius gali pateisinti netei- 
sėtą poelgį, nes, to nepadarius, įvyktų visiška neteisė, ir, 
beje, didžiausia, o būtent — visiškas laisvės esaties neigi- 
mas; čia svarbus beneficium competentiae,“ nes giminystės 
arba kituose artimuose santykiuose glūdi teisė reikalauti, 
kad žmogus nebūtų visiškai aukojamas teisei. 

Stygius atveria tiek teisės, tiek ir gerovės baigtinumą ir 
kartu atsitiktinumą - abstrakčios laisvės esaties, nors ji 
nėra ypatingo asmens egzistencija, ir ypatingos valios sfe- 
ros — be teisės visuotinumo. Kartu jo vienpusiškumas ir 
idealumas tariamas esant toks, kaip jis pats juose pačiuo- 
se jau apibrėžtas sąvokoje; savo esatį teisė jau apibrėžė 
($ 106) kaip ypatingą valią, ir subjektyvumas jos visaapi- 
mančiame ypatingume pats yra laisvės esatis ($ 127), ji 
savyje lyg begalinis valios santykis su savimi yra laisvės 
visuotinumas. Šitaip integruoti abu momentai, kad būtų 
jų tiesa, jų identiškumas, bet kol kas dar reliatyviai susiję 
vienas su kitu, yra gėris kaip įvykdyta savyje ir sau api- 
brėžta visuotinybė bei sąžinė kaip savyje pažįstantis ir sa- 
vyje turinį apibrėžiantis begalinis subjektyvumas. 

Gėris ir sąžinė 

Gėris yra idėja kaip valios sąvokos ir ypatingos valios vie- 
nybė, — vienybė, kurioje abstrakti teisė, kaip ir gerovė, 
subjektyvus žinojimas bei išorinės esaties atsitiktinumas 
panaikinti kaip sau savarankiški, bet šitaip savo esme ten 
glūdi ir išsaugomi, gėris — tai realizuota laisvė, absoliutus 
galutinis pasaulio tikslas. 

Papildymas. Kiekviena stadija, tiesą sakant, yra idėja, 
bet ankstesnėse stadijose ji glūdi tik abstraktesne for- 
ma. Pavyzdžiui, Aš kaip asmenybė taip pat jau idėja, 
bet labai abstrakčios formos. Todėl gėris yra toliau api- 
brėžta idėja, valios sąvokos ir ypatingos valios vienybė. 
Jis yra ne abstrakčiai teisiška, bet labai turininga, o turi- 
nys yra ir teisė, ir gerovė. 

Šioje idėjoje gerovė neturi galios sau kaip atskiros ypa- 
tingos valios esatis, o turi galią tik kaip visuotinė gerovė 
ir iš esmės kaip visuotinė savyje, t. y. pagal laisvę; gerovė 
be teisės nėra gėris. Teisė taip pat nėra gėris be gerovės 
(fiat justitia pasekmė neturi būti pereat mundus). Tai- 
gi gėris kaip būtinybė būti tikram dėl ypatingos valios 
ir kartu kaip jos substancija turi absoliučią teisę abstrak- 
čios nuosavybės teisės ir ypatingų gerovės tikslų atžvil- 
giu. Kiekvienas šių momentų, kiek jis skiriamas nuo gė- 
rio, turi galią tik tiek, kiek jis jį atitinka ir yra jam 
pavaldus. 

Subjektyviai valiai gėris taip pat yra visiškai esminis, ir ji 
turi vertės ir garbės tik tiek, kiek ji savo įžvalgoje ir ke- 
tinime jį atitinka. Kadangi čia gėris yra ir ši abstrakti gė- 
rio idėja, subjektyvi valia dar neteigiama kaip įtraukta į 
jį ir atitinkanti jį; taigi ji yra santykyje su juo, ir būtent 
tokiame, kad gėris jai yra substancialumas, ji turi pa- 
versti jį savo tikslu ir įgyvendinti, o gėris savo ruožtu 
tik subjektyvioje valioje turi įtarpinimą, kurio dėka jis 
pasireiškia tikrovėje. 

Papildymas. Gėris yra ypatingosios valios tiesa, bet 
valia yra tik tai, kam ji save teigia: ji nėra gera iš prigim- 
ties, bet tik tobulindamasi gali tapti tuo, kas ji yra. Kita 
vertus, pats gėris be subjektyviosios valios yra tik abst- 
rakcija, ir realybę jis turi įgauti tik subjektyviosios va- 
lios dėka. Vadinasi, gėrio vystymasis turi tris stadijas: 
1) kad gėris man, kaip norinčiajam, yra ypatinga valia, 
ir kad aš jį pažįstu, 2) sakoma, kas yra gera, ir plėtojasi 
ypatingos gėrio apibrėžtys, 3) galų gale gėrio sau api- 
brėžtis, gėrio ypatingybė kaip begalinis, sau esantis sub- 
jektyvumas. Ši vidinė gėrio apibrėžtis yra sąžinė. 

Subjektyviosios valios teisė yra ta, kad tai, ką ji turi pripa- 
žinti reikšmingu, laikytų gėriu, ir kad poelgis kaip iš- 
oriniame objektyvume pasirodantis tikslas būtų priski- 
riamas valiai kaip teisinis arba neteisinis, geras ar blogas, 
įstatymiškas ar neįstatymiškas nelygu kiek ji žino apie 
jo vertę šiame objektyvume. 

Gėris apskritai yra valios esmė jos substancialume ir 
visuotinybėje, valia savo tiesoje; todėl jis yra tik mąstyme 
ir mąstymo dėka. Tvirtinimas, kad žmogus negalįs pa- 
Žinti tiesos ir susiduriąs tik su reiškiniais, kad mąsty- 
mas kenkiąs gerai valiai, šie bei panašūs vaizdiniai iš 
dvasios atima ir intelektualinę, ir visą dorovinę vertę ir 
garbę. Teisė nepripažinti nieko, ko aš neįžvelgiu kaip 

protingo, yra aukščiausia subjekto teisė, bet dėl jo sub- 
jektyvios apibrėžties ji yra kartu formali, ir protingumo 
kaip to, kas subjekte objektyvu, teisė, jo atžvilgiu yra ne- 
pajudinama. Dėl savo formalios apibrėžties supratimas 
gali būti ir teisingas, ir tiesiog tik nuomonė ar klaida. Kad 
individas šią teisę pasiekia savo nuovoka, tai moralinės 
sferos požiūriu priklauso jo ypatingai subjektyviai kul- 
tūrai (Bildung). Aš galiu iš savęs pareikalauti ir šitai lai- 
kyti subjektyvia teise, kad įsipareigojimą suprasčiau 
kaip kylantį iš gerų priežasčių ir būčiau įsitikinęs juo; 
maža to, kad aš jį pažinčiau iš jo sąvokos ir prigimties. 
Bet tai, ko aš reikalauju, kad įsitikinčiau, jog poelgis ge- 
ras, leistinas ar neleistinas, taigi, kad jis inkriminuoti- 
nas man šiuo atžvilgiu, nekenkia objektyvumo teisei. - Ši 
gėrio supratimo teisė skiriasi nuo poelgio supratimo tei- 
sės ($ 117); objektyvumo teisė pagal šią įžvalgą turi to- 
kią formą: kadangi poelgis yra pakeitimas, kuris turi 
egzistuoti realiame pasaulyje, vadinasi, siekia jame bū- 
ti pripažintas, jis apskritai turi atitikti tą, kas šiame pa- 
saulyje turi vertę. Kas nori veikti šioje realybėje, būtent 
šitaip paklūsta jos dėsniams ir pripažįsta objektyvumo 
teisę. — Taip pat valstybėje kaip proto sąvokos objektyvy- 
bėje teisminė inkriminacija neturi sustoti ties tuo, ką kas 
nors laiko atitinkantį jo protą arjo neatitinkantį, ties sub- 
jektyviu teisėtumo ar neteisėtumo, gėrio ar blogio su- 
pratimu ir ties reikalavimais, kuriuos jis kelia savo įsiti- 
kinimams patenkinti. Šioje objektyvioje srityje 
supratimo teisė laikoma supratimu to, kas įstatymiška 
ar neįstatymiška galiojančios teisės supratimu, ir jis apsi- 
riboja savo artimiausia reikšme, būtent žinojimu kaip su- 

sipažinimu su tuo, kas įstatymiška ir šia prasme privalo- 
ma. Dėl įstatymų viešumo ir visuotinių papročių vals- 
tybė iš teisės atima dar būdingą teisei anuo požiūriu 
supratimą apie jos formaliąją pusę ir atsitiktinumą sub- 
jektui. Subjekto teisės suvokti poelgį gėrio arba blogio, 
įstatymiškumo arba neįstatymiškumo apibrėžtimi pa- 
sekmė, kai kalbama apie vaikus, idiotus, pamišėlius, yra 
ta, kad ir šiuo atžvilgiu inkriminuojamumas sumažina- 
mas arba panaikinamas. Tačiau konkrečios ribos šioms 
būklėms ir šiam inkriminuojamumui nustatyti negali- 
ma. Bet akimirksnio apakimo, aistros proveržio, girtu- 
mo, apskritai to, kas vadinama juslinių paskatų jėga, 
kiek čia nėra to, kas pagrindžia stygiaus teisę ($ 120)), 
pavertimas inkriminacijos, paties nusikaltimo ir jo bau- 
džiamumo apibrėžties pagrindu ir šių aplinkybių laiky- 
mas tuo, kas panaikina nusikaltimo kaltę, taip pat (plg. 
§ 100, 119) yra neteisinis ir žmogaus garbės neatitinkan- 
tis požiūris, nes žmogaus prigimtis yra būti iš esmės 
visuotinybe, o ne tuo, kas abstrakčiai akimirksniška ir 
žinojimo atskirta. - Kaip padegėjas padega ne šį colio 
dydžio medžio plotelį, kurį jis paliečia žvake kaip izo- 
liuotą, bet tai, kas jame visuotina, namą, taip jis kaip 
subjektas nėra šio akimirksnio atskirybė arba šis izoliuo- 
tas keršto troškimo jausmas; kitaip jis būtų gyvūnas, ku- 
ris dėl savo kenksmingumo ir pavojingumo, pakliuvus 
įjo įniršio priepuolius, turėtų būti užmuštas. - Kad nu- 
sikaltėlis tuo momentu, kai jis veikė, turėjo aiškiai įsi- 
vaizduoti savo poelgio neteisę ir baudžiamumą, jog šis 
poelgis galėtų būti priskirtas jam kaip nusikaltimas — 
šis reikalavimas, kuris tarsi išsaugo jam jo moralinio 

subjektyvumo teisę, veikiau nepripažįsta jame esančios 
protingos prigimties, kuri savo veiklioje dabartyje ne- 
susijusi su volfiškai psichologine aiškių vaizdinių forma 
ir tik beprotybėje yra tiek pamišusi, kad atsiskiria nuo 
atskirų dalykų žinojimo ir darymo. - Sfera, kurioje į to- 
kias aplinkybes žiūrima kaip į pagrindą bausmei sušvel- 
ninti, yra ne teisės, o malonės sfera. 

Gėrio santykis su ypatingu subjektu - būti jo valios, ku- 
ri čia yra visiškai įpareigota, esmingumu. Kadangi ypatin- 
gybė skiriasi nuo gėrio ir susijusi su subjektyviąja valia, 
tai gėris iš pradžių turi tik visuotinio abstraktaus esmišku- 
mo — pareigos — apibrėžtį; dėl šios savo apibrėžties parei- 
ga turi būti įvykdyta del pareigos. 

Papildymas. Valios esmingumas man yra pareiga: jei- 
gu aš nežinau nieko, išskyrus tai, kad gėris man yra pa- 
reiga, aš apsistoju ties tuo, kas gėryje abstraktu. Aš tu- 
riu vykdyti pareigą dėl jos pačios, ir tai, ką aš vykdau 
kaip pareigą, yra mano paties objektyvybė tikrąja pras- 
me: vykdydamas pareigą, aš esu pats sau ir laisvas. Šios 
pareigos reikšmės iškėlimas yra praktinės Kanto filoso- 
fijos nuopelnas ir didingumas. 

Kadangi veikimui reikia ypatingo turinio ir apibrėžto 
tikslo, o pareigos abstraktumas jų savyje dar neturi, tai 
kyla klausimas: kas yra pareiga? Ši apibrėžtis kol kas yra 
tik tokia: vykdyti teisingumą ir rūpintis gerove, tiek savo 
gerove, tiek gerove visuotine apibrėžtimi, kitų gerove 
(žr. $ 119). 

Papildymas. Tai tas pats klausimas, kuris buvo už- 
duotas Jėzui, norint sužinoti, ką reikia daryti, kad pel- 
nytum amžiną gyvenimą, nes gėrio visuotinybė, abst- 
raktumas kaip abstraktumas yra neįgyvendinamas, tam 
jis turi dar gauti ypatingybės apibrėžtį. 

Bet šios apibrėžtys dar nėra pačios pareigos apibrėžtys, 
tačiau abi yra sąlygiškos ir ribotos, būtent dėl to skatina 
perėjimą į aukščiausią besąlygiškumo, pareigos sferą. Pati 
pareiga, kiek ji yra tai, kas moralinėje sąmonėje esmin- 
ga arba visuotina, kokia ji yra kaip savyje santykiuojan- 
ti tik su pačia savimi, tebėra tik abstraktus visuotinu- 
mas; jos apibrėžtis yra turinio neturintis identitetas, arba 
abstraktus pozytivumas, neapibrėžtis. 

Kad ir kaip svarbu būtų gryną besąlygišką valios 

saviapibrėžtį iškelti kaip pareigos šaknį — valios pažini- 
mas įgyja savo tvirtą pagrindą ir išeities tašką dėl kan- 
tiškosios filosofijos minties apie begalinę valios autono- 
miją (žr. $ 133) - visgi grynai moralinio požiūrio, 
nepereinančio į dorovės sąvoką, laikymasis sumenkina 
šį laimėjimą iki tuščio formalizmo, o mokslą apie moralę 
—iki gražbylystės apie pareigą dėl pareigos. Šiuo požiūriu 
neįmanoma jokia imanentinė pareigų teorija; nors gali- 
ma iš išorės paimti medžiagą ir taip prieiti išvadą apie 
ypatingas pareigas, bet iš anos pareigos apibrėžties - kaip 
prieštaravimo nebuvimo, formalaus sutarimo su savimi, - kuri 
yra ne kas kita kaip abstrakčios neapibrėžties nustatymas, 
negalima pereiti į ypatingų pareigų apibrėžtį, net jei į šį 
ypatingą turinį žiūrima veikimo aspektu, šis principas 
neturi kriterijaus, ar jis yra pareiga, ar ne. 

Atvirkščiai, šitaip galima pateisinti kiekvieną netei- 
sinį ir nemoralų elgesio būdą. - Nors kita kantiškoji for- 
ma - galimybė poelgį įsivaizduoti kaip visuotinę maksi- 
mą - ir leidžia konkrečiau suvokti padėtį, bet sau neturi 
jokio kito principo, išskyrus prieštaravimo nebuvimą ir 
formalų identiškumą. Tvirtinimas, kad nėra nuosavybės, 
sau tiek pat mažai prieštaringas, kaip ir tas, kad ši ar 
kita atskira tauta, ši ar kita šeima ir t. t. neegzistuojanti, 
arba kad apskritai žmonės negyvena. Jeigu akivaizdžiai 
nustatyta ir suponuota, kad nuosavybė ir žmogaus gy- 
vybė turi egzistuoti ir turi būti gerbiami, tada vagystė 
ar žmogžudystė bus prieštaravimas; prieštaravimas gali 
būti tik kieno nors atžvilgiu, tai yra turinio, kuris kaip 
tvirtas principas iš anksto sudaro pagrindą, atžvilgiu. 
Tik tokio principo atžvilgiu poelgis arba atitinka jį, ar- 

ba jam prieštarauja. O pareigos, kurią siekiama atlikti 
ne dėl turinio, formalus identiškumas yra būtent tai, kad 
pašalinamas visoks turinys ir apibrėžtis. 

Kitas neišsenkančio privalėjimo antinomijas ir formas, 
kuriose tėra grynai moralinė santykio pozicija, nesuge- 
bėdama jų išspręsti ir peržengti privalėjimo, aš išplėto- 
jau „Dvasios fenomenologijoje“. 

Papildymas. Net jei mes anksčiau įvertinome kantiš- 
kosios filosofijos požiūrį kaip iškilų, kiek jis nustato pa- 
reigos atitikimą protui, tai čia visgi reikia parodyti jo 
trūkumą, kad šiam požiūriui trūksta visokio išskaidy- 
mo. Mat teiginys: „Pamąstyk, ar tavo maksima galėtų 
būti iškelta kaip visuotinis principas“, būtų labai geras, 
jeigu mes jau turėtume konkrečius principus dėl to, ką 
reikia daryti. Kadangi mes iš principo reikalaujame bū- 
tent to, kad jis galėtų būti ir visuotinės įstatymų leidy- 
bos apibrėžtis, tai šioji jau suponuoja turinį, ir jeigu jis 
būtų, tai jį taikyti turėtų būti lengva. Bet čia dar nėra 
paties principo, ir kriterijus, kad neturį būti prieštara- 
vimo, nieko neduoda, nes ten, kur nieko nėra, negali 
būti ir prieštaravimo. 


136 


Dėl abstraktaus gėrio pobūdžio kitas idėjos momentas, 
ypatingybė apskritai, patenka į subjektyvumą, kuris sa- 
vo reflektuotoje savyje visuotinybėje yra absoliutus 

tikrumas savimi savyje, yra tai, kas teigia ypatingybę, 
kas apibrėžia ir sprendžia, — tai sąžinė. 

Papildymas. Galima labai pakiliai kalbėti apie parei- 
gą, ir šios kalbos išaukština žmogų, priverčia plakti jo 
širdį, bet jeigu tai neveda prie kokios nors apibrėžties, 
tai galų gale jos darosi nuobodžios; dvasia reikalauja 
ypatingybės, į kurią ji turi teisę. Tuo tarpu sąžinė yra ta 
slapčiausia vidinė vienatvė su savimi, kurioje dingsta 
visoks išoriškumas ir visoks apribojimas, tai visiškas už- 
sisklendimas savyje. Žmogus kaip sąžinė daugiau ne- 
besupančiotas ypatingybės tikslų, ir kartu jo sąžinė yra 
didus požiūris, požiūris moderniojo pasaulio, kuris pir- 
mą kartą pasiekė šią sąmonę, šį nugrimzdimą į save. 
Ankstesni jausmingesni laikai prieš save turėjo tam tik- 
rą išoriškumą ir duotybę, ar tai būtų buvusi religija, ar 
teisė, bet sąžinė pažįsta save kaip mąstymas, ir tai, kad 
šis mano mąstymas yra vienintelis man privalomas da- 
lykas. 

Tikroji sąžinė yra nuostata norėti to, kas savyje ir sau yra 
gera; todėl ji remiasi tvirtais principais, o tokie būtent 
jai yra objektyvios sau apibrėžtys ir pareigos. Atskirta 
nuo šito, nuo savo turinio ir tiesos, ji yra tik formali va- 
lios, kuri kaip šioji neturi jai būdingo turinio, pusė. Bet 
objektyvią šių principų ir pareigų sistemą bei subjekty- 

vaus žinojimo jungtį su ja suteikia tik dorovinis požiū- 
ris. Čia formaliu moralumo požiūriu sąžinė neturi šio 
objektyvaus turinio, ji yra sau begalinis formalus tikru- 
mas pačia savimi, kuris būtent todėl yra kartu ir šio sub- 
jekto tikrumas. 

Sąžinė yra absoliuti subjektyvios savimonės teisė, bū- 
tent žinoti savyje ir iš savęs pačios, kas yra teisė bei parei- 
ga, ir nepripažinti nieko, išskyrus tai, ką ji žino apie gėrį, 
kartu tvirtinimą, kad tai, ką ji šitaip Žino ir nori, iš tiesų 
yra teisė bei pareiga. Sąžinė kaip ši subjektyvaus Žinoji- 
mo ir to, kas yra savyje ir sau, vienybė yra šventenybė, į 
kurią kėsintis būtų šventvagystė. Bet ar konkretaus indivi- 
do sąžinė atitinka šią sąžinės idėją, ar tai, ką ji laiko geru ar 
skelbia esant gerą, ir iš tiesų yra gera, paaiškėja tik iš šio 
privalėjimo būti geru turinio. Tai, kas yra teisė ir pareiga, 
kaip valios apibrėžčių protingumas savyje ir sau, iš es- 
mės nėra nei ypatinga individo nuosavybė, nei egzistuoja 
pojūčio ar kokios nors kitos atskirybės, t. y. juslinio žino- 
jimo, forma, bet iš esmės — tai visuotinių, mąstomų api- 
brėžčių, t. y. įstatymų ir principų, torma. Todėl sąžinė yra 
pajungta šiam sprendiniui, teisinga ji ar ne, ir jos rėmima- 
sis tik Pačia savimi tiesiogiai prieštarauja tam, kuo ji nori 
būti, protingo, savyje ir sau reikšmingo visuotinio elge- 
sio būdo taisyklei. Todėl valstybė negali pripažinti sąži- 
nėsjai būdinga forma, t. y. kaip subjektyvaus žinojimo, kaip 
moksle nėra reikšminga subjektyvi nuomonė, patikinimas 
ir nuoroda į subjektyvią nuomonę. Bet tai, kas tikroje są- 
žinėje neišskirta, yra išskiriama, ir apibrėžiantis Žinoji- 
mo bei norėjimo subjektyvumas gali atsiskirti nuo tikro- 
jo turinio, teigti save sau ir jį sumenkinti iki formos bei 

regimybės. Todėl dviprasmybė sąžinės atžvilgiu yra ta, 
kad ji tariama esant minėtoji subjektyvaus žinojimo ir no- 
rėjimo vienybė su tikruoju gėriu, taigi teigiama ir laiko- 
ma šventenybe, ir kartu kaip vien subjektyvi savimonės 
refleksija visgi pretenduoja į teisę, kuri pačiai tapatybei 
priklauso tik jos savyje ir sau reikšmingo protingo turi- 
nio dėka. Moralinis požiūris, kiek jis šiame veikale ski- 
riamas nuo dorovinio, apima tik formaliąją sąžinę, o tik- 
roji sąžinė čia paminėta tik dėl to, kad būtų parodytas jos 
skirtingumas ir panaikintas galimas nesusipratimas, tar- 
si čia, kur nagrinėjama tik formalioji sąžinė, kalbama apie 
tikrąją sąžinę, esančią tik dorovinėje nuostatoje, kuri bus 
aptarta vėliau. O religinė sąžinė apskritai nepriklauso šiai 
sferai. 

Papildymas. Jeigu mes kalbame apie sąžinę, tai leng- 
vai galima pagalvoti, kad ji jau dėl savo formos, kuri 
yra abstrakti vidujybė, jau esanti tai, kas savyje ir sau 
teisinga. Bet sąžinė, kaip tai, kas teisinga, yra ši pačios 
savęs apibrėžtis norėti to, kas savyje ir sau yra gėris bei 
pareiga. Bet čia mes dar turime reikalą su abstrakčiu 
gėriu, ir sąžinė dar neturi šio objektyvaus turinio, yra 
dar tik begalinis tikrumas dėl pačios savęs. 

Šis subjektyvumas kaip abstrakti saviapibrėžtis ir gry- 
nasis tikrumas dėl pačios savęs, išsklaido taip pat viso- 

kią teisės, pareigos ir esaties savyje apibrėžtį, kiek ji yra 
sprendžiamoji galia, tik iš savęs pačios apibrėžianti, kas 
kuriame nors turinyje yra gera, ir kartu galia, kurios dė- 
ka yra realus iš pradžių vien įsivaizduojamas ir priva- 
lantis būti gėris. 

Savimonė, kuri apskritai priėjo iki šios absoliučios 
refleksijos savyje, pažįsta joje save kaip tokią, kurios ne- 
gali ir neturi veikti jokia esama ir duota apibrėžtis. Kaip 
visuotinesnė forma istorijoje (pas Sokratą, stoikus ir t. t.) 
kryptis į vidų, savyje ieškoti ir iš savęs Žinoti bei api- 
brėžti, kas yra teisinga ir gera, pasireiškia epochose, kai 
tai, kas realybėje ir papročiuose laikoma teise bei gėriu, 
negali patenkinti geriausiųjų Žmonių valių; jei esamas 
laisvės pasaulis tapo neištikimas šiai valiai, ji daugiau 
neberanda savęs galiojančiose pareigose ir priversta ban- 
dyti tikrovėje prarastą harmoniją įgauti tik idealioje vi- 
dujybėje. Savimonei šitaip suvokus ir įgijus savo for- 
maliąją teisę, svarbu, koks yra tas turinys, kurį ji sau 
suteikia. 

Papildymas. Jei įdėmiau pažvelgsime į tą išsklaidy- 
mą ir pamatysime, kad į šią paprastą sąvoką turi sueiti, 
o po to vėl iš jos kilti visos apibrėžtys, todėl šį procesą 
pirmiausia sudaro tai, kad visa, ką mes pripažįstame 
kaip teisę arba kaip pareigą, mintis gali parodyti kaip 
tai, kas niekinga, ribota ir visai neabsoliutu. Tuo tarpu 
subjektyvumas, kaip jis išsklaido savyje visokį turinį, 
gali vėlgi išplėtoti jį iš savęs. Viskas, kas atsiranda do- 
rovės srityje, sukuriama šios dvasios veiklos. Kita ver- 
tus, šio požiūrio trūkumas, kad jis yra visiškai abstrak- 
tus. Jeigu aš suvokiu savo laisvę kaip substanciją manyje, 

tai esu pasyvus ir neveikiu. O jeigu pradedu veikti, ieš- 
kau principų, tai imuosi apibrėžčių, ir tada kyla reika- 
lavimas, kad jos išplauktų iš laisvos valios sąvokos. 
Todėl jeigu teisinga teisę ir pareigą išsklaidyti subjek- 
tyvume, tai, kita vertus, neteisinga, jeigu šis abstraktus 
pagrindas vėl neišsirutulioja. Tik tais laikais, kai tikro- 
vė atrodo tuščia, bedvasė ir principų neturinti egzisten- 
cija, individui galėjo būti leista bėgti nuo tikrovės į vi- 
dinį dvasinį gyvenimą. Sokratas iškilo Atėnų 
demokratijos išsigimimo laikais: jis išsklaidė esatišku- 
mą ir užsisklendė savyje, kad ten ieškotų teisingumo ir 
gėrio. Ir mūsų laikais dažniau ar rečiau pasitaiko, kad 
nebegerbiama tai, kas egzistuoja, ir kad žmogus nori 
tai, kas reikšminga, turėti kaip savo valią, kaip tai, ką jis 
pripažįsta. 


§ 

Visų pripažintų apibrėžčių tuštybėje ir grynoje valios 
vidujybėje savimonė yra galimybė tiek paversti princi- 
pu visuotinybę savyje ir sau, tiek ir savivalę, savo ypatingy- 
bę kaip principą iškelti virš visuotinybės ir ją realizuoti 
veikimu, - galimybė būti bloga. 

Sąžinė kaip formalus subjektyvumas tiesiog yra nuo- 
latinė parengtis virsti blogiu; bendra tiek moralumo, tiek 
blogio šaknis yra sau esantis, sau žinantis ir sprendžian- 
tis tikrumas savimi pačiu. 

Blogio šaltinis apskritai glūdi misterijoje, t. y. laisvės 
spekuliatyvume, jos būtinybėje išeiti iš valios gamtišku- 
mo ir būti jos atžvilgiu vidine. Šis valios gamtiškumas, 
kaip prieštaravimas sau pačiam ir nesuderinamumas 
su savimi, anoje priešingybėje pasiekia egzistenciją, ir 
ši valios ypatingybė toliau apibrėžia save kaip blogį. Mat 
ypatingybė visada yra tik kaip dvejopumas, čia ji - va- 
lios gamtiškumo ir vidujiškumo priešybė; vidujiškumas 
šioje valios priešybėje yra tik reliatyvi ir formali būtis 
sau, kuri savo turinį tegali gauti iš prigimtinės valios, 
troškimų, instinkto, polinkio ir t. t. apibrėžčių. Teigia- 
ma, kad šie troškimai, instinktai ir t. t. gali būti geri arba 
blogi. Kadangi valia juos šioje atsitiktinumo, kuris jiems 
būdingas kaip įgimtiems ir kartu turintiems formą, api- 
brėžtyje pačią ypatingybę padaro savo turinio apibrėž- 
timi, todėl ji yra priešinga visuotinybei kaip vidiniam ob- 
jektyvumui, gėriui, kuris kartu su valios savyje refleksija 
ir pažįstančiąja sąmone iškyla kaip kitas kraštutinumas 
betarpiškos objektyvybės, tikro natūralumo atžvilgiu, 
todėl šis valios vidujiškumas yra blogas. Taigi žmogus 
kartu blogas tiek savyje arba iš prigimties, tiek dėl savo 
refleksijos savyje, todėl nei prigimtis kaip tokia, t. y. jeigu 
ji nebūtų savo ypatingą turinį tebeturinčios valios na- 
tūralumas, nei į save nukreipta refleksija, pažinimas ap- 
skritai, jeigu jis nebūtų tokioje priešybėje, nebūtų sau 
blogis. — Su šia blogio būtinumo puse taip pat absoliučiai 
susiję ir tai, kad šis blogis apibrėžtas kaip tai, ko būtinai 
neturi būti, t. y. kad jis turi būti panaikintas; tai nereiš- 
kia, kad pirmasis dvejopumo požiūris apskritai neturė- 
tų pasireikšti, — jis veikiau atskiria neprotingą gyvūną 

nuo žmogaus, bet prie jo nereikia sustoti ir nereikia lai- 
kyti ypatingybės esminiu dalyku, priešingu visuotiny- 
bei, kad šis požiūris turi būti įveiktas kaip niekinis. Be 
to, šioje blogio būtinybėje subjektyvumas kaip šios reflek- 
sijos begalybė turi šią priešybę prieš save ir yra joje; jei- 
gu subjektyvumas joje sustoja, t. y., jeigu jis blogis, tai 
jis kartu yra sau, laiko save atskirybe ir pats yra ši savi- 
valė. Todėl atskiras subjektas kaip toks visiškai kaltas del 
savo blogio. 

Papildymas. Abstraktus tikrumas, pats save laikantis 
viso ko pagrindu, turi savyje galimybę norėti sąvokos 
visuotinybės, taip pat ir galimybę paversti savo princi- 
pu ypatingą turinį bei jį realizuoti. Taigi blogiui, kuris 
yra šis ypatingasis turinys, visada būdinga tikrumo sa- 
vimi pačiu abstrakcija, ir tik žmogus — kadangi jis gali 
būti ir blogas — yra geras. Gėris ir blogis yra neatskiria- 
mi, ir jų neatskiriamumas išplaukia iš to, kad sąvoka 
tampa sau objektiška ir kaip objektas tiesiogiai turi skir- 
tumo apibrėžtį. Bloga valia nori to, kas priešinga valios 
visuotinybei, o gera valia elgiasi pagal savo tikrąją są- 
voką. Sunkumas, susijęs su klausimu, kaip valia gali būti 
ir bloga, paprastai kyla dėl to, kad valia mąstoma tik 
pozityviame santykyje su pačia savimi, ir įsivaizduoja- 
ma kaip apibrėžtumas, kuris egzistuoja dėl jos, kaip gė- 
ris. Bet tolesnė klausimo apie blogio kilmę prasmė būtų 
tokia: kaip į pozityvumą gali patekti negatyvumas? Jei- 
gu tariama, kad kurdamas pasaulį Dievas buvo abso- 
liučiai pozityvus, todėl kad ir ką bedarytum, šiame po- 
zityvume negalima pažinti negatyvumo;juk jei tarsime, 
kad Dievas tai leidžia, tai toks pasyvus santykis yra ne- 

patenkinamas ir nieko nesakantis. Mitologiškai religi- 
nėje vaizduotėje blogio prigimtis nesuvokiama, t. y. vie- 
na nepažįstama kitame, bet yra tik vaizdinys apie jo nuo- 
seklumą ir koegzistenciją, taigi negatyvumas ateina į 
pozityvumą iš išorės. Bet mintis, kuri reikalauja prie- 
žasties ir būtinumo ir nori suvokti negatyvumą kaip įsi- 
šaknijusį pozityvume, negali tuo pasitenkinti. Sprendi- 
mas, kaip sąvoka tai pasiekia, glūdi jau pačioje sąvokoje, 
nes sąvoka, arba, kalbant konkrečiau, idėja iš esmės tu- 
ri savyje tai, kad ji išskiria save ir taria esant negatyvią. 
Jeigu pasiliekama prie pozityvumo, t. y. prie grynojo 
gėrio, kuris turįs būti geras nuo pat savo ištakų, tai šitai 
yra tuščia apibrėžtis tokio sampročio, kuris laikosi to- 
kio abstraktumo bei vienpusiškumo, ir tokiu savo klau- 
simu jį visai supainioja. Tuo tarpu iš sąvokos pozicijos 
pozityvumas suvokiamas kaip veikla ir savęs atskyri- 
mas nuo pačios savęs. Taigi blogio kaip ir gėrio šaltinis 
yra valia, ir valia savo sąvokoje yra tiek pat gera, kiek ir 
bloga. Prigimtinė valia yra savyje prieštaravimas, ku- 
rio esmė ta, kad ji save atskiria nuo savęs pačios, yra 
sau ir yra vidinė. Jeigu sakysime, kad blogio tikslesnė 
apibrėžtis yra tai, jog žmogus blogas, nes jis yra prigim- 
tinė valia, tai šitai prieštaraus įprastam vaizdiniui, ku- 
ris būtent prigimtinę valią mąsto kaip nekaltą ir gerą. 
Bet prigimtinė valia priešinga laisvės turiniui, ir vaikas, 
neišsilavinęs žmogus, turintys šią valią, pakaltinami ma- 
žiau. Kalbant apie žmogų, galvoje turimas ne vaikas, o 
savarankiškas žmogus; kalbant apie gėrį, turimas gal- 
voje jo Žinojimas. Tiesa, prigimtis savyje yra bešališka, 
nei gera, nei bloga, bet prigimtyje, susijusioje su valia 

kaip laisve ir jos pažinimu, glūdi nelaisvumo apibrėž- 
tis, todėl ji yra bloga. Jei žmogus nori gamtiškumo, tai 
jau yra ne vien gamtiškumas, o negatyvumas gėrio kaip 
valios sąvokos atžvilgiu. - Jeigu būtų norima sakyti, kad 
blogis glūdi sąvokoje ir yra būtinas, tai žmogus yra ne- 
kaltas, jei jį pasirenka, todėl reikia paprieštarauti, kad 
žmogaus sprendimas yra jo paties veiksmas, jo laisvės 
ir jo kaltės veiksmas. Religiniame mite sakoma, kad 
žmogus panašus į Dievą, nes pažįstąs gėrį ir blogį, ir 
panašumo į Dievą iš tikrųjų esama, nes būtinumas čia 
nėra prigimtinis būtinumas, o sprendimas yra šio gėrio 
ir blogio dvejopumo panaikinimas. Kadangi man prieš- 
priešiais yra ir gėris, ir blogis, aš galiu rinktis iš jų abie- 
jų, galiu pasiryžti jiems abiem, tiek vieną, tiek kitą pri- 
imti į savo subjektyvumą. Vadinasi, blogio prigimtis yra 
tokia, kad Žmogus gali jo norėti, bet nebūtinai turi no- 
rėti. 


5 

Kadangi savimonė sugeba atskleisti pozityvią savo tiks- 
lo pusę ($ 135), kurią tikslas būtinai turi, nes įeina į kon- 
kretaus tikro veikimo sumanymą, tai ji, remdamasi ja kaip 
pareiga ir puikiu ketinimu, sugeba šio poelgio, kurio ne- 
gatyvus esminis turinys yra jame kaip reflektuotame sa- 
vyje, o kartu suvokiančiame valios visuotinumą, paly- 
ginti su šiuo visuotinumu, sugeba tvirtinti kitiems ir sau, 

kad šis poelgis geras; jeigu kitiems, tai šitai yra veidmai- 
nystė, jeigu sau, tai šitai yra dar aukštesnė subjektyvumo, 
teigiančio save kaip absoliutumą, viršūnė. 

Ši paskutinė painiausia blogio forma, dėl kurios blo- 
gis virsta gėriu, o gėris — blogiu, ir sąmonė, pažįstanti 
save kaip šią jėgą ir todėl kaip absoliučią, moraliniu po- 
žiūriu yra aukščiausia subjektyvumo viršūnė, forma, ku- 
rią blogis pasiekė mūsų laikais ir būtent filosofijos, t. y. 
minties paviršutiniškumo dėka; prasmingą sąvoką ji iš- 
kreipė į šį pavidalą ir savinasi filosofijos vardą taip, kaip 
ji leidžia sau blogį vadinti gėriu. Šioje pastaboje aš no- 
riu trumpai išvardyti pagrindines plačiai paplitusias šio 
subjektyvumo formas. Kai 

a) dėl veidmainystės, tai joje glūdi tokie momentai: 
a) tikros visuotinybės žinojimas, nesvarbu ar tai būtų 
tik teisės ir pareigos jausmo forma, ar jų tolesnio Žinoji- 
mo ir pažinimo forma; b) šiai visuotinybei prieštarau- 
jančios ypatingybės norėjimas, ir būtent g) kaip abiejų 
momentų palyginamasis pažinimas, kad pačiai norinčiai 
sąmonei jos ypatingas norėjimas apibrėžtas kaip blogis. 
Šios apibrėžtys išreiškia veikimą su netyra sąžine, bet dar 
ne veidmainiavimą. Vienu metu labai svarbus buvo 
klausimas, ar poelgis yra blogas tik tuo atveju, jeigu jis at- 
liekamas su nešvaria sąžine, t. y. gerai suvokiant ką tik mi- 
nėtus momentus. Pascalis (Les Provinc., 4e lettre) daro 
labai gerą išvadą iš teigiamo atsakymo į klausimą: Ils 
seront tous damnės ces demipėcheurs, gui ont guelgue 
amour pour la vertu. Mais pour ces francspėcheurs, 
pėcheurs endurcis, pėcheurs sans mėlange, pleins et 
achevés, l'enfer ne les tient pas: ils ont trompé le diable 

ą force de s'y abandonner*". — Subjektyvios savimonės 
teisės, to, kad ji žinant poelgį ta apibrėžtimi, kuria jis 
savyje ir sau yra geras ar blogas, nereikia mąstyti koli- 
zijoje su absoliučia šios apibrėžties objektyvumo teise, kad 
abu įsivaizduojami kaip atskiriami, abejingi ir atsitiktiniai 
vienas kito atžvilgiu; šiuo santykiu ypač buvo remia- 
masi iš dalies ir ankstesniuose klausimuose apie veiks- 
mingą malonę. Iš formaliosios pusės blogis yra tai, kas 
individui savybingiausia, nes būtent jis ir yra jo vien 
sau pačiam teigiantis subjektyvumas ir kartu tik jo kal- 
tė (žr. 5 139 ir ankst. § past.), o iš objektyviosios pusės 
žmogus pagal savo sąvoką yra dvasia, protingumas ap- 
skritai ir vien savyje turi save pažįstančios visuotiny- 
bės apibrėžtų. Todėl atskirti gėrio pusę ir kartu jo blogo 
poelgio apibrėžtį atskirti nuo jo ir neinkriminuoti jam 
jo kaip blogo, reiškia vertinti jį ne pagal jo sąvokos gar- 


* Paskalis ten pat pateikia ir ant kryžiaus prikalto Kristaus maldą už 
savo priešus: Tėve, atleisk jiems, nes jie nežino, ką daro; nereikalingas 
prašymas, jeigu ta aplinkybė, kad jie nežinojo, ką darė, jų poelgiui 
būtų suteikusi savybę nebūti blogam, taigi jiems nereikėtų atleidimo. 
Taip pat jis pateikia Aristotelio pažiūrą (Nikom. Etika, M, 2); Aristote- 
lis skiria, ar besielgiantysis buvo ov% aô0s , ar ayvon; pirmuoju 
nežinojimo atveju jis veikia nesavanoriškai (šis nežinojimas priklauso 
išorinėms aplinkybėms) (žr. aukščiau § 117) ir poelgio jam priskirti ne- 
galima. Bet kitu atveju Aristotelis sako: „Kiekvienas blogas žmogus 
nežino, ką reikia ir ko nereikia daryti, ir būtent šis trūkumas (apao- 
tia) yra tai, kas žmones daro neteisingus ir apskritai blogus. Pasirin- 
kimo tarp gėrio ir blogio nesupratimas nepadaro poelgio nesavano- 
riško (kuris negali būti inkriminuotas), o daro jį tik blogą“. Aristotelis, 
žinoma, giliau suvokė pažinimo ir norėjimo ryšį, negu paplitusi lėkš- 
ta filosofija, kuri moko, kad nežinojimas, siela ir susižavėjimas esą tikrie- 
ji dorovinio poelgio principai. 

bę. Tai, kiek apibrėžtai arba kiek aiškiai ar neaiškiai šių 
momentų sąmonė jų atskirume buvo išplėtota iki pažini- 
mo ir kiek blogas poelgis buvo įvykdytas su daugiau ar 
mažiau formalia nešvaria sąžine, palyginti yra mažiau 
reikšminga, labiau empiriškumą liečianti pusė. 

b) Bet elgtis blogai ir su bloga sąžine dar nėra veid- 
mainystė, veidmainystėje dar turi būti formali netiesos 
apibrėžtis, pastangos tvirtinti, pirmiausia kitiems, kad 
blogis yra gėris, ir apskritai išoriškai rodytis geram, sąži- 
ningam, romiam ir pan., taigi šitai yra tik apgaulingas 
triukas kitiems. Bet blogas žmogus kituose savo geruose 
darbuose arba pamaldume, apskritai gerose priežastyse, 
gali sau pačiam rasti blogio pateisinimą, šitaip pavers- 
damas sau blogį gėriu. Ši galimybė glūdi subjektyvu- 
me, kuri kaip abstraktus negatyvumas laiko visas api- 
brėžtis pajungtomis sau ir iš jo kylančiomis. 

c) Šiam iškraipymui reikia pirmiausia priskirti tą for- 
mą, kuri žinoma kaip probabilizmas. Jo principas yra tas, 
kad poelgis, kuriam sąmonė gali rasti nors kokią gerą 
priežastį, nors tai būtų tik kokio nors teologo autoritetas, 
net jei kiti teologai su šiuo sprendimu visiškai nesutin- 
ka, yra leistinas ir kad sąžinė dėl jo gali būti rami. Net 
tokiame vaizdinyje dar esama šios teisingos sąmonės, 
kad tokia priežastis ir autoritetas suteikią tik tikimybę, 
nors to ir užtenka sąžinės ramybei; reikia sutikti su tuo, 
kad gera priežastis gali būti tik tokia, kad šalia jos gali 
būti kitos, bent jau tiek pat geros priežastys. Dar reikia 
pripažinti, kad probabilizme yra objektyvumo pėdsa- 
kų, nes turinti būti poelgio priežastis. Kadangi sprendi- 
mas apie gerą ir blogą poelgį remiasi daugybe gerų 

priežasčių, — čia būtų ir minėtieji autoritetai, - o tų prie- 
žasčių, beje, prieštaraujančių viena kitai, yra tiek daug, 
kad iš to išplaukia ir tai, jog ne dalyko objektyvumas, 
bet subjektyvumas yra tai, kas turi spręsti, - dėl to nuo- 
žiūra ir savivalė yra lemiamas dalykas sprendžiant apie 
gėrį ir blogį, o dorovės, kaip ir religingumo pagrindai, 
pakertami. Bet čia dar neišsakyta kaip principas, kad 
sprendžia sava subjektyvybė, veikiau, kaip buvo nuro- 
dyta, svarbiausia paskelbiama priežastis; kartu proba- 
bilizmas dar yra veidmainystės forma. 

d) Kita, aukštesnė pakopa yra ta, kad gera valia turi 
pasireikšti tuo, kad ji nori gėrio; šio abstraktaus gėrio gei- 
dimo turi pakakti, jis net turi būti vienintelis reikalavi- 
mas, kad poelgis būtų geras. Kadangi poelgis kaip ypa- 
tingas geidimas turi turinį, o abstraktus gėris nieko 
neapibrėžia, tai ypatingam subjektyvumui leista jį api- 
brėžti ir įvykdyti. Kaip probabilizme dėl kiekvieno, ku- 
ris pats nėra mokytas Revėrėnd Pėre, tam tikro turinio 
pajungimo visuotinei gėrio apibrėžčiai priemonė yra te- 
ologo autoritetas, taip čia kiekvienam subjektui tiesio- 
giai suteikta garbė abstraktų gėrį pripildyti turinio ar- 
ba, o tai yra tas pats, pajungti turinį visuotinybei. Šis 
turinys poelgyje kaip konkretus apskritai yra tik viena 
pusė, o pusių jis turi daugybę, kai kurios jų jam galėtų 
suteikti net nusikalstamo ir blogio predikatą. Ta mano 
subjektyvi gėrio apibrėžtis, kuri yra mano žinomame 
gerame poelgyje, yra geras ketinimas ($ 111). Taigi išky- 
la apibrėžčių priešybė, pagal vieną jų - poelgis geras, o 
pagal kitą — nusikalstamas. Kartu iš tikrųjų atliekant 
poelgį tarsi iškyla ir klausimas, ar ketinimas iš tiesų buvo 

geras. Bet kad gėris yra tikrasis ketinimas, tai ne tik ap- 
skritai galima, bet visada turi būti galima tuo požiūriu, 
kad abstraktus gėris yra subjekto apibrėžties pagrindas. 
Tai, ką geras ketinimas pažeidžia tokiu poelgiu, kuris 
kitais atvejais apibrėžiamas kaip nusikalstamas ir blo- 
gas, žinoma, taip pat yra gėris, ir, atrodo, svarbu tik tai, 
kuris iš šių atvejų esmingiausias. Bet šis objektyvus klau- 
simas čia netinka, arba tiksliau objektyvumas čia yra 
tik pačios sąmonės subjektyvumo sprendimas. Be to, es- 
minis ir geras reiškia tą patį; pirmasis yra tokia pati abst- 
rakcija kaip ir antrasis; gera yra tai, kas esminga valios 
atžvilgiu, ir esmingumas šiuo atžvilgiu turi būti būtent 
tai, kad poelgis apibrėžtas man kaip geras. Bet kiekvie- 
no turinio pajungimas gėriui kyla sau tiesiogiai iš to, 
kad šis abstraktus gėris, neturėdamas jokio turinio, vi- 
siškai redukuojamas tik į tai, jog apskritai reikštų ką nors 
pozityvaus, — ką nors, kas tam tikru požiūriu ir savo 
betarpiška apibrėžtimi gali būti laikomas esminiu tiks- 
lu; pvz., daryti gera vargšams, rūpintis savimi, savo gy- 
venimu, savo šeima ir t. t. Be to, kaip gėris yra abstrak- 
tumas, taip ir blogybė yra neturiningumas, kuris savo 
apibrėžtį gauna iš mano subjektyvumo; iš šios pusės iš- 
plaukia ir moralinis tikslas nekęsti bei naikinti tai, kas 
neapibrėžtai bloga. - Vagystė, bailumas, žmogžudystė 
ir t. t., kaip poelgiai, t. y. apskritai kaip įvykdyti subjek- 
tyvios valios, tiesiogiai turi būti tokios valios patenkini- 
mas, taigi pozityvumo apibrėžimas, ir norint poelgį pa- 
daryti gerą, pakanka pažinti šią pozityviąją pusę kaip 
mano ketinimą, ir ši pusė bus esminga mano poelgiui api- 
brėžti kaip iš esmės geram, nes aš ją pažįstu kaip savo 

ketinimo gėrį. Vagystė, norint padėti vargšams, pabė- 
gimas iš mūšio lauko vardan pareigos rūpintis savo gy- 
vybe, savo šeima (tikriausiai dar, be to, neturtinga), 
žmogžudystė iš neapykantos ir keršto, tai yra, kad būtų 
patenkintas savo teisumo, teisės apskritai jausmas, ir ki- 
to blogumo jausmas, jo neteisingumo mano ar kitų at- 
žvilgiu, pasaulio ar liaudies apskritai atžvilgiu, paten- 
kintas naikinant šį blogą žmogų, kuriame glūdi pats 
blogumas, — ir šitaip bus bent šiek tiek prisidėta prie 
blogio naikinimo, — šitaip dėl pozityvios jo turinio pu- 
sės paversta geru ketinimu, taigi ir geru poelgiu. Pa- 
kanka paties menkiausio sampročio darinio, kad, kaip pa- 
darė tie mokyti teologai, kiekvienam poelgiui būtų 
surandama pozityvi pusė ir kartu rimta priežastis bei 
geras ketinimas. — Taigi buvo teigiama, kad, tiesą sa- 
kant, blogų žmonių apskritai nėra, nes niekas nenori da- 
ryti blogio dėl blogio, t. y. nenori gryno negatyvumo, bet 
visada nori ko nors pozityvaus, t. y. šiuo požiūriu, - gė- 
rio. Šiame abstrakčiame gėryje išnyksta skirtumas tarp 
gėrio ir blogio ir visos tikrosios pareigos; todėl norėti tik 
gėrio ir ką nors darant turėti gerą ketinimą yra veikiau 
blogis, nes gėrio tokiu atveju norima tik šioje abstrakci- 
joje, ir todėl jo apibrėžtis paliekama subjekto savivalei. 
Čia priklauso ir liūdnai pagarsėjęs teiginys: tikslas pa- 
teisina priemones. — Iš pradžių pats savaime šis pasaky- 
mas yra trivialus ir nieko nesakantis. Galima taip pat 
neapibrėžtai paprieštarauti, kad teisingas tikslas grei- 
čiausiai pateisina priemones, o neteisingas jų nepateisi- 
na. Jeigu tikslas teisingas, tai teisingos ir priemonės — 
yra tautologinis teiginys ta prasme, kad priemonė yra 

būtent tai, kas yra ne sau, o kitam, ir jame, tiksle, turi 
savo apibrėžtį ir vertę, jeigu iš tiesų ji yra priemonė. Bet 
šis teiginys turi ne vien formalią prasmę, juo supranta- 
ma kai kas apibrėžtesnio, kad būtent dėl gero tikslo leis- 
tina, netgi privalu, kaip priemone pasinaudoti tuo, kas 
sau apskritai nėra priemonė, pažeisti tai, kas yra šventa 
sau, vadinasi, nusikaltimą paversti priemone geram tiks- 
lui pasiekti. Išsakant tokį teiginį, viena vertus, vaizduo- 
tėje iškyla neapibrėžta anksčiau minėtos pavienių teisi- 
nių ar dorovinių apibrėžčių pozityvumo dialektikos ar 
tokių taip pat neapibrėžtų visuotinių teiginių, kaip „ne- 
žudyk“ arba „rūpinkis savo gerove, savo šeimos gerove“, są- 
monė. Teismai, kareiviai ne tik turi teisę žudyti žmo- 
nes, bet šitai yra jų pareiga, tačiau yra tiksliai apibrėžta, 
kokio tipo žmonių atžvilgiu ir kokiomis aplinkybėmis 
tai leistina ir yra pareiga. Taip pat ir mano gerovė, ma- 
no šeimos gerovė turi būti pajungtos aukštesniems tiks- 
lams ir kartu pažemintos iki priemonių. O tai, kas api- 
būdinama kaip nusikaltimas, nėra tokia neapibrėžta 
palikta visuotinybė, kuriai dar reikia dialektikos, ji jau 
turi savo apibrėžtą objektyvų apribojimą. O tai, kas 
priešpriešinama tokiai apibrėžčiai tiksle, kuris tarsi tu- 
rėtų pakeisti nusikaltimo prigimtį, šventas tikslas, yra 
ne kas kita kaip subjektyvi nuomonė apie tai, kas gerai ir 
kas geriau. Čia vyksta tas pats, kas tuo atveju, kai norė- 
jimas sustoja ties abstrakčiu gėriu ir panaikinama kiek- 
viena savyje ir sau esanti bei reikšminga gėrio ir blogio, 
teisės ir neteisės apibrėžtis, ir ši apibrėžtis priskiriama 
individo jausmui, įsivaizdavimui bei nuožiūrai. — 

e) Galų gale subjektyvi nuomonė aiškiai paskelbiama 

teisės ir pareigos taisykle, kai įsitikinimas, ką nors laikan- 
tis teisingu, turi būti tai, kas apibrėžia poelgio dorovinę 
prigimtį. Gėris, kurio norima, dar neturi turinio; įsitiki- 
nimo principe glūdi tikslesnė nuoroda, kad poelgį gė- 
rio apibrėžčiai priskiria subjektas. Taigi visiškai dingsta 
net dorovinio objektyvumo regimybė. Šis mokymas tie- 
siogiai susijęs su ne kartą minėtu mokymu, save vadi- 
nančiu filosofija, kuris neigia, kad galima pažinti tiesą, o 
tai, kas teisinga, norinčioje dvasioje, jos protingumas, 
kiek ji save realizuoja, yra doroviniai priesakai. Kadan- 
gi toks filosofavimas tiesos pažinimą laiko tuščia pre- 
tenzija, tokio pažinimo, kuris esąs tik regimybė, sritį per- 
žengiančiu pasipūtimu, jis taip pat tiesiogiai veikimo 
principu turi padaryti regimybę ir dorovingumą per- 
kelti į paties individo pasaulėžiūrą ir jo ypatingą įsitikini- 
mą. Degradacija, į kurią dėl šito yra smukusi filosofija, 
žinoma, iš pradžių iškyla prieš pasaulį kaip visiškai in- 
diferentus įvykis, palietęs tik beprasmius mokyklinius 
tauškalus, bet šitas požiūris neišvengiamai įsišaknija į 
doroviškumo pažiūrą kaip į esminę filosofijos dalį, ir 
tik tada ji iš tikrųjų pamato, kas glūdi tose pažiūrose. — 
Dėl paplitusio požiūrio, kad dorovinę poelgio prigimtį 
apibrėžia vien subjektyvus įsitikinimas, atsitiko taip, kad 
mūsų laikais gerokai rečiau negu anksčiau kalbama apie 
veidmainystę; mat blogio kaip veidmainystės kvalifika- 
cijos pagrindas buvo vaizdinys, kad tam tikri poelgiai 
savyje ir sau yra prasižengimai, ydos ir nusikaltimai, kad 
tas, kuris juos vykdo, būtinai Žino, jog jie yra būtent to- 
kie, nes jis principus ir išorinius dievobaimingus bei są- 
žiningus poelgius žino ir pripažįsta būtent toje regimy- 

bėje, kurioje jis jais piktnaudžiauja. Arba blogio apskri- 
tai atžvilgiu buvo daroma prielaida, kad pareiga esą pa- 
žinti gėrį ir sugebėti atskirti jį nuo blogio. Ir jau visais 
atvejais buvo pripažįstamas absoliutus reikalavimas, 
kad žmogus nedarytų jokių nedorų ir nusikalstamų po- 
elgių ir kad jie turi būti jam inkriminuojami, nes jis yra 
žmogus, o ne gyvulys. Jeigu gera širdis, geras ketini- 
mas ir subjektyvus įsitikinimas skelbiami taip, kad po- 
elgiams suteikiama jų vertė, tai apskritai nebėra jokios 
veidmainystės, jokio blogio, nes reflektuodamas gerus 
ketinimus ir motyvus kiekvienas gali viską, ką jis daro, 
paversti kokiu nors gėriu, o dėl jo įsitikinimo momento 
poelgis tampa geru*. Taigi daugiau nebėra nusikaltimų 
ir ydų savyje ir sau, ir vieton anksčiau nurodyto atviro, 
šiurkštaus, netinkamo nusiženginėjimo atėjo visiška pa- 
teisinimo ketinimu ir įsitikinimu sąmonė. Mano ketini- 
mas savo poelgiu daryti gėrį ir mano įsitikinimas tuo, 
kad tai yra gėris, daro jį gerą. Kadangi kalbama apie po- 
elgio vertinimą ir jo teisimą, tai dėl šio principo jį reikia 
teisti tik turint galvoje besielgiančiojo ketinimą ir įsiti- 
kinimą, jo tikėjimą, bet ne ta prasme, kuria Kristus 


„Kad jis jaučiasi visiškai įsitikinęs, aš visai neabejoju. Tačiau daug 
žmonių dėl tokio pajausto įsitikinimo įvykdo didžiausias piktadarys- 
tes. Taigi, jeigu tokia priežastis visur galėtų būti pateisinimas, tai ne- 
bėra daugiau protingo sprendimo apie gerus ir blogus, garbingus ir niekin- 
gus sprendimus; tada suklydimas turi lygias teises su protu, arba protas 
tada apskritai nebeturi jokių teisių, jokio pripažinto autoriteto; jo bal- 
sas yra absurdiškas; tik tas, kuris neabejoja, yra tiesoje! Mane baimina 
pasekmės tokios tolerancijos, kuri būtų naudinga tik neprotingumui“ 
(Fr. H. Jacobi grafui Holmer. Eutin. 1800 m. rugpj. 5. Apie Gr. Stolber- 
go religijos pakeitimą (Brennus. Berlynas, 1802 m. rugpj.). 

reikalauja tikėjimo objektyvia tiesa, nes tam, kieno tikė- 
jimas silpnas, t. y. savo turiniu blogas įsitikinimas, bus 
paskelbtas ir prastas, t. y. šį blogą turinį atitinkantis 
nuosprendis, bet pagal tikėjimą ištikimybės įsitikinimui 
prasme: ar žmogus savo veiksmais tebėra ištikimas savo 
įsitikinimui, formaliai subjektyviai ištikimybei, kuri tik 
ir atitinka pareigą. Kadangi šis įsitikinimo principas yra 
kartu apibrėžtas kaip tam tikras subjektyvumas, jis perša 
ir mintį apie klaidos galimybę, taigi čia glūdi savyje ir 
sau esamo įstatymo prielaida. Bet įstatymas neveikia, vei- 
kia tik realus žmogus, ir vertinant žmogaus poelgius, 
laikantis tokio principo, svarbu gali būti tik tai, kiek jis 
tą įstatymą pavertė savo įsitikinimu. 

Jeigu pagal šį įstatymą reikia teisti, t. y. apskritai ver- 
tinti, ne poelgius, tai neaišku, kam toks įstatymas tar- 
nauja ir kamjis apskritai reikalingas. Toks įstatymas yra 
nužemintas iki išorinės raidės, faktiškai — iki tuščio žo- 
džio, nes tik mano įsitikinimo dėka jis tampa įstatymu, 
mane įpareigojančiu ir saistančiu. Tai, kad tokį įstaty- 
mą palaiko Dievo, valstybės autoritetas, taip pat auto- 
ritetas tūkstantmečių, per kuriuos jis buvo ryšys, jun- 
giantis žmones ir visą jų veiklą bei likimus, - autoritetas, 
apimantis begalę individų įsitikinimų, ir kad Aš jiems 
priešpriešinu savo atskiro įsitikinimo autoritetą, nes kaip 
mano subjektyvus įsitikinimas jo reikšmingumas yra tik 
autoritetas, tai šis iš pradžių atrodantis siaubingas pa- 
sipūtimas panaikinamas laikantis to principo, kuris sub- 
jektyvų įsitikinimą paverčia taisykle. - Jeigu dėl dar di- 
desnio nenuoseklumo, kurį teikia lėkšto mokslo ir 
prastos sofistikos nesunaikinamas protas ir sąžinė, pri- 


236 


TREČIAS SKYRIUS Gėris ir sąžinė 


pažįstama suklydimo galimybė, tai dėl to, kad nusikalti- 
mas ir blogis apskritai yra suklydimas, klaida redukuo- 
jama į minimumą. Mat klysti yra žmogiška, ir kasgi nėra 
klydęs dėl vieno ar kito, pavyzdžiui, ar aš vakar pie- 
tums valgiau kopūstų, ar daržovių, ir dėl begalės kitų 
nesvarbių ar svarbesnių dalykų? Tačiau skirtumas tarp 
to, kas svarbu, ir to, kas nesvarbu, atkrinta, jeigu viskas 
priklauso vien nuo subjektyvaus įsitikinimo ir tvirto jo 
laikymosi. O tas aukštesnis, iš paties dalyko prigimties 
išplaukiantis nenuoseklumas, pripažįstantis suklydimo 
galimybę, teigime, kad blogas įsitikinimas yra tik su- 
klydimas, faktiškai virsta tik kitu, nesąžiningumu, ne- 
nuoseklumu; vieną kartą tai turi būti įsitikinimas, ku- 
riuo remiasi doroviškumas ir aukščiausia Žmogaus 
vertė, ir jis paskelbiamas aukščiausiu ir šventu; o kitą 
kartą paaiškėja, kad kalbama vien apie suklydimą, o ma- 
no įsitikinimas tėra menkareikšmis ir atsitiktinis, — tie- 
są sakant, tam tikras išoriškumas, kas man vienaip ar ki- 
taip gali atsitikti. Iš tikrųjų mano įsitikinimas yra kai kas 
nepaprastai menka, jei aš negaliu pažinti nieko tikro; 
taigi nesvarbu, kaip aš mąstau, ir mąstyti man telieka 
aną tuščią gėrį: sampročio abstrakciją. Reikia, beje, pa- 
sakyti ir tai, kad iš šio įsitikinimu pagrįsto pateisinimo 
principo išplaukia išvada dėl kitų elgesio mano elgesio 
atžvilgiu, būtent, kai jie, remdamiesi savo tikėjimu bei 
įsitikinimu, mano veiksmus laiko nusikaltimu, jie čia vi- 
siškai teisūs; ši išvada, ne tik nepaliekanti man jokio pra- 
našumo, bet, atvirkščiai, laisvės ir garbės požiūriu ma- 
ne pažeminanti iki nelaisvės bei negarbės santykio, — 
būtent teisingume, kuris savyje yra ir Manasis, matyti 

tik svetimą subjektyvų įsitikinimą, kad vykdant teisin- 
gumą manimi disponuoja tik išorinės jėgos. 

f) Pagaliau aukščiausia forma, kurioje šis subjekty- 
vumas save visiškai suvokia ir pasireiškia, yra darinys, 
kuris pavadintas iš Platono pasiskolintu ironijos vardų; 
mat iš Platono paimtas tik vardas, kurį jis vartojo apibū- 
dinti Sokrato metodui. Jį Sokratas taikė asmeniniuose po- 
kalbiuose, nukreiptuose prieš nekultūringos ir sofisti- 
nės sąmonės pasipūtimą, gindamas tiesos ir teisingumo 
idėją, o ironiškai jis vertino tik tą sąmonę, o ne pačią 
idėją. Ironija yra tik pokalbio nuostata asmenų atžvilgiu; 
atmetus asmeninę pakraipą, esminis minties judėjimas 
yra dialektika, ir Platonui buvo tiek svetima dialektiką 
pačią savaime, o juo labiau ironiją, laikyti galutiniu da- 
lyku ir pačia idėja, kad jis, priešingai, minties, ar juo 
labiau subjektyvios nuomonės svyravimą pirmyn ir at- 
gal panardino ir užbaigė idėjos substancialume*. - Čia 


* Mano miręs kolega profesorius Solgeris, tiesa, perėmė pasakymą „iro- 
nija“, kurį ankstyvuoju savo rašytojiškos veiklos laikotarpiu įvedė po- 
nas Friedr. v. Schlegelis ir iškėlė jį iki save kaip aukščiausią dalyką 
žinančio subjektyvumo, bet jo tolimas nuo tokios apibrėžties geresnis 
supratimas ir jo filosofinis įžvalgumas čia sugavo bei daugiausia iš- 
saugojo tikrojo dialektiškumo pusę, spekuliatyviojo nagrinėjimo va- 
romąjį pulsą. Bet aš negaliu nei pasakyti, kad tai man visai aišku, nei 
sutikti su sąvokomis, kurias jis rutulioja savo paskutiniame turinin- 
game darbe, išsamioje pono Augusto Wilhelmo v. Schlegelio paskaitų apie 
dramos meną ir literatūrą kritikoje (Wiener Jahrb. Bd. VII, S. 90 ff). „Tik- 
roji ironija, — ten, p. 92, sako Solgeris, - remiasi požiūriu, kad žmogus, 
kol jis gyvena šiame nūdienos pasaulyje, savo paskirtį, ir aukščiausia 
žodžio prasme, gali įvykdyti tik šiame pasaulyje. Viskas, kuo mes ta- 
riamės peržengią baigtinius tikslus, yra vien pasipūtusi ir tuščia ironija. 
Ir tai, kas aukščiausia, mūsų veikimui egzistuoja tik ribota, baigtine 

dar aptartina save kaip galutinį dalyką suvokiančio sub- 
jektyvumo viršūnė, kuri gali būti tik tai, kad ji žino save 
kaip tą sprendimą apie tiesą, teisę ir pareigą, kuris anks- 
tesnėmis formomis jau yra savyje. Taigi jos esmė ta, kad 
nors ji žino dorovinį objektyvumą, bet nepasineria į jo 
rimtumą, pamiršdama save ir atsisakydama savęs, bei 
veikdama, remdamasi juo, bet santykyje su juo kartu 


forma“. Teisingai tai yra yra platoniškai, suprantant, labai teisingai 
pasakyta, priešingai ten pat anksčiau minėtam tuščiam (abstrakčios) 
begalybės siekimui. Kadangi tai, kas aukščiausia, pavyzdžiui, doro- 
vė, egzistuoja ribota baigtine forma, ir dorovė iš esmės yra kaip tikrovė 
ir poelgis, labai skiriasi nuo to, kad dorovė esanti baigtinis tikslas; baig- 
tinumo pavidalas, forma jokiu būdu neatima iš turinio, dorovės, jo 
substancialumo ir begalybės, kuriuos ji turi savyje. Toliau rašoma: „Ir 
būtent dėl to tai (tai, kas aukščiausia) mumyse yra tiek pat niekinga, kaip 
tai, kas menkiausia, ir būtinai žūva su mumis ir mūsų niekingu suprati- 
mu, nes savo tiesoje tai yra tik Dievuje, ir šiame žuvime tai suspindi 
kaip dieviškumas, kuriame mes nedalyvautumne, jeigu nebūtų betar- 
piškos šio dieviškumo dabarties, kuri atsiskleidžia būtent mūsų tikro- 
vės išnykime; bet nuotaika, kuriai tai tampa tiesiogiai aišku Žmogiš- 
kuose įvykiuose, yra tragiškoji ironija“. Savavališkas ironijos vardas 
nebūtų svarbus, bet kai kas neaiškaus yra dėl to, kad aukščiausia esą 
žūva kartu su mūsų niekingumu ir kad tik išnykstant mūsų tikrovei 
pasirodantis dieviškumas, kaip sakoma ten pat, p. 91.: „Mes matome, 
kaip herojai ima abejoti tuo, kas kilniausia ir puikiausia jų ketinimuo- 
se bei jausmuose, ir ne tik sėkmės atžvilgiu, bet ir jų šaltinio bei jo 
vertės atžvilgiu, mes netgi kilnėjame, matydami, kaip žūva tai, kas ge- 
riausia“. Kad tragiška nepaprastai dorovingų asmenybių žūtis gali do- 
minti (nors teisėta pasipūtusių grynų niekšų ir nusikaltėlių žūtis, kaip, 
pvz., moderniosios tragedijos „Kaltė“ herojaus, kelia kriminalistų-ju- 
ristų susidomėjimą, bet ne susidomėjimą tikru menu, apie kurį čia 
kalbama), kilninti ir sutaikyti su pačiu savimi tiek, kiek herojai vienas 
prieš kitą stoja su lygiateisėmis skirtingomis dorovinėmis jėgomis, ku- 
rios per nelaimę suėjo į konfliktą ir taip dėl šios jų priešpriešos nusikals- 
ta tam tikram doroviškumui, o iš to kyla abiejų teisė ir neteisė, kad dėl 

laikosi atokiai, ir save žino kaip tai, kas nori ir sprendžia 
taip, bet taip pat gerai gali norėti ir spręsti kitaip. - Jūs 
vertinate įstatymą faktiškai ir sąžiningai kaip savyje ir 
sau esantį, Aš taip pat esu čia, bet ir dar toliau už jus, aš 
taip pat esu už jo ir galiu jį padaryti tokį ar kitokį. Ne 
dalykas yra puikus, puikus esu Aš, aš esu įstatymo ir 
reikalo viešpats, tik žaidžiu jais, kaip savo norais, ir šioje 
ironiškoje sąmonėje, kurioje aš leidžiu žūti tam, kas 
aukščiausia, aš mėgaujuosi tik savimi. — Šis pavidalas yra 
ne tik visokio teisės, pareigų, įstatymų dorovinio turi- 
nio tuštybė, blogis, ir būtent savyje visai visuotinis blo- 
gis, bet jis dar prideda subjektyvią tuštybę, formą, kuri 
žino save pačią kaip šią kiekvieno turinio tuštybę ir šia- 
me žinojime pažįsta save kaip absoliutą. — Kiek šis abso- 
liutus pasitenkinimas savimi nėra vienišas pamaldumas 
sau, bet gali sudaryti ir bendruomenę, kurios saitai ir sub- 
stancija yra abipusiai patikinimai apie sąžiningumą, ge- 
rus ketinimus, džiaugsmas dėl šio abipusio tyrumo, bet 
labiausiai mėgavimasis šio savęs žinojimo ir išreiškimo 
puikumu, bei šio turėjimo ir puoselėjimo puikumu, — 


to tikra dorovinė idėja, išgryninta ir triumfuojanti prieš šitą vienpusiš- 
kumą, taigi sutaikyta, iškyla mumyse, vadinasi, tai, kas žūva, nėra aukš- 
čiausia mumyse, ir mus kilnina ne to, kas geriausia, žlugimas, o, priešin- 
gai, to, kas tikra, triumfas, — kad tai yra tikrasis grynai dorovinis 
antikinės tragedijos interesas (romantizmo tragedijoje ši apibrėžtis to- 
liau modifikuojama), aš išdėsčiau „Dvasios fenomenologijoje“. Bet do- 
rovinė idėja ir be šios kolizijos nelaimės ir į šios nelaimės ištiktų indivi- 
dų žūties dorovės pasaulyje yra tikra ir dabartiška ir kad šis aukščiausias 
savo realybėje nebūtų kaip niekingumas, yra tai, ko siekia ir ką savo tikslu 
laiko reali dorovinė egzistencija, valstybė, ir ką joje turi, stebi ir žino 
dorovinė savimonė bei suvokia mąstantis pažinimas. 

kiek tai, kas vadinama gražia siela, — tai tauresnis sub- 
jektyvumas, rusenantis visokio objektyvumo tuštybės 
suvokime, o kartu ir paties savęs netikrumo suvokime, 
taip pat ir kiti dariniai yra kai kas gimininga nagrinėja- 
mai pakopai, - aš nagrinėjau „Dvasios fenomenologijo- 
je“, kurios visą „Sąžinės“ skyrių galima ypač palyginti 
su tuo, kas čia pasakyta apie perėjimą į kitą, tiesa, ten 
kitaip apibrėžtą, aukštesnę pakopą. 

Papildymas. Vaizduotė gali eiti toliau ir paversti sau 
blogą valią į gėrio regimybę. Jeigu ji ir negali pakeisti 
blogio prigimties, ji gali jam suteikti gėrio regimybę. Mat 
kiekvienas poelgis turi ką nors pozityvaus, o kadangi 
gėrio apibrėžtis blogio atžvilgiu taip pat redukuojama į 
pozityvumą, aš galiu tvirtinti, kad tas poelgis pagal ma- 
no ketinimą geras. Taigi ne tik sąmonėje, bet ir iš pozi- 
tyvios pusės blogis susijęs su gėriu. Jeigu savimonė po- 
elgi skelbia esant gerą tik kitiems, tai ši forma yra veidmainystė; 
jeigu ji sugeba sau pačiai tvirtinti veiką esant gerą, tai 
šitai yra dar aukštesnė viršūnė save kaip absoliutą ži- 
nančio subjektyvumo, kuriam gėris ir blogis savyje ir 
sau išnyko ir kuris gali skelbti juos esant tokius, kaip 
nori ir sugeba. Tai absoliučios sofistikos požiūris, kuri 
apsimeta įstatymdave ir savavališkai nubrėžia gėrio bei 
blogio skirtumą. O dėl veidmainystės, tai čia, pvz., visų 
pirma priklauso religiniai veidmainiai (tartiufai), kurie 
atlieka visas apeigas, ir gali būti kad patys yra dievo- 
baimingi, bet daro viską, kas šauna į galvą. Šiandien 
mažai kalbama apie veidmainius, nes, viena vertus, šis 
kaltinimas atrodo pernelyg griežtas, kita vertus, veid- 
mainystė savo tiesiogine forma daugiau ar mažiau yra 

išnykusi. Šis akivaizdus melas, ši gėrio kaukė dabar ta- 
po pernelyg aiški ir negali likti nepastebėta, ir atskirtis, 
kad iš vienos pusės daromas gėris, o iš kitos — blogis, 
jau nebeegzistuoja nuo to laiko, kai kylanti kultūra išju- 
dino priešingas apibrėžtis. Dabar veidmainystė įgavo 
subtilesnę, probabilizmo formą, kurios esmė ta, kad pa- 
žeidimą savo sąžinės teismui bandoma pateikti kaip tam 
tikrą gėrį. Ji gali pasireikšti tik ten, kur moralumą ir ge- 
rumą apibrėžia autoritetas; taigi autoritetų yra tiek, kiek 
priežasčių blogį teigti esant gėriu. Kazuistiniai teologai, 
ypač jėzuitai, išnagrinėjo tokius sąžinės atvejus ir be galo 
juos pagausino. 

Kai šie atvejai pasiekia didžiausią subtilumą, išky- 
la daug kolizijų, ir gėrio bei blogio priešingybės tam- 
pa tokios netvirtos, kad konkrečiu atveju gali pereiti 
viena į kitą. Norima tik tikimybės, t. y. artėjimo prie 
gėrio, kurį gali patvirtinti kokia nors priežastis arba 
koks nors autoritetas. Savotiška šio požiūrio apibrėž- 
tis yra ta, kad joje glūdi tik abstraktumas, o konkretus 
turinys parodomas kaip kas nors neesminga, kas vei- 
kiau paliekama grynos nuomonės valiai. Taigi kas nors 
gali padaryti nusikaltimą, norėdamas gėrio. Jeigu, pvz., 
užmušamas piktadaris, tai iš pozityvios pusės galima 
laikyti, kad norėta pasipriešinti blogiui ir jį sumažinti. 
Tolesnė probabilizmo plėtotė yra tai, kad jis priklauso 
jau ne nuo autoriteto ir kieno nors kito teigimo, o nuo 
paties subjekto, t. y. nuo jo įsitikinimo ir kad tik jo dė- 
ka kas nors gali tapti geru. Šios pažiūros trūkumas, 
kad gėrio ir blogio apibrėžimas čia priklauso tik nuo 
įsitikinimo ir kad daugiau neegzistuoja savyje bei sau 

esančios teisės, kurios atžvilgiu šis įsitikinimas būtų 
tik forma. Be abejo, nėra nesvarbu, ar aš ką nors darau 
iš įpratimo ar papročio, ar įsitikinęs to teisingumu, bet 
objektyvi tiesa skiriasi nuo mano įsitikinimo; mat šia- 
me pastarajame visai nėra skirtumo tarp gėrio ir blo- 
gio, nes įsitikinimas visada yra įsitikinimas, ir bloga 
būtų tik tai, dėl ko aš nesu įsitikinęs. Laikant šį požiūrį 
aukščiausiu, išdildančiu skirtumą tarp gėrio ir blogio, 
kartu sutinkama, kad ir šis aukščiausias neapsaugotas 
nuo suklydimo, ir šia prasme jis nuverčiamas iš savo 
aukštybių, tampa atsitiktiniu ir, atrodo, neužsitarnau- 
ja pagarbos. Ši forma ir yra ironija, supratimas, kad su 
šiuo įsitikinimo principu toli nenueisi ir kad šiame 
aukščiausiame kriterijuje viešpataujanti vien saviva- 
lė. Šis požiūris, tiesą sakant, kilo iš Fichtes filosofijos, 
kuri teigia Aš kaip absoliutą, t. y. kaip absoliutų tikru- 
mą, kaip visuotinį Aš, kuris toliau vystydamasis pa- 
siekia objektyvumą. Apie Fichte negalima pasakyti, 
kad jis subjekto savivalę pavertė praktinės srities prin- 
cipu, bet vėliau Friedricho v. Schlegelio Ypatingojo aš 
prasme ši ypatingybė net gėrio ir grožio atžvilgiu bu- 
vo išaukštinta iki Dievo, taigi objektyvusis gėris tapo 
tik mano įsitikinimo dariniu, tik mano dėka gauna at- 
ramą, ir aš kaip viešpats galiu priversti jį pasirodyti ar 
išnykti. Kai aš santykiuoju su kuo nors objektyviu, ši- 
tai kartu man yra žuvę, ir aš skrajoju milžiniškoje erd- 
vėje, kviesdamas formas ir jas naikindamas. Ši aukš- 
čiausia subjektyvumo pozicija gali atsirasti tik esant 
aukštai kultūrai, kai išnyksta tikėjimo rimtumas, ir iš 
jo telieka vaizdinys apie visų daiktų tuštybę. 

Perėjimas nuo moralumo į dorovę 


§ 


141 


Todėl gėriui kaip substancialiai, bet dar abstrakčiai lais- 
vės visuotinybei apskritai reikia apibrėžčių ir jų princi- 
po, bet tokių apibrėžčių, kurios būtų identiškos gėriui, 
kaip ir sąžinei, šiam tik abstrakčiam apibrėžimo princi- 
pui, reikia jo apibrėžčių visuotinumo ir objektyvumo. 
Abu, kiekvienas sau iškeltas į totalumą, yra kažkas, ne- 
turintis apibrėžties, kas turi būti apibrėžta. — Bet abiejų 
reliatyvių totalumų integracija į absoliutų identiškumą 
savyje jau įvykusi, nes būtent šis sau į savo tuštybę išsi- 
sklaidantis gryno savęs paties tikrumo subjektyvumas yra 
tolygus abstrakčiai gėrio visuotinybei; taigi konkreti gėrio 
ir subjektyvios valios tapatybė, jų tiesa yra dorovė. 
Išsamiau apie tokį sąvokos perėjimą aiškinama logi- 
koje. Čia pakanka tik pasakyti, kad ribotumo ir baigti- 
numo prigimtis, — toks čia yra abstraktus, tik privalantis 
būti gėris ir toks pat abstraktus, tik privalantis būti geras 
subjektyvumas, — pačiuose savyse turi savo priešingybę, 
geris - savo tikrovę, o subjektyvumas (doroviškumo tik- 
rovės momentas) - gėrį, bet jie kaip vienpusiai dar netei- 
giami kaip tai, kas jie iš esmės yra savyje. Šią nuteigtį jie 
pasiekia savo negatyvume, nes jie yra vienpusiškai, kiek- 
vienas kaip tas, kuris neturi turėti to, kas juose yra savy- 
je,- gėris turi būti be subjektyvumo ir apibrėžties, o api- 
brėžtumas, subjektyvumas be to, kas yra savyje, 

konstituojami sau kaip totalumas, panaikina save ir tuo 
pažemina save iki momentų lygio - momentų sąvokos, 
kuri atsiveria kaip jų vienybė ir būtent dėl šios savo mo- 
mentų teigties įgauna realybę, taigi dabar yra kaip idėja; 
tai sąvoka, išplėtojusi savo apibrėžtis ir realybę, ir kar- 
tu yra jų tapatybėje kaip savyje esanti esmė. Laisvės esa- 
tis, kuri tiesiogiai buvo kaip teisė, savimonės refleksijo- 
je apibrėžta gėriui; todėl trečias dalykas, kuris čia, savo 
perėjime, kaip šio gėrio ir subjektyvumo tiesa, taip pat 
yra subjektyvumo ir teisės tiesa. Doroviškumas yra sub- 
jektyvi nuostata, bet subjektyviai savyje esančios teisės; 
teiginys, kad ši idėja yra laisvės sąvokos tiesa, negali būti 
suponuotas iš anksto, paimtas iš jausmo ar dar iš kur 
nors, bet filosofijoje tegali būti tik įrodymas. Ši jo deduk- 
cija yra tik tai, kad teisė ir moralinė savimonė pasireiš- 
kia juose pačiuose ir grįžta į juos kaip į savo rezultatą. — 
Tie, kurie teigia, kad filosofijoje galima apsieiti be įro- 
dymų ir dedukcijos, parodo, kaip jie toli net nuo pir- 
mos minties apie tai, kas yra filosofija; ir nors jie gali 
kalbėti apie ką nori, bet apie filosofiją neturi teisės kal- 
bėti tie, kurie nenori kalbėti sąvokomis. 

Papildymas. Abiem iki šiol aptartiems principams, tiek 
abstrakčiam gėriui, tiek sąžinei, trūksta jų priešingybės: 
abstraktus gėris išsisklaido, virsta visiška bejėgyste, ku- 
riai aš galiu suteikti kokį tik noriu turinį, o dvasios 
subjektyvumas tampa ne mažiau neturiningas, nes jis 
stokoja objektyvios reikšmės. Todėl gali atsirasti objek- 
tyvumo troškimas, kai žmogus veikiau nusižemins iki 
vergo ir visiškos priklausomybės, kad tik išvengtų tuš- 
tumos ir negatyvumo kančios. Jeigu neseniai kai kurie 

protestantai perėjo į katalikybę, tai šitai atsitiko dėl to, 
kad jie jautė savo vidujybės tuštumą, ir griebėsi kažko 
tvirto, tam tikros atramos, autoriteto, nors tai, ką jie ga- 
vo, būtent ir nebuvo tvirta mintis. Subjektyvaus ir ob- 
jektyvaus savyje bei sau esančio gėrio vienybė yra doro- 
vė, ir joje sutaikinimas įvyksta jos dėka. Mat jeigu 
moralumas apskritai yra valios forma iš subjektyvumo 
pusės, tai dorovė yra ne tik subjektyvi forma ir valios 
saviapibrėžtis, bet ir turi savo sąvokos turinį, o būtent 
laisvę. Teisėtumas ir moralumas negali egzistuoti pats 
sau, jų reiškėjas ir pagrindas turi būti doroviškumas, 
nes teisei trūksta subjektyvumo momento, kurį mora- 
lumas turi tik sau, taigi abu momentai patys sau neturi 
realybės. Tik begalybė, idėja yra tikra: teisė egzistuoja 
tik kaip visumos šaka, kaip augalas, besivyniojantis apie 
savyje ir sau tvirtą medį. 

Dorovė yra laisvės idėja, kaip gyvasis gėris, kuris savo sa- 
vimonėje turi savo žinojimą, norėjimą, o per jo veikimą — 
savo tikrovę, kaip šioji dorovinėje būtyje turi savyje ir 
sau esantį pagrindą ir judinamąjį tikslą; dorovė yra lais- 
ves sąvoka, tapusi estinčiu pasauliu ir savimonės prigimtimi. 

Kadangi ši valios sąvokos ir jos esaties, kuri yra ypatin- 
ga valia, vienybė yra Žinojimas, tai egzistuoja šių idėjos 
momentų skirtumo sąmonė, bet taip, kad kiekvienas 
momentas sau pačiam yra idėjos totalumas, ir ji yra jų 
pagrindas bei turinys. 

a) Objektyvus doroviškumas, užimantis abstraktaus 
gėrio vietą, yra subjektyvumo kaip begalinės formos dė- 
ka tapusi konkrečia substancija. Todėl ji teigia savyje 
skirtumus, kurie yra apibrėžti sąvokos ir dėl to doro- 

viškumas turi stabilų turinį, kuris yra būtinas sau ir 
yra virš subjektyvios nuomonės ir noro iškilusi eg- 
zistencija; tai savyje ir sau esantys įstatymai ir instituci- 
jos. 

Papildymas. Apskritai dorovėje yra tiek objektyvu- 
sis, tiek subjektyvusis momentai, bet abu yra tik jos 
formos. Gėris čia yra substancija, t. y. objektyvumo 
pripildymas subjektyvumu. Jeigu dorovę vertinsime 
objektyviai, tai galima sakyti, kad dorovingas žmo- 
gus nesuvokia pats savęs. Šia prasme Antigonė sako, 
kad niekas nežino, iš kur atsiradę įstatymai; jie esą 
amžini, t. y. jie yra savyje ir sau esanti, iš dalyko pri- 
gimties kylanti apibrėžtis. Bet ne mažiau šiam sub- 
stancialumui būdinga ir sąmonė, nors ji visada tėra 
tik momentas. 

Doroviškumo protingumas yra šių idėjos apibrėžčių sis- 
tema. Šitaip jis yra laisvė arba savyje ir sau esanti valia 
kaip objektyvumas, būtinumo ratas, kurio momentai yra 
dorovinės jėgos, valdančios individų gyvenimą ir juose 
kaip savo akcidencijose turinčios savo vaizdinį, pasi- 
reiškiančią formą ir tikrovę. 

Papildymas. Kadangi dorovinės apibrėžtys sudaro 
laisvės sąvoką, jos yra individų, kurie santykiuoja su 
jomis kaip tam tikras akcidencialumas, substancialumas 

arba visuotinė esmė. Ar yra individas, objektyviai do- 
rovei nesvarbu, kuri tik viena ir yra esatis ir jėga, val- 
danti individų gyvenimą. Todėl dorovė tautoms buvo 
pateikiama kaip amžinas teisingumas, kaip savyje ir sau 
esantys dievai, palyginti su kuriais niekingi individų rei- 
kalai yra tik bangų žaismas. 

b) Substancija Žino save šitoje savo tikroje savimonėje 
ir taip yra žinojimo objektas. Subjektui dorovinė sub- 
stancija, jos dėsniai ir jėgos, viena vertus, kaip objek- 
tas, aukščiausia savarankiškumo prasme, yra abso- 
liutus, begaliniai tvirtesnis autoritetas negu gamtos 
būtis. 

Saulė, mėnulis, kalnai, upės, apskritai mus supantys 
gamtos objektai yra, jie turi sąmonei autoritetą ne tik 
apskritai būti, bet ir turėti ypatingą prigimtį, kurią ji pri- 
pažįsta ir prie kurios pritaiko savo santykį su jais, savo 
elgesį su jais ir naudojimąsi jais. Dorovinių dėsnių au- 
toritetas daug didesnis, nes gamtos objektai išreiškia 
protingumą tik visiškai išorišku ir pavieniu būdu bei pa- 
slepia jį po atsitiktinumo pavidalu. 

Kita vertus, dėsniai ir jėgos subjektui nėra kas nors sve- 
tima, tai dvasios liudijimas apie juos kaip apie savo pa- 
čios esmę, kurioje ji turi savęs pajautą ir gyvena čia kaip 
savo nuo savęs nesiskiriančioje stichijoje, — šis santy- 
kis betarpiškai dar identiškesnis, negu tikėjimas ir pasi- 
tikėjimas. 

Tikėjimas ir pasitikėjimas būdingas prasidedančiai 
refleksijai ir suponuoja vaizdinį bei skirtumą; pvz., bū- 
tų ne tas pats išpažinti pagonių religiją ir būti pagoniu. 
Šis santykis arba, tiksliau, santykio neturinti tapatybė, 
kurioje dorovingumas yra tikrasis savimonės gyvumas, 
gali, žinoma, pereiti į tikėjimo bei įsitikinimo santykį, ir 
į santykį, įtarpintą tolesnės refleksijos, į supratimą, remian- 
tis priežastimis, kurių pradžia taip pat gali būti ypatin- 
gi tikslai, interesai, sumetimai, baimė ir viltis arba isto- 
rinės prielaidos. Bet adekvatus jų pažinimas yra 
mąstančios sąvokos reikalas. 

Kaip šios substancialios apibrėžtys dėsniai ir jėgos in- 
dividui, kuris skiriasi nuo jų kaip subjektyvumas ir kaip 
tai, kas neapibrėžta savyje arba kaip ypatingai apibrėžta, 

taigi kuris santykiuoja su jais kaip su savo substancialumu, 
yra pareigos, saistančios jo valią. 

Todėl etinė pareigų teorija, t. y. objektyvi, o ne kaip glū- 
dinti tuščiame moralinio subjektyvumo principe, kuris 
veikiau nieko neapibrėžia ($ 134), yra šioje trečiojoje da- 
lyje sisteminė dorovinio būtinumo sferos plėtotė. Šio iš- 
dėstymo skirtumas nuo pareigų teorijos formos skiriasi 
tik tiek, kad toliau dorovinės apibrėžtys pasireiškia kaip 
būtini santykiai, čia sustoję, prie kiekvieno jų nepride- 
dant: taigi ši apibrėžtis žmogui yra pareiga. Pareigų teori- 
ja, kadangi ji nėra filosofinis mokslas, ima savo medžia- 
gą iš egzistuojančių santykių ir parodo jos ryšį su savo 
vaizdiniais, visuotinai užtinkamais principais bei min- 
timis, tikslais, polinkiais, jutimais ir t. t., ir gali kiekvie- 
nai konkrečiai pareigai kitų dorovinių santykių, taip pat 
ir gerovės bei nuomonės, atžvilgiu priskirti kitas pasek- 
mes kaip priežastis. Bet imanentinė ir nuosekli pareigų 
teorija negali būti niekas kitas, o tik plėtojimas santy- 
kių, kurie dėl laisvės idėjos būtinai ir todėl realiai savo 
visa apimtimi yra valstybėje. 

Kaip apribojimas saistanti pareiga gali pasireikšti tik ne- 
apibrėžto subjektyvumo arba abstrakčios laisvės atžvil- 
giu ir prigimtinės valios arba savo neapibrėžtą gėrį api- 
brėžiančios, savo savivalės, moralinės valios atžvilgiu. 

Bet individas pareigoje veikiau randa savo išsilaisvini- 
mą, iš dalies nuo priklausomybės, kurioje jis yra grynai 
prigimtinių polinkių galioje, iš dalies nuo prislėgtumo, 
kurį jis patiria kaip subjektyvi ypatingybė moralinėse 
privalėjimo ir galėjimo refleksijose, iš dalies nuo neapib- 
rėžto subjektyvumo, nepasiekiančio esaties ir objekty- 
vaus veikimo apibrėžtumo, liekančio savyje, ir kaip tam 
tikras nerealumas. Pareigoje individas išsilaisvina sub- 
stancialiai laisvei. 

Papildymas. Pareiga apriboja tik subjektyvumo savi- 
valę ir susiduria tik su abstrakčiu gėriu, kurio laikosi 
subjektyvumas. Kai žmonės sako, kad mes norime būti 
laisvi, tai šitai pirmiausia reiškia tik tai: mes norime bū- 
ti abstrakčiai laisvi, ir tada kiekviena apibrėžtis bei su- 
skaidymas valstybėje laikomas šios laisvės apribojimu. 
Todėl pareiga yra ne laisvės, bet tik jos abstrakcijos, t. y. 
nelaisvės, apribojimas: ji yra esmės pasiekimas, pozity- 
vios laisvės įgijimas. 

Doroviškumas, kiek jis reflektuojamas individualiame, 
prigimties apibrėžtame charakteryje, yra dorybė, kuri, 
kiek ji tepasirodo tik kaip paprasta individo dermė su 
jo esamų aplinkybių pareigomis, yra padorumas. 

Ką žmogus privaląs daryti, kokios yra pareigos, kurias 
jis turi vykdyti, kad būtų dorybingas, dorovinėje bendruo- 
menėje pasakyti lengva, -jis turi daryti tik tai, kas jam jo 
sąlygomis nužymėta, parodyta ir žinoma. Padorumas yra 
visuotinybė, kurios iš jo galima reikalauti iš dalies teisiš- 
kai, iš dalies — doroviškai. Bet moraliniu požiūriu jis leng- 
vai gali pasirodyti lyg antraeilis, kažkas tokio, virš ko gali- 
ma dar daugiau reikalauti iš savęs ir kitų; mat troškimas 
būti kuo nors ypatingu nesitenkina tuo, kas yra savyje ir 
sau esantis ir visuotinybė; tik išimtyje jis randa savitumo 
sąmonę. — Įvairius padorumo aspektus taip pat gerai gali- 
ma pavadinti ir dorybėmis, nes jos taip pat yra individo nuo- 
savybė, nors palyginti su kitomis ir neypatinga. Bet kal- 
bos apie dorybę kaip tokią dažnai ribojasi su tuščia 
deklamacija, kadangi taip kalbama tik apie abstraktumą 
ir neapibrėžtumą; be to, tokia kalba su savo priežastimis ir 
dėstymais kreipiasi į individą kaip savivalę ir subjektyvų 
norą. Esamoje dorovinėje būklėje, kurios santykiai visiš- 
kai išplėtoti ir realizuoti, tikroji dorybė randa savo vietą ir 
realybę tik nepaprastomis aplinkybėmis ir kolizijose tarp 
tų santykių; tikrosiose kolizijose, nes moralinė refleksija vi- 
sur gali susikurti sau kolizijų ir sužadinti kažko ypatingo 
ir paaukotų aukų sąmonę. Todėl necivilizuotoje visuome- 
nėje ir bendruomenėje dažniau pasitaiko dorybės kaip to- 
"kios forma, nes čia doroviškumas ir jo pasireiškimas yra 
labiau individualus noras ir savotiška geniali individo pri- 
gimtis; pavyzdžiui, antikoje dorybė ypač buvo priskiria- 
ma Herakliui. Ir antikinėse valstybėse, kuriose dorovė dar 
nepasistūmėjo iki šios laisvos savarankiško vystymosi ir 
objektyvumo sistemos, šį trūkumą turėjo kompensuoti in- 

dividų genialumas. — Dorybių teorija, kiek ji nėra vien pa- 
reigų teorija, taigi apima ypatingybę, tai, kas charakteryje 
paremta prigimties apibrėžtimi, yra dvasinė gamtos istorija. 

Kadangi dorybės yra doroviškumas, taikomas ypatin- 
gybei ir iš šios subjektyviosios pusės — neapibrėžtumui, 
tai jas apibrėžiant iškyla kiekybinis - daugiau ir mažiau — 
momentas; todėl jas nagrinėjant išryškėja joms priešingi 
trūkumai ar ydos, kaip, pavyzdžiui, pas Aristotelį, kuris 
ypatingą dorybę apibrėžia pagal jos tikrą prasmę kaip vi- 
durį tarp to, kas per daug, ir to, kas per mažai. Tas pats turi- 
nys, kuris įgauna pareigų, o vėliau ir dorybių formą, turi ir 
polinkių formą ($ 19, past.). Ir jų pagrindas yra tas pats tu- 
rinys, bet jis dar priklauso juose ir betarpiškai valiai, ir pri- 
gimtiniam jausmui ir dar nėra išsirutuliojęs iki dorovės 
apibrėžties, tai polinkiui ir pareigų bei dorybių turiniui 
bendra yra tik abstraktus objektas, kuris kaip neturintis 
apibrėžties pačiame savyje, jiems neturi gėrio ar blogio ri- 
bos, arba jie, abstrahavus pozityvumą, yra geri ir, atvirkš- 
čiai, abstrahavus negatyvumą, blogi ($ 18). 

Papildymas. Jeigu žmogus atlieka vienokį ar kitokį do- 
rovinį veiksmą, tai jis dar nėra dorybingas; toks jis bus 
tik tada, jeigu šitoks elgesys bus pastovus jo charakte- 
rio bruožas. Dorybė veikiau yra dorovinis virtuozišku- 
mas, ir jeigu šiandien apie dorybę kalbama ne tiek daug 
kaip anksčiau, tai šitaip yra dėl to, kad dorovė jau ne 
itin yra ypatingo individo forma. Pirmiausia prancūzai 
yra ta tauta, kuri daugiausia kalba apie dorybę, nes jiems 
individas yra būtybė, kuri labiau linksta elgtis savitai ir 
natūraliai. O vokiečiai yra labiau linkę mąstyti, ir jiems 
tas pats turinys įgauna visuotinybės formą. 

Bet paprastoje tapatybėje su individų tikrove dorovišku- 
mas pasireiškia kaip jų visuotinis elgesio būdas, kaip 
paprotys, įprotis, kaip antroji prigimtis, nustatyta vietoj pir- 
mosios, vien prigimtinės valios, ir viską persmelkianti 
siela, jos esaties reikšmingumas ir tikrovė, kaip pasau- 
lis gyva ir esatiška dvasia, kurios substancija taip pat yra 
tik kaip dvasia. 

Papildymas. Kaip gamta turi savo dėsnius, kaip gyvū- 
nas, medžiai, saulė paklūsta savo prigimčiai, taip papro- 
tys yra tai, kas priklauso laisvės dvasiai. Paprotys - tai 
dar ne teisė ir moralė, o būtent dvasia. Mat teisėje ypa- 
tingybė dar nėra sąvokos ypatingybė, tai tik prigimtinės 
valios ypatingybė. Taip pat ir moralumo pozicijoje 
savimonė dar nėra dvasinė sąmonė. Ten svarbu tik sub- 
jekto pačiame savyje vertė, t. y. subjektas, apibrėžiantis 
save gėriui, ir priešingai blogiui dar turi savivalės formą. 
O čia, dorovės pozicijoje, valia yra kaip dvasios valia ir 
turi substancialų, save atitinkantį turinį. Pedagogika yra 
menas padaryti žmones dorus: ji žiūri į žmogų kaip į na- 
tūralią esybę ir parodo kelią jam iš naujo gimti, savo tik- 
rąją prigimtį paversti antrąja, dvasine, kad šis dvasingu- 
mas jam taptų įpročiu. Jame dingsta prigimtinės ir 
subjektyvios valios priešybė, subjekto kova nutraukta, ir 
kartu įprotis priklauso dorovei taip, kaip jis priklauso fi- 
losofiniam mąstymui, nes šis reikalauja, kad dvasia būtų 
išprususi ir priešintųsi savavališkoms išmonėms, kad jos 

būtų nutrauktos ir įveiktos, kad protingas mąstymas tu- 
rėtų laisvą kelią. Žmogus miršta taip pat iš įpročio, t. y. 
jis miršta tada, kai visiškas gyvenime tapo nuobodžiu 
įpročiu, kai jis dvasiškai ir fiziškai atbuko, kai išnyko sub- 
jektyvios sąmonės ir dvasinės veiklos priešingumas, nes 
veiklus žmogus yra tik tiek, kiek jis dar ko nors nepasie- 
kė ir nori šiuo atžvilgiu kurti bei pasireikšti. O kai šitai 
pasiekta, veiklumas ir gyvybingumas dingsta, ir tada pra- 
sidedantis abejingumas yra dvasinė arba fizinė mirtis. 

Dorovinis substancialumas šitaip įgavo savo teisę, o šioji — 
savo reikšmę, kuri pasireiškia tuo, kad doroviniame sub- 
stancialume neliko atskirojo savivalės ir pačios sąžinės, 
kuri būtų buvusi sau ir sudariusi jos priešybę, nes do- 
rovinis charakteris savo varomuoju tikslu laiko nejudan- 
čią, bet savo apibrėžtyse į tikrąjį protingumą išskleistą 
visuotinybę, ir supranta kad jo garbė, kaip ir visokie ypa- 
tingi tikslai turi pagrindą jame ir jis tiktai juos turi sa- 
vyje. Pats subjektyvumas yra absoliuti substancijos for- 
ma ir egzistuojanti realybė, ir subjekto skirtumas nuo 
jos kaip nuo savo objekto, savo tikslo ir jėgos kartu yra 
irgi betarpiškai dingęs formos skirtumas. 
Subjektyvumas, kuris yra laisvės sąvokos egzisten- 
cijos dirva ($ 106) ir moralinėje pozicijoje dar skiriasi 
nuo šios sąvokos, dorovėje yra jai adekvati egzistencija. 

Individų teisė į savo subjektyvią apibrėžtį laisvei įgyvendi- 
nama, nes jie priklauso dorovinei realybei, ir jų tikru- 
mas savo laisve tokioje objektyvybėje turi savo tiesą, ir 
jie doroviškume iš tikrųjų turi savo pačių esmę, savo vidi- 
nį visuotinumą ($ 147). 

Į vieno tėvo klausimą, kaip geriausia doroviškai iš- 
auklėti savo sūnų, pitagorietis (ir kiti) atsakė: padaryk 
jį valstybės, turinčios gerus įstatymus, piliečiu. 

Papildymas. Pedagoginiai bandymai žmogų izoliuoti 
nuo visuotinio dabarties gyvenimo ir auklėti jį kaime 
(Rousseau „Emilyje“) pasirodė bergždi, nes negali pavyk- 
ti Žmogų padaryti svetimą pasaulio įstatymams. Nors jau- 
nuoliai ir turi būti auklėjami vienatvėje, bet juk negalima 
manyti, kad dvasinio pasaulio kvapas galų gale neprasi- 
skverbs į šią vienatvę ir kad pasaulinės dvasios jėga per 
silpna, kad apimtų šias nuošalias sritis. Tik būdamas ge- 
ros valstybės pilietis, individas pasiekia savo teisę. 

Individų teisė į savo ypatingybę taip pat glūdi dorovi- 
niame substancialume, nes ypatingybė yra išorinis do- 
roviškumo egzistencijos būdas. 

Dorovė 


Taigi šioje visuotinės ir ypatingosios valios tapatybėje 
pareiga bei teisė sutampa, ir žmogus dėl doroviškumo 
turi tiek teisių, kiek jis turi pareigų, o pareigų tiek, kiek 
jis turi teisių. Abstrakčiojoje teisėje Aš turiu teisę, o ki- 
tas — pareigą šios teisės atžvilgiu, moralės teisė mano 
paties žinojimo ir norėjimo, taip pat mano gerovės teisė 
turi būti vienybėje su pareigomis ir objektyvi. 

Papildymas. Vergas negali turėti pareigų, jas turi tik 
laisvas žmogus. Jeigu vienoje pusėje būtų visos teisės, o 
kitoje — visos pareigos, tai visuma iširtų, nes tik tapaty- 
bė yra tas pagrindas, kurio mes čia turime laikytis. 


§ 

Dorovinė substancija, kaip savyje turinti sau esančią sa- 
vimonę vienybėje su jos sąvoka, yra tikroji šeimos ir tau- 
tos dvasia. 

Papildymas. Doroviškumas nėra abstraktus kaip gė- 
ris, bet intensyviąja prasme realus. Dvasia turi realybę, 
ir jos akcidencijos yra individai. Todėl doroviškume 
visada galimi tik du požiūriai, arba remtis substancialu- 
mu, arba elgtis atomistiškai ir kilti aukštyn nuo atskirybės 

kaip pagrindo; pastarasis požiūris yra bedvasis, nes jis 
sąlygoja tik jungtį, betgi dvasia nėra kas nors atskiro, 
tai atskirybės ir visuotinybės vienybė. 

Šios idėjos sąvoka yra tik kaip dvasia, kaip tai, kas save 
pažįsta ir realu, nes ji yra pačios savęs objektyvacija, 
judėjimas savo momentų formos dėka. Todėl ji yra: 
A) betarpiška arba prigimtinė dorovinė dvasia - šeima. 

Šis substancialumas pereina į savo vienybės prara- 
dimą, į susidvejinimą ir reliatyvumo požiūrį ir yra B) 
pilietinė visuomenė, narių kaip savarankiškų atskirų asme- 
nų formalioje visuotinybėje sąjunga, remiantis jų poreikiais, 
ir per teisines institucijas kaip asmenų bei nuosavybės 
saugumo priemonės, per išorines tvarkas dėljų ypatingų 
ir bendrų interesų, ir šitai išorinė valstybė C) pasiima at- 
gal bei sukoncentruoja substancialios visuotinybės ir jai 
skirto viešo gyvenimo tiksle bei realybėje — valstybinėje 
santvarkoje. 


PIRMAS SKYRIUS 


Seima 

Šeimos kaip betarpiško dvasios substancialumo apibrėž- 
tis yra jos jaučianti save vienybė, meilė, todėl nuostata 
tokia, kad privalu šioje vienybėje turėti savo individua- 
lumo kaip savyje ir sau esančio esmingumo savimonę, 
būti joje ne kaip asmuo sau, bet kaip šios vienybės daly- 
vis. 

Papildymas. Meilė apskritai yra suvokimas mano vie- 
nybės su kitu, kad aš nesu izoliuotas sau, o įsisąmoninu 
save tik atsisakydamas savo būties sau ir pažindamas 
save kaip savo vienybę su kitu ir kito su manimi. Bet 
meilė yra jausmas, tai yra, dorovė gamtiškumo forma: 
valstybėje jos jau nebėra; ten vienybė suvokiama kaip 
įstatymas, ten turinys turi būti protingas, ir aš turiu jį 

žinoti. Pirmasis momentas meilėje yra tai, kad aš neno- 
riu būti savarankiškas asmuo sau ir kad jeigu aš būčiau 
toks, jausčiau savo trūkumus ir nepilnavertiškumą. Ant- 
rasis momentas yra tai, kad aš atrandu save kitame as- 
menyje, kad aš jame darausi reikšmingas, o jis tai savo 
ruožtu pasiekia manyje. Todėl meilė yra baisiausias 
prieštaravimas, kurio samprotis negali išspręsti, nes nie- 
ko nėra sunkesnio už tą savimonės tikslumą, kuris nei- 
giamas, ir kurį aš visgi turiu turėti kaip teigiamą. Meilė 
kartu yra prieštaravimo sukūrimas ir sprendimas: kaip 
sprendimas ji yra dorovinis vieningumas. 


§ 

Teisė, priklausanti atskiram asmeniui dėl šeimyninės vie- 
nybės, ir kuri pirmiausia yra jo gyvenimas pačioje šioje 
vienybėje, tik tiek pasirodo teisės kaip apibrėžto atskiru- 
mo abstraktaus momento forma, kiek šeima ima irti, ir 
tie, kurie turėjo būti jos nariai, savo nuostata iš tikrųjų 
tampa savarankiškais asmenimis, ir tai, kas jie buvo šei- 
moje kaip apibrėžtas momentas, dabar gauna tik izo- 
liuotai, taigi tik iš išorės (turtas, alimentai, išlaidos auk- 
lėjimui ir pan.). 

Papildymas. Šeimos teisės esmė iš tikrųjų ta, kad jos 
substancialumas turi turėti esatį; vadinasi, tai yra teisė, 
nukreipta prieš išoriškumą ir prieš išėjimą iš šios vie- 
nybės. Tuo tarpu meilė vėlgi yra jausmas, tam tikras 


262 


PIRMAS SKYRIUS Šeima 


subjektyvumas, kuriam vieningumas negali turėti įta- 
kos. Taigi, jeigu reikalaujama vieningumo, tai jis gali 
būti tik tokių daiktų atžvilgiu, kurie dėl savo prigim- 
ties yra išoriški ir nepriklauso nuo jausmo. 

Šeima atbaigiama trimis atžvilgiais: 

a) savo betarpiškos sąvokos forma kaip santuoka; 

b) išorine esatimi, šeimos nuosavybe ir turtu bei rūpi- 
nimesi tuo; 

c) vaikų auklėjimu ir šeimos iširimu. 


A. Santuoka 

Santuoka kaip betarpiškas dorovinis santykis turi savyje, 
pirma, įgimto gyvybingumo momentą, ir būtent kaip sub- 
stancialų gyvybingumo santykį jo totalume, kaip gimi- 
nės tikrovę ir jos procesą. Tačiau, antra, savimonėje tik 
vidinė arba savyje esanti ir kartu savo egzistencijoje tik 
išorinė prigimtinių lyčių vienybė virsta dvasine vienybe, 
sąmoninga meile. 

Papildymas. Santuoka iš esmės yra dorovinis santykis. 
Anksčiau, ypač daugumoje prigimtinių teisių, santuoka 
buvo vertinama tik fiziniu atžvilgiu, pagal tai, kas ji yra iš 
prigimties. Ji buvo laikoma tik lyčių santykiu, ir koks nors 
kitas kelias kitaip apibrėžti santuoką liko uždaras. Tačiau 
taip pat labai klaidinga suprasti santuoką vien kaip pilie- 
tinį kontraktą; vaizdinys, dar pasitaikantis ir Kanto veika- 
luose, kad abipusė savivalė sudaro sutartį dėl individų, ir 
santuoka nužeminama iki abipusio sutartinio naudojimo- 
si formos. Trečiasis, taip pat atmestinas vaizdinys, kuris 
santuoką teigia tik meilėje, nes meilė, būdama jausmas, 
įgalina visokiausius atsitiktinumus, o dorovėje jų negali 
būti. Todėl santuoką konkrečiau reikia apibrėžti taip: ji yra 
teisiškai dorovinė meilė, dėl to iš jos dingsta laikinumas, 
tai, kas priklauso nuo nuotaikos, ir vien subjektyvu. 

Subjektyvus santuokos išeities taškas labiau gali būti 
ypatingas į šį santykį įeinančių abiejų asmenų polinkis 
arba tėvų išankstinis pasirūpinimas ir organizavimas ir t. t.; 
bet objektyvus išeities taškas yra laisvas asmenų sutiki- 
mas, ir būtent sudaryti Vieną Asmenį, toje vienybėje atsi- 
sakyti savo prigimtinės ir atskiros asmenybės; šiuo at- 
žvilgiu ta vienybė yra savęs apribojimas, bet būtent tai, 
kad minėti asmenys joje įgauna savo substancialią savi- 
monę, yra jų išlaisvinimas. 

Objektyvi apibrėžtis, kartu ir dorovinė pareiga, yra 
sudaryti santuoką. Išorinis išeities taškas savo prigim- 
timi yra atsitiktinis ir daugiausia priklauso nuo reflek- 
sijos tipo. Vienas kraštutinumas čia yra tai, kad pradžią 
padaro geranoriškai nusiteikę tėvai ir abipusis potrau- 
kis asmenų, nuskirtų vienas kitam meilės jungčiai, kyla 
iš to, kad jie sužino apie šį nuskyrimą; kitas kraštutinu- 
mas yra tai, kad potraukį iš pradžių pajunta asmenys 
kaip šie be galo partikuliarizuoti asmenys. Pirmąjį kraš- 
tutinumą arba apskritai kelią, kurio pradžia yra spren- 
dimas susituokti, o potraukis yra to rezultatas, todėl 
prieš tikrai susituokiant abu susijungia, galima laikyti 
dorovingu keliu. Kitame kraštutinume savo pretenzi- 
jas pareiškia be galo ypatingas savitumas, susijęs su 
subjektyviu šiuolaikinio pasaulio principu (žr. aukš- 
čiau, § 124, past.). Bet šių dienų dramose ir kituose me- 
no kūriniuose, kurių pagrindinis interesas yra lytinė 
meilė, ten matomas šalčiu persmelkiantis elementas virs- 
ta pavaizduotos aistros karščiu visiškai atsitiktinai, ir at- 
rodo, tarsi visas interesas sutelktas tik į šiuos žmones, ir 
kad tai jiems galbūt be galo svarbu, bet savyje taip nėra. 

Papildymas. Tautose, kuriose moterys neitin gerbiamos, 
tėvai savavališkai nusprendžia dėl santuokos, neklausda- 
mi individų, o jie paklūsta, nes jausmo ypatingumas čia 
dar nekelia jokių pretenzijų. Merginai reikia vyro tik ap- 
skritai, o vyrui — moters apskritai. Kitomis aplinkybėmis 
gali nulemti turto, ryšių, politinių tikslų sumetimai. Čia 
gali pasireikšti netgi žiaurumas, nes santuoka paverčia- 
ma priemone kitiems tikslams pasiekti. Tuo tarpu pasta- 
ruoju metu vienintelis svarbus dalykas yra subjektyvus 

išeities taškas, - įsirmylėjimas. Čia įsivaizduojama, kad kiek- 
vienas turi laukti, kol išmuš jo valanda, ir kad savo meilę 
galima padovanoti tik tam tikram individui. 

Santuokos doroviškumas glūdi šios vienybės kaip substan- 
cialaus tikslo suvokime, taigi meilėje, pasitikėjime ir vi- 
sos individualios egzistencijos bendrume; šioje nuosta- 
toje ir tikrovėje prigimtinis instinktas nužeminamas iki 
prigimtinio momento, kuriam skirta užgesti jį patenki- 
nus, modalumo, tuo tarpu dvasinis ryšys savo teisėje išsi- 
skiria kaip substancialumas, kaip iškilęs virš atsitiktinių 
aistrų ir laikino ypatingo noro, kaip savyje neišardomas. 

Kad santuoka iš esmės nėra sutarties santykis, buvo 
pastebėta anksčiau ($ 75), nes ji savo atskirume remiasi 
sutartiniu savarankiškos asmenybės požiūriu, kad paneig- 
tų šį požiūrį. Asmenybių identifikacija, dėl kurios šeima 
yra vienas asmuo, o jos nariai — akcidencijos (bet substan- 
cija yra iš esmės jos pačios santykis su akcidencijomis; 
(žr. Filos. mokslų enciklop.), yra dorovinė dvasia; ši dvasia 
išsilaisvinusi visokio išoriškumo, kurį ji turi savo esatyje, 
kaip šiuose individuose ir įvairiai laike apibrėžtuose reiš- 
kinio interesuose, ši dorovinė dvasia išaukštinta kaip vaiz- 
dinio pavyzdys, pagerbta kaip penatai, apskritai sudaro 
tai, kur glūdi religinis šeimos ir santuokos charakteris, pie- 
tetas. Toliau vyksta abstrakcija, jeigu tai, kas dieviška, sub- 

stancialu, atskiriama nuo savo esaties, o jausmas ir dva- 
sinės vienybės sąmonė fiksuojama kaip tai, kas klaidin- 
gai vadinama platoniška meile; toks atskyrimas susijęs su 
vienuoliška pažiūra, kuri prigimtinio gyvybingumo mo- 
mentą laiko visiškai negatyviu ir būtent dėl šio atskyrimo 
suteikiamas begalinis svarbumas sau. 

Papildymas. Santuoka skiriasi nuo konkubinato tuo, kad 
pastarajam svarbiausia patenkinti prigimtinį instinktą, o 
santuokoje jis laikomas antriniu. Todėl santuokoje neraus- 
tant kalbama apie tokius gamtinius dalykus, kurie, esant 
nesantuokiniams santykiams, sukeltų gėdos jausmą. To- 
dėl ir santuoką savyje reikia laikyti neišardoma, nes san- 
tuokos tikslas yra dorovinis, ir toks kilnus, kad visa kita, 
palyginti su juo, atrodo bejėgiška ir pavaldu jam. San- 
tuokos negali drumsti aistra, nes šioji yra jai pajungta. 
Bet ji yra neišardoma tik savyje, nes, kaip sako Kristus, 
tik dėl jų širdies kietumo leista skirtis. Kadangi santuo- 
koje vyrauja jausmo momentas, ji yra ne absoliuti, o svy- 
ruojanti ir turi savyje galimybę suirti. Bet įstatymų leidy- 
ba turi kiek galima labiau apsunkinti šią galimybę, ir 
dorovės teisę apsaugoti nuo atsitiktinio noro. 

Kaip sutarties stipuliacijoje sau jau glūdi tikrasis nuo- 
savybės perėjimas ($ 79), taip iškilmingas pareiškimas 
apie sutikimą doroviniams santuokos saitams ir šito 

pareiškimo atitinkamas pripažinimas bei patvirtinimas 
šeimoje ir bendruomenėje (kad šia prasme veikia Baž- 
nyčia, yra tolesnė apibrėžtis, kurios šia nesvarstysime), 
yra formalus santuokos sudarymas ir jos tikrovė; taigi ši 
sąjunga konstituojama kaip dorovinė tik dėl šios prieš 
tai einančios ceremonijos, kuri yra substancialurmo užbai- 
gimas ženklu, kalba, kaip dvasingiausia dvasingumo esa- 
timi ($ 78). Taigi juslinis, prigimtiniam gyvybingumui 
priklausantis momentas jo doroviniu požiūriu yra re- 
zultatas ir akcidencialumas, priklausantys išorinei do- 
rovinio ryšio, kuris gali tenkintis ir vien abipuse meile 
bei pagalba, esačiai. 

Kai klausiama, ką reikia laikyti pagrindiniu santuo- 
kos tikslu, kad iš to būtų galima semtis įstatyminių api- 
brėžčių arba jas vertinti, tai šiuo pagrindiniu tikslu su- 
prantama ta atskira santuokos tikrovės pusė, kurią reikia 
laikyti esmingiausia palyginti su kitomis. Bet nė viena 
iš jų sau nėra visa jos savyje ir sau esančio turinio, doro- 
vingumo, apimtis, ir vienos ar kitos jos egzistencijos pu- 
sės gali ir nebūti be žalos santuokos esmei. - Jeigu į san- 
tuokos sudarymą, iškilmingumą, kai išsakoma ir 
konstatuojama šios sąjungos, esančios aukščiau už atsi- 
tiktinį jausmo ir ypatingą potraukį, esmė, žiūrima kaip į 
išorinį formalumą ir kaip į vadinamąjį vien pilietinį reika- 
lavimą, tai šiam aktui telieka tarnauti tik pamokymo ir 
pilietinio santykio patvirtinimo tikslui arba net virsti 
grynai pozityvia pilietinio ar bažnyčios įsakymo savi- 
vale, kuris ne tik abejingas santuokos prigimčiai, bet net- 
gi įžeidžia meilės jausmą ir kaip tam tikra svetimybė 
prieštarauja šios sąjungos intymumui, nes žmogaus siela 

dėl tokio įsakymo sureikšmina šį formalų sudarymą ir 
laiko jį preliminaria visiško abipusio atsidavimo sąly- 
ga. Tokia nuomonė, pretenduojanti duoti meilei aukš- 
čiausią laisvės, gilumos ir užbaigtumo sąvoką, iš tikrų- 
jų meilėje veikiau neigia doroviškumą, aukštesnį grynai 
prigimtinio potraukio slopinimą ir atstūmimą, natūra- 
liai glūdintį gėdos jausme ir apibrėžtesnės dvasinės są- 
monės dėka iškeliamą iki skaistumo ir padorumo. Tiks- 
liau, šia pažiūra neigiama dorovinė apibrėžtis, kad 
sąmonė išeina už savo prigimties ir subjektyvumo, kon- 
centruodamasi mintyje apie substancialumą ir, užuot 
vis dar išsaugojusi sau atsitiktinumą ir juslinio potrau- 
kio savivalę, atima iš šio ryšio savivalę ir, įsipareigojusi 
penatams, perduoda jį substancialumui, o juslinį mo- 
mentą nužemina tik iki momento, kurį nulemia tikrumo 
ir doroviškumo ryšys bei šio kaip dorovinio pripažini- 
mas. Įžūlumas ir jį ginantis samprotis nesugeba suvok- 
tispekuliatyvios substancialaus santykio prigimties, ku- 
rią atitinka doroviška, nesugadinta siela ir krikščioniškų 
tautų įstatymai. 

Papildymas. Tai, kad santuokos sudarymo ceremoni- 
ja yra nereikalinga ir yra tik formalumas, be kurio gali- 
ma būtų apsieiti, kadangi meilė yra substancialumas, o 
dėl šio iškilmingumo ji net nustojanti vertės, išdėstė 
Friedrichas v. Schlegelis „Liucindoje“ irjo epigonas „Ano- 
nimo laiškuose“ (Liubekas ir Leipzigas, 1800). Juslinis 
atsidavimas ten vaizduojamas kaip būtinas meilės lais- 
vei ir gilumui įrodyti, argumentacija, kuri nesvetima su- 
vedžiotojams. Dėl vyro ir moters santykių reikia pažy- 
mėti, kad mergina, jusliškai atsiduodama, aukoja savo 

garbę, o apie vyrą, kuris be šeimos turi dar kitą savo 
dorovinės veiklos sritį, to nepasakysi. Merginos paskir- 
tis iš esmės yra tik santuokiniai santykiai, taigi reika- 
laujama, kad meilė įgautų santuokos formą ir kad įvai- 
rūs meilės momentai įgautų savo tikrai protingą 
tarpusavio santykį. 

Prigamtinė lyčių paskirtis dėl savo protingumo įgauna 
intelektualią ir dorovinę reikšmę. Šią reikšmę apibrėžia 
skirtumas, į kurį dorovinis substancialumas kaip sąvo- 
ka savyje pats susiskaldo, kad išjo gautų savo gyvybin- 
gumą kaip konkreti vienybė. 

Todėl Vienas yra dvasingumas kaip pasidalijantis į sau 
esantį asmeninį savarankiškumą ir į laisvos visuotinybės 
žinojimą bei norėjimą, į suvokiančios minties savimonę 
ir objektyvaus baigtinio tikslo norėjimą; Antras yra vie- 
ningas išliekantis dvasingumas kaip substancialumo ži- 
nojimas ir norėjimas konkrečios atskirybės ir jausmo for- 
ma; pirmasis dėl išorės yra tai, kas stipru ir aktyvu, 

antrasis — kas pasyvu ir subjektyvu. Todėl tikrasis sub- 
stancialus vyro gyvenimas vyksta valstybėje, moksle ir 
pan., be to, kovojant bei dirbant, santykiuojant su išori- 
niu pasauliu ir su pačiu savimi, taigi tik iš savo susi- 
dvejinimo su savimi jis iškovoja savarankišką vienybę 
su savimi; ramiai stebėdamas ir jausdamas subjektyvų 
dorovingumą, jis vyrauja šeimoje, kuri yra moters sub- 
stanciali paskirtis, ir šiame pietete - savo dorovinę nuo- 
statą. 

Todėl viename iškiliausių šio jausmo pavaizdavimų, 
Sofoklio „Antigonėje“ pietetas pirmiausia laikomas mo- 
ters įstatymu, jaučiančio subjektyvaus substancialumo, 
vidujiškumo, dar nepasiekusio savo visiško įgyvendi- 
nimo, įstatymu, senųjų dievų, požeminės karalystės įsta- 
tymu, amžinuoju įstatymu, apie kurį niekas nežino, iš 
kur jis atsirado ir kuris priešingas akivaizdžiam valsty- 
bės įstatymui; ši aukščiausia dorovinė ir todėl tragiš- 
kiausia priešybė čia individualizuojama moteriškumo 
ir vyriškumo praduose. 

Papildymas. Žinoma, moterys gali būti išsilavinusios, 
bet jos nesukurtos aukštiesiems mokslams, filosofijai ir 
kai kuriems meno kūriniams, kuriems reikia visuotiny- 
bės. Moterys gali turėti išmonę, skonį, eleganciją, bet 
idealumas joms neprieinamas. Skirtumas tarp vyro ir 
moters yra toks pat kaip skirtumas tarp gyvūno ir au- 
galo: gyvūnas labiau atitinka vyro charakterį, augalas — 
labiau moters, nes ji yra ramesnis išsiskleidimas, kuriam 
kaip principas duota neapibrėžtesnė jausmo vienybė. 
Jeigu moterys yra vyriausybės vadovės, tai valstybė 
yra pavojuje, nes jos elgiasi ne pagal visuotinybės 

reikalavimus, o pagal atsitiktinį polinkį ar nuomonę. 
Moterys lavinasi nežinia kaip, tarsi vaizduotės atmos- 
feroje, labiau iš gyvenimo, negu įgydamos žinių, tuo tar- 
pu vyras savo padėtį pasiekia tik minties laimėjimais ir 
didelėmis techninėmis pastangomis. 

Santuoka iš esmės yra monogamija, nes šį santykį suda- 
ro ir jam atsiduoda asmenybė, betarpiškai išskirianti at- 
skirybė, taigi jo tiesa ir vidujybė (subjektyvi substancialumo 
forma) kyla tik iš abipusio nepadalinto šios asmenybės 
atsidavimo; šioji teisę suprasti save pačią kitame pasie- 
kia tik tiek, kiek kitas šiame identiškume yra kaip as- 
muo, t. y. kaip atominė atskirybė. 

Santuoka ir iš esmės monogamija yra vienas iš abso- 
liučių principų, kuriais remiasi bendruomenės dorovė; 
todėl santuokos institucija laikoma vienu iš dieviško ar 
herojinio valstybių įkūrimo momentų. 

Be to, kadangi santuoka kyla iš laisvo abiejų lyčių sau 
pačiai be galo savos asmenybės laisvo atsidavimo, ji 

turi būti sudaryta ne jau gamtiškai identiškame rate, ku- 
rio nariai žino vienas apie kitą visas smulkmenas, ku- 
riame individai vienas kito atžvilgiu neturi būdingos 
sau pačiai asmenybės, bet tarp skirtingų šeimų ir iš 
prigimties skirtingų asmenybių. Todėl artimų giminai- 
čių santuoka prieštarauja sąvokai, kuriai santuoka yra 
dorovinis laisvės poelgis, o ne betarpiškų prigimčių ir 
jų instinktų ryšys, taigi prieštarauja ir tikrai natūra- 
liam jausmui. 

Jeigu santuoka laikoma grįsta ne prigimtine teise, o 
tik gamtiniu lytiniu instinktu ir savavališka sutartimi, 
taip patjeigu monogamijai buvo ieškoma išorinių prie- 
žasčių, net remiantis vyrų ir moterų skaičiaus fiziniu 
santykiu, taip pat santuokai tarp artimų giminių už- 
drausti pateikiami tik neaiškūs jausmai, tai visi tie at- 
vejai rėmėsi įprastu vaizdiniu apie natūralią būklę ir 
teisės natūralumą bei protingumo ir laisvės sąvokos 
stoka. 

Papildymas. Santuokai tarp artimų giminių pirmiau- 
sia priešinasi gėdos jausmas, bet šis apdairumas pagrįs- 
tas dalyko sąvoka. Kas jau yra sujungta, negali būti su- 
jungiama santuokos. Grynai prigimtinio santykio 
prasme yra žinoma, kad vienos gyvūnų šeimos supora- 
vimas duoda silpnesnius palikuonis, nes tai, kas turi su- 
sijungti, prieš tai turi būti atskira; apvaisinimo, kaip ir 
dvasios jėga tuo didesnė, kuo didesnės ir priešybės, iš 
kurių ji atsinaujina. Iki santuokos neturi būti artumo, 
pažinties, įpročio bendrai veikti: jie turi būti atrasti tik 
joje, ir šis atradimas juo vertingesnis, juo jis turtinges- 
nis ir juo daugiau dalių jis turi. 

Šeimos kaip asmens išorinė realybė yra nuosavybėje, ku- 
rioje ji turi savo substancialios asmenybės esatį tik kaip 
turte. 


B. Šeimos turtas 


5 

Šeima turi ne tik nuosavybę, jai kaip visuotiniam ir tva- 
riam asmeniui atsiranda nuolatinio ir stabilaus valdy- 
mo, turto poreikis ir jo apibrėžtis. Abstrakčioje nuosa- 
vybėje esantis savavališkas vien atskiro asmens ypatingo 
poreikio momentas ir troškimo egoizmas čia virsta rū- 
pinimusi tuo, kas bendra, ir įgijimu lėšų tam, doroviš- 
kumu. 

Legendose apie valstybių įkūrimą, arba bentjau apie 
draugingą ir padorų visuomeninį gyvenimą, tvirtos 
nuosavybės įvedimas atsiranda įvedus santuoką. - Be- 
je, kas sudaro šį turtą ir koks yra tikrasis jo įtvirtinimo 
būdas, išaiškėja pilietinės visuomenės sferoje. 

Šeimai kaip teisiniam asmeniui kitų atžvilgiu turi at- 
stovauti vyras kaip jos galva. Be to, jam daugiausia de- 
ra dirbti už namų ribų, rūpintis poreikių tenkinimu, taip 
pat disponuoti šeimos turtu ir jį valdyti. Šis turtas yra 
bendra nuosavybė, taigi nė vienas šeimos narys neturi 
ypatingos nuosavybės, bet kiekvienas iš jų turi teisę į 
bendrą nuosavybę. Dėl šios teisės ir šeimos galvai pri- 
klausančios teisės disponuoti šeimos turtu gali kilti koli- 
zija, nes šeimoje dar esantis dorovinės nuostatos betar- 
piškumas ($ 158) yra atviras atskirčiai ir atsitiktinumui. 

Susituokiant konstituojama nauja šeima, kuri yra tam tik- 
ras savarankiškumas giminių ar namų, iš kurių ji išėjusi, 
atžvilgiu; ryšys su jais pagrįstas prigimtine kraujo gi- 
minyste, o naujoji šeima grindžiama dorovine meile. 
Todėl individo nuosavybė esmingai susijusi su jo ve- 
dybinais ryšiais, o ryšys su jo gimine ar namais yra toli- 
mesnis. 

Santuokos sutartys, kuriose ribojamas sutuoktinių 
turto bendrumas, ginamos Žmonos teisės ir pan., yra 
prasmingos tiek, kiek jos numato santuokos nutraukimo 


18“ 275 


TREČIA DALIS 


galimybę dėl natūralios mirties, skyrybų ir pan., ir yra 
atsargumo priemonės, leidžiančioms atskiriems šeimos 
nariams tokiu atveju iš bendro turto gauti savo dalį. 

Papildymas. Daugelyje įstatymų užfiksuota šeima yra 
platesnės apimties, ir santykiai jos viduje laikomi esmi- 
niais, tuo tarpu kitas ryšys, kiekvienas ypatingos šeimos 
ryšys laikomas menkesniu. Pavyzdžiui, seniausioje romė- 
nų teisėje moteris, gyvenanti netvirtoje santuokoje, yra 
glaudžiau susijusi su savo giminėmis negu su savo vai- 
kais ir savo vyru, o feodalinės teisės laikais, kad būtų iš- 
saugota splendor familiae”, buvo būtina jai priskirti tik vy- 
riškos lyties narius ir pagrindine būtų laikoma šeimos 
visuma, tuo tarpu naujai susikūrusi šeima pasirodydavo 
menkesnė už ją. Nepaisant to, kiekviena nauja šeima yra 
svarbesnė negu tolesni kraujo giminystės ryšiai, ir tikrasis 
šeimos branduolys yra sutuoktiniai bei vaikai, skirtingai 
nuo to, kas tam tikra prasme taip pat vadinama šeima. 
Todėl turtinis individų santykis turi būti esmingiau susi- 
jęs su santuoka, o ne su platesne kraujo giminyste. 


C. Vaikų auklėjimas ir šeimos iširimas 

Santuokos vienybė, kurioje kaip substancialioje tėra nuo- 
širdumas ir nuostata, kaip egzistuojanti atskirai abiejuo- 
se subjektuose, vaikuose tampa pačios sau esančios egzis- 

tencijos objektu, kurį jie myli kaip savo meilę, kaip savo 
substancialią esatį. Prigimties atžvilgiu prielaida dėl be- 
tarpiškai esančių asmenų - tėvų — čia yra rezultatas, ir ši 
plėtotė, kuri vyksta kaip begalinis gimstančių ir viena 
kitą suponuojančių kartų progresas, yra būdas, kuriuo 
paprasta penatų dvasia baigtinėje prigimtyje parodo sa- 
vo egzistenciją kaip rūšį. 

Papildymas. Meilės santykis tarp vyro ir žmonos dar 
neobjektyvus, nes jausmas, nors ir yra substanciali vie- 
nybė, dar neturi objektiškumo. Šį objektiškumą tėvai įgyja 
tik savo vaikuose, kuriuose jie mato savo ryšio vientisu- 
mą. Motina vaikuose myli savo vyrą, o šis juose - savo 
žmoną; vaikas yra prieš juos abu kaip jų meilė. Jeigu tur- 
te vienumas yra tik išoriniame daikte, tai vaikuose jis yra 
dvasingume, kuriame tėvai yra mylimi ir kurį jie myli. 

Vaikai turi teisę būti maitinami ir auklėjami iš bendro šei- 
mos turto. Tėvų teisė į vaikų paslaugas pagrįsta apskri- 
tai rūpinimosi šeima bendrumu ir juo apsiriboja. Taip 
pat ir tėvų teisę vaikų savivalės atžvilgiu apibrėžia jų 
drausminimo ir auklėjimo tikslas. Bausmių tikslas yra 
ne teisingumas savaime, o subjektyvios, moralinės 
prigimties, ir yra atgrasinimas nuo dar prigimties 
suvaržytos laisvės ir iškėlimas visuotinybės vaikų są- 
monėje bei jų valioje. 

Papildymas. Kuo žmogus turi būti, jis to neturi ins- 
tinktyviai, šitai jis turi pirma įgyti. Tuo grindžiama vai- 
ko teisė būti auklėjamam. Taip yra ir su tautomis, esant 
patriarchalinei valdžiai: čia žmonės maitinami iš san- 
dėlių ir nelaikomi savarankiškais bei pilnamečiais. Pa- 
slaugų, kurių gali būti reikalaujama iš vaikų, tikslas te- 
gali būti tik auklėjimas, ir turi juo remtis: jos neturi būti 
tik pačios sau, nes elgesys su vaikais kaip su vergais 
yra apskritai nedorovingiausias santykis. Pagrindinis 
auklėjimo momentas yra drausmė, kurios prasmė - pa- 
laužti vaiko užsispyrimą, kad būtų išrauta tai, kas vien 
jusliška ir įgimta. Nereikia manyti, kad čia galima išsi- 
versti vien gerumų; mat būtent betarpiška valia veikia, 
remdamasi betarpiška išmone ir geismais, o ne moty- 
vais ir vaizdiniais. Jeigu vaikams pateikiamos priežas- 
tys, tai jiems patiems leidžiama spręsti, ar reikia šias 
priežastis pripažinti, ir todėl viskas paliekama jų nuo- 
žiūrai. Tuo, kad tėvai yra visuotinybė ir esmiškumas, 
pagrįstas vaikų paklusnumo poreikis. Jeigu vaikuose 
neugdomas paklusnumo jausmas, skatinantis siekimą 
tapti savarankiškam, tai jie darosi akiplėšiški ir įžūlūs. 

Vaikai yra savyje laisvi, ir gyvenimas yra tik šios laisvės 
betarpiška esatis, todėl jie nepriklauso nei kitiems, nei tė- 
vams kaip daiktai. Jų auklėjimas šeimos santykių atžvilgiu 

turi pozityvią apibrėžtį, kad dorovė taptų jiems betarpiš- 
ku, dar priešingybių neturinčiu jausmu ir kad vaiko siela 
dorovinio gyvenimo pagrinde išgyventų savo pirmą gyve- 
nimą meilėje, pasitikėjime ir paklusnume, bet negatyvi to 
paties santykio apibrėžtis yra iškelti vaikus virš to prigim- 
tinio betarpiškumo, kuriame jie iš pradžių yra, paversti 
juos savarankiškomis bei laisvomis asmenybėmis ir taip 
padaryti sugebančiais išeiti iš natūralios šeimos vienybės. 
Vergiška romėnų vaikų padėtis yra viena iš šią įstaty- 
mų leidybą labiausiai teršiančių institucijų, ir šis dorovės 
užgavimas jos giliausioje ir trapiausioje gyvastyje yra vie- 
nas iš svarbiausių momentų, norint suprasti pasaulinį is- 
torinį romėnų charakterį ir jų orientaciją į teisinį formaliz- 
mą. — Būtinumas būti auklėjamam egzistuoja vaikų 
sąmonėje kaip jiems būdingas jausmas būti savyje nepa- 
tenkintiems tokiais, kokie jie yra, kaip troškimas priklau- 
syti suaugusių pasauliui, kurį jie nujaučia kaip ką nors 
aukštesnio, kaip noras užaugti. Žaidžiamoji pedagogika 
jau patį vaikiškumą laiko kažkuo reikšmingu savyje, ir ši- 
taip pateikia vaikams ir sumenkina jų rimtumą bei pačią 
save iki vaikiškos, pačių vaikų nevertinamos formos. Ši- 
taip siekdama pateikti jiems neužbaigtumą, kuriame jie 
jaučiasi esą, kaip užbaigtą ir įteigti jiems pasitenkinimą 
tuo, ji pažeidžia ir suteršia tikrą, jų pačių aukštesnį poreikį 
ir iš dalies nulemia, kad jie nesidomi substanciniais dvasi- 
nio pasaulio santykiais ir yra abejingi jų atžvilgiu, iš dalies 
sukelia panieką žmonėms, kurie vaikystėje jiems parodė 
kaip vaikišką bei paniekos vertą, ir tada gimsta besimė- 
gaujanti savo puikumu tuštybė bei pasipūtimas. 
Papildymas. Kaip vaikas žmogus turi būti apsuptas 

tėvų meilės ir pasitikėjimo, ir protingumas turi jame pa- 
sirodyti kaip jo paties subjektyvumas. Pirmaisiais me- 
tais svarbiausias yra motinos auklėjimas, nes dorovė turi 
būti įdiegta vaikui kaip jausmas. Reikia pasakyti, kad 
apskritai vaikai tėvus myli mažiau negu tėvai vaikus, 
nes šie eina savarankiškumo link ir stiprėja, taigi palie- 
ka tėvus už savęs, tuo tarpu tėvai mato juose objektyvų 
savo ryšio daiktiškumą. 

Kadangi tik santuoka yra betarpiška dorovinė idėja ir 
kartu savo objektyvią realybę turi subjektyvios nuosta- 
tos ir jausmo gelmėje, tai čia glūdi pirmasis jos egzis- 
tencijos atsitiktinumas. Kaip negali būti prievartos tuo- 
kiantis, taip negali būti ir teisinio pozityvaus ryšio, kuris 
galėtų priversti kartu laikyti subjektus, jeigu jiems kilo 
koktūs ir priešiški jausmai bei veiksmai. Bet būtinas tam 
tikras trečiasis dorovinis autoritetas, kuris galėtų apsau- 
goti santuokos teisę, dorovinį substancialumą nuo pli- 
kos nuomonės apie tokią nuostatą ir nuo akimirksnio 
nuotaikos atsitiktinumo ir t. t., kuris atskirtų ją nuo to- 
talinio susvetimėjimo, ir pastarąjį konstatuotų, ir tik to- 
kiu atveju leistų santuoką nutraukti. 

Papildymas. Kadangi santuoka remiasi tik subjekty- 
viu atsitiktiniu jausmu, ji gali būti nutraukta. Tuo tarpu 
valstybė neišardoma, nes ji remiasi įstatymu. Santuoka, 

žinoma, irgi privalo būti neišardoma, bet čia ir tėra tik 
privalėjimas. Vis dėlto, kadangi santuoka yra tam tikras 
doroviškumas, ji gali būti nutraukta ne savavališkai, o 
tik dorovinio autoriteto sprendimu, ar tai būtų Bažny- 
čia, ar teismas. Jeigu atsirado totalinis susvetimėjimas, 
pvz., dėl santuokinės neištikimybės, tada ir religinis au- 
toritetas turi leisti nutraukti santuoką. 

Dorovinis šeimos suirimas nulemia tai, kad vaikai, iš- 
auklėti laisvomis asmenybėmis, pripažįstami pilname- 
čiais, teisiniais asmenimis, sugebančiais turėti savo lais- 
vą nuosavybę ir sukurti savo šeimą, - sūnūs kaip šeimos 
galvos, o dukterys - kaip žmonos, - šeimą, kurioje jie 
dabar turi savo substancialią apibrėžtį, kurios atžvilgiu 
jų ankstesnė šeima kaip vien pirmoji priežastis ir išei- 
ties taškas atsiduria antroje vietoje; dar mažiau teisių 
turi giminės abstrakcija. 

Natūralaus šeimos suirimo pasekmė dėl tėvų, ypač tė- 
vo, mirties turto atžvilgiu yra paveldėjimas; iš esmės 

paties savyje bendro turto užvaldymas; užvaldymas, ku- 
ris esant tolimesniems giminystės ryšiams ir pilietinei 
visuomenei būdingam išsisklaidymui, dėl kurio asme- 
nys ir šeimos tampa savarankiškos, darosi juo labiau 
neapibrėžtas, juo labiau prarandama vienybės nuotai- 
ka ir juo labiau kiekviena santuoka yra ankstesnių šei- 
mos santykių atsisakymas bei naujos, savarankiškos šei- 
mos sukūrimas. 

Išmonė matyti paveldėjimo pagrindą dėl tos aplin- 
kybės, kad po mirties turtas tampa bešeimininkis ir kaip 
toks atitenka tam, kuris pirmasis jį užvaldo, o jį užval- 
do dažniausiai giminės, nes paprastai jie yra iš artimiau- 
sios mirusiojo aplinkos, - šį įprastą atsitiktinumą pozi- 
tyvūs įstatymai tvarkos labui paverčia taisykle, — tokia 
išmonė nepaiso šeimyninių santykių prigimties. 

Dėl tokio suirimo atsiranda laisvė individų savivalei iš 
dalies apskritai savo turtu naudotis labiau paisant at- 
skiro asmens norų, nuomonių ir tikslų, iš dalies grupę 
draugų, pažįstamų ir t. t. traktuoti kaip šeimą ir kartu 
su teisinėmis paveldėjimo pasekmėmis paskelbti testa- 
mente. 

Susidarant tokiai grupei, kur ir galėtų glūdėti doro- 
vinis pasiteisinimas valios, nukreiptos į tokį disponavi- 
mą turtu, ypač kad ji susijusi su testamento sudarymu, 

būna tiek daug atsitiktinumo, savivalės, tyčinio egoisti- 
nių tikslų siekimo ir t. t., kad dorovinis momentas čia 
yra visiškai neaiškus, ir teisės savavališkai sudarinėti 
testamentus pripažinimas daug lengviau tampa doro- 
vinių santykių pažeidimo ir niekšingų pastangų bei to- 
kios pat priklausomybės pretekstu; kartu šitai suteikia 
progą ir pateisinimą kvailą savivalę ir klastingumą su- 
sieti su vadinamąja geradaryste bei dovanomis mirties 
atveju, po kurios mano nuosavybė ir taip nustoja būti 
mano, sudaro sąlygas pateisinti tuštybę ir valdingą kan- 
kinimą. 

Principas, pagal kurį šeimos nariai tampa savarankiš- 
kais teisiniais asmenimis ($ 177), leidžia šeimos rate at- 
sirasti panašiai savivalei ir skirtumui tarp prigimtinių 
paveldėtojų, bet jie gali būti tik labai riboti, kad nepa- 
žeistų pagrindinio santykio. 

Teisės sudaryti testamentą principas negali būti tik gry- 
na tiesioginė mirusiojo savivalė, ypač todėl, kad ji prieš- 
tarauja substancialiai teisei šeimos, kurios meilė ir pa- 
garba buvusiam savo nariui ir tegali priversti ją skaitytis 
po jo mirties su jo pareikštu sprendimu. Tokia savivalė 
neturi nieko, ką reikėtų gerbti labiau už šeimos teisę; 
tikriau, priešingai. Juk paskutinės valios dispozicijos ga- 
liojimas priklausytų vien nuo kitų savivalės pripažinimo. 

Tokia reikšmė jai gali būti visų pirma pripažinta tik tiek, 
kiek šeimos santykiai, kuriuose ji yra absorbuota, tam- 
pa tolimesni ir mažiau veiksmingi. Tačiau šių santykių 
neveiksmingumas, kur jų iš tiesų esama, priklauso ne- 
dorovingumo sričiai, ir išplėstas tokios savivalės reikš- 
mingumas jo šeimos santykio atžvilgiu yra linkęs į do- 
rovingumo susilpnėjimą. Tokios savivalės pavertimas 
šeimoje pagrindiniu paveldėjimo principu priklauso 
anksčiau minėtam romėnų įstatymų Žiaurumui ir ne- 
dorovingumui; pagal juos tėvas netgi galėjo parduoti 
sūnų, o jeigu kiti jį paleisdavo laisvėn, tai jis grįždavo 
tėvo valdžion, ir tik po trijų paleidimų laisvėn tapdavo 
iš tikrųjų laisvas; pagal juos sūnus apskritai netapdavo 
de jure pilnamečiu ir teisiniu asmeniu ir kaip nuosavy- 
bę galėjo turėti tik karo grobį, peculium castrense, ir jeigu 
jis po trijų pardavimų ir paleidimo laisvėn išeidavo iš 
tėvo valdžios, jis be testamentinio paskyrimo nepavel- 
dėdavo kartu su tais, kurie dar likdavo šeimos vergo- 
vėje, taip pat Žmona (jeigu ji susituokė ne kaip vergė in 
manum conveniret, in mancipio esset, o kaip matrona) taip 
pat ne tiek priklausė šeimai, kurią sudarant ji dalyvavo 
ir kuri iš tikrųjų dabar yra jo šeima, kiek veikiau tai šei- 
mai, iš kurios ji kilo, ir todėl buvo pašalinta iš savo tik- 
rosios šeimos turto paveldėtojų, kaip tos šeimos nariai 
nepaveldėdavo žmonos ir motinos turto. Kad dėl pro- 
tingumo jausmo didėjimo šių ir kitų įstatymų nedoro- 
vingumas buvo panaikintas vykdant teisėtumą, pvz., 
naudojant pasakymą: bonorum possessio (kad nuo to sa- 
vo ruožtu skiriasi possessio bonorum, yra juristo moky- 
tumą rodančios Žinios) vietoj hereditas, fikcijos dėka 

filia” paverčiant filius”, anksčiau jau (§ 3 past.) buvo 
pažymėta kaip liūdna būtinybė teisėjams painiavos bū- 
du kontrabanda įsileisti protingumą, kad būtų išvengta 
bent jau kai kurių prastų įstatymų padarinių. Su tuo su- 
sijęs siaubingas svarbiausių institucijų nestabilumas ir 
sumakaluota įstatymų leidyba, nukreipta prieš iš to ky- 
lančio blogio protrūkius. - Kokias nedorovingas pasek- 
mes romėnams turėjo ši testamentų savavališko suda- 
rymo teisė, užtektinai žinoma iš istorijos ir Luciano bei 
kitų aprašymų. — Pačioje santuokos kaip betarpiško do- 
rovingumo prigimtyje susimaišęs substancialus santy- 
kis, prigimtinis atsitiktinumas ir vidinė savivalė; kadan- 
gi romėnai dėl vergiškos vaikų padėties ir kitų nurodytų 
bei su tuo susijusių apibrėžčių, ir dėl lengvų skyrybų, 
savivalei teikė pirmenybę substancialumo teisės atžvil- 
giu, kad net pats Ciceronas — o kiek gražaus jis parašė 
apie honestum” ir decorum” savo De Officiis ir visur 
kitur! — išvarė savo žmoną, kad su naujos žmonos krai- 
čiu apmokėtų savo skolas, - šitaip papročių sugedimui 
buvo nutiestas įstatymiškas kelias, arba veikiau įstaty- 
muose glūdėjo jo būtinybė. 

Paveldėjimo teisės institucijos naudojimas šeimai iš- 
saugoti ir spindesiui, naudojant substitucijas ir šeimų fidei- 
komisus, arba iš paveldėtojų pašalinant dukteris sūnų 
naudai, arba kitus vaikus vyriausiojo sūnaus naudai, ar- 
ba apskritai leidžiant pasirodyti nelygybei, iš dalies pa- 
žeidžia nuosavybės laisvės principą ($ 62), iš dalies re- 
miasi savivale, kuri savyje ir sau neturi jokios teisės būti 
pripažinta, - konkrečiau - mintimi, kad reikia išsaugoti 
šią giminę ar namus, o ne šią šeimą. Bet ne šie namai 

arba giminė, o šeima yra idėja, kuri turi tokią teisę, ir 
turto laisvės bei paveldėjimo teisės lygybės dėka labiau 
negu priešingu būdu išlaikoma tiek dorovinė forma, tiek 
ir šeima. — Tokiose institucijose, kaip romėniškosios, ap- 
skritai nepaisoma santuokos teisės ($ 172); nepripažįs- 
tama, kad ji yra tvirtas pagrindas savo tikros šeimos su- 
kūrimui ir kad jos atžvilgiu tai, kas apskritai vadinama 
šeima, stirps, gens“, su kiekviena karta vis labiau nu- 
tolsta ir praranda realumą ($ 177). Meilė, dorovinis san- 
tuokos momentas, yra jausmas realiems, esantiems in- 
dividams, o ne kokiai nors abstrakcijai. Apie tai, kad 
samprotinė abstrakcija pasireiškia kaip pasaulinis isto- 
rinis Romos imperijos principas, žr. žemiau, $ 357. O 
apie tai, kad aukščiausioji politinė sfera būtinai pripa- 
žįsta pirmagimystės teisę ir giminės turto neliečiamu- 
mą, bet ne kaip savivalę, o kaip kylančius iš valstybės 
idėjos, žr. žemiau, $ 306. 

Papildymas. Romėnų valstybėje ankstesniais laikais 
tėvas galėjo ir atimti iš savo vaikų paveldėjimo teisę, ir 
juos nužudyti: vėliau nei viena, nei kita nebuvo leidžia- 
ma. Šį nedorovingumo ir jo sudorovinimo nenuosek- 
lumą buvo bandyta susisteminti, o dėl šios sistemos 
išsaugojimo atsirado sunkumų ir klaidų mūsų pavel- 
dėjimo teisėje. Testamentai, žinoma, gali būti leidžia- 
mi, bet čia reikia suprasti, kad ši savivalės teisė atsiran- 
da arba didėja irstant šeimai ar nutolstant vienam nuo 
kito šeimos nariams, ir kad vadinamoji draugyste grin- 
džiama šeima, kurią sukuria testamentas, gali būti pripa- 
žinta tik tada, jei nėra artimiausių santuokinės šeimos 
narių bei vaikų. Su testamentu apskritai susijęs tam tik- 

ras koktumo ir nemalonumo jausmas, nes testamente 
aš skelbiu, kas yra tie, kuriems aš palankus. Bet palan- 
kumas savavališkas, jis gali būti vienu ar kitu būdu pa- 
siektas klasta, susijęs su šia ar kita kvaila priežastimi ir 
dėl to gali būti reikalaujama, kad būsimasis paveldėto- 
jas baisiausiai žemintųsi. Anglijoje, kur apskritai labai 
paplitę įnoriai, su testamentais susiję be galo daug kvailų 
išmonių. 


Šeimos perėjimas į pilietinę visuomenę 


5 

Šeima natūraliai ir iš esmės dėl asmenybės principo iš- 
sišakoja į daugybę šeimų, kurios apskritai santykiuoja 
tarpusavyje kaip savarankiški konkretūs asmenys, to- 
dėl yra išoriški. Arba momentai, susiję šeimos, kaip do- 
rovinės idėjos, kuri dar yra jos sąvokoje, vienybėje, turi 
būti šios sąvokos paleisti į savarankišką realybę; tai di- 
ferencijos pakopa. Abstrakčiai išreikšta iš pradžių tai 
duoda ypatingybės apibrėžtį, kuri, tiesa, santykiuoja su 
visuotinybe taip, kad visuotinybė yra pagrindas, bet dar 
tik vidinis, ir todėl esti formaliai, tik pasirodanti ypatin- 
gybėje. Todėl šis refleksijos santykis pirmiausia rodo do- 
rovės praradimą, arba, kadangi ji kaip esmė būtinai yra 
pasireiškianti, jis yra dorovės pasireiškimo pasaulis, pilieti- 
nė Visuomenė. 

Šeimos išsiplėtimas kaip jos perėjimas į kitą princi- 
pą yra egzistencijoje iš dalies ramus jos išsiplėtimas į 
tautą — naciją, kuri tokiu būdu turi bendrą natūralią kil- 
mę, iš dalies į išsklidusių šeiminių bendruomenių sam- 
būrius arba įsakant jėga, arba dėl savanoriško susijun- 
gimo, kurį lėmė poreikių artimumas ir sąveika juos 
tenkinant. 

Papildymas. Čia visuotinybės išeities taškas - ypatin- 
gybės savarankiškumas, ir tada atrodo, kad šioje pozi- 
cijoje dorovė yra prarasta, nes sąmonei, tiesą sakant, šei- 
ma yra tai, kas pirma, dieviška ir reikalauja pareigos. 
Bet dabar pasireiškia santykis, kad ypatingybė turi būti 
man pirma, kas mane apibrėžia, ir tokiu būdu dorovinė 
apibrėžtis yra panaikinta. Bet iš tikrųjų aš tik klystu, mat 
nors manau, kad išsaugau ypatingybę, bet pirmuoju ir 
esminiu dalyku tebėra visuotinybė ir ryšio būtinumas: 
taigi aš apskritai esu tariamybės pakopoje, ir mano ypa- 
tingybei tebesant tuo, kas mane apibrėžia, t. y. tikslu, aš 
taip tarnauju visuotinybei, kuri iš tiesų ir išsaugo galu- 
tinę valdžią man. 


ANTRAS SKYRIUS 


Pilietinė visuomene 

Konkretus asmuo, kuris yra sau kaip ypatingas tikslas, 
kaip poreikių visuma ir įgimto būtinumo bei savivalės 
mišinys, yra vienas iš pilietinės visuomenės principų, bet 
ypatingas asmuo kaip esmingai santykiuojantis su kita 
tokia ypatingybe, kad kiekvienas iš jų teigia savo reikš- 
mingumą ir pasitenkina tik kaip kitos įtarpintas ir kartu 
tik dėl visuotinybės formos, yra kitas pilietinės visuome- 
nės principas. 

Papildymas. Pilietinė visuomenė yra diferencija, išky- 
lanti tarp šeimos ir valstybės, nors jos formavimasis yra 
vėlesnis negu valstybės, nes kaip diferencija ji suponuoja 
valstybę, kurią ji, kad egzistuotų, turi turėti prieš save 

kaip savarankišką. Beje, pilietinę visuomenę sukūrė 
šiuolaikinis pasaulis, kuris visoms idėjos apibrėžtims su- 
teikia jų teisę. Jeigu valstybė vaizduojama kaip skirtin- 
gų asmenų vienybė, kaip vienybė, kuri tėra bendrumas, 
tai čia turima galvoje tik pilietinės visuomenės apibrėž- 
tis. Daugelis naujųjų valstybės teisės dėstytojų nesuge- 
bėjo pateikti kitokio požiūrio į valstybę. Pilietinėje vi- 
suomenėje kiekvienas sau — tikslas, visa kita jam yra 
niekas. Bet be santykio su kitais jis negali visiškai pa- 
siekti savo tikslų: todėl šie kiti yra priemonės ypatingy- 
bės tikslui. Bet ypatingas tikslas, santykiuodamas su ki- 
tais, suteikia sau ypatingybės formą ir pasitenkina pats, 
kartu patenkindamas kitų gerovę. Kadangi ypatingybė 
susijusi su visuotinybės sąlyga, tai visuma yra įtarpini- 
mo dirva, kurioje sau laisvę suteikia visos atskirybės, 
visi polinkiai, visi gimimo ir laimės atsitiktinumai, iš 
kur pasklinda visų aistrų bangos, valdomos tik jas nu- 
šviečiančio proto šviesa. Ypatingybė, apribota visuoti- 
nybės, yra vienintelis kiekvienos ypatingybės gerovės 
plėtros mastelis. 

Egoistinis tikslas, kurį jo realizacijoje nulemia visuoti- 
nybė, pagrindžia visapusiškos priklausomybės sistemą, 
kad atskiro asmens subsistencija ir gerovė bei jo teisinė 
esatis yra susipynusi su visų subsistencija, gerove ir tei- 

se, tuo pagrįsta ir tik šiame kontekste yra tikra bei ga- 
rantuota. Šią sistemą iš pradžių galima laikyti išorine 
valstybe, kaip stygiaus valstybe ir sampročio valstybe. 


184 


Šiame savo dvilypume idėja suteikia momentams jiems 
būdingą esatį, ypatingybei - teisę rutuliotis ir plisti į visas 
puses, o visuotinybei — teisę pasirodyti kaip pagrindui 
ir būtinai ypatingybės formai, taip pat ir kaip jėgai jos 
atžvilgiu bei jos galutiniam tikslui. - Savo kraštutinu- 
muose pranykusios dorovės sistema yra abstraktus idė- 
jos realybės momentas, kuri čia yra tik kaip reliatyvus to- 
talumas ir vidinė šio išorinio reiškinio būtinybė. 
Papildymas. Doroviškumas čia yra pranykęs savo 
kraštutinumuose, ir betarpiška šeimos vienybė yra su- 
skilusi į daugį. Čia realybė yra išoriškumas, sąvokos su- 
irimas, laisvais tapusių esatiškų momentų savarankiš- 
kumas. Nors pilietinėje visuomenėje ypatingybė ir 
visuotinybė yra suskilusios, visgi jos abi yra tarpusavy- 
je susijusios ir priklauso viena nuo kitos. Nors atrodo, 
kad viena jų daro būtent tai, kas priešinga kitai, ir taria- 
si galinti egzistuoti tik neprisileisdama kitos, visgi kiek- 
vienajų yra kitos sąlyga. Pvz., mokesčių mokėjimą dau- 
guma Žmonių laiko savo ypatingybės pažeidimu, tam 
tikru priešiškumu sau, tuo, kas trukdojų tikslui, bet kad 
ir kaip tai atrodytų teisinga, visgi tikslo ypatingybė 

negali būti patenkinta be visuotinybės, ir šalis, kurioje 
nebūtų mokami mokesčiai, negalėtų pasigirti ir ypatin- 
gybės stiprėjimu. Taip pat galėtų atrodyti, kad visuoti- 
nybei būtų geriau, jeigu ji sutrauktų į save ypatingybės 
galias, kaip pvz., dėstoma platoniškoje valstybėje; bet 
ir tai vėl tėra tik regimybė, nes abi jos yra tik viena kitos 
dėka ir viena kitai bei pereina viena į kitą. Padėdamas 
savo tikslui, aš padedu visuotinybei, o šioji vėlgi pade- 
da mano tikslui. 

Viena vertus, ypatingybė kaip sau į visas puses išplin- 
tantis savo poreikių, atsitiktinės savivalės ir subjekty- 
vių norų patenkinimas savo mėgavimuose griauna pati 
save ir savo substancialią sąvoką; kita vertus, tiek būti- 
nų, tiek atsitiktinių poreikių patenkinimas kaip begali- 
niai sužadintas ir būdamas visiškai priklausomas nuo 
išorinio atsitiktinumo bei savivalės, taip pat ir apribo- 
tas visuotinybės galios, yra atsitiktinis. Šiose priešingy- 
bėse ir jų susipynimuose pilietinė visuomenė pasirodo 
ir kaip nesaikingumo, skurdo ir jiems abiem bendro fi- 
zinio bei dvasinio nuopuolio reginys. 

Savarankiška ypatingybės plėtotė (plg. $ 124 past.) 
yra momentas, kuris senosiose valstybėse pasireiškia 
kaip prasidedantis papročių sugedimas ir galutinė žlu- 
gimo priežastis. Šios valstybės, kurios buvo kuriamos 

arba patriarchaliniu ir religiniu principu, arba dvasin- 
gesniu, bet ir paprastesniu dorovės principu, - apskri- 
tai pirmykščių gamtos stebėjimu, negalėjo ištverti savyje 
jo susidvejinimo ir begalinės savimonės refleksijos ir ta- 
po tos refleksijos auka, vos tik ta refleksija ėmė reikštis 
iš pradžių pažiūrose, o po to ir tikrovėje, nes jos dar 
paprastam principui trūko tikrai begalinės jėgos, esan- 
čios tik toje vienybėje, kuri proto priešybei leidžia išsiskir- 
ti visa savo jėga, įveikia ją ir kartu išsaugo save joje bei 
išlaiko ją savyje. Platonas savo valstybėje vaizduoja sub- 
stancialią dorovę jos idealiame grožyje ir tiesoje, tačiau 
susidoroti su savarankiškos ypatingybės principu, tuo 
metu įsiveržusiu į graikiškąją dorovę, jis galėjo tik prieš- 
priešindamas jam vien substancialią valstybę ir visiš- 
kai pašalindamas jį iki pat jo ištakų, kurios buvo priva- 
čioje nuosavybėje ($ 46, past.) ir šeimoje, o paskui ir jo 
tolesnėje plėtroje kaip paties savivalę ir luomo pasirin- 
kimą ir t. t. Šis trūkumas ir yra jo didžios substancialios 
valstybės tiesos nesupratimo priežastis ir to, kad ši vals- 
tybė paprastai laikoma abstrakčios minties svajone, tuo, 
kas dažnai vadinama net idealu. Savarankiškos savyje be- 
galinės atskiro indvido asmenybės, subjektyvios laisvės, 
vidujiškai atsiradusios krikščioniškoje religijoje, o išoriš- 
kai ir todėl - susijusiai su abstrakčia visuotinybe — ro- 
mėnų pasaulyje, principas šioje tik substancialioje tikro- 
sios dvasios formoje negauna savo teisės. Istorijos 
požiūriu šis principas yra vėlesnis už graikiškąjį pasau- 
lį, taip pat ir filosofinė refleksija, nusileidžianti iki šio 
gylio, yra vėlesnė už substancialią graikų filosofijos idė- 
ją. 

Papildymas. Ypatingybė sau yra ribų peržengimas 
ir nesaikingumas, ir šio peržengimo formos pačios yra 
besaikės. Savo vaizdiniais ir refleksijomis žmogus pra- 
plečia savo troškimus, kurie nėra uždaras ratas, kaip 
gyvūno instinktas, ir juos veda į prastą begalybę. Bet, 
kita vertus, trūkumas bei stygius taip pat yra nesai- 
kingumas, ir pasiekti savo harmoniją šios būklės pai- 
numas gali tik jį įveikiančios valstybės dėka. Jeigu pla- 
toniškoji valstybė norėjo pašalinti ypatingybę, tai šitai 
negalėjo padėti, nes tokia pagalba prieštarautų begali- 
nei idėjos teisei suteikti laisvę ypatingybei. Krikščio- 
nių religijoje pirmiausia atsirado subjektyvybės teisė 
kaip sau būties begalybė, ir čia visuma kartu turi gau- 
tijėgų nustatyti ypatingybės ir dorovinės vienybės har- 
moniją. 


186 


Bet ypatingybės principas būtent dėl to, kad jis sau ru- 
tuliojasi į totalumą, pereina į visuotinybę ir joje vienoje 
turi savo tiesą bei teisę į savo pozityvią realybę. Ši vie- 
nybė, kuri dėl abiejų principų savarankiškumo šioje su- 
dvejinimo pozicijoje ($ 184) nėra dorovinė tapatybė, bū- 
tent dėl to yra ne kaip laisvė, bet kaip būtinybė, kad 
ypatingybė pakiltų į visuotinybės formą, šioje formoje ieš- 
kotų savo egzistencijos ir turėtų ją. 

Individai kaip šios valstybės piliečiai yra privatūs asme- 
nys, kurių tikslas yra jų pačių interesas. Kadangi šis tiks- 
las yra įtarpintas visuotinumo, kuris jiems atrodo kaip 
priemonė, tai jie gali pasiekti jį tik tiek, kiek jie patys vi- 
suotinai apibrėžia savo valią, norėjimą ir veikimą bei 
paverčia save šio ryšio grandinės nariu. Idėjos interesas, 
kuris neglūdi šių pilietinės visuomenės narių sąmonė- 
je, yra procesas, kuris jų atvirumą ir gamtiškumą turi iš- 
kelti virš gamtinės būtinybės bei poreikių savivalės į for- 
malią laisvę ir formalią žinojimo bei norėjimo visuotinybę, 
jų ypatingybėje formuoti subjektyvumą. 

Su vaizdiniais apie prigimtinės būklės nekaltumą, apie 
primityvių tautų papročių paprastumą — viena vertus, O 
kita vertus — su pažiūra, kuri poreikius, jų tenkinimą, as- 
meninio gyvenimo malonumus bei patogumus ir t. t. lai- 
ko absoliučiais tikslais, susiję tai, kad kultūra, jeigu ji ten 
laikoma tik tam tikru išoriškumu, tuo, kam lemta žlugti, 
čia yra laikoma vien priemone tokiems tikslams pasiekti; 
tiek viena, tiek kita pažiūra byloja, kad nepažįstama dva- 
sios prigimtis ir proto tikslai. Dvasia turi savo realybę tik 
susidvejindama pačioje savyje, natūraliuose poreikiuose 
ir šio išorinio būtinumo kontekste suteikdama sau šią ri- 
bą ir baigtinumą, ir būtent įaugdarma į juos ji juos įveikia ir 
juose įgauna savo objektyvią esatį. Todėl proto tikslas nė- 
ra nei minėtas natūralus papročių paprastumas, nei 
malonumai, atsirandantys besivystant ypatingybei ir 

pasiekiami veikiant kultūrai, bet tai, kad būtų panaikin- 
tas įgimtas paprastumas, t. y. iš dalies pasyvus altruizmas, 
iš dalies žinojimo ir valios grubumas, t. y. betarpiškumas 
ir atskirybė, į kuriuos yra nugrimzdusi dvasia, ir kad pir- 
miausia šis jo išoriškumas įgautų protingumą, kurį jis su- 
geba įgyti, būtent visuotinybės formą, samprotiškumą. Tik taip 
dvasia šiame išoriškumne jaučiasi savo stichijoje ir savo na- 
muose. Taigi jos laisvė jame turi esatį, ir ji šiame jos api- 
brėžčiai laisvei savyje svetimame elemente tampa sau, turi 
reikalą tik su tuo, kas pažymėta jos antspaudu ir kas jos 
gaminama. — Būtent taip visuotinybės forma mintyje sau pa- 
siekia egzistenciją, — forma, kuri tik ir yra idėjos vertas 
egzistencijos elementas. Todėl kultūra savo absoliučia api- 
brėžtimi yra išsilaisvinimas ir aukščiausio išsilaisvinimo 
darbas, būtent absoliutus perėjimo taškas į jau ne betar- 
pišką, prigimtinį, o dvasinį, taip pat iškeltą į visuotiny- 
bės formą, begaliniai subjektyvų dorovės substancialu- 
mą. — Šis išsilaisvinimas subjektui yra sunkus darbas, nes 
reikia įveikti gryną elgesio subjektyvumą, troškimų be- 
tarpiškumą, taip pat ir subjektyvų jausmo menkumą, ir 
norų savivalę. Kad išsilaisvinimas yra sunkus darbas, ir 
yra viena iš priežasčių dėl jam tenkančios nemalonės. Bet 
šio kultūrinio darbo dėka subjektyvi valia pati savyje įgyja 
objektyvumą, kuriame ji savo ruožtu tik ir verta bei galinti 
būti idėjos realybė. Kartu ši visuotinybės forma, iki ku- 
rios ypatingybė pakyla per darbą ir mokslą, paaiškina 
tai, kodėl ypatingybė tampa tikra atskirybės būtimi sau ir, 
suteikdama visuotinybei pripildantį turinį ir jos begali- 
nę saviapibrėžtį, pati dorovėje yra kaip begaliniai sau 
esanti, laisva subjektyvybė. Tai požiūris, parodantis, kad 

kultūra yra imanentinis absoliutumo momentas ir turi be- 
galinę vertę. 

Papildymas. Kultūringais pirmiausia galime laikyti to- 
kius žmones, kurie gali daryti viską, ką daro kiti, pabrėžti- 
nai nerodydami savo partikuliarumo, tuo tarpu nekultū- 
ringi žmonės pirmiausia tai ir parodo, nes savo elgesyje jie 
nesivadovauja visuotinėmis objekto savybėmis. Bendrau- 
damas su kitais žmonėmis, nekultūringas žmogus leng- 
vai gali juos užgauti, nes jis paiso tik savęs, nereflektuoda- 
mas apie kitųjausmus. Jis nenori užgauti kitų, betjo elgesys 
nesiderina su jo valia. Taigi kultūra yra ypatingybės nu- 
ramdymas, kad ji elgtųsi atsižvelgdama į daiktų prigimtį. 
Tikrasis originalumas, kurdamas daiktą, reikalauja tikros 
kultūros, tuo tarpu netikrasis pasireiškia neskoningumu, 
kuris ateina į galvą tik nekultūringiems žmonėms. 


188 


Pilietinėje visuomenėje glūdi trys momentai: 

A) poreikio įtarpinimas ir atskiro asmens pasitenkini- 
mas savo darbu ir visų kitų darbu bei poreikių patenki- 
nimu, tai poreikių sistema; 

B) ten glūdinčios laisvės visuotinybės tikrovė, nuo- 
savybės apsauga vykdant teisėtumą; 

C) kelio užkirtimas šiose sistemose pasiliekančiam 
atsitiktinumui ir policijos bei korporacijų rūpinimasis ypa- 
tingu interesu kaip tuo, kas bendra. 

A.Poreikių sistema 

Ypatingybė, pirmiausia apibrėžta kaip priešinga valios 
apskritai visuotinumui ($ 60), yra subjektyvus poreikis, 
kuris pasiekia savo objektyvumą, t. y. savęs patenkini- 
mą, naudodamasis a) išoriniais daiktais, kurie taip pat 
yra kitų poreikių bei valių nuosavybė ir produktas ir b) 
veikla bei darbu, kaip tuo, kas įtarpina abi puses. Ka- 
dangi jo tikslas yra patenkinti subjektyvią ypatingybę, o 
kitų poreikių ir laisvos savivalės atžvilgiu pasireiškia 
visuotinybė, tai šis protingumo spindulys šioje baigtinu- 
mo sferoje yra sampročio pusė, kuri svarbi nagrinėjimui 
ir kuri yra sutaikantis pačios šios sferos viduje momen- 
tas. 

Politinė ekonomija yra mokslas, kuris remiasi šiais po- 
žiūriais, bet taip pat turi parodyti masių santykį ir judė- 
jimą jų kokybinėje bei kiekybinėje apibrėžtyje ir susi- 
pynime. — Tai vienas iš tų mokslų, kurie atsirado 
naujaisiais laikais, šių laikų dirvoje. Iš jo vystymosi iš- 
ryškėja įdomus dalykas, kaip mintis (žr. Smith, Say, Ri- 
cardo) iš begalinės gausybės prieš ją iš pradžių esančių 
atskirybių išskiria paprastus daikto principus, jame vei- 
kiantį ir jį valdantį samprotį. Jeigu, viena vertus, pažin- 
ti šį daikte glūdintį ir veikiantį protingumo spindulį po- 
reikių sferoje yra sutaikinantis momentas, tai, antra 
vertus, šis mokslas yra ta sritis, kurioje subjektyvių tikslų 

ir moralinių nuomonių samprotis išlieja savo nepasiten- 
kinimą bei moralinį apmaudą. 

Papildymas. Esama tam tikrų visuotinių poreikių, pa- 
vyzdžiui, valgymo, gėrimo, rengimosi ir t. t., ir jų pa- 
tenkinimas visiškai priklauso nuo atsitiktinių aplinky- 
bių. Dirva čia ar ten yra daugiau ar mažiau derlinga, 
metai skiriasi savo derlingumu, vienas žmogus yra 
darbštus, kitas — tinginys, bet šis savivalės knibždėly- 
nas gimdo visuotines apibrėžtis, ir tai, kas tariamai yra 
išsklaidyta ir bemintiška, yra laikoma iš savęs kylan- 
čios būtinybės. Aptikti čia šią būtinybę yra politinės eko- 
nomijos uždavinys, mokslo, kuris daro garbę minčiai, 
nes jis randa dėsnius atsitiktinumų masei. Įdomu ste- 
bėti, kaip visi ryšiai čia turi atgalinį veikimą, kaip ypa- 
tingos sferos susigrupuoja, veikia kitas ir yra jų remia- 
mos arba kliudomos. Pirmiausia verta dėmesio ši 
sąvoka, kuria iš pradžių sunku patikėti, nes viskas at- 
rodo palikta atskiro asmens savivalei; ji panaši į plane- 
tų sistemą, kuri visada akiai atrodo tik netaisyklingas 
judėjimas, bet kurios dėsnius vis tik galima pažinti. 


a) Poreikis ir jo patenkinimo pobūdis 

Gyvūnas turi ribotą priemonių ir būdų kompleksą savo 
taip pat ribotiems poreikiams tenkinti. Žmogus ir šioje 

priklausomybėje įrodo, kad jis peržengia jį, įrodo savo 
visuotinybę pirmiausia padaugindamas poreikius ir prie- 
mones, o tada konkretų poreikį išsklaidydamas ir išskirs- 
tydamas į atskiras dalis bei puses, kurios tampa įvairiais 
partikuliarizuotais ir kartu abstraktesniais poreikiais. 

Teisės objektas yra asmuo, moralinės pozicijos — sub- 
jektas, šeimos — šeimos narys, pilietinės visuomenės — 
pilietis apskritai (kaip bourgeois); poreikių atžvilgiu (plg. 
§ 123, past.) čia yra ta vaizdinio konkretybė, kuri vadi- 
nama žmogumi; taigi tik čia ir, tiesą sakant, vien čia, šia 
prasme kalbama apie žmogų. 

Papildymas. Gyvūnas yra tam tikras partikuliarumas, 
jis turi savo instinktą ir ribotas, neperžengiamas patenki- 
nimo priemones. Esama vabzdžių, neatskiriamų nuo vie- 
no konkretaus augalo, kitų gyvūnų aplinka platesnė, jie 
gali gyventi esant įvairiam klimatui, bet, palyginti su žmo- 
gaus aplinka, jų aplinka visada ribota. Poreikis turėti būs- 
tą ir rengtis, būtinybė, kad maistas būtų ne žalias, o apdo- 
rotas, sunaikinant jo natūralų betarpiškumą, nulemia tai, 
kad žmogui gyventi ne taip lengva kaip gyvūnui, bet jam 
kaip dvasiai ir negali būti taip lengva. Samprotis, suvo- 
kiantis skirtumus, šiems poreikiams suteikia įvairiapusiš- 
kumo, o kadangi vertinimo kriterijais yra skonis ir nau- 
dingumas, tai ir poreikiai darosi priklausomi nuo jų. Galų 
gale turi būti patenkinta nebe reikmė, o nuomonė, ir bū- 
tent kultūra išsklaido konkretybę į jos ypatingybes. Porei- 
kių didėjimas ir įvairėjimas slopina troškimus, nes, kai 
žmonės daug kuo naudojasi, siekimas kokio nors vienin- 
telio reikalingo dalyko ne toks stiprus, ir ši įvairovė bylo- 
ja, kad stygius apskritai ne toks didžiulis. 

Taip pat išsiskiria ir daugėja priemonės partikuliarizuo- 
tiems poreikiams ir apskritai jų patenkinimo būdai, ku- 
rie vėlgi tampa reliatyviais tikslais ir abstrakčiais porei- 
kiais; — į begalybę nusitęsiantis daugėjimas, kuris taip 
pat yra šių apibrėžčių skyrimas ir priemonių jų tikslams 
tinkamumo vertinimas, — yra rafinavimas. 

Papildymas. Tai, ką anglai vadina comfortablė, yra kai 
kas visiškai neišsemiama ir nueinantis į begalybę, nes 
kiekvienas patogumas turi savo nepatogumą, ir šiems 
prasimanymams nėra galo. Todėl patogumas yra po- 
reikis ne tiek tiems, kurie jį juo tiesiogiai patiria, kiek 
tiems, kurie iš jo atsiradimo siekia naudos. 

Poreikiai ir priemonės kaip reali esatis tampa būtimi ki- 
tiems, nuo kurių poreikių ir darbo abipusiškai priklau- 
so jų pasitenkinimas. Abstrakcija, kuri yra poreikių ir 
priemonių kokybė (žr. ankst. §), yra ir abipusio indivi- 
dų tarpusavio santykio apibrėžtis; ši visuotinybė kaip 
pripažintumas yra momentas, kuris juos jų atskirume ir 
abstrakcijoje paverčia konkrečiais visuomeniniais porei- 
kiais, pasitenkinimo priemonėmis ir būdais. 

Papildymas. Dėl to, kad aš turiu orientuotis į kitą, čia pa- 
sireiškia visuotinybės forma. Iš kitų aš gaunu savo poreikių 
patenkinimo priemones, vadinasi, turiu sutikti su jų nuo- 
mone. Bet kartu aš priverstas gaminti priemones kitiems 
patenkinti. Taigi viena pereina į kita ir su tuo susiję: viskas, 
kas partikuliaru, tampa visuomeniška. Dėl apsirengimo bū- 
do, valgymo laiko yra tam tikras susitarimas, su kuriuo rei- 
kia sutikti, nes šiais klausimais neverta stengtis piršti savo 
nuomonę, ir protingiausia čia elgtis taip kaip visi. 

Šis momentas yra ypatinga priemonių sau ir jų valdy- 
mo, taip pat poreikių patenkinimo būdo tikslo apibrėž- 
tis. Be to, jame tiesiogiai glūdi lygybės su kitais reikalavi- 
mas; šios lygybės poreikis, viena vertus, ir susilyginimas, 
mėgdžiojimas, kita vertus, kaip ten taip pat esančios ypa- 
tingybės poreikis kokiu nors būdu parodyti savo vertę, 
pats yra tikras poreikių daugėjimo ir jų plitimo šaltinis. 

Jei visuomeniniame poreikyje kaip betarpiško arba įgim- 
to poreikio ir dvasinio vaizduotės poreikio junginyje dva- 

sinis kaip visuotinybė yra vyraujantis, tai šiame visuo- 
meniniame momente glūdi išsilaisvinimo aspektas, kad 
griežtas įgimto poreikio būtinumas paslepiamas, ir žmo- 
gus santykiuoja su savo, ir būtent visuotine, nuomone ir 
tik su savo sukurta būtinybe, ne tik su išoriniu, bet ir su 
vidiniu atsitiktinumų, su savivale. 

Vaizdinys, kad žmogus vadinamojoje prigimtinėje 
būklėje, kai jis turėjęs tik vadinamuosius paprastus na- 
tūralius poreikius ir jiems patenkinti naudojęs betarpiš- 
kai atsitiktinės gamtos jam suteiktas priemones, savo 
poreikių atžvilgiu gyveno laisvėje, yra dar klaidingas, 
nepaisant darbe glūdinčio išsilaisvinimo momento, apie 
kurį kalbėsime vėliau, nes natūralus poreikis ir jo tie- 
sioginis patenkinimas būtų tik prigimtyje nugrimzdęs 
dvasingumas, tai būtų grubumas ir nelaisvė; laisvė at- 
randama vien dvasingumo savyje refleksijoje, jo skyri- 
me nuo prigimtiškumo ir jo reflekse į jį. 

Šis išsilaisvinimas yra formalus, nes tikslų ypatingybė 
tebėra pagrindą sudarantis turinys. Visuotinės būklės 
nukreipimas į neapibrėžtą poreikių, priemonių ir ma- 
lonumų gausėjimą bei specifikavimą, kurie, kaip ir skir- 
tumai tarp įgimtų ir nekultūringų poreikių neturi ri- 
bų, tai prabanga, kuri taip pat yra begalinis 
priklausomybės ir stygiaus didėjimas, kuris susiduria 

su begalinį pasipriešinimą rodančia materija, būtent 
su išorinėmis priemonėmis, kurios yra ypatingos, nes 
yra laisvos valios nuosavybė, taigi tai, kas absoliučiai 
griežta. 

Papildymas. Diogenas ir visas jo cinizmas, tiesą sakant, 
yra tik Atėnų visuomeninio gyvenimo produktas ir tai, 
kas jį determinavo, buvo nuomonė, kuriai apskritai prie- 
šinosi jo natūra. Taigi jo gyvenimas nėra nepriklauso- 
mas,jis atsirado tik dėl šios visuomeninės būklės, ir pats 
yra menkas prabangos produktas. Ten, kur vienoje pu- 
sėje ši prabanga pasiekia savo viršūnę, tai ir kitoje pu- 
sėje stygius bei ištvirkimas yra tokie pat dideli, ir tada 
cinizmas tampa rafinuotumo priešybe. 


b) Darbo pobūdis 


S 

Partikuliarizuotus poreikius atitinkančių, taip pat parti- 
kuliarizuotų priemonių gaminimo ir įsigijimo įtarpini- 
mas yra darbas, kuris įvairiausiais procesais specifikuo- 
ja šiems įvairiems tikslams betarpiškai gamtos duotą 
medžiagą. Šis formavimas suteikia priemonei vertę ir 
tikslingumą; taigi vartodamas žmogus daugiausia san- 
tykiuoja su žmogaus veiklos produktais, ir tai, ką jis var- 
toja, yra būtent tokios pastangos. 

Papildymas. Betarpiškos medžiagos, kurios nereikia 

perdirbti, yra labai mažai; net orą reikia įsigyti, nes jį 
reikia sušildyti; ko gero, tik vandenį galima gerti tokį, 
koks jis randamas. Žmogaus poreikių tenkinimo prie- 
monės pelnomos Žmogaus prakaitu ir darbu. 

Remdamasi susidomėjimą keliančių apibrėžčių ir ob- 
jektų įvairove, vystosi teorinė kultūra, ne tik vaizdinių ir 
žinių įvairovė, bet ir įsivaizdavimo bei perėjimo nuo vie- 
no vaizdinio prie kito lankstumas ir greitumas, painių 
bei visuotinių santykių suvokimas ir t. t. - sampročio 
apskritai, taigi ir kalbos formavimasis. Praktinė kultūra, 
įgyta darbu, glūdi save kuriančiame poreikyje apskri- 
tai kuo nors užsiimti ir įpratime veikti, po to savo veiksmų 
apribojime, iš dalies pagal medžiagos prigimtį, o iš da- 
lies daugiausia pagal kitų savivalę, ir dėl šios discipli- 
nos įgyjamo objektyvios veiklos ir visuotinai reikšmingų 
sugebėjimų įpročio. 

Papildymas. Barbaras yra tinginys ir skiriasi nuo kul- 
tūringojo tuo, kad yra bukaprotiškai neveiklus, nes prak- 
tinė kultūra ir glūdi įprotyje bei poreikyje kuo nors užsi- 
imti. Neįgudęs Žmogus visada padaro ne tai, ką norėjo, 
nes jis nėra savo veiklos viešpats, tuo tarpu darbininkas 
gali būti pavadintas nagingu, jeigu jis pagamina daiktą 
tokį, koks jis turi būti, ir savo subjektyvioje veikloje ne- 
pastebi pasipriešinimo tikslui. 

Bet darbo visuotinumas ir objektyvumas yra abstrakci- 
joje, nuo kurios priklauso priemonių bei poreikių speci- 
fikacija, taigi taip pat specifikuoja ir produkciją bei su- 
kuria darbo pasidalijimą. Atskiro žmogaus darbas dėl 
pasidalijimo tampa paprastesnis ir dėl to didėja jo abst- 
raktaus darbo meistriškumas, taip pat jo pagamintų pro- 
duktų kiekis. Kartu dėl šio meistriškumo ir priemonių 
abstrakcijos žmonių priklausomybė ir sąveika tenkinant 
kitus poreikius baigiasi visiška būtinybe. Be to, gamy- 
boje abstrakcija darbą daro vis labiau mechanišką, ir ga- 
lų gale žmogus gali pasitraukti ir užleisti savo vietą ma- 
šinai. 


c) Turtas 

Šioje darbo ir poreikių patenkinimo priklausomybėje ir 
abipusiškume subjektyvus egoizmas tampa parama tenki- 
nant visus kitus poreikius, ypatingybės įtarpinimu visuo- 
tinybe kaip dialektiniu judėjimu, kad kiekvienas, įgy- 
damas, gamindamas ir vartodamas pats, būtent taip 
įgyja ir gamina kitų vartojimui. Ši būtinybė, kuri yra 

visapusiškas visų priklausomybės vienas nuo kito su- 
sipynimas, yra kiekvienam visuotinis tvarus turtas (žr. § 170), 
kurio dalį jis turi galimybę gauti ir taip užsitikrinti sau 
pragyvenimą savo kultūros ir nagingumo dėka, o šis jo 
darbo dėka atsiradęs įgijinys išsaugo bei gausina visuo- 


tinį turtą. 

Bet galimybė gauti dalį visuotinio turto, ypatingo turto 
iš dalies priklauso nuo betarpiško paties pagrindo (ka- 
pitalas), iš dalies nuo nagingumo, kuris savo ruožtu 
pats vėl priklauso nuo pagrindo, taip pat atsitiktinių 
aplinkybių, kurių įvairovė sukuria jau sau nelygių pri- 
gimtinių fizinių bei dvasinių polinkių vystymosi skir- 
tingumą, — skirtingumą, kuris šioje ypatingybės sfe- 
roje pasireiškia visomis kryptimis bei visais 
lygmenimis ir kartu su kitais atsitiktinumais, saviva- 
le neišvengiamai lemia individų turto ir nagingumo ne- 
lygybę. 

Lygybės reikalavimo priešpriešinimas idėjoje glūdin- 
čiai objektyviai dvasios ypatingybės teisei, kuri pilietinė- 
je visuomenėje ne tik nepanaikina prigimties - nelygy- 
bės stichijos, nustatytos žmonių nelygybės, bet sukuria 
ją iš dvasios, iškelia ją į nagingumo, turto ir net intelek- 
tualinės bei moralinės kultūros nelygybę, yra būdingas 
tuščiam sampročiui, kuris šią savo abstrakciją ir savo 

privalėjimą laiko esant realų ir protingą. Ši ypatingybės 
sfera, kuri įsivaizduoja esanti visuotinybė, išlaiko šioje 
tik sąlygiškoje tapatybėje su ja tiek prigimtinę, tiek sa- 
vavališką ypatingybę, kartu ir prigimtinės būklės lie- 
kaną. Be to, žmogiškų poreikių ir jų judėjimo sistemoje 
imanentiškas protas suskaido ją į organinių skirtumų 
visumą (žr. kitą $). 

Be galo įvairios priemonės ir jų be galo susipinantis ju- 
dėjimas bendrame kūrime ir mainuose koncentruojasi dėl 
jų turiniui būdingo visuotinumo ir išsiskiria į visuotines 
mases, todėl visas ryšys susiformuoja į ypatingas porei- 
kių, jų priemonių ir darbų, patenkinimo būdų bei teori- 
nės ir praktinės kultūros sistemas, kurioms priskiriami 
individai, - į skirtingus luomus. 

Papildymas. Dalyvavimo bendrame turte būdas pa- 
liktas kiekvienos individų ypatingybės nuožiūrai, bet 
visuotinė pilietinės visuomenės išsiskaidymo įvairovė 
yra būtina. Pirmasis valstybės pagrindas yra šeima, ant- 
rasis — luomai. Pastarasis yra labai svarbus, nes priva- 
tūs asmenys, nors ir egoistiški, priversti atsigręžti į ki- 
tus. Taigi čia yra šaknis, dėl kurios egoizmas susisieja 
su visuotinybe, su valstybe, kuri turi rūpintis, kad šis 
ryšys būtų patikimas ir tvirtas. 

Luomai pagal sąvoką apibrėžiami kaip substancialus arba 
betarpiškas, reflektuojantis arba formalus ir dar kaip vi- 
suotinis luomas. 

a) Substancialaus luomo turtas yra gamtiniai žemės pro- 
duktai, - žemės, kurią šis luomas dirba, žemės, kuri ga- 
li būti išskirtinė privati nuosavybė ir kuri reikalauja ne 
tik neapibrėžto naudojimo, bet ir objektyvaus formavi- 
mo. Dėl darbo ir pajamų sąsajos su atskirais nekintamais 
metų laikais ir derliaus priklausomybės nuo permainin- 
gų gamtinių procesų poreikio tenkinimo tikslas tampa 
rūpesčiu dėl ateities, bet dėl šio rūpesčio sprendimo ap- 
linkybių ji išlaiko mažiau refleksijos ir pačios valios įtar- 
pintos subsistencijos pobūdį, ir apskritai išsaugo sub- 
stancialią betarpiškos, šeimos santykiais ir pasitikėjimu 
pagrįstos dorovės nuostatą. 

Teisėtai buvo laikoma, kad tikroji valstybių pradžia 
ir pirmasis įkūrimas yra žemdirbystės bei santuokos insti- 
tucijos įvedimas, nes nuo žemdirbystės principo priklau- 
so žemės formavimas ir kartu išskirtinė privati nuosa- 
vybė (plg. 5 170, past.), klajonėse savo subsistencijos 

ieškantį, klajoklišką laukinio gyvenimą paverčia priva- 
čios teisės ramybe ir poreikio patenkinimo tikrumu; su 
tuo susijęs lytinės meilės apribojimas santuoka ir taip 
šio ryšio išplėtimas į patvarią savyje visuotinę sąjungą, 
poreikio virtimas rūpinimusi šeima, o valdymo - šeimos 
turtu. Užtikrinimas, sutvirtinimas, poreikių patenkini- 
mo trukmė ir t. t., kurie pirmiausia pasireiškia kaip šių 
institucijų ypatybės, yra ne kas kita, kaip visuotinybės 
formos ir dariniai, dėl kurių protingumas, absoliutus 
baigtinis tikslas šiuose daiktuose įgyja reikšmę. - Kas 
gali būti čia įdomiau negu sąmoningi ir moksliški pa- 
aiškinimai, kuriuos mums pateikia mano labai gerbia- 
mas draugas, ponas Creuzeris, ypač savo ketvirtajame Mi- 
tologijos ir Simbolikos tome, apie senųjų tautų, kurios 
žemdirbystės ir su tuo susijusių institucijų įvedimą su- 
vokė kaip dievišką veiklą ir jas religiškai garbino, žem- 
dirbystės šventes, simbolius ir šventenybes. 

Tai, kad privačios teisės įstatymai, ypač teisėtumo 
vykdymas, mokymas ir kultūra, taip pat ir religija, sub- 
stancialų šio luomo pobūdį modifikuoja ne jo substan- 
cialaus turinio, o formos bei refleksijos vystymosi atžvilgiu, 
yra kita pasekmė, kurios esama ir kitų luomų atžvilgiu. 

Papildymas. Mūsų laikais ūkis tvarkomas reflektyviai 
kaip ir fabrikas, todėl turi savo prigimčiai prieštarau- 
jantį antrojo luomo pobūdį. Tačiau šis pirmasis luomas 
visgi labiau išsaugo savo patriarchalinio gyvenimo bū- 
dąir substancialią jo nuostatą. Žmogus čia tiesiogiai pri- 
ima tai, kas jam duodama ir ką jis gauna, už tai dėkoja 
Dievui ir gyvena pamaldžiai vildamasis, kad šis geru- 
mas truks visą laiką. Jam užtenka to, ką gauna: jis tai 

sunaudoja, nes vėl gaus. Tai yra paprasta, į turtų įgiji- 
mą nenukreipta nuostata: ją galima vadinti ir senąja aris- 
tokratine, vartojančia tai, ką ji turi. Šiam luomui svar- 
biausia nuveikia gamta, o pačio jo darbštumas yra 
antraeilis dalykas, tuo tarpu antrajam luomui esminis 
dalykas yra būtent samprotis, o gamtos produktas gali 
būti laikomas tik medžiaga. 

b) Pramoninio luomo užsiėmimas yra formuoti gamtos pro- 
duktus, ir jo subsistencijos priemonės priklauso nuo jo 
darbo, nuo refleksijos ir sampročio, taip pat iš esmės ir 
nuo kitų turimų poreikių bei darbų. Už viską, ką jis ga- 
mina ir vartoja, pirmiausia turi būti dėkingas sau pa- 
čiam, savo veiklai. Jo užsiėmimas vėlgi išsiskiria į dar- 
bą, kuris konkrečiai nukreiptas į atskirą poreikių 
patenkinimą ir atskirų žmonių reikalavimą, ir kuris api- 
būdina amatininkų luomą; abstraktesnė darbo masė nu- 
kreipta į visuotinę paklausą turinčių atskirų poreikių 
patenkinimą, - fabrikantų luomą; į užsiėmimą pavienių 
priemonių mainais, daugiausia naudojantis visuotine 
mainų priemone, pinigais, kuriuose yra reali abstrakti 
visų prekių vertė, — prekybos luomą. 

Papildymas. Pramoninio luomo individas priklauso nuo 
savęs, ir ši savijauta kuo glaudžiausiai susijusi su teisinės 
būklės reikalavimu. Todėl laisvės ir tvarkos supratimas 

pirmiausia iškilo miestuose. Tuo tarpu pirmajam luomui 
dėl daugelio dalykų nereikia pačiam sukti galvos; tai, ką 
jis įgyja, yra svetimo, gamtos, dovana; šis priklausomybės 
jausmas jam yra aktualiausias, ir su tuo lengvai suderina- 
ma priklausomybė nuo žmonių, sugebėjimas iškęsti vis- 
ką, kad ir kas atsitiktų, todėl pirmasis luomas labiau lin- 
kęs į nuolankumą, antrasis - labiau į laisvę. 

c) Visuotinis luomas rūpinasi visuomenės visuotiniais in- 
teresais, todėl jis turi būti atleistas nuo tiesioginio darbo 
savo poreikiams tenkinti arba dėl asmeninio turto, arba 
dėl to, kad valstybė, pretenduodama į jo veiklą, jam at- 
lygins taip, kad privatus interesas bus patenkintas jam 
dirbant visuotinybės labui. 

Luomas, kaip objektyvi ypatingybė, viena vertus, remian- 
tis sąvoka išsidalija į savo visuotinius skirtumus. Kita 
vertus, tai, kokiam ypatingam luomui individas priklau- 
so, lemia prigimtis, kilmė ir aplinkybės, bet svarbiausia 
ir esmingiausia yra subjektyvi nuomonė ir ypatinga savi- 

valė, kuri suteikia sau šioje sferoje savo teisę, nuopelną 
ir savo garbę, taigi tai, kas joje įvyksta dėl vidinio būtinu- 
mo, kartu yra įtarpinta savivalės ir subjektyviai sąmonei 
atrodo kaip jos valios darbas. 

Ir šia prasme ypatingybės ir subjektyvios savivalės 
principo atžvilgiu akivaizdus skirtumas tarp politinio 
Rytų ir Vakarų šalių, antikinio ir modernaus pasaulio 
gyvenimo. Tiesa, visumos susiskirstymas į luomus jose 
atsiranda objektyviai savaime, nes jis yra savyje protin- 
gas, bet subjektyvios ypatingybės principas čia kartu 
negauna savo teisės, pvz., individų priskyrimą luomams 
paliekant regentams, kaip platoniškoje valstybėje (de Rep. 
III, p. 320 ed. Bip. T. VI), arba vien tik kilmei, kaip indų 
kastose. Todėl subjektyvi ypatingybė, nesuvokta visu- 
mos organizacijoje ir nesutaikinta joje, - kadangi ji taip 
pat iškyla kaip esminis momentas, — pasireiškia kaip 
priešiškumas, kaip visuomeninės tvarkos gadinimas (žr. 
S 185, past.), arba ją sužlugdydama, kaip graikų valsty- 
bėse ir Romos valstybėje, arba jei visuomeninė tvarka 
tebėra jėga ar kaip religinis autoritetas, tampa vidiniu 
ištvirkimu ir visiška degradacija, kaip tam tikra prasme 
buvo Lakedemone, o dažniausiai pasitaiko Indijoje. Bet jei 
subjektyvi ypatingybė dera su objektyvia tvarka ir kar- 
tu išlaiko savo teisę, ji tampa pilietinės visuomenės gy- 
vybingumo, mąstančios veiklos vystymosi, nuopelno ir 
garbės principu. Pripažinimas ir teisė, kad tai, kas pilie- 
tinėje visuomenėje bei valstybėje būtina proto dėka, esą 
kartu vyksta kaip įtarpinta savivalės, yra tikslesnė apibėž- 
tis to, kas visuotiniame vaizdinyje dažniausiai vadinama 
laisve ($ 121). 

Individas suteikia sau realybę tik įžengdamas į esatį ap- 
skritai, kartu ir į apibrėžtą ypatingybę, šitaip išimtinai ap- 
siribodamas viena iš ypatingų poreikio sferų. Todėl do- 
rovinė nuostata šioje sistemoje yra padorumas ir luomo 
garbė, reikalaujantys būtent dėl pačios apibrėžties savo 
veikla, darbštumu bei nagingumu tapti vieno iš pilieti- 
nės visuomenės momentų nariu ir būti tokiam, ir per šį 
įtarpinimą su visuotinybe rūpintis savimi, taip pat ši- 
taip būti pripažintam savo ir kitų vaizdinyje. — Moralu- 
mas turi savo ypatingą vietą šioje sferoje, kur viešpa- 
tauja refleksija [individo], nukreipta įjo veiklą, ypatingų 
poreikių ir gerovės tikslą, ir kur atsitiktinumas, tenkin- 
damas juos, net atsitiktinę ir pavienę pagalbą paverčia 
pareiga. 

Tai, kad individas iš pradžių (t. y. ypač jaunystėje) 
priešinasi vaizdiniui apsispręsti, kuriam ypatingam luo- 
mui priklausyti, ir laiko tai savo visuotinės apibrėžties 
apribojimu bei vien išorine būtinybe, priklauso nuo abst- 
raktaus mąstymo, kuris tenkinasi visuotinybe, taigi tuo, 
kas netikra, ir nesupranta, kad dėl to, jog būtų, sąvoka 
apskritai įžengia į sąvokos ir jos realybės skirtumą, o 
kartu ir į apibrėžtumą ir ypatingybę (žr. $ 7), ir kad tik 
šitaip ji gali įgauti realumą bei dorovinį objektyvumą. 

Papildymas. Tardami, kad žmogus turi būti kuo nors, 
mes turime galvoje, kad jis turi priklausyti konkrečiam 
luomui; mat šis „kuo nors“ reiškia, kad jis tada yra kai 

kas substancialaus. Žmogus be luomo yra vien priva- 
tus asmuo ir nėra tikroje visuotinybėje. Kita vertus, at- 
skiras žmogus gali laikyti save savo ypatingybėje vi- 
suotiniu ir tarti, kad, pasirinkęs luomą, jis paklus 
kažkam žemesniam. Vaizdinys, jog kažkas, įgydamas 
sau būtiną esatį, taip save apriboja ir atsisako savęs, yra 
klaidingas. 

Šios poreikių sistemos principas kaip tam tikra žinoji- 
mo bei norėjimo ypatingybė savyje ir sau esantį visuoti- 
numą, laisvės visuotinumą turi tik abstrakčiai, taigi kaip 
nuosavybės teisę, tačiau ji čia yra ne tik savyje, bet ir savo 
reikšmingoje tikrovėje kaip nuosavybės apsauga vykdant 
teisingumą. 


B. Teisingumo vykdymas 

Sąlygiškumas poreikių ir darbo juos tenkinant savitar- 
pio santykiuose pirmiausia turi savo refleksiją savyje, ap- 
skritai begalinėje asmenybėje, (abstrakčioje) teisėje. Bet 

pati ši reliatyvumo sfera kaip kultūra suteikia teisei esatį 
būti tuo, kas visuotinai pripažinta, žinoma ir norima, ir per 
šį buvimą tuo, kas žinoma bei norima, įtarpina galioji- 
mą ir objektyvios tikrovės įgijimą. 

Kultūrai, mąstymui kaip atskiro asmens sąmonei vi- 
suotinybės formoje būdinga suprasti Aš kaip visuotinį 
asmenį, kuriame Visi yra identiški. Žmogus reikšmingas, 
nes jis žmogus, o ne dėl to, kad jis yra žydas, katalikas, 
protestantas, vokietis, italas ir t. t., — ši sąmonė, kuriai 
reikšminga mintis, yra be galo svarbi, — ir tik tada ji ne- 
patenkinama, jei kaip kosmopolitizmas ima oponuoti kon- 
krečiam valstybės gyvenimui. 

Papildymas. Viena vertus, dėl partikuliarizmo siste- 
mos teisė tampa išoriškai būtina kaip ypatingybės ap- 
sauga. Nors ji ir kyla iš sąvokos, bet egzistuoti ima tik 
todėl, kad ji naudinga tenkinant poreikius. Norint turė- 
ti teisės idėją, reikia būti išsilavinusiam, mokėti mąsty- 
ti, o ne tik vadovautis jusliškumu: reikia taikyti daik- 
tams visuotinybės formą, o į visuotinybę taip pat 
orientuotis ir valioje. Tik tada, kai žmonės prasimanė 
įvairių poreikių ir daiktų įsigijimas susipynė su porei- 
kių tenkinimu, galėjo atsirasti įstatymai. 

Objektyvi teisės tikrovė yra iš dalies ta, kas ji yra sąmo- 
nei, apskritai būti žinomai, iš dalies ta, kad ji turi tikro- 

vėsjėgą ir galią, kartu yra žinoma ir kaip visuotinai reikš- 
minga. 


a) Teisė kaip įstatymas 


5 

Tai, kas yra teisė savyje, yra nuteigta jos objektyvioje esa- 
tyje, t. y. sąmonei apibrėžta minties ir žinoma kaip tai, 
kas yra teisė kaip įstatymas; dėl šios apibrėžties teisė ap- 
skritai yra pozityvi teisė. 

Teigti ką nors kaip visuotinybę, t. y. suvokti tai kaip 
visuotiną, kaip žinomą, - vadinasi, mąstyti (plg. aukš- 
čiau § 13 past. ir $ 21 past.); turinį traktuojant kaip pa- 
prasčiausią jo formą, sąmonė suteikia jam galutinę api- 
brėžtį. Tai, kas yra teisė, tik tapusi įstatymu, įgauna ne 
vien savo visuotinybės formą, bet ir savo tikrąjį apibrėž- 
tumą. Todėl įstatymų leidybos vaizdinyje reikia prieš 
akis turėti ne tik tą vieną momentą, kad ja kas nors išsa- 
koma kaip visiems galiojanti elgesio taisyklė; svarbes- 
nis yra vidinis esminis momentas - pažinti turinį jo api- 
brežtoje visuotinybėje. Net paprotinėje teisėje — nes tik 
gyvūnams įstatymas yra instinktas, ir tik žmonės turi ją 
kaip įprotį - glūdi momentas būti kaip minčiai ir būti 
žinomai. Nuo įstatymų ji skiriasi tik tuo, kad įstatymai 
žinomi subjektyviai ir atsitiktinai, todėl jie yra sau ma- 
žiau apibrėžti, ir minties visuotinybė čia yra blankesnė, 

be to, teisės žinojimas šiuo ar kitu atžvilgiu ir apskritai 
yra atsitiktinė nedaugelio savastis. Tariamas jų prana- 
šumas, kad jie dėl savo formos būti įpročiais įėjo į gyve- 
nimą (beje, mūsų dienomis apie gyvenimą ir įėjimą į gyve- 
nimą dažniausiai kalbama būtent tada, kai 
užsiiminėjama negyviausia medžiaga ir negyviausiomis 
mintimis), yra apgaulė, nes galiojantys nacijos įstaty- 
mai dėl to, kad jie yra parašyti ir surinkti, nenustoja bu- 
vęjos įpročiais. Kai paprotinės teisės yra surenkamos ir 
parengiamos, o tai greitai turi įvykti kiekvienoje tauto- 
je, pasiekusioje bent šiokią tokią kultūrą, — tada šis rin- 
kinys yra kodeksas, kuriam, žinoma, dėl to, kad jis yra 
vien rinkinys, bus būdingas beformiškumas, neapibrėž- 
tumas ir netobulumas. Nuo vadinamojo tikrojo kodek- 
so jis skiriasi tuo, kad šis mintimi suvokia ir išsako tei- 
sės principus jų visuotinybėje ir dėl to — jų apibrėžtyje. 
Anglų žemių, arba bendroji, teisė yra, kaip žinoma, statu- 
tuose (formaliuose įstatymuose) ir vadinamajame nera- 
šytame įstatyme; beje, šis nerašytas įstatymas taip pat už- 
rašytas, ir su juo susipažinti galima bei reikia tik skaitant 
(daugelį jį sudarančių kvartantų). Tačiau didelės neti- 
kėtos painiavos esama ir tenykščiame teisingumo vyk- 
dyme, ir pačiame dalyke, - pasakoja jo žinovai. Ypač jie 
pabrėžia tą aplinkybę, kad šiuo nerašytu įstatymu va- 
dovaujasi tribunolas ir teisėjas savo sprendimuose, to- 
dėl teisėjai nuolat tampa įstatymų leidėjais, ir jie tiek turi 
vadovautis savo pirmtakų, kurie tik teišsakė nerašytą 
įstatymą, autoritetu, tiek ir neturi jais vadovautis, nes 
jie patys yra reiškėjai to paties nerašyto įstatymo, ir turi 
teisę spręsti, ar ankstesni nuosprendžiai jį atitiko, ar jo 

neatitiko. Prieš tokią painiavą, kuri galėjo atsirasti vė- 
lyvajame romėnų teisės vykdyme dėl įvairių žymių ju- 
ristų autoriteto, vienas imperatorius naudojo išmonin- 
gą priemonę, vadinamą citavimo įstatymu; tai savotiška 
kolegiali seniai mirusių teisės mokslininkų institucija su 
balsų dauguma ir prezidentu (žr. pono Hugo Romėnų 
teisės istoriją, § 354). Netgi kultūringos tautos arba jos 
juristų luomo sugebėjimą sudaryti kodeksą - kadangi 
kalbama ne apie naujo turinio įstatymų sistemos sukūri- 
mą, O apie esamo įstatymų turinio pažinimą jo apibrėž- 
tame visuotinume, t. y. jo suvokimą mintimi ir nurody- 
mą, kaip taikyti jį ypatingybei, - būtų buvęs vienas 
didžiausių galimų tautos ar juristų luomo įžeidimų. 
Papildymas. Saulė ir planetos taip pat turi savo įsta- 
tymus, bet jos jų nežino; barbarus valdo instinktai, pa- 
pročiai, jausmai, bet jie to nesuvokia. Dėl to, kad teisė 
yra nuteigta ir žinoma, atkrinta visoks jausmo, nuomo- 
nės atsitiktinumas, keršto, užuojautos, egoizmo forma, 
ir tik taip teisė tepasiekia savo tikrąją apibrėžtį bei įgau- 
na savo garbę. Tik drausmindama suvokimą ji sugeba 
įgauti visuotinybę. Kolizijų, kuriose svarbus teisėjo sam- 
protis, atsiradimas taikant įstatymus labai būtinas, nes 
kitaip vykdymas būtų visiškai mechaniškas. Jeigu kyla 
minčių, kad kolizijų galima išvengti, daug ką paliekant 
teisėjų nuožiūrai, tai tokia išeitis yra gerokai prastesnė, 
nes ir kolizija taip pat priklauso minčiai, mąstančiai są- 
monei ir jos dialektikai, o sprendimas, priimtas tik tei- 
sėjo, būtų savivalė. Paprotinė teisė paprastai ginama tei- 
giant, kad ji esanti gyvybinga, bet šis gyvybingumas, 
t. y. apibrėžties ir subjekto tapatybė, dar nėra dalyko 

esmė; teisė turi būti žinoma mintyje, turi būti sistema 
pačioje savyje, ir tik tokia ji gali būti reikšminga kultū- 
ringose tautose. Jeigu naujaisiais laikais buvo neigiamas 
tautų pašaukimas leisti įstatymus, tai šitai yra ne tik įžei- 
dimas, bet ir atgrasi nuomonė, tarsi esant begalinei gau- 
sybei egzistuojančių įstatymų atskiram asmeniui nebū- 
tų patikėtas sugebėjimas juos nuosekliai susisteminti, 
tuo tarpu būtent sistematizacija, t. y. iškėlimas į visuo- 
tinybę, yra begalinis laikmečio siekis. Taip pat sprendi- 
mų rinkiniai (Dezisionen), kaip jie yra Corpus juris, bu- 
vo laikomi geresniais už kodeksą, parengtą remiantis 
visuotiniausiais pagrindais, nes tokiuose sprendimuo- 
se vis dar išlaikoma tam tikra ypatingybė ir istorinė at- 
mintis, kurios nenorima atsisakyti. Kokie blogi yra to- 
kie rinkiniai, pakankamai akivaizdu iš anglų teisės 
praktikos. 

Šioje būties sau ir nuteigties tapatybėje tik tai yra būtina 
kaip teise, kas yra įstatymas. Kadangi nuteigtis yra esa- 
ties pusė, kurioje gali pasireikšti ir savivalės bei kitos 
ypatingybės atsitiktinumas, taigi tai, kas yra įstatymas, 
savo turiniu dar gali skirtis nuo to, kas yra teisė savyje. 

Todėl pozityvioje teisėje tai, kas įstatymiška, yra tei- 
sės pažinimo, arba, tiesą sakant, to, kas yra teisėta, šalti- 
nis; šia prasme pozityvusis teisės mokslas yra istorinis 

mokslas, kurio principas yra autoritetas. Visa kita yra 
sampročio reikalas ir apima istorinę tvarką, sulygini- 
mą, nuoseklumą, tolesnį pritaikymą ir pan. Kai sampro- 
tis leidžiasi į paties daikto prigimtį, tai teorijos, pvz., 
kriminalinės teisės teorijos, parodo, ką jis padaro savo 
svarstymais iš pagrindų. - Jeigu, viena vertus, pozity- 
vusis mokslas ne tik turi teisę, bet netgi privalo iš savo 
pozityvių duomenų kuo smulkiausiai dedukuoti tiek 
istorinius procesus, tiek ir duotų teisės apibrėžčių tai- 
kymą bei susiskaidymą, tai, kita vertus, jis bent jau vi- 
siškai neturėtų stebėtis — nors tai ir laiko savo užsiėmi- 
mo trukdymu, - jeigu klausiama, ar pagal visus šiuos 
įrodymus teisės apibrėžtis yra protinga. Plg. apie supra- 
timą $ 3 past. 

Kadangi esatyje teisė pasireiškia pirmiausia nuteigties 
forma, tai ir savo turiniu ji pasireiškia kaip prisitaikymas 
prie materijos pilietinėje visuomenėje iki begalybės atsi- 
skiriančių ir susipinančių nuosavybės ir sutarčių san- 
tykių bei būdų, be to, nuoširdumu, meile ir pasitikėji- 
mu grindžiamų dorovinių santykių, tačiau šių tik tiek, 
kiek juose yra abstrakčios teisės ($ 159); moralinė pusė 
ir moraliniai priesakai, liečiantys valią jos būdingiau- 
siame subjektyvume ir ypatingybėje, negali būti pozi- 
tyvios įstatymų leidybos objektas. Kitą medžiagą pateikia 

iš paties teisėtumo vykdymo, iš valstybės ir t. t. išplau- 
kiančios teisės ir pareigos. 

Papildymas. Įstatymų leidybos objektas gali būti tik 
tos aukštųjų santuokos, meilės, religijos, valstybės san- 
tykių pusės, kurios iš prigimties savyje gali turėti išoriš- 
kumą. Tačiau įvairių tautų įstatymų leidyba labai ski- 
riasi. Pvz., Kinijoje yra valstybės įstatymas, kad vyras 
savo pirmąją žmoną turi mylėti labiau už kitas savo 
žmonas. Jeigu įrodoma, kad jis elgiasi priešingai, tai nu- 
baudžiamas kirčiais. Taip pat senuosiuose įstatymuose 
yra daug nurodymų dėl ištikimybės ir garbingumo, ku- 
rie neatitinka įstatymo prigimties, nes jie liečia vien vi- 
dujybę. Tik prisiekiant, kai daiktai palikti sąžinės nuo- 
žiūrai, garbingumo ir ištikimybės reikia paisyti kaip to, 
kas substancialu. 

Bet be pritaikymo ypatingybei teisės nuteigtis apima pri- 
taikomumą atskiram atvejui. Taip ji įžengia į sąvoka ne- 
apibrėžto kiekybiškumo (kiekybiškumo sau arba kaip ver- 
tės apibrėžties vieną kokybiškumą mainant į kitą) sferą. 
Sąvokos apibrėžtis pateikia tik visuotinę ribą, kurioje 
dar esama svyravimo į vieną ar kitą pusę. Tačiau sie- 
kiant realizacijos šį svyravimą reikia panaikinti; dėl to 
šioje riboje pasireiškia atsitiktinis ir savavališkas spren- 
dimas. 

Šiame visuotinybės užaštrėjime, ne tik taikyme ypa- 
tingybei, bet ir atskyrime, t. y. betarpiškame taikyme, dau- 
giausia ir glūdi tai, kas įstatyme yra grynai pozityvų. Ne- 
galima protingai apibrėžti arba, taikant iš sąvokos 
išplaukiančią apibrėžtį, nuspręsti, kas yra teisinga: ar 
už nusižengimą bausti keturiasdešimčia kirčių ar vie- 
nu mažiau, ar pinigine penkių talerių bauda, ar keturių 
talerių ir dvidešimt trijų ir pan. grašių bauda, ar nuteis- 
ti kalėti vienerius metus, ar tris šimtus šešiasdešimt ke- 
turias ir t. t. [dienas], ar vienerius metus ir vieną, dvi ar 
tris dienas. Ir visgi net vienas papildomas kirtis, vienas 
papildomas ar trūkstamas taleris ar vienas grašis, kalėji- 
mas viena savaite, viena diena ilgiau ar trumpiau jau yra 
neteisingumas. — Pats protas pripažįsta, kad atsitikti- 
numas, prieštaravimas ir regimybė turi savo, nors ir ri- 
botą sferą bei teisę ir nesiekia tokių prieštaravimų pa- 
versti lygybe ir teisingumu; čia esama tik realizacijos 
intereso, intereso, kad apskritai būtų apibrėžta ir nu- 
spręsta, nesvarbu, kokiu būdu (kokios nors ribos vidu- 
je). Šis sprendimas priklauso formaliam tikrumui pačiu 
savimi, abstrakčiam subjektyvumui, kuris turbūt visiš- 
kai laikosi tik tuo, kad jis yra tos ribos viduje; tik laužo ir 
nustato, kad būtų nustatyta, arba tik glūdi tokiuose de- 
terminantuose kaip ir apvalus skaičius arba skaičius ke- 
turiasdešimt minus vienas. 

Kad įstatymas nenustato šios paskutinės apibrėžties, 
reikalaujančios tikrovės, bet palieka spręsti teisėjui, jį 
apribodamas tik minimumu ir maksimumu, nieko iš es- 
mės nekeičia, nes šis minimumas ir maksimumas irgi 
yra apvalus skaičius ir teisėjui vėliau netrukdo nustatyti 

tokią baigtinę, grynai pozityvią apibrėžtį, bet pripažįs- 
ta šią jo teisę kaip būtiną. 

Papildymas. Įstatymuose ir teisingumo vykdyme es- 
mingai yra viena pusė, kurioje esama atsitiktinumo ir 
jos esmė ta, kad įstatymas yra visuotinė apibrėžtis, tu- 
rinti būti pritaikyta atskiram atvejui. Pasisakant prieš šį 
atsitiktinumą, būtų deklaruojama abstrakcija. Pvz., 
bausmės kiekybiškumas negali būti adekvatus sąvokos 
apibrėžčiai, todėl kad ir kas būtų nuspręsta, šiuo atžvil- 
giu visada bus savivalė. Bet pats šis atsitiktinumas yra 
būtinas, ir jeigu tuo remiantis prieš kodeksą apskritai 
iškeliamas argumentas, kad jis esąs netobulas, tai nepa- 
stebima būtent ta pusė, kurioje neįmanoma pasiekti to- 
bulumo ir kurią reikia priimti tokią, kokia ji yra. 


b) Įstatymo esatis 


5 

Įstatymo privalomumas savimonės teisės atžvilgiu ($ 132 
su pastaba) apima būtinumą, kad įstatymai būtų pada- 
ryti visuotinai žinomi. 

Iškabinti įstatymus taip aukštai, kaip tai darė tironas 
Dionisijas, kad jų negalėtų perskaityti nė vienas pilietis, 
arba palaidoti juos plačiame mokslingų knygų, rinki- 
nių, nuo sprendimų nukrypstančių vertinimų ir nuo- 

monių, įpročių ir t. t. aparate, be to, visa tai - svetima 
kalba, kad galiojančios teisės Žinojimas tampa prieina- 
mas tik turintiems pakankamą išsilavinimą, - visa tai 
yra ta pati neteisė. Vadinasi, kurie, kaip Justinianas, da- 
vė savo tautoms tegul ir beformį rinkinį, o juo labiau — 
Žemės teisę, kaip sutvarkytą ir apibrėžtą kodeksą, ne tik 
tapo didžiausiais jų geradariais ir dėkojant buvo giria- 
mi, bet atliko ir didį teisingumo aktą. 

Papildymas. Juristų luomas, ypač išmanantis įstaty- 
mus, dažnai šitai laiko savo monopoliu ir prašalaičiui 
neleidžia kištis į jo profesiją. Taip fizikai skersakiavo į 
Goethe's spalvų teoriją, nes jis nebuvo specialistas, ir be 
to, - poetas. Bet nereikia būti batsiuviu, kad žinotum, 
ar batai tinka, taip pat nereikia būti specialistu, kad tu- 
rėtum žinių apie daiktus, kuriais domisi visi. Teisė su- 
sijusi su laisve, su tuo, kas Žmogui verčiausia ir šven- 
čiausia, kurią jis pats turi pažinti, nes ji jam yra būtina. 

Iš oficialaus kodekso, viena vertus, reikalaujama papras- 
tų visuotinių apibrėžčių, kita vertus, baigtinės medžiagos 
prigimtis nulemia begalines tolesnes apibrėžtis. Viena 
vertus, įstatymų apimtis turi būti baigta uždara visuma, 
kita vertus, egzistuoja ir nuolatinis naujų teisinių api- 
brėžčių poreikis. Kadangi ši antinomija apima visuoti- 
nių principų, kurie tebėra nepajudinami, specializaciją, 

dėl to teisė į užbaigtą kodeksą neribojama, kaip ir į tai, 
kad šie paprasti visuotiniai principai sau, ne taip kaip 
jų specializacija, būtų suprantami ir suformuluojami. 

Pagrindinė įstatymų leidybos painiavos priežastis 
yra ta, kad į pirmapradiškai neteisę turinčias, taigi vien 
istorines institucijas, ilgainiui įsiskverbia protingumas, 
teisingumas savyje ir sau, kaip jau buvo pabrėžta anks- 
čiau ($ 180, past.), aptariant romėnų institucijas, seną- 
sias lenų teises ir t. t. Tačiau svarbu suprasti, kad pa- 
čios baigtinės medžiagos prigimtis nulemia tai, jog net 
nuo savyje ir sau protingų, savyje visuotinių apibrėž- 
čių pritaikymo jai priklauso judėjimas į begalybę. Rei- 
kalauti iš kodekso tobulumo, kad jis būtų absoliučiai 
užbaigtas, kad nebūtų galimybės tolesnėms apibrėž- 
tims, —- reikalavimas, kuris dažniausiai yra vokiška li- 
ga, — ir dėl tos priežasties, jog jis negalįs būti toks iš- 
baigtas, neleisti atsirasti kokiam nors vadinamajam 
netobulumui, t. y. tikrovei, - vadinasi, nesuprasti baig- 
tinių objektų prigimties, pavyzdžiui, asmeninės teisės, 
kuriuose vadinamasis tobulumas yra nuolatinis artėji- 
mas, ir nesuprasti skirtumo tarp proto visuotinybės ir 
sampročio visuotinybės bei jo taikymo į begalybę nuei- 
nančiai baigtinumo ir atskirybės medžiagai. Le plus 
grand ennemi du Bien c'est le Mieux” yra žmogaus 
sveiko proto teisingas posakis, priešingas tuščiam min- 
tijimui ir reflektavimui. 

Papildymas. Pilnatvė yra užbaigtas visų kuriai nors 
sferai priklausančių atskirybių rinkinys, ir šia prasme 
joks mokslas ar žinojimas negali būti išbaigtas. Kai sa- 
koma, kad filosofija ar koks kitas mokslas esąs neišbaig- 

tas, tai čia turima galvoje, jog reikia palaukti, kol jis bus 
užbaigtas, nes juk gali dar trūkti to, kas geriausia. Bet 
šitaip niekas nepasistūmės į priekį, — nei atrodanti susi- 
formavusi geometrija, kurioje vis dėlto atsiranda naujų 
apibrėžčių, nei filosofija, kurios dalykas, žinoma, yra vi- 
suotinė idėja, bet kuri vis dėlto gali būti toliau speciali- 
zuojama. Šiaip visada visuotinis įstatymas buvo Dešimt 
įsakymų: vien todėl, kad kodeksas negali būti išbaig- 
tas, neiškelti įstatymo „nežudyk“ tuoj pat pasirodo ab- 
surdiška. Kiekvienas kodeksas galėtų būti dar geresnis, 
tai drąsiai gali patvirtinti tusčia refleksija, nes tai, kas 
puikiausia, didžiausia, gražiausia, gali būti mąstoma dar 
puikiau, didžiau ir gražiau. Didelis senas medis šakoja- 
si vis plačiau ir plačiau, bet dėl to netampa nauju me- 
džiu; tačiau būtų kvaila dėl naujų šakų, kurios galėtų 
išaugti, nesodinti medžio. 

Pilietinėje visuomenėje teisė savyje tampa įstatymu, o ir 
ankstesnė betarpiška ir abstrakti mano atskiros teisės esa- 
tis pereina į egzistuojančios visuotinės valios bei Žinoji- 
mo esaties pripažintumą. Todėl nuosavybės įgijimas ir 
su ja susiję veiksmai turi būti atliekami ir vykdomi ta 
jiems šitos esaties suteikta forma. Nuosavybė remiasi su- 
tartimi ir formalumais, kurie ją daro įrodomą ir įstaty- 


mišką. 

Pilietinėje visuomenėje pirminiai, t. y. betarpiški, įgi- 
jimo būdai ir titulai ($ 54 ir toliau) iš tikrųjų atkrinta ir 
pasitaiko kaip atskiri atsitiktinumai arba riboti momen- 
tai. Iš dalies formalumus atmeta jausmas, neinantis to- 
liau už subjektyvumą, iš dalies - refleksija, kuri abst- 
rakcijoje mato savo esmiškumą; savo ruožtu negyvas 
samprotis gali jų laikytis, priešpriešindamas juos daly- 
kui, ir dauginti iki begalybės. - Beje, kultūros vystyme- 
si glūdi tai, kad ilgai ir sunkiai dirbant nuo jusliškos ir 
betarpiškos turinio formos pavyksta patekti į jo minties 
formą ir kartu į jį atitinkančią paprastą išraišką; tik pra- 
dėjusios rastis teisės kultūros būsenoje ceremonijos bei 
formalumai yra labai smulkmeniški ir veikiau laikomi 
pačiu dalyku, o ne ženklu; todėl ir romėnų teisėje išliko 
daugybė apibrėžčių, ypač pasakymų, susijusių su cere- 
monijomis, užuot jas pakeitus minties apibrėžtimis ir 
adekvačia jų išraiška. 

Papildymas. Įstatymas yra teisė, nuteigta tokia, kokia 
ji buvo savyje. Aš ką nors valdau, turiu nuosavybę, ku- 
rią užėmiau kaip bešeimininkę: dabar tai dar turi būti 
pripažinta ir nuteigta kaip mano. Todėl visuomenėje 
nuosavybės atžvilgiu esama formalumų: dedami ribą žy- 
mintys akmenys kaip ženklas, reikalaujantis, kad pri- 
pažintų kiti; vedamos hipotekos knygos, nuosavybės re- 
gistracija. Dauguma nuosavybės pilietinėje visuomenėje 
remiasi sutartimi, kurios formalumai griežtai apibrėžti. 
Galima bjaurėtis tokiais formalumais ir manyti, kad jie 
egzistuoja tik dėl to, kad duotų pelno viršininkams; ga- 
lima netgi laikyti juos tam tikru įžeidimo ir nepasitikė- 
jimo ženklu, nes garbės žodis daugiau nebeturi galios: 

bet formos esmė yra ta, kad tai, kas yra teisė savyje, bū- 
tų ir nustatyta kaip tokia. Mano valia - protinga valia; ji 
yra galiojanti, ir šį galiojimą turi pripažinti kitas. Čia 
turi atkristi mano ir kito subjektyvumas, ir valia turi 
įgyti patikimumą, tvirtumą ir objektyvumą, kuriuos ji 
gali įgauti tik per formą. 

Kadangi nuosavybė ir asmenybė pilietinėje visuomenėje 
pripažįstamos įstatymiškai ir galioja, tai nusikaltimas yra 
ne tik to, kas subjektyviai begaliniška, pažeidimas, bet 
ir pažeidimas visuotinio reikalo, kuris turi savyje tvirtą 
ir stiprią egzistenciją. Taip atsiranda požiūris į poelgio 
pavojingumą visuomenei, o tai, viena vertus, sustiprina 
nusikaltimo dydį, bet, antra vertus, visuomenė, įsitiki- 
nusi savo jėga, sumažina išorinę nusikaltimo svarbą ir 
todėl už jį baudžia švelniau. 

Dėl to, kad pažeidus vieną visuomenės narį pažei- 
džiami visi kiti, nusikaltimo prigimtis keičiasi ne pagal 
jo sąvoką, o tik išorinės egzistencijos atžvilgiu, pažeidi- 
mo, kuris paliečia pilietinės visuomenės vaizdinį ir są- 
monę, o ne tik betarpiškai nukentėjusiojo esatį, atžvil- 
giu. Didvyrių laikais (žr. antikines tragedijas) piliečiai 
nemanė, kad juos užgauna nusikaltimai, kuriuos vie- 
nas kito atžvilgiu darė karališkųjų rūmų nariai. Kadan- 
gi nusikaltimas savyje yra begalinis pažeidimas, todėl 

kaip esatis turi būti vertinamas atsižvelgiant į kokybi- 
nius ir kiekybinius skirtumus ($ 96), o ji esmingai api- 
brėžta kaip vaizdinys ir įstatymų reikšmingumo sąmonė, 
tai pilietinei visuomenei yra pavojinga jo dydžio apibrėž- 
tis arba net viena jo kokybinių apibrėžčių. Bet ši koky- 
bė, arba dydis, priklauso nuo pilietinės visuomenės būk- 
lės, ir čia glūdi pateisinimas, kad vienu atveju už vieno 
ar kelių runkelių vagystę baudžiama mirties bausme, o 
kitu už šimtą kartų ar dar didesnę vagystę skiriama leng- 
vabausmė. Nors pavojingumo pilietinei visuomenei po- 
žiūris tarsi paverčia nusikaltimą sunkesniu, būtent nuo 
jo dažniausiai ir priklauso bausmės sumažinimas. To- 
dėl baudžiamasis kodeksas pirmiausia priklauso nuo 
esamo laikotarpio ir pilietinės visuomenės padėties tuo 
metu. 

Papildymas. Ta aplinkybė, kad visuomenėje įvyk- 
dytas nusikaltimas atrodo didesnis, bet baudžiama 
švelniau, atrodo prieštaringa. Bet jeigu, viena vertus, 
visuomenė negali palikti nusikaltėlio nenubausto, nes 
tokiu atveju nusikaltimas būtų tarsi teisė, tai, kita ver- 
tus, nusikaltimas visuomenei, kadangi ji pasitiki sa- 
vimi, visada yra tik kas nors atskira, netvirta ir izo- 
liuota. Dėl pačios visuomenės tvirtumo nusikaltimas 
tampa tam tikru subjektyvumu, o tai atrodo ne tiek 
kilę apgalvotai ir valingai, kiek dėl natūralių paska- 
tų. Dėl tokios pažiūros nusikaltimo reikšmė sumen- 
kėja, todėl ir bausmė sušvelnėja. Jeigu pati visuome- 
nė dar svyruoja, tada bausmės turi būti kaip 
pamokantys pavyzdžiai, nes pati bausmė yra pavyz- 
dys, nukreiptas prieš nusikaltimo pavyzdį. Bet visuo- 

menėje, kuri savyje yra tvirta, nusikaltimo teigtis yra 
tokia silpna, kad dėl to turi būti suderintas ir šios teig- 
ties panaikinimas. Taigi griežtos bausmės savyje ir 
sau yra ne neteisingumas, o priklauso nuo to laiko- 
tarpio situacijos; negali visiems laikams galioti vie- 
nas baudžiamasis kodeksas, ir nusikaltimai yra taria- 
mos egzistencijos, dėl kurių gali būti didesnis ar 
mažesnis nukrypimas. 


c) Teismas 


5 

Teisė, į esatį įžengusi įstatymo forma, yra sau, savaran- 
kiškai stovi priešpriešais ypatingam norėjimui ir nuomo- 
nei apie teisę ir turi padaryti save reikšmingą kaip vi- 
suotinybę. Šitaip teisę pažinti ir realizuoti ypatingu atveju, 
be subjektyvaus ypatingo intereso jausmo dera viešajai 
valdžiai, teismui. 

Istorinis teisėjų ir teismų atsiradimas galėjo turėti pa- 
triarchalinių santykių prievartos, arba savanoriško pa- 
sirinkimo formą; dalyko sąvokai tai nesvarbu. Valdovų 
ir vyriausybių vykdytą jurisdikcijos įvedimą laikyti vien 
atsitiktine paslauga ir malone, kaip tai daro ponas von Hal- 
leris (savo Restauration der Staatswissenschaft), yra bemin- 
tiškumas visiškai nenutuokiant, kad, nagrinėjant įsta- 
tymą ir valstybę, kalbama apie tai, jog jų institucijos 

apskritai kaip protingos savyje ir sau yra būtinos, o jų 
atsiradimo ir įvedimo forma, nėra tai, apie ką kalbama 
nagrinėjant jų protingą pagrindą. - Kitas šios pažiūros 
kraštutinumas yra grubus įsivaizdavimas, kad teisėtu- 
mo vykdymą, kaip ir kumščio teisės laikais, reikia ver- 
tinti kaip nederamą smurtingumą, laisvės slopinimą ir 
despotizmą. Teisėtumo vykdymą reikia laikyti tiek vie- 
šosios valdžios pareiga, tiek ir jos teise, kuri tiek pat ma- 
žai remiasi individų noru valdžiai suteikti tam įgalioji- 
mus ar nesuteikti. 


§ 


220 


Teisė bausti nusikaltėlį keršto forma (§ 102) yra tik tei- 
sė savyje, o ne teisėta forma, t. y. ne teisėta savo egzis- 
tencija. Vietoj nukentėjusios dalies yra nukentėjusi vi- 
suotinybė, teisme turinti ypatingą realybę ir perimanti 
nusikaltėlio persekiojimą ir jo nubaudimą, kuris dėl to 
nustoja būti tik subjektyvus ir atsitiktinis atpildas, kerš- 
tas ir virsta tikru teisės susitaikymu su pačia savimi, 
bausme; objektyvumo prasme ji yra nusikaltimo panai- 
kinimu save atkuriančio, taigi įstatymo, kuris realizuo- 
jasi kaip galiojantis, susitaikymas; subjektyviu, nusikal- 
tėlio požiūriu, jam žinomo ir svarbaus, jo gynybai 
reikšmingo įstatymo, kurį taikydamas sau jis pats randa 
teisingumo patenkinimą, tik savosios veikos, susitaiky- 
mas. 

Pilietinės visuomenės narys turi teisę kreiptis į teismą ir 
pareigą stoti prieš teismą ir savo ginčijamą teisę gauti tik 
teisme. 

Papildymas. Kadangi kiekvienas individas turi teisę 
kreiptis į teismą, jis taip pat turi Žinoti įstatymus, nes 
priešingu atveju ši teisė jam nieko nepadėtų. Bet indivi- 
das taip pat turi pareigą stoti prieš teismą. Feodalizmo 
laikais galingieji į teismą dažnai neatvykdavo, provo- 
kuodavo teismo institucijas ir galingojo šaukimas į teis- 
mą buvo laikomas neteise. Tokia padėtis prieštarauja 
tam, kas turi būti teismas. Naujausiais laikais valdovas 
privačiais klausimais turi pripažinti teismo viršenybę, 
ir laisvose valstybėse savo procesus jis paprastai pralai- 
mi. 


§ 

Teisme teisė įgauna apibrėžtį, pagal kurią ji turi būti 
įrodoma. Teisinis procesas suteikia pusėms galimybę pa- 
teikti savo įrodymus ir teisines priežastis, o teisėjui — 
susipažinti su bylos esme. Šios proceso stadijos pačios yra 
teisės, taigi jų eiga turi būti įstatymiškai apibrėžta, ir jos 
yra esminė teorinio teisės mokslo dalis. 

Papildymas. Žmogų gali piktinti tai, kad jis žino turįs 
teisę, kuri jam nepripažįstama kaip neįrodoma; bet tei- 
sė, kurią aš turiu, kartu turi būti ir tai, kas nustatyta: aš 
privalau sugebėti ją išdėstyti, įrodyti, ir tik dėl to, kad 
tai, kas esti savyje, taip pat tampa ir nustatyta, ir gali 
būti svarbi visuomenėje. 


§ 

Dėl šių veiksmų išskaidymo, savyje neturinčio ribos, 
į vis atskiresnius veiksmus ir jų teises, teisena, kuri 
jau savyje yra priemonė, savo tikslo atžvilgiu pasireiš- 
kia kaip tam tikras išoriškumas. Kadangi šalims su- 
teikiama teisė įveikti šį smulkų formalizmą, kuris yra 
jų teisė, o jis irgi gali būti paverstas blogiu ar net ne- 
teisės įrankiu, tai norint apginti šalis ir pačią teisę kaip 
substancialų dalyką, kuris čia yra svarbus, nuo tei- 
singumo vykdymo ir piktnaudžiavimo juo, - šalis, 
prieš joms kreipiantis į teismą, reikia įpareigoti išban- 
dyti paprastą teismą (trečiųjų teismą, taikos teismą) 
ir stengtis susitarti. 

Teisingume glūdi moraliniu ar kitu atžvilgiu forma- 
liajai teisei padaryta žala, ir jis pirmiausia rūpinasi tei- 
sinio ginčo turiniu. O teisingumo tribunolo reikšmė yra 
ta, kad, priimdamas sprendimą dėl atskiro atvejo, jis ne- 
silaiko teisenos formalumų, ypač objektyvių įrodymų, 
kurie galėtų būti priimti įstatymiškai, o vadovaujasi sa- 

vo interesu dėl atskiro atvejo, o ne visuotine paversti- 
nos įstatymiškos dispozicijos interesu. 


5 

Subjektyvios sąmonės teisė yra viešas įstatymų paskel- 
bimas ($ 215) ir galimybė žinoti, kaip įgyvendinamas įsta- 
tymas konkrečiu atveju, būtent išorinių veiksmų, teisi- 
nių pagrindimų eigą ir t. t. Kadangi šis procesas yra 
savyje reikšmingas įvykis, tai atskiras atvejis dėl savo 
ypatingo turinio liečia tik šalių interesą, visuotinis jo 
turinys susijęs su jame esančia teise, o teismo sprendi- 
mas - su visų interesais, — teisingumo vykdymas turi būti 
viešas. 

Teismo narių svarstymai apie pareikštiną sprendi- 
mą tėra ypatingų nuomonių ir pažiūrų pareiškimai, tai- 
gi iš prigimties — nevieši. 

Papildymas. Teisingumo vykdymo viešumą nuoširdus 
žmogaus jausmas laiko teisėtu ir teisingu. Viešumui vi- 
sada itin priešinosi aristokratiški teismo ponai, jie neno- 
rėjo atsiverti kiekvienam ir save laikė teisės, į kurią mė- 
gėjai negali įsibrauti, tvirtove. Bet teisei būtent reikia, kad 
ja piliečiai pasitikėtų, ir ši teisės pusė reikalauja jurisdik- 
cijos viešumo. Reikalavimas teismo viešumo remiasi tuo, 
kad teismo tikslas yra teisė, kuri kaip visuotinybė turi vykti 
ir prieš visuotinybę; be to, ji remiasi ir tuo, kad piliečiai 
įsitikina, jog teisė tikrai vykdoma. 

Įgyvendinant teisę kaip įstatymo pritaikymą atskiram at- 
vejui išsiskiria dvi pusės: pirma, žinojimas, koks atvejis yra 
pagal savo betarpišką atskirybę, ar esama sutarties ir t. t., 
ar įvykdytas nusikalstamas veiksmas ir kas jį įvykdė, o 
baudžiamojoje teisėje — refleksija kaip veiksmo apibrėžtis 
pagal jo substancialų, nusikalstamą pobūdį ($ 119, pasta- 
ba); antra, atvejo priskyrimas įstatymui, atkuriančiam tei- 
sę; baudžiamojoje teisėje šitai apima ir bausmę. Sprendi- 
mai dėl šių dviejų pusių yra skirtingos funkcijos. 

Romėnų teismų sistemoje šių funkcijų skirtumas pa- 
sireikšdavo tuo, kad pretorius paskelbdavo savo spren- 
dimą, jog šiuo atveju bylos padėtis yra vienokia ar kito- 
kia, o šiai padėčiai tirti paskirdavo ypatingą judex“. — 
Anglų teisenoje poelgiui apibūdinti pagal jo apibrėžtą 
nusikaltimo kokybę (pvz., ar tai yra žmogžudystė, ar 
numarinimas) palikta kaltintojo nuožiūrai arba proku- 
roro savivalei, ir teismas negali priimti kitos apibrėž- 
ties, jeigu jis šitą laiko neteisinga. 

Visą tyrimo eigą, paskui šalių teisinius veiksmus, kurie 
patys iš esmės yra teisės ($ 222), taip pat ir antrąją teisės 


336 


ANTRAS SKYRIUS Pilietinė visuomenė 


nuosprendžio pusę (žr. ankst. $) pirmiausia tvarko tei- 
sėjas, kuriam kaip įstatymo organui atvejis turi būti pa- 
ruoštas, kad jam būtų galima konkrečiai pritaikyti įsta- 
tymą, t. y. jo reiškinyje duotą empirinį charakterį iškelti 
iki pripažinto fakto ir iki visuotinės kvalifikacijos. 


5 

Pirmoji pusė - atvejo pažinimas jo betarpiškoje atskirybė- 
je ir jo kvalifikacija sau neturi savyje jokios teisenos. Tai 
yra pažinimas, prieinamas kiekvienam išsilavinusiam žmo- 
gui. Kadangi poelgio kvalifikacijai esminis dalykas yra 
veikiančiojo asmens supratimas ir ketinimas (žr. II d.) 
ir, be to, įrodymas liečia ne proto ar abstrakčius sam- 
pročio objektus, o tik smulkmenas, juslinio stebėjimo ir 
subjektyvaus tikrumo aplinkybes bei objektus, taigi sa- 
vyje neturi absoliučiai objektyvios apibrėžties, todėl le- 
miamas faktorius nuosprendyje yra subjektyvus įsitiki- 
nimas ir sąžinė (animi sententia“), kaip įrodymo, kuris 
remiasi kitų pareiškimais ir patikinimais, atžvilgiu prie- 
saika yra nors ir subjektyvus, bet lemiamas patvirtini- 
mas. 

Pagrindinis aptariamo objekto dalykas - neišleisti iš 
akių įrodymo prigimties, kuris čia svarbus, ir skirti jį nuo 
kitos rūšies pažinimo bei įrodymų. Proto apibrėžčiai, o 
tokia yra pati teisės sąvoka, įrodyti, t. y. jos būtinumui 
pažinti, reikia kitokio metodo negu geometrinei teoremai 

įrodyti. Mat pastarojoje figūra apibrėžta sampročio ir 
įstatymiškai yra abstrakti; o empiriniame turinyje - toks 
yra faktas - pažinimo medžiaga yra duotas juslinis ste- 
binys ir juslinis subjektyvus tikrumas bei jo įvardijimas 
ir garantavimas — nuo jų priklauso išvados bei kombi- 
navimo iš tokių įvardijimų, liudijimų, aplinkybių ir pan. 
veikla. Objektyvi tiesa, atsirandanti iš tokios medžia- 
gos ir ją atitinkančio metodo, bandant ją apibrėžti sau 
objektyviai, nulemia pusinius įrodymus, ir vėliau esant 
tikram nuoseklumui, kuriame kartu glūdi formalus ne- 
nuoseklumas, — nepaprastas bausmes; ši tiesa turi visai 
kitą prasmę, negu proto apibrėžties, arba teiginio, ku- 
rio medžiagą jau abstrakčiai apibrėžė samprotis, tiesa. 
Klausimo, kokiu mastu formaliems juristiniams tribu- 
nolams reikia priskirti sprendimą dėl fakto ir dėl teisi- 
nio klausimo, pagrindinis išeities taškas yra parodymas, 
jog tokios empirinės įvykio tiesos pažinimas iš tikrųjų 
yra juridinės teismo apibrėžties reikalas, kad jame glū- 
di ypatinga kokybė ir kartu išskirtinė teisė savyje ir bū- 
tinumas. 

Papildymas. Nėra pagrindo manyti, kad juridinis tei- 
sėjas vienas teturi konstatuoti dalykų padėtį, nes tai pri- 
einama kiekvienam, turinčiam ne tik teisinį, bet ir ben- 
drąjį išsilavinimą; esamos padėties įvertinimas remiasi 
empirinėmis aplinkybėmis, liudijimais apie poelgį ir pa- 
našiomis nuomonėmis, be to, taip pat ir faktais, iš kurių 
galima spręsti apie poelgį, ir kurie jį daro tikėtiną arba 
netikėtiną. Čia turi būti pasiektas tikrumas, o ne tiesa 
aukštesne prasme, kuri yra kažkas visiškai amžino: šis 
tikrumas čia yra subjektyvus įsitikinimas, sąžinė, todėl 

kyla klausimas, kokią formą šis tikrumas turi įgauti teis- 
me. Paprastai vokiečių teisės reikalavime, kad nusikal- 
tėlis prisipažintų, glūdi ta tiesa, kad taip patenkinama 
subjektyvi savimonė: mat tai, ką kalba teisėjai, neturi 
skirtis nuo to, kas yra sąmonėje, ir tik tada, jei nusikal- 
tėlis prisipažino, nuosprendyje nėra nieko jam svetimo. 
Bet čia yra ir sunkumas, kad nusikaltėlis gali neigti, ir 
taip iškils grėsmė teisingumo interesui. O jeigu pripa- 
žįstama teisėjo subjektyvaus įsitikinimo galia, tai irgi 
atsiranda žiaurumas, nes žmogus nebelaikomas laisvu. 
Įtarpinimas čia yra tas, kad reikalaujama, jog kaltės ar- 
ba nekaltumo pareiškimas kiltų iš nusikaltėlio sielos, — 
todėl turi būti prisiekusiųjų teismas. 


228 


Šalių savimonės teisė teisėjo nuosprendyje išlieka tuo 
aspektu, kad šis nuosprendis yra kvalifikuoto atvejo pri- 
skyrimas įstatymui; įstatymo atžvilgiu išsaugoma tuo, kad 
įstatymas žinomas, taigi yra pačios šalies įstatymas, o 
priskyrimo atžvilgiu tuo, kad teismo procesas yra vie- 
šas. Bet sprendimo apie ypatingą, subjektyvų ir išorinį 
dalyko turinį, kurio pažinimas yra pirmoji iš § 225 nu- 
rodytų funkcijų, atžvilgiu ši teisė randa pasitenkinimą 
pasitikėjime nuosprendį darančiųjų subjektyvumu. Šis 
pasitikėjimas dažniausiai grindžiamas šalių lygybe su 
jais pagal jų ypatingumą, luomą ir panašiai. 

Savimonės teisę, subjektyvios laisvės momentą galima 
nagrinėti tiek substancialiu klausimo dėl viešo teisin- 
gumo vykdymo būtinybės, tiek ir vadinamųjų prisieku- 
siųjų teismų požiūriu. Į jį redukuojasi tas esmingumas, 
kurį naudingumo forma galima pareikšti šioms institu- 
cijoms. Laikantis kito požiūrio ir kitų pagrindų, galima 
be galo ginčytis dėl vienų ar kitų pranašumų ar trūku- 
mų, jie, kaip ir visi sampročio pagrindai, yra antraeiliai 
ir nieko nelemia arba paimami iš kitų, galbūt aukštes- 
nių sferų. Kalbama ne apie tai, kad teisingumą savyje 
gerai ar net geriau galėtų įgyvendinti grynai juridiniai 
teismai, o ne kitos institucijos; ne apie šią galimybę kal- 
bama; netgi jei ši galimybė pasieks tikimybės ar net bū- 
tinumo lygmenį, savimonės teisė visada čia išsaugos sa- 
vo pretenzijas ir jas laikys nepatenkintomis. - Jeigu teisės 
žinojimas dėl savybių to, kas sudaro visos apimties įsta- 
tymus, be to, dėl teisminio nagrinėjimo eigos ir galimy- 
bės įgyvendinti teisę yra save išskirtiniu laikančio luo- 
mo nuosavybė, kuris tebėra toks netgi dėl terminologijos, 
kuri tiems, apie kurių teisę kalbama, yra tarsi užsienio 
kalba, tai pilietinės visuomenės nariai, užsidirbantys 
pragyvenimui savo veikla, savo pačių žinojimu ir norėji- 
mu, laikomi svetimais ne tik to, kas asmeniškiausia ir sa- 
vybiškiausia, bet ir to, kas čia substancialu ir protinga, 
teisės atžvilgiu, ir manoma esant tokio luomo globoje, net 
savotiškoje baudžiavoje. Nors jie turi teisę fiziškai, kojo- 
mis, dalyvauti teisme (in judicio stare), bet šito per ma- 
ža, jeigu jie negali ten būti dvasiškai, su savo pačių žino- 
jimu, ir teisė, kurią jie pasiekia, tebėra jiems išorinis 
likimas. 

Teisingumo vykdyme pilietinė visuomenė, kurioje idė- 
ja prarado save ypatingybėje ir pakriko į vidujiškumo 
bei išoriškumo atskirumą, sugrįžta į savo sąvoką, savy- 
je esančio visuotinumo vienybę ir subjektyvią ypatin- 
gybę, bet taip, kad šis subjektyvumas yra atskiras at- 
vejis, o visuotinumas - abstrakti teisė. Šios vienybės 
realizacija, išplečiant ją į visą ypatingybės apimtį, pir- 
miausia yra kaip reliatyvus junginys, yra policijos pa- 
skirtis, o ribotesniame, bet konkretesniame visete - kor- 
poracijos. 

Papildymas. Pilietinėje visuomenėje visuotinybė yra 
tik būtinybė: poreikių atžvilgiu tvirta yra tik teisė kaip 
tokia. Bet ši teisė, būdama vien ribota sritis, susijusi 
tik su gynimu to, ką aš turiu: šitokiai teisei gerovė yra 
tam tikras išoriškumas. Bet poreikių sistemoje ši gero- 
vė yra esminė apibrėžtis. Taigi visuotinybė, kuri iš pra- 
džių yra tik teisė, turi apimti visą ypatingybės sritį. 
Teisingumas pilietinėje visuomenėje yra kai kas didaus: 
geri įstatymai leidžia valstybei klestėti, o laisva nuo- 
savybė yra pagrindinė jos spindesio sąlyga; bet aš, ka- 
dangi esu visiškai susipynęs su ypatingybe, turiu teisę 
reikalauti, kad šiuo atžvilgiu būtų plėtojama ir ypa- 
tinga mano gerovė, turi būti atsižvelgiama į mano ge- 
rovę, į mano ypatingybę, ir šitai įvyksta policijos bei 
korporacijos dėka. 

C. Policija ir korporacija 

Poreikių sistemoje kiekvieno atskiro asmens pragyveni- 
mas ir gerovė yra kaip galimybė, kurios tikroviškumas 
priklauso nuo jo savivalės ir įgimtų savybių, taip pat ir 
nuo objektyvių poreikių sistemos; vykdant teisingumą 
panaikinamas nuosavybės ir asmenybės teisei padary- 
tas pažeidimas. Bet ypatingybėje reali teisė reikalauja, kad 
būtų panaikinti atsitiktinumai, trukdantys vienam ar ki- 
tam tikslui, ir būtų pasiektas netrikdomas asmens ir nuo- 
savybės saugumas, kaip atskirų žmonių pragyvenimo ir 
gerovės saugumas, kad ypatinga gerovė būtų traktuojama 
ir įgyvendinama kaip teisė. 


a) Policija 

Apsauganti visuotinybės galia iš pradžių išlieka, nes vie- 
no ar kito tikslo principas dar yra ypatinga valia, ribota 
iš dalies dėl atsitiktinumų komplekso, iš dalies dėl išori- 
nės tvarkos. 


342 


ANTRAS SKYRIUS Pilietinė visuomenė 


5 


232 


Be nusikaltimų, kuriems kelią užkirsti ar perduoti juos 
nagrinėti teismui turi viešoji valdžia, išskyrus atsitikti- 
numą kaip blogio savivalę, leista sau teisinių veiksmų 
ir nuosavybės privataus naudojimo savivalė taip pat iš- 
oriškai santykiuoja su kitais atskirais indvidais ir su ki- 
tomis vieną bendrą tikslą turinčiomis viešomis priemo- 
nėmis. Dėl šio visuotinio aspekto privatūs veiksmai yra 
atsitiktinumas, kylantis iš mano jėgos ir galintis daryti 
ar darantis kitiems žalą bei neteisę. 


5 

Nors čia yra tik žalos galimybe, bet tai, kad tokie veiks- 
mai nepakenks, kaip atsitiktinumas taip pat yra ne dau- 
giau kaip galimybė; - tai neteisės pusė, glūdinti tokiuo- 
se veiksmuose, taigi ir galutinė policinio baudžiamojo 
teisingumo priežastis. 

Išorinės esaties santykiai priklauso samprotinei be- 
galybei; todėl nėra ribos savyje, nurodančios, kas yra 
žalinga ar nežalinga, o nusikaltimo atžvilgiu yra įtar- 
tina ar nejįtartina, ką reikia uždrausti arba stebėti ar- 
ba ko nereikia stebėti, įtarinėti, apklausti ar atsiskai- 
tinėti. Išsamesnes apibrėžtis čia teikia papročiai, 
santvarkos dvasia, atitinkama būklė, momento pavo- 
jingumas ir t. t. 

Papildymas. Čia negalima pateikti jokių tvirtų api- 
brėžčių ir nubrėžti jokių absoliučių ribų. Viskas čia yra 
asmeniška, pasireiškia subjektyvi nuomonė, ir konkre- 
tesnes aplinkybes turi nurodyti santvarkos dvasia, lai- 
ko pavojingumas, pvz., per karą reikia kai ką, šiaip jau 
nežalingą, laikyti žalingu. Dėl šių atsitiktinumo ir sava- 
vališkos asmenybės aspektų policija atrodo kaip priešiš- 
ka. Esant labai išsivysčiusiai refleksijai, ji gali įgyti į sa- 
vo sferą visa, kas galima, įtraukiančią kryptį: visur 
galima rasti atžvilgį, dėl kurio kas nors galėtų būti ža- 
lingas. Policija gali veikti labai pedantiškai ir varžyti 
įprastą individų gyvenimą. Bet kad ir kokia būtų blo- 
gybė, objektyvios skiriamosios ribos čia nubrėžti nega- 
lima. 

Esant neaiškiam kasdieninių poreikių augimui ir susi- 
pynimui, jų patenkinimo priemonių pristatymo ir mainų, 
kurių nekliudomos galimybės kiekvienas tikisi, atžvil- 
giu, taip pat kiek galima trumpintinų paieškų ir derybų 
dėl to atžvilgiu išryškėja kryptys, kurios yra bendras 
interesas ir kartu gali būti vieno reikalas visiems, ir prie- 
monės bei renginiai, kurie gali būti naudojami bendrai. 
Šiems visuotiniams reikalams ir bendrai naudingiems ren- 
giniams reikia viešosios valdžios priežiūros bei rūpes- 
čio. 


236 


Įvairūs gamintojų bei vartotojų interesai gali susidurti 
vienas su kitu, ir nors apskritai teisingas jų tarpusavio 
santykis susiformuoja savaime, bet jų suderinimas taip 
pat reikalauja jų abiejų sąmoningos reguliacijos iš vir- 
šaus. Atskiro individo teisė į tokį reguliavimą (pvz., pa- 
prasčiausius gyvybinius poreikius tenkinančių prekių 
taksacija) pagrįsta tuo, kad visos bendro, kasdieninio 
vartojimo prekės siūlomos ne tiek pačiam individui, 
kiek jam kaip visuotinybei, publikai, kurios teisę būti 
neapgautai ir prekių patikrinimą kaip bendrą reikalą 

gali reprezentuoti ir realizuoti viešoji valdžia. Bet vi- 
suotinis rūpestis ir vadovavimas labiausiai būtini dėl 
stambių jų pramonės šakų priklausomybės nuo išori- 
nių aplinkybių ir tolimų kombinacijų, kurių ryšio nega- 
li perprasti atskiri individai; pastarų jų interesai susiję 
su šiomis sferomis. 

Kitas kraštutinumas, priešingas pramonės ir preky- 
bos laisvei pilietinėje visuomenėje, yra globa ir visų dar- 
bo apibrėžtis valstybės nutarimais, pvz., kaip buvo se- 
novėje Egipte bei Azijos šalyse statant piramides ir kitus 
milžiniškus statinius, kurie buvo numatyti visuomeni- 
niams tikslams, kai atskiro Žmogaus darbo neįtarpin- 
davo ypatinga jo savivalė ir ypatingas jo interesas. Šis 
interesas, protestuodamas prieš aukštesniąją reguliaci- 
ją, šaukiasi laisvės, tačiau kuo daugiau jis aklai grimzta 
į egoistinį tikslą, tuo labiau jam reikia šios reguliacijos, 
kad ji grąžintų jį į visuotinybę, sutrumpintų ir sušvel- 
nintų pavojingus traukulius, taip pat ir į laiko interva- 
lą, per kurį nesąmoningo būtinumo dėka turi išsispręs- 
ti kolizijos. 

Papildymas. Policinės priežiūros ir rūpesčio tikslas — 
sudaryti individui visuotinę galimybę pasiekti indivi- 
dualius tikslus. Ji turi rūpintis gatvių apšvietimu, tiltų 
statyba, kasdieninių poreikių tenkinimo prekių taksa- 
cija, taip pat ir sveikata. Čia esama dviejų pagrindinių 
pažiūrų. Viena tvirtina, kad policijai pridera kontroliuoti 
viską, o kita — kad policija čia neturinti nieko apibrėžti, 
nes kiekvienas orientuosis į kito poreikius. Žinoma, at- 
skiras žmogus turi turėti teisę vienokiu ar kitokiu būdu 
užsidirbti sau duoną, bet, kita vertus, ir publika turi tei- 

sę reikalauti, kad tai, kas būtina, būtų deramai atlieka- 
ma. Abi pusės turi būti patenkintos, ir verslo laisvė ne- 
turi būti tokia, kad keltų grėsmę visuotinei gerovei. 


5 


237 


Nors individai turi galimybę dalyvauti visuotiniame tur- 
te, ir ją užtikrina viešoji valdžia, ji be to, kad šis užtikri- 
nimas neišvengiamai tebėra nepakankamas, subjekty- 
viai vertinant, priklauso nuo atsitiktinumų, ir tuo labiau, 
juo labiau jos sąlyga yra mokėjimas, sveikata, kapitalas 
ir t. t. 


§ 


238 


Šeima pirmiausia yra ta substanciali visuma, kuriai pri- 
dera rūpintis šia ypatinga individo puse tiek priemo- 
nių, tiek sugebėjimų atžvilgiu, kad jis galėtų įgyti vi- 
suotinio turto, o jo pragyvenimo bei globos atžvilgiu — 
ištikus negaliai. Tačiau pilietinė visuomenė nutraukia 
šiuos individo ryšius, šeimos nariai susvetimėja ir pri- 
pažįsta vieni kitus savarankiškais asmenimis; be to, ji 
pakeičia išorinę neorganinę gamtą ir tėvų žemę, iš ku- 
rios atskiras žmogus užsidirbdavo pragyvenimui, 

padaro ją sava, ir visos šeimos egzistavimą padaro pri- 
klausomą nuo jos, nuo atsitiktinumo. Taip individas 
tampa pilietinės visuomenės sūnumi; ji pateikia jam reika- 
lavimus, o jis jai — savo teises. 

Papildymas. Žinoma, šeima turi rūpintis atskiro žmo- 
gaus duonos kąsniu, bet pilietinėje visuomenėje ji yra 
kai kas pajungta ir yra tik pagrindas: jos veiksmingu- 
mas nebėra toks platus. Veikiau pilietinė visuomenė yra 
milžiniška jėga, kuri pasiglemžia žmogų, reikalauja, kad 
jis jai dirbtų ir kad būtų viskuo, darytų viską tik jai tar- 
pininkaujant. Jeigu žmogus turi būti toks pilietinės vi- 
suomenės narys, tai jis turi joje tokias pačias teises ir 
reikalavimus jai, kokius jis turėjo šeimoje. Pilietinė vi- 
suomenė turi saugoti savo narį, ginti jo teises, o atskira- 
sis yra įsipareigojęs pilietinės visuomenės teisėms. 


239 


Visuotinė šeima privalo ir turi teisę prižiūrėti ir veikti 
vaikų auklėjimą užkertant kelią tėvų savivalei ir atsitikti- 
numui, nes ji susijusi su žmogaus sugebėjimu tapti vi- 
suomenės nariu, ypač jei auklėja ne patys tėvai, o kiti 
žmonės, kadangi šiuo atžvilgiu gali būti taikomos ben- 
dros priemonės, visuomenė turi jų imtis. 

Papildymas. Čia labai sunku nustatyti ribą tarp tėvų 
teisių ir pilietinės visuomenės teisių. Paprastai tėvai ma- 
no, kad auklėjimo atžvilgiu jie turi visišką laisvę ir gali 

daryti viską, ką tik užsimano. Kai auklėjimas viešas, di- 
džiausia opozicija paprastai atsiranda iš tėvų, ir jie šau- 
kia bei kalba prieš mokytojus ir institucijas, nes jų norai 
prieštarauja šių veiksmams. Tačiau visuomenė turi tei- 
sę veikti pasikliaudama savo patikrintomis pažiūromis, 
priversti tėvus leisti savo vaikus į mokyklą, rūpintis jų 
skiepijimu nuo raupų ir t. t. Čia priklauso tie ginčai, ku- 
rie dabar vyksta Prancūzijoje tarp laisvo mokymo šali- 
ninkų, t. y. tėvų norų, ir tų, kurie reikalauja, kad valsty- 
bė rūpintųsi vaikų auklėjimu. 


§ 
240 


Visuomenė privalo ir turi teisę paimti į globą tuos, kurie 
dėl išlaidumo naikina savo ir savo šeimos subsistenciją, 
ir vietoj jų įgyvendinti visuomenės tikslą ir jų tikslą. 

Papildymas. Atėnuose buvo įstatymas, kad kiekvie- 
nas pilietis turėjo atsiskaityti, iš kokių lėšų jis gyvenąs; 
dabar manoma, kad tai nieko neliečia. Žinoma, viena 
vertus, kiekvienas individas yra sau, bet, antra vertus, 
jis taip pat yra pilietinės visuomenės narys, ir kadangi 
kiekvienas žmogus turi teisę reikalauti iš jos galimybės 
pragyventi, ji turi saugoti jį ir nuo savęs paties. Čia kal- 
bama ne tik apie mirtį iš bado, bet ir apie tolesnę pro- 
blemą, rūpestį, kad neatsirastų prastuomenės. Kadangi 
pilietinė visuomenė turi išmaitinti individus, ji taip pat 
turi teisę juos raginti rūpintis savo pragyvenimu. 

Bet individai gali nuskursti ne tik dėl savivalės, bet ir 
dėl atsitiktinių, fizinių ir nuo išorinių sąlygų ($ 200) pri- 
klausančių aplinkybių; ši būklė, palikdama jiems pilie- 
tinės visuomenės poreikius, kartu atimdama iš jų natū- 
ralias pajamas ($ 217) ir nutraukdama plačius šeimos 
kaip giminės saitus ($ 181), daugiau ar mažiau atima iš 
jų visus visuomenės privalumus - galimybę įgyti įgū- 
džių ir apskritai išsilavinimą, taip pat jų teisių gynimą, 
sveikatos apsaugą, dažnai netgi religinę paguodą ir t. t. 
Vargšams šeimos vietą užima pilietinė valdžia tiek jų tie- 
sioginio stygiaus atžvilgiu, tiek nenorėjimo dirbti, įtū- 
žio ar kitų ydų, atsiradusių dėl tokios padėties, ir jos 
neteisės jausmo atžvilgiu. 


§ 


242 


Skurdo ir apskritai visokių bėdų, kurios gali ištikti kiek- 
vieną individą jau jo įgimtoje sferoje, subjektyvioji pu- 
sė reikalauja tiek subjektyvios pagalbos ir ypatingų aplin- 
kybių, tiek ir širdies bei meilės atžvilgiu. Čia yra ta vieta, 
kur, esant visuotiniams nurodymams, yra vietos ir mo- 
ralumui. Tačiau ši pagalba sau ir savo veikime priklau- 
so nuo atsitiktinumo, todėl visuomenės pastangos sie- 

kia išsiaiškinti stygiaus priežastis bei nustatyti, ar čia 
reikalinga pagalba ir padaryti subjektyvią pagalbą ma- 
žiau būtiną. 

Išmaldos, atsitiktinės aukos, kaip ir lempų degini- 
mas prie šventųjų paveikslų ir t. t., papildomos visuo- 
meninėmis pavargėlių prieglaudomis, ligoninėmis, gat- 
vių apšvietimu ir t. t. Gailestingumui dar yra 
pakankamai vietos, ir pageidavimas, kad pagalbos tei- 
kimas skurstantiems būtų paliktas tik sielos ypatingybei 
ir jos nuotaikos bei žinojimo atsitiktinumui, įsivaizdavi- 
mas, tarsi įpareigojantys visuotiniai potvarkiai bei įsta- 
tymai yra įžeidžiantys ir užgaulūs, yra ne kas kita kaip 
klaidinga pažiūra. Atvirkščiai, visuomeninę būklę rei- 
kia pripažinti esant juo tobulesne, juo mažiau tenka veik- 
ti individui sau, pagal savo ypatingą nuomonę, paly- 
ginti su tuo, kas atliekama visuotiniu būdu. 


243 


Kai pilietinė visuomenė veikia netrikdoma, daugėja jos 
gyventojų ir plečiasi pramone. Dėl žmonių ryšio, kuris 
atsiranda dėl jų poreikių ir būdų ruošti bei gaminti prie- 
mones jiems tenkinti, suvisuotinimo daugėja turtų, nes iš 
šios dvigubos visuotinybės, viena vertus, gaunamas di- 
džiausias pelnas, antra vertus, - ypatingo darbo izolia- 
cija bei ribotumas ir todėl su šiuo darbu susijusios klasės 
priklausomybė ir vargas, taip pat ir nesugebėjimas jausti 

bei mėgautis platesnėmis laisvėmis ir ypač dvasiniais 
pilietinės visuomenės pranašumais. 


5 

Didelei žmonių masei nusigyvenus žemiau tam tikro 
pragyvenimo lygio, kuris pats savaime reguliuojasi kaip 
būtinas visuomenės nariui, ir taip nustojus teisės, sąži- 
ningumo ir garbės jausmo - išgyventi savo veikla ir dar- 
bu, — atsiranda prastuomenė, kuri savo ruožtu skatina 
didžiulių turtų sankaupą mažumos rankose. 
Papildymas. Pats žemiausias pragyvenimo lygis, pra- 
stuomenės gyvenimas, nusistovi pats savaime: tačiau 
įvairiose tautose šis minimumas labai nevienodas. An- 
glijoje net didžiausias skurdžius mano turįs savo teisę: 
tai jau visai kas kita negu tai, kas patenkina skurdžius 
kitose šalyse. Skurdas pats savaime nieko nepaverčia 
prastuomene: ją apibrėžia tik su skurdu susijęs vidinis 
nusiteikimas, vidinis pasipiktinimas turtingaisiais, vi- 
suomene, vyriausybe ir t. t. Be to, su tuo susiję ir tai, 
kad žmogus, priklausantis nuo atsitiktinumo, tampa 
lengvabūdis ir tingus, kaip, pvz., Neapolio ladzaroniai. 
Prastuomenėje gimsta blogis, nes ji netenka garbės, ver- 
čiančios savo darbu užsidirbti duoną, ir visgi ji preten- 
duoja į savo egzistenciją kaip į savo teisę. Prigimčiai 
žmogus negali pateikti savo teisių, bet visuomenėje sty- 
gius tuoj pat įgauna neteisės, kuri padaroma vienai ar 

kitai klasei, formą. Svarbus klausimas, kaip pašalinti 
skurdą, jaudina ir kankina daugiausia šiuolaikines vi- 
suomenes. 


245 


Jeigu turtingųjų klasei būtų užkrauta tiesioginė našta 
išsaugoti nuskurdusiai masei prideramą gyvenimo ly- 
gi arba jeigu kitoje visuomeninėje nuosavybėje (turtin- 
gose ligoninėse, fonduose, vienuolynuose) tam atsiras- 
tų tiesioginių lėšų, tai vargstančių jų pragyvenimas būtų 
užtikrintas, bet neįtarpintas darbu, o tai prieštarautų pi- 
lietinės visuomenės principui ir jos individų nepriklau- 
somybės bei garbės jausmui; jeigu ji būtų įtarpinta dar- 
bu (galimybe dirbti), tai padidėtų produkcijos masė, o 
jos perteklius ir atitinkamų produktyvių vartotojų trū- 
kumas būtent yra blogis, kurio abiem būdais tik daugė- 
tų. Tad esant turto pertekliui pilietinė visuomenė yra ne- 
pakankamai turtinga, t. y. neturi pakankamai savo 
galimybių kovoti su skurdo pertekliumi ir prastuome- 
nės atsiradimu. 

Apskritai šiuos reiškinius galima išstudijuoti iš An- 
glijos pavyzdžio, taip pat ir rezultatus, kuriuos nulėmė 
mokesčiai vargšams, daugybė fondų ir tokia pat gausy- 
bė privačių asmenų labdaros, pirmiausia taip pat ir kor- 
poracijų panaikinimas. Pasirodė, kad ten (ypač Škotijo- 
je) geriausia priemonė prieš skurdą ir ypač prieš gėdos 

bei garbės - tų subjektyvių visuomenės pamatų - pra- 
radimą ir prieš tingumą, išlaidavimą ir t. t., iš ko gimsta 
prastuomenė, yra palikti skurdžius likimo valiai ir leis- 
ti jiems gyventi atvirai elgetaujant. 


5 

Tokia savo dialektika pilietinė visuomenė peržengia sa- 
vo ribas, pirmiausia šią apibrėžtą visuomenę, ieškodama 
vartotojų ir būtinų pragyvenimo priemonių kitose tau- 
tose, turinčiose mažiau tų priemonių, kurių ji perteku- 
si, arba kurios apskritai ne tokios stropios ir turi ma- 
žiau sugebėjimų. 


§ 


247 


Šeimos gyvenimo principo sąlyga yra žemė, tvirta dir- 
va, o pramonės — išoriškai ją gaivinanti gamtinė stichija — 
jūra. Pelno siekime, tuo, kad ji jam kelia pavojų, iškyla 
virš jo ir tvirtą buvimą žemėje bei ribotas pilietinio gy- 
venimo sferas, jo malonumus ir troškimus, sumaišo su 
nepastovumu, pavojaus ir žlugimo elementais. Be to, 
šis pelno siekimas jūros, šios didžiausios ryšio priemo- 
nės, dėka tolimas šalis susieja sutartiniais teisiniais san- 

tykiais, kurie kartu yra didžiausia švietimo priemonė ir 
dėl kurių prekyba įgauna savo pasaulinę istorinę reikš- 
mę. 

Kad upės nėra natūralios ribos, kokiomis jos neseniai 
laikytos, bet kad jos kaip ir jūros greičiau susieja žmo- 
nes, kad neteisinga yra Horacijaus (Carm. 1,3) mintis, jog: 

—- deus abscidit 

Prudens Oceano dissociabili 

Terras, - —* 

rodo ne tik tie upių baseinai, prie kurių gyvena 
gentys ar tautos, bet ir, pvz., ankstesni Graikijos, Jo- 
nijos ir Didžiosios Graikijos santykiai, Bretanės ir Bri- 
tanijos, Danijos ir Norvegijos, Švedijos, Suomijos, Li- 
vonijos ir t. t. santykiai, ypač lyginant ir mažesnį 
pakrantės gyventojų ryšį su šalies vidaus gyventojais. 
O kokiu mastu kultūros augimą lemia ryšys su jūra, 
bus akivaizdu, jei palyginsime jūrinių tautų nagin- 
gumą ir tautų, kurios atsisakė laivybos ir kurios, kaip 
egiptiečiai, indai, yra tarsi apduję ir panirę į baisin- 
giausią bei gėdingiausią prietaringumą, ir jei prisi- 
minsime, kaip visos didžios, į save besiveržiančios 
tautos brovėsi prie jūros. 


§ 


248 


Sie plečiami ryšiai taip pat atveria kelią kolonizacijai, ku- 
rios — sporadinės ar sisteminės — išsivysčiusi visuomenė 

priversta griebtis ir dėl kurios ji iš dalies sukuria daliai 
savo gyventojų galimybę naujoje žemėje grįžti prie šei- 
mos principo, iš dalies pati šitaip parūpina sau naujus 
poreikius ir naują dirvą savo darbštumui. 

Papildymas. Pilietinė visuomenė priversta kurti ko- 
lonijas. Tai daryti verčia gyventojų augimas, bet ypač 
tai, kad atsiranda daugybė žmonių, negalinčių paten- 
kinti savo poreikių darbu, nes gamyba viršija vartoji- 
mo poreikį. Sporadinė kolonizacija ypač paplitusi Vo- 
kietijoje. Kolonistai vyksta į Ameriką, į Rusiją, netenka 
ryšio su savo tėvyne ir todėl neduoda jai jokios nau- 
dos. Antroji ir visiškai kitokia negu pirmoji yra siste- 
minė kolonizacija. Ją vykdo valstybė, sąmoningai re- 
guliuodama tam tikrą jos įgyvendinimo būdą. Šis 
kolonizacijos būdas dažnas senovės valstybėse, ypač 
graikų, kuriems sunkus darbas nebuvo piliečio parei- 
ga; jo veikla veikiau buvo skirta visuomeniniams rei- 
kalams. Kai gyventojų skaičius išaugdavo tiek, kad ga- 
lėjo atsirasti sunkumų jais rūpintis, tada jaunimas buvo 
siunčiamas į naujas sritis, kurios kartais būdavo spe- 
cialiai parenkamos, o kartais pasirinkimas paliktas at- 
sitiktinumui. Naujausiais laikais kolonijoms nebuvo 
suteikiamos tokios pat teisės kaip metropolijos gyven- 
tojams, dėl to kildavo karai ir galų gale kolonijos išsi- 
kovodavo savivaldą; tai rodo Anglijos ir Ispanijos ko- 
lonijų istorija. Kolonijų išlaisvinimas tampa didžiausiu 
gėriu metropolijai, kaip ir vergų išlaisvinimas buvo di- 
džiausia nauda ponams. 

Policinė globa pirmiausia realizuoja ir išsaugo pilieti- 
nės visuomenės ypatingybėje glūdinčią visuotinybę kaip 
išorinę tvarką ir priemones masėms apginti ir apsaugoti 
nuo ypatingų tikslų bei interesų, egzistuojančių šioje vi- 
suotinybėje, šitaip ji kaip aukščiausia vadovybė rūpi- 
nasi interesais ($ 246), kurie peržengia šios visuomenės 
ribas. Kadangi pagal idėją ypatingybė pati savo valios 
ir savo veiklos tikslu bei objektu padaro šią visuotiny- 
bę, egzistuojančią jos imanentiniuose interesuose, tai do- 
roviškumas grįžta į pilietinę visuomenę kaip imanentiš- 
kumas; tai yra korporacijos apibrėžtis. 


b) Korporacija 


5 

Žemdirbių luomas savo šeimos ir natūralaus gyvenimo 
substancialume, betarpiškai pačiame savyje, turi savo 
konkrečią visuotinybę, kurioje jis gyvena; visuotinio luo- 
mo veiklos tikslas ir jo dirva pagal savo apibrėžtį yra 
visuotinybė sau. Vidurys tarp šių luomų yra pramonės 
luomas, esmingai nukreiptas į ypatingybę ir todėl jam 
labiausiai būdinga korporacija. 

Darbas pilietinėje visuomenėje savo ypatinga prigimti- 
mi susiskaido į įvairias šakas. Kadangi jis, savyje lygus 
ypatingybėje, bendrijoje įgyja egzistenciją kaip bendru- 
mą, tai į savo ypatingybę nukreiptas egoistinis tikslas su- 
vokia save ir įgyvendina kaip visuotinį, ir pilietinės vi- 
suomenės narys dėl savo ypatingo sugebėjimo yra 
korporacijos narys; vadinasi, jos tikslas yra visiškai kon- 
kretus ir neperžengia verslo, konkretaus reikalo ir inte- 
reso ribų. 

Pagal šią apibrėžtį korporacija turi teisę, prižiūrint vie- 
šajai valdžiai, rūpintis savo pačios interesais, neperžen- 
giančiais jos ribų, priimti narius atsižvelgiant į objekty- 
vius jų sugebėjimus ir padorumą, jų kiekį nustatydama 
visuotinio ryšio dėka, ir saugoti juos nuo ypatingų atsi- 
tiktinumų, taip pat rūpintis jų sugebėjimų, reikalingų 
jai tobulinimu, - apskritai būti jiems antrąja šeima; ši 
padėtis visuomeninei pilietinei visuomenei, labiau nu- 
tolusiai nuo individų ir jų ypatingų reikmių, tebėra ma- 
žai apibrėžta. 

Amatininkas skiriasi nuo padienininko, taip pat ir 

nuo to, kuris pasiryžęs dirbti atsitiktinius darbus. Pir- 
masis, meistras arba tas, kuris nori tokiu tapti, yra ben- 
drijos narys ne dėl atskiro atsitiktinio uždarbio, o visa 
apimtimi, savo ypatingos egzistencijos visuotinybe. — 
Privilegijos kaip korporacijos apimtos pilietinės visuo- 
menės šakos teisės ir tikrosios privilegijos savo etimo- 
logija skiriasi viena nuo kitos tuo, kad pastarosios yra 
atsitiktinės visuotinio įstatymo išimtys, pirmosios - tik 
įstatymo nustatytos apibrėžtys, glūdinčios pačios visuo- 
menės esminės šakos ypatingybės prigimtyje. 

Korporacija šeimai yra ne tik tvirtas jos pagrindas kaip 
sugebėjimo nulemtas pragyvenimo priemonių užtikrini- 
mas, solidus turtas ($ 170), bet ir pripažinimas vieno ir 
kito taip, kad korporacijos nariui nereikia įrodinėti sa- 
vo tinkamumo, savo sąžiningai gautų pajamų ir to, kad 
jis pats yra šis tas, jokiais kitais išoriniais duomenimis. Taip 
pat pripažinta, kad jis priklauso tam tikrai visumai, ku- 
ri pati yra visuotinės visuomenės narė, ir jo interesas 
bei pastangos nukreipti į nesavanaudišką šios visumos 
tikslą; taigi korporacijos nario garbė yra jo luomo garbė. 
Savo turto apsaugos prasme korporacijos institucija 
yra analogiška žemdirbystės ir privačios nuosavybės 
įvedimui kitoje sferoje ($ 203 pastaba). Jeigu mes visai 
pagrįstai galime skųstis dėl pramonininkų klasių 

prabangos ir išlaidumo, o tai susiję su prastuomenės at- 
siradimu ($ 244), tai kalbant apie kitas priežastis (pa- 
vyzdžiui, vis labiau mechanizuotą darbą), nereikia iš 
akių išleisti anksčiau nurodytos dorovinės priežasties. 
Nebūdamas teisėtos korporacijos narys (tik teisėta ben- 
drija yra korporacija), pavienis žmogus neturi luomo gar- 
bės ir dėl savo izoliacijos jis apribotas egoistinio amato 
aspekto, o jo pragyvenimo ir vartojimo priemonės yra 
nepastovios. Tačiau jis sieks išsikovoti pripažinimą išori- 
niais savo sėkmės, užsiimant savo amatu, įrodymais, 
kurie yra begaliniai, nes jis negali gyventi kaip dera jo 
luomui, nes tokio luomo nėra - mat pilietinėje visuo- 
menėje egzistuoja tik ta bendruma, kuri yra įstatymiškai 
konstituota ir pripažinta - taigi negali ir susikurti sau 
tinkamo visuotinesnio gyvenimo. Korporacijoje pagal- 
ba, kurią gauna varguomenė, nėra atsitiktinė, todėl ne- 
teisėtai žeminanti, o turtas, atlikdamas savo pareigą ben- 
drijai, nesukelia jo turėtojo išdidumo ir kitų pavydo; 
padorumas čia įgauna savo tikrąjį pripažinimą ir tikrą- 
ją garbę. 

Vadinamoji prigimtinė teisė naudotis savo sugebėjimu ir 
taip įgyti tai, ką galima įgyti, korporacijoje ribojama tik 
tiek, kiek ji ten apibrėžta kaip protingumas, o būtent 


išlaisvinta iš pačios nuomonės ir atsitiktinumo, iš pa- 

vojaus sau ir kitiems, pripažinta, garantuota ir kartu iš- 
kelta į sąmoningą veiklą bendram tikslui. 

Korporacija šalia šeimos yra antra pilietinėje visuomenė- 
je glūdinti dorovinė valstybės šaknis. Pirmojoje glūdi sub- 
jektyvios ypatingybės ir objektyvios visuotinybės mo- 
mentai substancialioje vienybėje; o antroji tuos 
momentus, kurie iš pradžių pilietinėje visuomenėje iš- 
siskyrė į save reflektuotą poreikių ir vartojimo ypatingy- 
bę bei į abstraktų teisinį visuotinumą, vidiniu būdu su- 
jungia taip, kad šiame junginyje ypatinga gerovė yra 
kaip teisė ir realizuota. 

Santuokos šventumas ir garbė korporacijoje yra tie 
du momentai, apie kuriuos sukasi pilietinės visuome- 
nės dezorganizacija. 

Papildymas. Korporacijų panaikinimas naujausiais lai- 
kais reiškia, kad kiekvienas žmogus privalo rūpintis pats 
savimi. Jeigu su tuo ir galima sutikti, tai reikia nurody- 
ti, kad korporacija nieko nepakeičia atskiro žmogaus pa- 
reigoje užsidirbti pragyvenimui. Mūsų moderniosiose 
valstybėse piliečiai tik iš dalies dalyvauja visuotiniuose 
valstybės reikaluose: tačiau dorovingam žmogui, be jo 
asmeninio tikslo, yra būtina ir visuotinė veikla. Šią vi- 
suotinybę, kurią modernioji valstybė ne visada jam su- 
teikia, jis randa korporacijoje. Anksčiau (plg. $ 184) mes 

matėme, kad individas, pilietinėje visuomenėje rūpin- 
damasis savimi, taip pat veikia kitų naudai. Bet šitos 
nesąmoningos būtinybės nepakanka: sąmoninga ir mąs- 
tanti dorovė ji yra tik korporacijoje. Žinoma, valstybė 
turi būti aukščiausia jos priežiūra, nes priešingu atveju 
ji sustingtų savyje, užsisklęstų savyje ir nusmuktų iki 
vargano cecho lygmens. Bet savyje ir sau korporacija 
nėra uždaras cechas: veikiau ji yra atskiro amato sudo- 
rovinimas ir jo iškėlimas į tokią sferą, kurioje jis įgyja 
jėgą ir garbę. 

Korporacijos tikslo kaip riboto ir baigtinio tikslo tiesa — 
kaip ir policinėje išorinėje tvarkoje esanti atskirtis ir jos 
santykinė tapatybė - yra savyje ir sau visuotinis tikslas 
bei jo absoliuti tikrovė; todėl pilietinės visuomenės sfe- 
ra pereina į valstybę. 

Miestas ir kaimas, pirmasis - pilietinio amato, į save 
susigeriančios ir atskiros refleksijos buveinė, antrasis — 
prigimtimi besiremiančios dorovės buveinė, — indivi- 
dai, įtarpinantys savo savisaugą kitų teisinių asmenų 
atžvilgiu, ir šeima yra apskritai dar du idealūs momen- 
tai, iš kurių atsiranda valstybė kaip jų tikrasis pagrindas. — 
Tik šis betarpiškos dorovės rutuliojimasis per pilietinės 
visuomenės persiskyrimą į valstybę, kuri veikia kaip jos 
tikrasis pagrindas, yra mokslinis valstybės sąvokos įro- 

dymas. Kadangi mokslinės sąvokos raidoje valstybė at- 
rodo kaip rezultatas, pasireikšdama kaip tikrasis pagrin- 
das, tai šis įtarpinimas ir ši regimybė taip pat panaikina 
save ir virsta betarpiškumu. Todėl iš tikrųjų valstybė ap- 
skritai veikiau yra tai, kas pirma, kur šeima išsiplėtoja į 
pilietinę visuomenę bei pati valstybės idėja suskyla į 
šiuos du momentus; pilietinės visuomenės plėtroje do- 
rovinė substancija įgyja savo begalinę formą, kurioje glū- 
di du momentai: 1) begalinis skyrimasis iki pat sau esan- 
čios savimonės sau būties ir 2) visuotinybės forma, kuri 
yra kultūroje, minties forma, dėl kurios dvasia įstatymuo- 
se ir institucijose, savo mąstomoje valioje kaip organinė to- 
talybė yra sau objektyvi ir tikra. 

Valstybė 

Valstybė yra dorovinės idėjos tikrovė - dorovinė dva- 
sia kaip akivaizdi, pati sau aiški, substanciali valia, kuri 
mąsto ir žino save ir daro tai, ką ji žino ir kiek ji tai žino. 
Ji betarpiškai egzistuoja papročiuose, o įtarpintai - atski- 
ro žmogaus savimmonėje, jo žinojime ir veikloje; dėl atski- 
ro žmogaus požiūrio į valstybę kaip savo esmę, tikslą ir 
savo veiklos produktą, ji taip pat yra substanciali šios 
savimonės laisvė. 

Penatai yra vidiniai, žemutiniai dievai, liaudies dvasia 
(Atėnė) yra save žinantis ir savęs norintis dieviškumas; 
pietetas -jausmas ir jausme veikianti dorovė; politinė do- 
rybė - norėjimas savyje ir sau esančio mąstomo tikslo. 

Valstybė kaip substancialios valios, kurią ji turi į savo 
visuotinumą iškeltoje ypatingoje savimonėje, tikrovė yra 
protingumas savyje ir sau. Ši substanciali vienybė yra ab- 
soliutus, tvarus savitikslis, kuriame laisvė pasiekia sa- 
vo aukščiausią teisę, ir šis galutinis tikslas yra aukščiau- 
sia teisė pavieniams žmonėms, kurių svarbiausia pareiga — 
būti valstybės nariais. 

Valstybę painiojant su pilietine visuomene ir tariant, 
kad jos paskirtis yra nuosavybės ir asmeninės laisvės 
užtikrinimas bei gynimas, atskirų žmonių interesas pasi- 
rodo esąs galutinis tikslas, kuriam jie sujungti, o iš to 
taip pat išplaukia, kad buvimas valstybės nariu priklau- 
so nuo noro. — Tačiau iš tikrųjų valstybės santykis su 
individu visai kitoks; kadangi ji yra objektyvi dvasia, 
pačiam individui būdingas objektyvumas, tiesa ir do- 
rovė tiek, kiek jis yra valstybės narys. Sąjunga pati yra 
tikrasis turinys ir tikslas, ir individų paskirtis yra gy- 
venti visuotinį gyvenimą; jų tolesnio ypatingo pasiten- 
kinimo, veiklos, elgesio būdo išeities taškas ir rezulta- 
tas yra šis substancialumas ir visuotinė reikšmė. — 
Abstrakčiai mąstant, protingumas apskritai glūdi save 
persmelkiančioje visuotinybės ir atskirybės vienybėje, 
o čia, konkrečiai, savo turiniu, - objektyvios laisvės vie- 
nybėje, t. y. visuotinės substancialios valios ir subjekty- 
vios laisvės kaip individualaus Žinojimo ir savo ypatin- 
go tikslo ieškančios valios vienybėje, - todėl ji savo forma 

glūdi mąstomame, t. y. visuotinius dėsnius ir principus 
apibrėžiančiame, veikime. — Ši idėja yra savyje ir sau 
amžina bei būtina dvasios būtis. Kokia yra ar kokia bu- 
vo apskritai istorinė valstybės kilmė, tiksliau, kiekvie- 
nos atskiros valstybės, jos teisių ir apibrėžčių kilmė, ar 
ji kilo iš patriarchalinių santykių, iš baimės ar pasitikė- 
jimo, iš korporacijos ir t. t., ir tai, kuo grindžiamos to- 
kios teisės, sąmonėje buvo tuoj pat suvokta ir įtvirtinta 
kaip dieviška, pozityvi teisė arba sutartis, įprotis, šitai 
visai neturi nieko bendro su valstybės idėja ir moksli- 
niu pažinimu, apie kurį čia ir tekalbama, kaip reiškinys 
tai yra istorinis dalykas; tikros valstybės autoriteto at- 
žvilgiu, kiek jam reikalingos priežastys, jos paimamos 
iš jame veikiančios teisės formų. — Filosofinį nagrinėji- 
mą domina tik vidinė viso šito pusė, mąstoma sąvoka. Šiai 
sąvokai yra nusipelnęs Rousseau, nes jis kaip valstybės 
principą iškėlė tą principą, kuris ne tik savo forma (pa- 
vyzdžiui, socialumo instinktas, dieviškas autoritetas), 
bet ir savo turiniu yra mintis, ir būtent pats mąstymas — 
tai yra, valią. Tačiau valią jis suprato tik kaip atskirą va- 
lią (kaip vėliau ir Fichte), o visuotinę valią — ne kaip 
valios protingumą savyje ir sau, o tik kaip bendrystę, ky- 
lančią iš šios atskiros valios kaip sąmoningos, todėl atski- 
rų žmonių jungtis valstybėje jam virsta sutartimi, kurios 
pagrindas yra jų savivalė, nuomonė ir jų pageidavimu 
besiremiantis aiškus sutikimas, o iš to išplaukia toles- 
nės grynai samprotinės išvados, naikinančios savyje ir 
sau esantį dieviškumą ir jo absoliutų autoritetą bei di- 
dybę. Todėl įgijusios valdžią šios abstrakcijos, viena ver- 
tus, mums pateikė pirmą kartą žmonių giminės istori- 

joje nepaprastą reginį - atmetimą viso to, kas tvariai eg- 
zistuoja ir duota tam, kad didinga tikra valstybė būtų 
pradėta kurti nuo pat pradžių ir iš minties, siekiant su- 
teikti jai kaip pagrindą tik tariamą protingumą; antra ver- 
tus, kadangi tai tėra tik beidėjinės abstrakcijos, tai jos šį 
bandymą pavertė baisingiausiu ir skaudžiausiu įvykiu. 
Atskiros valios principui reikia priešpriešinti pagrindi- 
nę sąvoką, kad objektyvi valia yra savyje savo sąvokoje 
protingumas, nesvarbu, ar atskiras žmogus ją pažįsta, 
ar ne, atitinka ji jo norą, ar ne; priminti, kad priešingy- 
bė, laisvės subjektyvumas, - žinojimas ir valingas norė- 
jimas, — kuris yra vienas teigiamas minėtame principe, 
turi savyje tik vieną, todėl vienpusišką protingos valios 
idėjos momentą; ši valia tokia yra tik todėl, kad ji yra 
tiek pat savyje, kiek ir sau. — Kita minties, kuri valstybę 
pažinimu suvokia kaip sau protingumą, priešingybė yra 
reiškinio išoriškumo, reikmės atsitiktinumo, apsaugos rei- 
kalingumo, stiprumo, turto ir t. t. laikymas ne istorinio 
vystymosi momentais, o valstybės substancija. Čia paži- 
nimo principas taip pat yra individų atskirybė, bet net- 
gi ne mintis apie šią atskirybę, o priešingai, empirinės 
atskirybės jų atsitiktinių savybių — stiprumo ir silpnu- 
mo, turtingumo bei skurdo ir t. t. atžvilgiu. Tokia išmo- 
nė, išleidžianti iš akių tai, kas valstybėje yra begaliniška 
savyje ir sau bei protinga, ir išgujanti mintį iš jos vidinės 
prigimties supratimo, ko gero, niekur nepasirodė taip 
išgryninta kaip pono v. Hallerio „Restauration der Staat- 
swissenschaft“, nes visuose bandymuose suvokti valsty- 
bės esmę, nors ir labai vienašališki ar paviršutiniški bū- 
tų buvę jų principai, pačiam tokiam ketinimui sąvoka 

apibrėžti valstybę reikalingos mintys, visuotinės apibrėž- 
tys; o čia ne tik sąmoningai atsisakoma protingo turi- 
nio, kuris yra valstybė, ir minties formos, bet audringai 
atakuojama ir viena, ir kita. Kaip tikina p. v. Halleris, iš 
dalies dėl išplitusios jo principų įtakos šioji „Restauraci- 
ja“ turi būti dėkinga tai aplinkybei, kad dėstydamas jis 
sugebėjo atsisakyti visų minčių ir sukurti vientisą bemin- 
tišką visumą, nes šitaip išvengiama painiavos ir truk- 
dymų, kurie susilpninantys dėstymo įspūdį, kai į atsi- 
tiktinumą įmaišomas priminimas apie substancialumą, 
į gryną empiriškumą ir išoriškumą — priminimas apie 
visuotinumą bei protingumą, ir taip prastumo ir netu- 
riningumo sferoje primenama, kas kilnu, begaliniška. — 
Todėl šis dėstymas yra ir nuoseklus, nes kai valstybės 
esme laikomas atsitiktinumas, užuot ja laikius substan- 
cialumą, tai tokio turinio nuoseklumas yra būtent visiš- 
kas nenuoseklumas bemintystės, kuri leidžiasi bėgti 
neatsigręždama ir taip pat gerai jaučiasi prieštarauda- 
ma tam, kam ji ką tik pritarė“. 


* "Minėta knyga dėl nurodyto pobūdžio yra originali. Autoriaus nepa- 
sitenkinimas savimi galėtų būti kai kas tauraus, nes jį sukėlė anksčiau 
minėtos, pirmiausia Rousseau'o paskleistos klaidingos teorijos, ir dau- 
giausia - bandymas jas realizuoti. Tačiau ponas v. Halleris, norėda- 
mas išsigelbėti, puolė į priešingybę, kuri yra visiška bemintystė ir to- 
dėl joje negali būti ir kalbos apie turinį, - ir būtent pajuto baisiausią 
neapykantą visiems įstatymams, visokiai įstatymų leidybai, visoms for- 
maliai ir juridiškai apibrėžtoms teisėms. Neapykanta įstatymui, įstatymiš- 
kai apibrėžtai teisei yra ta žymė, kuria fanatizmas, silpnaprotystė ir 
gerų ketinimų veidmainystė parodo savo tikrąjį veidą ir leidžiasi ne- 
klystamai atpažįstami, kad ir kuo jie dėtųsi. - Haleriškojo tipo origi- 
nalumas visada yra įstabus reiškinys, ir tiems savo skaitytojams, ku- 
rie dar nesusipažinę su knyga, aš noriu pateikti keletą pavyzdžių. P. f. H. 

Papildymas. Valstybė savyje ir sau yra dorovinė vi- 
suma, laisvės realizacija, ir absoliutus proto tikslas yra 
tai, kad laisvė būtų reali. Valstybė yra dvasia, esanti pa- 
saulyje ir sąmoningai besirealizuojanti jame, o gamtoje ji 
realizuojasi tik kaip savęs kitoniškumas, kaip mieganti 
dvasia. Tik kaip esanti sąmonėje, pati save žinanti kaip 
egzistuojantį objektą, ji yra valstybė. Laisvėje reikia rem- 
tis ne atskirybe, atskira savimone, o tik savimonės es- 
me, nes nesvarbu: ar žmogus tai pažįsta ar ne, ši esmė 


(342 ir t. t. puslapiai, 1 t.), nustatęs savo pagrindinį principą, kad bū- 
tent „panašiai kaip negyvojoje gamtoje didesnis išstumia mažesnį, stip- 
rus - silpną ir t. t., tas pats dėsnis tauresnėmis formomis (dažnai, ko 
gero, ir ne visai tauriomis?) aptinkamas ir tarp gyvūnų, ir tarp žmo- 
nių“, „taigi amžina, nekintama, Dievo nustatyta tvarka yra tokia, kad 
viešpatauja, turi viešpatauti ir visada viešpataus tas, kuris stipresnis“; 
jau iš to, taip pat iš tolesnio dėstymo akivaizdu, kaip čia suprantama 
Jėga; tai ne teisingumo ir doroviškumo jėga, bet atsitiktinė gamtos jė- 
ga; šitaip jis įrodinėja ir toliau, ir be kitų priežasčių pateikia ir tokią (p. 
365 ir t. t.), kad gamta stebėtinai išmintingai sutvarkė, jog būtent savo 
paties pranašumo jausmas nenugalimai taurina charakterį ir padeda 
plėtoti būtent tas dorybes, kurios būtiniausios pavaldiniams. Savo mo- 
kyklinės retorikos išvedžiojimuose jis klausia, „ar mokslų karalystėje 
stiprieji ir silpnieji nepiktnaudžiauja autoritetu ir pasitikėjimu, kad 
pasiektų žemus savanaudiškus tikslus ir pražudytų paliktus žmones, 
ar tarp teisininkų mokslo meistrai nėra legulėjai ir kazuistai, kurie nu- 
vilia patiklius klientus, iš balta daro juodą, o iš juodo - baltą, kurie 
įstatymus paverčia neteisės įrankiu, o tiems, kuriems reikalinga jų gy- 
nyba, pasiūlo elgetos lazdą ir kaip alkani maitvanagiai drasko nekaltą 
ėriuką“ ir t. t. Čia p. f. H. užmiršta, kad jis būtent tokią retoriką naudo- 
ja ginti teiginiui, kad stipriųjų valdžia esanti amžina Dievo tvarka, toji 
tvarka, pagal kurią maitvanagis sudrasko nekaltą ėriuką, taigi stip- 
resnieji, žinodami dėsnį, elgiasi visiškai teisingai, apiplėšdami patik- 
lius, apsaugos reikalingus silpnuosius. Bet reikalauti, kad dvi mintys 
būtų sujungtos ten, kur nėra nė vienos, būtų per daug. Tai, kad p. f. 

realizuojasi kaip savarankiška jėga, kurioje atskiri indi- 
vidai yra tik momentai: valstybė - tai Dievo ėjimas že- 
mėje: jos pagrindas yra proto, realizuojančio save kaip 
valia, jėga. Mąstant valstybės idėją, reikia turėti prieš 
akis ne ypatingas valstybes, ne ypatingas institucijas, o 


Halleris yra teisynų priešas, savaime suprantama; pasak jo, pilietiniai 
įstatymai apskritai, viena vertus, „nereikalingi, nes jie savaime supran- 
tami iš prigimtinių įstatymų“; kiek pastangų, padėtų nuo to laiko, kai 
egzistuoja valstybė, įstatymų leidybai ir kodeksams, taip pat ir jų įsta- 
tyminės teisėms studijoms, būtų sutaupyta, jeigu nuo tada būtų su- 
stota ties gilia mintimi, kad viskas yra savaime suprantama; „kita vertus, 
įstatymai, tiesą sakant, duoti ne privatiems asmenims, bet kaip in- 
strukcijos teisėjų padėjėjams, kad jie būtų supažindinti su aukščiau- 
siojo teisėjo valia. Teismingumas, be to (t. 1, p. 297; t. 1, p. 254 ir visur 
kitur), nėra valstybės pareiga, o geradarystė, būtent stipresniųjų pa- 
galbos suteikimas, ir vien papildomas; tarp teisės užtikrinimo prie- 
monių jis nėra tobuliausia, veikiau — nepatikima ir neaiški, priemonė, 
kurią mūsų dabartiniai teisininkai mums ir tepalieka, atimdami iš mū- 
sų tris kitas priemones, būtent tas, kurios greičiausiai ir patikimiausiai 
veda į tikslą ir kurias maloningoji gamta davė Žmogui jo teisinei laisvei 
užtikrinti“ — ir šios trys priemonės yra (ką gi jūs manote?) „1) asmeniš- 
kas prigimtinio įstatymo laikymasis ir raginimas tai daryti kitus; 2) pasi- 
priešinimas neteisei, 3) bėgimas, jeigu nebegalima rasti pagalbos“ (ko- 
kie nemaloningi visgi yra teisininkai, palyginti su maloninga gamta!). 
„Bet natūralus dieviškasis įstatymas, kurį (t. 1, p. 292) kiekvienam davė 
visiems maloningoji gamta, yra toks: gerbk kiekviename lygų sau (pa- 
gal autoriaus principą tai turėtų reikšti: gerbk tą, kuris yra ne lygus 
tau, o stipresnis); neįžeidinėk nieko, kas neįžeidinėja tavęs; nereikalauk 
nieko, ko tau nėra skolingas (o ką gi jis yra skolingas?), ir dar daugiau: 
mylėk savo artimą ir būk naudingas jam, kur gali“. Šio įstatymo įdiegi- 
mas turi būti tai, kas padarytų įstatymų leidybą ir konstituciją nerei- 
kalingomis. Būtų įdomu pažiūrėti, kaip p. f. H. aiškina sau tai, kad, 
nepaisant šio įdiegimo, visgi pasaulyje atsirado įstatymų leidyba ir 
konstitucijos! Trečiame tome, p. 362 ir toliau ponas aut. imasi „vadi- 
namųjų nacionalinių laisvių“,t. y. juridinių ir konstitucinių nacijų įsta- 


370 


TREČIAS SKYRIUS Valstybė 


veikiau reikia nagrinėti idėją sau, šį realųjį Dievą. Kiek- 
viena valstybė, net jeigu ji pagal esamus principus pa- 
skelbiama bloga, net jeigu joje galima atrasti vieną ar 
kitą trūkumą, visada, ypač jeigu ji priklauso išsivysčiu- 
sioms mūsų laikmečio valstybėms, turi savyje esminius 


tymų; kiekviena įstatymiškai apibrėžta teisė šia didžia prasme vadi- 
nosi laisve; apie šiuos įstatymus jis, be kita ko, sako: „kad jų turinys 
paprastai esąs labai nereikšmingas, nors knygose tokioms dokumentinėms 
laisvėms ir būtų norima teikti didelę reikšmę“. O kai paskui pasirodo, 
kad autorius kalba apie vokiečių imperinių luomų nacionalines lais- 
ves, anglų tautos - Charta magna“, „kuri, deja yra mažai skaitoma, o dėl 
pasenusių pasakymų dar mažiau suprantama“, apie bill of rights“ ir t. t. 
— apie vengrų tautos ir t. t. nacionalines laisves, tai malonu žinoti, kad 
šie šiaip tokiais svarbiais laikomi turtai yra visai nereikšmingi, kad 
šiose tautose įstatymams, konkuravusiems su kiekvienu drabužiu, kurį 
dėvi individai, su kiekvienu duonos kąsniu, kurį jie valgo, ir kasdien, 
kas valandą konkuruojantiems su viskuo, reikšmė pripažįstama tik kny- 
gose. Taip pat dar nurodysime, kad ypač prastai p. f. H. atsiliepia apie 
visuotinį prūsų teisyną (t. 1, p. 185 ir t. t.), nes nefilosofinės klaidos 
(bent dar ne kantiškoji filosofija, ant kurios pon. f. Halleris yra ypač 
įsiutęs) parodė savo neįtikėtiną įtaką, be kita ko, daugiausia tuo, kad 
čia kalbama apie valstybę, valstybės turtą, valstybės tikslą, valstybės 
galvą, apie valstybės galvos, valstybės tarnautojų pareigas ir t. t. Blo- 
giausia ponui f. H. yra „teisė apmokestinti privatų asmenų turtą, jų 
verslą, gaminius ar vartojimą, kad būtų patenkinti valstybės poreikiai; 
nes taip pats karalius - kadangi valstybės turtas laikomas ne privačia 
valdovo nuosavybe, o valstybės turtu, - taip pat ir prūsų piliečiai dau- 
giau nebeturėtų nieko nuosavo, nei savo kūno, nei savo turto, ir visi 
pavaldiniai įstatymiškai būtų baudžiauninkai, nes jie negali išvengti tar- 
navimo valstybei“. 

Šalia šio viso neįtikėtino atžarumo komiškiausiai atrodo tas jaus- 
mingumas, su kuriuo p. f. Halleris aprašo neišsakomą pasitenkinimą 
savo atradimais (t. 1, Pratarmė) - „džiaugsmą, kurį sugeba jausti tik 
tas, kuris myli tiesą, kai jis, baigęs sąžiningą tyrinėjimą, įgyja tikrumą, 
kad jis tarsi (žinoma, tarsi!) sutiko gamtos ištartį, paties Dievo žodį“ 

savo egzistencijos momentus. Kadangi lengviau surasti 
trūkumus, o ne suvokti tai, kas pozityvu, lengvai pada- 
roma klaida, jei dėl atskirų pusių pamirštamas vidinis 
pačios valstybės organizmas. Valstybė nėra meno kūri- 
nys, ji yra pasaulyje, taigi ir savivalės, atsitiktinumo ir 
klaidos sferoje; blogas elgesys gali iškreipti daugelį jos 
pusių. Bet ir bjauriausias Žmogus, nusikaltėlis, ligonis 
ir luošys vis dar yra gyvas Žmogus: teigiamumas, gy- 
venimas egzistuoja, nepaisant trūkumų, ir čia šis teigia- 
mumas yra svarbus. 


5 


259 


Valstybės idėja turi: a) betarpišką tikrovę ir yra indivi- 
duali valstybė kaip su savimi santykiuojantis organiz- 
mas, santvarką arba vidinę valstybės teisę; b) ji pereina į 
atskiros valstybės santykį su kitomis valstybėmis, - tai 
išorinė valstybės teise; c) ji yra visuotinė idėja kaip rūšis ir 


(Dievo žodis veikiau labai aiškiai skiria savo apreiškimus nuo gamtos 
ar gamtinio Žmogaus ištarčių), „kaip jis, kupinas susižavėjimo, norėjo 
klauptis, iš jo akių ištryško džiaugsmo ašarų srovė, ir nuo tada jame 
gimė gyvas religingumas“, - p. f. H. dėl religingumo veikiau turėjo 
apverkti tai kaip rūsčiausią Dievo bausmę, nes sunkiausia, kas gali 
nutikti žmogui, tai tiek nukrypti nuo mąstymo ir protingumo, nuo 
pagarbos įstatymams ir pažinimo, kaip be galo svarbu, dieviška yra 
tai, kad valstybės pareigos ir piliečių pareigos, taip pat ir valstybės 
teisės bei piliečių pareigos yra apibrėžtos įstatymiškai - kad jam absur- 
das atrodo lyg Dievo žodis. 

absoliuti valdžia individualių valstybių atžvilgiu, dva- 
sia, kuri pasaulinės istorijos procese suteikia sau tikrovę. 

Papildymas. Valstybė kaip reali yra iš esmės indivi- 
duali valstybė ir, be to, dar ypatinga valstybė. Indivi- 
dualumą reikia skirti nuo ypatingybės: jis yra pačios 
valstybės idėjos momentas, o ypatingybė priklauso is- 
torijai. Valstybės yra nepriklausomos viena nuo kitos, 
taigi jų santykis gali būti tik išorinis, virš jų turi būti kas 
nors trečias, tai, kas juos sujungia. Šis Trečiasis yra dva- 
sia, kuri pasaulinėje istorijoje suteikia sau realybę ir yra 
absoliutus jos teisėjas. Nors keletas valstybių kaip są- 
junga gali būti lyg teismas kitoms, gali atsirasti valsty- 
binių junginių, pvz., Šventoji sąjunga, bet jie visada yra 
tik reliatyvūs ir riboti, kaip amžinoji taika. Vienintelis 
absoliutus teisėjas, kuris visada veikia ir veikia prieš 
ypatingybę, yra savyje ir sau esanti dvasia, kuri pasi- 
reiškia pasaulinėje istorijoje kaip visuotinybė ir kaip vei- 
kianti rūšis. 


A. Valstybės vidaus teisė 


260 
Valstybė yra konkrečios laisvės realybė; o konkreti laisvė 
yra tai, kad asmeninė atskirybė ir ypatingi jos interesai vi- 
siškai išsirutulioja ir įgauna savo teisės pripažinimą sau (šei- 


mos ir.pilietinės visuomenės sistemoje), kai jie per save 

pačius iš dalies pereina į visuotinybės interesą, iš dalies sa- 
vo žinojimu ir valia pripažįsta jį, ir būtent kaip savo paties 
substancialią dvasią ir veikia dėl jos kaip savo baigtinio tikslo; 
taigi nei visuotinybė yra reikšminga ir įgyvendinama be 
ypatingo intereso, žinojimo ir norėjimo, nei individai gy- 
vena tik dėl pastarojo intereso kaip privatūs asmenys, O 
nori kartu visuotinybėje ir dėljos veikia, suvokdami šį tiks- 
lą. Didžiulė šiuolaikinių valstybių principo jėga ir gylis 
yra subjektyvumo principui leisti pasiekti viršūnę savaran- 
kiškame asmeninės ypatingybės kraštutinumne ir kartu jį grą- 
žinti į substancialią vienybę ir taip ją jame pačiame išsaugoti. 

Papildymas. Naujaisiais laikais valstybės idėjai būdin- 
ga tai, kad valstybė yra laisvės realizacija ne dėl subjek- 
tyvaus noro, o dėl valios sąvokos, t. y. dėl savo visuoti- 
nybės ir dieviškumo. Netobulos valstybės yra tos, kuriose 
valstybės idėja yra dar užslėpta ir kur jos ypatingos api- 
brėžtys nepasiekė laisvo savarankiškumo. Klasikinės se- 
novės valstybėse, tiesa, jau esama visuotinybės, bet at- 
skirumas dar nebuvo išlaisvintas ir paleistas laisvėn, ir 
nebuvo grąžintas į visuotinybę, t. y. į visuotinį visumos 
tikslą. Naujosios valstybės esmė yra ta, kad visuotinybė 
joje susijusi su visiška ypatingybės laisve ir individų kles- 
tėjimu, vadinasi, šeimos ir pilietinės visuomenės intere- 
sas turi koncentruotis valstybėje, bet čia tikslo visuotinu- 
mas negali žengti į priekį nežinodamas ir nenorėdamas 
ypatingybės, kuri turi išsaugoti savo teisę. Taigi visuoti- 
nybė turi būti įgyvendinta, bet, kita vertus, subjektyvy- 
bė turi būti visiškai ir gyvybingai išplėtota. Tik dėl to, 
kad abu momentai yra stiprūs, valstybę galima vertinti 
kaip diferencijuotą ir iš tiesų organizuotą. 

Privačios teisės ir privačios gerovės, šeimos ir pilietinės 
višuomenės atžvilgiu valstybė, viena vertus, yra išorinė 
būtinybė ir jų aukščiausia valdžia, kurios prigimčiai pa- 
jungtos ir nuo kurios priklauso jų įstatymai ir jų intere- 
sai; bet, kita vertus, ji yra jų imanentinis tikslasrir jos 
jėga -jos visuotinio baigtinio tiksło bei ypatingo indivi- 
dų intereso vienybė, t. y., jie turi pareigų jai tiek, kiek jie 
kartu turi ir teisių (5 155). 

Anksčiau ($ 3, past.) jau buvo minėta, kad mintį 
apie privačios teisės įstatymų priklausomybę nuo 
konkretaus valstybės pobūdžio ir filosofinę pažiūrą, 
kad į dalį reikia žiūrėti tik jos santykyje su visuma, 
pirmasis išsakė ir pabandė konkrečiai išplėtoti Mon- 
tesguieu savo garsiajame veikale „Įstatymų dvasia“, - 
kadangi pareiga pirmiausia yra santykis su kuo nors 
man substancialaus, savyje ir sau visuotiniu, o teisė ap- 
skritai yra šio substancialumo esatis, taigi jo ypatingy- 
bės ir mano ypatingos laisvės pusė, tai šie du momen- 
tai formaliosiose pakopose yra paskirstyti įvairioms 
pusėms arba asmenims. Valstybėje kaip dorovišku- 
me, kaip substancialumo ir ypatingumo prasiskver- 
bime glūdi tai, kad mano prievolės substancialumui 
kartu yra mano ypatingos laisvės esatis, t. y. joje vie- 
nu ryšiu sujungtos teisė ir pareiga. Kadangi valstybėje 
atskirti momentai taip pat pasiekia ir jiems būdingą 
pavidalą bei realybę, taigi vėl atsiranda skirtumas tarp 

teisės ir pareigos, jie, būdami savyje, t. y. formaliai 
tapatūs, kartu savo turiniu yra skirtingi. Privačioje tei- 
sėje ir moralume nėra realios santykio būtinybės, tai- 
gi esama tik abstrakčios turinio lygybės; bet kas šiose 
abstrakčiose sferose yra teisinga vienam, turi būti tei- 
singa ir kitam, ir tai, kas vienam yra pareiga, turi būti 
pareiga ir kitam. Minėtoji absoliuti pareigos ir teisės 
tapatybė yra tik kaip tokia pat turinio tapatybė api- 
brėžtyje, kad šis turinys yra visiškai visuotinis, o bū- 
tent vienas pareigos ir teisės principas, - asmeninė 
žmogaus laisvė. Vergai neturi pareigų, nes jie neturi 
teisių; ir atvirkščiai (apie religines pareigas čia nekal- 
bama). Bet konkrečioje, savyje besivystančioje idėjo- 
je jos momentai skinasi, ir jų apibrėžtis kartu yra a 
rus turinys; šęį 
pat turinio teisių, kaip jo pareigų turinys tėvo atžvil- 
giu, o pilietis neturi tokio pat turinio teišių, kaip jo pa- 
reigų turinys valdovo ar vyriausybės atžvilgiu. - Mi- 
nėtoji pareigos ir teisės jungties sąvoka yra viena iš 
svarbiausių apibrėžčių, ir joje glūdi vidinė valstybių 
stiprybė. Abstrakti pareigos pusė sustoja ties tuo, kad 
ignoruoja ir panaikina ypatingą interesą kaip nees- 
minį ir net nederamą. Konkretūs svarstymai, idėja, 
parodo, kad ypatingybės momentas yra toks pat es- 
minis, ir jį patenkinti tiesiog būtina; individas, vyk- 
dydamas pareigą, turi kaip nors rasti ir savo paties 
interesą, savo pasitenkinimą arba išskaičiavimą; ir iš 
jo santykio su valstybe jau turi atsirasti teisė, kurios 
dėka visuotinis reikalas tampa jo paties reikalu. Ypa- 
tingas interesas iš tiesų neturi būti paliktas nuošaly 

ar net nuslopintas, o turi būti suderintas su visuoti- 
nybe; dėl to bus išsaugotas jis pats ir visuotinybė. In- 
dividas, pagal savo pareigas pavaldinys, kaip pilietis 
vykdydamas pareigas, randa čia savo asmens ir nuo- 
savybės apsaugą, rūpinimąsi savo ypatinga gerove bei 
savo substancialios esmės patenkinimą, sąmonę ir sa- 
vimeilę, kad yra šios visumos narys, ir šių Į pareigų 
vykdymas kaip pasiekimai bei darbai valstybės labui 
yra valstybės išsaugojimo ir jos egzistavimo pagrin- 
das. Abstrakčiai mąstant, visuotinybės interesas bū- 
tų tik tas, kad jos reikalaujami darbai, laimėjimai bū- 
tų kaip atliktos pareigos. 

Papildymas. Viskas priklauso nuo visuotinybės ir 
ypatingybės vienybės valstybėje. Senovės valstybėse 
subjektyvus tikslas visiškai sutapo su valstybės norė- 
jimu, o dabartiniais laikais mes reikalaujame savo pa- 
Žiūros, savo norėjimo ir sąžinės. Senovės žmonės nie- 
ko neturėjo šia prasme: svarbiausias dalykas jiems 
buvo valstybės valia. Azijos despotijose individas ne- 
turėjo jokio vidujiškumo ir jokio vidinio pasiteisinimo, 
ošiuolaikinio pasaulio žmogus nori būti gerbiamas dėl 
savo vidujiškumo. Pareigos ir teisės jungtis yra dvejo- 
pa ta prasme, kad tai, ko valstybė reikalauja kaip pa- 
reigos, betarpiškai yra ir individualybės teisė, nes ji bū- 
tent yra ne kas kita kaip laisvės sąvokos organizacija. 
Individualios valios apibrėžtis valstybė perkelia į ob- 
jektyvią esatį ir tik taip pasiekia savo tiesą bei savo 
realizaciją. Valstybė yra vienintelė sąlyga ypatingam 
tikslui ir gerovei pasiekti. 

Reali idėja, dvasia, pati save išskirianti į dvi idealias sa- 
vo sąvokos sferas, - į šeimą ir pilietinę visuomenę, - 
kaip į savo baigtinumą, kad iš jų idealumo būtų sau be- 
galinė reali dvasia, paskirsto šioms sferoms savo baig- 
tinės tikrovės medžiagą, individus kaip minią taip, kad 
šis paskirstymas pavieniame žmoguje iškyla kaip įtar- 
pintas aplinkybių, savivalės ir paties savo paskirties pa- 
sirinkimo ($ 185 ir past. ten pat). 

Papildymas. Platoniškoje valstybėje subjektyvi laisvė 
dar neveikia, nes individams darbus dar skirsto vyres- 
nybė. Daugelyje Rytų valstybių šį darbų skirstymą le- 
mia gimimas. Bet subjektyvi laisvė, į kurią reikia atsi- 
žvelgti, reikalauja, kad individas laisvai pasirinktų 
darbą. 

Šiose sferose, kuriose jos momentai, atskirybė ir ypatin- 
gybė, turi savo betarpišką ir reflektuotą realybę, dvasia 
yra kaip jose švytinti objektyvi jų visuotinybė, kaip pro- 
tingumo galia būtinybėje ($ 184), būtent kaip anksčiau 
išnagrinėtos institucijos. 

Papildymas. Valstybė kaip dvasia išsiskiria į ypa- 
tingas savo sąvokos, savo būties būdo apibrėžtis. Jei- 
gu mes čia pateiktume pavyzdį iš gamtos, tai nervų 
sistema yra iš tikrųjų juntanti sistema: ji yra absoliu- 
tus buvimo savyje pačioje ir čia savo pačios identite- 
to turėjimo momentas. Bet jutimo analizė nužymi tik 
dvi puses, ir išsiskiria taip, kad skirtumai atrodo kaip 
ištisos sistemos: pirmasis yra abstraktus jutimas, iš- 
laikymas savyje, miglotas judėjimas savyje, reproduk- 
cija, vidinis maitinimasis savimi, produkavimas ir 
virškinimas. Antrasis momentas yra tai, kad prieš šią 
būtį savyje yra diferencijos momentas, išėjimas išorėn. 
Tai yra dirglumas, išorinis jausmo pasireiškimas. Jis 
sudaro nuosavą sistemą, ir egzistuoja žemesniųjų gy- 
vūnų klasėse, kuriose yra išvystyta tik šioji, o ne psi- 
chinė jausmo vienybė. Jeigu šiuos gamtos santykius 
palygintume su dvasios santykiais, tai šeimą reikia 
gretinti su jautrumu, o pilietinę visuomenę - su dir- 
glumu. Trečiasis momentas yra valstybė, nervų sis- 
tema sau, organizuota savyje, bet ji yra gyva tik tiek, 
kiek joje išplėtoti abu momentai, čia - tai šeima ir pi- 
lietinė visuomenė. Įstatymai, kurie jas valdo, yra į jas 
šviečiančio protingumo institucijos. Bet šių instituci- 
jų pagrindas, galutinė tiesa yra dvasia, kuri yra jų vi- 
suotinis tikslas ir žinomas objektas. Nors šeima taip 
pat yra doroviška, bet tikslas joje nėra žinomas; tuo 
tarpu pilietinėje visuomenėje apibrėžiantis dalykas 
yra atskirtis. 

Daugį sudarantys individai, patys būdami dvasinės bū- 
tybės, turi savyje dvejopą momentą, būtent -atskirybę sau 
žinančios ir jos norinčios kraštutinumą bei substancialy- 
bę žinančios ir jos norinčios visuotinybės kraštutinumą, ir 
todėl pasiekia šių abiejų pusių teisės tik tiek, kiek jie yra 
realūs ir kaip privatūs, ir kaip substancialūs asmenys; jie 
pasiekia minėtose sferose iš dalies betarpiškai pirmąjį, iš 
dalies antrąjį kraštutinumą taip, kad jie institucijose kaip 
savyje esančioje savo ypatingų interesų visuotinybėje turi 
savo esminę savimonę, iš dalies, - kad jos korporacijoje 
suteikia jiems darbą ir veiklą bendram tikslui pasiekti. 

Šios institucijos yra santvarka, t. y. išplėtotas bei įgyven- 
dintas protingumas ypatingybėje, ir todėl yra tvirtas vals- 
tybės, taip pat ir individų pasitikėjimo jomis bei ištiki- 
mybės joms pamatas, jie taip pat yra ir pagrindiniai 
viešosios laisvės ramsčiai, nes jose yra realizuota ir pro- 
tinga ypatinga laisvė, ir kartu juose pačiuose esti savyje 
laisvės ir būtinybės jungtis. 

Papildymas. Jau anksčiau buvo parodyta, kad santuo- 
kos šventumas ir institucijos, kuriose pilietinė visuomenė 

pasireiškia kaip dorovinė, garantuoja visumos tvirtumą, 
t. y. visuotinybė kartu yra kiekvieno kaip ypatingojo rei- 
kalas. Svarbu, kad proto dėsnis ir ypatingos laisvės dėsnis 
prasiskverbtų vienas į kitą ir kad mano ypatingas tikslas 
būtų tapatus visuotinybei, kitaip valstybė pakibs ore. In- 
dividų savigarba yra valstybės tikrovė, o jos tvirtumas yra 
abiejų pusių identitetas. Dažnai buvo sakoma, kad valsty- 
bės tikslas esąs piliečių laimė, žinoma, tai teisinga: jeigu 
piliečiams negera, jeigu nepatenkinamas jų subjektyvus 
tikslas, jeigu jie nemano, kad šio patenkinimo įtarpinimas 
yra valstybė, tai jos pagrindas yra silpnas. 

Bet dvasia objektyvi ir reali sau ne tik kaip šita būtiny- 
bė ir kaip reiškinio karalystė, bet ir kaip jų idealumas ir 
jų vidujybė; taigi šis substancialus visuotinumas pats sau 
yra objektas ir tikslas, o todėl ši būtinybė sau taip pat 
turi laisvės pavidalą. 

Būtinybė idealybėje yra vidinis idėjos vystymasis; kaip 
subjektyvus substancialumas ji yra politinė nuostata, kaip 

objektyvi ji, ne taip kaip pirmoji - valstybės organizmas, 
o iš tikrųjų politinė valstybė ir jos santvarka. 

Papildymas. Savęs norinčios ir save žinančios laisvės 
vienybė pirmiausia egzistuoja kaip būtinybė. Substan- 
cialumas čia yra subjektyvi individų egzistencija; kitas 
būtinumo pavidalas yra organizmas, o tai reiškia, kad 
dvasia yra procesas pačiame savyje, skaidosi savyje, tei- 
gia skirtumus savyje, kurių dėka vyksta jo cirkuliacija. 

Politinė nuostata, apskritai patriotizmas, kaip tiesoje glū- 
dintis įsitikinimas (vien subjektyvus įsitikinimas kyla 
ne iš tiesos ir yra tik nuomonė) ir įpročiu tapęs norėjimas 
yra tik valstybėje esančių institucijų rezultatas; jame pro- 
tingumas yra realiai, taip pat jis yra įgyvendinamas jas 
atitinkančios veiklos dėka. — Ši nuostata apskritai yra 
pasitikėjimas (kuris gali pereiti į daugiau ar mažiau su- 
formuotą supratimą) - suvokimas, kad substancialus ir 
ypatingas mano interesas išsaugotas ir glūdi kito (čia - 
valstybės) interese — santykyje su manimi kaip atskiry- 
be - dėl to būtent šis betarpiškai man nėra kitas, ir Aš 
šiame supratime esu laisvas. 

Patriotizmu dažnai laikomas tik nusiteikimas ypatin- 
goms aukoms ir veiksmams. Bet iš esmės tai yra nuosta- 
ta, kuri įprastoje būklėje ir gyvenimo santykiuose pri- 
prato bendruomenę žinoti kaip substancialų pagrindą 

ir tikslą. Šis supratimas, išliekantis visomis įprastinio 
gyvenimo aplinkybėmis, ir yra tai, kas sudaro pasiryži- 
mo ypatingiems sunkumams pagrindą. Kadangi žmo- 
nės dažnai mieliau būna kilniadvasiai, o ne sąžiningi, 
tai jie lengvai įtikina save, jog jie yra išskirtiniai patrio- 
tai, kad išvengtų šios tikrosios nuostatos arba pateisin- 
tų jos trūkumą. Be to, jeigu ši nuostata laikoma tuo, kas 
sau gali būti pradžia ir kilti iš subjektyvių vaizdinių bei 
minčių, tai ji painiojama su nuomone, nes tokia pažiūra 
atima iš jos tikrąjį pagrindą, objektyvią realybę. 

Papildymas. Neišsilavinę žmones jaučia pasitenkini- 
mą priekabiaudami ir smerkdami, nes rasti trūkumų 
lengva, bet sunku pažinti gėrį bei vidinę jo būtinybę. 
Prasidedanti kultūra visada pradeda nuo smerkimo, o 
užbaigta visur mato pozityvumą. Religijoje taip pat leng- 
va pasakyti, kad šitas ar anas dalykas esąs prietaras, bet 
gerokai sunkiau joje suprasti tiesą. Taigi pasirodančią 
politinę nuostatą reikia skirti nuo to, ko Žmonės iš tiesų 
nori, nes jie viduje iš tiesų nori dalyko esmės, bet jie 
laikosi atskirybių ir mėgaujasi tuštybe pasirodyti geriau 
išmanančiais. Žmonės tiki, kad valstybė turinti egzis- 
tuoti ir tik joje galįs būti realizuotas ypatingas intere- 
sas, bet įprotis paslepia tai, kuo remiasi visa mūsų eg- 
zistencija. Kai kas nors naktį saugiai išeina į gatvę, tai 
jam nedingteli į galvą, kad tai galėtų būti kitaip, nes šis 
saugumo įprotis yra tapęs antrąja prigimtimi, ir tiesiog 
negalvojama, kad tai tik specialių institucijų veiklos re- 
zultatas. Dažnai įsivaizduojama, kad valstybė laikosi 
prievarta, bet iš tikrųjų tai yra tik tvarkos būtinumojaus- 
mas, kuri turi visi. 

Savo ypatingai apibrėžtą turinį nuostata ima iš įvairių 
valstybės organizmo pusių. Šis organizmas yra idėjos iš- 
sirutuliojimas į savo skirtumus ir jų objektyvią realybę. 
Taigi šios skirtingos pusės yra skirtingos jėgos, jų darbai 
ir veikla, dėl kurių visuotinybė yra tolydi ir būtent to- 
dėl, kad juos apibrėžia sąvokos prigimtis, būtinai atsiran- 
danti ir - kadangi tai irgi suponuoja jos produkciją — iš- 
sauganti save; šis organizmas yra politinė santvarka. 

Papildymas. Valstybė yra organizmas, t. y. idėjos išsi- 
rutuliojimas į savo skirtumus. Taigi šios išskirtos pusės 
yra skirtingos jėgos ir jų darbai, dėl kurių visuotinybė 
yra tolydžiai būtinai gimstanti iš savęs ir išsaugo save, 
nes ji būtent suponuota savo produkcijoje. Šis organiz- 
mas yra politinė santvarka: ji visada kyla iš valstybės, o 
šioji išlieka jos dėka; jeigu abi jos išsiskiria, jei skirtin- 
gos pusės išsilaisvina, tai jau nebeteigiama ši jas gim- 
danti vienybė. Joms tinka patarlė apie skrandį ir kitas 
kūno dalis. Organizmo prigimtis tokia, kad jeigu ne vi- 
sos dalys pereina į tapatybę, jeigu viena tariasi esanti 
savarankiška, visos turi žūti. Predikatais, principais ir 
t. t. vertinti valstybę nepasiseks, ji turi būti suprantama 
kaip organizmas; taip pat kaip ir naudojant predikatus, 
negalima suvokti Dievo prigimties, jo gyvenimą veikiau 
aš turiu stebėti pačiame savyje. 

Tai, kad valstybės tikslas yra visuotinis interesas, ir bū- 
damas atskirų interesų substancija, juos išsaugo, yra jos 
1) abstrakti tikrovė arba substancialumas; bet ji yra 2) jos 
būtinybė, kiek ji išsiskaido į sąvokinius savo veiklos skir- 
tumus, kurie dėl šito substancialumo taip pat yra rea- 
lios tvirtos apibrėžtys, valdžios; 3) bet būtent šis sub- 
stancialumas yra per kultūros formą perėjusi, save žinanti 
ir savęs norinti dvasia. Todėl valstybė žino, ko ji nori, ir 
žino tai savo visuotinybėje kaip mąstomą; tad ji veikia ir 
elgiasi pagal žinomus tikslus, pažintus principus ir pa- 
gal įstatymus, kurie tokie yra ne tik savyje, bet ir sąmo- 
nei; kadangi jos veiksena remiasi esamomis aplinkybė- 
mis ir santykiais, ji veikia ir pagal apibrėžtą jų žinojimą. 

Čia reikia paliesti valstybės santykį su religija, nes 
naujausiais laikais dažnai buvo kartojama, kad reli- 
gija esanti valstybės pagrindas; kadangi šis tvirtini- 
mas pretendavo būti paskutinis valstybės mokslo žo- 
dis, tai nėra jokio kito tinkamesnio tvirtinimo sukelti 
tokiai didelei painiavai, netgi pačią painiavą iškelti į 
valstybės santvarką, į formą, kurią turįs turėti paži- 
nimas. — Iš pradžių gali pasirodyti įtartina, kad vi- 
suomeninių vargų, suiručių ir priespaudos laikais la- 
biausiai rekomenduojama religija ir jos ieškoma, kad 
ji siūloma kaip paguoda prieš neteisę ir viltis kaip nuos- 
tolių kompensacija. Be to, jeigu tariama, kad religija mo- 
ko būti abejingam pasaulietiniams interesams, realybės 

procesui ir reikalams, tuo tarpu valstybė yra dvasia, 
esanti pasaulyje, tai nuoroda į religiją arba pasirodys 
netinkama valstybės interesams ir reikalams iškelti į 
esminį rimtą tikslą, arba, kita vertus, nulems tai, kad 
viskas, kas susiję su valstybės valdymu, pasirodys 
esas abejingos savivalės reikalas, - tam užtenka pra- 
šnekti, esą valstybėje viešpatauja aistrų, neteisinės jė- 
gos ir t. t. tikslai, - arba kad tokia nuoroda į religiją 
vėliau sieks sau išskirtinės reikšmės ir pretenduos į 
teisingumo apibrėžtį bei jo įgyvendinimą. Pasityčio- 
jimu galima laikyti tai, jeigu į visą mūsų pasipiktini- 
mą tironija būtų atsakyta, kad pavergtasis randa sa- 
vo paguodą religijoje; taip pat nereikia užmiršti, kad 
religija gali įgauti tokią formą, kurios pasekmė būtų 
sunkiausia vergovė prietarų pančiuose ir žmogaus de- 
gradacija žemiau gyvulio (kaip pas egiptiečius ir in- 
dus, kurie gyvulius garbina kaip savo aukštesnę es- 
mę). Šis reiškinys bent jau gali atkreipti dėmesį, kad 
apie religiją nereikia kalbėti apskritai, o kai kuriems 
jos pavidalams veikiau būtina priešpriešinti išganin- 
gą jėgą, kuri imtųsi proto ir savimonės teisių. — Ta- 
čiau esminė religijos ir valstybės santykio apibrėžtis 
paaiškėja tik tada, jeigu atsimenama jos sąvoka. Reli- 
gijos turinys yra absoliuti tiesa, o kartu religijos sritis 
yra aukščiausia įsitikinimų sritis. Kaip stebėjimas, 
jausmas, įsivaizduojantis pažinimas, kurio objektas 
yra Dievas kaip beribis pagrindas ir priežastis, nuo 
kurios viskas priklauso, religija turi savyje reikalavi- 
mą, kad viskas būtų suvokiama ir šiuo atžvilgiu ir 
jame rastų savo patvirtinimą, pateisinimą, tikrumą. 

Šiame santykyje valstybė ir įstatymai, ir taip pat pa- 
reigos sąmonei yra aukščiausias patvirtinimas ir aukš- 
čiausia pareiga; juk net valstybė, įstatymai ir parei- 
gos savo tikrovėje yra tam tikra apibrėžtis, kuri 
pereina į aukštesnę sferą kaip į savo pagrindą (žr. Fi- 
los. mokslų enciklop.). Todėl religija yra ir tai, kas kin- 
tant ir žlungant visokiems realiems tikslams, intere- 
sams ir turtams, suteikia pastovumo, aukščiausios 
laisvės ir didžiausio pasitenkinimo sąmonę*. Taigi, 
jigu reiigija y yra pagrindas, kuriame glūdi dorovišku- 
mas apskritai, o konkrečiau - valstybės kaip dieviš- 
kos valios prigimtis, tai jis kartu yra tik pagrindas, ir 
čiajos abi išsiskiria. Valstybė yra « dieviška valia kaip 
estinti, į realų pavidalą ir pasaulio organizaciją besiplė- 
tojanti dvasia. Tie, kurie nori sustoti ties religijos, 
priešpriešinamos valstybei, forma, elgiasi lyg tie, ku- 
rie tariasi pažinime esą teisūs, visada pasilikdami tik 
ties esme ir nepereidami nuo šios abstrakcijos į esatį, 
arba kaip tie (žr. aukščiau, 5 140, past.), kurie nori tik 
abstraktaus gėrio, palikdami savivalei apibrėžti, kas yra 


* Religijos, kaip ir pažinimo bei mokslo, principas yra ypatinga forma, kuri 
skiriasi nuo valstybės formos, todėl šios sferos įeina į valstybę iš da- 
lies kaip kultūros ir galvosenos priemonės, iš dalies - kadangi jos iš 
esmės yra savitikslės - savo turimos išorinės esaties aspektu. Abiem 
atžvilgiais joms pritaikomi valstybės principai; visiškai konkrečiame 
valstybės tyrinėjime į šias sferas, taip pat kaip ir meną, grynai gamti- 
nius santykius ir t. t., turi būti žiūrima taip pat santykio su valstybe ir 
vietos, kurią jie joje turi, aspektu; bet čia, šiame veikale, kur tyrinėja- 
mas valstybės principas savo būdingoje sferoje iš idėjos, kalbėti apie 
šių sferų principus ir valstybės teisės pritaikymą joms galima tik prabė- 
gomis. 

gera. Religija yra santykis su Absoliutu jausmo, vaiz- 
dinio, tikėjimo forma, ir jos visa savyje turinčiame cen- 
tre viskas yra tik akcidencialu, taip pat ir tai, kas iš- 
nyksta. Jeigu šios formos laikomasi ir valstybės 
atžvilgiu taip, kad ji ir jai esanti yra esmiškai apibrėžta 
ir reikšminga, tai valstybė, kaip į egzistuojančius skir- 
tumus, įstatymus ir institucijas išvystytas organizmas, 
yra pasmerkta nepastovumui, nesaugumui ir suiri- 
mui. Objektyvumas ir visuotinumas, įstatymai, užuot 
buvę apibrėžti kaip egzistuojantys ir reikšmingi, įgau- 
na negatyvumo apibrėžtį tos formos, kuri aprėpia vi- 
są apibrėžtį ir būtent taip tampa subjektyvumu, at- 
žvilgiu, o Žmogaus elgesiui tai turi tokią pasekmę: 
teisuoliui įstatymas neegzistuoja, būkite dievobaimin- 
gi, tai galėsite daryti, ką panorėsite, - galite atsiduoti 
nuosavai savivalei ir aistrai, o kitus, kurie dėl to pati- 
ria neteisę, nukreipti į religijos teikiamą paguodą ir 
viltį, arba dar blogiau - juos pasmerkti ir prakeikti 
kaip nereligingus. Kadangi šis negatyvus elgesys nė- 
ra tik vidinis nusistatymas ir požiūris, bet perkelia- 
mas į realybę ir joje įgauna galią, atsiranda religinis 
fanatizmas, kuris, kaip ir politinis fanatizmas, pasisa- 
ko prieš visokią valstybinę instituciją ir įstatyminę 
tvarką kaip varžančias vidujybę, kaip sielos begaly- 
bės neatitinkančią ribą, o kartu ir privačią nuosavy- 
bę, santuoką, pilietinės visuomenės santykius bei dar- 
bus ir t. t. kaip nevertus meilės ir jausmo laisvės. 
Kadangi realios esaties ir veikimo srityje visgi reikia 
priimti sprendimus, tai atsitinka tas pats, kas apskri- 
tai būna valios, Žinančios save kaip absoliutą, sub- 

jektyvume ($ 140) - sprendimai priimami remiantis 
subjektyviu įsivaizdavimu, tai yra, remiantis nuomo- 
ne, nuožiūra ir savivale. Tuo tarpu tai, kas teisinga, ki- 
taip nei ši tiesa, besislepianti po subjektyviu jausmu 
bei įsivaizdavimu, yra milžiniškas vidujybės perėji- 
mas į išorybę, proto įsipavidalinimas realybėje, kurį 
vykdė visa pasaulinė istorija ir dėl kurios darbo kul- 
tūringa Žmonija įgijo protingos esaties, valstybinių 
institucijų bei įstatymų realybę ir sąmonę. Iš tų, ku- 
rie ieško Viešpaties ir, užuot stengęsi pakelti savo sub- 
jektyvumą iki tiesos pažinimo ir objektyvios teisės bei 
pareigos žinojimo, įteigia sau savo nekultūringoje 
nuomonėje, kad jie viską turi betarpiškai, dėl tokių 
žmonių gali prasidėti visų dorovinių santykių Žūtis, 
kvailystė ir niekšybė, - tai yra neišvengiamos pasek- 
mės tokio religinio nusiteikimo, kuris laikosi vien tik 
savo formos ir kartu prieštarauja tikrovei ir visuoti- 
numo, įstatymų, forma egzistuojančiai tiesai. Bet šis 
nusiteikimas nebūtinai turi realizuotis, jis gali su sa- 
vo negatyviu požiūriu taip pat pasilikti ir kaip vidu- 
jybė, paklusti institucijoms bei įstatymams ir tenkin- 
tis atsidavimu ir dūsavimu arba niekinimu bei 
norėjimu. Ne jėga, bet silpnumas mūsų laikais reli- 
gingumą pavertė poleminio dievobaimingumo atmai- 
na, nesvarbu, ar jis susijęs su tikru poreikiu, ar tie- 
siog su nepatenkinta tuštybe. Užuot sutramdžius savo 
nuomonę mokantis, o savo norėjimą pajungus discip- 
linai, ir taip jį iškėlus iki laisvo paklusimo, papras- 
čiausia atsisakyti objektyvios tiesos pažinimo, išsau- 
goti prislėgtumo jausmą, o kartu ir pasipūtimą, ir 

dievobaimingume jau turėti visa tai, ko reikia, norint 
suprasti įstatymų ir valstybinių institucijų prigimtį, 
nuginčyti juos ir nurodyti, kokie jie turėtų būti arba 
kokiais jiems derėtų būti, ir būtent, kadangi tai kyla 
iš pamaldžios širdies, - nurodyti neklystamai ir ne- 
ginčijamai, nes dėl to, kad ketinimai ir tvirtinimai grįs- 
ti religija, kaltinti juos paviršutiniškumu arba prieš- 
taravimu įstatymams tarsi negalima. 

Kadangi religija, jeigu ji yra tikra, prieš valstybę 
taip negatyviai ir polemiškai nenukreipta, o veikiau 
ją pripažįsta ir patvirtina, tada ji turi sau savo padėtį 
ir savo išraišką. Jos kultą sudaro veiksmai ir mokymas; 
tam jai reikia turto ir nuosavybės, taip pat ir bendruo- 
menės tarnystei atsidavusių individų. Šitaip atsiranda 
santykis tarp valstybės ir bažnyčios bendruomenės. 
Šio santykio apibrėžtis - paprasta. Vadovaudamasi 
logika valstybė vykdo savo pareigą bendruomenei, 
visokeriopai padėdama jai realizuoti religinį tikslą, 
maža to, kadangi religija yra giliausių įsitikinimų in- 
tegracijos momentas, valstybė iš visų savo piliečių turi 
reikalauti, kad jie priklausytų kokiai nors bažnytinei 
bendruomenei, nesvarbu kokiai, nes į turinį, kadangi 
jis ins su vaizduotės i aj valstybe nega- 

Lap o tik na p iki tam tikros ri- 
bos pakęsti tokias-bendruomenes (žinoma, žiūrint, 


koks jų skaičius), kurios | dėl savo religinių įsitikini- 
mų nepripažįsta netgi tiesioginių savo pareigų vals- 
tybei; būtent ji tokių bendruomenių narius paveda pi- 

lietinės visuomenės priežiūrai, jos įstatymams ir ten- 
kinasi pasyviu, pakeitimų ir mainų įtarpintu, tiesio- 
ginių pareigų jai vykdymu“. 


Kadangi bažnytinė bendruomenė turi nuosavybę, at- 


lieka kulto apeigas, ir dėl to samdo tam tikrus individus, 


+ 


Apie kvakerius, anabaptistus ir t. t. galima pasakyti, kad jie yra tik 
aktyvūs pilietinės visuomenės nariai, ir kaip privatūs asmenys su ki- 
tais santykiuoja tik privačiai, ir net šiuose santykiuose jie buvo atleisti 
nuo priesaikos; tiesiogines pareigas valstybei jie vykdo pasyviai, o vieną 
svarbiausių piliečių pareigų - valstybės gynimo nuo priešų, - kurios 
jie tiesiog nepripažįsta, leidžiama atlikti pakeičiant ją kita veikla. To- 
kių sektų atžvilgiu valstybė yra iš tikrųjų tolerantiška; kadangi jos ne- 
pripažįsta pareigų jai, tai jos negali pretenduoti į teisę būti jos nariais. 
Kai kartą Šiaurės Amerikos Kongrese buvo primygtinai pareikalauta 
panaikinti negrų vergovę, vienas deputatas iš pietinių provincijų taik- 
liai paprieštaravo: „Atiduokite mums negrus, o mes atiduosime jums 
kvakerius.“ Tik dėl savo stiprumo valstybė gali nekreipti dėmesio į 
tokias anomalijas ir jas pakęsti, daugiausia pasikliaudama papročių 
galia ir vidiniu savo institucijų protingumu, kurios valstybei nepakan- 
kamai griežtai laikantis savo teisių, sumažins ir įveiks skirtumą. Kad 
ir kokia būtų formalioji teisė, pagal kurią žydams negalėjo būti suteik- 
tos netgi pilietinės teisės, nes jie laiko save ne tik ypatinga religine 
partija, bet ir priklausančiais svetimai tautai, visgi dėl šio ir kitų po- 
žiūrių kilęs triukšmas ignoravo tai, kad jie pirmiausia yra žmonės ir 
kad tai ne tik lėkšta abstrakti kokybė ($ 209, pastaba), o dėl suteiktų 
jiems pilietinių teisių atsiranda jų savigarba, suvokimai, kad jie pripa- 
žinti pilietinės visuomenės teisiniais asmenimis, ir dėl šios begalinės, 
nuo viso kito laisvos šaknies prasideda reikalaujamas mąstymo būdo 
bei pažiūrų išsilyginimas. Kitaip uždarumas, kuriuo kaltinami žydai, 
tikriausiai išliktų, ir dėl to visai pagrįstai galima būtų apkaltinti vals- 
tybę, išskyrusią juos iš pilietinės visuomenės, ir teisingai jai priekaiš- 
tauti, nes taip ji neigtų savo principą, objektyvią instituciją ir jos galią 
(plg. $ 268, past. gale). Tokio išskyrimo reikalavimas, kuris, jo šalinin- 
kų nuomone, būtų teisingiausias, o praktiškai pasireikštų kaip kvai- 
liausias, tuo tarpu vyriausybių elgesys - išmintingas ir garbingas. 

ji pereina iš vidujybės į pasaulietiškumą ir kartu į valsty- 
bės sritį, ir taigi betarpiškai turi paklusti jos įstatymams. 
Priesaika, doroviškumas apskritai, kaip ir vedybiniai san- 
tykiai, žinoma, nulemia vidinį prasismelkimą ir įsitikini- 
mų išaukštinimą, kurie religijos dėka įgauna savo tvir- 
čiausią įsitikrinimą (Vergewisserung); kadangi doroviniai 
santykiai iš esmės yra realaus protingumo santykiai, tai pir- 
miausia juose turi būti teigiamos jo teisės, prie kurių reli- 
ginis įsitikinimas prisijungia tik kaip vidinė, abstraktes- 
nė pusė. — O dėl kitų pasireiškimų, atsirandančių iš 
bažnytinės sąjungos, tai doktrinoje vidujybė išorybės at- 
žvilgiu dominuoja labiau, negu kulto veiksmuose ir kitose 
su jais susijusiose apeigose, kur teisinė pusė visada atro- 
do sau kaip valstybės reikalas (žinoma, bažnyčios išsi- 
kovojo, kad jos tarnai bei jos nuosavybė nepriklausytų 
nuo valstybės galios ir jurisdikcijos, netgi ėmėsi pasau- 
lietinių asmenų jurisdikcijos tuose dalykuose, kuriuose, 
kaip, pvz., skyrybos, priesaikos dalykai ir t. t., konku- 
ruoja religija). — Policinė pusė tokių veiksmų atžvilgiu, 
žinoma, labiau neapibrėžta, bet tai glūdi-šios pusės pri- 
gimtyje, taip pat ir kitų grynai pilietinių veiksmų atžvil- 
giu (žr. aukščiau, $ 234). Kadangi religinė individų ben- 
drystė iškyla iki bendruomenės, korporacijos, ją apskritai 
kontroliuoja valstybės aukštesnės policinės struktūros. — 
Bet pati doktrina priklauso sąžinės sferai, jos teisė - sub- 
jektyvios savimonės laisvė — yra vidinio gyvenimo sfera, 
kuri nepriklauso valstybės sferai. Tačiau ir valstybė turi 
doktriną, nes jos institucijos ir tai, kas jai apskritai reikš- 
minga teisėtumo, struktūros ir t. t. klausimais, iš esmės 
egzistuoja kaip įstatymas minties forma, o kadangi vals- 

tybė yra ne mechanizmas, o protingas savimoniškos lais- 
vės gyvenimas, dorovinio pasaulio sistema, tai nuostata, 
taip pat ir jos principingas laikymasis yra esminis realios 
valstybės momentas. Savo ruožtu Bažnyčios doktrina 

ne tik sąžinės vidujiškumas, bet kaip doktrina yra pareikšta 
nuomonė, ir kartu pasakymas apie turinį, kuris glaudžiau- 
siai Susijęs su doroviniais principais ir valstybės įstaty- 
mais ar net tiesiogiai su jais susiję. Taigi čia valstybė ir 
Bažnyčia tiesiogiai sutampa arba yra viena kitai priešingos. 
Bažnyčia gali šių dviejų sferų skirtingumą paversti šiurkš- 
čiu antagonizmu, jeigu ji, kaip savyje turinti absoliutų 
religijos turinį, apskritai dvasingumą, taigi ir dorovinį ele- 
mentą, laiko savo dalimi, tuo tarpu valstybę - mechani- 
niais pastoliais nedvasiniams išoriniams tikslams, save — 
kaip Dievo karalystę arba bent jau keliu į ją ir jos priean- 
giu, o valstybę — pasaulio, t. y. to, kas praeinama ir baig- 
tina, karalyste, taigi save suvokia kaip savitikslį, o vals- 
tybę - vien tik kaip priemonę. Be to, mokymo srityje prie 
Šios pretenzijos pritampa reikalavimas, kad valstybė ne 
tik suteiktų Bažnyčiai visišką laisvę, bet ir besąlygiškai 
gerbtų jos doktriną, nesvarbu, kokia ji būtų, nes ši api- 
brėžtis yra tik jos prerogatyva. Jeigu Bažnyčia ima pre- 
tenduoti į tai, remdamasi pompastišku pagrindu, kad 
dvasinis elementas apskritai esąs jos savastis, o mokslas ir 
pažinimas taip pat yra iš šios srities, ir kaip Bažnyčia 
plėtoja sau savo totalius principus, todėl dar pagrįs- 
čiau gali tarti, kad yra pajėgūs užimti Bažnyčios vie- 
tą, tai mokslas pareikalaus tokios pat nepriklausomy- 
bės nuo valstybės, kuri, būdama tik priemonė, turi 
rūpintis juo kaip savitiksliu. - Šiam santykiui, beje, 

nesvarbu, ar pasišventusieji bažnytinės bendruomenes 
tarnybai ir jai vadovaujantieji individai pasiekė tokią eg- 
zistenciją už valstybės ribų, kad valstybei pavaldūs tik 
likę nariai, ar jie apskritai pasilieka valstybėje, ir jų baž- 
nytinė paskirtis yra tik viena jų padėties pusė, kurią jie 
laiko atskirta nuo valstybės. Pirmiausia reikia pasakyti, 
kad toks santykis susijęs su tokiu valstybės vaizdiniu, 
kai jos paskirtis tėra tik gyvybės, nuosavybės ir kiekvie- 
no valios gynyba ir užtikrinimas, kiek jie nekenkia kitų 
gyvybei, nuosavybei ir valiai, taigi taip valstybė laikoma 
tik stygiaus institucija [Veranstaltung der Not). Šitaip 
aukštesnysis dvasingumas, tai, kas tikra savyje ir sau, kaip 
subjektyvus religingumas ar teorinis mokslas perkelia- 
mas už valstybės ribų, kuri kaip diletantė savyje ir sau 
tėra tik pagarbos reiškėja, ir tikrasis dvasingumas visiš- 
kai iškrinta iš jos. Kad istoriškai egzistavo barbarizmo 
epochos ir sąlygos, kada visa tai, kas dvasinga, buvo su- 
telkta Bažnyčioje, o valstybė buvo tik pasaulietinė prie- 
vartos, savivalės bei aistrų valdžia ir minėtoji abstrakti 
priešybė buvo pagrindinis tikrovės principas (žr. $ 359), 
yra istorija. Bet būtų pernelyg akla ir paviršutiniška to- 
kią padėtį pateikti kaip tikrai atitinkančią idėją. Veikiau 
šios idėjos plėtra išryškino tą tiesą, kad dvasia kaip lais- 
va ir protinga yra doroviška savyje ir kad tikroji idėja yra 
realusis protingumas, ir būtent jis egzistuoja kaip valsty- 
bė. Be to, iš šios idėjos taip pat išplaukia, kad dorovinė 
tiesa joje mąstančiai sąmonei yra kaip visuotinybės forma 
apdorotas turinys, kaip įstatymas, - valstybė apskritai ži- 
no savo tikslus, juos pažįsta ir įgyvendina su tam tikra 
sąmone ir nenusižengiant principams. Kaip buvo pasa- 

kyta anksčiau, religijos visuotinis objektas yra tai, kas tei- 
singa, tačiau kaip duotas turinys, kuris savo pagrindinė- 
se apibrėžtyse pažintas ne mąstymu ir sąvokomis; taip 
pat ir individo santykis su šiuo objektu yra autoritetu be- 
siremianti pareiga, o pačios sielos ir širdies liudijimas, ku- 
riame glūdi laisvės momentas, yra tikėjimas ir jausmas. Bū- 
tent filosofinė įžvalga suvokia, kad Bažnyčia ir valstybė 
priešingos ne dėl tiesos bei protingumo turinio, bet dėl 
skirtingos formos. Todėl jeigu Bažnyčia pereina į moky- 
mą (buvo ir yra bažnyčių, turėjusių vien tik kultą; kitos, 
kuriose jis yra svarbiausias, o mokymas ir kultūringesnė 
sąmonė yra tik šalutinis dalykas), ir jos mokymas apima 
objektyvius principus, mintis apie dorovę ir protingumą, 
tai ji šioje raiškoje betarpiškai pereina į valstybės sferą. 
Palyginti su jos tikėjimu ir jos autoritetu dorovės, teisės, 
įstatymų, institucijų srityje, palyginti su subjektyviu jos 
įsitikinimu, valstybė veikia labiau kaip žinančioji; iš prin- 
cipo jos turinys esmingai nesustingsta jausmo ir tikėjimo 
formoje, o priklauso konkrečiai minčiai. Kai savyje ir sau 
esantis turinys religijos forma yra kaip ypatingas turi- 
nys, kaip ypatingi Bažnyčios kaip religinės bendruome- 
nės mokymai, jie nėra pavaldūs valstybei (protestantiz- 
me nėra ir dvasininkijos, kuri būtų išskirtinė Bažnyčios 
mokymo sergėtoja, nes ten nėra ir pasauliečių); jeigu do- 
roviniai principai bei valstybinė tvarka apskritai apima 
ir religijos sritį, todėl ne tik gali, bet ir turi būti tariami 
esant tik santykyje su ja, tai šis santykis, viena vertus, 
pačiai valstybei suteikia religinį pagrindimą; kita vertus, 
jis tebeturi savimoniško, objektyvaus protingumo teisę 
ir formą, teisę suteikti jam reikšmingumą ir tvirtinti jį, 

priešpriešinant teiginiams, kilusiems iš subjektyvios tie- 
sos formos, kad ir kokiais įtikinėjimais bei autoritetu ji bū- 
tų apsigaubusi. Kadangi jo formos principas kaip visuo- 
tinybė yra iš esmės mintis, tai ir atsitiko taip, kad iš jo kilo 
mąstymo bei mokslo laisvė (o Bažnyčia, atvirkščiai, sudegi- 
no Jordaną Bruno, o Galilėjų privertė atsiklaupus melsti 
atleidimo už kopernikiškos saulės sistemos išdėstymą ir t. t* 
Todėl jos pusėje ir mokslas turi savo vietą, nes ji turi tą 
patį formos elementą kaip ir valstybė, jo tikslas — pažini- 
mas, ir būtent mąstomos objektyvios tiesos ir protingu- 
mo pažinimas. Žinoma, mąstantis pažinimas taip pat 
gali iš mokslo nusileisti iki nuomonės ir svarstymo, rem- 


* Laplaso pasaulio sistemos išdėstymas, V knyga, 4 sk.: „Galilėjus, paskel- 
bęs atradimus (kuriuos padaryti jam padėjo teleskopas, Veneros švie- 
sos formos ir t. t.), kartu parodė, kad jie neginčijamai įrodo Žemės 
judėjimą. Bet šio judėjimo vaizdinį Kardinolų susirinkimas paskelbė 
erezija, Galilėjus, jos svarbiausias gynėjas, buvo pašauktas į inkvizici- 
jos teismą ir priverstas atsižadėti savo atradimų, kad išvengtų griež- 
tos kalėjimo bausmės. Dvasios žmogui aistra tiesai yra viena iš stip- 
riausių aistrų. — Galilėjus, savo asmeniškais stebėjimais įsitikinęs, kad 
Žemė juda, ilgai galvojo apie naują veikalą, kuriame jis manė išplėto- 
siąs visus šiuos įrodymus. Tačiau, norėdamas išvengti persekiojimo, 
kurio auka jis būtų buvęs, pasirinko išeitį - pateikti kūrinį kaip trijų 
asmenų dialogą; akivaizdu, kad pranašumą turi Koperniko sistemos 
gynėjas; kadangi Galilėjus nepasakė, kas iš jų teisus, ir Ptolemėjo se- 
kėjų prieštaravimams suteikė kiek tik galima didesnį svorį, tai jis ga- 
lėjo tikėtis, kad jo ramybė, kurios nusipelnė jo garbus amžius ir dar- 
bai, nebus sutrikdyta. Eidamas septyniasdešimtuosius metus, jis vėl 
buvo iškviestas į inkvizicijos teismą; jis buvo pasodintas į kalėjimą, 
kur iš jo buvo antrą kartą pareikalauta atsisakyti savo teorijos, grasi- 
nant bausme, kurios susilaukdavo pakartotinai atsimetusieji nuo tik- 
rojo mokslo eretikai. Jį privertė pasirašyti tokią atsižadėjimo formu- 
luotę: „Aš, Galilėjus, savo septyniasdešimtaisiais metais asmeniškai 

damasis priežastimis, ir atsisukdamas į dorovinius ob- 
jektus bei valstybės organizaciją tarti save esant prie- 
šingą jos principams, beje, su tokiomis pat pretenzijo- 
mis, kurias Bažnyčia daro dėl savo savitumo, į šią nuomonę 
kaip į protą ir subjektyvios savimonės teisę į savo nuo- 
monės bei įsitikinimo laisvę. Šio žinojimo subjektyvu- 
mas yra išnagrinėtas aukščiau ($ 140, pastaba), čia rei- 
kia tik pasakyti, kad, viena vertus, valstybė gali būti 
visiškai abejinga nuomonei ir būtent todėl, kad ji yra tik 
nuomonė, subjektyvus turinys, taigi, kad ir kiek besi- 
pūstų, ji neturi savyje tikros jėgos ir galios, kaip ir tapy- 
tojai, savo paletėje naudodami tris pagrindines spalvas, 
gali būti be galo abejingi mokyklinei išminčiai apie septy- 
nias pagrindines spalvas. Kita vertus, valstybė turi gin- 
ti objektyvi tiesą ir Gorovinio gyvenimo principus nuo 


šios nuomonės ir jos kvailų principų, nes ji daro save vi- 
su6tine ir tikrovę griaunančią esatimi, kadangi be šito 


besąlygiško subjektyvumo formalizmas pretenduoja 
kaip savo pagrindu naudotis moksliniu išeities tašku, 
ir stengiasi valstybės mokymo priemones paversti net 
Bažnyčios pretenzijomis jai, taip kaip ji turi veikti prieš 


atvykęs į teismą, atsiklaupęs ant kelių ir žvelgdamas į Šventąją Evan- 
geliją, kurią aš liečiu savo rankomis, tyra širdimi ir tikru tikėjimu atsi- 
žadu, prakeikiu ir pasmerkiu mokymo apie Žemės judėjimą kvailu- 
mą, klaidingumą bei eretiškumą ir t. t.“ Koks tai buvo reginys - garbus 
senis, garsus ilgu, vien gamtai tyrinėti paskirtu gyvenimu, puolęs ant 
kelių ir prieš savo sąžinę atsižadantis tiesos, kurią jis įtikinamai įrodė. 
Inkvizicijos teismas pasmerkė jį kalėti iki gyvos galvos. Po metų jis 
buvo išlaisvintas tarpininkaujant didžiajam Florencijos hercogui. - Jis 
mirė 1642 m. Jo gedėjo Europa, apšviesta jo darbų ir pasipiktinusi 
nekenčiamo tribunolo nuosprendžiu tokiam didžiam vyrui“. 

Bažnyčią, pretenduojančią į neribotą ir besąlygišką au- 
toritetą ir šiuo atveju pripažinti formalią savimonės tei- 
sę pačiai suprasti, teisę turėti įsitikinimus ir apskritai 
mąstyti tai, kas turi būti laikoma objektyvia tiesa. 

Dar „Dar galima paminėti valstybės i ir Bažnyčios vienybę, api- 
brėžtį, kuri ir naujaisiais laikaisbuvo daug aptarinėja- 
ma bei laikoma aukščiausiu idealu. Jeigu jų esminė vie- 
nybė Ua o sai vienybė„-tai irgi 
esmiriga, kad su šia vienybe įgytų ypatingą egzistenciją 


ir skirtumus, jų Sąmonės forma. Rytų despotijose - eg- 
Zistuoja ši tiek dažnai trokštama Bažnyčios ir valstybės 


vienybė, — bet kartu ten nėra valstybės, nėra sąmonin- 
gumo teisės, laisvos dorovės bei organinės plėtros, vie- 
nintelio verto dvasios pavidalo. - Be to, kad valstybė 
pasiektų esatį kaip save žinanti, dorovinė dvasios tikro- 
vė, būtina jos perskyra nuo autoriteto ir tikėjimo for- 
mos; bet ši perskyra pasireiškia tik tiek, kiek bažnytinė 
pusė atsiskiria pati savyje; tik taip, pakildama virš ypa- 
tingų Bažnyčių, valstybė įgyja ir realizuoja minties vi- 
suotinybę, savo formos principą; norint tai suprasti, rei- 
kia Žinoti ne tik tai, kas yra visuotinybė savyje, bet ir kas 
yra jos egzistencija. Todėl tiek neteisinga manyti, kad 
valstybei Bažnyčios atskyrimas būtų ar buvo nelaimė, 
kad tik dėl tokio atskyrimo valstybė galėjo tapti tuo, kas 
ji yra - savimonišku protingumu ir dorove. Šis atskyri- 
mas buvo geriausia, kas galėjo nutikti pačios Bažnyčios 
laisvei ir protingumui, minties laisvei bei protingumui. 

Papildymas. Valstybė yra reali, ir jos realybė yra tai, 
kad visumos interesas realizuojasi ypatinguose tiksluo- 
se. Realybė visada yra visuotinybės ir ypatingybės vie- 

nybė, visuotinybės susiskirstymas į ypatingybes, kurios 
atrodo savarankiškos, nors esti ir laikosi tik visumoje. 
Jeigu šios vienybės nėra, kas nors nėra realus, nors gali- 
ma būtų tarti jį egzistuojant. Menka valstybė yra tokia, 

kuri tik egzistuoja; ligotas kūnas i irgi egzistuoja, bet ne- 
turi tikros realybės. Nukirsta ranka dar atrodo kaip ran- 
ka ir egzistuoja, bet ji nėra reali; tikra realybė yra būti- 
nybė: tai, kas realu, yra būtina savyje. Būtinybę sudaro 
tai, kad visuma išsiskyrusi į sąvokų skirtumus ir kad 
nuo šio išsiskyrimo priklauso tvirtas bei patvarus api- 
brėžtumas, kuris nėra negyvai tvirtas, o nuolat gimdo 
save irdamas. Atbaigtai valstybei esmingai būdinga są- 
monė, mąstymas; todėl valstybė žino, ko ji nori, ir Žino 
šitai kaip tai, kas išmąstyta. Kadangi žinojimo buveinė 
yra valstybė, tai ji, o ne Bažnyčia yra ir mokslo buveinė. 
Nepaisant to, pastaruoju metu buvo daug kalbėta apie 
tai, kad valstybė turi iškilti iš religijos. Valstybė yra išsi- 
vysčiusi dvasia ir pateikia savo momentus sąmonės švie- 
soje: dėl to, kad tai, kas glūdi idėjoje, išeina į išorę, į 
daiktiškumą, valstybė pasirodo kaip baigtinybė, ir taip 
ji iškyla kaip pasaulietiškumo sritis, tuo tarpu religija 
yra begalybės sritis. Taigi valstybė atrodo pavaldi, o ka- 
A PB, egzistuoti sau, tai jai, sakoma, 
reikia Bažnyčios kaip pagrindo. Kaip baigtinybė ji tarsi 
neturi pateisinimo ir tik per religiją ji tampa šventa bei 
priklausanti begalybei. Bet toks požiūris yra labai vien- 
pusis. Žinoma, valstybė yra iš esmės pasaulietinėir baig- 
tinė turi ypatingus tikslus ir ypatingus valdžios orga- 
nus, bet tai, kad valstybė yra pasaulietinė, yra tik viena 
pusė, ir tik bedvasiam suvokimui valstybė yra vien, 

baigtinė. Mat valstybė turi gaivinančią sielą, ir šis įkvė- 
pėjas yra subjektyvumas, dėl kurio atsiranda skirtumų, 
bet kartu išlaikoma vienybė. Religijos karalystėje irgi 
esama skirtumų ir baigtinumų. Dievas, sakoma, esąs tre- 
jybiškas: taigi čia yra trys apibrėžtys, kurių vienybė tė- 
ra dvasia. Todėl jeigu dieviškoji prigimtis suvokiama 
konkrečiai, tai šitai irgi įvyksta tik dėl skirtumų. Taigi 
dieviškajame pasaulyje, kaip ir pasaulietiniame, esama 
baigtinumų, ir tai, kad pasaulietinė dvasia, t. y. valsty- 
bė, yra baigtinė, yra vienpusė pažiūra, nes tikrovėje nė- 
ra nieko neprotingo./Menka valstybė, tiesa, yra tik pa- 
saulietinė ir baigūnė, bet protinga valstybė yra begalinė 
savyje. Sakoma, kad valstybė savo pateisinimą turi imti 
iš religijos. Idėja religijoje yra dvasia sielos gelmėje, bet 
ta pati idėja valstybėje suteikia sau pasauliškumą ir ži- 
nojime bei norėjime pasiekia esatį bei realybę. Jeigu sa- 
koma, kad valstybė turi remtis religija, tai šitai gali reikš- 
ti, kad ji turi remtis protingumu ir iš jo kilti. Tačiau šis 
teiginys irgi gali būti suprastas klaidingai, kad žmonės, 
kurių dvasia supančiota nelaisvos religijos, taip yra tin- 
kamiausi paklusnumui. Bet krikščioniškoji religija yra 
laisvės religija. Žinoma, ji taip pat gali pakrypti taip, 
kad laisva religija taps nelaisva, jei paskęs prietaruose. 
Jeigu manoma, kad individai turi turėti religiją, kad jų 
supančiotą dvasią valstybėje būtų galima kuo labiau 
spausti, tai šitaip neteisinga suprasti teiginį; jeigu ma- 
noma, kad žmonės turi gerbti valstybę, šią visumą, ku- 
rios šakos jie yra, tai šitai, žinoma, geriausia įvyksta fi- 
losofiškai įžvelgiant jos esmę; bet jei šios įžvalgos 
trūksta, šitai gali nulemti ir religinė nuostata. Taigi vals- 

tybei gali prireikti religijos ir tikėjimo. Bet esmingai vals- 
tybė ir religija tebėra skirtingos, nes tai, ko valstybė rei- 
kalauja, yra teisinė pareiga ir kad jai yra tas pats, kaip 
nusiteikus tai bus atlikta. Tuo tarpu religijos sfera yra 
vidujiškumas, ir tiek valstybė, pateikdama reikalavimus 
religine dvasia, pakenktų vidujybės teisei, tiek ir Baž- 
nyčia, veikdama kaip valstybė ir skirdama bausmes, iš- 
sigimsta į tironišką religiją. Trečias su tuo susijęs skir- 
tumas yra tas, kad religijos turinys yra ir bus slaptas, 
taigi jo buveinė yra siela, jausmai bei vaizduotė. Tokio- 
mis sąlygomis viskas turi subjektyvumo formą; priešin- 
gai, valstybė realizuoja save ir suteikia savo apibrėž- 
tims tvirtą esatį. Jeigu religija panorėtų valstybėje turėti 
tokią galią, kokią ji įpratusi turėti savo aplinkoje, tai ji 
-Sižlupdytų valstybės organizacij, nes valstybėje skir- 
tumų erdvė — už-vienas kito erdvė [eine Breite des 
AufBereinander], o religijoje visada viskas susiję su to- 
talumu. Jeigu šitas totalumas įsigeistų apimti visus vals- 
"tybės santykius, tai jis būtų fanatizmas; jis norėtų kiek- 
vienoje ypatingybėje turėti visumą ir negalėtų to 
padaryti nesugriaudamas ypatingybės, nes fanatizmo 
esmė — neleisti ypatingų skirtumų. Jeigu sakoma: „tei- 
suoliams nėra įstatymo“, tai šitai yra ne kas kita, kaip to 
fanatizmo posakis. Mat dievobaimingumas, užėmęs 
valstybės vietą, negali pakęsti griežtos tvarkos ir ją ar- 
do. Su tuo susiję ir tai, kad dievobaimingumas leidžia 
spręsti sąžinei, vidujybei, o ne apibrėžiamas remiantis 
pagrindais. Šis vidujiškumas neišsivysto iki pagrindų ir 
neatsiskaito sau už savo sprendimus. Tad dievobai- 
mingumą laikant valstybės tikrove, būtų užmiršti visi 

įstatymai, ir įstatymų leidėju taptų subjektyvus jausmas. 
Šis jausmas tegali būti gryna savivalė, o ar taip yra, ga- 
lima sužinoti tik iš poelgių: bet kadangi jie yra poelgiai, 
paliepimai, jie įgyja įstatymų galią, o tai būtent priešta- 
rauja anam subjektyviam jausmui. Dievą, kuris yra šio 
jausmo objektas, irgi būtų galima padaryti apibrėžian- 
čiuoju, bet Dievas yra visuotinė idėja, ir šiame jausme 
jis yra neapibrėžtis, kuri nepribrendo apibrėžti tai, kas 
valstybėje esti kaip išplėtota. Būtent tai, kad valstybėje 
viskas yra tvirta ir garantuota, apsaugo nuo savivalės ir 
pozityvios nuomonės. Taigi religija kaip tokia negali būti 
valdančioji. o 

Politinė santvarka pirmiausia yra valstybės organizacija 
ir jos organinio gyvenimo procesas santykyje su pačiu sa- 
vimi /kuriame ji išskiria savo momentus pačioje savyje 
ir išskleidžia juos iki tvaraus egzistavimo. 

Antra, ji yra kaip individualybę pašalinantis vienetas, 
kartu santykiuoja su kitais, taigi savo skirtumą nukrei- 
pia į išorę ir, pagal šią apibrėžtį, pačioje savyje nustato 
esamus idealius savo skirtumus. 

Papildymas. Tiek gyvo organizmo dirglumas pats, vie- 
na vertus, yra tam tikras vidujiškumas, priklausantis or- 
ganizmui, tiek ir čia santykis į išorę yra kryptis į vidu- 
jybę. Vidinė valstybė kaip tokia yra pilietinė valdžia, 

kryptis į išorę — karinė valdžia, tačiau ji yra apibrėžta 
pačios valstybės pusė. Pagrindinis dalykas valstybės 
nuostatoje — abiejų pusių pusiausvyra. Kartais civilinė 
valdžia visai susilpnėja ir remiasi tik karine valdžia taip 
buvo romėnų imperatorių bei pretorijų laikais, kartais 
ir dabartiniais laikais, karinė valdžia atsiranda tik iš ci- 
vilinės valdžios, jeigu visiems piliečiams privaloma ka- 
ro prievolė. 


I. Vidaus santvarka sau 

Santvarka yra protinga, nes valstybė savo veikimą sa- 
vyje skiria bei apibrėžia pagal sąvokos prigimtį, ir būtent 
taip, kad kiekviena iš šių valdžių pati savyje yra totalu- 
mas, nes ji aktyviai savyje turi kitus momentus, ir ka- 
dangi jie išreiškia sąvokos skirtumą, jie tebėra jos idea- 
lybėje ir yra viena individuali visuma. 

Apie santvarką kaip ir apie patį protą pastaruoju me- 
tu be galo daug tauškiama, ir būtent Vokietijoje bana- 
liausią tauškalą į pasaulį paleido tie, kurie įsitikinę, kad 
jie iš visų geriausiai, ir tik jie vieni, išskyrus visus kitus, 
o pirmiausia vyriausybes, suprantą, kas yra valstybinė 
santvarka, ir neginčijamu to įrodymu jie laikė tai, kad 
visų jų lėkštybių pagrindas turinti būti religija ir dievo- 
baimingumas. Nenuostabu, jog šie tauškalai nulėmė tai, 

kad protingiems žmonėms žodžiai „protas“, „švieti- 
mas“, „teisė“ ir t. t., taip pat „santvarka“ ir „laisvė“ ta- 
po pasibjaurėtini, ir buvo gėda kalbėtis apie politinę san- 
tvarką. Tačiau bent jau galima tikėtis, kad ši įkyrybė 
leis visuotinai paplisti įsitikinimui, jog filosofinis tokių 
objektų pažinimas galįs rastis ne iš protavimų, iš tikslų, 
pagrindų ir naudų, o juo labiau ne iš širdies, meilės ir 
susižavėjimo, o tik iš sąvokos, ir kad tie, kurie laiko, kad 
dieviškumas nesuvokiamas, o tiesos pažinimas -Ĵ nie- 
kinga užmačia, turi susilaikyti ir nekalbėti šiais klausi- 
mais. Visais atvejais nei šie nesuvirškinti plepalai, nei 
pamokymai, kuriuos jie ima iš savo širdies ir savo susi- 
žavėjimo, negali tikėtis filosofijos dėmesio. 

Iš paplitusių vaizdinių, remiantis $ 269, reikia pami- 
nėti būtino valdžių pasidalijimo valstybėje vaizdinį - ypač 
svarbią apibrėžtį, kuri savo tikrąja prasme teisėtai galė- 
tų būti laikomą viešosios laisvės garantija; bet būtent 
tie, kurie mano, jog kalba iš susižavėjimo ir su meile, 
nieko apie šį vaizdinį nežino ir nenori žinoti, nes būtent 
čia ir glūdi protingo apibrėžtumo momentas. Valdžių pa- 
sidalijimo prineipas būtent turi savyje esminį skirtumo, 
realaus protingumo momentą; tačiau dėl to, kaip šitai 
suvokia abstraktus samprotis, iš dalies randasi klaidin- 
ga absoliutaus valdžių savarankiškumo viena kitos atžvil- 
giu apibrėžtis, iš dalies vienpusiškas jų tarpusavio san- 
tykio kaip negatyvaus, kaip abipusio apribojimo 
supratimas. Toks požiūris suponuoja priešiškumą, vi- 
sokios valdžios baimę dėl to, ką kita daro jai kaip blo- 
giui, ir kartu priešinimosi jai apibrėžtį, o dėl tokios at- 
svaros nustato visuotinę pusiausvyrą, bet ne gyvybingos 

vienybės nustatymą. Tik sąvokos saviapibrėžtis savyje, o 
ne kokie nors kiti tikslai ir naudos yra absoliutus skir- 
tingų valdžių šaltinis, ir tik dėl jos valstybės organiza- 
cija yra protingumas savyje bei amžinojo proto atvaiz- 
das. - Apie tai, kaip sąvoka, o konkrečiau, idėja, apibrėžia 
save pačioje savyje ir taip abstrakčiai nustato savo vi- 
suotinybės, ypatingybės bei atskirybės momentus, ga- 
lima sužinoti iš logikos, tik žinoma, ne iš įprastos. Ap- 
skritai laikyti išeities tašku negatyvumą, o blogio 
norėjimą bei nepasitikėjimą juo padaryti pirmuoju da- 
lyku, ir remiantis šia prielaida sumaniai išgalvoti kliū- 
tis, kurioms veikti tereikia tik joms priešingų kliūčių, 
-charakterizuoja pagal mintį negatyvųjį samprotį, o pa- 
gal nusiteikimą - prastuomenės pažiūras (žr. aukščiau, 
§ 244). - Su valdžių, pavyzdžiui, vadinamosios vykdo- 
mosios ir įstatymų leidybos, savarankiškumu betarpiškai su- 
sijusi, kaip apskritai labai matyti, valstybės žūtis, arba, 
jeigu valstybė iš esmės išsilaiko, vyksta kova, po kurios 
viena valdžia pajungia sau kitą ir taip sukuria vienybę, 
kad ir kokia ji būtų, ir tik taip išgelbsti esmingumą, tva- 
rų valstybės egzistavimą. 

Papildymas. Valstybėje nereikia norėti nieko nepro- 
tingo. Valstybė yra pasaulis, kurį dvasia sukūrė sau: to- 
dėl ji yra apibrėžtas savyje ir sau esantis ėjimas pirmyn. 
Nors ir dažnai būtų kalbama apie Dievo išmintį gamto- 
je, nereikia manyti, kad fizinis gamtos pasaulis esąs 
aukščiau už dvasios pasaulį, nes kiek dvasia yra aukš- 
čiau už gamtą, tiek valstybė aukščiau už fizinę gyvybę. 
Todėl valstybę reikia gerbti kaip žemišką dieviškumą 
ir suprasti, kad jei sunku yra suvokti gamtą, tai dar 

sunkiau suvokti valstybę. Nepaprastai svarbu, kad pas- 
taruoju metu susidarytos tam tikros pažiūros į valstybę 
apskritai ir kad tiek daug užsiiminėjama konstitucijų 
svarstymu ir kūrimu. Tačiau to nepakanka; būtina, kad 
prie protingo reikalo prisidėtų ir protinga pažiūra, bū- 
tina Žinoti, kas esminga, ir kad ne visada esminga tai, 
kas pirmiausia krinta į akis. Žinoma, valstybėje valdžios 
turi būti atskirtos, bet kiekviena turi savyje sudaryti vi- 
sumą ir savyje turėti kitus momentus. Kalbant apie at- 
skirtų valdžių veikimą, nereikia daryti baisios klaidos, 
suprasti šitai, tarsi kiekviena valdžia turi egzistuoti sau 
abstrakčiai, nes valdžios veikiau turi būti atskiros tik 
kaip sąvokos momentai. Priešingai, jeigu skirtumai eg- 
zistuoja abstrakčiai sau, tai visiškai aišku, kad du sava- 
rankiškumai negali sudaryti vienybės, bet turi paska- 
tinti kovą, kurioje arba žus visuma, arba prievarta vėl 
bus atkurta vienybė. Pvz., per Prancūzijos revoliuciją 
arba įstatymų leidybos valdžia rijo vadinamąją vykdo- 
mąją valdžią, arba vykdomoji - įstatymų leidybos, ir 
beprasmiška čia reikalauti moralinės harmonijos. Mat 
jeigu manysime, kad tai širdies dalykas, tai, žinoma, 
mums nereikės vargti; bet nors dorovinis jausmas ir bū- 
tinas, jis negali savaime apibrėžti koa valdžių. Tai- 
gi svarbu, kad valdžių apibrėž vi- 
suma, egzistencijoje visos sudarytų pilną sąvoką. Jeigu 
paprastai kalbama apie tris valdžias - įstatymų leidžia- 
mają, vykdomąją ir teisinę, tai pirmoji atitinka visuoti- 
nybę, antroji — ypatingybę, bet teisinė valdžia nėra tre- 
čiasis sąvokos momentas, nes jos atskirybė glūdi už 
minėtųjų sferų. 

Taip politinė valstybė išsiskaido į substancialius skirtu- 
mus: | | 

a) visuotinybę apibrėžiančią ir nustatančią valdžią, 
įstatymų leidybos valdžią; 

b) ypatingų sferų ir konkrečių atvejų priskyrimą vi- 
suotinybei — vyriausybinę valdžią; 

c) subjektyvumo kaip galutinio valios sprendimo 
valdžią, valdovo valdžią, kurioje skirtingos valdžios su- 
jungtos į individualią vienybę, kuri yra visumos viršū- 
nė ir pradžia, - į konstitucinę monarchiją: — 

Valstybės vystymasis į konstitucinę monarchiją — 
naujojo pasaulio, kuriame substanciali idėja įgavo be- 
galinę formą, darbas. Šio pasaulinės dvasios įsigilini- 
mo į save istorija arba, o tai yra tas pats, šis laisvas vys- 
tymasis, kuriame idėja iš savęs išleidžia savo momentus, 
ir tai yra tik jos momentai, kaip totalybes, ir būtent to- 
dėl juos turi idealioje sąvokos vienybėje, kur ir glūdi 
realus protingumas, - šio tikrojo dorovinio gyvenimo 
formavimo istorija yra visuotinės pasaulio istorijos rū- 
pestis. 

Senojo valstybinės santvarkos skirstymo į monarchi- 
ją, aristokratiją ir demokratiją pagrindas yra dar neišsi- 
skaidžiusi substanciali vienybė, kuri dar nepasiekė savo 
vidinio skirtumo (išsivysčiusios savyje organizacijos), 
taigi ir gilumos bei konkretaus protingumo. Todėl šiam 
senojo pasaulio požiūriui toks suskirstymas yra tikras 

ir teisingas, nes skirtumas toje dar substancialioje, ab- 
soliutaus išsivystymo savyje nepasiekusioje vienybėje 
iš esmės yra išorinis ir pirmiausia pasireiškia kaip skai- 
čių skirtumas, tų skaičių, kuriuose ši substanciali vie- 
nybė turi būti imanentiška. Šios formos, priklausančios 
skirtingoms visumoms, konstitucinėje monarchijoje nu- 
žemintos iki momentų; monarchas yra vienas; vyriau- 
sybinėje valdžioje veikia keletas, o įstatymų leidybos val- 
džioje yra apskritai dauguma. Bet kaip sakyta, tokie vien 
kiekybiniai skirtumai tėra paviršutiniški ir nenurodo da- 
lyko sąvokos. Taip pat netinkamos, kaip kad pastaruo- 
ju metu, nuolatinės kalbos apie demokratinį ir aristok- 
ratinį elementą monarchijoje, nes čia turimos galvoje 
apibrėžtys būtent todėl, kad jos yra monarchijoje, jau ne- 
bėra kas nors demokratiška ir aristokratiška. - Esama 
vaizdinių apie valstybines santvarkas, kuriose iškelia- 
ma tik valdančios ir įsakančios valstybės abstrakcija ir 
tebėra neišspręsta, netgi laikoma nesvarbiu dalyku, ar 
tokios valstybės viršūnėje yra vienas, keletas ar visi. „Vi- 
sos šios formos, - sako Fichte savo „Gamtos teisėje“ „t. 1, 
p. 196, - jeigu tik esama eforato (jo sugalvota, turinti būti 
atsvara aukščiausiai valdžiai) — yra teisėtos ir gali su- 
kurti bei išsaugoti valstybėje visuotinę teisę“. — Tokia 
pažiūra (kaip ir tas išgalvotasis eforatas) atsiranda dėl 
anksčiau minėto valstybės sąvokos paviršutiniškumo. 
Esant labai blogai visuomenės būklei, šie skirtumai, ži- 
noma, mažai arba visai nieko nereiškia, kaip Mozė, pa- 
vyzdžiui, tuo atveju, jei tauta reikalauja karaliaus, savo 
įstatymuose nekeičia institucijų, o tik prideda priesaką 
karaliui, kad jo kavalerijos, jo žmonų bei jo aukso ir si- 


408 


TREČIAS SKYRIUS Valstybė 


dabro neturį būti daug (5 kn. Mozė 17, 16 ir t. t.). — Beje, 
tam tikra prasme, žinoma, galima sakyti, kad ir idėjai 
šios trys formos (įskaitant monarchinę būtent ta ribota 
reikšme, kuria ji gretinama su aristokratine ir demokrati- 
ne) nesvarbios, bet svarbios priešinga prasme, nes visos 
jos neatitinka idėjos jos protingame vystymesi ($ 272), 
ir ji nė vienoje iš jų negalėtų pasiekti savo teisės bei sa- 
vo tikrovės. Todėl klausimas, kokia iš jų būtų geriausia, 
yra visai beprasmis; apie tokias formas tegalima kalbėti 
tik istoriškai. — O dėl to, kaip ir dėl daugelio kitų klausi- 
mų, reikia pripažinti visą gilų Montesguieus'o požiūrį jo 
išgarsėjusiame šių valdymo formų principų nurodyme; 
bet pripažįstantjo teisingumą, nereikia to nurodymo su- 
prasti klaidingai. Kaip žinoma, demokratijos principu jis 
paskelbė dorybę; mat iš tiesų tokia valstybinė santvarka 
remiasi nusiteikimu kaip vienintele substancialia forma, 
kurioje dar egzistuoja savyje ir sau esančios valios pro- 
tingumas. Tačiau jei Montesquieu priduria, kad Anglija 
septynioliktame amžiuje pateikė puikų reginį, parody- 
dama, kokios bevaisės yra pastangos įvesti demokrati- 
ją, kai vadams trūksta dorybingumo, - ir kai jis toliau 
priduria, kad, kai respublikoje išnyksta dorybingumas, 
garbės troškimas užvaldo tuos, kurie sugeba patirti šį 
jausmą, o savanaudiškumas - visus, ir tada valstybės, 
visuotinio laimikio, jėga yra tik keleto individų galybė 
ir visų pasileidimas, tai čia reikia pasakyti, kad išsivys- 
čiusioje visuomenėje ir vystantis bei laisvėjant ypatin- 
gybės galioms, nepakanka valstybės vadovų dorybingu- 
mo, reikia kito protingo įstatymo, o ne tik nuomonės, 
kad visuma turėtų jėgos išlikti bei išsivysčiusios 

ypatingybės jėgoms suteiktų ir jų pozityvią, ir jų nega- 
tyvią teisę. Būtina panaikinti ir nesusipratimą, esą tai, 
kad demokratinėje respublikoje dorybingumo nuosta- 
ta yra jos substanciali forma, reiškia, kad monarchijoje 
galima be jos apsieiti arba kad jos ten apskritai nėra, 
juolab, kad dorybingumas suskaidytoje organizacijoje ir 
įstatymu apibrėžiamas veikimas priešingi vienas kitam ir 
nesuderinami. - Kad nuosaikumas yra aristokratijos prin- 
cipas, yra atsirandančio viešosios valdžios ir privataus 
intereso atskyrimo padarinys; tačiau kartu jie tiek be- 
tarpiškai susiliečia, kad ši valstybinė santvarka savyje 
pasirengusi betarpiškai virsti žiauriausia tironija ar anar- 
chija (tai rodo Romos istorija) ir susinaikinti. Iš to, kad 
Montesguieu garbę laiko monarchijos principu, jau savai- 
me akivaizdu, kad jis monarchija laiko ne patriarchali- 
nę ar antikinę monarchiją, o feodalinę monarchiją, ir bū- 
tent kiek jos vidinės valstybinės teisės santykiai yra 
teisinė privati nuosavybė ir individų bei korporacijų pri- 
vilegijos. Kadangi šioje santvarkoje valstybės gyveni- 
mas remiasi privilegijuotomis asmenybėmis, nuo kurių 
noro priklauso didelė dalis to, kas turi būti padaryta 
valstybės egzistavimo labui, tai šių darbų objektyvu- 
mas priklauso ne nuo pareigų, o nuo įsivaizdavimo ir nuo- 
monės, taigi valstybė laikosi ne pareiga, o tik garbe. 
Lengvai kyla kitas klausimas: kas turi nustatyti vals- 
tybės santvarką? Šis klausimas atrodo aiškus, bet, labiau 
įsigilinus, iš karto matyti, kad jis beprasmis. Mat jo prie- 
laida yra tai, kad valstybės santvarkos nėra, kad tai tik 
susikaupusi atomistinė individų minia. Atsakyti į klau- 
simą, kaip minia — pati ar kitų padedama, gerumu, min- 

timi ar jėga — galėtų pasiekti valstybinę santvarką, turi 
būti palikta jai pačiai, nes minia neturi nieko bendro su 
sąvoka. - Jeigu šis klausimas suponuoja, kad santvarka 
jau yta, tai „nustatymas“ reiškia tik pakeitimą, o santvar- 
kos prielaidoje betarpiškai glūdi tai, kad pakeitimas gali 
vykti tik konstituciniu būdu. - Apskritai ypač svarbu, 
kad valstybinė santvarka, nors ir atsiradusi laike, nebū- 
tų laikoma kaip kas nors padaryta; mat ji veikiau yra vi- 
siškai savyje ir sau esanti, todėl ją reikia laikyti dieviška 
ir tvaria, esančia už to, kas daroma, sferos. 

Papildymas. Naujojo pasaulio principas yra apskritai 
subjektyvumo laisvė, reikalavimas kad, pasiekdamos sa- 
vo teises, galėtų išsiplėtoti visos esminės dvasinio tota- 
lumo pusės. Remiantis šiuo požiūriu, vargu ar galima 
užduoti beprasmišką klausimą, kokia forma — monar- 
chija ar demokratija — esanti geresnė. Galima tik pasa- 
kyti, kad vienpusės yra visų valstybės santvarkų for- 
mos, kurios nesugeba savyje išlaikyti laisvo 
subjektyvumo principo ir nesugeba sutarti su išlavintu 
protu. 

Kadangi dvasia reali tik tiek, kiek ji save Žino, ir valsty- 
bė kaip tautos dvasia kartu yra visus jos santykius per- 
smelkiantis įstatymas, jos individų papročiai bei sąmo- 
nė, tai konkrečios tautos santvarka apskritai priklauso 

nuo jos savimonės pobūdžio ir išsivystymo; joje glūdi 
jos subjektyvi laisvė, taigi ir santvarkos realybė. 

Sumanymas a priori pateikti tautai bent daugiau ar 
mažiau protingą savo turiniu santvarką išleidžia iš akių 
būtent tą momentą, kad ji yra šis tas daugiau negu min- 
ties vaisius. Todėl kiekviena tauta turi tokią santvarką, 
kuri jai dera ir kuri jai tinkama. 

Papildymas. Valstybė savo santvarka turi įsismelkti į 
visus santykius. Pvz., Napoleonas norėjo ispanams a pri- 
ori įvesti santvarką, bet jam sekėsi gana blogai. Mat vals- 
tybinė santvarka nėra kas nors vien sukurta: ji yra šimt- 
mečių darbas, idėja ir protingumo sąmonė, kiek tai 
išplėtota tam tikroje tautoje. Todėl jokios santvarkos ne- 
sukuria atskiri subjektai. Tai, ką Napoleonas davė ispa- 
nams, buvo protingiau negu tai, ką jie turėjo anksčiau, 
ir visgi jie tai atmetė kaip kažką jiems svetima, nes dar 
nebuvo priaugę iki to. Tauta turi jausti, kad jos valsty- 
binė santvarka atitinka jos teisę ir jos būklę, kitaip netu- 
rės nei reikšmės, nei vertės, nors išoriškai ir egzistuos. 
Žinoma, atskiras žmogus dažnai gali norėti ir trokšti ge- 
resnės santvarkos, bet tokio vaizdinio įsiskverbimas į 
visą masę yra visai kas kita ir atsiranda tik vėliau. Sok- 
ratiškasis moralumo, vidujybės principas neišvengiamai 
gimė Sokrato dienomis, bet tam, kad jis taptų visuotine 
savimone, reikėjo laiko. 


412 


TREČIAS SKYRIUS Valstybė 


a) Valdovo valdžia 

Valdovo valdžia pati savyje turi tris totalumo momen- 
tus ($ 272) - valstybinės santvarkos ir įstatymų visuoti- 
numą, tarybą kaip ypatingybės santykį su visuotinybe ir 
galutinio sprendimo momentą kaip apsisprendimą, į kurį 
veikiau sueina visa kita ir iš kurio prasideda to viso ki- 
to realybė. Šis absoliutus apsisprendimas yra skiriama- 
sis valdovo valdžios principas, kuris turi būti išplėtotas 
pirmiausia. 

Papildymas. Mes pradedame nuo valdovo valdžios, 
t. y. nuo atskirybės momento, nes šioji savyje turi tris 
valstybės momentus kaip totalumą. Aš būtent kartu esu 
pats atskiriausias ir pats visuotiniausias. Gamtoje taip 
pat iš pradžių yra atskirybė, bet realybė, ne-idealybė, 
už-vienas kito [Aupereinander] nėra pas-save-esantis, 
tai skirtingos atskirybės egzistuoja šalia viena kitos. Tuo 
tarpu dvasioje visa, kas skirtinga, yra kaip idealybė ir 
kaip vienybė. Taigi valstybė kaip dvasiška yra visų sa- 
vo momentų išskleidimas, bet atskirybė kartu yra dva- 
singumas ir gaivinantis principas, suverenitetas, savyje 
turintis visus skirtumus. 

1. Pagrindinė politinės valstybės apibrėžtis yra substan- 
ciali vienybė kaip jos momentų idealybė, kurioje a) jos 
ypatingos valdžios ir funkcijos tiek išsklaidyti, tieksir 
išsaugoti, ir išsaugoti tik tiek, kiek jų įgaliojimas ne ne- 
priklausomas, o tik toks ir tokios galios, koks jis api- 
brėžtas visumos idėjoje, kiek jie randasi iš jos galios ir 
kiek jie yra disponuojami jos kaip savo paprastos sa- 
vasties nariai. 

Papildymas. Ši momentų idealybė yra tolygi organi- 
nio kūno gyvybei: ji yra kiekviename taške, visuose taš- 
kuose yra tik viena gyvybė ir pasipriešinimo jai nėra. 
Atskirai kiekvienas taškas yra negyvas. Tokia yra ir vi- 
sų atskirų luomų, valdžių bei korporacijų idealybė, nors 
ir kaip jos stengtųsi egzistuoti ir būti sau. Jie yra kaip 
skrandis organizme, kuris irgi taria esąs sau, bet kartu 
panaikinamas bei paaukojamas ir pereina į visumą. 

b) Valstybės ypatingos funkcijos ir veikimo sferos bū- 
dingos jai kaip jos esminiai momentai; su individais, ku- 
rie tai įgyvendina ir vykdo, jos susiję ne jų betarpiškos 
asmenybės, o jų visuotinių bei objektyvių savybių at- 


414 


TREČIAS SKYRIUS Valstybė 


žvilgiu, ir todėl susiję su ypatinga asmenybe išoriškai 
bei atsitiktinai. Todėl valstybės funkcijos ir valdžios ne- 
gali būti privati nuosavybė. 

Papildymas. Valstybės veikla susijusi su individais, 
bet jie įgalioti vykdyti valstybės funkcijas ne dėl savo 
natūralios būties, o dėl savo objektyvios kokybės. Ga- 
bumai, sugebėjimas, charakteris priklauso individo ypa- 
tingybei: jis turi būti išauklėtas ir parengtas kokiam nors 
ypatingam darbui. Todėl tarnyba negali būti nei perka- 
ma, nei paveldima. Prancūzijoje kitados vietos parla- 
mente buvo parduodamos, anglų armijoje karininkų vie- 
tos tam tikru mastu parduodamos dar ir šiandien, bet 
tai buvo ir yra susiję su viduramžiška tam tikrų valsty- 
bių santvarka, kuri dabar pamažu nyksta. 

Šios abi apibrėžtys - kad valstybės ypatingos funkcijos 
ir valdžios nėra savarankiškos bei tvirtos nei sau, nei 
priklauso nuo ypatingos individų valios, bet jų galuti- 
nė šaknis yra valstybės vienybė kaip paprasta jų savas- 
tis, - yra valstybės suverenitetas. 

Tai yra suverenitetas, nukreiptas į vidų, jis turi dar 
kitą pusę, nukreiptą į išorę (žr. žemiau). - Senojoje feo- 
dalinėje monarchijoje valstybė buvo suvereni išoriškai, ta- 
čiau vidujiškai ne tik monarchas, bet ir valstybė nebu- 
vo suvereni. Iš dalies (plg. $ 273, past.) valstybės ir 

pilietinės visuomenės ypatingos funkcijos bei valdžios 
priklausė nepriklausomoms korporacijoms ir bendruo- 
menėms, todėl visuma veikiau buvo agregatas, o ne or- 
ganizmas, iš dalies tai buvo privati atskirų individų nuo- 
savybė, ir dėl to tai, kąjie turėjo daryti visumos atžvilgiu, 
priklausė nuo jų nuomonės ir pageidavimo. — Idealiz- 
mas, kuris sudaro suverenitetą, yra ta pati apibrėžtis, 
kad gyvulio organizme jo vadinamosios dalys yra ne 
dalys, o organai, organiniai momentai, ir kurių izoliaci- 
ja ir egzistavimas sau yra liga; tai tas pats principas, ku- 
ris abstrakčioje valios sąvokoje (žr. sek. §, past.) pasi- 
reiškė kaip su savimi santykiuojantis negatyvumas ir 
kartu save apibrėžianti atskirybei visuotinybė ($ 7), kurio- 
je panaikinta visokia ypatingybė ir apibrėžtis, absoliu- 
tus patį save apibrėžiantis pagrindas; norint ją suvokti, 
reikia apskritai turėti sąvoką to, kas yra substancija ir 
tikrasis sąvokos subjektyvumas. —- Kadangi suverenite- 
tas yra kiekvieno ypatingo teisėtumo idealybė, tai pra- 
šyte prašosi nesusipratimas, kuris yra labai paplitęs, su- 
verenitetą laikyti gryna jėga ir tuščia savivale bei 
tapatinti jį su despotizmu. Tačiau despotizmas apskri- 
tai apibrėžia neteisės būklę, kai pati ypatinga valia — 
nesvarbu, ar tai būtų monarcho, ar liaudies valia (och- 
lokratija) - galioja kaip įstatymas arba veikiau vietoj įsta- 
tymo, tuo tarpu suverenitetas, esant įstatyminei, kon- 
stitucineibūklei;y7aypatingųsferų ir Rinkoajųidealybės 
mo 1omentas, kad Date tokia sfera yra ne kas nors pri- 
klausomo, savarankiško savo tiksluose bei veikimo bū- 
duose ir tik į save besigilinanti, o šiuose tiksluose ir el- 
gesio būduose yra apibrėžiama visumos tikslų (kurie 

apskritai neapibrėžtai vadinami valstybės gerove) bei pri- 
klausoma nuo jų. Ši idealybė pasireiškia dvejopai. — Tai- 
kos metu ypatingos sferos ir funkcijos tenkina ir toliau 
savo ypatingus tikslus ir funkcijas, ir iš dalies tik dėl 
nesąmoningo daiktų būtinumo pobūdžio jų savanaudiš- 
kumas virsta indėliu į savitarpišką išsaugojimą ir visu- 
mos išsaugojimą (žr. § 183), iš dalies tiesioginis poveikis 
iš viršaus nuolatos grąžina juos į visumos tikslus ir ati- 
tinkamai juos riboja (žr. Vyriausybinė valdžia, $ 289), 
taip pat priverčia dirbti tiesioginius darbus šiam išsau- 
gojimui; tuo tarpu esant stygiui, nesvarbu, ar tai būtų 
vidinis, ar išorinis stygius, savo ypatingybėse egzistuo- 
jantis organizmas koncentruojasi į paprastai supranta- 
mą suverenitetą, kuriam patikima išgelbėti valstybę, au- 
kojant šį šiaip jau teisėtą momentą, ir tada suvereniteto 
idealizmas pasiekia jam būdingą realybę (žr. žemiau, 
§ 321). 

2. Suverenitetas, iš pradžių būdamas tik visuotinė šios 
idealybės idėja, egzistuoja tik kaip savimį tikras subjek- 
tyvumas ir kaip abstrakti ir kartu neturinti pagrindo va- 
Tios saviapibrėžtis, nuo kurios priklauso galutinis spren- 
dimas. Tai yra pats valstybės individualumas, ir tik jį 


turinti > Bet subjektyvumas savo tie- 
soje yra tik kaip subjektas, asmenybė - tik kaip asmuo, ir 

valstybinėje santvarkoje, pasiekusioje realų protingumą, 
kiekvienas iš trijų sąvokos momentų turi savo, sau tikrą 
išsiskiriantį pavidalą. Todėl toks absoliučiai lemiamas 
visumos momentas yra ne individualybė apskritai, o in- 
dividas, monarchas. 

Imanentinis mokslo vystymasis, viso jo turinio išvedi- 
mas iš paprastos sąvokos (kitaip mokslas nenusipelno 
bent jau filosofijos mokslo vardo) yra savitas tuo, kad 
ta pati sąvoka, čia — valia, kuri iš pradžių, nes tai pati 
pradžia, yra abstrakti, išsaugo save, bet sustiprina savo 
apibrėžtis ir būtent taip pat tik pačios savęs dėka ir ši- 
taip įgyja konkretų turinį. Taigi pagrindinis iš pradžių 
betarpiškoje teisėje abstrakčios asmenybės momentas, 
kuris išplėtojo save, pereidamas per įvairias subjekty- 
vumo formas, ir čia, absoliučioje teisėje, valstybėje, vi- 
siškai konkrečiame valios objektyvume, yra valstybės as- 
menybė, jos tikrumas pačia savimi, - šis galutinumas, kuris 
paprastoje savastyje panaikina visas ypatingybes, nu- 
traukia nuolat tarp viena kitos svyruojančių priežasčių 
ir kontrpriežasčių svėrimą ir jas užbaigia tardamas „Aš 
noriu“ ir pradeda visokią veiklą bei realybę. - Bet asme- 
nybė ir subjektyvumas apskritai kaip begalybė, santy- 
kiuojanti pati su savimi, turi tik tiesą ir būtent savo arti- 
miausią, betarpišką tiesą kaip asmuo, sau esantis 
subjektas, o esatis sau taip pat yra vien tik vienis. Vals- 
tybės asmenybė reali tik kaip asmuo, kaip mo 
Asmenybė yra sąvokos išraiška, asmuo kartu turi savy- 
jejos realybę, ir tik taip apibrėžta sąvoka yra idėja, tiesa. 
— Vadinamasis moralinis asmuo, visuomenė, bendruo- 
menė, šeima, kad ir kokia ji būtų konkreti, turi savyje 

asmenybę tik kaip momentą, abstrakčiai; čia ji nepasie- 
kia savo egzistencijos tiesos, o valstybė yra būtent tas 
totalumas, kuriame sąvokos momentai įgyja realybę dėl 
savo būdingos tiesos. — Visos šios apibrėžtys tiek sau, 
tiek savo dariniuose buvo nagrinėjamos visame šiame 
veikale, bet čia kartojamos todėl, kad jos, nors ir leng- 
vai pripažįstamos jų ypatinguose dariniuose, yra neat- 
pažįstamos ir nesuvokiamos būtent ten, kur jos pasiro- 
do savo tikrojoje pozicijoje, ne atskirai, o savo tiesa, kaip 
idėjos momentai. - Todėl monarcho sąvoka yra sunkiau- 
sia samprotavimui, t. y. reflektuojančiam sampročio 
nagrinėjimui, nes jis tenkinasi atskiromis apibrėžtimis, 
ir todėl težino tik priežastis, baigtinius požiūrius ir kil- 
dinimą iš priežasčių. Kartu monarcho rangas yra kaž- 
kas išvesta ne tik pagal formą, bet ir pagal savo apibrėž- 
tį; beje, jo sąvokos esmė ta, kad ji ne išvesta, o visiškai 
prasidedanti iš savęs. Arčiausiai šios apibrėžties yra vaiz- 
dinys, monarcho teisę laikantis paremtą dievišku auto- 
ritetu, nes jame glūdi jo besąlygiškumas. Bet yra žino- 
ma, kokie nesusipratimai su tuo susiję, ir filosofinio 
nagrinėjimo uždavinys yra būtent suvokti šį dievišku- 
mą. 

Apie tautos suverenumą galima kalbėti ta prasme, kad 
tauta apskritai išoriškai esanti savarankiška ir yra savita 
valstybė, kaip, pavyzdžiui, Didžiosios Britanijos tauta, 
bet Anglijos arba Škotijos, Airijos arba Venecijos, Ge- 
nujos, Ceilono ir t. t. tautos nėra suverenios nuo tada, 


kai jos nebeturi savų valdovų arba aukščiausiųjų vy- 
riausybių. — Tą patį galima pasakyti ir apie tautų vidinį 
suverenitetą, jeigu kalbama tik apskritai apie visumą, kaip 

parodyta ką tik ($ 277; $ 278), kad valstybei ia 
suverenumas. Bet tautos suverenumas, kaipe egzistuaj 

tis pri priešybė ėje. monarchiniam suverenumui, yra ta a 
prasmė, kuria naujaisiais laikais imta kalbėti apie tau- 
tos suverenumą, - šioje priešybėje tautos suverenumas 
yra viena tų painių minčių, kurių pagrindas yra tuščias 
tautos vaizdinys. Tauta be savo monarcho ir būtent su 
tuo būtinai ir betarpiškai susijusios visumos išskaidymo 
yra beformė masė, kuri nėra valstybė ir kuri daugiau 
nebeturi jokių apibrėžčių, kurios yra tik savyje suformuo- 
toje visumoje, - suverenumo, vyriausybės, teismų, vir- 
šininkų, luomų ir kad ir kas tai būtų. Dėl to, kad tokių, 
susijusių su valstybės gyvenimu organizacijos momen- 
tų atsiranda tautoje, ji liaujasi buvusi neapibrėžta abst- 
rakcija, kuri vien dėl visuotinio vaizdinio vadinama tau- 
ta. Jeigu tautos suverenumu laikoma respublikos forma 
ir dar apibrėžčiau - demokratijos forma (mat respubli- 
ka laikomi kiti įvairūs empiriniai maišalai, kurie ir šiaip 
nepriklauso filosofiniam nagrinėjimui), tai iš dalies tai, 
kas būtina, buvo pasakyta anksčiau ($ 273 pastaboje), iš 
dalies išsivysčiusios idėjos atžvilgiu apie tokį vaizdinį 
negali būti jokios kalbos. - Tautoje, kuri neįsivaizduo- 
jama nei kaip patriarchalinė gentis, nei kaip egzistuo- 
janti neišsivysčiusi, kai galimos demokratijos arba aris- 
tokratijos formos (žr. pastabą ten pat), nei kokios nors 
kitos savavališkos ir neorganinės būklės, bet mąstoma 
kaip savyje išsivystęs, tikrai organiškas totalumas, su- 
verenumas pasireiškia kaip visumos asmenybė, o šioji 
savo sąvoką atitinkančioje realybėje - kaip monarcho as- 
muo. 

Anksčiau nurodytoje pakopoje, kurioje santvarkos 
suskirstytos į demokratiją, aristokratiją ir monarchiją, 
dar savyje liekančios substancialios vienybės pozicijo- 
je, kuri dar nepasiekusi savo begalinio susiskirstymo ir 
įsigilinimo į save, galutinio, patį save apibrėžiančio valios 
sprendimo momentas nepasireiškia kaip imanentinis or- 
ganinis valstybės sau momentas jam būdingoje realybėje. 
Beje, būtent ir tuose neišsivysčiusiuose valstybės dari- 
niuose visada turi egzistuoti individuali viršūnė, arba 
kaip monarchijose sau arba kaip aristokratijose, ir ypač 
demokratijose, dėl atsitiktinumo ir aplinkybių padiktuoto 
ypatingo poreikio iškilti kaip valstybės veikėjams, kar- 
vedžiams; mat kiekvieno poelgio ir realybės pradžia bei 
realizacija yra ryžtinga vadų vienybė. Bet uždarytas į 
tvirtą valdžių junginį, toks subjektyvus sprendimas iš 
dalies turi būti atsitiktinis dėl savo atsiradimo ir pasi- 
reiškimo, iš dalies dėl pavaldumo; apskritai todėl ne kur 
kitur, o anapus tokių sąlygotų viršūnių galėjo atsirasti 
grynas sprendimas, laisvas nuo pašalinių priemaišų, iš 
išorės apibrėžiantis fatumas. Kaip idėjos momentas jis 
turėtų pradėti egzistuoti, bet - glūdėdamas už žmogiš- 
kosios laisvės ir jos sferos, kurią aprėpia valstybė. - Iš 
čia randasi poreikis prašyti orakulų, demonų (kaip Sokra- 
tas), galutinio sprendimo dėl didžių dalykų ir svarbių vals- 
tybės momentų, spręsti apie tai iš gyvūnų vidurių, 
paukščių lesalo ir skrydžio; čio sprendimo ieškojo žmo- 
nės, kurie dar nepasiekė savimonės gilumos ir, perei- 
dami iš substancialios vienybės tvirtumo į šią būtį sau, 
neturėjo pakankamai jėgų pamatyti šį sprendimą žmo- 
giškosios būties viduje. - Sokrato demone (plg. anksčiau, 

§ 138) mes galėjome matyti pradžią to, kaip anksčiau 
įkurdinusi save tik anapus savęs savo pačios valia per- 
sikelia į save ir pažįsta save savyje, - tai save žinančios ir 
kartu tikros laisvės pradžia. Kadangi ši realios laisvės 
idėja ir yra būtent kiekvienam protingumo momentui 
suteikti jo paties, esatišką, savimonišką realybę, būtent ji 
ir suteikia sąmonės funkcijai galutinį, patį save apibrė- 
žiantį tikrumą, kuris yra valios sąvokos supratimo vir- 
žmogiškosios laisvės sferą, kiek ji yra sau atskirta, iški- 
lusi virš visų išskyrimų ir aplinkybių viršūnė; nes tik taip 
ji savo sąvoka yra reali. 

Papildymas. Nagrinėjant valstybės organizaciją, t. y. 
čia — konstitucinę monarchiją, reikia turėti galvoje tik 
idėjos savyje būtinybę: visi kiti požiūriai turi išnykti. 
Valstybė turi būti nagrinėjama kaip didžiulis architek- 
tūrinis statinys, kaip proto hieroglifas, esantis tikrovė- 
je. Taigi viską, kas susiję tik su naudingumu, išorišku- 
mu ir t. t., iš filosofinio svarstymo reikia pašalinti. Tai, 
kad valstybė yra pati save apibrėžianti ir visiškai suve- 
reni valia, galutinis sprendimas, mūsų vaizduotė suvo- 
kia lengvai. Sunkiau yra šį Aš noriu suvokti kaip asme- 
nį. Tuo nenorima pasakyti, kad monarchas galįs veikti 
savavališkai; veikiau jis saistomas konkretaus pasitari- 
mų turinio, ir jeigu konstitucija yra tvirta, tai jam daž- 
nai telieka vienas darbas — pasirašinėti. Bet šis vardas 
yra svarbus: tai yra viršūnė, kurios negalima peržengti. 
Galima būtų pasakyti, kad organinis susiskaidymas eg- 
zistavo jau puikioje Atėnų demokratijoje, bet mes tuoj 
pat matome, kad graikai galutinį sprendimą ėmė iš vi- 

sai išorinių reiškinių - iš orakulų, paaukotų gyvūnų vi- 
durių, iš paukščių skrydžio — ir kad jie gamtą laikė jėga, 
kuri skelbia ir išsako tai, kas žmonėms yra gera. Tuo 
metu savimonė dar nėra pasiekusi subjektyvumo abst- 
rakcijos, supratimo, kad žmogus pats turi pasakyti sa- 
vo „Aš noriu“ tam, dėl ko reikia apsispręsti. Šis „Aš no- 
riu“ yra didelis skirtumas tarp senojo bei šiuolaikinio 
pasaulio, ir todėl didžiuliame valstybės statinyje jis turi 
turėti savo būdingą egzistenciją. Deja, ši apibrėžtis lai- 
koma tik išorine ir priklausoma nuo norų. 

3. Ši paskutinė valstybės valios savastis šioje savo abst- 
rakcijoje yra paprasta ir todėl betarpiškas vienumas; pa- 
čioje jos apibrėžtyje glūdi natūralu. apibrėžtis; todėl 
monar šis individas, abstrahuo- 
tas nuo kitokio turinio, ir šiam individui betarpiškai na- 
tūraliai; dél fizinės kilmės skirta monarcho garbė. 

is perėjimas nuo grynos saviapibrėžties sąvokos į 
būties betarpiškumą ir kartu į natūralumą yra grynai 
spekuliatyvus, todėl jo pažinimas yra loginės filosofijos 
uždavinys. Beje, iš tikrųjų šitai yra tas pats perėjimas, 
kuris apskritai žinomas kaip valios prigimtis ir yra tu- 
rinio perkėlimo iš subjektyvumo (kaip įsivaizduoto tiks- 
lo) į esatį procesas ($ 8). Bet savita idėjos ir čia nagrinė- 
jamo perėjimo forma yra betarpiškas grynos valios 

saviapibrėžties (pačios paprasčiausios sąvokos) perėji- 
mas į tam tikrą Šitą ir natūralią esatį be ypatingo turinio 
įtarpinimo (tikslo veiklos metu). - Vadinamajame onto- 
loginiame Dievo buvimo įrodyme šis absoliučios būties vir- 
timas sąvoka buvo tai, kas sudarė naujųjų laikų idėjos 
esmę ir kas naujausiais laikais buvo paskelbta nesuvo- 
kiamu; kadangi tik sąvokos ir esaties vienybė ($ 23) yra 
tiesa, tai suponavo atsisakymą pažinti tiesą. Kadangi 
sampročio sąmonė neturi savyje šios vienybės ir pasi- 
tenkina šių dviejų tiesos momentų atskyrimu, ji dar šia- 
me objekte pripažįsta tikėjimą tokia vienybe. Kadangi 
monarcho vaizdinys nagrinėjamas kaip visiškai priklau- 
santis kasdienei sąmonei, tai samprotis tuo labiau čia 
tenkinasi savo atskyrimu bei išplaukiančiomis iš to jo 
rezonieriško išmaningumo išvadomis, neigdamas, kad 
galutinio sprendimo momentas valstybėje savyje ir sau 
(t. y. proto sąvokoje) susijęs su betarpišku natūralumų; 
iš to pirmiausia daroma išvada apie šio ryšio atsitiktinu- 
mą, o kadangi čia teigiama, kad protingumas yra abso- 
liutus tų momentų skirtingumas, toliau daroma išvada 
apie tokio ryšio neprotingumą, taigi čia prisijungia ki- 
tos, valstybės idėją klibinančios, pasekmės. 

Papildymas. Jeigu dažnai pasisakoma prieš monarchą, 
kad dėl jo valstybės reikalai priklauso nuo atsitiktinu- 
mo, nes monarchas gali būti menko išsilavinimo ir pa- 
sirodyti esąs nevertas būti valstybės galva ir kad tokios 
padėties kaip protingos egzistavimas beprasmiškas, tai 
čia neteisinga pirmiausia pati prielaida, esą čia svarbus 
ypatingas charakteris. Esant tobulai valstybės organi- 


zacijai, svarbi tik formalaus sprendimo viršūnė; monar- 

chas Titi Dut tik Zmogus kuris sako „taip“ ir padeda 
tašką ant „i“; mat viršūnė turi būti tokia, kad ypatingas 
charakteris neturėtų reikšmės. Tai, kas būdinga monar- 
chui be šio galutinio sprendimo, yra šis tas partikulia- 
raus, kam nereikia teikti reikšmės. Žinoma, gali būti to- 
kia valstybės padėtis, kai reiškiasi tik partikuliarumas, 
bet tada valstybė yra dar nevisiškai išsivysčiusi arba ne- 
pakankamai gerai sukonstruota. Gerai erai sutvarkytoje mo- 
narchijoje-ebjektyvi-pusė-yra tik įstatymas, prie kurio 
monarchui tereikia pridurti tik subjektyvų „Aš noriu“ 

Abu momentai jų neatskiriamoje vienybėje, galutinė, ne- 
pagrindžiama valios savastis ir kartu taip pat nepagrin- 
džiama egzistencija kaip gamtai palikta apibrėžtis, — ši- 
to, ko negali pajudinti savivalė, idėja yra monarcho didybė. 
Šioje vienybėje glūdi tikroji valstybės vienybė, kuri tik 
dėl šio savo vidinio ir išorinio betarpiškumo negali būti 
nugramzdinta į į vypatingybės, jos savivalės, tikslų ir pa- 
žiūrų sferą, į į grupuočių kovą dėl sosto ir į valstybės val- 
džios sūsilpnėjimą bei žlugimą. 

Gimimo ir paveldėjimo teisė yra teisėtumo pagrindas 
kaip ne vien grynai pozityvios teisės, bet ir idėjos pa- 
grindas. — Kad dėl tvirtai nustatytos sosto paveldėjimo 
tvarkos, t. y. dėl natūralaus perimamumo, atsiradus lais- 
vam sostui, užkertamas kelias grupuotėms, yra toji 

pusė, kurią pagrįstai nuo seno laikoma argumentu sos- 
to paveldėjimo naudai. Tačiau ši pusė yra tik rezulta- 
tas, ir paversta pagrindu, ji valdovo didybę nužemina 
iki samprotavimų sferos ir kaip pagrindą teikia šiai di- 
dybei, kurios charakteris yra šis neturintis pagrindo be- 
tarpiškumas ir ši galutinė savyje būtis, ne jai imanenti- 
nę valstybės idėją, o kažką už jos, tarsi valstybės ar tautos 
gerovę. Žinoma, iš tokios apibrėžties medios terminos” 

dėka gali išplaukti paveldėjimas; bet ji daro galimus ir 
kitus medios terminos, taigi ir kitas konsekvencijas, ir pa- 
kankamai gerai žinoma, kokios išvados buvo daromos 
iš šios tautos gerovės (salut du peuple). — Todėl tik filo- 
sofijai leistina mąstymu nagrinėti šią didybę, nes koks 
nors kitas tyrinėjimo būdas, išskyrus spekuliatyvųjį, be- 
galinės, pačioje savyje pagrįstos idėjos tyrinėjimą, pa- 
naikina savyje ir sau didybės prigimtį. - Monarcho ren- 
kamumas lengvai gali pasirodyti natūraliausias vaizdinys, 
t. y. jis yra arčiausiai minties paviršutiniškumo; kadan- 
gi monarchas turi rūpintis liaudies reikalais ir intere- 
sais, tai liaudis ir turi nuspręsti, kam ji norėtų patikėti 
rūpintis savo gerove, ir tik iš šio liaudies sprendimo ran- 
dasi teisė valdyti. Ši pažiūra, kaip ir vaizdiniai apie mo- 
narchą kaip apie aukščiausią valstybės valdininką, apie 
sutartinį santykį tarp jo ir liaudies ir t. t., randasi iš va- 
lios kaip daugelio norėjimo, nuomonės ir savivalės — iš 
apibrėžties, kuri, kaip jau seniai išnagrinėta, pilietinėje 
visuomenėje laikoma pirma arba veikiau nori būti pri- 
pažinta pirma, tačiau ji nėra nei šeimos principas, nei 
juo labiau valstybės principas ir apskritai prieštarauja 
dorovės idėjai. - Kad monarcho renkamumas veikiau 

yra blogiausia institucija, samprotavimams akivaizdu 
jau iš pasekmių, kurios jiems, beje, atrodo tik kas nors 
galimo ir tikėtino, bet iš tikrųjų jos esmingai glūdi šioje 
institucijoje. Kai partikuliari valia renkamojoje karalys- 
tėje tampa galutine sprendžiamąja instancija, jos vals- 
tybinė santvarka virsta renkamąja kapituliacija, t. y. insti- 
tucija, kurioje valstybės valdžia atiduodama 
partikuliarios valios nuožiūrai, o tai nulemia ypatingų 
valstybės valdžių virtimą privačia nuosavybe, valsty- 
bės susilpnėjimą ir jos suverinumo praradimą bei jos 
vidinį suirimą ir išorinę žūtį. 

Papildymas. Norint suvokti monarcho idėją, negali- 
ma tenkintis pasakymu, kad Dievas skyrė karalius, nes 
Dievas padarė viską, taip pat ir tai, kas blogiausia. Rem- 
damasis naudingumo požiūriu, toli nenueisi, nes visą 
laiką matysis trūkumai. Mažai padės ir paties monar- 
cho laikymas pozityvia teise. Tai, kad aš turiu nuosavy- 
bę, būtina, bet šis ypatingas valdymas yra atsitiktinis; 
traktuojant abstrakčiai ir pozityviai, taip atrodo ir teisė 
vienam būti valstybės viršūnėje. Bet ši teisė kaip junta- 
mas poreikis ir kaip objektyvus poreikis egzistuoja sa- 
vyje ir sau. Monarchai neišsiskiria nei fizine jėga, nei 
dvasia, ir visgi milijonai žmonių leidžiasi jų valdomi. 
Jeigu-sakoma;kad Žmonės leidžiasi valdovų valdomi ir 
paklūsta jiems prieš savo interesus, tikslus, ketinimus, 
tai šitai yra absurdiška, nes žmonės nėra tokie kvaili: jų 
poreikis, vidinė idėjos galia verčia juos tai daryti net 
prieš jų tariamą sąmonę ir išlaiko juos šiame santykyje. 
Jeigu monarchas yra kaip valstybinės santvarkos viršū- 
nė ir dalis, tai reikia pasakyti, kad užkariauta tauta 

valstybinėje santvarkoje nėra identiška valdovui. Jeigu 
per karą užgrobtoje provincijoje įvyksta sukilimas, tai 
šitai yra visai kas kita negu maištas gerai organizuotoje 
valstybėje. Užkariautieji sukyla ne prieš savo valdovą, 
jie nepadaro jokio valstybinio nusikaltimo, nes jų san- 
tykis su valdovu nėra idėjos santykis, jiems valstybinė 
santvarka nėra vidinė būtinybė; čia yra tik kontraktas, 
o ne valstybinė sąjunga. „Je ne suis pas votre prince, je 
suis votre maitre“ ,- atsakė Napoleonas Erfurto depu- 
tatams. 

Iš monarcho suvereniteto išplaukia-malonės teisė-nusi- 
kaltėliams, nes tik suverenitetui dera realizuotidvasios 
jėgą darant tai, kas įvyko, neįvykusiu, ir atleidžiant bei 
užmirštant naikinti nusikaltimą. E 

-—Malłonės teisė — vienas iš aukščiausių dvasios didy- 
bės pripažinimų. — Ši teisė, beje, priklauso aukštesnės 
sferos apibrėžčių pritaikymams ar atspindėjimams anks- 
tesnėje sferoje. — Bet tokie pritaikymai priklauso ypa- 
tingo mokslo sričiai, kuris turi tyrinėti savo objektą jo 
empirinėje apimtyje (plg. $ 270, past.). Tokiems pritai- 
kymams taip pat priklauso ir tai, kad žala valstybei ar- 
ba apskritai suverenitetui, valdovo didybei ir asmeny- 
bei priskiriama nusikaltimo sąvokai, apie kurią kalbėta 
anksčiau ($ 95-102) ir būtent kaip sunkiausiems nusikal- 

timams nustatoma ypatinga teisminio proceso tvarka 
ir t. t. 

Papildymas. Malonė yra atleidimas nuo bausmės, kuri 
tačiau nepanaikina teisės. Ji išlieka ir, gavęs malonę, kaip 
ir anksčiau yra nusikaltėlis; malonė nereiškia, kad jis 
nepadarė nusikaltimo. Šitaip bausmę gali panaikinti re- 
ligija, nes tai, kas įvyko, dvasia dvasioje gali paversti 
tuo, kas neįvyko. Kadangi tai įvykdoma pasaulyje, jo 
vieta tik didybėje ir gali pritikti tik neturinčiam pagrin- 
dimo sprendimui. 

Antrasis valdovo valdžios momentas yra ypatingybės ar- 
ba tam tikro turinio bei jo priskyrimo visuotinybei mo- 
mentas./Kadangi jis turi ypatingą egzistenciją, valsty- 
bės reikalų turinį arba dėl esančių poreikių būtinais 
tapusių įstatyminių apibrėžčių su jų objektyviomis pusė- 
mis, sprendimo pagrindimais, su tuo susijusiais įstaty- 
mais, aplinkybėmis ir t. t. turinį aukščiausios patarian- 
čios institucijos ir individai perduoda spręsti monarchui. 
Individų išrinkimas šiems klausimams spręsti, taip pat 
jų atleidimas priklauso nuo monarcho neribotos savi- 
valės, nes individai savo veikla betarpiškai susiję su mo- 
narcho asmeniu. 

Kadangi tik tai, kas sprendime objektyvu, turinio ir ap- 
linkybių, įstatyminių ar kitų apibrėžties priežasčių Ži- 
nojimas, gali užtraukti atsakomybę, t. y. sprendimo ob- 
jektyvumą, ir todėl gali būti perduota tarybai, kuri 
nepriklauso nuo asmeninės monarcho valios, todėl at- 
sakomybė tenka tik šioms patariančioms instancijoms 
arba individams, o paties monarcho didybė kaip galu- 
tinė sprendžiamoji subjektyvybė yra iškilusi virš viso- 
kios atsakomybės už vyriausybės veiksmus. 

"Trečias valdovo valdžios momentas apima savyje ir sau 


visuotinumą, kuris s a monarc ing, ob- 


jektyviai valstybinės santvarkos visuma ir įstatymai; Išia 
prasme valdovo valdžia momentus, O 


kiekvienas jų suponuoja ją. 

Objektyvi valdovo valdžios, teisėtos sosto paveldėjimo 
kaitos ir t. t. garantija yra ta, kad tiek ši sfera turi savo 
realybę, išskirtą i iš š kitų proto apibrėžtų momenty, tiek 


jų paskirčiai; išsaugodamas save sau, kenen pro- 
g0 organizmo narys išsaugo kitus narius jų bei jų sa- 
vitumus. 

Monarchinės santvarkos virtimas paveldima monar- 
chija su tvirtai nustatyta pirmagimio sosto paveldėjimo 
tvarka, monarchijos grįžimas prie patriarchalinio princi- 
po, iš kurio ji istoriškai yra kilusi, bet grįžimas aukštesne 
apibrėžtimi kaip absoliučios organiškai išsivysčiusios vals- 
tybės viršūnė, yra vienas iš vėlyvųjų istorijos rezultatų, ku- 
ris yra svarbiausias viešajai laisvei ir protingai valstybinei 
santvarkai, nors, kaip jau buvo pažymėta anksčiau, šis prin- 
cipas, nors ir gerbiamas, dažnai būna mažiausiai supras- 
tas. Ankstesnės grynai feodalinės monarchijos, taip pat ir 
despotijos, istorijoje iškyla kaip besikeičiantys maištai, val- 
dovų smurtas, vidiniai karai, valdančių individų bei di- 
jimas ir griovimas, kad esant tokiai padėčiai dalis valstybės 
funkcijų perduodama vasalams, pašoms ir t. t., šis pasi- 
skirstymas yra tik mechaninis, ne apibrėžties ir formų skir- 
tumas, o tik didesnės ar mažesnės valdžios skirtumas. Ši- 
taip kiekviena dalis, išsaugodama save, išsaugo ir gimdo 
tik save, o ne kartu ir kitas, ir pačioje savyje visiškai turi 

visus momentus nepriklausomam savarankiškumui. Or- 
ganiniame santykyje, kuriame vienas su kitu santykiuoja 
nariai, o ne dalys, kiekvienas narys, vykdydamas savo pa- 
ties sferos funkcijas, išsaugo kitus; kiekvienam nariui jo pa- 
ties savisaugos atžvilgiu kitų narių išsaugojimas yra sub- 
stancialus tikslas ir produktas. Garantijas, kurių 
reikalaujama, ar dėl sosto paveldėjimo, valdovo valdžios 
apskritai tvirtumo, teisingumo, visuomeninės laisvės ir t. 
t., užtikrina institucijos. Subjektyviomis garantijomis galima 
laikyti liaudies meilę, charakterį, priesaiką, valdžią ir t. t., 
bet kai kalbama apie valstybinę santvarką, kalbama tik apie 
objektyvias garantijas, institucijas, t. y. apie organiškai susi- 
pinančius ir vienas nuo kito priklausančius momentus. Tai- 
gi viešoji laisvė apskritai ir sosto paveldėjimas yra tarpu- 
savio garantijos ir yra absoliučiai susiję, nes viešoji laisvė 
yra protinga valstybinė santvarka, o valdovo valdžios pa- 
veldėjimas, kaip buvo minėta, yra jos sąvokos momentas. 


b) Vyriausybinė valdžia 


5 

Nuo sprendimo skiriasi vykdymas ir valdovo sprendi- 
mų taikymas, apskritai įgyvendinimas ir užtikrinimas 
jau priimtų sprendimų, egzistuojančių įstatymų priėmi- 
mas, institucijų, priemonių bendriems tikslams išsau- 


gojimas. Šį priskyrimą apskritai vykdo vyriausybinė val- 

džia savyje, kuriai taip pat priklauso teisminė ir policinė 
valdžios, betarpiškai susijusios su tuo, kas pilietinėje vi- 
suomenėje ypatinga, ir atskleidžiančios šių ypatingų 


tikslų visuotinį ir interesą. 

Bendri ypatingi interesai, kurie egzistuoja pilietinėje vi- 
suomenėje ir yra už estinčios savyje ir sau visuotinybės 
valstybėje ($ 256), yra bendrijų ir kitokių verslų bei luo- 
mų korporacijų ($ 251) irjų vyresnybės, viršininkų, val- 
dytojų ir pan. žinioje. Kadangi šie reikalai, kuriuos jie 
atlieka, viena vertus, yra privačios nuosavybės bei šių ypa- 
tingų sferų interesai ir šia prasme jų autoritetas remiasi 
luomo narių ir piliečių pasitikėjimu, kita vertus, šias pa- 
reigybes galima užimti apskritai laimėjus visuotinius su- 
interesuotųjų rinkimus ir vėliau juos patvirtinus aukš- 
tesnėms instancijoms. 

————-- 


se ypatingose teisėse ir jų sujungimo reikia, kad jas 
globotų vyriausybinės valdžios atstovai, valstybės 

tarnautojai ir aukščiausi patariamieji kolegialiai įsteigti 


valdžios organai, kurie susieina aukščiausiose su mo- 
narchu susijusiose 1 viršūnėse. 

Pilietinė visuomenė yra individualaus privataus in- 
tereso kovos visų su visais arena; čia konfliktuoja pri- 
vatus interesas su bendrais ypatingais reikalais, o šie 
kartu konfliktuoja su aukščiausiais valstybės požiūriais 
ir potvarkiais. Korporacijų dvasia, atsiradusi ypatingų 
sferų teisėje, valstybėje įgydama ypatingų tikslų išsau- 
gojimo priemonę, kartu pereina pačioje savyje į valsty- 
bės dvasią. Tai yra piliečių patriotizmo paslaptis šiuo 
aspektu - jie Žino valstybę kaip savo substanciją, nes ji 
išsaugo jų ypatingas sferas, jų įgaliojimus ir autoritetą, 
taip pat ir jų gerovę. Kadangi korporacijų dvasioje be- 
tarpiškai įsišaknijusi ypatingybė visuotinybėje, joje yra ta 
valstybės gelmė ir stiprybė, kurias ji turi galvosenoje. 

Korporacijos reikalus valdantys savi viršininkai daž- 
nai pasirodo negrabūs; ir nors jie gerai žino savo pačių 
interesus ir reikalų padėtį, bet nepakankamai nuodug- 
niai įsigilinę į tolesnių aplinkybių ryšį ir bendrus po- 
žiūrius; be to, čia dar prisideda ir kitos aplinkybės, pvz., 
glaudūs asmeniniai ryšiai ir lygi ankstesnė valdančiųjų 
padėtis su tais, kurie turi būti jiems pavaldūs, jų įvairi 
priklausomybė ir t. t. Tačiau šią ypatingą sferą galima 
laikyti sfera, palikta formaliosios laisvės momentui, kur 
areną savo pasireiškimams suranda savas pažinimas, 
sprendimas ir įgyvendinimas, taip pat ir nereikšmin- 
gos aistros bei fantazijos, — ir tuo labiau, kuo menkesnę 
reikšmę valstybės visuotinybei turi esmė paties reikalo, 
kuris dėl to gali būti sugadintas, atliktas prasčiau, sun- 

kiau ir t. t., ir kuo labiau sunkus ar neprotingas tokių 
nesvarbių dalykų vykdymas tiesiogiai susijęs su pasi- 
tenkinimu ir gera nuomone apie save. 

Tvarkant vyriausybės reikalus darbas taip pat pasidalija- 
mas (§ 198). Formalus, bet sunkus žinybų organizacijos už- 
davinys yra tas, kad apačioje, kur pilietinis gyvenimas 
yra konkretus, jis būtų valdomas konkrečiai, bet kad ši 
veikla būtų suskirstyta į būdingas abstrakčias šakas, ku- 
rias valdytų tam tikros institucijos kaip įvairūs centrai, 
kurių veikla tiek apačioje, tiek ir aukščiausioje vyriausy- 
binėje valdžioje vėl susilietų į konkretų bendrą reginį. 
Papildymas. Pagrindinis, vyriausybinei valdžiai svar- 
biausias dalykas-yra funkcijų pasiskirstymas: ji susijusi su 
visuotinybės perėjimu į ypatingybę ir atskirybę, ir jos funk- 
cijas reikia atskirti pagal skirtingas šakas. Tačiau sunku 
dėl to, kad viršuje ir apačioje jos vėl susijungia. Juk, pvz., 
nors policinėir teisminė valdžia ir išsiskiria, bet tam tikro- 
je funkcijoje jos vėl susitinka. Čia dažnai pasirenkama iš- 
eitis, kad skiriami valstybės kancleris, ministras pirminin- 
kas, ministrų taryba, norint supaprastinti aukščiausiąją 
vadovybę. Bet dėl to viskas vėl prasideda nuo viršaus, nuo 
ministerijų valdžios, ir reikalai, kaip sakoma, centralizuo- 
jami. Su tuo susijęs didžiausias lengvumas, greitumas, 
efektyvumas viso to, kas turi būti daroma dėl visuotinio 

valstybės intereso. Tokį valstybės valdymą įvedė Prancū- 
zijos revoliucija, parengė Napoleonas, ir dar šiandien jis 
egzistuoja Prancūzijoje. Tačiau Prancūzijoje nėra korpora- 
cijų ir luomų, t. y. sluoksnių, kurių ypatingi ir visuotiniai 
interesai sutaptų. Žinoma, viduramžiais šie sluoksniai įgi- 
jo per didelį savarankiškumą, buvo valstybės valstybėje ir 
elgėsi griežtai kaip sau egzistuojančios sąjungos; bet nors 
taip ir neturi būti, visgi reikia pasakyti, kad tikroji valsty- 
bių stiprybė glūdi bendruomenėse. Čia vyriausybė susi- 
duria su teisėtais interesais, kuriuos ji turi gerbti, ir kadan- 
gi administracija gali tik paremti tokius interesus, bet taip 
pat turi juos ir prižiūrėti, individas randa savo teisių reali- 
zacijos apsaugą, ir taip jo asmeninis interesas susisieja su 
visumos išsaugojimu. Nuo tam tikro laiko dažniausiai vis- 
kas organizuojama iš viršaus, ir būtent šis organizavimas 
yra pagrindinė pastanga, bet apačia, visumos masinė pu- 
sė lengvai paliekama daugiau ar mažiau neorganizuota; 
visgi yra nepaprastai svarbu, kad ji taptų organizuota, nes 
tik taip ji bus jėga, bus valdžia; priešingu atveju ji yra tik 
minia, suskilusių atomų aibė. Teisėta valdžia egzistuoja 


tik esant organizuotoms ypatingems-sferom,s. 

Vyriausybiniai reikalai iš prigimties yra objektyvūs, sau 
dėl savo substancijos jau lemti ($ 287), ir individai turi juos 
vykdyti bei įgyvendinti. Tarp vienų ir kitų nėra tiesiogi- 

nio natūralaus ryšio; todėl individai dėl savo natūralios 
asmenybės ir prigimties nėra nuskirti vykdyti šias funk- 
cijas. Tam juos nuskiria objektyvus momentas - jų suge- 
bėjimų pažinimas ir jų tinkamumo įrodymas, įrodymas, 
kuris garantuoja valstybei galimybę turėti tarnautojų ir 
kartu yra vienintelė sąlyga, kuri garantuoja kiekvienam 
piliečiui galimybę skirti save visuotiniam luomui. 

Subjektyvioji pusė yra ta, kad pareigoms eiti šis indivi- 
das išrenkamas iš keleto ir įgaliojamas tvarkyti visuo- 
menės reikalus, beje, kadangi objektyvumą čia lemia ne 
(kaip, pvz., mene) genialumas, ir neišvengiamai esama 
keleto tokių individų, kurių pranašumas nėra kas nors 
absoliučiai apibrėžiama, tai nustatyti šį ryšį tarp indivi- 
do ir pareigybės kaip dviejų sau viena kitos atžvilgiu 
visada atsitiktinių pusių dera valdovo valdžiai kaip 
sprendžiamajai ir suvereniai valstybės valdžiai. 

Valstybės valdymo ypatingos funkcijas kurias mo- 
narchija perduoda žinyboms, yra monarchui būdingo 

suvereniteto objektyvios pusės dalis; tam tikras jų skirtu- 
mas taip pat priklauso nuo dalykų prigimties; ir kaip 
žinybų veikla yra pareigos vykdymas, taip ir jų funkci- 
ja yra su atsitiktinumu susijusi teisė. 

Individas, kuris dėl suverenaus akto (§ 292) susijęs 
su oficialiomis pareigomis, privalo vykdyti savo įsi- 
pareigojimus, kurie yra substancialus santykis;-kaip 
šio ryšio, sąlyga? kaip šio substancialaus ryšio pasek- 
mę jis įgyja turtą ir užtikrintą savo ypatingybės pa- 
tenkinimą ($ 264) ir savo išorinės padėties bei tarny- 
binės veiklos laisvę nuo visokios subjektyvios 
priklausomybės ir įtakos. 

Valstybė nepasikliauja savavališku, nuo asmeniš- 
kos nuožiūros priklausančiu darbu (pvz., teisingumu, 
kurį vykdė keliaujantys riteriai) būtent todėl, kad to- 
kia veikla yra savavališka ir priklauso nuo nuotaikos, 
taip pat ir Ir to el, jis atliekamas vadovaujantis sub- 
jektyviomis pažiūromis i ir, nelygu kokia nuotaika ga- 
li būti visai nevykdomas ar pakeistas subjektyvių tiks- 
lų siekimu. Kitas su valstybės tarnyba susijęs 
kraštutinumas, priešingas keliaujančiam riteriui, ga- 
li būti valstybės tarno, atliekančio savo tarnybą tik iš 
būtinybės ir kuris neturi nei tikrųjų pareigų, nei tei- 
sių, veikla. - Valstybės tarnyba veikiau reikalauja at- 

sisakyti tenkinti savus ir atsitiktinius subjektyvius 
tikslus ir būtent taip suteikia teisę tokį pasitenkini- 
mą rasti pareigą atitinkančiame darbe, ir tik jame. Čia 
ir glūdi visuotinio ir ypatingo intereso ryšys, suda- 
rantis valstybės sąvoką ir vidinį tvirtumą ($ 260). - 
Pareigybinis santykis taip pat nėra ir sutartinis santy- 
kis (§ 75), nors čia ir esama dvigubo sutikimo ir abie- 
jų pusių įsipareigojimų vykdymo. Tarnautojas nėra 
paskirtas vienai atskirai atsitiktinei paslaugai, kaip 
įgaliotinis, bet su šiuo santykiu sieja pagrindinį savo 
dvasinės ir ypatingos egzistencijos interesą. Tai, ką 
jis turėtų atlikti ir kas jam būtų patikėta, savo kokybe 
irgi nėra išorinis, o tik ypatingas reikalas; jo vertė kaip 
vidujybė skiriasi nuo jo išoriškumo ir dar negali būti 
pažeidžiama dėl susitarimo nevykdymo ($ 77). Ta- 
čiau tai, ką turi atlikti valstybės tarnautojas, yra be- 
tarpiškai vertė savyje ir sau. Neteisė dėl neatlikimo 
arba pozityvaus pažeidimo (tarnybos taisyklėms 
prieštaraujanti veika, o tokie yra abu) yra paties vi- 
suotinio turinio pažeidimas (palyginkite § 95, nega- 
tyviai begalinis sprendimas), todėl ir nusižengimas 
arba net nusikaltimas. - Užtikrintai patenkinant ypa- 
tingą poreikį panaikinama išorinė reikmė, kuri galė- 
tų paskatinti ieškoti priemonių jai patenkinti tarny- 
binės veiklos ir pareigos sąskaita. Visuotinėje 
valstybės valdžioje tie, kurie įgalioti rūpintis valsty- 
bės reikalais, randa apsaugą nuo kitos subjektyvios 
pusės, nuo valdininkų privačių aistrų, kurių priva- 
tūs interesai it t. t-nukenčia ni nuo prieš juos nukreip- 
tos visuotinybės. 

Valstybę ir jos valdinius nuo žinybų. ir jų valdininkų 
piktnaudžiavimo valdžia apsaugo, viena vertus, tie- 
siog hierarchija ir atsakomybė, kita vertus =bendruo- 
mėnių, k racij „tai neleidžia valdininkams 
subjektyviai savivaliauti jiems patikėta valdžia, o kai 
kuriais atvejais kontrolė iš viršaus papildoma kontro- 
le iš apačios. 

Valdininkų elgesys ir kultūra yra tas taškas, kur vy- 
riausybės įstatymai ir sprendimai liečia atskirybę ir vei- 
kia realybėje. Taigi nuo šito priklauso piliečių pasiten- 
kinimas ir pasitikėjimas vyriausybe, taip pat ir jos 
ketinimų įgyvendinimas arba, priešingai, jų nerangu- 
mas ar žlugdymas, priklausantis nuo to, kad vykdy- 
mo charakteris ir būdas jausmo bei nuostatos taip leng- 
vai pervertinamas kaip to, kas įgyvendinta, turinys, 
kuris jau savaime gali būti apsunkinimas. Šio santy- 
kio betarpiškume ir asmenybėje glūdi tai, kad kontro- 
lė iš viršaus šia prasme nevisiškai pasiekia savo tikslą, 
kuriam, be to, gali sukliudyti tarnautojų, kaip prieš pa- 
valdinius ir prieš viršininkus susijungusio luomo, ben- 
dri interesai. Kad šios kliūtys būtų panaikintos, ypač 
esant dar ne itin tobuloms institucijoms, turi drąsiai ir 
teisingai įsikišti aukščiausiasis suverenas (taip buvo, 
pvz., Friedrichui II liūdnai pagarsėjusioje Mūllerio-Ar- 
noldo byloje). 

Bet abejingumo, teisingumo ir elgesio švelnumo virtimas 
papročiu iš dalies susijęs su tiesiogine dorovine ir minties kul- 
tūra, kuri dvasiškai subalansuoja mechaninius elementus 
ir panašius dalykus mokantis vadinamųjų mokslų apie šių 
sferų objektus, reikalingų įgūdžių tvarkyti reikalus, rea- 
liame darbe ir t. t.; iš dalies pagrindinis momentas yra vals- 
tybės didybė, dėl kurios gali sumažėti tiek šeimyninių ir 
kitų privačių ryšių reikšmė, tiek prarasti savo galią ir ašt- 
rumą kerštas, neapykanta ir kitos panašios aistros; užsii- 
mant svarbiais didelės valstybės reikalais, šios subjekty- 
vios pusės pačios savaime nustelbiamos, atsiranda įprotis 
vadovautis visuotiniais interesais, pažiūromis ir reikalais. 

Vyriausybės nariai ir valstybės tarnautojai yra-pagrin- 
dinė viduriniojo luomo dalis; jam būdingas išlaVėjęs inte- 
lektas ir teisinė liaudies masių sąmonė. Kad šis sluoks- 
nis-netaptų izoliuota aristokratija, o išsilavinimas ir 
įgudimas netaptų savivalės bei viešpatavimo priemo- 
ne, iš viršaus jį kontroliuoja suverenios institucijos, o iš 
apačios — korporacijų teisės. | 

Anksčiau teisingumo vykdymas, kurio objektas yra 

ypatingas visų individų interesas, virto pasipelnymo ir 
valdymo instrumentu, nes teisės žinios dėl migloto 
mokslingumo ir svetimos kalbos tapo neprieinamos, o 
teisena buvo apgaubta painaus formalizmo. 
Papildymas. Vidurinysis luomas, kuriam priklauso vals- 
tybės tarnautojai, yra valstybės sąmonė ir aukščiausia kul- 
tūra. Todėl jis yra ir svarbiausia valstybės atrama teisėtu- 
mo ir " inteligencijos atžvilgiu. 2 kurioje nėra 
Rusija, kurioje yra viena baudžiauninkų masė ir kita- k 
dančiųjų. Šio viduriniojo luomo susiformavimas yra pagrin- 
dinis valstybės interesas, bet tai gali įvykti tik esant tokiai 
organizacijai, kaip toji, apie kurią jau kalbėjome, būtent dėl 
ypatingų, sąlygiškai nepriklausomų sluoksnių teisių ir dėl 
valdininkų, kurių savivalei kelią užkerta tokios teisės. Vei- 
kimą laikantis visuotinės teisės ir įprotį taip elgtis lemia prie- 
šybė, kurią sudaro šiedu savarankiški sau sluoksniai. 


c) Įstatymų leidybos valdžia 

Ąstatymų leidybos valdžia susijusi su įstatymais, nes jiems 
reikia kitų platesnių apibrėžčių ir savo turiniu visiškai 
bendrų vidinių dalykų. Šita valdžia pati yra valstybi- 
nės santvarkos, kuri ją suponuoja, dalis ir šiuo atžvilgiu 
yra savyje bei sau anapus jos tiesioginės apibrėžties, bet 


442 


TREČIAS SKYRIUS Valstybė 


jos tolesnė plėtotė priklauso nuo įstatymų tobulinimo 
ir pažangaus bendrųjų vyriausybinių reikalų pobūdžio. 

Papildymas. Valstybinė santvarka turi būti savyje ir sau 
tvirta ta veiksminga d 1ga dirva, ant Kurios stovi įstatymų leidy- 
bos valdžia, ir todėl ji r ji neturi būti tik sukurta. Taigi vals- 
tybinė santvarka yra, bet kartu ji esmingai tampa, tai yra, 
ji formuodamasi žengia į priekį. Šis žengimas pirmyn yra 
kitimas, nepastebimas ir neturintis kitimo formos. Jeigu, 
pvz., Vokietijoje kunigaikščių ir jų šeimų turtas iš pra- 
džių buvo privatus, o po to be kovos ir pasipriešinimo 
virto domenu, t. y. valstybės turtu, tai šitai atsitiko todėl, 
kad kunigaikščiai jautė turto nedalomumo poreikį, iš že- 
mių ir žemių pareigūnų reikalavo tokių garantijų, ir taip 
jas įpynė į turto naudojimo pobūdį, ir dabar jau nebe jie 
vieni juo disponavo. Panašiai anksčiau kaizeris buvo tei- 
sėjas ir keliaudavo po karalystę teisdamas. Dėl vien ta- 
riamos kultūros pažangos išoriškai tapo būtina, kad kai- 
zeris vis daugiau teisėjo pareigybių atiduotų kitiems, ir 
taip teisinė valdžia iš valdovo asmens perėjo kolegijoms. 
Taigi kokios nors būklės raida yra tariamai rami ir nepa- 
stebima. Per ilgą laiką šitokiu būdu valstybinė santvarka 
tampa visai kitokia negu iki tol. 

Individų požiūriu šie objektai konkrečiau apibrėžiami 
dvejopai: a) kas jiems naudinga bei kuo valstybės dėka 

jie naudojasi ir b) ką jie turi nuveikti valstybės labui. 
drijų i ir ; korporacijų teisės i ir visiškai visuotiniai Ponar 
kiai, o netiesiogiai (§ 298) — valstybinės santvarkos vi- 
suma. O tai, kas turi būti nuveikta, gali būti apibrėžta 
teisingai ir kartu taip, kad ypatingi darbai ir paslaugos, 
kuriuos gali atlikti atskiras asmuo, būtų įtarpinti jo sa- 
vivalės tik tada, jeigu tai bus paversta į pinigus kaip eg- 
zistuojančią visuotinę daiktų ir atliktų paslaugų vertę. 
Kas turi būti visuotinės įstatymų leidybos objektas 
ir ką reikia palikti administracinėms žinyboms ir ap- 
skritai vyriausybės reguliacijai, žinoma, galima nusta- 
tyti taip, kad pirmajai sferai priklauso tik tai, kas pagal 
turinį įstatyminėse apibrėžtyse visiškai bendra, o ant- 
rajai tektų ypatingybė ir vykdymo būdas. Bet šis skyri- 
mas nėra visiškai apibrėžtas, nes įstatymas, kad jis bū- 
tų įstatymas, o ne vien paliepimas apskritai (kaip 
„nežudyk“, plg. su past. § 140) turi būti apibrėžtas savy- 
je; tačiau kuo labiau jis yra apibrėžtas, tuo labiau jo tu- 
rinys priartėja prie to, kad įstatymas gali būti įvykdy- 
tas toks, koks jis yra. Tačiau kartu tokia išsami apibrėžtis 
suteiktų įstatymams empirinę pusę, kuri realiai vykdant 
turėtų kisti, o tai neatitiktų įstatymų pobūdžio. Pačioje 
organinėje valstybės valdžių vienybėje yra tai, kad ta 
pati dvasia nustato visuotinybę ir suteikia jai jos api- 
brėžtą realybę bei ją įgyvendina. - Valstybėje pirmiau- 
sia gali stebinti tai, kad iš daugelio sugebėjimų, savas- 
čių, veiklumo, talentų ir čia glūdinčių be galo įvairių 
gyvybės kupinų turtų, kurie kartu susiję su nusiteiki- 
mu, valstybė nereikalauja jokio tiesioginio indėlio, ir pre- 

tenduoja tik į vieną turtą, į pinigus. - Veikla, susijusi su 
valstybės gynimu nuo priešų, yra pareiga, kuri bus iš- 
nagrinėta kitame skyriuje. Tačiau iš tikrųjų pinigai nė- 
ra ypatingas turtas šalia kitų, bet jie yra jų visuotinybė, 
nes jie gaminami esaties išorybei, kurioje jie gali būti 
suvokti kaip daiktas. Tik šioje išoriškiausioje būklėje ga- 
lima kiekybinė apibrėžtis ir kartu rezultatų teisingumas 
bei lygybė. - Platono valstybėje individai skirstomi į luo- 
mus nurodymu tų, kurie yra valdžios viršūnėje, ir jie 
jiems paskiria ypatingus darbus (plg. § 185, past.); feo- 
dalinėje monarchijoje vasalai taip pat turėjo neapibrėž- 
tą tarnybą, bet irgi dėl jos ypatingumo, pvz., eidavo tei- 
sėjų pareigas ir t. t.; prievolės Rytuose, Egipte, būtinos 
milžiniškiems architektūros statiniams ir t. t., taip pat 
buvo ypatingos kokybės ir t. t. Šiems santykiams trūksta 
subjektyvios laisvės principo, pagal kurį substanciali in- 
divido veikla, kuri tokiuose darbuose šiaip ar taip dėl 
savo turinio yra kas nors ypatinga, būtų įtarpinta jo ypa- 
tingos valios; — teisė, kuri galima tik reikalaujant visuoti- 
nę vertę turinčių darbo rezultatų ir kuri yra šio pasikei- 
timo atsiradimo priežastis. 

Papildymas. Dvi valstybinės santvarkos pusės susiju- 
sios su individų teisėmis ir atliktais darbais. O dėl pas- 
tarųjų, tai dabar beveik visi jie redukuojami į pinigus. 
Karinė prievolė dabar yra kone vienintelė asmeninė tar- 
nyba. Ankstesniais laikais daug daugiau dėmesio buvo 
kreipiama į konkrečius individų bruožus, ir jie buvo ra- 
ginami dirbti pagal savo sugebėjimus. Pas mus valsty- 
bė perka tai, ko jai reikia, ir tai iš pradžių gali pasirodyti 
abstraktu, negyva ir negailestinga, taip pat gali atrodyti, 

kad valstybė, pasitenkindama abstrakčiu veikimu, yra 
žemai puolusi. Bet naujosios valstybės principe glūdi 
tai, kad viskas, ką daro individas, būtų įtarpinta jo va- 
lios. Tačiau lygybės teisingumas pinigais gali būti įgy- 
vendintas kur kas geriau. Jeigu būtų svarbu konkretus 
sugebėjimas, talentingasis būtų apdedamas didesniais 
mokesčiais negu neturintis talento. Tačiau pagarba sub- 
jektyviai laisvei parodoma būtent tuo, kad iš ko nors 
reikalaujama tik to, ko iš jo galima reikalauti. 

Įstatymų leidybos valdžioje kaip visete pirmiausia vei- 
kia du momentai: monarchinis kaip tas, kuriam dera pa- 
skelbti galutinį sprendimą, ir vyriausybinė valdžia, kon- 
krečiai susipažinusi su visuma ir sugebanti apžvelgti 
įvairius jos aspektus ir ten įsitvirtinusius realius princi- 
pus, taip pat žinodama valstybinės valdžios ypatingus 
poreikius, kaip patariamasis momentas, ir galiausiai luo- 
minis elementas. 

Papildymas. Viena iš klaidingų pažiūrų į valstybę yra 
noras iš įstatymų leidybos organų pašalinti vyriausy- 
bės narius, kaip tai padarė Steigiamasis Susirinkimas. 
Anglijoje ministrai turi būti parlamento nariai, ir tai yra 
teisinga ta prasme, kad vyriausybės nariai turi būti su- 
siję su įstatymų leidybos valdžia, o ne būti jos priešybe. 
Vaizdinys apie vadinamąją valdžių nepriklausomybę 

iš pagrindų yra klaidingas, nes manoma, kad nepriklau- 
somos valdžios visgi turi viena kitą riboti. Bet šita ne- 
priklausomybė panaikina valstybės vienybę, kurios pir- 
miausia reikia reikalauti. 

Luominio elemento paskirtis yra ta, kad visuotinis rei- 
kalas įgytų jame egzistenciją ne tik savyje, bet ir sau, t. y. 
kad jame įgytų egzistenciją subjektyvios formalios lais- 
vės momentas, visuomeninė sąmonė kaip empirinė dau- 
gumos pažiūrų ir minčių bendrybė. 

Pasakymas „dauguma“ (oi onoààoì) teisingiau negu 
įprastas „visi“ nusako empirinę visuotinybę. Mat jeigu 
bus sakoma, kad savaime suprantama, jog šis „visi“ pir- 
miausia neturi omeny bent jau vaikų, moterų ir t. t., tai 
dar labiau savaime suprantama, kad visiškai apibrėžto 
pasakymo „visi“ nereikia vartoti ten, kur kalbama apie 
tai, kas dar galutinai neapibrėžta. - Apskritai nuomonės 
apyvartoje atsirado tokia neapsakoma daugybė dvipras- 
miškų ir neteisingų vaizdinių bei posakių apie tautą, vals- 
tybinę santvarką ir luomus, kad būtų beprasmiška siekti 
juos čia pateikti, išnagrinėti ir pataisyti. Vaizdinys, pa- 
prastai būdingas kasdienei sąmonei apie luomų konku- 
rencijos būtinybę ar naudingumą, pirmiausia yra toks, 
kad tautos deputatai arba net pati tauta turinti geriausiai 
išmanyti, kas jai naudinga ir kad be jokios abejonės jos 

valia nukreipta į gera. Dėl pirmojo dalyko, tai šitai vei- 
kiau yra taip, kad tauta - kadangi šiuo žodžiu nusakoma 
ypatinga valstybės narių dalis — yra ta dalis, kuri nežino, 
ko pati nori. Žinojimas, ko nori, ojuo labiau, ko nori savy- 
je ir sau esanti valia, protas, yra nuodugnaus pažinimo ir 
įžvalgos vaisius, o tai būtent ir nėra tautos reikalas. — Vi- 
suotinės gerovės ir viešosios laisvės garantija, glūdinti 
luomuose, šiek tiek pasvarsčius pasirodys visiškai nesanti 
jų ypatingas supratimas, mat aukščiausi valstybės valdi- 
ninkai neišvengiamai giliau ir plačiau supranta valsty- 
bės institucijų ir poreikių prigimtį, taip pat geriau suge- 
ba bei yra įgudę tvarkyti šiuos reikalus ir gali padaryti 
tai, kas geriausia, kaip jie ir nuolatos turi daryti tai, kas 
geriausia, luomų susirinkimuose, — tačiau ši garantija iš 
dalies priklauso nuo papildomo deputatų supratimo, 
dažniausiai nuo mažiau pavaldžių aukščiausioms instan- 
cijoms valdininkų veiklos, ir ypač skubių bei specialių 
poreikių ir trūkumų, kuriuos jie konkrečiai stebi, o iš da- 
lies —to poveikio, kuris nulemia daugelio laukiamą ir bū- 
tent viešą kontrolę, jau iš anksto verčiančią kiek galima 
geriau įsigilinti į reikalus ir siūlomus projektus ir tvarky- 
ti juos, vadovaujantis tik švariausiais motyvais — ragini- 
mas, veiksmingas taip pat ir patiems luomų nariams. O 
dėl itin geros luomų valios, nukreiptos į visuotinį gėrį, tai 
jau anksčiau ($ 272, past.) pažymėta, kad prastuomenės 
pažiūroms ir apskritai negatyvumo požiūriui būdinga 
teigti blogą ar nepakankamai gerą vyriausybės valią; — 
tai išankstinė nuomonė, kuri, atsakant į ją ta pačia forma, 
pirmiausia sukels atgalinį kaltinimą, kad luomai, kadan- 
gi jie remiasi atskirybe, privačių asmenų ir ypatingų in- 

teresų požiūriu linkę veikti šių momentų naudai bendro 
intereso sąskaita; tuo tarpu kiti valstybinės valdžios mo- 
mentai, atvirkščiai, jau savaime laikosi valstybės požiū- 
rio ir savo veiklą skiria bendriems tikslams. Taigi apskri- 
tai dėl garantijos, kuri ypač priklauso nuo luomų, tai ir 
bet kuri kita valstybės institucija sutinka su jais, kad rei- 
kia garantuoti visuotinę gerovę ir protingą laisvę, ir tarp 
jų yra tokių institucijų, kaip monarcho suverenitetas, sosto 
paveldėjimas, teisėtvarka ir t. t., kuriuose šios garantijos 
yra daug daugiau. Todėl tikrosios luomų sąvokos api- 
brėžties reikia ieškoti ten, kur juose subjektyvus visuoti- 
nės laisvės momentas, paties supratimas ir valia tos pa- 
čios sferos, kuri šiame darbe vadinama pilietine 
visuomene, valstybės atžvilgiu įgauna egzistenciją. Kad šis 
momentas yra į totalumą išvystytos idėjos apibrėžtis, ši 
vidinė būtinybė, kurios negalima painioti su išorine būti- 
nybe ir išoriniu naudingumu, čia, kaip ir visur, išplaukia iš 
filosofinio požiūrio. 

Papildymas. Vyriausybės požiūris į luomus iš esmės 
neturi būti priešiškas, ir tikėjimas, kad toks priešiškas 
santykis būtinas, yra apmaudi klaida. Vyriausybė nėra 
partija, kuri yra kitos partijos priešybė, be to, kiekviena 
iš jų pagal galimybę stengiasi daugiau laimėti ir išgauti 
sau, ir jeigu valstybė patenka į tokią padėtį, tai jau yra 
nelaimė, ir tokį santykį negalima pavadinti normaliu. 
Be to, mokesčių, dėl kurių sutinka luomai, nereikia lai- 
kyti dovana valstybei, jie skiriami būtent pačių sutiku- 
siųjų labui. Tikroji luomų reikšmė yra ta, kad jų dėka 
valstybė įsiskverbia į subjektyvią tautos sąmonę ir kad 
tauta ima dalyvauti valstybės reikaluose. 

Traktuojami kaip įtarpinantis organas luomai, viena ver- 
tus, yra tarp vyriausybės apskritai ir, kita vertus, į ypa- 
tingas sferas bei individus išsisklaidžiusios liaudies. Jų 
paskirtis reikalauja, kad jie suprastų valstybės ir vyriau- 
sybės sumanymus bei nuostatas, ir ypatingų sluoksnių bei 
atskirų žmonių interesus. Kartu ši padėtis yra bendras 
su organizuota vyriausybine valdžia įtarpinimas, kad 
nei valdovo valdžia nepasirodytų kaip izoliuotas kraš- 
tutinumas ir kartu — tik kaip grynai valdovų viešpatavi- 
mas ir savivalė, nei ypatingi bendrijų, korporacijų ir in- 
dividų interesai nebūtų izoliuoti arba, maža to, kad 
atskiri žmonės netaptų mase bei minia ir taip nesusida- 
rytų savybingos nuomonės ir norėjimo bei grynai ma- 
sių valdžios organiškos valstybės atžvilgiu. 

Viena iš svarbiausių loginių įžvalgų yra ta, kad tam 
tikras momentas, kuris, būdamas priešybėje, yra kaip 
kraštutinumas, nustoja juo būti ir yra organinis momen- 
tas, nes jis kartu yra vidurys. Tuo labiau svarbu pabrėžti 
šį čia nagrinėjamo objekto aspektą, nes vienas dažnai 
pasitaikančių ir labai pavojingų prietarų yra siekimas 
įsivaizduoti luomus daugiausia kaip priešingybę vyriau- 
sybei, tarsi tai ir būtų jų esminė padėtis. Luomų elemen- 
tas išryškėja kaip organiškas elementas, t. y. totalumo 
elementas, tik dėl įtarpinimo funkcijos. Šitaip priešin- 
gybė nužeminama iki regimybės. Jeigu ši priešingybė, 
kiek ji pasireiškia, apimtų ne tik paviršutiniškumą, bet 

iš tiesų būtų substanciali priešingybė, tai valstybei grėstų 
pražūtis. - Kad prieštaravimas nėra toks, iš esmės aki- 
vaizdu dėl to, kad objektas yra ne esminiai valstybės 
organizmo elementai, o specialūs ir indiferentiški mo- 
mentai, ir aistra, kuri visgi susisieja su šiuo turiniu, yra 
partinės kovos aistra, ir turi vien subjektyvų interesą, 
pavyzdžiui, kovos dėl aukštesnių valstybinių postų. 

Papildymas. Valstybinė santvarka iš esmės yra įtarpi- 
nimo sistema. Despotiškose valstybėse, kuriose esama 
tik valdovų ir tautos, pastaroji veikia, jeigu ji veikia, tik 
kaip griaunanti masė, nukreipta prieš organizaciją. Ta- 
čiau veikdama organiškai, minia realizuoja savo intere- 
sus teisėtai ir tvarkingai. Jeigu šios priemonės nėra, tai 
masė visada pasireikš neorganizuotai. Todėl despotiš- 
kose valstybėse despotas brangina liaudį, ir jo pyktis 
visada nukreiptas tik į jį supančiuosius. Taip pat ir tau- 
ta tokioje valstybėje moka mažus mokesčius, kurie kon- 
stitucinėje valstybėje padidėja dėl pačios liaudies sąmo- 
ningumo. Jokioje kitoje valstybėje nemokama tokių 
didelių mokesčių kaip Anglijoje. 

Visuotinio, arba, konkrečiau, tarnavimui vyriausybei pasi- 
šventusio luomo apibrėžtyje betarpiškai glūdi tai, kad jo 
esminės veiklos tikslas yra visuotinybė; luominiame įsta- 
tymų leidybos valdžios elemente privatus luomas įgauna 

politinę reikšmę ir veiksmingumą. Šis luomas čia negali 
pasirodyti kaip į atomus suskilusi dauguma, o tik toks, 
koks jis jau yra, būtent išsiskaidęs į substancialų santykį 
ir ypatingais poreikiais bei juos įtarpinančiu darbu grin- 
džiamas luomas ($ 201 ir t. t.). Tik ši šiuo atžvilgiu iš tik- 
rųjų valstybėje reali ypatingybė susisieja su visuotinybe. 
Tai prieštarauja kitam paplitusiam vaizdiniui, esą pri- 
vatus luomas, iškeltas iki dalyvavimo visuotinėje įstaty- 
mų leidybos valdžioje, turi pasireikšti kaip atskiri asme- 
nys, arba išrinkdami atstovus šioms funkcijoms atlikti, arba 
kiekvienas atiduodamas savo balsą. Ši atomistinė, abst- 
rakti pažiūra išnyksta jau šeimoje, taip pat ir pilietinėje 
visuomenėje, kurioje atskiras žmogus yra tik kaip bendruo- 
menės narys. Tačiau valstybė iš esmės yra tokių narių, ku- 
rie yra sau Sluoksniai, organizacija ir joje nė vienas momen- 
tas neturi reikštis kaip neorganinė minia. Dauguma kaip 
atskiri asmenys, — o tai mielai suprantama kaip „liau- 
dis“, — tiesa, yra tam tikra draugė, bet tik kaip minia, kaip 
beformė masė, kurios judėjimas ir veikla būtent todėl bū- 
tų tik stichiniai, neprotingi, laukiniai ir siaubingi. Kai ry- 
šium su valstybine santvarka išgirsti kalbant apie liaudį, 
apie šią neorganinę visumą, tai jau iš anksto gali Žinoti, 
kad galima laukti tik bendrybių ir dviprasmiškų dekla- 
macijų. - Vaizdinys, kuris vėl į daugybę individų išsklai- 
do jau egzistuojančias minėtų sluoksnių bendrijas, kai jos 
įžengia į politikos sritį, t. y. į aukščiausią konkrečią visuotiny- 
bę, būtent taip atskiria vieną nuo kito pilietinį ir politinį 
gyvenimą, ir pastarasis, taip sakant, pakimba ore, nes jo 
pamatas būtų tik abstraktus savivalės ir nuomonės vienu- 
mas, taigi atsitiktinumas, o ne savyje ir sau tvirtas bei tei- 

setas pagrindas. - Nors vadinamyjų-teorijų vaizdiniuose 
pilietinės visuomenės luomai apskritai ir luomai jų politine 
reikšme labai nutolę vienas nuo kito,visgi kalba išsaugojo 
šią jungtį, kuri šiaip jau egzistavo ir anksčiau. 


304 


Politiškai luominio elemento pačioje apibrėžtyje glūdi 
ir ankstesnėse sferose jau esantis luomų skirtumas. Iš 
pradžių jo abstrakti pozicija, būtent kaip empirinės vi- 
suotinybės kraštutinumo valdovo arba apskritai monarchi- 
nio principo atžvilgiu pozicija, kuri yra tik sutapimo gali- 
mybe, o kartu ir priešiškos konfrontacijos galimybė, — ši 
abstrakti padėtis virsta protingu santykiu (išprotavimu, 
plg. $ 302 su past.) tik dėl to, kad ima egzistuoti jos įtar- 
pinimas. Kaip iš valdovo valdžios pusės vyriausybinė 
valdžia ($ 300) jau turi šią apibrėžtį, taip ir iš luomų 
pusės vienas jų momentas turi būti nukreiptas į tokią 
apibrėžtį, kad jis egzistuotų kaip vidurio momentas. 


305 


Vienas iš pilietinės visuomenės luomų laikosi principo, 
kuris sau sugeba konstituotis į šį politinį santykį; tai 

būtent natūralios dorovės luomas, kurio bazė yra šei- 
mos gyvenimas, o pragyvenimo priemonių atžvilgiu ši 
bazė yra Žemės nuosavybė, taigi kuris ir savo ypatingy- 
bės atžvilgiu turi savimi besiremiantį norėjimą ir ben- 
drą su valdovo elementu natūralią apibrėžtį. 


5 


306 


Politinės padėties ir reikšmės atžvilgiu jis konstituoja- 
mas konkrečiau, nes jo turtas tiek pat nepriklausomas 
nuo valstybės turto, kiek ir nuo verslo nesaugumo, nuo 
naudos vaikymosi ir apskritai nuo turto valdymo per- 
mainingumo, nepriklausomas tiek nuo vyriausybės val- 
džios malonės, tiek ir nuo masių malonės, ir apsaugo- 
tas netgi nuo pačios savivalės , nes nuskirti šiai paskirčiai 
šio luomo nariai neturi kitų piliečių teisės laisvai dispo- 
nuoti visa savo nuosavybe ir teisės perduoti ją vaikams 
pagal meilės jiems dydį; taigi turtas virsta nesuišorina- 
mu, majorato slegiamu paveldetiniu turtu. 

Papildymas. Šiam luomui būdingas labiau sau tvariai 
egzistuojantis norėjimas. Apskritai žemvaldžių luomą 
sudaro jo išsilavinusi dalis ir valstiečių luomas. Tačiau 
abiem atmainoms priešpriešiais yra amatininkų luomas, 
priklausantis nuo poreikio ir kylantis iš jo, bei visuoti- 
nis luomas, iš esmės priklausantis nuo valstybės. Žem- 
valdžių luomo saugumą ir tvirtumą dar gali padidinti 
majorato institucija, tačiau ji pageidautina tik politiniu 

atžvilgiu, nes su tuo susijusi auka dėl politinio tikslo, 
kad pirmagimis galėtų gyventi nepriklausomai. Majo- 
ratas grindžiamas tuo, kad valstybė turi pasikliauti ne 
gryna nusiteikimo galimybe, bet tam tikra būtinybe. Ži- 
noma, nusiteikimas nesusijęs su turtu, bet sąlygiškai bū- 
tinas ryšys yra toks, kad turintis nepriklausomą turtą 
yra nesaistomas išorinių aplinkybių, taigi gali elgtis ne- 
kliudomai ir dirbti valstybei. Tačiau ten, kur politinių 
institucijų nėra, majoratų steigimas ir jų protegavimas 
yra ne kas kita, o tik pančiai privačios teisės laisvei, tai- 
gi arba jiems turi būti suteikta politinė prasmė, arba jie 
turi būti pasmerkti žlugti. 


307 


Tiesa, šitokiu būdu šios substancialaus luomo dalies tei- 
sė, viena vertus, grįsta natūraliu šeimos principu, kurį 
visgi iškreipia didelės aukos siekiant politinio tikslo; dėl 
to šis luomas esmingai nuskirtas veikti šio tikslo var- 
dan, ir be išrinkimo atsitiktinumo iš prigimties tam yra 
pašauktas ir turi tam teisę. Kartu jis užima tvirtą sub- 
stancialią padėtį tarp subjektyvios savivalės arba abie- 
jų kraštutinumų atsitiktinumo, ir tiek, kiek jis (žr. anks- 
tesnį $) savyje panašus į valdovo valdžios momentą, tiek 
jam būdingi vienodi su kitu kraštutinumu poreikiai ir 
vienodos teisės, taigi jis kartu yra ir sosto, ir visuome- 
nės atrama. 

Kita luominio elemento dalis yra paslankioji pilietinės vi- 
suomenės pusė, kuri išoriškai dėl daugybės savo narių, 
bet iš esmės dėl savo prigimtinės paskirties ir veiklos 
gali pasireikšti tik kaip deputatai. Kadangi juos deleguoja 
pilietinė visuomenė, akivaizdu, kad ji šitai daro kaip tai, 
kas ji yra, taigi ne kaip atomistiškai suskilusi į atskiry- 
bes ir susirinkusi vienai akimirkai dėl vieno atskiro ir 
laikino akto be tolesnės krypties, o kaip susiskaidžiusi į 
savo ir jau anksčiau konstituotas draugijas, bendrijas ir 
korporacijas, kurios šitaip įgyja politinį ryšį. Jos teisė į 
tokią valdovo valdžios šaukiamą deputatų valdžią, taip 
pat kaip ir pirmojo luomo teisė atvykti ($ 307) yra luo- 
mų egzistencijos ir jų susirinkimo egzistencijos konsti- 
tuota garantija. 

Kad visi atskirai turi dalyvauti svarstant ir sprendžiant 
bendrus valstybės reikalus, nes jie visi yra valstybės na- 
riai, o valstybės reikalai — tai visų reikalai ir visi turi teisę 
daryti įtaką jiems savo žinojimu ir valia — šis vaizdinys, 
kurį į valstybės organizmą norėjo perkelti demokratinis ele- 
mentas be jokios protingos formos, kai tuo tarpu valstybės 
organizmas yra toks tik dėl šios formos, prašyte prašosi 
dėl to, kad jis tenkinasi abstrakčia buvimo valstybės nariu 
apibrėžtimi, o paviršutiniškas mąstymas laikosi abstrak- 
cijų. Protingas nagrinėjimas, idėjos suvokimas yra konkre- 
tus ir todėl sutampa su tikrąja praktine prasme, kuri pati 
yra ne kas kita, o protinga prasmė, idėjos prasmė; tačiau 

jos nereikia painioti su grynai dalykine rutina ir ribotos 
sferos horizontu. Konkreti valstybė yra į savo ypatingas sfe- 
ras suskirstyta visuma; valstybės narys yra vieno tokio luo- 
mo narys; tik dėl šios jo objektyvios apibrėžties į jį gali būti 
kreipiamas dėmesys valstybėje. Jo visuotinėje apibrėžtyje 
apskritai glūdi dvejopas momentas — būti privačiu asme- 
niu, o kaip mąstantis jis taip pat yra visuotinybės sąmonė ir 
norėjimas; tačiau ši sąmonė ir norėjimas tik tada nėra tuš- 
ti, o turiningi ir iš tiesų gyvybingi, kai jie kupini ypatingy- 
bės, o šioji yra ypatingas luomas ir paskirtis, arba, kitaip 
sakant, individas yra rūšis, bet jis turi savo imanentinę vi- 
suotinę realybę kaip artimiausią rūšį. - Todėl savo tikrąją ir 
gyvybinę paskirtį visuotinybei jis pirmiausia pasiekia savo 
korporacijos, bendruomenės ir t. t. sferoje ($ 251), beje, jam 
palikta atvira galimybė savo sugebėjimais tapti bet kurio 
luomo, kuriam jis pasirodys tinkamas, tarp jų ir visuoti- 
nio luomo, nariu. Kita prielaida, glūdinti vaizdinyje, kad 
visi turi dalyvauti valstybės reikaluose, kad būtent visi šiuos 
reikalus supranta, yra tiek pat banali, kiek dažnai, nepai- 
sant to, ją galima išgirsti. Bet viešojoje nuomonėje (žr. § 
316) kiekvienas turi galimybę pareikšti ir teigti taip pat ir 
savo subjektyvią nuomonę apie visuotinybę. 


309 


Kadangi deputatai renkami tam, kad būtų svarstomi ir 
sprendžiami visuotiniai reikalai, tai jų rinkimo prasmė 

ta, kad pasitikėjimas būtų parodytas tokiems indivi- 
dams, kurie geriau už juos deleguojančiuosius išmano 
šiuos reikalus, taip pat, kad jie gintų ne kokios nors ben- 
druomenės, korporacijos ypatingą interesą visuotiny- 
bės nenaudai, bet kad iš esmės teigtų visuotinybės reikš- 
mę. Todėl jie neturi būti patikėtiniai arba instrukcijas 
perduodantys įgaliotiniai, juo labiau, kad jų susirinki- 
mo paskirtis yra būti gyvu susirinkimu, kurio nariai in- 
formuoja bei įtikinėja vienas kitą ir bendrai svarsto rei- 
kalus. 

Papildymas. Jeigu įvedamas atstovavimas, vadinasi, 
pritarimą turi duoti ne tiesiogiai visi, bet įgaliotieji, nes 
atskiri asmenys jau nebedalyvauja kaip begalinis asmuo. 
Atstovavimas grindžiamas pasitikėjimu, bet pasitikėji- 
mas yra ne tai, kad aš atiduodu savo balsą, o kažkas 
kita. Sprendimas balsų dauguma taip pat priešingas 
principui, kad aš kaip šis turiu prisidėti prie to, kas ma- 
ne turi įpareigoti. Žmogumi pasitikima matant jo nuo- 
statą pasitelkus visą savo išmanymą ir sąžiningai tvar- 
kyti mano reikalus kaip savo. Taigi atskiros subjektyvios 
valios principas atkrinta, nes pasitikėjimas susijęs su es- 
me, žmogaus, jo elgesio, jo veiklos principais, apskritai 
su jo konkrečiu suvokimu. Todėl svarbu, kad to, kuris 
atstovauja luomui, charakteris, supratimas ir valia ati- 
tiktų jo uždavinį būti įtrauktam į visuotinius reikalus. 
Svarbu būtent ne tai, kad individas kaip abstraktus at- 
skirasis gaus žodį, o tai, kad jo interesai bus reikšmingi 
susirinkime, kuriame kalbama apie visuotinybę. Rinkė- 
jams reikia garantijos, kad deputatas tai padarys ir prie 
to prisidės. 


458 


TREČIAS SKYRIUS Valstybė 


310 


Šį tikslą atitinkančių savybių ir nusistatymo garantija, — 
kadangi nepriklausomas turtas reikalauja savo teisės jau 
pirmojoje luomų dalyje, - antrojoje dalyje, atsirandan- 
čioje iš paslankaus ir kintamo pilietinės visuomenės ele- 
mento, jaučiama daugiausia realiai tvarkant reikalus ad- 
ministracinėse ar valstybinėse pareigybėse įgytais ir darbais 
įrodytais nusistatymais, sugebėjimais ir valstybės bei pi- 
lietinės visuomenės institucijų bei interesų Žinojimu bei 
dėl to susiformavusiu ir išbandytu administraciniu bei 
valstybiniu sąmoningumu. 

Subjektyvi nuomonė apie save šitokių garantijų rei- 
kalavimą, jeigu jis iškeliamas vadinamosios tautos at- 
žvilgiu, laiko nereikalingu, netgi įžeidžiančiu. Tačiau 
valstybės apibrėžtis yra objektyvumas, o ne subjektyvi 
nuomonė ir jos pasitikėjimas savo apibrėžtimi; indivi- 
dai valstybei gali būti tik tai, kas juose objektyviai pa- 
žinta ir išbandyta, ir šios luominio elemento dalies at- 
žvilgiu ji turi į tai atkreipti kuo daugiau dėmesio, nes 
šio luomo šaknis yra į ypatingybę nukreipti interesai ir 
užsiėmimai, kuriuose laisvai gali reikštis atsitiktinumas, 
kintamumas ir savivalė. - Išorinė sąlyga, tam tikras tur- 
tas, tariami esant tik sau, yra kaip vienpusis išoriškumo 
kraštutinumas, priešingas kitam taip pat vienpusiam 
kraštutinumui, grynai subjektyviam rinkėjų pasitikėji- 
mui ir nuomonei. Tiek viena, tiek ir kita savo abstraktu- 
me yra kontrastas konkrečioms savybėms, kurių reikia 

svarstant valstybės reikalus ir kurios yra $ 302 nurody- 
tose apibrėžtyse. - Šiaip ar taip, rinkimuose į koopera- 
tyvų ir bendrijų administracines ir kitas pareigybes tur- 
tas gali daryti tam tikrą įtaką, ypač kad kai kurie reikalai 
tvarkomi be atlyginimo, taip pat tiesiogiai tvarkant luo- 
mo reikalus, jeigu bendruomenės nariai už tai negauna 
atlyginimo. 


311 


Be to, deputatų siuntimo, kaip kylančio iš pilietinės vi- 
suomenės, prasmė ta, kad deputatai yra susipažinę su 
specialiais jos poreikiais, sunkumais, ypatingais intere- 
sais ir patys jais persiėmę. Kadangi deputatai dėl pilie- 
tinės visuomenės prigimties siunčiami įvairių jos kor- 
poracijų ($ 308), ir šio proceso paprasto būdo netrikdo 
abstrakcijos ir atomistiniai vaizdiniai, tai šitaip yra be- 
tarpiškai patenkinamas minėtas požiūris, ir rinkimai ar- 
ba apskritai yra visai nereikalingi, arba jie tampa men- 
kaverčiu nuomonių ir savivalės žaidimu. 

Savaime atsiranda suinteresuotumas tuo, kad tarp 
deputatų kiekvienai ypatingai svarbiai visuomenės 
ekonomikos šakai, pavyzdžiui, prekybai, fabrikams ir 
t. t., būtų individų, nuodugniai susipažinusių su ja ir 
jai priklausančių; laisvų neapibrėžtų rinkimų vaizdi- 
nyje ši svarbi aplinkybė paliekama atsitiktinumui. Ta- 
čiau kiekviena tokia šaka turi lygias teises su kitomis 

būti reprezentuota. Jeigu deputatai laikomi atstovais, 
tai šitai turi organinę protingą prasmę tik tuo atveju, 
jeigu jie yra ne atskirų asmenų, ne masės atstovai, o 
vienos iš esminių visuomenės sferų, jos didžiųjų inte- 
resų atstovai. Tada atstovavimas neturi tos prasmės, 
kad vienas čia yra vietoj kito, bet patys interesai realiai 
esti jo atstovuose, taip pat ir atstovai čia dalyvauja dėl 
savo paties objektyvaus elemento. - Kalbant apie tai, 
kai renka daug atskirų asmenų, dar galima pastebėti, 
ypač didelėse valstybėse atsirandantį abejingumą tei- 
sei balsuoti, nes masėje balso įtaka menka; dėl to tie, 
kurie turi balso teisę, neateina balsuoti, nors ši teisė 
jiems ir būtų vaizduojama bei keliama kaip kai kas di- 
daus; — taigi iš tokios institucijos veikiau išplaukia jos 
apibrėžties priešybė, ir rinkimais pasinaudoja mažu- 
ma, partija, taigi ypatingas, atsitiktinis interesas, kuris 
būtent ir turėtų būti neutralizuotas. 


§ 


312 


Kiekviena iš dviejų luominio elemento pusių (§ 305, 
§ 308) pasitarimą ypatingai modifikuoja; be to, kadan- 
gi dar vienas momentas atlieka ypatingą įtarpinimo 
funkciją šios sferos viduje ir būtent tarpininkauja egzis- 
tuojantiems elementams, tai jis taip pat turi turėti atski- 
rą egzistenciją; šitaip luominis susirinkimas išsiskiria į 
dvejus rūmus. 


~ 


—--- 

§ 


313 


Dėl tokio atskyrimo sprendimo brandumas, egzistuo- 
jant daugeliui instancijų, įgyja didesnes garantijas ir iš- 
vengiama akimirksnio nuotaikos atsitiktinumo, taip 
pat ir atsitiktinumo, kuris gali būti sprendžiant balsų 
dauguma, bet svarbiausia, kad luominis elementas re- 
čiau atsiduria tiesioginėje opozicijoje vyriausybei, o tuo 
atveju, jeigu įtarpinantis momentas taip pat bus ant- 
rojo luomo pusėje, jo nuomonė bus svaresnė tuo la- 
biau, kuo labiau jis bus nešališkas ir jo priešybė neut- 
ralizuota. 


§ 


314 


Svarbiausia luomų institucijos apibrėžtis yra ne ta, kad 
jos dėka buvo geriausiai svarstomi ir sprendžiami 
valstybės reikalai, - šia prasme jie yra tik papildy- 
mas (§ 301), bet ta, kad deputatams Žinant, svarstant 
ir sprendžiant visuotinius reikalus, formaliosios laisvės 
momentas įgauna savo teisę vyriausybėje nedalyvau- 
jančių pilietinės visuomenės narių atžvilgiu; šitaip dėl 
luomų diskusijų viešumo pirmiausia išsiplečia visuoti- 
nio žinojimo momentas. 

§ 


315 


Šios žinojimo galimybės atvėrimo visuotinė pusė yra ta, 
kad tik taip viešoji nuomonė prieina prie teisingų minčių 
ir valstybės bei jos reikalų būklės bei sąvokos supratimo 
ir tik taip įgyja sugebėjimą spręsti apie tai protingiau; be to, 
ji mokosi pažinti ir gerbti valstybinių įstaigų bei valdi- 
ninkų darbus, talentus, dorybes ir sugebėjimus. 

Toks viešumas šiems talentams suteikia galingą plėt- 
ros galimybę ir aukščiausios garbės areną, savo ruožtu 
tai yra vaistas nuo atskirų asmenų bei minios išpuiki- 
mo ir viena iš svarbiausių jų lavinimosi priemonių. 

Papildymas. Luomų susirinkimų viešumas as yra pui- 
kus piliečius auklėjantis reginys, ir tauta 1ta daugiausia i iš 
to mokosi suprasti savo tikruosius interesus. Paprastai 
vyrauja vaizdinys, kad visi žino, kas valstybei yra gera, 
ir kad luomų susirinkime šitai tik išsakoma; iš tikrųjų 
yra būtent priešingai: tik čia išsiplėtoja dorybės, talen- 
tai, sugebėjimai, kurie turi tarnauti kaip pavyzdžiai. Ži- 
noma, tokie susirinkimai vargina ministrus, kurie turi 
pasitelkti sąmojį ir iškalbą, kad atremtų prieš juos nu- 
kreiptus išpuolius; bet visgi viešumas apskritai yra di- 
džiausia valstybės interesų formavima priemonė. Tau- 
toje, kurioje egzistuoja viešumas, pasireiškia visai kitas, 
gyvesnis požiūris į valstybę negu ten, kur nėra luomų 
susirinkimų arba jie yra nevieši. Tik dėl to, kad kiekvie- 
nas rūmų žingsnis yra žinomas, jie susiję su viešosios nuo- 
monės apimlumu, ir be to, darosi akivaizdu, kad viena 

yra ką nors vaizduoti namuose, su savo žmona ar savo 
draugais, ir visai kas kita - dalyvauti dideliame susirin- 
kime, kur vieną išmonę įveikia kitos. 


§ 


316 


Formali objektyvi laisvė, kai atskiri asmenys turi ir pa- 
reiškia savo sprendimus, nuomones ir patarimus dėl vi- 
suotinių reikalų, pasireiškia draugėje, kuri vadinama vie- 
šąja nuomone. Joje visuotinybė savyje ir sau, 
substancialumas ir teisingumas susiję su savo priešingybe 
tuo, kas, daugumos nuomone yra sau būdinga ir ypatin- 
ga; todėl ši egzistencija yra estinti savo pačios priešin- 
gybė, pažinimas kaip reiškinys; taip pat ir esmingumas 
betarpiškai kaip neesmingumas. 

Papildymas. Viešoji nuomonė yra neorganinis bū- 
das pažinti tai, ko tauta nori ir ką mano. Tai, kas iš 
tiesų valstybėje turi savo vertę, žinoma, turi būti įgy- 
vendinama organiškai, ir taip įvyksta valstybinėje 
santvarkoje. Bet visais laikais viešoji nuomonė buvo 
didelė jėga, ir tokia ji yra ypač mūsų laikmečiu, kai 
subjektyvios laisvės principas tapo toks svarbus ir 
reikšmingas. Tai, kas dabar turi būti reikšminga, 
reikšminga jau nebe dėl prievartos, o šiek tiek dėl 
įpročio bei papročio, o daugiausia dėl supratimo ir 
argumentų. 

317 


Todėl viešoji nuomonė išreiškia amžinus substancialius 
teisingumo principus, tikrus visos valstybinės santvar- 
kos, įstatymų leidybos ir apskritai visuotinės būklės es- 
mę bei rezultatą kaip sveiką žmogaus protą - dorovinį pa- 
| grindą, pereinantį per viską, kas įgauna prietaro formą, 
taip pat ir tikrus poreikius bei teisingos realybės ten- 
dencijas. — Kai tik šis vidujiškumas pasiekia sąmonę ir 
bendruose teiginiuose tampa vaizdiniu, iš dalies sau, iš 
dalies konkrečiam svarstymui apie valstybės įvykius, 
potvarkius ir santykius bei juntamus poreikius, kartu 
pasireiškia visas nuomonės atsitiktinumas, jos nemok- 
šiškumas ir iškreiptumas, klaidingos Žinios ir vertini- 
mas. Kadangi čia svarbu pažiūrų bei žinojimo savitumo 
sąmonė, tai kuo prastesnė nuomonė, tuo ji savitesnė; mat 
prastumas savo turiniu yra tai, kas visiškai ypatinga ir 
savita, tuo tarpu protingumas yra tai, kas savyje ir sau 
visuotina, ir savitumas yra tai, ką įsivaizduoja nuomonė. 

Todėl nereikia laikyti subjektyvių pažiūrų skirtumu, 
kai vieną kartą sakoma: 

Vox populi, vox dei ; 

kitą kartą (Ariostas*), pvz.: 

Che'l Volgare ignorante ogn’ un riprenda 


* Arba Goethe: Zuschlagen kann die Masse, 
Da ist sie respektabel; 
Urteilen gelingt ihr miserabel.” 

E parli pit di guel che meno intenda.” 

Abu dalykai ypač būdingi viešajai nuomonei, nes 
joje labai betarpiškai susipynę tiesa ir begalinis sukly- 
dimas, todėl nei vienos, nei kitos negalima priimti iš 
tikrųjų rimtai. Gali atrodyti, kad sunku atskirti, į ką 
reikia Žiūrėti rimtai, ir iš tiesų taip bus, jeigu bus lai- 
komasi betarpiško viešosios nuomonės pasireiškimo. Ta- 
čiau jos vidujybė yra substancialumas, todėl iš tiesų 
rimtai reikia Žiūrėti tik į jį; tačiau jis negali būti pažin- 
tas iš tiesioginio viešosios nuomonės pasireiškimo, ir 
būtent todėl, kad ji yra substanciali tik iš savęs ir sau. 
Kad ir kokia aistringa būtų nuomonė, kad ir kaip rim- 
tai būtų kas nors tvirtinama ar neigiama ir ginčijama, 
tai dar nėra tikrojo svarbumo kriterijus, tačiau dėl šios 
nuomonės niekaip negalima būtų teigti, kad jos rim- 
tume nėra nieko rimto. — Vienas didis protas viešam 
svarstymui pateikė klausimą, ar leistina apgaudinėti liau- 
di? Į tai reikėtų atsakyti, kad liaudis neleidžia savęs 
apgauti dėl savo substancialaus pagrindo, esmės ir kon- 
kretaus savo dvasios charakterio, bet ji pati save apgau- 
dinėja dėl šitų dalykų žinojimo ir vertindama savo po- 
elgius, įvykius ir t. t. 

Papildymas. Šiuolaikinio pasaulio principas reika- 
lauja, kad tai, ką kiekvienas turi pripažinti, atrodytų 
jam kaip tai, kas teisėta. Be to, kiekvienas dar nori 
tarti savo Žodį ir duoti patarimą. Jeigu jis atliko savo 
prievolę, t. y. tarė savo žodį, tai šitaip patenkino savo 
subjektyvybę, todėl taikstosi su daug kuo. Prancūzi- 
joje žodžio laisvė visada atrodė gerokai mažiau pa- 
vojinga negu tylėjimas, nes pastarasis vertė baimin- 

tis, kad tai, ką liaudis turi prieš kokį nors reikalą, už- 
gniauš savyje, o svarstant randama išeitis ir pasiten- 
kinimas, todėl reikalas lengviau galėjo eiti toliau sa- 
vo keliu. 

Todėl viešoji nuomonė vienodai verta ir pagarbos, ir pa- 
niekos, paniekos dėl jos konkrečios sąmonės bei išorinio 
pasireiškimo, pagarbos - dėl jos esminio pagrindo, ku- 
ris daugiau ar mažiau drumstas, vos švyti šioje konkre- 
tybėje. Kadangi ji savyje neturi nei skyrimo mastelio, 
nei sugebėjimo substancialų pagrindą iškelti savyje iki 
tam tikro žinojimo, tai nepriklausomybė nuo jos yra pir- 
moji ko nors didaus ir protingo sąlyga (ir tikrovėje, ir 
moksle). Savo ruožtu galima būti tikram, kad vėliau ji 
susitaikys su tuo, pripažins ir pavers vienu iš savo prie- 
tarų. 

Papildymas. Viešojoje nuomonėje glūdi visa, kas klai- 
dinga ir teisinga, bet surasti, kas joje teisinga, - didžia- 
vyrio darbas. Kas išsako tai, ko reikalauja jo laikmetis, 
sako tai jam ir daro tai jam, yra didis savo laikmečio 
žmogus. Jis daro tai, kas yra laikmečio vidujybė ir es- 
mė, realizuoja jo reikalavimus, o tas, kuris nesugeba at- 
siriboti nuo šen bei ten girdimos viešosios nuomonės, 
niekad nenuveiks nieko didaus. 

Viešo pareiškimo laisvė (kurio viena priemonė - spau- 
da - yra pranašesnė už kitą, žodinę kalbą, nes plačiau 
paplinta, bet nusileidžia jai gyvumu), knietintis troški- 
mas pasakyti savo nuomonę ir dėl to jausti patenkini- 
mą, tiesiogiai tramdomas policijos potvarkiais ir teisės 
įstatymais, iš dalies trukdančiais šį pasisakymą, iš da- 
lies bausmėmis už nesusivaldymą; tačiau netiesioginė 
garantija yra pareiškimų nepavojingumas, daugiausia 
paremtas protinga valstybine santvarka, tvirta vyriau- 
sybe, be to, ir viešais luomų susirinkimais, - pastarai- 
siais todėl, kad šiuose susirinkimuose išsakoma pagrįs- 
ta ir kultūringa nuomonė apie valstybės interesus ir 
kitiems belieka mažai ką reikšmingo pasakyti, o svar- 
biausia — kad subliūkšta jų įsitikinimas, jog toks saky- 
mas galėtų turėti ypatingą svarbą ir poveikį; be to, sau- 
gumo garantija yra ir abejingumas, ir panieka 
paviršutiniškoms bei kandžioms kalboms, iki kurių ly- 
gio tokie pasisakymai būtinai greitai nusileidžia. 
Spaudos laisvės, kaip ir laisvės sakyti bei rašyti, ką 
nori, definicija yra analogiška apskritai laisvės daryti, 
ką nori, supratimui: = Toks kalbėjimas būdingas dar vi- 
siškai nekultūringai, grubiai ir paviršutiniškai vaizduo- 
tei. Beje, dėl pačios dalykų prigimties formalizmas nie- 
kur nėra toks atkaklus ir tiek neperkalbamas kaip šiuo 
klausimu. Mat čia objektas yra tai, kas labiausiai trum- 
palaikiška, atsitiktina, ypatinga nuomonėje, be galo įvai- 

rioje savo turiniu ir savo posakiais; už tiesioginio ragi- 
nimo vogti, žudyti, maištauti ribų plyti pasisakymų me- 
nas ir kultūra, kurie sau atrodo kaip visiškai visuotina 
ir neapibrėžta, bet kartu iš dalies slepia visiškai apibrėžtą 
reikšmę, iš dalies susiję su pasekmėmis, kurios nėra aiš- 
kiai išreikštos ir apie kurias negalima konkrečiai pasa- 
kyti, ar iš tiesų dėl jų kalti tie pasisakymai, ar iš tiesų jos 
glūdi juose. Šis materijos ir formos neapibrėžtumas truk- 
do įstatymams pasiekti tą apibrėžtumą, kurio reikalau- 
jama iš įstatymo, ir kadangi prasižengimas, neteisė ir 
įstatymo pažeidimas čia turi ypatingai subjektyvų pavi- 
dalą, tai ir nuosprendis yra visiškai subjektyvus spren- 
dimas. Be to, pažeidimas nukreiptas į mintis ir į kitų 
nuomonę bei valią, jos yra tas elementas, kuriame jis 
tampa realus; tačiau šis elementas susijęs su kitų laisve 
ir todėl nuo jų priklauso, ar šis įžeidžiantis juos poelgis 
pasirodys esąs tikras veiksmas. — Todėl, norint nepa- 
klusti įstatymams, gali būti iškeltas tiek jų neapibrėžtu- 
mas, tiek ir pasisakymuose prasimanomi tokie posakiai 
ir formuluotės, kurie padeda apeiti įstatymus arba teis- 
mo nuosprendį paskelbti esant subjektyvų sprendimą. 
Be to, jei pasisakymas yra traktuojamas kaip įžeidžiantis 
veiksmas, į tai galima atsakyti, kad tai nėra veiksmas, 
kad tai tik nuomone ir mintis arba žodžiai; taigi, remiantis 
turinio ir formos subjektyvumu, nuomonės ir kalbėji- 
mo nesvarbumu ir nereikšmingumu, reikalaujama jų ne- 
baudžiamumo, ir kartu reikalaujama didelės pagarbos ir 
daug dėmesio būtent šiai nuomonei kaip mano nuosa- 
vybei ir būtent mano dvasinei nuosavybei, ir mano kal- 
boms kaip šios mano nuosavybės pasireiškimui ir 

naudojimuisi ja. - Tačiau substancialumas buvo ir yra 
tai, kad apskritai individų garbės pažeidimas, vyriau- 
sybės, jos žinybų ir tarnautojų, ypač valdovo asmens, 
šmeižimas, įžeidinėjimas, niekinimas, tyčiojimasis iš 
įstatymų, raginimas maištauti ir t. t. yra įvairių lygme- 
nų nusikaltimai, nusižengimai. Didesnis neapibrėžtu- 
mas, kurį tokie veiksmai įgauna dėl savo pasireiškimo, 
nepanaikina jų substancialaus charakterio, ir todėl jų iš- 
dava yra ta, kad subjektyvi dirva, kurioje jie buvo įvyk- 
dyti, taip pat apibrėžia ir reakcijos prigimtį bei pavidalą; 
būtent ši prasižengimo dirva reakcijoje — ar tai būtų api- 
brėžta kaip kelio užkirtimas nusikaltimui, ar bausmė 
tiesiogine žodžio prasme - pažiūros subjektyvumą, at- 
sitiktinumą ir pan. paverčia būtinybe. Formalizmas čia, 
kaip visada, tarpsta, semdamasis jėgų iš atskirų pusių, 
kurios priklauso išoriniam reiškiniui, ir iš abstrakcijų, 
kurias jis iš to išgauna, norėdamas postringaudamas pa- 
šalinti substancialią ir konkrečią daiktų prigimtį. Tuo 
tarpu nuomonės ir subjektyvūs požiūriai apskritai nėra 
mokslų, jeigu jie iš tiesų yra mokslai, dirva, o ir dėstant 
juos naudojamasi ne posakių, užuominų, pusinio pasa- 
kymo ir slaptumo menu, o nedviprasmiškai, apibrėžtai 
ir atvirai išsakoma tyrimų reikšmė bei prasmė, dėl to jie 
ir nepriklauso viešosios nuomonės kategorijai ($ 316). - 
Beje, kadangi, kaip jau minėta anksčiau, toji sritis, ku- 
rioje pažiūros ir jų pareiškimas yra atlikti veiksmai ir ima 
realiai egzistuoti, yra kitų intelektas, principai, nuomo- 
nės, tai ši poelgių pusė, jų tikrasis poveikis ir pavojus 
individams, visuomenei ir valstybei (plg. $ 218) taip pat 
priklauso nuo pačios dirvos pobūdžio; juk kibirkštis, 

nukritusi į parako sandėlį, sukelia visai kitą pavojų ne- 
gu nukritusi ant tvirtos žemės, kur ji užgęsta, nepaliku- 
si pėdsakų. — Todėl kaip mokslinio pareiškimo teisė ir 
garantija yra jo medžiaga ir turinys, taip ir pareiškimo 
neteisė gali įgyti garantiją arba bent jau pakantą tos pa- 
niekos, kurią ji sukelia. Dalį tokių savaiminių ir įstaty- 
miškai baudžiamų prasižengimų galima priskirti tai 
ypatingai Nemezidės rūšiai, kuriai būdinga vidinis bejė- 
giškumas, kuri jaučiasi prislėgta kitų pranašesnių talen- 
tų bei dorybių, kad tokio pranašumo akivaizdoje atgau- 
tų savigarbą ir savajai menkystei grąžintų pasitikėjimą 
savimi, kaip romėnų kariai per triumfo žygį naudojosi 
nekalta Nemezide pašaipiose dainose priekaištaujant sa- 
vo imperatoriams dėl rūsčios tarnybos ir drausmės, bet 
daugiausia dėl to, kad jų vardas nebuvo minimas toje 
garbėje, šitaip atkurdami tam tikrą pusiausvyrą tarp jų 
ir imperatoriaus. Ta pikta ir nedraugiška Nemezidė dėl 
paniekos praranda savo efektą ir dėl to, kaip ir publika, 
kuri yra tokio veiklumo sritis, apsiriboja nereikšminga 
piktdžiuga ir prakeikimu, kurį ji turi savyje. 

Subjektyvumo, kuris kaip egzistuojančio valstybės gyve- 
nimo žlugimas išoriškiausiai pasireiškia norinčioje su- 
reikšminti savo atsitiktinumą ir kartu save griaunančioje 
nuomonėje bei rezonieriškume, tikroji realybė yra tai, 

kas priešinga jam, subjektyvumas, tapatus substancialiai 
valiai, kuri yra valdovo valdžios sąvoka ir kuri kaip vi- 
sumos idealybė ligi šiol dar nebuvo pakankamai išnagri- 
nėta. | 
Papildymas. Subjektyvumą mes jau kartą aptarėme 
kaip valstybės viršūnę monarcho asmenyje. Kita subjek- 
tyvumo pusė, - kaip jis savavališkai pasireiškia viešojoje 
nuomonėje kaip išoriškiausiame reiškinyje. Monarcho 
subjektyvumas yra savyje abstraktus, bet jis turi būti tam 
tikras konkretumas ir kaip toks būti idealybė, kuri išplinta 
į visumą. Taikos metu valstybėje egzistuoja visos pilieti- 
nio gyvenimo sferos, bet šis tvarus egzistavimas šalia vie- 
nas kito ir už vienas kito atsiranda iš visumos idėjos. Šis 
atsiradimas taip pat turi reikštis kaip visumos idealybė. 


II. Suverenitetas išorės atžvilgiu 

Šis idealumas yra vidinis suverenitetas ($ 278) tiek, kiek 
dvasios ir jos realybės, valstybės, momentai yra išplėtoti 
savo būtinybėje ir egzistuoja kaip jos nariai. Bet dvasia kaip 
laisvėje begaliniškai negatyvus santykis su savimi taip pat 
esmingai yra būtis-sau, kuri įtraukė į save egzistuojantį skir- 
tumą; taigi yra išskiriančioji. Šioje apibrėžtyje valstybė 
turi individualybę, kuri iš esmės yra individas, o suvereno 
asmenyje — realus, betarpiškas individas ($ 279). 

Individualumas kaip išsiskirianti būtis sau pasireiškia 
kaip santykis su kitomis valstybėmis, kurių kiekviena yra 
savarankiška kitų atžvilgiu. Kadangi šiame savarankiš- 
kume savo esatį turi realios dvasios būtis sau, tai ji yra 
pirmoji tautos laisvė ir aukščiausia garbė. 

Tie, kurie kalba apie kokio nors viseto, kuris yra dau- 
giau ar mažiau savarankiška valstybė ir turi savo cen- 
trą, norus prarasti šį centrą ir jo savarankiškumą, kad 
sudarytų kokią nors visumą su kita valstybe, mažai ką 
išmano apie viseto prigimtį ir savigarbos jausmą, bū- 
dingą nepriklausomybę turinčiai tautai. - Todėl pirmo- 
ji valdžia, kurioje valstybė pasireiškia istoriškai, yra šis 
savarankiškumas apskritai, nors visiškai abstraktus ir 
toliau iš vidaus nesivysto; dėl to šiam pirminiam reiški- 
niui būdinga tai, kad jo viršūnėje yra koks nors indivi- 
das: patriarchas, genties galva ir t. t. 

Esatyje šis negatyvus valstybės santykis su savimi pasi- 
reiškia kaip kieno nors kito santykis su kitu ir taip, tarsi 
negatyvumas būtų tam tikras išoriškumas. Todėl šis 
negatyvus santykis egzistuoja kokio nors įvykio ir 


473 


TREČIA DALIS 


susipynimo su atsitiktinėmis aplinkybėmis, ateinančio- 
mis iš išorės, pavidalu. Tačiau ji yra jos aukščiausias nuo- 
savas momentas, jo tikroji begalybė kaip viso baigtinu- 
mo joje idealybė, ta pusė, kurioje substancija kaip 
absoliuti galia kiekvienos atskirybės ir ypatingybės, gy- 
venimo, nuosavybės ir jos teisių, taip pat visų platesnių 
sluoksnių atžvilgiu atskleidžia ir išryškina jų niekingu- 


mą. 


5 

Ši apibrėžtis, kuria atskirojo interesas ir teisė nustatyta 
kaip išnykstantis momentas, kartu yra būtent ne atsi- 
tiktinės ir kintančios, bet savyje ir sau esančios individu- 
alybės pozityvumas. Todėl šis santykis ir jo pripažinimas 
yra substanciali jos pareiga, - pareiga rizikuojant ir au- 
kojant savo nuosavybę ir gyvybę, juo labiau — savo nuo- 
monę ir visa tai, kas yra gyvenimas, - išsaugoti šią sub- 
stancialią individualybę, valstybės nepriklausomybę ir 
suverenitetą. 

Esama labai klaidingo išskaičiavimo, kai, reikalau- 
jant tokių aukų, valstybė traktuojama tik kaip pilietinė 
visuomenė ir jos galutiniu tikslu laikoma tik individų 
gyvybės ir nuosavybės apsauga; mat ši apsauga nepasie- 
kiama aukojant tai, kas turi būti apsaugota. Atvirkščiai. 
Tame, kas nurodyta, glūdi dorovinis karo momentas; ka- 
ro nereikia laikyti absoliučiu blogiu ir vien išoriniu at- 

sitiktinumu, nes jo atsitiktinis pagrindas gali būti kur 
tik nori — valdžią turinčiųjų ar tautų aistrose, neteisin- 
gume ir t. t., - ten, kur neturėtų būti. Tą, kas iš prigim- 
ties yra atsitiktina, ištinka tai, kas turi atsitikti, taigi šis 
likimas būtent ir yra būtinybė, - kaip apskritai sąvoka 
ir filosofija priverčia išnykti gryno atsitiktinumo požiū- 
rį ir pažįsta jame kaip regimybėje jo esmę, būtinybę. Bū- 
tina, kad baigtinumas, valdymas ir gyvybė būtų tariami 
esant atsitiktinumu, nes tai yra baigtinumo sąvoka. Šis 
būtinumas, viena vertus, pasireiškia kaip gamtos jėga, 
ir visa, kas baigtina, yra mirtinga bei praeinama. Bet do- 
rovinėje esmėje, valstybėje, iš gamtos atimama ši jėga, 
ir būtinybėje iškeliama iki laisvės reikalo, iki doroviš- 
kumo; įgimtas praeinamumas tampa norėtu praėjimu, 
o pagrindą sudarantis negatyvumas - substancialia nuo- 
sava dorovinės esmės individualybe. — Karas kaip būk- 
lė, kurios metu rimtai suvokiama laikinų gėrybių ir daik- 
tų tuštybė, o tai šiaip jau yra pamokomas tuščias posakis, 
vadinasi, toks momentas, kai ypatingybės idealybė įgau- 
na savo teisę ir tampa realybe; didelė karo reikšmė yra 
ta, kad jo dėka, kaip jau esu sakęs kitur, „išsaugoma 
dorovinė tautų sveikata, jų abejingumas baigtinių api- 
brėžtumų įsitvirtinimui; kaip vėjai neleidžia ežerui už- 
akti, kaip atsitiktų dėl ilgalaikės ramybės, taip ir su tau- 
tomis taip atsitiktų esant ilgalaikei ar net amžinai taikai.“ 
Kad tai, beje, tik filosofinė idėja arba, kaip tai paprastai 
pasakoma kitaip, tik įžvalgos pateisinimas, ir kad realiems 
karams reikia dar ir kitokio pateisinimo, apie tai — vė- 
liau. - Kad idealybė kare kaip glūdinti į išorę nukreip- 
tame atsitiktiniame santykyje, ir idealybė, pagal kurią 

valstybės vidaus valdžia yra organinis visumos momen- 
tas, — yra tas pats, istoriniame reiškinyje, be kita ko, pa- 
sireiškia ir tuo, kad sėkmingi karai užkirto kelią vidi- 
niams neramumams ir sutvirtino valstybės vidaus 
valdžią. Kad tautos, nenorėdamos ar bijodamos savo 
šalies vidinio suvereniteto, buvo pavergtos kitų tautų, 
ir tuo nesėkmingiau bei negarbingiau kovojo dėl savo 
nepriklausomybės, kuo mažesnė galimybė buvo atsirasti 
jos viduje pirmajai valstybinės valdžios institucijai (jų 
laisvė mirė iš baimės mirti); kad valstybės, kurių sava- 
rankiškumo garantija yra ne jų ginkluota jėga, o kitos 
aplinkybės (pvz., nepalyginti mažesnės už kaimyninės 
valstybės), gali egzistuoti esant tokiai vidinei santvar- 
kai, kuri savaime negarantuotų nei vidinės, nei išorinės 
ramybės ir t. t. — yra būtent tokie patys reiškiniai. 
Papildymas. Taikos metu pilietinis gyvenimas dau- 
giau plečiasi, visos sferos įtvirtina savo egzistencijas, ir 
tai yra ilgalaikis žmonių supelkėjimas; jų atskirybės vis 
tvirtėja ir rambėja. O sveikata - tai kūno vienybė, ir jei- 
gu dalys savyje sukietėja, ateina mirtis. Amžina taika 
dažnai skelbiama kaip idealas, prie kurio turi artėti žmo- 
nija. Kantas čia pasiūlė sudaryti valdovų sąjungą, kuri 
turėtų spręsti ginčus tarp valstybių, ir Šventoji Sąjunga 
ketino tapti maždaug tokia institucija. Tačiau valstybė 
yra individas, o individualybėje iš esmės glūdi neigi- 
mas. Taigi jeigu kiek nors valstybių ir taps viena šeima, 
tai ši sąjunga kaip individualybė turės sukurti priešybę 
ir pagimdyti priešą. Karai ne tik sustiprina tautas, naci- 
jos, kurios savyje yra nesugyvenamos, dėl išorinių karų 
įgyja vidinę ramybę. Tiesa, dėl karo nuosavybė tampa 

nesaugi, bet šis realus nesaugumas yra ne kas kita, o bū- 
tinas judėjimas. Iš sakyklos dažnai girdėti kalbant apie 
laikinų daiktų netvirtumą, tuštybę, nepastovumą, bet 
kiekvienas iš mūsų, nors ir kaip būtų sujaudintas, ma- 
no, jog visgi išlaikys tai, kas jo. Tačiau kai šio saugumo 
iš tiesų nebelieka, kai pasirodo husarai su nuogais kar- 
dais ir situacija tampa rimta, tada tie viską pranašavę 
širdies graudentojai ima keikti užkariautojus. Tačiau vis- 
gi karai kyla ten, kur jie glūdi daiktų prigimtyje; pasė- 
liai vėl suželia, ir plepalai nutyla rimtų istorijos pasi- 
kartojimų akivaizdoje. 

Kadangi pasiaukojimas valstybės individualybei yra 
substancialus visų santykis ir kartu visuotinė pareiga, tai 
šitai kaip viena idealybės puse, priešinga ypatingo egzis- 
tavimo realybei, tampa ypatingu santykiu, ir jam yra 
skirtas atskiras luomas, narsumo luomas. 

Nesantaikos tarp valstybių objektas gali būti koks nors 
ypatingas jų santykis; šie besiplečiantys ginčai ir yra 

pagrindinė ypatingos, valstybės gynybai skirtos dalies 
paskirtis. Kadangi pavojus kyla valstybei, jos savaran- 
kiškumui, pareiga ragina visus piliečius ją ginti. Jeigu 
taip visuma tampa jėga ir yra išplėšiama iš savo vidinio 
gyvenimo savyje į išorę, tai šitaip gynybinis karas virs- 
ta grobikišku karu. 

Kad ginkluota valstybės galia, nuolatinė armija ir pa- 
skirtis ypatingam jos gynybos reikalui tampa luomu, yra 
ta pati būtinybė, dėl kurios kiti ypatingi momentai, inte- 
resai ir reikalai tampa santuoka, pramoniniu, valstybės, 
prekybos ir kt. luomais. Mintijimai, kurie eina nuo vie- 
nos priežasties prie kitos, leidžiasi į svarstymus apie nuo- 
latinės armijos įvedimo pranašumus ar trūkumus, ir nuo- 
monė noriai palinksta pastarosios naudai, nes dalyko 
sąvoką suvokti sunkiau negu atskiras ir išorines puses, 
taip pat ir todėl, kad ypatingybės interesai ir tikslai (iš- 
laidos su jų pasekmėmis, didesni mokesčiai ir t. t.) pilie- 
tinės visuomenės sąmonės vertinami labiau, negu tai, kas 
būtina savyje ir sau, ir yra tik tų interesų priemonė. 

Narsumas sau yra formali dorybė, nes ji yra aukščiausia 
laisvės abstrakcija nuo visų ypatingų tikslų, valdymo, 
malonumų ir gyvybės, bet šis neigimas egzistuoja tik 
išoriškai realiu būdu, ir suišorinimas kaip įvykdymas pa- 
čiame savyje iš prigimties nėra dvasinis; vidinis nusi- 

statymas gali turėti vieną ar kitą pagrindą, ir jo tikrasis 
drąsos rezultatas taip pat negali būti sau, o tik kitiems. 

Papildymas. Karinis luomas yra visuotinybės luomas, 
kuriam dera ginti valstybę ir kurio pareiga idealybę sa- 
vaime atvesti į egzistenciją, t. y. pasiaukoti. Žinoma, nar- 
sumas būna skirtingas. Gyvūno, plėšiko drąsa, narsu- 
mas ginant garbę, riterio narsumas dar nėra tikrosios jo 
formos. Tikrasis kultūringų tautų narsumas yra pasi- 
rengimas aukotis tarnaujant valstybei, kai individas yra 
tik vienas iš daugelio. Čia svarbu ne asmeninė drąsa, o 
įsitraukimas į visuotinybę. Indijoje penki šimtai vyrų 
nugalėjo dvidešimt tūkstančių, kurie nebuvo bailūs, bet 
buvo nenusiteikę veikti sutelktinai su kitais. 

Narsumo kaip nusistatymo turinys yra tikrasis absoliutus 
galutinis tikslas, valstybės suverenitetas; šio baigtinio tiks- 
lo realybės kaip narsumo vaisiaus įtarpinimas yra asmeni- 
nės tikrovės aukojimas. Todėl šis pavidalas turi savyje di- 
džiausių priešybių griežtumą, o patį suišorinimą — kaip 
laisvės egzistenciją; — didžiausias būties sau savarankiškumas, 
kurio egzistencija kartu glūdi išorinės tvarkos ir tarnybos me- 
chaniškume; visišką paklusnumą ir savo nuomonės bei 
samprotavimo atsisakymą, taigi — savo dvasios nebuvimą, 
ir intensyviausią bei visaapimančią dabartinę dvasios esa- 
ti bei ryžtingumą, - priešiškiausią ir kartu asmeniškiausią 

veiklą prieš individus, esant visiškai abejingam, netgi ge- 
ram nusiteikimui jų kaip individų atžvilgiu. 

Rizikuoti dėl to gyvybe, žinoma, yra daugiau negu 
tik nebijoti mirties, bet, vadinasi, tai yra tik negatyvu- 
mas ir todėl neturi reikšmės bei vertės sau; šiai drąsai 
reikšmę suteikia tik pozityvumas, tikslas ir turinys; plė- 
šikai, žmogžudžiai, kurių tikslas yra nusikaltimas, nuo- 
tykių ieškotojai, siekiantys savo nuomonės sukurto tiks- 
lo ir t. t., taip pat turi tos drąsos rizikuoti dėl to savo 
gyvybe. - Šiuolaikinio pasaulio principas, mintis ir vi- 
suotinybė, suteikė narsumui aukštesnę formą, kurioje jos 
pasireiškimas atrodo mechaniškesnis ir ne kaip ypatin- 
go asmens, 0 tik kaip visumos narių reikalas, kaip ir jis 
yra apskritai nukreiptas ne į atskirus asmenis, o į prie- 
šišką visumą, šitaip asmeninė drąsa pasireiškia kaip ne- 
asmeninė. Todėl minėtas principas išrado šaunamąjį gin- 
klą, ir neatsitiktinis šio ginklo išradimas vien asmeninę 
narsumo formą pavertė į abstraktesnę. 

Valstybė krypsta į išorę todėl, kad ji yra individualus sub- 
jektas. Todėl jos santykis su kitomis valstybėmis yra val- 
dovo valdžios prerogatyva; šiai valdžiai betarpiškai ir tik 
vien jai dera vadovauti ginkluotai jėgai, palaikyti santy- 
kius su kitomis valstybėmis per pasiuntinius ir t. t., pra- 
dėti karą, sudaryti taiką ir kitas tarptautines sutartis. 

Papildymas. Beveik visose Europos valstybėse indi- 
viduali viršūnė yra valdovo valdžia, kuriai dera rūpin- 
tis išoriniais santykiais. Ten, kur esama luominių san- 
tvarkų, gali kilti klausimas, ar ne luomai turi spręsti dėl 
karo ir taikos, ir jie kiekvienu atveju darys tam įtaką, 
ypač pinigų fondo klausimu. Pvz., Anglijoje negalima 
kariauti nepopuliaraus karo. Tačiau jeigu manoma, kad 
valdovai ir kabinetai labiau pasiduoda aistroms negu 
atstovų rūmai, ir todėl bandoma pastariesiems patikėti 
karo ir taikos klausimų sprendimą, tai reikia pasakyti, 
kad dažnai ištisos nacijos gali būti apimtos didesnio en- 
tuziazmo ir aistros negu jų valdovai. Anglijoje ne kartą 
visa tauta veržėsi kariauti ir tam tikra prasme privertė 
ministrus tą daryti. Pito populiarumą lėmė tai, kad jis 
sugebėjo nutuokti, ko tada norėjo tauta. Tik vėliau, at- 
vėsus, atsirado supratimas, kad karas buvo nenaudin- 
gas ir nereikalingas ir buvo pradėtas neapskaičiavus są- 
naudų. Be to, valstybė palaiko santykius ne tik su viena, 
bet su daugeliu valstybių; ir santykiai kartais tampa to- 
kie keblūs, kad juos gali spręsti tik valdžios viršūnė. 


B. Išorinė valstybės teisė 

Išorinė valstybės teisė remiasi savarankiškų valstybių 
„santykiu; todėl tai, kas jame yra savyje ir sau, įgauna 

privalėjimo formą, nes tai, kad jis yra realus, remiasi skir- 
tingomis suvereniomis valiomis. 

Papildymas. Valstybės yra ne privatūs asmenys, o 
visiškai savarankiški visetai savyje, taigi jų santykiai 
būna kitokie, negu vien moraliniai ir privatūs teisiniai. 
Dažnai buvo siekiama valstybes vertinti privačios tei- 
sės ir moralės požiūriu, bet privačių asmenų padėtis 
tokia, kad virš jų yra teismas, realizuojantis teisę savy- 
je. Žinoma, santykiai tarp valstybių taip pat turi būti 
savyje teisiniai, bet pasaulietinėje sau esančioje sferoje 
ir tai, kas esti savyje, turi turėti galią. Kadangi nėra 
valdžios, kuri valstybės atžvilgiu spręstų, kas yra tei- 
sė savyje, ir kuri realizuotų šį sprendimą, tai viskas 
šiuo atžvilgiu visada tebėra privalėjimas. Valstybių 
santykis — tai santykis tarp savarankiškų šalių, kurios 
stipuliuojasi tarp savęs, bet kartu yra virš šių stipulia- 
cijų. 

Tauta kaip valstybė yra dvasia savo substancialiame 
protingume ir betarpiškoje realybėje, todėl ji yra ab- 
soliuti valdžia žemėje; taigi valstybė kitų atžvilgiu tu- 
ri suverenų savarankiškumą. Būti tokiai dėl kitos, t. 
y. būti jos pripažintai, yr yra jos pirmoji absoliuti teisė. 
Tačiau kartu ši teisė yra tik formali, o šio valstybės 
pripažinimo reikalavimas tik dėl to, kad ji valstybė, 

yra abstraktus; ar ji iš tiesų yra kažkas savyje ir sau 
estintis, priklauso nuo jos turinio, santvarkos, padė- 
ties ir pripažinimas kaip savyje turintis abiejų momen- 
tų identitetą taip pat remiasi kitos valstybės požiūriu 
ir valia. 

Kiek mažai atskiras žmogus yra asmuo be santykio 
su kitais asmenimis ($ 71 ir kitur), tiek mažai valstybė 
yra realus individas be santykio su kitomis valstybė- 
mis ($ 322). Valstybės teisėtumas, o konkrečiau, jos val- 
dovo valdžios teisėtumas, kadangi jis nukreiptas į iš- 
orę, yra, viena vertus, santykis, kuris visiškai 
nukreiptas į vidų (valstybė neturi kištis į kitos valsty- 
bės vidaus reikalus), kita vertus, šį teisėtumą taip pat 
esmingai turi papildyti kitų valstybių pripažinimas. Bet 
šis pripažinimas reikalauja garantijos, kad valstybė sa- 
vo ruožtu pripažins kitas, kurios turi pripažinti ją, t. y. 
kad ji gerbtų jų savarankiškumą, taigi jos negali būti 
abejingos tam, kas vyksta jos viduje. - Kalbant apie 
klajoklišką tautą, apskritai apie tokią tautą, kurios kul- 
tūrinis lygmuo žemas, netgi kyla klausimas, kiek ji ga- 
li būti laikoma tauta. Religinis požiūris (kažkada žy- 
dų tautoje, musulmoniškose tautose) gali būti dar 
didesnė priešingybė, kuri neleidžia pripažinimui bū- 
tino visuotinio identiteto. 

Papildymas. Kai Napoleonas, prieš sudarant Kampo- 
formijos taiką, pasakė: „Prancūzijos Respublikai tiek pat 
mažai reikia pripažinimo, kiek mažai reikia pripažini- 
mo saulei“, tai šiuose žodžiuose glūdi ne kas kita, o bū- 
tent egzistencijos galia, kurioje jau yra pripažinimo ga- 
rantija, nors ji ir nepareikšta. 

Betarpiška tikrovė, kurioje valstybės yra viena kitos 
atžvilgiu, išsiskiria į įvairius santykius, kurių apibrėž- 
tis kyla iš abipusės savarankiškos savivalės, taigi yra 
apskritai formalaus sutarčių pobūdžio. Tačiau šių su- 
tarčių medžiaga ne tokia įvairi kaip pilietinėje visuo- 
menėje, kurioje atskiri asmenys yra vieni nuo kitų pri- 
klausomi įvairiais atžvilgiais, tuo tarpu savarankiškos 
valstybės daugiausia yra save savyje patenkinančios 
visumos. 

Tarptautinės teisės kaip visuotinės, kuri savyje ir sau turi 
būti svarbi valstybių santykiams, principas, kitaip ne- 
gu ypatingas pozityvių tarptautinių sutarčių turinys, yra 
tas, kad turi būti laikomasi tarptautinių sutarčių, kuriomis 
remiasi valstybių įsipareigojimai viena kitos atžvilgiu. 
Kadangi jų principinis santykis yra jų suverenitetas, šia 
prasme viena kitos atžvilgiu jų padėtis yra natūrali, ir 
jų teisių realybė yra ne visuotinė, konstituota jų atžvil- 
giu kaip jėga, bet jų ypatinga valia. Todėl minėtoji vi- 
suotinė apibrėžtis tebėra privalėjimas, ir valstybių san- 
tykiai priklauso nuo sutarčių bei jų anuliavimo. 

Tarp valstybių nėra pretoriaus, geriausiu atveju jų 
santykius reguliuoja teisėjai trečiųjų teisme ir tarpinin- 
kai, o ir šie tik kartkartėmis, t. y. pagal ypatingą valią. 
Kantiškojo vaizdinio apie valstybių sąjungos garantuo- 
jamą amžinąją taiką, kuri išspręstų kiekvieną ginčą ir kaip 
kiekvienos atskiros valstybės pripažįstama jėga paša- 
lintų visokius nesusipratimus ir kartu padarytų negali- 
mą jų sprendimą karu, prielaida yra valstybių sutikimas, 
kuris remtųsi moraliniais, religiniais arba kokiais nors 
kitais pagrindais ir sumetimais, apskritai visada ypa- 
tinga suverenia valia ir dėl to būtų priklausomas nuo 
atsitiktinumo. 

Jeigu ypatingos valios nepasiekia sutarime,-ginčą tarp 
valstybių gali išspręsti tik karas. Tačiau kokius būtent 
pažeidimus, kurie lengvai gali kilti ir jų gali būti daug 
dėl jų apimlios srities ir esant įvairiems santykiams tarp 
įvairių valstybių pasiuntinių, galima laikyti tam tikru 
sutarčių sulaužymu arba pripažinimo bei garbės pažei- 
dimu, tebėra savyje neapibrėžiama, nes valstybė savo 
begalybę bei garbę gali priskirti kiekvienai savo atski- 
rybei, ir ji tuo labiau linkusi į tokį jautrumą, kuo stip- 
resnė individualybė dėl ilgos vidinės ramybės spiria- 
ma užsienio politikoje ieškoti ir kurti savo veiklumo 
sferą. 

Be to, valstybė kaip dorovingumas apskritai negali ten- 
kintis dėmesiu tik pažeidimo tikrovei; čia kaip nesantai- 
kos priežastis prisideda vaizdinys apie tokį pažeidimą 
kaip apie pavojų, keliamą kitos valstybės, teigiant ar nei- 
giant didesnę ar mažesnę jo tikimybę, spėliojimus apie 
tam tikrus ketimus ir t. t. 

Kadangi savarankiškos valstybės santykiuoja viena su 
kita kaip ypatingos valios, ir tuo remiasi pačių tarptau- 
tinių sutarčių galiojimas, o ypatinga visumos valia del 
savo turinio apskritai yra jos gerovė, tai šioji yra aukš- 
čiausias jos santykių su kitomis valstybėmis įstatymas, 
juo labiau, kad valstybės idėja yra būtent tai, kad joje 
būtų panaikinta teisės kaip abstrakčios laisvės ir pri- 
pildančio ypatingo turinio, gerovės, priešybė, ir vals- 
tybės pirmiausia pripažįstamos ($ 331) kaip konkrečios 
visumos. 

Substanciali valstybės gerovė yra jos kaip ypatingos vals- 
tybės gerovė su jos ypatingais interesais ir padėtimi ir 
jai būdingomis išorinėmis aplinkybėmis drauge su ypa- 
tingais tarptautinių sutarčių santykiais; taigi vyriausy- 
bė yra ypatinga išmintis, o ne visuotinė apvaizda (plg. $ 
324 past.), taip pat ir santykių su kitomis valstybėmis 
tikslas ir karų bei tarptautinių sutarčių teisingumo prin- 
cipas yra ne visuotinė (filantropinė) mintis, o iš tikrųjų 
pažeista gerovė arba grėsmė jai kaip konkrečiai jos ypa- 
tingybei. 

Vienu metu buvo daug kalbama apie moralės ir po- 
litikos priešybę ir apie reikalavimą, kad politika ati- 
tiktų moralės reikalavimus. Čia reikia tik apskritai pa- 
žymėti, kad valstybės gerovės pateisinimas yra visai 
kitoks negu atskiro asmens gerovės, ir dorovinės sub- 
stancijos, valstybės esatis, t. y. jos teisė, tiesiogiai yra 
ne abstrakti, o konkreti egzistencija ir kad tik ši kon- 
kreti egzistencija, o ne viena iš daugelio moraliniais 
priesakais laikomų visuotinių minčių gali būti jos veik- 
los bei elgesio principas. Pažiūra apie tariamą neteisę, 
kuri šioje tariamoje priešybėje esą visada būdinga po- 
litikai, veikiau remiasi paviršutiniškais vaizdiniais apie 
moralumą, apie valstybės prigimtį ir jos santykius su 
moraliniu požiūriu. 

Dėl to, kad valstybės pripažįsta viena kitą ir per karą, 
esant beteisiškumo, prievartos ir atsitiktinumo padėčiai, 
išlieka ryšys, nes jos svarbios viena kitai kaip savyje ir 
sau esančios, taigi per karą pats karas apibrėžtas kaip 
kažkas, turintis praeiti. Todėl karas turi tarptautinės tei- 
sės apibrėžtį, kuri nustate;kadir kar kare iš: išsaugoma taikos 
galimybė, taigi pasiuntiniai turi būti neliečiami ir ap- 
skritai, kad kariaujama ne su vidaus institucijomis ir tai- 
kiu šeimos bei privačiu gyvenimu, ne su privačiais as- 
menimis. 

Papildymas. Todėl naujausi karai vyksta humaniškai, ir 
asmuo nejaučia neapykantos kitam asmeniui. Nebent as- 
meninis priešiškumas atsiranda priekinėse pozicijose, bet 
armijoje nesantaika yra tam tikras neapibrėžtumas, o tai 
prasilenkia su pareiga, kurią kiekvienas gerbia kitame. 

Šiaip abipusis elgesys per karą (pvz., ėmimas nelaisvėn) 
ir tos teisės, kurias taikos metu viena valstybė suteikia 
kitos valstybės nariams privačiuose ryšiuose ir t. t., dau- 
giausia remiasi nacijų papročiais kaip vidiniu, bet kokio- 
mis aplinkybėmis esančiu elgesio visuotinumu. 

Papildymas. Europos tautos yra viena šeima dėl savo 
įstatymų leidybos, savo papročių, savo kultūros visuoti- 
nio principo, todėl atitinkamai tarptautinis teisinis elge- 
sys modifikuojamas esant tokiai padėčiai, kurioje šiaip 
jau vyrauja abipusis siekimas daryti blogį. Vienų valsty- 
bių santykis su kitomis yra nepastovus: nėra pretoriaus, 
kuris spręstų ginčus; aukščiausias pretorius tėra tik vi- 
suotinė savyje ir sau esanti dvasia, pasaulinė dvasia. 


§ 

Į valstybių tarpusavio santykius, kadangi jos čia yra kaip 
ypatingos, įsiterpia audringiausias, didžiausius pasireiš- 
kimo mastus įgaunantis vidinės aistrų, interesų, tikslų, 
talentų bei dorybių, prievartos, neteisės ir ydų, taip pat 
ir išorinio atsitiktinumo ypatingybės žaismas, kuriame 
pati dorovinė visuma, valstybės savarankiškumas pri- 
klauso nuo atsitiktinumo. Tautų dvasių principai dėl jų 
pačių ypatingumo, dėl kurio šios dvasios kaip egzis- 
tuojantys individai yra objektyviai tikros ir turi savi- 
monę, apskritai yra riboti principai, o tų dvasių likimai 
bei darbai tarpusavio santykių sferoje pasireiškia jų baig- 
tinumo dialektika; iš šio baigtinumo visuotinė, pasaulinė 
dvasia kuria save kaip neribotą ir, remdamasi šiuo baigti- 
numu, realizuoja savo teisę — o jos teisė yra visų 
aukščiausia — pasaulio istorijoje kaip teisme, kuriame tei- 
siamas pasaulis. 

§ 


341 


Visuotinės dvasios, kuri mene yra stebėjimas ir vaizdas, 
religijoje -jausmas ir vaizdinys, filosofijoje - gryna, lais- 
va mintis, esaties stichija pasaulinėje istorijoje yra dvasi- 
nė realybė, visa jos vidujybės ir išorybės apimtis. Ji yra 
teismas, nes jos savyje ir sau esančioje visuotinybėje ypa- 
tingybė, penatai, pilietinė visuomenė ir marga tautų dva- 
sių tikrovė yra tik idealybė, o dvasios judėjimas šioje sti- 
chijoje yra šito parodymas. 


§ 

Be to, pasaulinė istorija nėra tik savo jėgos teismas, t. y. 
abstraktus ir beprotis aklo likimo būtinumas, bet ji yra 
protas savyje ir sau, ir jos būtis sau dvasioje yra Žinoji- 
mas, todėl pasaulinė istorija yra tik dėl savo laisvės są- 
vokos būtinas proto momentų, kartu ir savo savimonės 
bei savo laisvės, vystymasis — visuotinės dvasios inter- 
pretacija ir įgyvendinimas. 

Dvasios istorija yra jos veikla, nes ji yra tik tai, ką ji vei- 
kia, ir jos veikla yra ta, kad ji save paverčia - ir būtent 
čia kaip dvasia — savo sąmonės objektu, kad suvoktų 
save sau interpretuodama save pačią. Šis supratimas yra 
jos būtis bei principas, ir suvokimo užbaigimas kartu yra 
jos suišorinimas bei perėjimas. Vėl suvokianti, forma- 
liai kalbant, šį suvokimą ir, o tai yra tas pats, iš suišori- 
nimo į save grįžtanti dvasia, yra aukštesnės pakopos 
dvasia, palyginti su ta, kokia ji buvo ant pirmosios su- 
vokimo pakopos. 

Čia priklauso klausimas apie žmonių giminės suge- 
bėjimą tobulėti ir apie jos auklėjimą. Tie, kurie pripaži- 
no šį sugebėjimą tobulėti, nutuokė šį tą apie dvasios 
prigimtį, jos prigimtį, TvGd1 oeavtív” turėti kaip sa- 
vo būties įstatymą ir suvokiant tai, kas ji yra, būti aukš- 
tesnė forma už tą, kuri sudarė jos būtį. Bet tiems, ku- 
rie atmeta šias mintis, dvasia tebėra tuščias žodis, o 
istorija — paviršutiniškas atsitiktinių, vien tik vadina- 
mųjų žmogiškųjų siekimų ir aistrų žaismas. Jeigu jie 
čia pasakymuose „apvaizda“ ir „apvaizdos planas“ ir 
išsako tikėjimą tam tikra aukštesne jėga, tai šitai yra 
negalutiniai vaizdiniai, nes jie taip pat aiškiai apvaiz- 
dos planą skelbia esant jiems nepažinių ir nesuvokia- 
mą. 

Valstybės, tautos ir individai šiame pasaulinės dvasios 
darbe iškyla kaip jų ypatingas apibrėžtas principas, kurio 
interpretacija ir tikrovė yra jų santvarka ir visa jų būklės 
platuma; suvokdami jas ir įsigilindami į jų interesus, jie 
kartu yra nesąmoningi įrankiai ir nariai to vidinio rei- 
kalo, kuriame šios formos laikinos, o dvasia savyje ir 
sau ruošia bei rengia perėjimą į savo kitą, aukštesnę pa- 
kopą. 


5 

Teisingumas ir dorybė, neteisė, prievarta ir yda, ta- 
lentai ir jų darbai, mažos ir didelės aistros, kaltė ir 
nekaltumas, individualaus ir tautos gyvenimo puiku- 
mas, savarankiškumas, valstybės ir atskirų asmenų 
laimė bei nelaimė sąmoningos tikrovės sferoje turi sa- 
vo apibrėžtą reikšmę bei vertę, joje yra ir jų nuosp- 
rendis bei jų, tiesa, netobulas, teisingumas. Pasaulinė 
istorija yra už šių požiūrių; joje tas būtinas pasauli- 
nės dvasios idėjos momentas, kuris šiuo metu yra jos 
pakopa, įgyja savo absoliučią teisę, o gyvenanti ant šios 
pakopos liaudis bei jos darbai įgyvendinami, jie įgy- 
ja laimę bei garbę. 


492 


TREČIAS SKYRIUS Valstybė 


5 

Kadangi istorija yra dvasios formavimas įvykių, betar- 
piškos gamtinės tikrovės pavidalu, tai vystymosi pako- 
pos esti kaip betarpiški prigimtiniai principai, ir šie, ka- 
dangi yra prigimtiniai, kaip įvairumas yra už vienas 
kito, todėl vienai tautai tenka vienas iš jų, tai jos geografi- 
nė ir antropologinė egzistencija. 


5 

Tautai, kuriai toks momentas būdingas kaip prigim- 
tinis principas, pavesta jį įvykdyti besivystančios pasau- 
linės dvasios savimonės plėtroje. Ši tauta — viešpataujan- 
ti pasaulinėje istorijoje, šiai epochai — ir pasaulinėje 
istorijoje ji gali tik vieną kartą būti epocha ($ 346). Šios ab- 
soliučios teisės - būti dabartine pasaulinės dvasios vys- 
tymosi pakopos nešėja - atžvilgiu kitų tautų dvasios yra 
beteisės ir į jas, kaip ir į tas, kurių epocha praėjusi, pa- 
saulinėje istorija neatsižvelgia. 

Specialioje pasaulinės istorinės tautos istorijoje iš da- 
lies glūdi jos principo plėtra nuojos vaikiškos, neišskleis- 
tos būklės iki jos suklestėjimo, kai ji, pasiekusi laisvą 
dorovinę savimonę, įžengia į visuotinę istoriją, iš dalies 
ir nuosmukio bei žūties periodus; mat šitaip aukštesnio 

principo iškilimas joje yra tik jos pačios negatyvumas. 
Šitaip išryškėja dvasios perėjimo į aukštesnę pakopą, o 
kartu ir pasaulinės istorijos — į kitą tautą, periodas, ku- 
riam prasidėjus ankstesnė tauta praranda absoliutų in- 
teresą; žinoma, ji ir dabar dar pozityviai priima šį aukš- 
čiausią principą ir įšaknija jį į save, bet jau negali elgtis 
imanentiškai gyvybingai ir žvaliai, - ši tauta gali pra- 
rasti savo nepriklausomybę, gali taip pat ir toliau eg- 
zistuoti ar veikti kaip ypatinga valstybė ar valstybių 
grupė, ir plūktis įvairiuose atsitiktiniuose vidaus per- 
tvarkymuose bei išorinėse kovose. 


5 

Visų poelgių, taigi ir pasaulinės istorinės reikšmės po- 
elgių, viršūnė yra individai kaip substancialumą įgy- 
vendinančios subjektyvybės ($ 279 past.). Kaip pasau- 
linės dvasios substancialios veiklos įsikūnijimas, taigi 
identiškas šiai veiklai, ji yra nuo jų pačių paslėpta ir 
nėra jų objektas bei tikslas ($ 344); jų taip pat nepager- 
bia ir jiems nedėkoja nei jų amžininkai (ten pat), nei 
viešoji būsimųjų kartų nuomonė; kaip formalios sub- 
jektyvybės jie tik įgyja šioje nuomonėje savo nemirtin- 
gos šlovės dalį. 

§ 

Iš pradžių tauta dar nėra valstybė, ir šeimos, ordos, 
genties, minios ir t. t. perėjimas į valstybės būseną yra 
joje apskritai formali idėjos realizacija. Be šios formos 
jai kaip dorovinei substancijai, kokia ji yra savyje, trūks- 
ta objektyvumo, įstatymuose kaip ir mintinėse apibrėž- 
tyse turėti visuotinę ir visuotinai reikšmingą esatį sau 
ir kitiems, ir todėl tokia tauta nepripažįstama; jos sa- 
varankiškumas, objektyviai neteisiškas ir kaip neturin- 
tis sau tvirto protingumo, yra tik formalus, nėra suve- 
renumas. 

Ir kasdieniniuose vaizdiniuose patriarchalinė pa- 
dėtis nevadinama santvarka, ir nei tokios būklės tau- 
ta - valstybe, nei jos nepriklausomybė — suverenite- 
tu. Todėl iki tikrosios istorijos pradžios yra jokių 
interesų neturintis miglotas nekaltumas, kita vertus, — 
narsumas, formaliai kovojant dėl pripažinimo ir kerš- 
taujant. 


S 

Pasireikšti įstatymiškose apibrėžtyse ir objektyviose ins- 
titucijose, pradedant santuoka ir žemdirbyste (žr. § 203, 
past.), yra absoliuti idėjos teisė, nesvarbu, ar šios jos rea- 
lizacijos forma pasireikštų kaip dieviška įstatymų 

leidyba ir geradarystė, ar kaip prievarta bei neteisė; ši 
teisė yra herojų teisė įkurti valstybes. 


5 

Iš tos pačios apibrėžties išplaukia, kad civilizuotos 
nacijos kitas nacijas, atsiliekančias nuo jų substancia- 
liuose valstybės momentuose (gyvulininkyste besiver- 
čiančios - į medžiokle besiverčiančias tautas, žem- 
dirbyste besiverčiančios — į abi pirmąsias ir t. t.), 
traktuoja kaip barbarus ir nelygiateises su jomis, o jų 
savarankiškumą laiko formaliu ir atitinkamai su jo- 
mis elgiasi. 

Per karus ir ginčus, kurie kyla, esant tokiems santy- 
kiams, jų reikšmę pasaulinei istorijai apibrėžia tas mo- 
mentas, kad jie yra kova už pripažinimą tam tikro turi- 
nio atžvilgiu. 


S 

Konkrečios idėjos, liaudies dvasios turi savo tiesą ir 
paskirtį - tam tikrą idėją, kuri yra absoliutus visuoti- 
numas, - pasaulinė dvasia; aplink šį sostą jos yra kaip 
atlikėjos ir kaip jos šlovės liudytojos bei pažiba. Ka- 

dangi ji kaip dvasia yra tik jos veiklos judėjimas į ab- 
soliutų savęs žinojimą, todėl savo sąmonės išlaisvi- 
nimą iš prigimtinio betarpiškumo formos ir grįžimą į 
save pačią, tai šios savimonės išsilaisvinimas vyksta 
laikantis keturių principų — pasaulinių istorinių karalys- 
čių. 


S 

Pirmajame kaip betarpiškame apreiškime jos principas yra 
substancialios dvasios kaip tapatybės forma, kurioje at- 
skirybė tebėra nugrimzdusi jos esmėje ir sau nepatei- 
sinta. 

Antrasis principas yra šios substancialios dvasios ži- 
nojimas, kad ji yra pozityvus turinys ir išsipildymas bei 
būtis sau kaip gyva jos forma, puiki dorovinė individua- 
lybė. 

Trečiasis yra žinančios būties sau įsigilinimas į save 
iki abstrakčios visuotinybės ir kartu iki begalinės prie- 
šybės taip pat dvasios apleistos objektyvybės atžvil- 
giu. 

Ketvirtojo pavidalo forma yra šio dvasios priešin- 
gumo pasikeitimas, kurio esmė ta, kad ji savo vidu- 
jiškume suvokia savo tiesą ir konkrečią esmę bei ob- 
jektyvybėje būna kaip namie ir susitaiko su ja, O 
kadangi ši į pirmąjį substancialumą grįžusi dvasia yra 
dvasia, grįžusi iš begalinės priešybės, tai ji gimdo ir žino 

šią savo tiesą kaip mintį ir kaip įstatymiškos tikrovės 
pasaulį. 


5 

Šiuos keturis principus atitinka keturios pasaulinės is- 
torinės karalystės: 1) Rytų, 2) graikų, 3) Romos, 4) ger- 
manų. 


5 

1. Rytų karalystė 


Ši pirmoji karalystė yra iš patriarchalinės prigimti- 
nės visumos kylanti, savyje neatskirta, substanciali 
pasaulėžiūra, kurioje pasaulietinė valdžia yra teok- 
ratija, valdovas - taip pat aukščiausiasis šventikas ar- 
ba Dievas, valstybinė santvarka ir įstatymų leidyba - 
kartu ir religija, o religiniai bei moraliniai priesakai 
arba, veikiau, papročiai, taip pat yra valstybės ir tei- 
sės įstatymai. Šios visumos prašmatnume individua- 
li asmenybė žlunga kaip beteisė, išorinė gamta yra 
betarpiškai dieviška arba yra Dievo papuošalas, o tik- 
rovės istorija - poezija. Skirtumai, atsirandantys dėl 

įvairių papročių, valdymo ir valstybės aspektų, užuot 
įgavę įstatymų formą, esant paprastiems papročiams, 
tampa lėtomis, išplėstomis, prietaringomis ceremo- 
nijomis, atsitiktinumais dėl asmeninės prievartos ir 
savavališko valdymo, o susiskirstymas į luomus - na- 
tūraliu kastų tvirtumu. Todėl Rytų valstybė yra gy- 
vybinga tik savo judėjime, kuris - kadangi jame pa- 
čiame nėra nieko pastovaus, o tai, kas tvirta, yra 
suakmenėję, nukreipta į išorę, - yra stichinis siautėji- 
mas ir niokojimas. Valstybės vidaus ramybė yra pri- 
vatus gyvenimas bei pasinėrimas į silpnumą ir nuo- 
vargį. 

Substancialaus prigimtinio dvasingumo, kuris kaip forma 
yra ir kiekvienos valstybės istorijos absoliutus išeities 
taškas, momentą valstybės formavimuisi, remdamasis 
konkrečiomis valstybėmis istoriškai, su nepaprastu 
nuovokumu ir moksliškumu parodė bei įrodė p. Dr. 
Stuhras veikale „ Vom Untergange der Naturstaaten .Ber- 
lin, 1812, ir taip praskynė kelią protingam valstybinės 
santvarkos istorijos ir istorijos apskritai nagrinėjimui. 
Tame veikale subjektyvumo ir savimoniškos laisvės 
principas taip pat parodytas kaip būdingas germanų 
nacijai, tačiau jo tyrimai prieina tik iki pirmykščių vals- 
tybių žlugimo, siekia tik tą stadiją, kurioje šis princi- 
pas iš dalies pasireiškia kaip nerimastingas judrumas, 
žmogiškoji savivalė ir pražūtis, iš dalies - tokia savo 
ypatinga forma, kaip širdingumas, ir nėra išsivystęs iki 
savimoniško substancialumo objektyvybės, iki organi- 
nio teisėtumo. 

2. Graikų karalystė 


Jos pagrindas yra ana substanciali baigtinumo ir begaly- 
bės vienybė, bet šis pagrindas yra tik misterinis, nustum- 
tas į miglotus prisiminimus, į tradicijų gelmes ir simbo- 
lius. Šis pagrindas, iš save skiriančios dvasios virtęs 
individualiu dvasingumu ir Žinojimo šviesa, yra sutram- 
dytas ir sušvitęs laisvu bei giedru dorovingumu. Taigi šio- 
je apibrėžtyje asmeninės individualybės principas kyla dar 
ne kaip esantis pačiame savyje, o savo idealioje vienybėje; 
- todėl iš dalies visuma susiskaido į tautų ypatingų dvasių 
sluoksnį, iš dalies, viena vertus, galutinis valios nuospren- 
dis priskiriamas ne esančios sau savimonės subjektyvu- 
mui, o jėgai, kuri yra aukščiau jo ir už jo (plg. 5 279 past.); 
kita vertus, poreikiui būdingas ypatingumas dar neįtrau- 
kiamas į laisvę, bet pašalinamas iš jos kaip vergų luomas. 

3. Romos karalystė 


Šioje karalystėje atskyrimas pasiekia du begalinio do- 
rovinio gyvenimo pertrūkio kraštutinumus: asmeninės 


500 


TREČIAS SKYRIUS Valstybė 


privačios savimonės ir abstrakčios visuotinybės. Priešy- 
bė, kilusi iš substancialaus aristokratijos priešiško po- 
žiūrio į laisvos asmenybės principą demokratine forma, 
vienu atžvilgiu virsta prietarais ir šaltos, egoistinės prie- 
vartos teigimu, kitu atžvilgiu — prastuomenės pasilei- 
dimu, ir visumos iširimas pasibaigia visuotine nelaime 
ir dorovinio gyvenimo mirtimi, kai tautų individualy- 
bės žūva panteono vienybėje, visi atskiri asmenys nu- 
smunka iki privačių asmenų, lygių formalios teisės at- 
žvilgiu, kuriuos kartu išlaiko tik abstrakti, pasiekusi 
milžinišką apimtį savivalė. 

4. Germanų karalystė 


Iš šio savęs pačios ir savo pasaulio praradimo bei bega- 
linio sielvarto dėl to - priimti šį sielvartą buvo skirta 
Izraelio tautai - į save nustumta dvasia savo absoliutaus 
negatyvumo kraštutinume, savyje ir sau esančiame po- 
sūkyje suvokia begalinį šios savo vidujybės pozityvumą, 
dieviškosios bei žmogiškosios prigimties vienybės prin- 
cipą, susitaikymą kaip savimonėje ir subjektyvume pa- 
sirodžiusią objektyvią tiesą bei laisvę, kurias įgyvendinti 
skirta šiauriniam germanų tautų principui. 

Principo vidujiškumas kaip dar abstraktus, egzistuojan- 
tis jausme, kaip tikėjimas, meilė ir viltis, susitaikymas 
ir visų priešybių sprendimas, išskleidžia savo turinį, iš- 
keldamas jį į tikrovę ir savimonišką protingumą, į pa- 
saulietišką iš širdingumo, ištikimybės ir laisvųjų draugės 
kylančią karalystę. Šiame savo subjektyvume ji yra ir 
sau esančios grubios savivalės ir barbariškų papročių 
karalystė - palyginti su anapusiniu pasauliu, intelektua- 
lia karalyste, kurios turinys, žinoma, yra minėta jos 
dvasios tiesa, bet dar nepersmelkta minties, paskendusi 
vaizdinio barbariškume, ir kaip dvasinė jėga, iškylanti 
virš realios dvasios, elgiasi su ja kaip nelaisva, baisinga 
prievarta. 

Kadangi nuožmioje šių karalysčių, kurių skirtumas čia 
įgavo savo absoliučią priešybę, ir kurios kartu glūdi vie- 
nybėje ir idėjoje, nes šioje kovoje dvasingumas savo dan- 
giškąją egzistenciją nužemino iki žemiško šiapusišku- 
mo ir paprasto pasaulietiškumo - ir tikrovėje, ir 
vaizdinyje, o pasaulietinė valstybė savo abstrakčią būtį 
sau iškėlė į minties ir protingos būties bei žinojimo prin- 

cipo aukštumą, į teisės ir įstatymo protingumo aukštu- 
mą, tai šių valstybių priešybė savyje bejėgiškai išblėso, 
dabartis nusimetė savo barbariškumą ir neteisėtą savi- 
valę, o tiesa — savo anapusiškumą ir savo atsitiktinę 
prievartą, taigi tikras susitaikymas tapo objektyvus, vals- 
tybę išskleidžiantis į proto pavidalą bei tikrovę, kur sa- 
vimonė randa organiškai besivystančią savo substan- 
cialaus žinojimo ir norėjimo tikrovę, kaip religijoje — 
jausmą ir šios savo tiesos kaip idealios esybės vaizdinį, 
o moksle - kaip laisvą, sąvokinį šios tiesos, kaip vienos ir 
tos pačios save papildančiose manifestacijose — valsty- 
bėje, gamtoje ir idealiame pasaulyje, - pažinimą. 


tu 


PAAIŠKINIMAI 


Kalbama apie teisės filosofijos paskaitas, kurias Hegelis skaitė 
kaip Berlyno ir Haidelbergo universiteto profesorius. Jo skai- 
tomi kursai vadinosi: „Natūralioji teisė ir valstybės mokslas”, 
„Natūralioji ir valstybės teisė arba teisės filosofija“. 

„Dvasios filosofija“ yra trečioji Hegelio „Filosofinių mokslų 
enciklopedijos“ dalis. 

Įvairios „Mokslo logikos dalys“ publikuotos 1812-1816 me- 
tais. 

Luko ev. 16,29 

Psalm 126,2 

§ 258 

„Juos pakenčia kaip bordelį“ (pranc.) 

„Čia Rodas, čia ir šok“ (lot.) 

„Kiekviena definicija civilinėje teisėje pavojinga“ (lot.) 

„Tu labai puikiai žinai, kad įstatymų, jei jie turi būti veiks- 
mingi, palankumas ir naudingumas kinta priklausomai nuo 
laikotarpio papročių ir valstybės santvarkos pobūdžio, taip 
pat - priklausomai nuo dabarties reikalavimų bei aplinky- 
bių ir trūkumų, kuriuos reikia pašalinti, nes kaip keičiasi dan- 
gaus ir jūros forma bei vaizdas, taip keičiasi ir laikotarpio 
aplinkybės. Kas atrodė palankiau už tą Stoloniso įstatymo 
projektą, kas naudingiau už Voconiuso bendrą nutartį, kas 
galėjo būti laikoma labiau būtina už Licinijaus įstatymą? Ir 
visgi visi jie nuėjo užmarštin, užgožti nepaprastos valstybės 
gerovės“ (lot.) 

Būt 2,23 

„Naudojimasis pajamomis yra teisė naudotis svetimu daiktu 
ir gauti išjo naudą, išsaugant jo substanciją“. „Bet kad nebūtų 
nenaudingos nuosavybės, visam laikui atskirtos nuo naudoji- 
mosi pajamomis, nusprendė tam tikru būdu panaikinti nau- 
dojimąsi pajamomis ir paversti nuosavybe“ (lot.) 
nusprendėme (lot.) 

nuosavybė, visam laikui atskirta nuo naudojimosi pajamomis 
(lot.) 

nenaudingas (lot.) 

daiktai, suišorinti specialia mancipacijos procedūra (lot.) 
daiktai, nesusiję su mancipacija (lot.) 

Kvintų teisės nuosavybė (lot.) 

Bonitarinė nuosavybė (lot.) 

tiesioginė nuosavybės teisė į daiktą (lot.) 

nuosavybės teisė naudotis daiktu ir gauti naudą (lot.) 

kieno prigimtis negali būti pateikta kitaip kaip egzistuojanti 
(lot.) 

natūralus padaugėjimas (lot.) 

pernelyg didelis nuostolis (lot.) 

„Mano yra pagieža ir kerštas/ tą dieną, kurią jų kojos svy- 
ruos“ (Įst 32, 35) 


* netiesioginė apgaulė (lot.) 


didybei pakanka to, kad jos norima (lot.) 
„juk reikia gi man gyventi“ — „aš čia nematau būtinybės“ 
(pranc.) 


2 nuolaida, lengvata (lot.) 


3 „Tegyvuoja teisingumas“ pasekmė neturi būti „net jei žūtų 

pasaulis”. 

„Jie visi bus nuteisti, visi šie pusiau nusidėję, kurie dar šiek 
tiek myli dorybę. Bet atviri nusidėjėliai, užkietėję nusidėjėliai, 
nusidėjėliai, visiški, žlugę, - jiems pragare nebus vietos; jie ap- 
mulkino šėtoną, visiškai jam atsiduodami“ (pranc.) 
nepamatęs (graik.) 

nežinantis (graik.) 

šeimos spindesys (lot.) 

nuosavybės valdymas (lot.) 

paveldėjimas (lot.) 

dukra (lot.) 


sūnus (lot.) 


3 dorovę (lot.) 


4 


N 


padorumą (lot.) 

„Apie pareigas” (lot.) 

giminė, klanas (lot.) 

geriausias — didžiausias gero priešas (lot.) 

teisėjas (lot.) 

pagal supratimą ir sąžinę (lot.) 

Protingas Dievas padalino žemes žmonių nelankoma jūra“ (lot.) 
Didžioji laisvių chartija (lot.) 

„Teisių bilis” (angl.) 

viduriniai terminai (lot.) 

„Aš ne jūsų valdovas, o jūsų ponas“ (pranc.) 

Liaudies balsas - Dievo balsas (lot.) 

Prastuolis nemokša imasi visko ir kalba dažniausiai apie tai, 
ką mažiausiai išmano“ (lot.) 

„Masė gali smogti, /Čia ji verta pagarbos, /bet spręsti jai 
sunkiai sekasi“. Netiksli Goethe's citata. Goethe: „Was mir 
gefallen lasse? /Zuschlagen muss die Masse. / Denn ist sie 
respektabel/ Urteilen gelingt ihr miserabel” (J. W.v. Goethe: 
Poetische Werke. Berliner Ausgabe.-Bd.I. - Berlin. - 1965. — 
S.451.) 

„Kas protinga, tas tikra; 

